
Pirma tezė: Mes žinome nemažai. Ir žino- 
me ne tik daug smulkmenų, kurių intelektu- 
alinė vertė abejotina, bet ir tokių dalykų, ku- 
rie turi didelę praktinę reikšmę ir — tai net 
svarbiau — kurie duoda mums gilią intelektu- 
alinę įžvalgą bei stulbinantį pasaulio suprati- 
mą. 

Antra tezė: Mūsų nežinojimas yra blaivi- 
nantis ir beribis. Tikrai, kaip tik svaiginanti 
gamtos mokslų pažanga (apie kuri4 užsime- 
nama pirmoje mano tezėje) nuolat. ir vis iš 
naujo mums parodo mūsų nežinojimą net pa- 
čių gamtos mokslų srityje. Tai naujaip nu- 
šviečia sokratiškąją nežinojimo idėją. Su kiek- 
vienu žingsniu pirmyn, su kiekviena išspręsta 
problema mes ne tik atskleidžiame naujų ne- 
išspręstų problemų, bet kartu suvokiame, kad 
ten, kur tikėjomės, jog stovime ant tvirto ir 
saugaus pamato, iš tikrųjų visi dalykai yra 
nepatikimi ir tekantys. 

K. R. Popper 

LEIDĖJO ĮVADAS 


Mes visi darome klaidų. Klysti būdinga ne tik žmogui. Ta- 
čiau nors daugelis kitų gyvų būtybių, gyvūnų ir net augalų, 
tikrai turi tam tikrą sugebėjimą nujausti kai kurias savo klaidas, 
atpažinti jas ir net iš jų mokytis, atrodo, tik žmonės aktyviai 
veržiasi šia kryptimi. Užuot laukę, kad klaidos ir, galimas daik- 
tas, pražūtingi jų padariniai atsiskleistų savaime, mes sąmonin- 
gai ir apgalvotai jų ieškome: savo idėjas ir išradimus tikriname, 
tiriame kritiškai, nugramdome tai, ką laikome klaida, ir bando- 
me iš naujo. Žinoma, su tokia kritine nuostata susijusi žmogui 
būdinga silpnybė — jausmas, kad dėl savo klaidų mums turi 
būti gėda ir dėl jų turime apgailestauti, nes jos esančios mūsų 
nekompetentingumo ir mums būdingos brandžios įžvalgos sto- 
kos padarinys. Tačiau tokios dvejonės neturi pagrindo ir jas 
reikia ryžtingai nuslopinti, nes nesama jokio žinomo būdo sis- 
temingai išvengti klaidos, o tariant konkrečiau, nėra jokio žino- 
mo būdo išvengti klaidos tyrinėjant tai, kas nežinoma. Taigi 
nenoras daryti klaidų paprastai išsigimsta į naujų idėjų baimę, 
į polinkį vengti bet kokios ryžtingos iniciatyvos. Jei mes tikrai 
siekiame atskleisti, koks yra pasaulis, turime būti visiškai pasi- 
rengę ištaisyti klaidas, tačiau kad jas ištaisytume, iš pradžių 
turime būti visiškai pasirengę jas daryti. 

Mus turi trikdyti ne klaidos apskritai, o tik tos klaidos, ku- 


rių nepajėgiame ištaisyti. Tikrai, mes visai pagrįstai turime teisę 

rimtai nesvarstyti tokių teiginių, kurių negalime kritikuoti, to- 
dėl negalime jų ir pagrįsti. Juk jei jau ryžomės tyrinėti pasaulį 
ir savo vietą jame, negalime vengti kruopščiai ištirti kiekvieną 
savo žingsnį ir atsisakyti tų Žingsnių, kurie, kaip pasirodo, yra 
klaidingi. O jei taip, tai turime iš pat pradžių atmesti tokias 
idėjas, kurios — jei yra klaidingos - negali būti ištaisytos. Mes 
galime būti atlaidūs pasitaikančioms klaidoms - tikrai, kad ir 
ką darytumoe, negalėsime jų visiškai išvengti. Tačiau negalime 
nereikalauti nedaryti nepataisomų, neatšaukiamų ar nekontro- 
liuojamų klaidų. Mūsų intelektą trikdo klaidų įamžinimas, ir 
kaip tik toks įamžinimas, o ne jų darymas, yra tai, ko turime 


ryžtingai vengti. 


Šių pastabų tema - kad klaidas taisyti yra svarbiau nei jų 
vengti — sudaro tos žmogiškojo žinojimo filosofijos, kuri vadi- 
nama kritiniu racionalizmu, branduolį. Nors kai kuriuos šios 
filosofijos aspektus nužymėjo keli ankstesnių laikų mąstytojai, 
pavyzdžiui, Hume'as, Kantas, Whewellis ir Peirce'as, galima 
drąsiai teigti, kad ji buvo nuodugniai išplėtota antrojoje šio am- 
žiaus pusėje sero Karlo Popperio ir nedaugelio jo mokinių bei 
sekėjų. Priešingai negu ankstesnės filosofijos, ji išryškina klau- 
simą, kaip auga Žinojimas, ir užsiima kritine žinojimo tikrinimo 
būdo analize. Pats Popperis šią filosofiją apibūdina sakydamas, 
kad žinojimas vystosi kaip spėjimų ir atmetimų, kaip kruopš- 
čiai ir bekompromisiškai tikrinamų problemų bandomųjų spren- 
dimų seka. Kritinis racionalizmas beveik nesidomi tradicinėje 
filosofijoje vyravusiais rūpesčiais: ar mūsų žinojimas patikimai 
pagrįstas, o jei taip, tai kokiu būdu. Taip yra ne tik todėl, kad, 
kritinio racionalizmo požiūriu, mūsų Žinojimas nėra patikimai 
pagrįstas ir veikiau laisvai plūduriuoja, o ne oriai rymo, bet ir 
todėl, kad jei jis ir būtų toks patikimas, mes nieko iš to nelaimė- 
tume. Kritinio racionalizmo šalininkui svarbu, ar diskutuojami 
spėjimai yra teisingi, 0 ne ar yra pagrindo manyti, kad jie tokie 


yra. Jei spėjimas atsilaiko prieš visus prieštaravimus, kuriuos 

galime iškelti, tada nėra pagrindo manyti, kad jis klaidingas. Be 
to, sako kritinio racionalizmo šalininkas, nėra jokio pagrindo 
nemanyti, kad jis teisingas: mes galime manyti, ką tik užsigei- 
džiame, jei nėra pagrindo tarti, kad spėjimas neteisingas. O būti 
teisiam — galimas daiktas, Popperis pirmas tai įvertino iki galo 
(kad ir kaip keistai tai skambėtų) - yra visai neblogai: tai neblo- 
gai ir abstraktiems apmąstymams apie visatą, kurioje gyvena- 
me, ir praktiniams šios visatos gyventojų reikalams. Žinoma, 
retai mes tikrai žinome, kad esame teisūs, tačiau jei esame tei- 
sūs, mums nebūtina tai Žinoti. 

Pagal kritinį racionalizmą, argumentai visada yra negaty- 
vūs: tai visada kritiniai argumentai, vartojami ir reikalingi tik 
tam, kad atmestume spėjimus, dėl kurių anksčiau mums kilo 
įtarimas. Šiuo samprotavimu remiasi keletas kitų teiginių, su- 
darančių Popperio filosofijos branduolį. Vienas, kurį jau minė- 
jome, yra tas, kad mūsų spėjimai - jei jie nusipelno būti priima- 
mi - turi būti kritikuotini; juk kritinis argumentas yra vienintelis 
mūsų turimas būdas kontroliuoti savo apmąstymus ir svajas. 
Maža to, jei apsiribosime argumentais, kurie remiasi tik empi- 
riniais faktais, tai mūsų spėjimai irgi turės būti tik tokie, kurie 
yra empiriškai falsifikabilūs (falsifiable, t. y. kurių klaidingumą 
galima atskleisti. — Rved.), t. y. tokie, kurie gali prieštarauti paty- 
rimo faktams, jei faktai yra būtent tokie. Toks Popperio kriteri- 
jus, pagal kurį empirinis mokslas atskiriamas nuo metafizikos 
(ir nuo pseudomokslo). Bet jei moksliniai mūsų spėjimai (kurių 
dauguma nieko nebyloja apie asmeninį patyrimą, nors jie tikrai 
siejasi su mūsų visų bendru patyrimu) gali prieštarauti fak- 
tams, tada šie faktai vargu ar gali būti mūsų asmeniniai išradi- 
mai. Štai koks paprastas Popperio realizmas, pagrįstas sveiku 
protu; galima pridurti, kad tai tokia doktrina, prieš kurią vargu 
ar kada buvo iškeltas svarus ir pripažintas argumentas. Faktai 
netūno mūsų galvose. O mūsų spėjimai irgi nevisiškai vidiniai, 


jei tik pripažįstame galimybę juos kaip nors kritikuoti: juk ne- 

galime kramtyti to, ką jau prarijome, arba abejoti tuo, ką jau 
pavertėme savo savastimi. Akivaizdu, kad idėjos suvokiamos 
mūsų protuose, bet galutinis lingvistinis jų formulavimas per- 
kelia jas į platų ir priešišką pasaulį. Reikia pabrėžti, kad moks- 
linis mūsų Žinojimas yra ne įvairiausi įsitikinimai, ne dispozici- 
nė Žmogaus organizmo būsena - ne, jis veikiau panašus į atskirą 
žmogaus organą, besivystantį dėl nuolatinės kritikos poveikio. 
Jokiu būdu ne visas Žmogaus žinojimas yra būtent toks, nes 
mes esame ne tik Žmonės, bet ir gyvūnai, bet jei nesugebėsime 
kaip nors atsitraukti nuo tam tikrų neišsakytų savo prietarų, 
kritinis racionalizmas nieko negalės padėti. Be to, jis niekur toli 
nenuvestų (pirmiausia mokslo srityje) tuo atveju, jei nesugebė- 
tume efektyviai įsikišti į pasaulio vyksmą: jei negalėtume sava- 
vališkai manipuliuoti kai kuriais fiziniais kūnais, tai neturėtu- 
me galimybės atlikti eksperimentinių bandymų, kuriais norime 
patikrinti savo spėjimus. Tai reiškia, kad indeterminizmas, ly- 
giai kaip ir realizmas bei objektyvizmas, yra būtina sąlyga, lei- 
džianti tinkamai funkcionuoti kritiniam metodui. Užbaigdami 
šį taupų kritinio racionalizmo pranašumų sąrašą galime pažy- 
mėti tą didžiulę reikšmę, kurią turi principas, neleidžiantis da- 
ryti nepataisomų ir nekontroliuojamų klaidų politikos srityje. 
Tai reiškia, kad demokratinėms politinėms institucijoms pirmiau- 
sia turi rūpėti, kaip apsaugoti laisvę, ypač laisvę apsaugoti lais- 
vę, ir šitaip užkirsti kelią nepašalinamai tironijai. Panašiai ir 
socialinė mūsų politika pirmiausia turi orientuotis į apčiuopia- 
mų socialinių ligų gydymą ir stengtis kiek įmanoma sumažinti 
pavojų, kad jos bus pakeistos kur kas sunkiau pašalinamomis 
neteisybėmis. Taigi dalinis socialinių reformų metodas yra tie- 
sioginis kritinio racionalizmo pritaikymas socialinio gyvenimo 
negerovėms šalinti. Popperis rekomenduoja revoliucinį mąsty- 
mą mokslo srityje, nes mokslo produktai, įsivaizduojamos nau- 
jos teorijos, jei tik pasirodo klaidingos, yra lengvai atmetamos. 


Kaip tik dėl tos pačios priežasties jis draudžia revoliucinę veik- 

lą visuomenėje. Juk jos padarinių, kuriuos tik retai galima nu- 


matyti, beveik visada neįmanoma įveikti. 


Šios paprastos ir gražios idėjos kartu su daugeliu kitų apta- 
riamos, detalizuojamos ir ginamos trisdešimtyje ištraukų, pa- 
rinktų iš gausių Popperio raštų ir sudarančių šią knygą. Nors ir 
trokšdamas čia atskleisti susižavėjimą keliančią visišką jų vie- 
novę, nenoriu teigti, kad jos visos buvo apmąstytos, ar juolab 
apmąstytos išsamiai, vienu ypu. Faktiškai pirmiausia Popperis 
užsiėmė demarkacijos problema, fizikos bei kitų gamtos moks- 
lų, viena vertus, ir grynų pretenzijų į moksliškumo statusą, bū- 
dingų psichoanalizei, marksizmui ir astrologijai, kita vertus, per- 
skyros problema. Pripažindamas, koks svarbus yra mokslinių 
hipotezių falsifikabilumas, o dar svarbesnis — mokslininkų 
atsidavimas uždaviniui palenkti savo hipotezes falsifikavimo 
rizikai, Popperis aiškiai suvokė lemtingą negatyvių argumentų 
vaidmenį moksle ir visišką nebūtinumą tokių argumentų ir eks- 
perimentų, kurie turėtų teikti hipotezėms ką nors panašaus į 
pozityvią paramą. Šitaip jam pavyko išspręsti Hume'o indukci- 
jos problemą, vieną iš nemaloniausių moderniosios filosofijos 
mįslių ir, mano nuomone, vieną iš nedaugelio problemų, kurios 
buvo neklystamai išpainiotos. Šios, indukcijos ir demarkacijos, 
problemos tapo pirmosios Popperio knygos Dvi pamatinės paži- 
nimo teorijos problemos objektu; ji parašyta 1930-1932 m. ir vis 
dar neišversta į anglų kalbą. Bet tuo metu, kaip pripažįsta jis 
pats, jis „klaidingai tapatino mokslo ribas su argumentuojamu- 
mo ribomis“ (17 ištraukos 4 pastaba). Turėjo praeiti keleri me- 
tai, kol šis perdėtai kuklus racionalaus argumentavimo suvere- 
numo įvertinimas sustiprėjo ir virto nuoseklaus kritinio požiūrio 
propagavimu. 

Entuziastingas Popperio požiūris į realizmą ir objektyvizmą 
aiškiai matomas jau Mokslinio atradimo logikoje, paskelbtoje 


1934 m., bet šios doktrinos, ypač pastaroji, buvo detaliai 

išdėstytos ir pagilintos tik nuo septintojo dešimtmečio vidurio. 
Žinoma, jis tuoj pat panaudojo savo atradimus, susijusius su 
moksliniu metodu, socialiniams reiškiniams analizuoti - turime 
galvoje jo ankstyvąjį daugelio marksistinių šnekalų pseudomoks- 
linio pagyrūniškumo demaskavimą; tačiau išsamias studijas, ku- 
rių viršūnė buvo karo pabaigoje paskelbti veikalai Istoricizmo 
skurdas ir Atviroji visuomenė ir jos priešai, paskatino tik [Hitlerio 
armijos] įsiveržimas į Austriją 1938 m. Iš šių knygų kilo daug 
stiprių argumentų prieš determinizmą, prieš materializmą ir 
prieš visas panašias pastangas sumenkinti žmonių sugebėjimą 
dirbti (tegu dvejojant ir neefektingai) stengiantis pagerinti indi- 
vidualią Žmogaus situaciją pasaulyje. Tai vienas iš tauriausių 
Popperio filosofijos aspektų, nors asketiškai griežtas dėl taikomų 
loginių principų, bet persmelktas tikro Žmogaus netobulumo 
supratimo. Pabrėžiant, kad atsakymas į mūsų nežinojimą ir klys- 
tamumą turi būti ne pretenzija Žinoti daugiau negu galime arba 
pažinti tikriau, o tik ryžtingos mūsų pačių pastangos pagerinti 
dalykus, Popperiui pavyksta Žmonėms sugrąžinti šiek tiek oru- 
mo ir savigarbos, kurią modernioji filosofija, kaip kartais atro- 
dydavo, buvo linkusi iš jų atimti. 

Išsamų ir pamokantį Popperio mąstymo kelio nuo anksty- 
vosios jaunystės iki 1970 m. aprašymą (tai, kas pateikta čia, yra 
tik momentinis Žvilgsnis) galima rasti jo intelektualinėje auto- 
biografijoje Nebaigtas klausimas. Popperis gimė 1902 m. Vienoje, 
klestinčioje ir išsilavinusioje šeimoje: jo tėvas buvo sėkmės lydi- 
mas ir išsimokslinęs teisininkas, o motina - talentinga muzikan- 
tė, ir būtent muzika turėjo jam didžiulę įtaką visą gyvenimą. 
Beveik dešimt metų po Pirmojo pasaulinio karo jis studijavo 
Vienos universitete, domėjosi matematika ir fizika, psichologija 
ir filosofija. Doktoratą jis apsigynė 1928 m., o kitais metais spe- 
cializavosi kaip vidurinės mokyklos matematikos ir fizikos mo- 
kytojas. 1934 m. paskelbta Mokslinio atradimo logika žymėjo Pop- 


perio kaip filosofo karjeros pradžią. 1936 m. gruodžio mėn. jis 

tapo Kenterberio kolegijos (Kraistčerče, Naujoji Zelandija) lek- 
toriumi, ir sausio mėn. su Žmona iš Austrijos išvyko į Pietų 
pusrutulį. Čia jie gyveno per visą Antrąjį pasaulinį karą, o į 
Angliją atvyko 1945 m., kai Popperis gavo dėstytojo pareigas 
Londono Ekonomikos ir politinių mokslų mokykloje. Per 
tolesnius dvidešimt trejus metus, būdamas logikos ir mokslinio 
metodo profesoriumi, jis darė didelę įtaką ištisoms studentų 
kartoms, per paskaitas ir seminarus skatindamas juos perimti 
savo neblėstantį Žavėjimąsi atvira visata ir jos paslapčių atvėri- 
mu. Popperis išėjo į pensiją 1969 m. ir, pasiekęs šlovę, kartu šu 
žmona kukliai ir nepretenzingai, kaip ir anksčiau daug dirbda- 
mas, toliau gyveno Feloufilde, savo name Bakingamšyre. „Aš 
nemanau, - rašo Popperis Nebaigtame klausime (p. 125), - kad, 
mums sugrįžus į Angliją, kaip filosofas buvau nelaimingas bent 
valandą“. Juk nedaug filosofų turėjo tokį nepasotinamą ir gai- 


valingą troškimą pažinti. 


Šios knygos medžiaga išdėstyta ne istorine tvarka. Veikiau 
knyga padalyta į keturias dalis, kuriose pateikiamos ištraukos 
iš Popperio raštų, atitinkamai skirtų pažinimo teorijai, mokslo 
filosofijai, metafizikai ir socialinei filosofijai, ir visur akcentuo- 
jamas kritinis metodas ir tas lemiamas vaidmuo, kurį jis atlieka 
skatindamas mus pažinti pasaulį. Ši knyga neabejotinai prasi- 
deda ir baigiasi šia gaida. Pirmoji ištrauka sugrąžina prie pir- 
mųjų Mileto mokyklos filosofų, Talio, Anaksimandro ir Anak- 
simeno, prie to racionalaus požiūrio [į pasaulį], kurį Popperis 
vertina taip šiltai, o antroje ištraukoje ginama kritinė racionaliz- 
mo forma tiek loginiu, tiek moraliniu požiūriu. Šiame tekste 
Popperis pripažįsta „tam tikrą iracionalizmo pranašumą“ (p. 43) 
tuo, kad gina pačią racionalistinę poziciją, bet turint galvoje 
vėlesnius jo veikalus tai atrodo kaip nereikalinga kilniaširdiška 
nuolaida. Žinoma, pasirinkdami kritinį metodą mes elgiamės 


ne taip, kai paprasčiausiai nusilenkiame proto diktatui, bet kar- 


15 


LEIDEJO ĮVADAS 


tu nelaužome jo diktuojamų taisyklių, ir kaip tik tai yra svar- 
biausia. Kaip pabrėžė W. W. Bartley, pats kritinis racionalizmas 
irgi kritikuotinas. Todėl tai yra visiškai nuosekli pozicija, pasi- 
žyminti tuo, kad ją galima racionaliai taikyti remiantis jos pa- 
čios kriterijais. 

Trečioje ištraukoje Popperis kritikuoja empiristinį prietarą, 
kad kiekvienas mūsų žinojimo elementas kyla iš kieno nors as- 
meninės patirties. Ši prielaida yra absoliučiai neteisinga, nes 
beveik visą savo įgyjamą žinojimą mes gauname keldami hipo- 
tezes, 0 tai, ką išmokstame iš patyrimo, rodo, kokios, nelaimei, 
savavališkos yra daugelis mūsų hipotezių. Čia labai aiškiai kon- 
statuojama, kad svarbiausia yra tai, kaip mes elgiamės su hipo- 
teze, kai ji jau suformuluota. Tai, kas paskatino ją atsirasti, ar 
tai, iš ko ji kilo, nelemia to, ar verta jos laikytis. Šio požiūrio 
toliau laikomasi kitose dviejose ištraukose, kur mūsų Žinojimas 
ir jo raida tvirtai susiejami su biologiniu kontekstu. Ketvirtoje 
ištraukoje Popperis sutelkia dėmesį į antasmeninį statusą tos 
mūsų žinojimo dalies, kuri pasiekia kalbinę išraišką. Jis teigia, 
kad didžioji dalis to, ką žinome, ne tik nėra mūsų pačių dalis, 
bet ir sudaro pasaulį, neutraliai vadinamą trečiuoju pasauliu, 
turinčiu savo problemų ir paslapčių. Penktoje ištraukoje šis ob- 
jektyviojo Žinojimo, trečiasis, pasaulis traktuojamas atvirai dar- 
vinistiškai: visai ne metaforiškai jis prilyginamas organizmų 
populiacijai, ir beveik tiesiogiai — stulbinančiai greitai besivys- 
tančiam Žmogaus organui, o mūsų objektyvusis Žinojimas lygi- 
namas su tuo, galimas daiktas, daug didesniu žinojimo likučių, 
kuris egzistuoja genetiniame ir elgsenos lygmenyje. Pavyzdžiui, 
naujos hipotezės traktuojamos kaip giminiškos chromosomų va- 
riantams, 0 jų kritika vertinama kaip nenatūraliai laukinė Dar- 
wino natūraliosios atrankos atmaina. Šiek tiek kitokia tema pra- 
dedama svarstyti tolesnėje ištraukoje: kokią funkciją tvarkant 
mūsų žinojimą atlieka (jei apskritai atlieka) apibrėžimai? Čia 


Popperis tiesiai puola nepagrįstai įsigalėjusią dogmą, kad api- 

brėžimai ir tariamai iš jų kylantis tikslumas esmingai būtini bet 
kokiai loginei mūsų minčių artikuliacijai ir netgi paprastam aiš- 
kiam mąstymui. Čia jo požiūris irgi visai artimas kritinio racio- 
nalizmo esmei, nes jis neigia, kad esama kokios nors teisingos 
vietos, nuo kurios turi prasidėti pasaulio tyrinėjimas. Nei jusli- 
niai stebiniai, nei esencialistiniai apibrėžimai neduoda patikimo 
pagrindo, nuo kurio galėtų prasidėti [pažinimo] judesys. 

Dvi paskutinės pirmos dalies ištraukos skirtos indukcijos ir 
demarkacijos problemoms. Pateikdamas kitas problemas aš lin- 
kęs pasikliauti ankstyvaisiais Popperio raštais, o šiais dviem 
atvejais paėmiau ištraukas iš palyginti neseno veikalo, kur gvil- 
denami ir detaliai atremiami prieštaravimai Popperio pateik- 
tiems šių problemų sprendimams. Pačios problemos ir jų spren- 
dimai šiuose dviejuose tekstuose aiškinami taip elementariai 
aiškiai, kad čia visai nereikalingas išsamesnis jų nušvietimas. 

Antroje knygos dalyje gvildenami kai kurie klausimai, glau- 
džiau susiję su moksliniu pažinimu, taip pat tam tikri kiek tech- 
niniai dalykai — tiesa, artėjimas prie tiesos, turinys ir tikimybė. 
Pirmos trys ištraukos, 9-11, paimtos iš Popperio klasikinio vei- 
kalo Mokslinio atradimo logika; čia detalizuojami kai kurie meto- 
dologiniai falsifikacionizmo principai, taip pat keliami kai kurie 
su šiuo metodu tiesiogiai susiję klausimai. Pavyzdžiui, kelia- 
mas klausimas, ar falsifikacionizmas pats yra empiriškai falsifika- 
bilus, ar jis yra tuščias dalykas tariant, kad galimos falsifikacijos 
visada galima išvengti; ar šio metodo rekomenduojama (jei iš- 
vis įmanoma) tikrinimo procedūra turi sugrįžti prie tokių tikri- 
namųjų teiginių, kurie patys jau nenuginčijami. Atsakymas, duo- 
damas į kiekvieną klausimą, yra negatyvus. Mokslinis metodas 
pateikiamas kaip rinkinys metodologinių taisyklių, kurių mes 
nusprendžiame laikytis, atsižvelgdami į reikmes to dalyko, kurį 
laikome mokslo tikslu, bet tai nėra rinkinys tokių tezių, kurios 
turi būti tikrinamos tyrinėjant mokslinę elgseną; ir nors nuo 
falsifikacijų tikrai visada galima susilaikyti, mes iš anksto nu- 





2. 290 17 


LEIDĖJO [ĮVADAS 


sprendžiame nesiimti tokių manevrų, o metodo taisyklės apima 
ir tokias taisykles, pagal kurias tikrinamieji teiginiai priimami 
kaip apskaičiuoto, tačiau grįžtamo apsisprendimo nutraukti tik- 
rinimą rezultatas. 

12 ir 13 ištraukose mokslo tikslas apibūdinamas kaip pa- 
stanga gauti vis nuodugnesnius ir platesnius teorinius aiškini- 
mus, vis adekvatesnius paties mokslo keliamų problemų spren- 
dimus. Šie gelmės ir turiningumo siekiniai, kaip parodoma, labai 
prieštarauja mūsų siekiui, kad teorijos būtų tikros ir patikimos, 
todėl gali būti įgyvendinami tik remiantis kuo nors panašiu į 
falsifikacionistinę programą. Kitame tekste tiesa (kaip matome, 
visai nenukentėdama) traktuojama kaip dar viena sudedamoji 
dalis to, ko mes norime iš mokslo, ir teigiama, kad geriausia, ko 
realiai galime tikėtis, tai artėti prie tiesos palaipsniui, per vis 
geresnių priartėjimų (approximations) grandinę. Be to, šiame tekste 
trumpai apžvelgiama Tarski'o tiesos teorija ir nesėkmingas pa- 
ties Popperio mėginimas nusakyti, kaip galima artėti prie tiesos. 
Kiekvienas, kuriam sunku suprasti, kodėl tiesos problema, kuri 
dabar atrodo tokia paprasta, kadaise buvo tokia gluminanti, 
turi bent jau žvilgterėti į Popperio pastabas apie melagio ir pa- 
našius paradoksus, esančius antrame tekste, o kiekvienas, kuris 
tikisi, kad artėjimo prie tiesos problema bus išspręsta lygiai taip 
pat kategoriškai, turi pasidomėti kita literatūra, nurodyta 14 
teksto 11 pastaboje. 

Paskutinis antros dalies tekstas yra trumpas ir glaustokas 
garsiosios Popperio dispozicijų interpretacijos, skirtos savotiš- 
koms tikimybėms, iškylančioms moderniose fizikos teorijose, 
ryškiausiai - kvantinėje mechanikoje, aptarimas. Šios tikimybės 
paprastai traktuojamos subjektyvistiškai, kaip mūsų nežinojimo 
trūkumai, bet čia Popperis bando jas aiškinti kaip visai objek- 
tyvias fizinio pasaulio sudedamąsias dalis. Šis tekstas baigia- 
mas tuo, kad suformuluojama drąsi metafizinė hipotezė apie 
šias dispozicijas ir jų veikimą gamtos tvarkoje. 

Trečioje knygos dalyje skaitytojui pateikiami įvairūs metafi- 
ziniai apmąstymai ir toliau parodoma, kaip tokios tamsios hi- 
potezės gali būti vertinamos kritiškai. Paties kritikuojamumo 
reikšmė atskleidžiama 16 ištraukoje, kur vienas ar du aiškiai 
piktybiški metafizinės spekuliacijos rezultatai pateikiami kaip 
pavyzdžiai tokių filosofinių teorijų, kurios - jei tik supriešina- 
mos su atsakingu kritiškumu — pasirodo esančios niekam ti- 
kusios. Atitinkamai labiau gerbiamos tos metafizinės doktrinos, 
kurių nuopelnai pripažinti. Pirmiausia, kaip nurodoma 17 iš- 
traukojo, tai realizmas, požiūris, taip glaudžiai susijęs su sveiku 
protu, kad nusipelno bent jau minimalaus filosofinio pagyrimo 
už blaivumą. Paskui, 18 ištraukoje, pateikta žavinga istorinė esė 
apie ankstyvųjų graikų kosmologų domėjimąsi kismo proble- 
ma, t. y. klausimu, kaip daiktas gali kisti ir tuo pačiu metu likti 
daiktu, kuris pakito. Tikriausiai verta pažymėti, kad nors kas- 
dienių objektų egzistavimo pripažinimas neabejotinai yra svei- 
ko proto realizmo, kuriam Popperis pritaria, sudedamoji dalis, 
šiems ar kokiems nors kitiems objektams visai nereikia priskirti 
kokio nors pastovumo. Sakau tai todėl, kad beveik nuo pat pra- 
džių kismo problemos sprendimuose buvo bandoma nubrėžti 
skirtumą tarp regimybės, kuri yra tai, kas kinta, ir tikrovės, kuri 
yra tai, kas lieka tapatu; kad ši perskyra gali būti nuoširdi klas- 
totė, tampa netgi pernelyg akivaizdu, jei suprantame, kad iliu- 
zijos, nors ir kokios iliuziškos būtų, dėl tos priežasties nėra ne- 
ltikroviškos. Regimybė yra tikrovės dalis, o ne kažkas nuo jos 
atskira. 

Kitoje, devynioliktoje, ištraukoje keliamas klausimas, ar Dar- 
wino natūraliosios atrankos ir geriausiai prisitaikiusiųjų išliki- 
mo hipotezė tikrai mokslinė, ar, būdama beveik tautologinė, ji 
yra metafizinė — tačiau tokia, kurioje glūdi užuomazga progra- 
mos, galinčios kreipti mokslinį tyrinėjimą, kaip kartą sutiko pats 
Popperis. Čia Popperis pripažįsta, kad jo ankstesnis natūraliosios 
atrankos hipotezės įvertinimas buvo netinkamas, ir jį pakeičia. 


Nei ši hipotezė, nei pati evoliucijos teorija neturi būti painioja- 


» 19 


LEIDĖJO [ĮVADAS 


ma su tuo, kame akivaizdžiai nėra empirinio turinio. Evoliucinė 
pažangos dėsnių filosofija kritikuojama 23 ištraukoje. 20 ištrau- 
koje Popperis su tam tikru pasimėgavimu narplioja keblias vi- 
sokiausių pavidalų determinizmo problemas, pavyzdžiui, pro- 
blemą, kaip surasti vietą Žmogaus laisvei, svyruojant tarp griežto 
išankstinio nulemtumo ir gryno atsitiktinumo kraštutinybių. 
Kaip tik šiame tekste Popperis pirmą kartą radikaliai iškėlė klau- 
simą (kurio kėlimo prioritetą jis mandagiai priskiria A. H. Comp- 
tonui), kaip abstraktūs trečiojo pasaulio esiniai gali turėti kokį 
nors fizinį poveikį fiziniam pasauliui, nepažeisdami fizikos dės- 
nių. Akivaizdu, kad mūsų teorijos tikrai kažkaip veikia gamtą; 
nors geležinkeliai ir šaldytuvai ar Spėjimų ir atrmetimų egzem- 
plioriai pasirodė pasaulyje nepriklausomai nuo mokslinių ir fi- 
losofinių hipotezių, tai, ką jie įkūnija, savaime yra tokia hipote- 
Zė, kuri yra išmėginimas vaizduotei nepriklausomai nuo proto. 
Čia Popperis įžvelgia trečiojo pasaulio esinių priežastinį veiks- 
mingumą, veiksmingumą, kurio tarpininkas akivaizdžiai yra 
žmogaus mąstymas, ir šį veiksmingumą laiko sielos ir kūno 
santykių bei savasties vienovės problemų raktu. Jis hipotetiškai 
teigia, kad savastis atsiranda dėl sąveikos tarp Žmogaus kaip 
gyvūno ir žmogaus kalbos, o savasties egzistavimą palaiko tie 
trečiojo pasaulio esiniai, su kuriais savastis palaiko intelektua- 
linį kontaktą. Šie sunkūs klausimai nagrinėjami 21 ir 22 ištrau- 
kose, nepretenduojant pateikti išsamių ir visai patenkinamų at- 
sakymų. 

Paskutinė, ketvirta, knygos dalis skirta išimtinai socialinės 
ir politinės filosofijos problemoms, ypač problemoms, kylan- 
čioms dėl keblaus individualaus subjekto santykio su valstybe. 
Nors Popperis nedviprasmiškai palaiko nesibaigiančią indivi- 
dualių piliečių kovą dėl to, kad jiems negrėstų pavergimas, kar- 
tu ryžtingai priešinasi idėjai, kad jiems būtų naudinga suardyti 
valstybę. Priešingai, tik valstybė gali juos apsaugoti nuo jų kai- 


mynų šantažo, kuris gali būti lygiai toks pat siaubingas kaip ir 

pačios valstybės teroras. Iš to matyti, kaip gyvybiškai svarbu, 
kad valstybė būtų pažabota ir kad ją nors kiek tvarkytų tie 
žmonės, kuriems ji sukurta. Taigi valstybė egzistuoja tik savo 
piliečių labui, ir jie aiškiai suinteresuoti, kad ji egzistuotų. Žmo- 
nių visuomenės egzistavimas turi dar didesnę reikšmę (tai gerai 
suprato Marxas), nes mes išvis nebūtume Žmonės, jei mūsų gy- 
venimo socialinis orkestravimas būtų nuslopintas. Jei, kaip tvir- 
tinama 22 ištraukoje, mūsų savastys atsiranda tarpininkaujant 
kalbai, tada mūsų individualumo ir Žmogiškumo socialinės iš- 
takos tampa visai aiškios — juk visiškai aišku, kad kalba yra 
socialinis reiškinys. Taigi net jei iš Žmonių gyvenimo galėtų 
būti pašalintos politinės institucijos, to tikrai negalima padaryti 
su socialinėmis institucijomis. Tačiau šios minties nedera su- 
prasti taip, kad socialinės institucijos palaikomos kaip nors ki- 
taip, o ne individualių Žmonių pastangomis: kaip trečiojo pa- 
saulio esiniai, jos turi galimybę įsikišti į pasaulį, bet tos galimybės 
realizavimas priklauso nuo mūsų. Būtent mes patys tvarkome 
savo institucijas. Deja, dažnai tai daroma labai negrabiai, ir jei 
nors kiek tai suprantame, nuolat turime būti pasirengę išvengti 
netikėtų spąstų. Vienas iš Popperio socialinės filosofijos truiz- 
mų yra tas, kad mūsų planai visada kur nors išslysta iš mūsų 
rankų ne dėl kokių nors šėtoniškų trukdymų, bet paprasčiau- 
siai todėl, kad mes tik retai labai gerai ar nors pakankamai 
žinome apie tai, kokia bus dalykų eiga. 

Ketvirta dalis prasideda ilgu tos metodologinės doktrinos, 
kurią Popperis vadina istoricizmu, dėstymu ir kritika. Pagal šią 
(doktriną, visuomenės mokslų pareiga yra tyrinėti visuomenę 
istoriškai, kaip esinį, išsiskleidžiantį bėgant laikui, t. y. apmąs- 
tyti ją kaip visumą ir išpranašauti jos likimą. Istoricistai dažnai 
prilygina visuomenę organizmui ar biologinei rūšiai, 0 jos 
raidą — evoliuciniam procesui. Bet kaip parodoma 23 ištrauko- 
ju, net biologijoje nesama evoliucinio vystymosi dėsnio - darvi- 


nistinė natūraliosios atrankos hipotezė neturi būti traktuojama 

kaip šitoks dėsnis. 24 ištraukoje Popperis toliau duoda atkirtį 
kai kuriems praktiniams istoricistinės mitologijos aspektams, pa- 
vyzdžiui, klaidingam holistiniam įsitikinimui, kad visuomenė 
gali būti tvarkoma tik dideliais mastais, kad mes turime steng- 
tis pertvarkyti visuomenę kaip visumą. Priešingai šiai idėjai jis 
teigia, kad svarbiausias socialinės inžinerijos uždavinys turi bū- 
ti šalinti konkrečius nelaimės šaltinius. Šiuos šaltinius ne tik 
palyginti lengva pastebėti, bet ir veikimo būdai, tinkantys jiems 
šalinti, gana dažnai gali būti pakankamai sėkmingai kontroliuo- 
jami. 

25 ištraukoje parodoma, kad klausimas, kas turi valdyti, ku- 
rį Platonas pirmas iškėlė kaip pamatinį politinės teorijos klau- 
simą, neišvengiamai veda prie paradoksalių atsakymų, todėl jo 
reikia nepaisyti ir pakeisti jį kitu klausimu - kaip nušalinti tiro- 
nus anksčiau negu jie pridarys pernelyg daug žalos, konkrečiai, 
negu jie įsitvirtins taip, kad nušalinti juos be jėgos bus neįma- 
noma. Ir vėl teigiama, kad svarbiausia viską tvarkyti, o ne neleisti 
atsirasti blogiui. Juk viena iš istorijos pamokų, kurią mes turime 
išmokti, yra ta, kad tik labai nedaug valdovų nesusigundo pik- 
tnaudžiauti mūsų jiems patikėta valdžia. Vis dėlto tikrai atrodo 
įmanoma sukurti tokias politines institucijas, kurios gali nors 
kiek apsaugoti nuo priespaudos: „demokratija“, Popperio akimis, 
kaip tik yra etiketė, Žyminti tokias institucijas. 26 ištraukoje, 
polemizuodamas su skeptiškų Marxo požiūriu į politinės val- 
džios efektyvumą ekonominių jėgų arenoje, Popperis parodo, 
kad vienintelė mūsų viltis — kurti ir stiprinti demokratines ins- 
titucijas, nepaisant to, kad individualios laisvės labui jos pažei- 
džia individo laisvę. Reikia pakartoti, kad valstybė ir jos insti- 
tucijos egzistuoja individo labui, o mūsų valdovai yra mūsų 
individualios laisvės globotojai, kad ir kiek kartų jie išduotų šią 
globą. 27 ištraukoje kritikuojama priešinga Platono nuomonė, 


pagal kurią individai turi visiškai aukotis bendram interesui, be 

to, kritikuojamas jo teiginys, kad kaip tik toks yra tikras altruiz- 
mas ar nesavanaudiškumas. Individualizmo painiojimas su sa- 
vanaudiškumu, kuriuo puikiai pasinaudojo Platonas, nuo seno- 
vės laikų buvo puikiausias totalitarinio mąstymo įrankis. 
Paskutinėse trijose ištraukose toliau aptariama neišnarplio- 
jama individo ir visuomenės sampyna. 28 ištraukoje palaikoma 
Marxo mintis, kad individą visada varžo visuomenės dėsniai ir 
kad socialinės sąveikos negali būti redukuotos į individualios 
psichologijos dėsnius. Nors būtent individas yra veiksmo sub- 
jektas, individai sąveikauja. Šias sąveikas valdančių dėsnių ne- 
palima išversti į psichologinius terminus, lygiai kaip gravitaci- 
nės sąveikos dėsniai negali nulemti Newtono minimoms 
dalelėms būdingų esminių savybių (žr. 12 ištraukos 3 pastabą). 
I!'opperis teigia, kad socialiniai ir istoriniai aiškinimai turi rem- 
tis tuo, ką jis vadina situacine logika. Ši tema toliau nagrinėja- 
ma 29 ištraukoje, kur jis gina požiūrį, kad principas, pagal kurį 
žmonės tam tikroje situacijoje veikia taip, kaip jie ją supranta, 
nors gal ir klaidingai, yra toks principas, kurį reikia taikyti kiek- 
vienam socialiniam aiškinimui. Galiausiai 30 ištraukoje mes pri- 
ciname mokslo socialinių aspektų klausimą. Popperis pažymi, 
kad mokslo objektyvumą ir net jo racionalumą lemia ne tik 
pavieniai mokslininkai, bet ir mokslininkai, priklausantys moks- 
linei bendruomenei. Ir ypač kritika savo pobūdžiu yra neišven- 
„iamai socialinė, nes paprastai mes esame tokie pat akli savo 
paklydimams, kokie pastabūs svetimoms klaidoms. Todėl kriti- 
niam racionalizmui klestėti socialinė sąveika yra tokia pat lem- 
tinga kaip ir individualios vaizduotės, kūrybingumo, drąsos, 
ryžto ir noro mokytis ypatybės. Pirmoje ištraukoje aptartas Va- 
karų kosmologijos, filosofijos ir mokslo suklestėjimas buvo tie- 


sioginis kritinės tradicijos sukūrimo padarinys. 


Nereikia net sakyti, kad šioje knygoje pateiktuose tekstuose 


esama daugiau idėjų, negu įstengiau paminėti, ir esama daug 

daugiau idėjų Popperio raštuose, negu įstengiau sutalpinti į 563 
šios knygos puslapius. Šioji čia nepateikta gausa apima, pavyz- 
džiui, ne tik daugybę istorinių Platono, Marxo teorijų ar sielos 
bei kūno santykių problemos komentarų, ne tik technines idėjas 
logikos, tikimybių ir kvantų teorijos, prie kurios čia tik prisilies- 
ta, srityje, — Popperio raštuose esama daugybės čia pateiktų 
vyraujančių temų, taip pat su jomis susijusių epistemologijos, 
mokslo filosofijos, metafizikos ir socialinės filosofijos motyvų 
variacijų ir pagrindimų. Todėl, galimas daiktas, leistina šį įvadą 
traktuoti kaip Popperio mąstymo įvadą tik ta prasme, kad jis 
skatina kreiptis į svarbiausias jo publikacijas ir į keletą knygų, 
kuriose dėstomos ir tyrinėjamos jo idėjos; be to, jis skatina to- 
liau studijuoti Popperio veikalus ir išreiškia viltį, kad jie bus ir 
toliau kritikuojami bei aiškinami. Galimas daiktas, kad kritinis 
racionalizmas nėra visiškai teisingas, bet galiausiai jis negali 
būti ir visiškai klaidingas. Būtų puiku, jei tai būtų suprasta. 
Baigdamas aš džiaugiuosi, kad turiu galimybę padėkoti Bil- 
liui Bartley'ui, Jackui Birneriui, Larry'/ui Briskmanui, Rogeriui 
Jamesui, Bryanui Magee'ui, Anthony'ui O Hearui ir Tomui Set- 
tle'ui, kurie negailestingai sukritikavo kai kuriuos pradinius šios 
mano knygos metmenis, davė konkrečių patarimų dėl to, ko aš 
negalėjau mandagiai praleisti, patarė man, kaip išspręsti keblią 
pavadinimo problemą, ir kitaip pagelbėdami padarė, kad ši kny- 
ga yra daug geresnė, negu galėjo būti. Tik save galiu smerkti už 
galutinį rezultatą. Esu ypač dėkingas Briskmanui, nes jis keletą 
metų skaitė beveik visus mano rašinius ir ryžtingai bei noriai 
prispausdavo mane išsamia ir blaivia savo kritika. Kaip pažy- 
mima redakcinėje pastaboje knygos pabaigoje, aš dėkingas 
Popperio leidėjams už tai, kad jie leido iš naujo paskelbti jiems 
priklausančią medžiagą. Bet labiausiai esu dėkingas Karlui ir 
Hennie Popperiams, kurie visaip padėjo lengvindami mano re- 


dagavimo vargus ir kilniaširdiškai skatino šias pastangas pa- 

teikti ištraukų knygą plačiajai publikai. Be to, Popperis parašė 

tai, kas pateikta šioje knygoje, ir mano padėka jam už tai niekad 
nebus per didelė. 

David Miller 

1982 m. rugsėjo 22 d. 


Pirma dalis 


PAŽINIMO 
TEORIJA 


1. RACIONALIZMO PRADMENYS 
(1958) 


I. Atgal prie ikisokratikų 


„Atgal prie Matūzalio“ buvo pažangi programa, paly- 
ginti su programa „Atgal prie Talio“ arba „Atgal prie 
Anaksimandro“: Shaw pasiūlė mums geresnio gyveni- 
mo viltį — tai, kuo dvelkė visa aplinkui, bent jau tuo 
metu, kai jis rašė tą kūrinį. Bijau, kad neturiu jums 
pasiūlyti nieko, kuo visa kas taip alsuotų šiandien — 
juk tai, prie ko norėčiau sugrįžti, yra paprastas, tiesus 
ikisokratikų racionalumas. Kur glūdi šis ne kartą svars- 
tytas ikisokratikų „racionalumas“? Jo dalis yra jų kel- 
tų klausimų paprastumas ir drąsa, bet aš tvirtinu, kad 
lemiama ypatybė yra kritinis požiūris, kuris, kaip 
mėginsiu parodyti, pirmą kartą buvo įgyvendintas Jo- 
nijos mokykloje. 

Klausimai, į kuriuos stengėsi atsakyti ikisokrati- 
kai, pirmiausia buvo kosmologiniai, bet buvo keliama 
17 pažinimo teorijos klausimų. Esu įsitikinęs, kad filo- 
sofija turi sugrįžti prie kosmologijos ir prie paprastos 
pažinimo teorijos. Egzistuoja bent jau viena filosofinė 
problema, kuri svarbi visiems mąstantiems žmonėms: 
tai pasaulio, kuriame gyvename, supratimo problema, 
vadinasi, kartu ir mūsų pačių (juk esame to pasaulio 
dalis) bei mūsų pasaulio pažinimo problema. Esu įsiti- 
kinęs, kad visas gamtos mokslas yra kosmologija ir 

kad vienintelis filosofijos, lygiai kaip ir gamtos moks- 
lų, uždavinys — drąsios jos pastangos išplėsti pasaulio 
žinojimą ir pasaulio pažinimo teoriją. Pavyzdžiui, Wit- 
tgensteinas man įdomus ne dėl savo kalbos filosofijos, 
o todėl, kad jo Traktatas buvo kosmologinis veikalas 
(nors ir nebrandus), ir todėl, kad jo pažinimo teorija 
buvo glaudžiai susijusi su kosmologija. 

Filosofija ir gamtos mokslai man praranda bet kokį 
patrauklumą, jei tik atsisako šio uždavinio - jei tampa 
specialiomis disciplinomis, nebemato mūsų pasaulio 
mįslių ir jomis nebesistebi. Mokslininkui specializacija 
gali būti didelė pagunda. Filosofui ji yra mirtina nuo- 
dėmė. 


II. Kritinės diskusijos tradicija 


Ankstyvoji graikų filosofijos istorija, ypač istorija 
nuo Talio iki Platono, yra nuostabi. Ji beveik pernelyg 
graži, kad būtų tikra. Kiekvienoje kartoje mes randa- 
me mažų mažiausiai vieną naują filosofinę koncepciją, 
vieną naują kosmologinę teoriją, pasižyminčią stulbi- 
nančiu originalumu ir gilumu. Kaip tai buvo įmano- 
ma? Žinoma, neįmanoma paaiškinti originalumo ir ge- 
nialumo. Bet galima pamėginti nors kiek juos nušviesti. 
Kame glūdėjo senovės mąstytojų paslaptis? Aš tvir- 
tinu, kad tai buvo tradicija — kritinės diskusijos 
tradicija. 

Pamėginsiu šią problemą išdėstyti radikaliau. Viso- 
se ar beveik visose civilizacijose randame kai ką pana- 
šaus į religinę ir kosmologinę teoriją, o daugelyje vi- 
suomenių aptinkame ir mokyklų. O visos mokyklos ir 
ypač senovės mokyklos, atrodo, turi tam tikrą joms 

būdingą struktūrą ir funkciją. Toli gražu nebūdamos 
la vieta, kur vyksta kritinė diskusija, jos siekia per- 
Leikti tam tikrą doktriną ir išsaugoti ją gryną ir nepa- 
kitusią. Mokyklos uždavinys — perduoti tradiciją, jos 
steigėjo, jos pirmojo mokytojo doktriną kitai kartai, ir 
todėl pats svarbiausias dalykas yra išsaugoti neiškreip- 
Lą doktriną. Tokia mokykla niekada nepriima naujos 
idėjos. Naujos idėjos yra erezijos ir veda prie schizmų. 
Jei mokyklos narys bando pakeisti doktriną, jis išvaro- 
mas kaip eretikas. Bet paprastai eretikas tvirtina, kad 
jo doktrina yra tikroji įkūrėjo doktrina. Taigi net išra- 
dėjas nepripažįsta, kad jis išrado ką nors nauja, 0 vei- 
kiau tiki, kad grįžta prie tikrosios ortodoksijos, kuri 
buvo kaip nors iškreipta. 

Stai todėl visi doktrinos pokyčiai — jei jų apskritai 
yra — yra padaryti vogčiomis. Visi jie pateikiami kaip 
tikrų mokytojo posakių, būtent jo žodžių, prasmės, tiks- 
lų pakartojimas. 

Akivaizdu, kad tokioje mokykloje negalime tikėtis 
aptikti idėjų istorijos ar nors medžiagos tokiai istori- 
jai. Juk nepripažįstama, kad naujos idėjos yra iš tikrų- 
jų naujos. Viskas priskiriama mokytojui. Visa, ką mes 
galime — tai rekonstruoti schizmų istoriją ir, galimas 
daiktas, tam tikrų doktrinų gynimo nuo eretikų istoriją. 

Žinoma, tokioje mokykloje negali vykti jokia raciona- 
li diskusija. Gali egzistuoti argumentų prieš kitama- 
nius bei eretikus ar prieš kai kurias varžovų mokyk- 
las. Bet pirmiausia doktrina ginama ne argumentais, 
o pareiškimais, dogmomis ir pasmerkimais. 

Ryškus tokios mokyklos, egzistavusios kartu su ki- 
tomis filosofinėmis Graikijos mokyklomis, pavyzdys yra 
Pitagoro įkurta mokykla Italijoje. Palyginti su Jonijos 
arba Elėjos mokyklomis, ji turėjo religinio ordino po- 

būdį: tam tikrą gyvenimo būdą ir slaptą doktriną. Pa- 
sakojimas, kad šios mokyklos narys Hipas iš Metapon- 
to buvo nuskandintas jūroje, nes atskleidė kai kurių 
kvadratinių šaknų iracionalumo paslaptį, būdingas at- 
mosferai, supusiai pitagorininkų mokyklą, nepriklau- 
somai nuo to, ar istorija turi tiesos, ar ne. 

Tačiau ankstyvieji pitagorininkai buvo visų anksty- 
vųjų Graikijos filosofinių mokyklų išimtis. Jų nepaisy- 
dami galime pasakyti, kad graikų filosofija ir filosofi- 
nės mokyklos savo pobūdžiu stulbinančiai skyrėsi nuo 
čia aptartos dogmatinio tipo mokyklos. [18 ištraukoje] 
aš parodau tai tokiu pavyzdžiu: kismo problemos isto- 
rija yra kritinio ginčo, racionalios diskusijos istorija. 
Naujos idėjos pateikiamos kaip naujos ir atsiranda kaip 
atviros kritikos rezultatas. Beveik nesama - jei apskri- 
tai esama — pokyčių, padarytų vogčiomis. Vietoje ano- 
nimiškumo matome idėjų ir jų autorių istoriją. 

Tai unikalus reiškinys, ir jis glaudžiai susijęs su 
stulbinančia graikų filosofijos laisve bei kūrybiškumu. 
Kaip galime paaiškinti šį reiškinį? Turime paaiškinti 
tradicijos atsiradimą. Būtent tradicija leidžia ar skati- 
na diskusijas tarp įvairių mokyklų ir, kas dar nuosta- 
biau, diskusijas toje pačioje mokykloje. Juk niekur, iš- 
skyrus pitagorininkų mokyklą, neaptinkame mokyklos, 
pasiryžusios saugoti tam tikrą doktriną. Vietoje to ma- 
tome pokyčius, naujas idėjas, modifikacijas ir atvirą 
mokytojo kritiką. 

(O [ankstyvasis| Parmenidas mums yra visiškai uni- 
kalaus reiškinio pavyzdys — tai filosofas, kuris kelia 
dvi doktrinas, vieną, pasak jo paties, teisingą, ir kitą, 
kurią jis vadina klaidinga. Tačiau klaidingos doktrinos 
jis nelaiko tiesiog pasmerkimo ar kritikos objektu, o 
veikiau pateikia ją kaip patį geriausią mirtingų žmo- 

nių nuomonių išdėstymą ir grynos regimybės pasaulio 
apibūdinimą —- geriausią, kokį gali duoti mirtingi žmo- 
nės.) 

Kaip ir kur buvo pradėta ši kritinė tradicija? Tikra 
yra štai kas: Ksenofanas, Jonijos tradiciją perkėlęs į 
Elėją, visiškai gerai suprato, kad jo paties teorija yra 
grynai spėjamoji ir kad gali atsirasti kitų žmonių, ku- 
rie žinos geriau. Aš sugrįšiu prie šio dalyko vėliau, 
III skirsnyje. 

Jei ieškosime pirmųjų šio naujo kritinio požiūrio, 
šios naujos mąstymo laisvės ženklų, teks apsistoti prie 
Anaksimandro kritikos, nukreiptos prieš Talį. [Žr. to- 
liau 18 ištrauką.] Čia susiduriame su labiausiai stul- 
binančiu faktu: Anaksimandras kritikuoja savo moky- 
toją ir giminaitį, vieną iš Septynių išminčių, Jonijos 
mokyklos įkūrėją. Pasak tradicijos, jis buvo jaunesnis 
už Talį maždaug keturiolika metų, taigi savo kritinę 
nuostatą bei naujas idėjas turėjo suformuluoti mokyto- 
jui dar esant gyvam. (Atrodo, kad jų mirtį skiria tik 
keleri metai.) Bet istoriniuose šaltiniuose nėra jokių 
užuominų apie kokį nors nesutarimą, vaidą ar kokią 
nors schizmą. 

Manau, kad tai rodo, jog kaip tik "Talis pradėjo nau- 
ją laisvės tradiciją — pagrįstą naujo tipo santykiu tarp 
mokytojo ir mokinio; taigi kaip tik Talis sukūrė naujo 
tipo mokyklą, visiškai kitokią negu pitagorininkų mo- 
kykla. Atrodo, kad jis sugebėjo būti pakantus kritikai. 
Dar svarbiau tai, kad, atrodo, jis pradėjo tradiciją, pa- 
gal kurią reikia būti pakančiam kritikai. 

Tačiau aš linkęs manyti, kad jis padarė net dau- 
giau. Man sunku įsivaizduoti tokį mokytojo ir mokinio 
santykį, kai mokytojas tik pakenčia kritiką, bet akty- 
viai jos neskatina. Man neatrodo įmanoma, kad moki- 

nys, auklėtas dogmatiškai, apskritai galėtų išdrįsti kri- 
tikuoti dogmą (ypač garsaus išminčiaus dogmą) ir pa- 
skelbti savo kritiką. Mano galva, lengvesnis ir papras- 
tesnis paaiškinimas būtų toks: tarti, kad mokytojas 
skatino kritinį požiūrį — gal ir ne iš pat pradžių, o tik 
suglumintas kai kurių taiklių mokinio klausimų, už- 
duotų be kritinio nusiteikimo. 

Kad ir kaip ten būtų, spėjimas, kad Talis aktyviai 
skatino savo mokinių kritiškumą, paaiškintų tą faktą, 
jog kritinis požiūris į mokytojo doktriną tapo Jonijos 
mokyklos tradicijos dalimi. Esu linkęs manyti, kad Ta- 
lis buvo pirmasis mokytojas, pasakęs savo mokiniams: 
„Štai kaip aš matau daiktus — tikiu, kad jie yra tokie. 
Jūs pamėginkite pagerinti mano mokymą“. (Tiems, ku- 
rie įsitikinę, kad priskirti "Taliui tokį antidogmatinį po- 
žiūrį yra „neistoriška“, galima dar sykį priminti faktą, 
kad vos dviem kartomis vėliau aptinkame panašų po- 
žiūrį, sąmoningai ir aiškiai suformuluotą Ksenofano 
fragmentuose.) Kad ir kaip ten būtų, istorinis faktas 
yra tas, kad Jonijos mokykla buvo pirmoji, kurioje mo- 
kiniai kritikavo savo mokytojus karta iš kartos. Be- 
veik neabejotina, kad svarbiausias graikiškosios filoso- 
finės kritikos tradicijos šaltinis buvo Jonija. 

"Tai buvo svarbi naujybė. Ji reiškė, kad nutraukia- 
ma dogmatinė tradicija, pripažįstanti tik vieną mokyk- 
linę doktriną, ir jos vietoje įkuriama tradicija, leidžianti 
egzistuoti daugeliui doktrinų, kurios visos bando siekti 
tiesos, remdamosi kritine diskusija. 

"Toks požiūris beveik neišvengiamai veda prie su- 
pratimo, kad mūsų pastangos pamatyti ir atrasti tiesą 
yra ne galutinės, o atviros tobulėjimui, kad mūsiškis 
pažinimas, mūsų doktrina yra spėjamojo pobūdžio, kad 
jis susideda iš spėliojimų, hipotezių, o ne iš galutinių 

ir tikrų tiesų, ir kad kritika ir kritinė diskusija yra 
vienintelė mūsų turima priemonė priartėti prie tiesos. 
Taigi toks požiūris veda prie drąsių spėjimų ir laisvos 
kritikos tradicijos, prie tradicijos, kuri sukūrė raciona- 
liąją arba mokslinę orientaciją, o kartu su ja mūsų 
Vakarų civilizaciją, vienintelę civilizaciją, kuri grin- 
džiama mokslu (nors, žinoma, ne vien mokslu). 

Šioje racionalistinėje tradicijoje drąsūs doktrinos pa- 
keitimai nėra draudžiami. Priešingai, naujovė yra ska- 
tinama ir traktuojama kaip sėkmė, kaip patobulini- 
mas, jei tik ji pagrįsta jos pirmtakų kritinės diskusijos 
rezultatais. Žavimasi pačia atnaujinimo drąsa — juk 
naujovė gali būti kontroliuojama griežtu kritišku jos 
tyrinėjimu. Štai kodėl doktrinos pokyčiai, padaryti toli 
gražu ne vogčiomis, tradiciškai perduodami kartu su 
senesnėmis doktrinomis ir novatorių vardais. O idėjų 
istorijos medžiaga tampa mokyklinės tradicijos dalimi. 

Kiek man žinoma, kritinė ar racionalistinė tradicija 
buvo įkurta tik vieną sykį. Ji buvo prarasta po dviejų 
ar trijų amžių, galimas daiktas, dėl to, kad atsirado 
aristoteliškoji epistėmė — tikro ir įrodomo žinojimo — 
doktrina (kaip elėjiečių ir Herakleito perskyros tarp 
tikros tiesos ir gryno spėjimo išvystymas). Ji buvo iš 
naujo atrasta ir sąmoningai atgaivinta Renesanso epo- 
choje, pirmiausia Galileo Galilei'aus. 


III. Kritinis racionalizmas 
Dabar pereinu prie paties svarbiausio savo tvirtini- 
mo. Racionalistinė tradicija, kritinės diskusijos tradici- 
ja yra vienintelis būdas plėsti mūsų žinojimą - žino- 


ma, spėjamąjį, arba hipotetinį, žinojimą. Kito kelio nėra. 

"Tariant konkrečiau, nėra pažinimo būdo, prasidedan- 
čio nuo stebėjimo ar eksperimento. Mokslo raidoje ste- 
bėjimai ir eksperimentai atlieka tik kritinių argumen- 
tų vaidmenį. Ir šį vaidmenį jie atlieka kartu su kitais, 
nestebimaisiais argumentais. Tai svarbus vaidmuo; bet 
stebėjimų ir eksperimentų reikšmė visiškai priklauso 
nuo klausimo, ar jie gali būti panaudoti teorijoms kri- 
tikuoti, ar ne. 

Pagal čia išdėstytą pažinimo teoriją iš esmės yra tik 
du bruožai, kuriais tam tikros teorijos gali pranokti 
kitas: jos gali paaiškinti daugiau, be to, jos gali būti 
geriau patikrintos, t. y. išsamiau ir kritiškiau aptartos 
atsižvelgiant į visa tai, kas mums žinoma, į visus ga- 
limus prieštaravimus, vadinasi, ypač atsižvelgiant į ste- 
bimuosius ir eksperimentinius patikrinimus, kurie su- 
galvojami tam, kad būtų galima kritikuoti teoriją. 

Mūsų pastangoms pažinti pasaulį būdingas tik vie- 
nas racionalumo elementas: tai kritinis mūsų teorijų 
tyrinėjimas. Pačios šios teorijos yra spėjimai. Mes ne- 
žinome, mes tik spėjame. Jei paklausite manęs: „Iš kur 
žinai?“, atsakysiu: „Aš nežinau, tik siūlau ir spėju. Jei 
jus domina mano problema, aš būsiu labai laimingas, 
jei kritikuosite mano spėjimą, ir jei pasiūlysite priešin- 
gų spėjimų, aš savo ruožtu pamėginsiu juos kritikuoti“. 

Esu įsitikinęs, kad tokia yra tikra pažinimo teorija 
(kurią noriu pasiūlyti jūsų kritikai): toks tikras apibū- 
dinimas tos praktikos, kuri atsirado Jonijoje ir kurią 
perėmė modernusis mokslas (nors esama daug moksli- 
ninkų, kurie vis dar tiki Bacono indukcijos mitu) - tai 
teorija, pagal kurią pažinimas skleidžiasi spėjimų ir 
atmetimų būdu. 

Du didžiausi žmonės, aiškiai matę, kad nėra tokio 
dalyko kaip indukcijos procedūra, ir aiškiai supratę 

tai, ką aš traktuoju kaip tikrą pažinimo teoriją, buvo 
Galilei 17 Einsteinas. Tačiau senovės mąstytojai tai ir- 
gi žinojo. Kad ir kaip būtų neįtikėtina, aiškų šios ra- 
cionalaus pažinimo teorijos pripažinimą ir formulavi- 
mą mes randame beveik tuojau pat, kai tik buvo 
pradėta praktikuoti kritinė diskusija. Mūsų turimi se- 
niausi išlikę fragmentai, susiję su šia sritimi, priklau- 
so Ksenofanui. Aš čia pateiksiu penkis fragmentus to- 
kia tvarka, kuri parodo, kad kaip tik jo kritinė drąsa 
ir jo keliamų problemų sunkumas privertė jį suvokti tą 
faktą, kad visas mūsų žinojimas yra spėjamasis, bet 
vis dėlto, siekdami tokio žinojimo, „kuris yra geresnis“, 
laikui bėgant mes galime jį pasiekti. Štai tie penki 
fragmentai iš Ksenofano veikalų. 


Savo dievus etiopai vaizduoja juodus, bukanosius, 
Trakai gi sako, kad jie šviesiaakiai ir rudaplaukiai. 
Bet jei turėtų rankas ir jaučiai, arkliai arba liūtai, 
Arba mokėtų tapyti ir kūrinius kurti, kaip žmonės, 
Jautiškos išvaizdos jaučiai, arkliai gi arkliškos imtų 
Savo tapyti dievus ir kūnus priskirtų jiems tokius 
Tikriausiai, kokius ir patys dabar kiekvienas jų turi. 
Dievai neatskleidžia iškart, 

Mums visų dalykų; bet, bėgant laikui, 

Ieškodami žmonės suranda tuos, kurie yra geresni... 
Šie dalykai, mes spėjam, panašūs į tiesą. 

Tiesą sakau, kad niekas tikrai nepažino ir niekad 
Nė nepažins nei dievų, nei to, ką sakiau apie viską. 
Jei ir nutiktų kam nors iš netyčių išreikšt tobulybę, 


Jis nežinotų to pats, nes visiems tik nuomonė tenka. 


Kad parodyčiau, jog Ksenofanas nebuvo vienišas, 
galiu čia pakartoti ir du Herakleito posakius, kuriuos 
citavau anksčiau, kitame kontekste. Abu posakiai iš- 

reiškia spėjamąjį žmogaus žinojimo pobūdį, o antrasis 
pažymi drąsą pažinti, reikmę drąsiai atsiverti tam, ko 
nežinome. 

Žmogiškasis būdas nevaldo sprendimų, o dieviškasis 
valdo <...> Nesitikėdamas netikėta neatras — [tai] nesu- 
ieškoma ir neprieinama. 

Paskutinė mano citata labai garsi; ji iš Demokrito: 

Bet iš tikrųjų mes nieko tikrai nežinome tik pamatę: 
juk tiesa paslėpta giliai. 

Štai kaip kritinis ikisokratikų požiūris užbėgo už 
akių Sokrato etiniam racionalizmui ir jį parengė: Sok- 
ratas buvo įsitikinęs, kad tiesos ieškojimas pasitelkiant 
kritinę diskusiją yra gyvenimo būdas — pats geriau- 
sias, kokį jis žinojo!. 


2. RACIONALIZMO GYNIMAS 
(1945) 


I 


Ginčas tarp racionalizmo bei iracionalizmo turi ilgą 
istoriją. Nors graikų filosofija, be abejonės, atsirado 
kaip racionalistinis užmojis, misticizmo jau esama jos 
ištakose. Šiais mistiniais elementais, įsiterpusiais į iš 
esmės racionalią visumą, reiškėsi prarasto gentinio vie- 
ningumo ir prieglobsčio ilgesys!. Atviras konfliktas tarp 
racionalizmo bei iracionalizmo pirmą kartą įsižiebė vi- 
duramžiais kaip scholastikos ir mistikos susipriešini- 
mas. XVII, XVIII ir XIX a., kai kilo racionalizmo, in- 
telektualizmo ir „materializmo“ banga, iracionalistai 
turėjo paisyti šių krypčių, kad galėtų su jomis polemi- 
zuoti. Parodydami racionalizmo ribotumus, demaskuo- 
dami nekuklias pseudoracionalizmo (kurio jie neskyrė 
nuo racionalizmo mūsiške prasme) pretenzijas ir pavo- 
jingumą, kai kurie kritikai, ypač Burke'as, nusipelnė 
visų tikrų racionalistų dėkingumo. Bet racionalizmo 
banga pradėjo slūgti ir į madą įėjo „giliamintiškos pom- 
pastiškos užuominos ir <...> alegorijos“ (kaip sako Kan- 
tas). Orakulų iracionalizmas (ypač atstovaujamas Berg- 
sono ir daugumos vokiečių filosofų bei intelektualų) 
įtvirtino įprotį geriausiu atveju apgailėti tokios var- 
ganos būtybės kaip racionalistas egzistavimą. Oraku- 
lai racionalistus — arba „materialistus“, kaip jie dažnai 

sako, — ypač racionalistą mokslininką, laiko dvasios 
skurdžiais, užsiimančiais bedvase ir dažniausiai me- 
chanine veikla ir visiškai nesuprantančiais giliųjų žmo- 
gaus likimo problemų bei jas apmąstančios filosofijos. 
O racionalistai dažniausiai atsilygina tuo pačiu ir at- 
meta iracionalizmą kaip gryną nesąmonę. Atotrūkis 
tarp šių nuostatų anksčiau niekada nebuvo toks dide- 
lis. Filosofų diplomatinių santykių nutraukimo reikš- 
mė išryškėjo tada, kai jį lydėjo valstybių diplomatinių 
santykių nutraukimas. 

Šiame ginče aš esu visiškai racionalizmo pusėje. Ši 
pozicija man tokia svarbi, kad net tada, kai jaučiu, kad 
racionalizmas nuėjo per toli, aš vis tiek jam simpati- 
zuoju, nes manau, kad racionalizmo kraštutinumai (iš- 
skyrus Platono pseudoracionalizmo intelektualinį ne- 
kuklumą) tikrai nėra kenksmingi, palyginti su kitos 
pusės kraštutinumais. Mano nuomone, kraštutinis ra- 
cionalizmas gali būti žalingas tik tuo, kad jis yra linkęs 
pasikasti po savo paties pozicija 1r šitaip skatinti i1ra- 
cionalistinę reakciją. Tik šis pavojus mane verčia nuo- 
dugniau panagrinėti kraštutinio racionalizmo preten- 
zijas ir ginti kuklų, savikritišką racionalizmą, 
pripažįstantį tam tikras ribas. Todėl toliau aš skirsiu 
dvi racionalistines pozicijas, kurias vadinsiu „kritiniu 
racionalizmu“ ir „nekritiniu racionalizmu“ arba „pla- 
čiuoju racionalizmu“. 

Nekritinį arba platųjį racionalizmą galima apibū- 
dinti kaip nuostatą tokio žmogaus, kuris sako: „Aš ne- 
linkęs pripažinti nieko, kas nepagrįsta įrodymu arba 
patyrimu“. Šią nuostatą galima išreikšti ir kaip prin- 
cipą, kurio laikantis dera atmesti kiekvieną prielaidą, 
jeigu ji nepagrįsta įrodymu arba patyrimu. Nesunku 
pastebėti, kad šitas nekritinio racionalizmo principas 

yra prieštaringas, nes pats negali būti pagrįstas nei 
įrodymu, nei patyrimu, todėl turi būti atmestas. (Jis 
panašus į melagio paradoksąs, t. y. teiginį, kuriuo tvir- 
tinamas jo paties melagingumas.) Todėl nekritinis ra- 
cionalizmas logiškai nepagrįstas, o kadangi tai galima 
įrodyti tik loginiais argumentais, nekritinį racionaliz- 
mą galima įveikti jo paties ginklu - įrodinėjimu. 

Šią kritiką galima išplėsti. Kadangi visi įrodymai 
prasideda prielaidomis, visiškai neįmanoma reikalau- 
ti, kad visos prielaidos būtų pagrįstos įrodymais. Dau- 
gelio filosofų keliamas reikalavimas niekad nepradėti 
nuo jokių prielaidų ir nieko nenutarti neturint „pakan- 
kamo pagrindo“ ir net ne toks radikalus reikalavimas 
pradėti nuo mažesnio skaičiaus prielaidų („kategori- 
JŲ“) šiuo požiūriu nepagrįstas. Juk jie patys remiasi 
tikrai pamatine prielaida, kad įmanoma pradėti be prie- 
laidų arba remiantis minimaliu prielaidų skaičiumi ir 
vis dėlto gauti svarius rezultatus. (Tiesą sakant, šis 
principas, reikalaujantis vengti bet kokių prielaidų, yra, 
kaip galima manyti, ne tobulybės viršūnė, o tik mela- 
gio paradokso variantas“) 

Visa, kas pasakyta, yra abstraktoka, tačiau apta- 
riant racionalizmo problemą visa tai galima pateikti ir 
ne taip formaliai. Racionalistinei nuostatai būdinga tai, 
kad ji pabrėžia įrodymo ir patyrimo svarbą. Tačiau nei 
loginiu įrodinėjimu, nei patyrimu racionalizmo pagrįs- 
ti neįmanoma: juk toks argumentavimas bus priimti- 
nas tik tiems, kurie pasirengę paisyti įrodymų ir paty- 
rimo, taigi tiems, kurie jau laikosi racionalistinio 
požiūrio. Vadinasi, iš pradžių turi būti priimtas racio- 
nalistinis požiūris, ir tik tada turės reikšmę įrodymas 
bei patyrimas; todėl racionalizmas negali būti grindžia- 
mas nei įrodymais, nei patyrimu. (Šis svarstymas visai 

nepriklauso nuo klausimo, ar esama įtikinamų argu- 
mentų racionalizmo naudai.) Vadinasi, joks racionalus 
argumentavimas negali racionaliai veikti žmogaus, ne- 
norinčio priimti racionalaus požiūrio. Todėl platusis ra- 
cionalizmas yra nepagrįstas. 

"Tačiau tai reiškia, kad kas nors priima racionalis- 
tinį požiūrį todėl, kad sąmoningai arba nesąmoningai 
yra priėmęs tam tikrą planą, sprendimą, nuomonę ar 
elgseną, o tokį priėmimą galima vadinti „iracionaliu“. 
Nesvarbu, ar toks priėmimas yra atsitiktinis, ar tapęs 
įpročių, jį galima apibūdinti kaip iracionalų tikėjimą 
protu. Vadinasi, racionalizmas neišvengiamai yra ne 
visapusiškas ar sau pakankamas. Šios aplinkybės ra- 
cionalistai dažnai nepastebėdavo, tad šitaip leisdavosi 
mušami savo pačių valdose ir savo pačių ginklais 
kiekvieno iracionalisto, kuris tik panorėdavo tai daryti. 
Tikrai, kai kurie racionalizmo priešai atkreipė dėmesį 
į tai, kad visada galima nepriimti argumentų, arba 
visų, arba kai kurių, ir kad tokio požiūrio galima lai- 
kytis, neįsipainiojant į loginius prieštaravimus. Todėl 
jie pastebėjo, kad nekritiškas racionalistas, įsitikinęs, 
jog racionalizmas yra sau pakankamas ir gali būti pa- 
grįstas įrodinėjimu, neišvengiamai klysta. Iracionaliz- 
mas logiškai pranašesnis už nekritinį racionalizmą. 

Jei taip, kodėl nepriimti iracionalizmo? Daugelis 
mąstytojų, pradėję racionalizmu, vėliau juo nusivylė, 
nes suprato, kad pernelyg platus racionalizmas panei- 
gia pats save, ir kapituliavo prieš iracionalizmą. (Jei 
neklystu, kaip tik taip atsitiko Whiteheadui?.) Tačiau 
tokie panikos padiktuoti veiksmai visai nebūtini. Nors 
nekritinis ir platusis racionalizmas logiškai nepagrįs- 
tas ir nors platusis iracionalizmas logiškai pagrįstas, 
nesama priežasties, dėl kurios turėtume priimti ira- 

cionalistinę nuostatą. Juk esama ir kitų pagrįstų nuo- 
statų, pavyzdžiui, kritinio racionalizmo, pripažįstančio 
tą faktą, kad pamatinis racionalistinis nusiteikimas 
atsiranda (bent jau hipotetiškai) iš tikėjimo akto — iš 
tikėjimo protu. Vadinasi, mes galime rinktis. Galime 
rinktis kurią nors, net radikalią ir visapusišką, iracio- 
nalizmo formą. Bet galime rinktis ir kritinį raciona- 
lizmą, kuris atvirai pripažįsta, kad jo šaltinis yra ira- 
cionalus sprendimas (taigi pripažįsta tam tikrą 
iracionalizmo pranašumą). 


I] 


Mūsų pasirinkimas nėra vien intelekto veiksmas ar 
skonio reikalas. Tai moralinis sprendimas“. Juk klau- 
simas, ar turime priimti kurią nors daugiau ar mažiau 
radikalaus iracionalizmo formą, ar turime priimti tas 
minimalias nuolaidas iracionalizmui, kurias aš pava- 
dinau „kritiniu racionalizmu“, turės didelę įtaką visam 
mūsų požiūriui į kitus žmones ir į visuomenės gyveni- 
mo problemas. Racionalizmas glaudžiai susijęs su tikė- 
jimu žmonijos vienove. Iracionalizmą, nesusaistytą jo- 
kių nuoseklumo normų, galima susieti su kiekvienų 
tikėjimų, įskaitant ir tikėjimą žmonių brolybe; tačiau 
tas faktas, kad iracionalizmas gali būti susietas su la- 
bai įvairiais tikėjimais, ir ypač tas faktas, kad jis labai 
linkęs paremti romantišką tikėjimą išrinktųjų kasta, 
žmonių skirstymu į vadus ir vedamuosius, į prigimti- 
nius ponus ir prigimtinius vergus, aiškiai rodo, kad 
pasirinkimas tarp iracionalizmo ir kritinio racionaliz- 
mo yra moralinis sprendimas. 

Kaip sakiau anksčiau (kn. Atviroji visuomenė ir jos 
priešai, D skyriuje) ir dabar vėl pabrėžiu gvildendamas 

nekritinį racionalizmo variantą, argumentai negali nu- 
lemti tokio pamatinio moralinio sprendimo. Bet tai ne- 
reiškia, kad joks argumentavimas negali padėti mums 
pasirinkti. Priešingai, jei tik reikia priimti abstrak- 
tesnį moralinį sprendimą, labiausiai patartina rūpes- 
tingai apsvarstyti galimus alternatyvų, kurias turime 
rinktis, padarinius. Juk tik tada, jei šiuos padarinius 
įsivaizduosime konkrečiai ir praktiškai, tikrai suprasi- 
me, koks tas mūsų sprendimas, o priešingu atveju sprę- 
sime aklai. Kad pailiustruočiau šią mintį, pacituosiu 
ištrauką iš B. Shaw Šventosios Joanos. Kalba kapelio- 
nas (jis atkakliai reikalavo Joanos mirties, bet, išvydęs 
ją ant laužo, nebeišlaiko): „Nenorėjau jai bloga. Nema- 
niau, kad bus šitaip <...> Nežinojau, ką darau <...> Jei 
būčiau žinojęs, būčiau ją išplėšęs iš jų rankų. Jūs ne- 
žinote. Jūs nematėte. Lengva kalbėti, kai nežinai. Jūs 
išprotėjote nuo žodžių <...> Bet kai tai dedasi tavo aky- 
se, kai matai, ką padarei, kai tai apakina, kai dusina, 
kai drasko širdį, tada — tada — o Dieve, leisk man šito 
nematyti!“ Žinoma, Shaw pjesėje esama ir kitų perso- 
nažų, gerai žinančių, ką jie daro, ir vis dėlto pasiryžu- 
sių tai daryti ir vėliau neatgailaujančių. Vieniems žmo- 
nėms nemalonu matyti savo artimą ant laužo, o 
kitiems — priešingai. Ši aplinkybė (kurios nepaisė dau- 
gelis Viktorijos epochos optimistų) svarbi, nes parodo, 
kad racionali sprendimo padarinių analizė nepadaro 
racionalaus paties sprendimo, kad padariniai nelemia 
mūsų sprendimo ir kad visada sprendžiame mes patys. 
Bet konkrečių padarinių analizė ir aiškus jų suprati- 
mas padedant tam, ką vadiname „vaizduote“, nubrėžia 
perskyrą tarp aklo sprendimo ir sprendimo, priimto 
atmerktomis akimis, o kadangi vaizduote mes naudo- 
jamės labai retai', pernelyg dažnai sprendžiame aklai. 

Taip atsitinka ypač tada, kai apsinuodijame orakulų 
filosofija, kuri yra viena galingiausių priemonių išpro- 
tėti nuo žodžių, kaip sakė Shaw. 

Racionali vaizduote pagrįsta moralinės teorijos pa- 
darinių analizė šiek tiek panaši į mokslinį metodą. Juk 
moksle mes irgi nepriimame abstrakčios teorijos tik 
todėl, kad ji įtikinama savaime. Mes nusprendžiame ją 
priimti ar atmesti dažniausiai tada, kai išnagrinėjame 
tuos konkrečius praktinius padarinius, kuriuos galime 
gana tiesiogiai patikrinti eksperimentu. Bet čia esama 
esminio skirtumo. Mokslinės teorijos atveju mūsų 
sprendimas priklauso nuo eksperimento rezultatų. Jei- 
gu jie patvirtina teoriją, galime ją priimti, kol surasi- 
me geresnę. Jeigu jie prieštarauja teorijai, atmetame 
ją. Tuo tarpu moralinės teorijos atveju jos padarinius 
galime pateikti tik savo sąžinei. Nors eksperimentu 
pagrįstas sprendimas nuo mūsų nepriklauso, sąžinės 
nuosprendis yra mūsų valioje. 

Tikiuosi, man pavyko paaiškinti, kokia prasme pa- 
darinių analizė gali paveikti mūsų sprendimą, jo ne- 
nulemdama. O nurodydamas dviejų alternatyvų, racio- 
nalizmo bei iracionalizmo, tarp kurių turime rinktis, 
padarinius, turiu perspėti skaitytoją, būsiu šališkas. 
Ligi šiol, pateikdamas tas dvi alternatyvas, reikalau- 
jančias moralinio mūsų sprendimo - o tai daugeliu po- 
žiūriu pats esmingiausias sprendimas etikos srityje, — 
aš stengiausi būti nešališkas, nors neslėpiau savo sim- 
patijų, bet dabar noriu pateikti tokius dviejų alterna- 
tyvų padarinių svarstymus, kurie man atrodo esą iš- 
kalbingiausi ir kurie mane patį paskatino atmesti 
1racionalizmą ir priimti tikėjimą protu. 

Iš pradžių panagrinėkime iracionalizmo padarinius. 
Iracionalistas pabrėžia, kad emocijos ir aistros yra svar- 

biausias žmonių veiklos šaltinis. Jei racionalistas at- 
sako, kad, nors ir būtų taip, turime padaryti viską, ką 
galime, kad būtų kitaip, kad turime pasistengti duoti 
galimybę protui reikštis kuo intensyviau, iracionalis- 
tas atšauna (jei apskritai teikiasi diskutuoti), kad ra- 
cionalisto požiūris yra beviltiškai nerealistiškas. Juk 
racionalistas nesiskaito su „žmogaus prigimties“ silpny- 
bėmis, menku daugumos žmonių intelektu ir aiškia jų 
priklausomybe nuo emocijų ir aistrų. 

Esu tvirtai įsitikinęs, kad toks iracionalistinis emo- 
cijų ir aistrų pabrėžimas galiausiai veda prie to, ką 
galiu pavadinti tik nusikaltimu. Taip yra todėl, kad 
tokio požiūrio, kuris geriausiu atveju yra rezignacija 
iracionalios žmogaus prigimties akivaizdoje, o 
blogiausiu — žmogaus proto niekinimas, šalininkas ga- 
liausiai turi tarti, kad galutinis kiekvieno ginčo teisė- 
jas yra prievarta ir brutali jėga. Juk jei kyla ginčas, tai 
reiškia, kad konstruktyvesnės emocijos ir aistros, iš 
principo galinčios padėti to ginčo išvengti, pavyzdžiui, 
pagarba, meilė, ištikimybė bendram reikalui ir t. t., 
pasirodė esą bejėgės išspręsti problemą. Bet jei taip, 
tai kas lieka iracionalistui, išskyrus kitas, ne tokias 
konstruktyvias emocijas ir aistras — baimę, neapykan- 
tą, pavydą ir galiausiai prievartą? Šią tendenciją labai 
sustiprina kita ir, galimas daiktas, svarbesnė nuosta- 
ta, kuri, mano nuomone, irgi būdinga iracionalizmui, 
būtent, žmonių nelygybės pabrėžimas. 

Žinoma, negalima neigti, kad žmonės, kaip ir kiti 
dalykai pasaulyje, daugeliu požiūrių labai nelygūs. Ne- 
abejotina ir tai, kad ši nelygybė labai svarbi, o dauge- 
liu atvejų net pageidautinaš. (Baimė, kad masinė ga- 
myba ir kolektyvizacija gali panaikinti žmonių nelygybę 
arba individualumą, yra vienas iš mūsų epochos koš- 

marų?.) Bet visa tai paprasčiausiai nesusiję su klausi- 
mu, ar mes turime žmones traktuoti (ypač politikoje) 
kaip lygius ar bent kiek įmanoma lygius, t. y. kaip 
turinčius lygias teises ir vienodas pretenzijas būti lygiai 
traktuojamiems, be to, tai nesusiję su klausimu, ar 
mes turime kurti atitinkamas politines institucijas. „Ly- 
gybė prieš įstatymą“ yra ne faktas, o politinis reikala- 
vimas!?, pagrįstas moraliniu sprendimu, ji visai nepri- 
klauso nuo teorijos — galimas daiktas, klaidingos, — 
kad „visi žmonės gimsta lygūs“. Aš neketinu tvirtinti, 
kad pritarimas tokiam humaniškam nešališkumui yra 
tiesioginis sprendimo racionalizmo naudai padarinys. 
Tačiau polinkis į nešališkumą su racionalizmu glau- 
džiai susijęs ir iš racionalistinių įstikinimų vargiai 
pašalinamas. Be to, neketinu teigti, kad iracionalistas 
negali nuosekliai laikytis egalitarinio ar nešališkumo 
požiūrio, ir net jeigu jis to negali daryti nuosekliai, 
nėra jokio reikalo jam būti nuosekliam. Bet aš tikrai 
noriu pabrėžti tą faktą, kad iracionalistinė nuostata 
beveik neišvengiamai susipina su nuostata, priešinga 
egalitarizmui. Šį faktą lemia emocijų ir aistrų akcen- 
tavimas, o juk mes negalime jausti tų pačių jausmų 
kiekvienam. Emociškai mes visi skirstome žmones į 
tuos, kurie arti mūsų, ir į tuos, kurie nuo mūsų toli. 
Žmonijos skirstymas į priešus ir draugus yra akivaiz- 
džiausias emocinis skirstymas, kurį pripažįsta net 
krikščionybė, liepdama: „Mylėk savo priešus!“ Net pats 
geriausias krikščionis, realiai paklūstantis šiam liepi- 
mui (o tokių krikščionių nėra daug, kaip rodo vidutinio 
gero krikščionio požiūris į „materialistus“ ir „ateistus“), 
negali vienodai mylėti visų žmonių. Tiesą sakant, mes 
negalime mylėti „abstrakčiai“, galime mylėti tik tuos, 
kuriuos pažįstame. Taigi net geriausios mūsų emoci- 

jos, Meilė ir užuojauta, gali tik suskirstyti žmoniją į 
skirtingas kategorijas. Ne tokios kilnios emocijos ir aist- 
ros juolab patvirtina šią tiesą. „Natūrali“ mūsų reak- 
cija — skirstyti žmoniją į draugus ir priešus, į tuos, 
kurie priklauso mūsų genčiai, mūsų emocinei bendruo- 
menei, ir tuos, kurie jai nepriklauso, į tikinčiuosius ir 
netikėlius, į tėvynainius ir svetimuosius, į klasinius 
draugus ir klasinius priešus, pagaliau į vadus ir veda- 
muosius. 

Anksčiau aš minėjau, kad teorija, jog mūsų mintys 
17 nuomonės priklauso nuo mūsų klasinės padėties ar 
tautinių interesų, turi vesti prie iracionalizmo. Dabar 
noriu pabrėžti faktą, kad lygiai tikras ir priešingas 
atvejis. Racionalistinio požiūrio atmetimas, nepagarba 
protui bei argumentavimui ir kito žmogaus nuomonei, 
„gilesnių“ žmogaus prigimties sluoksnių akcentavi- 
mas — visa tai turi atvesti prie požiūrio, kad mintis 
yra tik paviršutiniška veiksnių, kurie glūdi toje iracio- 
nalioje gelmėje, apraiška. Esu įsitikinęs, kad šitai be- 
veik visada skatina nusiteikimą vertinti patį mąstyto- 
ją, o ne jo mąstymą. Taip atsiranda įsitikinimas, kad 
„mąstome krauju“, „savo tautiniu paveldu“ ar „savo kla- 
sine kilme“. Toks požiūris gali būti pateiktas materia- 
listiniu arba labai dvasingu pavidalu: užuot teigus, kad 
„mąstome savo rasine prigimtimi“, gali būti kalbama 
apie „iš Dievo malonės mąstančias“ išrinktąsias ar 
įkvėptąsias sielas. Dėl moralinių priežasčių aš negaliu 
pripažinti tokių skirtumų: juk aiškus visų šių intelek- 
tualiai nekuklių požiūrių panašumas yra tas, kad mąs- 
tymas vertinamas ne dėl jo paties vertingumo. Šitaip 
išsižadėdami proto, suskaldome žmoniją į draugus ir 
priešus, į mažumą, kartu su dievais apdovanotą protu, 
ir daugumą, šios dovanos negavusią (kaip sako Plato- 

nas), į mažumą artimųjų ir daugumą tolimųjų, į tuos, 
kurie šneka neišverčiama mūsų jausmų ir aistrų kal- 
ba, ir tuos, kurie šneka kita kalba. Jei darome šitaip, 
politinis egalitarizmas tampa praktiškai neįmanomas. 

O antiegalitarinės nuostatos taikymas politiniame 
gyvenime, t. y. su žmogaus valdžia kitam žmogui susi- 
jusių problemų srityje, ir yra tai, ką aš vadinu nusikal- 
timu. Juk ši nuostata pateisina požiūrį, kad skirtingos 
žmonių kategorijos turi skirtingas teises, kad ponas 
turi teisę pavergti vergą, kad kai kurie žmonės turi 
teise naudotis kitais žmonėmis kaip savo instrumen- 
tais. Galiausiai ja galima pasinaudoti (kaip daro Pla- 
tonas)!! tam, kad pateisintum žudymą. 

Aš neišleidžiu iš akių to fakto, kad esama iraciona- 
listų, mylinčių žmoniją, ir kad ne visos iracionalizmo 
Tormos skatina nusikalstamumą. Bet aš manau, jog 
tas, kuris moko, kad turi valdyti ne protas, o meilė, 
atveria kelią tiems, kurie valdo, stumiami neapykan- 
tos. (Man atrodo, Sokratas tai šiek tiek suprato, tarda- 
mas!Ž. kad nepasitikėjimą protavimu ar neapykantą 
jam jis sieja su nepasitikėjimu žmogumi ir neapykanta 
žmogui.) Tie, kurie nepastebi šio ryšio, kurie tiki tie- 
siogine emocinės meilės galia, turi suprasti, kad meilė 
pati savaime nėra nešališka ir negali pašalinti konflik- 
to. Kad meilė pati savaime negali išspręsti konflikto, 
galima parodyti paprastu pavyzdžiu, tinkančiu ir rim- 
tesniems atvejams. Tomas mėgsta teatrą, o Dikas mėgs- 
ta šokius. Tomas iš meilės Dikui siūlo eiti į šokius, o 
Dikas, norėdamas įtikti Tomui, siūlo eiti į teatrą. Šio 
konflikto negali išspręsti meilė, veikiau yra taip, kad 
juo didesnė meilė, juo didesnis ir konfliktas. Esama tik 
dviejų sprendimų: vienas — emocinis, galiausiai pagrįs- 
tas prievarta, kitas — racionalus, nešališkas, pagrįstas 

protingu kompromisu. Visa tai nereiškia, kad aš ne- 
įvertinu skirtumo tarp meilės ir neapykantos ar kad 
manau, jog gyvenimas būtų ko nors vertas be meilės. 
(Esu pasirengęs pripažinti, kad krikščioniškoji meilės 
idėja neturi būti suprasta grynai emociškai.) Bet aš 
pabrėžiu, kad nei jausmas, nei netgi meilė negali atstoti 
proto kontroliuojamų institucijų valdžios. 

Žinoma, tai nėra vienintelis argumentas prieš mei- 
lės valdžios idėją. Mylėti asmenį — tai trokšti jam lai- 
mės. (Tarp kitko, taip meilę apibrėžė Tomas Akvinie- 
tis.) Bet iš visų politinių idealų noras padaryti žmones 
laimingus, galimas daiktas, yra pats pavojingiausias. 
Jis visada sukelia pastangą primesti kitiems mūsiškę 
„aukštesniųjų“ vertybių skalę, kad jie suprastų tai, kas 
mums atrodo svarbiausia jų laimei, kad, kaip sakoma, 
būtų išgelbėtos jų sielos. Jis veda prie utopizmo ir ro- 
mantizmo. Mes tikrai jaučiame, kad gražioje ir tobulo- 
je Mūsų svajonių bendruomenėje visi būtų laimingi. O 
jei mes visi galėtume mylėti vienas kitą, be abejonės, 
žemėje būtų tikras rojus. Bet, kaip jau sakiau, pastan- 
ga sukurti dangų žemėje visada sukuria pragarą [žr. 
toliau 24 ištrauką]. Ji veda prie nepakantumo. Ji veda 
prie religinių karų ir skatina gelbėti sielas inkvizici- 
niais metodais. Esu įsitikinęs, kad ji atsiranda dėl vi- 
siško mūsų moralinių prievolių nesupratimo. Mūsų pa- 
reiga — padėti tiems, kuriems mūsų pagalba reikalinga, 
bet negalima įsipareigoti kitus padaryti laimingus, nes 
tai nuo mūsų nepriklauso, nes tai yra kišimasis į pri- 
vatų gyvenimą tų žmonių, kuriems mes taip draugiš- 
kai norime padėti. Politinis dalinių (o ne utopinių) me- 
todų reikalavimas atitinka sprendimą traktuoti kovą 
prieš kančią kaip pareigą, tuo tarpu teisė rūpintis kitų 
laime turi būti traktuojama kaip artimųjų ir draugų 


50 


2. RACIONALIJIZMO GYNIMAS 


privilegija. Pastaruoju atveju mes, galimas daiktas, tu- 
rime tam tikrą teisę primesti savąją vertybių skalę — 
pavyzdžiui, muzikines savo simpatijas. (Mes galime net 
jausti pareigą atverti jiems tas vertybes, kurios, mūsų 
įsitikinimu, labai daug duotų jų laimei.) Šitokia mūsų 
teisė egzistuoja tik todėl, kad mūsų draugai gali mu- 
mis nusikratyti, kad draugystė gali nutrūkti. Tuo tar- 
pu naudotis politinėmis priemonėmis tam, kad primes- 
tume savo vertybių skalę kitiems, yra visiškai kitas 
dalykas. Skausmas, kančia, neteisingumas ir pastan- 
gos jų išvengti — tai amžinos viešosios moralės proble- 
mos, viešosios politikos „darbotvarkė“ (kaip būtų sakęs 
Benthamas). Na, o „aukštesnės“ vertybės pirmiausia 
turi būti traktuojamos kaip „ne darbotvarkė“ ir turi 
būti paliktos laissez faire sričiai. Taigi galime sakyti: 
padėk savo priešams, pagelbėk jiems nelaimėje, net 
jeigu jų nekenti, bet mylėk tik savo draugus. 

Tai, kas pasakyta, yra tik dalis argumentų prieš 
iracionalizmą ir jo padarinius, kurie privertė mane lai- 
kytis priešingo požiūrio, t. y. kritinio racionalizmo. Šis 
požiūris, pabrėžiantis protavimo ir patyrimo svarbą, 
keliantis principą „Aš galiu klysti, o tu gali būti teisus, 
ir abu, dėdami pastangas, mes galime priartėti prie 
tiesos“, kaip minėta anksčiau, labai artimas mokslinei 
pozicijai. Jis susijęs su idėja, kad kiekvienas gali klys- 
ti, o tas klaidas aptikti gali jis pats arba kiti, arba jis 
pats padedant kitų kritikai. Taigi šis požiūris supo- 
nuoja idėją, kad niekas negali būti teisėjas pats sau — 
Jis suponuoja nešališkumo idėją. (Ji glaudžiai susijusi 
su „mokslinio objektyvumo“ idėja [nagrinėjama toliau 
30 ištraukoje].) Toks tikėjimas protu yra tikėjimas ne 
tik savo, bet ir — net labiau — kitų protingumu. Taigi 
racionalistas — net jeigu jis įsitikinęs esąs intelektua- 

liai pranašesnis už kitus — atmes visas pretenzijas būti 
autoritetu!“, nes jis supranta, kad jo intelektas, jei ir 
pranašesnis už kitų žmonių intelektą (nors tai jam ne- 
lengva nuspręsti), tai pranašesnis tik tuo, jog jis suge- 
ba mokytis iš kritikos, taip pat iš savo bei kitų žmonių 
klaidų ir kad, šitaip galvojant, pasimokyti galima tik 
tada, kai kiti žmonės ir jų argumentai priimami rim- 
tai. Todėl racionalizmas susijęs su idėja, kad kiti žmo- 
nės turi teisę būti išklausyti ir ginti savo argumentus. 
"Taigi jis suponuoja tai, kad pripažįstamas pakantumo 
reikalavimas, bent jau pakantumo tiems, kurie patys 
nėra nepakantūs!*. Jei kas pripažįsta, kad iš pradžių 
reikia išklausyti kito žmogaus argumentų, tas nežudys 
jo. (Kantas buvo teisus, „auksinę taisyklę“ grįsdamas 
proto idėja. Žinoma, neįmanoma įrodyti jokio etinio 
principo teisingumo ar net argumentuoti jo naudai to- 
kiu pačiu būdu, kokiu argumentuojame mokslinio tei- 
ginio naudai. Etika nėra mokslas. "Tačiau, nors nesa- 
ma „racionalaus mokslinio“ etikos pagrindo, esama 
mokslo ir racionalizmo etinio pagrindo.) Taigi nešališ- 
kumo idėja veda prie atsakomybės idėjos: mes turime 
ne tik įsiklausyti į argumentus, bet ir jausti pareigą 
atsakyti tuo atvejų, kai mūsų veiksmai liečia kitus. 
"Todėl galiausiai racionalizmas suponuoja būtinumą pri- 
pažinti visuomenines institucijas, ginančias kritikos 
laisvę, mąstymo laisvę, todėl ir žmogaus laisvę. Be to, 
jis suponuoja kai ką panašaus į moralinį įsipareigoji- 
mą remti tokias institucijas. Todėl racionalizmas glau- 
džiai susijęs su humanistinės praktinės socialinės inži- 
nerijos — žinoma, dalinės inžinerijos — politiniu 
reikalavimu, su visuomenės racionalizavimo reikalavi- 

naliu autoritetu, o sokratiškuoju protu, suvokiančiu sa- 
vo ribas, todėl gerbiančiu kitus žmones ir nesiekiančiu 
jų prievartauti — net jų laimės labui. Maža to, toks 
racionalizmas suponuoja, kad esama bendros komuni- 
kacinės terpės, bendros proto kalbos, ir reikalauja sa- 
votiško moralinio įsipareigojimo tos kalbos atžvilgiu, 
įsipareigojimo laikytis jos aiškumo!“ kriterijų ir vartoti 
ją taip, kad ji išsaugotų savo, kaip protavimo priemo- 
nės, funkciją. Tai reiškia, kad kalba turi būti vartoja- 
ma aiškiai, kaip racionalaus bendravimo instrumentas, 
kaip svarbios informacijos perteikimo, o ne kaip „savi- 
raiškos“ priemonė, ne kaip ydingas romantinis daugu- 
mos mūsų švietėjų žargonas. (Šiuolaikinei romantiška- 
jai isterijai būdinga tai, kad hegeliškąjį kolektyvizmą, 
trakluojant protą, ji sieja su perdėtu individualizmų, 
traktuojant emocijas, todėl kalba labiau pabrėžiama 
kaip saviraiškos priemonė, o ne kaip bendravimo prie- 
monė. Žinoma, abu požiūriai yra maišto prieš protą 
dalis.) Racionalizmas reikalauja pripažinti, kad žmoni- 
ją vienija galimybė skirtingas gimtąsias kalbas, kiek 
jos yra racionalios, išversti vieną į kitą. Jis reikalauja 
pripažinti žmogaus proto vienodumą. 

Galima pridurti keletą pastabų apie racionalistinės 
nuostatos ryšį su nusiteikimu naudotis tuo, kas pa- 
prastai vadinama „vaizduote“. Dažnai tariama, kad 
vaizduotė labai panaši į jausmą, todėl glaudžiai siejasi 
su iracionalizmu, ir kad racionalizmas labiau linkęs į 
vaizduotės stokojančią sausą scholastiką. Nežinau, ar 
toks požiūris gali turėti kokį nors psichologinį pagrin- 
dą, veikiau abejoju tuo. Bet man labiau rūpi instituci- 
jos, 0 ne psichologija, o instituciniu požiūriu (kartu ir 
metodo požiūriu) pasirodo, kad racionalizmas turi ska- 
tinti vaizduotę, nes ji jam reikalinga, tuo tarpu ira- 

cionalizmas turi būti linkęs vaizduotę slopinti. Pats 
faktas, kad racionalizmas yra kritiškas, o iracionaliz- 
mas turi būti linkęs į dogmatizmą (kur nesama argu- 
mentų, nelieka nieko, išskyrus lėkštą neigimą), krei- 
pia vaizduotės link. Kritiškumas visada reikalauja šiek 
tiek vaizduotės, o dogmatizmas ją slopina. Panašiai ir 
mokslinis tyrinėjimas, techninė kūryba bei išradingu- 
mas nesuvokiami be aktyvaus vaizduotės dalyvavimo, 
nes šiose srityse reikia pasiūlyti ką nors nauja (prie- 
šingai orakulų filosofijos sričiai, kur nuolatinis įspū- 
dingų žodžių kartojimas tik imituoja naujumą). Tokį 
pat svarbų vaidmenį vaizduotė atlieka egalitarizmo ir 
nešališkumo praktinio taikymo srityje. Pamatinė ra- 
cionalisto nuostata „Aš galiu klysti, o tu gali būti tei- 
sus“, įgyvendinama praktikoje, ypač tada, kai esama 
žmonių tarpusavio konfliktų, reikalauja didelių mūsų 
vaizduotės pastangų. Aš neneigiu, kad tokias pastan- 
gas gali skatinti meilės ir užuojautos jausmai. Bet esu 
įsitikinęs, kad žmogui neįmanoma mylėti daugybės 
žmonių ar kartu su jais kentėti, be to, man neatrodo 
labai pageidautina tai daryti, nes tokios pastangos ga- 
lutinai sunaikintų arba mūsų sugebėjimą padėti, arba 
pačių tų jausmų intensyvumą. Bet protas kartu su vaiz- 
duote leidžia mums suprasti, kad žmonės, esantys toli, 
žmonės, kurių niekada nematysime, yra tokie pat kaip 
17 mes ir kad jų tarpusavio santykiai yra tokie pat 
kaip ir mūsų santykiai su tais, kuriuos mylime. Tiesio- 
ginis emocinis santykis su abstrakčia žmonijos visuma 
man atrodo beveik neįmanomas. Žmoniją galime mylė- 
ti tik mylėdami tam tikrus konkrečius individus. Bet, 
remdamiesi mąstymu ir vaizduote, galime nusiteikti 
padėti visiems, kuriems tik reikalinga mūsų pagalba. 

Manau, kad visi šie samprotavimai rodo, jog ryšys 
tarp racionalizmo ir humanizmo yra labai glaudus ir 
tikrai daug glaudesnis už iracionalizmo ryšį su anti- 
egalitarizmu ir antihumanizmu. Man atrodo, kad to- 
kias išvadas — kiek tai įmanoma —- patvirtina patyri- 
mas. Racionalistinė pozicija paprastai susijusi su 
esmine egalitarine ir humanistine nuostata, o iracio- 
nalizme dažniausiai pasireiškia bent jau kai kurios an- 
tiegalitarinės tendencijos, nors dažnai jis gali būti su- 
sijęs ir su humanizmu. Tačiau aš tvirtinu, kad šitoks 
ryšys negali būti gerai pagrįstas. 


3. PAŽINIMAS BE AUTORITETO 
(1960) 


I 


Si mano paskaitos dalis gali būti apibūdinta kaip 
kritika, nukreipta prieš empirizmą, kurį nusako, pa- 
vyzdžiui, toks klasikinis Hume“ teiginys: „Jei aš klau- 
siu, kodėl jūs tikite kokiu nors pavieniu faktu <...>, jūs 
turite man pasakyti kokią nors priežastį, o ši priežas- 
tis bus koks nors kitas su juo susijęs faktas. Tačiau 
kadangi jūs negalite šitaip tęsti ad infinitum, galiau- 
siai turite baigti kokiu nors faktu, kuris yra jūsų at- 
mintyje ar juslėse, arba pripažinti, kad jūsų tikėjimas 
neturi jokio pagrindo“!. 

Empirizmo pagrįstumo problema gali būti suformu- 
luota apytikriai taip: ar galutinis mūsų gamtos pažini- 
mo šaltinis yra stebėjimas? O jei ne, tai kokie yra to 
pažinimo šaltiniai? 

Šie klausimai išlieka, kad ir ką aš būčiau pasakęs 
apie Baconą, ir net jei tas jo filosofijos dalis, kurias 
komentavau, būčiau sugebėjęs padaryti kiek nepatrauk- 
liomis Bacono šalininkams ir kitiems empirikams. 

Mūsų pažinimo šaltinio problema pastaruoju metu 
iškilo iš naujo štai kokiu pavidalu. Jei mes ką nors 
tvirtiname, turime tai pagrįsti; tačiau tai reiškia, kad 
turime sugebėti atsakyti į tokius klausimus: „Iš kur 
žinai? Kokie tavo tvirtinimo šaltiniai?“ Empiriko po- 

žiūriu, šie klausimai savo ruožtu tolygūs tokiam klau- 
simui: „Kokie stebiniai (arba stebinių prisiminimai) 
grindžia tavo tvirtinimą?“ 

Man atrodo, kad šie klausimai visai netinkami. 

Visų pirma, dauguma mūsų tvirtinimų grindžiami 
ne stebėjimais, o visokiais kito tipo šaltiniais. Tvirtini- 
mas „Aš tai perskaičiau laikraštyje The Times“ arba, 
pavyzdžiui, „Aš tai perskaičiau Encyclopaedia Britan- 
nica“ yra labiau tikėtinas ir apibrėžtas atsakymas į 
klausimą „Iš kur žinai?“ negu tvirtinimas „Aš tai ste- 
bėjau“ arba „Aš tai žinau iš to, ką stebėjau praeitais 
metais“. 

„Bet, — atsakys empirikas, - kaip, jūsų manymu, 
The Tunes arba Encyclopaedia Britannica gavo savo 
pateikiamą informaciją? Be jokios abejonės, jei tik klau- 
sinėsite pakankamai ilgai, baigsite pranešimais apie 
faktą mačiusių liudytojų stebinius (tie pranešimai kar- 
tais vadinami „protokoliniais sakiniais“, o jūs pats juos 
vadinate „baziniais teiginiais“). Žinoma, — toliau kal- 
bės empirikas, — vienos knygos dažniausiai parašytos 
remiantis kitomis knygomis. Žinoma, pavyzdžiui, isto- 
rikas remiasi dokumentais. Bet galiausiai, analizuo- 
jant iki galo, pasirodo, kad tos kitos knygos ar tie do- 
kumentai turėjo būti grindžiami stebėjimais. Kitaip juos 
reikėtų apibūdinti kaip poeziją, pramaną ar melą, o ne 
kaip liudijimą. Kaip tik šia prasme mes, empirikai, 
tvirtiname, kad galutinis mūsų pažinimo šaltinis turi 
būti stebėjimas“. 

Štai kaip galvoja empirikas, ir lygiai taip vis dar 
mano kai kurie mano draugai pozityvistai. 

Aš pamėginsiu parodyti, kad taip galvoti lygiai ne- 
pagrįsta kaip ir Bacono atveju, kad atsakymas į klau- 
simą apie pažinimo šaltinius atsisuka prieš patį empi- 

riką ir galiausiai, kad visas šis klausimas apie galuti- 
nius šaltinius — šaltinius, į kuriuos galima kreiptis, 
kaip galima kreiptis į aukščiausiąjį teismą ar didžiau- 
sią autoritetą — turi būti atmestas, nes grindžiamas 
klaida. 

Pirmiausia noriu parodyti, kad jei jūs tikrai toliau 
klausinėsite The Times korespondentų apie jų žinoji- 
mo šaltinius, faktiškai niekada neprieisite prie visų tų 
tiesioginių liudininkų stebinių, kurių egzistavimu tiki 
empirikas. Veikiau pamatysite, kad sulig kiekvienu 
žingsniu poreikis žengti toliau didėja, panašiai kaip 
didėja ridenamas sniego kamuolys. 

Kaip pavyzdį paimkime tvirtinimą, kurio pakanka- 
mu pagrindu racionaliai galvojantys žmonės papras- 
čiausiai gali laikyti tokį atsakymą: „Aš tai perskaičiau 
laikraštyje The Times“; tarkime, kad tai tvirtinimas 
„Ministras pirmininkas nusprendė sugrįžti į Londoną 
keletą dienų anksčiau, nei buvo planuota“. Dabar aki- 
mirką tarkime, kad kas nors abejoja šiuo tvirtinimu ar 
jaučia poreikį patikrinti jo teisingumą. Ką gi jis darys? 
Jei jis turi draugą ministro pirmininko kanceliarijoje, 
paprasčiausias ir tiesiausias būdas būtų jam paskam- 
binti, ir jei šis draugas patvirtins tą žinią, tada viskas 
tvarkoje. 

Kitaip tariant, tyrinėtojas stengsis, jei įmanoma, pa- 
tikrinti ar ištyrinėti patį tvirtinamą faktą, o ne surasti 
informacijos šaltinį. Bet pagal empirizmo teoriją, tvir- 
tinimas „Aš tai perskaičiau laikraštyje The Times“ yra 
tik pirmasis žingsnis atliekant patvirtinimo procedū- 
rą, kurios tikslas — surasti galutinį šaltinį. Koks yra 
kitas žingsnis? 

Esama mažų mažiausiai dviejų kitų žingsnių. Vie- 
nu atveju galima galvoti, kad teiginys „Aš tai perskai- 
čiau laikraštyje The Times“ irgi yra tvirtinimas ir kad 

mes galime paklausti: „Iš kur jūs žinote, kad tai per- 
skaitėte laikraštyje The Times, o ne, tarkime, laikraš- 
tyje, kuris atrodo labai panašus į The Times?“ Kitu 
atveju galima paklausti laikraščio The Times apie ja- 
me pateiktos žinios šaltinius. Atsakymas į pirmą klau- 
simą gali būti toks: „Bet mes prenumeruojame tik The 
Times ir visada gauname jį rytą“; šis atsakymas suke- 
lia daugybę klausimų apie tokius šaltinius, kurie mū- 
sų nedomina. Antras klausimas gali paskatinti The Ti- 
mes redaktorių atsakyti taip: „Mums paskambino iš 
ministro pirmininko kanceliarijos“. Pagal empiristinę 
procedūrą šioje pakopoje turime toliau klausti taip: „Kas 
tas ponas, kuriam buvo paskambinta telefonu?“, — ir 
gauti pranešimą apie jo stebėjimą. Bet turime paklausti 
šito pono ir štai ko: „Iš kur jūs žinote, kad jūsų girdė- 
tas balsas priklauso pareigūnui, dirbančiam ministro 
pirmininko kanceliarijoje?“ ir t. t. 

Ši nuobodi klausimų seka niekada nesibaigia pa- 
tenkinama pabaiga dėl paprastos priežasties. Štai ji. 
Kiekvienas liudytojas, pranešdamas ką nors, visada turi 
pasitelkti platų savąjį asmenų, vietovių, daiktų, ling- 
vistinių įpročių, socialinių konvencijų ir t. t. žinojimą. 
Jis negali kliautis vien savo akimis ar ausimis, ypač 
jei jo pranešimas turi būti naudingas patvirtinti ko- 
kiam nors teiginiui, vertam patvirtinimo. Bet, žinoma, 
šis faktas turi visada sukelti naujų klausimų apie tuos 
jo žinojimo elementus, kurių negalima stebėti tiesiogiai. 

Štai kodėl logiškai neįmanoma įgyvendinti progra- 
mos, pagal kurią visas žinojimas turi eiti iš savo galu- 
tinio šaltinio — stebinio: tas ėjimas atgal (regresija) yra 
begalinis. (Doktrina, pagal kurią tiesa akivaizdi, nu- 
traukia tokį ėjimą atgal. Tai įdomu, nes tai gali padėti 
paaiškinti šios doktrinos patrauklumą.) 

Beje, norėčiau priminti, jog šis argumentas glau- 
džiai susijęs su kitu — kad bet koks stebėjimas apima 
interpretaciją, pagrįstą mūsų teoriniu žinojimu, ar kad 
grynas stebimasis žinojimas, nepalytėtas teorijos, būtų 
visiškai bergždžias ir tuščias, jei išvis įmanomas. [Žr. 
paskutinę 11 ištraukos pastraipą, toliauŽ.] 

Labiausiai stulbinantis stebėtojiškos programos, pa- 
gal kurią reikia ieškoti šaltinių, bruožas — be jos nuo- 
bodumo — yra tas, kad ji labai įžeidžia sveiką protą. 
Juk jei mes abejojame kokiu nors tvirtinimu, tada, pa- 
gal normalią procedūrą, reikia jį patikrinti, o ne klaus- 
ti apie jo šaltinius, ir jei randame nepriklausomą pa- 
tvirtinimą, tada dažniausiai galime pripažinti tą 
tvirtinimą, išvis nesukdami galvos dėl šaltinių. 

Žinoma, esama atvejų, kai padėtis yra kitokia. Pa- 
tikrinti istorinį tvirtinimą visada reiškia sugrįžti prie 
šaltinių, bet paprastai ne prie tiesioginių liudytojų pra- 
nešimų. 

Aišku, joks istorikas nepriims kokių nors dokumen- 
tų tikrumo nekritiškai. Esama autentiškumo proble- 
mų, esama šališkumo problemų ir esama tokių proble- 
mų, kaip ankstesnių šaltinių rekonstrukcija. Žinoma, 
yra ir tokia problema: ar autorius dalyvavo atitinka- 
muose įvykiuose? Tačiau tai nėra viena iš problemų, 
būdingų istoriko darbui. Istorikas gali rūpintis dėl pra- 
nešimo patikimumo, bet retai suks galvą dėl to, ar 
kokio nors dokumento autorius buvo tiesioginis atitin- 
kamo įvykio liudininkas, netgi tarus, kad tas įvykis 
savo prigimtimi buvo stebimasis įvykis. Laiškas, ku- 
riame sakoma: „Vakar aš pakeičiau savo nuomonę šiuo 
klausimu“, gali būti pats vertingiausias istorinis fak- 
tas, nors nuomonės pasikeitimai negali būti stebimi (ir 

nors mes, atsižvelgdami į kitą faktą, galime spėti, kad 
tas autorius melavo). 

Kai dėl liudininkų, jie labai svarbūs beveik vien tik 
teisme, kur jie gali būti apklausinėti. Kaip žinoma dau- 
gumai teisininkų, liudininkai dažnai gali klysti. Šis 
faktas buvo tyrinėtas eksperimentiškai, o rezultatai 
tiesiog stulbinantys. Liudininkai, kuo nuoširdžiausiai 
besistengiantys papasakoti apie kokio nors įvykio eigą, 
gali daryti daugybę klaidų, ypač jei kokie nors jaudi- 
nantys dalykai nutiko labai greitai; o jei koks nors 
įvykis skatina kokią nors gundančią interpretaciją, ta- 
da šiai interpretacijai dažniausiai leidžiama iškreipti 
tai, kas buvo pamatyta iš tikrųjų. 

Hume'o požiūris į istorijos žinojimą buvo kitoks: 
„<...> mes tikime, —- rašo jis Žraktate, — kad Cezaris 
buvo nužudytas senato rūmuose per kovo idas <...> nes 
šis faktas pripažįstamas vienbalsiu istorikų liudijimu - 
jie sutinka tam įvykiui priskirti šitą tikslų laiką ir šitą 
tikslią vietą. Be to, esama tam tikrų asmenų ir raštų 
arba mūsų atmintyje, arba juslėse; tuos asmenis mes 
irgi prisimename ir traktuojame kaip tam tikrų idėjų 
ženklus, o tos idėjos arba buvo protuose tokių asmenų, 
kurie tiesiogiai dalyvavo tame įvykyje ir gavo tas idė- 
jas tiesiogiai iš jo duoties, arba buvo gautos iš kitų 
asmenų liudijimo, o tas liudijimas savo ruožtu - iš kito 
liudijimo <...> kol prieiname tokius asmenis, kurie bu- 
vo tiesioginiai to įvykio liudytojai ir stebėtojai“?. 

Man atrodo, kad toks požiūris turi nuvesti prie anks- 
čiau minėtos begalinės regresijos. Juk problema, be 
abejonės, yra tokia: ar „vienbalsis istorikų liudijimas“ 
turi būti pripažintas, ar, galimas daiktas, jį reikia at- 
mesti, nes jis yra jų pasitikėjimo įprastu, tačiau nepa- 
tikimu šaltiniu padarinys. Nuoroda į „raštus, esančius 

arba mūsų atmintyje, arba mūsų juslėse“ negali kaip 
nors reikšmingai sietis su viena ar kita svarbia isto- 
riografijos problema. 


IĮ 


Bet tokiu atveju, kokie yra mūsų pažinimo šalti- 
niai? 

Mano galva, atsakymas yra toks: esama visokių mū- 
sų pažinimo šaltinių, bet nė vienas nėra autoritarinis. 

Mes galime sakyti, kad pažinimo šaltinis gali būti 
The Times arba Encyclopaedia Britannica. Galime sa- 
kyti, kad tam tikri straipsniai leidinyje Physical Re- 
view apie fizikos problemas yra autoritetingesni ir la- 
biau turi šaltinio pobūdį negu koks nors straipsnis apie 
tą pačią problemą, išspausdintas laikraštyje The Ti- 
mes arba enciklopedijoje. Bet būtų visai klaidinga sa- 
kyti, kad straipsnio, išspausdinto leidinyje Physical Re- 
view, šaltinis turi būti vien tik, ar bent iš dalies, 
stebėjimas. Šaltinis puikiausiai gali būti tai, kad paro- 
domas kito straipsnio prieštaringumas, arba, tarkime, 
tai, kad parodomas faktas, jog hipotezę, siūlomą kita- 
me straipsnyje, galima patikrinti štai tokiu eksperi- 
mentu, ir visi tie nestebimieji parodymai yra „šalti- 
niai“ ta prasme, kad papildo mūsų žinojimą. 

Žinoma, aš neneigiu, kad eksperimentas irgi gali 
papildyti mūsų žinojimą, ir netgi labai reikšmingai. 
Bet jis nėra šaltinis kokia nors galutine prasme. Jį 
visada reikia tikrinti: kaip ir žinių, pateiktų laikrašty- 
je The Times, atveju mes paprastai neabejojame tiesio- 
giniu eksperimento liudininku, bet, jei abejojame re- 

zultatu, galime pakartoti tą eksperimentą ar paprašy- 
ti, kad jį pakartotų kas nors kitas. 

Pamatinė klaida, kurią padarė filosofinė galutinių 
pažinimo šaltinių teorija, buvo ta, kad ji nenubrėžė 
pakankamai aiškios perskyros tarp klausimo apie kil- 
mę ir klausimo apie pagrįstumą. Žinoma, istoriografi- 
joje šie du klausimai gali sutapti. Klausimas apie ko- 
kio nors istorinio teiginio pagrįstumą gali būti 
patikrinamas tik — arba dažniausiai —- aiškinantis tam 
tikrų šaltinių kilmę. Bet apskritai tie du klausimai yra 
skirtingi. Paprastai kokio nors teiginio ar kokios nors 
informacijos pagrįstumą tikriname ne ieškodami jų šal- 
tinio, arba jų kilmės, o daug labiau tiesiogiai — kritiš- 
kai tyrinėdami tai, kas buvo tvirtinama, t. y. pačius 
tvirtinamus faktus. 

Taigi empiriko klausimai „Iš kur žinai? Koks tavo 
tvirtinimo šaltinis?“ keliami klaidingai. Šie klausimai 
nėra suformuluoti netiksliai arba negrabiai — jie visiš- 
kai netinkami, nes tai klausimai, reikalaujantys auto- 
ritarinio atsakymo. 


III 


Galima sakyti, kad tradicinės epistemologijos siste- 
mos atsiranda iš teigiamų arba neigiamų atsakymų į 
klausimus apie mūsų pažinimo šaltinius. Šios sistemos 
niekada neabejoja šiais klausimais ir nediskutuoja apie 
Jų teisėtumą — šie klausimai traktuojami kaip visiškai 
natūralūs, ir, atrodo, niekas juose neįžvelgia jokios 
žalos. 

"Tai labai įdomu, nes savo dvasia šie klausimai yra 
aiškiai autoritariniai. Juos galima palyginti su tradici- 

niu politinės teorijos klausimu „Kas turi valdyti?“, ku- 
ris reikalauja autoritarinio atsakymo, pavyzdžiui, [val- 
dyti turi] „geriausias“, „išmintingiausias“, „liaudis“ arba 
„dauguma“. (Beje, šis klausimas suponuoja ir tokias 
kvailas alternatyvas kaip: „Kas turi būti mūsų valdo- 
vai — kapitalistai ar darbininkai?“, panašias į alterna- 
tyvą: „Koks galutinis mūsų pažinimo šaltinis - intelek- 
tas ar juslės?“) Šitoks politinis klausimas keliamas 
neteisingai, 0 jo provokuojami atsakymai yra paradok- 
salūs [žr. toliau 25 ištrauką]. Jis turi būti pakeistas 
visai kitokiu klausimu: „Kaip mums sutvarkyti savo 
politines institucijas, kad prasti ar nekompetentingi val- 
dovai (kurių mes stengiamės neturėti, bet kurie vis 
tiek gali labai lengvai ateiti į valdžią) nepadarytų per- 
nelyg daug žalos?“ Esu tikras, kad tik šitaip pakeisda- 
mi savo klausimą galime tikėtis priartėti prie protin- 
gos politinių institucijų teorijos. Panašiai gali būti 
pašalintas ir klausimas apie mūsų pažinimo šaltinius. 
Jis visada būdavo keliamas maždaug taip: „Kokie yra 
geriausi mūsų pažinimo šaltiniai, t. y. patys patiki- 
miausi šaltiniai, neatvesiantys mūsų prie klaidos, o 
kartu tokie šaltiniai, į kuriuos abejonės atveju galime 
ir turime kreiptis kaip į aukščiausią apeliacinį teis- 
mą?“ Tuo tarpu aš siūlau tarti, kad nėra tokių idealių 
šaltinių — kaip ir idealių valdovų — ir kad visi „šalti- 
niai“ kartais gali nuvesti mus prie klaidos. Todėl mūsų 
pažinimo šaltinių klausimą siūlau pakeisti visiškai ki- 
tokiu klausimu: „Kaip mums tikėtis surasti ir pašalin- 
ti klaidą?“ 

Pažinimo šaltinių klausimas, kaip ir daugybė auto- 
ritarinių klausimų, yra genetinis. Pažinimo šaltinio ieš- 
koma tikintis, kad pažinimas gali save pateisinti savo 
kilme. Rasiškai gryno, nesuteršto, iš aukščiausio auto- 

riteto — jei įmanoma, iš Dievo — kylančio pažinimo kil- 
mingumas — štai kokios metafizinės idėjos (dažnai ne- 
sąmoningos) glūdi už šio klausimo. Galima sakyti, kad 
manasis, pakeistas klausimas „Kaip mums tikėtis su- 
rasti klaidą?“ kyla iš požiūrio, pagal kurį tokie gryni, 
nesuteršti ir tikri šaltiniai neegzistuoja, ir kad klausi- 
mai apie ištakas ar grynumą neturi būti suplakami su 
klausimais apie pagrįstumą ar tiesą. Galima sakyti, 
kad šitoks požiūris toks pat senas kaip ir Ksenofano 
idėjos. Ksenofanas žinojo, kad mūsų pažinimas yra spė- 
jamasis, kad tai nuomonė, veikiau doxa nei epistėmė, 
kaip rodo jo eilės [cituotos anksčiau, p. 37]. Tačiau 
tradicinis klausimas apie autoritarinius pažinimo šal- 
tinius kartojamas net šiandien — ir labai dažnai jis 
kartojamas pozityvistų ir kitų filosofų, įsitikinusių, kad 
jie maištauja prieš autoritetą. 

Esu įsitikinęs, kad tinkamas atsakymas į mano klau- 
simą: „Kaip mums tikėtis surasti ir pašalinti klaidą?“ 
yra toks: „Kritikuojant kitų teorijas ar spėjimus ir - jei 
galima išmokti tai daryti — kritikuojant savo pačių te- 
orijas ar spėjimus“. (Pastaroji galimybė yra labai pa- 
geidautina, bet nebūtina: juk jei mes nesugebame kri- 
tikuoti savo pačių teorijų, už mus tai gali padaryti 
kiti.) Šis atsakymas apibendrina tą nuostatą, kurią aš 
siūlau vadinti „kritiniu racionalizmu“. Tai nuostata, 
požiūris ir tradicija, kurią mes gavome iš graikų. Ji 
labai skiriasi nuo Descartes'o ir jo mokinių „racionaliz- 
mo“ ar „intelektualizmo“ ir net nuo Kanto epistemolo- 
gijos. Tačiau etikos, moralinio pažinimo srityje Kantas 
buvo prie jos priartėjęs savo autonomijos principu. Šis 
principas išreiškia jo įsitikinimą, kad mes neturime 
pripažinti autoriteto (tegu ir paties aukščiausio) įsaky- 
mo kaip etikos pagrindo. Juk jei tik mes susiduriame 

su autoriteto įsakymu, mums reikia kritiškai spręsti, 
ar paklusti moralu, ar amoralu. Autoritetas gali turėti 
galią primesti savo įsakymus, o mes galime nepajėgti 
priešintis. Bet jei mes turime fizinę galią rinktis, tada 
galutinė atsakomybė tenka mums patiems. Mes patys 
kritiškai nusprendžiame, ar reikia paklusti įsakymui, 
nusilenkti autoritetui. 

Šią idėją Kantas drąsiai perkelia į religijos sritį: 
„<...> kad ir kokiu būdu, - rašo jis, — dievybė praneštų 
jums apie save <...> net jei Ji pati jums apsireikštų, 
jūs pats <...> turite spręsti, ar jums leidžiama Ja tikėti 
ir Ją garbinti““. 

"Turint galvoje šį drąsų teiginį keistai atrodo tai, 
kad mokslo filosofijoje Kantas nesilaiko to paties kri- 
tinio racionalizmo, kritinio klaidos ieškojimo požiūrio. 
Esu tikras, jog tik tai, kad Kantas pripažino Newtono 
kosmologijos autoritetą (todėl, kad ji pasirodė beveik 
neįtikėtinai atspari patiems griežčiausiems tikrini- 
mams), jam sutrukdė laikytis šio požiūrio. Jei šitokia 
Kanto pozicijos interpretacija yra teisinga, tada kriti- 
nis racionalizmas (taip pat ir kritinis empirizmas), ku- 
rį aš ginu, gali būti laikomas baigiamuoju Kanto kri- 
tinės filosofijos tašku. Ir tai tapo įmanoma Einsteino 
dėka, parodžiusio mums, kad Newtono teorija, nepai- 
sant įspūdingo jos pasisekimo, gali būti ir klaidinga. 

Taigi mano atsakymas į klausimus: „Iš kur žinai? 
Koks yra tavo tvirtinimo šaltinis ar pagrindas? Kokie 
stebėjimai tave atvedė prie to tvirtinimo?“ būtų toks: 
„Aš nežinau. Mano tvirtinimas buvo tik spėjimas. Šal- 
tinis ar šaltiniai, iš kurių jis kilo, yra niekai — esama 
daugybės galimų šaltinių, ir, galimas daiktas, aš neži- 
nau net pusės jų; šiaip ar taip, ištakos ir genealogijos 
beveik nesisieja su tiesa. Bet jei jus domina problema, 

kurią aš mėginau išspręsti savo bandomuoju tvirtini- 
mu, jūs galite man padėti kritikuodami jį kuo griež- 
čiau, ir jei įstengsite sukurti kokį nors eksperimentinį 
tikrinimo būdą, kuris, jūsų manymu, galėtų paneigti 
mano tvirtinimą, aš mielai ir kiek pajėgdamas padėsiu 
jums jį paneigti“. 

Tiksliau sakant, šis atsakymas tinka tik tada, jei 
klausimas kreipiamas į kokį nors mokslinį tvirtinimą, 
kuris skiriasi nuo istorinio teiginio. Jei mano spėjimas 
turės istorinį pobūdį, šaltiniai (negalutine prasme), be 
abejonės, įeis į kritinį teiginio pagrįstumo aptarimą. 
Tačiau iš esmės mano atsakymas bus tas pats, kaip tik 
ką matėme. 


IV 


Man atrodo, kad dabar pats laikas suformuluoti šios 
diskusijos epistemologinius rezultatus. Aš juos pateik- 
siu devyniomis tezėmis. 

1. Nėra galutinių pažinimo šaltinių. Sveikintinas 
kiekvienas šaltinis, kiekvienas pasiūlymas, ir kiekvie- 
nas šaltinis, kiekvienas pasiūlymas yra atviras kriti- 
niam tyrinėjimui. Išskyrus istoriją, mes paprastai tyri- 
nėjame pačius faktus, o ne savo informacijos šaltinius. 

2. Būdingas epistemologinis klausimas nėra klausi- 
mas apie šaltinius, mes veikiau klausiame, ar tam tik- 
ras tvirtinimas yra teisingas — t. y. ar jis atitinka fak- 
tus. (Kad galime operuoti objektyvios tiesos, kaip 
atitinkančios faktus, idėja, neįsiveldami į antinomijas, 
buvo parodyta Alfredo Tarski'o veikaluose.) Ir mes sten- 
giamės tai nustatyti kiek įmanoma, tyrinėdami ar 

tikrindami patį tvirtinimą — arba tiesiogiai, arba per jo 
padarinius. 

3. Tokiam tyrinėjimui gali tikti visokiausi argumen- 
tai. Tipiška procedūra yra aiškintis, ar mūsų teorijos 
atitinka mūsų stebėjimus. Bet taip pat galime aiškin- 
tis, pavyzdžiui, ar mūsų istoriniai šaltiniai atitinka vie- 
nas kitą. 

4. Ir kiekybiškai, ir kokybiškai svarbiausias mūsų 
žinojimo šaltinis — be įgimto žinojimo — yra tradicija. 
Daugumą dalykų mes žinome todėl, kad išmokome iš 
kokio nors pavyzdžio, dėl to, kad mums tai buvo pasa- 
kyta, skaitydami knygas, mokydamiesi kritikuoti, mo- 
kydamiesi traktuoti ir priimti kritiką, gerbti tiesą. 

o. Tas faktas, kad dauguma mūsų žinojimo šaltinių 
yra tradiciniai, paneigia antitradicionalizmą kaip tuš- 
čią užmojį. Bet šis faktas neturi būti traktuojamas kaip 
tradicionalistinio požiūrio pagrindimas: kiekvienas mū- 
sų tradicinio žinojimo (ir netgi įgimto žinojimo) žiups- 
nelis gali būti kritiškai tyrinėjamas ir paneigtas. Ir vis 
dėlto be tradicijos pažinimas būtų neįmanomas. 

6. Pažinimas negali prasidėti nuo nieko — nuo tabu- 
la rasa, - net ir nuo stebėjimo. Žinojimo pažanga pir- 
miausia pasireiškia kaip ankstesnio žinojimo modifi- 
kavimas. Nors kartais, pavyzdžiui, archeologijoje, 
galime pasistūmėti į priekį dėl atsitiktinio stebėjimo, 
atradimo reikšmė paprastai priklausys nuo jo galios 
keisti ankstesnes mūsų teorijas. 

7. Pesimistinės ir optimistinės pažinimo teorijos be- 
veik vienodai klaidingos. Pesimistinė Platono papasa- 
kota olos istorija yra teisinga, o optimistinis jo pasako- 
jimas apie anamnėsis klaidingas (nors ir pripažintume, 
kad visi žmonės, kaip ir visi gyvūnai ir net visi auga- 
lai, turi įgimtą žinojimą). Tačiau nors regimybių pa- 

saulis tikrai yra tik šešėlių ant mūsų olos sienos pa- 
saulis, mes visi nuolat jį peržengiame, ir nors, kaip 
pasakė Demokritas, tiesa paslėpta giliai, mes galime 
smelktis į gelmę. Mes neturime tiesos kriterijaus, ir 
šis faktas paremia pesimizmą. Bet mes tikrai turime 
kriterijus, kurie — jei ti+ mums pasiseks - gali mums 
leisti atpažinti klaidą ir melagingumą. Aiškumas ir 
ryškumas nėra tiesos kriterijai, bet tokie dalykai kaip 
tamsumas ar painiava gali parodyti klaidą. Panašiai ir 
nuoseklumas negali garantuoti tiesos, bet nenuoseklu- 
mas ir nerišlumas tikrai gali lemti klaidingumą. Ir kai 
tik paklydimai atpažįstami, mūsų pačių klaidos tampa 
neryškiais žiburėliais, kurie padeda mums apčiuopti 
kelią iš mūsų olos tamsybių. 

8. Nei stebėjimas, nei protas nėra autoritetas. Svar- 
biausia yra intelektualinė intuicija ir vaizduotė, tačiau 
jos nepatikimos: jos gali mums parodyti daiktus labai 
aiškiai ir vis dėlto mus klaidinti. Jos nepakeičiamos 
kaip svarbiausi mūsų teorijų šaltiniai, bet, šiaip ar 
taip, dauguma mūsų teorijų yra klaidingos. Svarbiau- 
sia stebėjimo ir protavimo, ir net intuicijos bei vaiz- 
duotės, funkcija — padėti mums kritiškai tyrinėti tuos 
drąsius spėjimus, kurie yra mūsų priemonės smelktis 
į nežinomybę. 

9. Kiekvienos problemos sprendimas iškelia naujų 
neišspręstų problemų, ir naujų problemų juo daugiau, 
juo gilesnė pradinė problema ir juo drąsesnis jos spren- 
dimas. Juo daugiau sužinome apie pasaulį ir juo mūsų 
žinios nuodugnesnės, juo sąmoningesnis, konkretesnis 
ir detalesnis bus mūsų žinojimas to, ko mes nežinome, 
mūsų nežinojimo žinojimas. Juk svarbiausias mūsų ne- 
žinojimo šaltinis tikrai yra tas faktas, kad žinojimas 

gali būti tik baigtinis, o nežinojimas neišvengiamai tu- 
ri būti begalinis. 

Savo nežinojimo apimtį galime suvokti, mąstydami 
apie dangaus platybes: nors paprasčiausias visatos dy- 
dis nėra svarbiausia mūsų nežinojimo priežastis, jis 
yra viena iš jų. „Atrodo, kad nuo kai kurių savo draugų 
aš skiriuosi tuo, — kaip puikiai yra pasakęs F. P. Ram- 
sey, - kad nelaikau pernelyg reikšmingu fizinio dydžio. 
Nejaučiu nė menkiausio nusižeminimo prieš dangaus 
platybes. Žvaigždės gali būti didžiulės, bet jos negali 
mąstyti ar mylėti, o tai yra ypatybės, kurios man daro 
daug didesnį įspūdį negu dydis. Aš neįgysiu gero vardo 
vien dėl to, kad sveriu beveik septyniolika stonų““. 
[Įstonas — D. Britanijos svorio matas, lygus 6,35 kg). Įta- 
riu, kad Ramsey'o bičiuliai būtų jam pritarę dėl vien 
fizinio dydžio nereikšmingumo, be to, įtariu, kad jei jie 
jautėsi menki prieš dangaus platybes, taip buvo todėl, 
kad šias platybes jie laikė savo nežinojimo simboliu. 

Esu įsitikinęs, kad verta mėginti ką nors sužinoti 
apie pasaulį, net jei mėgindami tai padaryti sužinotu- 
me tik tiek, kad žinome labai nedaug. Šitoks nežinoji- 
mo suvokimas gali pagelbėti daugelyje mūsų bėdų. 
Visiems mums būtų ne pro šalį prisiminti, kad nors ir 
labai skiriamės įvairiausiais savo žinojimo trupinėliais, 
savo beribio nežinojimo požiūriu visi esame lygūs. 


V 


Yra dar vienas klausimas, kurį norėčiau iškelti. 

Jei tik pasistengiame, dažnai galime surasti teisin- 
gą ir vertą išsaugoti idėją net tokioje filosofinėje teori- 
joje, kuri turi būti atmesta kaip klaidinga. Ar galime 

rasti tokią idėją teorijose apie galutinius mūsų pažini- 
mo šaltinius? 

Esu tikras, kad galime, ir aš teigiu, kad tai viena iš 
dviejų pagrindinių idėjų, grindžiančių doktriną, pagal 
kurią viso mūsų pažinimo šaltinis yra antgamtiškas. 
Esu įsitikinęs, kad pirma iš tų idėjų yra klaidinga, o 
antra — teisinga. 

Pirma, klaidinga, idėja yra ta, kad mes turime pa- 
teisinti savo žinojimą ar savo teorijas pozityviomis prie- 
žastimis, t. y. priežastimis, kurios gali tas teorijas pa- 
grįsti ar bent jau padaryti jas labai įtikinamas —- taigi 
geresnėmis priežastimis negu tai, kad jos iki šiol atsi- 
laikė prieš kritiką. Aš teigiu, kad ši idėja verčia mus 
kreiptis į kokį nors galutinį ar autoritarinį tikro žino- 
jimo šaltinį, kuris vis tiek palieka neatsakytą klausi- 
mą apie tokio autoriteto prigimtį — ar ji yra žmogiška, 
pavyzdžiui, stebėjimas ar protas, ar antžmogiška (o 
todėl antgamtiška). 

Antra idėja - kurios gyvybinę reikšmę pabrėžė Rus- 
sellas — yra ta, kad jokio žmogaus autoritetas negali 
nustatyti tiesos įsakymu, kad mes turime nusilenkti 
tiesai, kad tiesa yra aukščiau žmogaus autoriteto. 

Paimtos kartu, šios idėjos beveik iškart perša išva- 
dą, kad šaltiniai, iš kurių kyla mūsų žinojimas, turi 
būti antžmogiški. Tai išvada, kuri skatina jaustis tei- 
sių ir vartoti jėgą prieš tuos, kurie atsisako pripažinti 
tiesos dieviškumą. 

Kai kurie Žmonės, pagrįstai atmetantys šią išvadą, 
nelaimei, neatmeta pirmosios idėjos — tikėjimo galuti- 
nių pažinimo šaltinių egzistavimu. Užuot atsisakę šio 
tikėjimo, jie atmeta antrąją idėją - tezę, kad tiesa yra 
aukščiau žmogaus autoriteto. Šitaip jie sukelia pavojų 

pažinimo objektyvumo idėjai ir bendriems kritikos ar 
racionalumo matams. 

Aš teigiu, kad mūsų uždavinys — atsisakyti galuti- 
nių pažinimo šaltinių idėjos ir tarti, kad visas žmogaus 
žinojimas yra žmogiškas, t. y. sumišęs su mūsų klaido- 
mis, prietarais, svajomis ir viltimis, kad visa, ką mes 
galime, tai siekti tiesos, nepaisydami to, kad ji nepa- 
siekiama. Mes galime tarti, kad tas mūsų siekis daž- 
nai yra įkvėptas, bet turime saugotis įsitikinimo, nors 
1 kokio stipraus, kad mūsų įkvėpime glūdi koks nors 
autoritetas, dieviškas ar kitoks. Taigi jei tariame, kad 
visoje Mūsų žinojimo srityje nesama nekritikuojamo 
autoriteto, kad ir kaip giliai jis būtų įsismelkęs į neži- 
nomybę, tada be jokio pavojaus galime išsaugoti idėją, 
kad tiesa yra už žmogaus autoriteto ribų. Ir mes turi- 
me ją išsaugoti. Juk be šios idėjos negali egzistuoti nei 
objektyvūs tyrinėjimo matai, nei mūsų spėjimų kriti- 
ka, nei nežinomybės siekis, nei noras pažinti. 


4, PAŽINIMAS: SUBJEKTYVUMAS 
IR OBJEKTYVUMAS 


(1967) 


I. Trys tezės apie epistemologiją 
17 J-1GJĮ pasaulį 


Galimas daiktas, aš priverčiau suklusti tuos, kurie 
yra girdėję apie mano priešišką požiūrį į Platoną ir 
Hegelį. pavadindamas savo paskaitą „Platoniškojo pa- 
saulio teorija“ arba „Objektyviosios dvasios teorija“. 

Svarbiausia šios paskaitos tema bus tai, ką tikslumo 
sumetimais aš dažnai vadinu „3-iuoju pasauliu“. Kad 
paaiškinčiau šį posakį, pažymėsiu, jog, žodžių „pasau- 
lis“, „visata“ nepriimdami pernelyg rimtai, galime iš- 
skirti tokius tris pasaulius arba visatas: pirma, fizinių 
objektų arba fizinių situacijų pasaulį, antra, sąmonės, 
psichikos būsenų ar, galimas daiktas, mūsų nusiteikimo 
veikti pasaulį, trečia, objektyviojo mąstymo turinio, ypač 
mokslinio ir poetinio mąstymo ir meno kūrinių, pa- 
saulį. 

Taigi tai, ką aš vadinu „3-iuoju pasauliu“, be abejo- 
nės, turi daug bendra su Platono idėjų arba formų te- 
orija, o todėl ir su Hegelio objektyviosios dvasios teori- 
ja, nors mano teorija kai kuriais labai svarbiais 
aspektais radikaliai skiriasi nuo Platono ir Hegelio te- 
orijų. Ji artimesnė Bolzano teorijai apie teiginius pačius 
savaime ir tiesas pačias savaime, nors skiriasi 17 nuo 
jos. Manasis 3-iasis pasaulis panašiausias į Frege's 0b- 
jektyviojo mąstymo turinio visatą. 

Mano požiūryje ar mano argumentacijoje neglūdi 
mintis, kad negalima išskirti kitokių pasaulių ar kad 
apskritai nereikia jų skirstyti. Galima išskirti 17 dau- 
giau nei tris pasaulius. Mano terminas „3-iasis pasau- 
lis“ yra tik sutartinis dalykas. 

Postuluodamas objektyvų trečiąjį pasaulį aš tikiuosi 
išprovokuoti tuos, kuriuos vadinu „įsitikinimų filoso- 
fais“, tuos, kurie įkandin Descartes'o, Locke'o, Berke- 
ley'o, Hume'o, Kanto arba Russello domisi subjekty- 
viaisiais mūsų įstikinimais ir jų pagrindu ar kilme. 
Priešingai šitiems įsitikinimų filosofams, aš pabrėžiu, 
kad mūsų problema yra rasti geresnių ir drąsesnių 
teorijų ir kad svarbu yra ne įsitikinimas, o kritiškas 
pirmenybės teikimas. 

Tačiau iš pat pradžių noriu prisipažinti, kad esu 
realistas: šiek tiek panašiai kaip 1r naivusis realistas, 
aš teigiu, kad egzistuoja fizinis pasaulis (1-asis pasau- 
lis) ir sąmonės būsenų pasaulis (2-asis pasaulis) ir kad 
šie du pasauliai sąveikauja. Be to, esu įsitikinęs, kad 
egzistuoja ir trečiasis pasaulis, ta prasme, kurią paaiš- 
kinsiu išsamiau. 

Be kitų manojo „3-iojo pasaulio“ gyventojų, egzis- 
tuoja ir teorinės sistemos, tačiau tokie pat svarbūs gy- 
ventojai yra problemos ir probleminės situacijos. Ir aš 
mėginsiu įrodyti, kad patys svarbiausi šio pasaulio gy- 
ventojai yra kritiniai argumentai ir tai, ką galima pa- 
vadinti — pagal fizinės būsenos ar sąmonės būsenos 
analogiją —- diskusijos būsena arba kritinio argumenta- 
vimo būsena; be to, žinoma, egzistuoja žurnalų, knygų 
ir bibliotekų turiniai. 

Aišku, dauguma tezės apie objektyvų 3-iąjį pasaulį 
priešininkų pripažins, kad esama problemų, spėjimų, 
teorijų, argumentų, žurnalų ir knygų. Bet jie paprastai 

sako, kad visi šie esiniai iš esmės yra subjektyvių psichi- 
kos būsenų ar, galimas daiktas, nusiteikimo veikti sim- 
bolinės ar kalbinės išraiškos, be to, jie sako, kad šie 
esiniai yra komunikacijos priemonės —- t. y. simbolinės 
ar kalbinės priemonės sukelti kitiems žmonėms pana- 
šias psichikos būsenas ar nusiteikimą veikti. 

Prieštaraudamas šiai nuomonei dažnai įrodinėda- 
vau, kad visų šių esinių ir jų turinio negalima priskirti 
2-ajam pasauliui. 

Leiskite man pakartoti vieną iš savo įprastų argu- 
mentų, pagrindžiančių (daugiau ar mažiau) nepriklau- 
somą J-10j0 pasaulio egzistavimą. 

Siūlau du mintinius eksperimentus. 

Pirmas eksperimentas. Visos mūsų mašinos bei įran- 
kiai 17 visas mūsų subjektyvus išmanymas, įskaitant 
subjektyvų mašinų bei įrankių išmanymą, taip pat ir 
žinojimą, kaip jais naudotis, sunaikinamas. Tuo tarpu 
bibliotekos 17 mūsų sugebėjimas iš jų mokytis išlieka. 
Akivaizdu, kad po daugybės kančių mūsų pasaulis gali 
atsigauti. 

Antras eksperimentas. Kaip ir pirmu atveju, sunai- 
kinamos visos mūsų mašinos bei įrankiai, mūsų sub- 
jektyvus išmanymas, įskaitant subjektyvų mašinų bei 
įrankių išmanymą, taip pat žinojimą, kaip jais naudo- 
tis. Bet šiuokart sunaikinamos ir visos bibliotekos, to- 
dėl mūsų sugebėjimas mokytis iš knygų tampa bergž- 
džias. 

Jei pamąstysite apie šiuos du eksperimentus, gali- 
mas daiktas, kad 3-iojo pasaulio tikrovė, reikšmė, jo 
autonomijos laipsnis (taip pat jo poveikis 1-ajam ir 
2-ajam pasauliui) taps jums aiškesni. Juk antruoju 
atveju mūsų civilizacija nebeatsigautų daugelį tūks- 
tantmečių. 

Šioje paskaitoje norėčiau ginti tris tezes, kurios vi- 
sos susijusios su epistemologija. Epistemologiją aš trak- 
tuoju kaip mokslinio pažinimo teoriją. 

Mano pirmoji tezė tokia. Tradicinė epistemologija 
tyrinėjo pažinimą ar mąstymą subjektyvia prasme — 
įprastinės žodžių „aš žinau“ ar „aš mąstau“ vartosenos 
prasme. Aš tvirtinu, kad epistemologus tai nuvedė prie 
dalykų, su epistemologija neturinčių jokio ryšio: ketin- 
dami tyrinėti mokslinį pažinimą, faktiškai jie tyrinėjo 
kažką, kas visai nesisieja su moksliniu pažinimu. Juk 
mokslinis pažinimas paprasčiausiai nėra pažinimas 
įprasta žodžių „Aš žinau“ vartosenos prasme. Žinoji- 
mas „Aš žinau“ prasme priklauso tam, ką aš vadinu 
„2-uo0ju pasauliu“, subjektų pasauliu, o mokslinis paži- 
nimas priklauso 3-ia4jam pasauliui, objektyvių teorijų, 
objektyvių problemų ir objektyvių argumentų pasauliui. 

"Taigi mano pirmoji tezė yra ta, kad tradicinė Loc- 
ke'o, Berkeley'o, Hume'o ir net Russello epistemologija 
nesisieja su šio dalyko esme tiksliausia šio termino 
prasme. Šios tezės išvada yra ta, kad didžioji dabarties 
epistemologijos dalis irgi nesisieja su epistemologijos 
esme. 

Mano pirmoji tezė apima dviejų skirtingų pažinimo 
arba mąstymo prasmių egzistavimą: 1) žinojimą arba 
mąstymą subjektyvia prasme, pasireiškiantį kaip proto 
ar sąmonės būsena arba kaip nusiteikimas kaip nors 
pasielgti ar reaguoti, ir 2) pažinimą arba mąstymą 0b- 
Jektyvia prasme, pasireiškiantį problemomis, teorijomis 
ir argumentais tikslia šio žodžio prasme. Pažinimas 
šitokia objektyvia prasme visiškai nepriklauso nuo kie- 
no nors siekio pažinti, jis nepriklauso ir nuo kieno nors 
tikėjimo ar nusiteikimo pritarti, tvirtinti ar veikti. Žino- 

jimas objektyvia prasme yra žinojimas be žinančiojo, 
tai pažinimas be pažįstančiojo subjekto. 

Apie mąstymą objektyvia prasme Frege rašė: „Ma- 
no požiūrių, mintis yra ne subjektyvus mąstymo aktas, 
o objektyvus jo turinys <..>“2. 

Dvi mąstymo prasmes ir įdomias jų sąveikas gali- 
ma pailiustruoti labai įtikinamais Heytingo žodžiais 
apie Brouwerį, išradusį kontinuumo teoriją: „Jei re- 
kursyvinės funkcijos būtų buvusios išrastos anksčiau, 
jis [Brouweris], galimas daiktas, nebūtų sukūręs pasi- 
rinkimo sekos sąvokos, o tai, mano galva, būtų buvusi 
tikra nelaimė“. 

Šioje citatoje, viena vertus, užsimenama apie tam 
tikrus Brouwerio subjektyvaus mąstymo procesus ir sa- 
koma, kad jie galėjo neįvykti (ir dėl to būtų tekę tik 
apgailestauti), jei objektyvi probleminė situacija būtų 
buvusi kitokia. Taigi Heytingas užsimena apie tam tik- 
ras galimas įtakas Brouwerio subjektyvaus mąstymo 
procesams, o be to, jis išreiškia savo nuomonę apie šių 
subjektyvių mąstymo procesų vertę. Taigi įdomu, kad 
įtakos kaip įtakos turi būti subjektyvios: tik subjektyvi 
Brouwerio pažintis su rekursyvinėmis funkcijomis bū- 
tų galėjusi turėti negerų padarinių, t. y. būtų jam su- 
trukdžiusi išrasti laisvo pasirinkimo sekas. 

Kita vertus, citata iš Heytingo raštų nurodo tam 
tikrą objektyvų ryšį tarp dviejų minčių ar teorijų 0b- 
Jjektyvaus turinio: Heytingas užsimena ne apie subjek- 
tyvias sąlygas ar Brouwerio smegenyse vykusių proce- 
sų elektrochemiją, o apie objektyvią probleminę 
matematikos situaciją ir galimas jos įtakas subjekty- 
viems Brouwerio mąstymo aktams, kylantiems spren- 
džiant šias objektyvias problemas. Aš apibūdinčiau tai 
tardamas, kad Heytingo pastaba yra apie situacinę 

Brouwerio išradimo logiką, kuri yra objektyvi ir pri- 
klauso 3-iajam pasauliui, ir kad Heytingo pastaba su- 
ponuoja, jog 3-iojo pasaulio situacija gali veikti 2-ąjį 
pasaulį. Panašiai ir Heytingo teiginys, kad būtų buvę 
blogai, jei Brouweris nebūtų išradęs pasirinkimo sekų, 
yra būdas pasakyti, jog Brouwerio minties objektyvus 
turinys yra vertingas ir įdomus — vertingas ir įdomus 
tuo požiūriu, kad jis pakeitė objektyvią probleminę 
3-10jo pasaulio situaciją. 

"Tariant paprastai, jei sakau: „Brouwerio mąstymui 
turėjo įtakos Kantas“ ar net: „Brouweris atmetė Kanto 
erdvės teoriją“, tada aš, bent jau iš dalies, kalbu apie 
mąstymo aktus subjektyvia prasme - žodis „įtaka“ nu- 
rodo mąstymo procesų ar mąstymo aktų kontekstą. Bet 
jei sakau: „Brouwerio mintis labai skiriasi nuo Kanto 
minties“, tada visiškai aiškų, kad pirmiausia kalbu apie 
turinį. Ir galiausiai, jei sakau: „Brouwerio mintys ne- 
suderinamos su Russello mintimis“, tada, vartodamas 
logikos terminą „nesuderinamas“, aš nedviprasmiškai 
paaiškinu, kad žodį „mintis“ vartoju tik objektyvia Fre- 
ge's prasme ir kad kalbu tik apie objektyvų arba loginį 
teorijų turinį. 

Nelaimei, įprastinė mūsų kalba neturi nei atskirų 
terminų, žyminčių „mintį“ 2-ojo ir 3-iojo pasaulio pras- 
mėmis, nei atskirų terminų, atitinkančių dvi žodžių 
„aš žinau“ ir „žinojimas“ prasmes. 

Kad parodyčiau, jog egzistuoja abi prasmės, iš pra- 
džių noriu pateikti tris subjektyvumo arba 2-o0jo pa- 
saulio pavyzdžius: 

1) „Žinau, kad stengiesi išprovokuoti mane, bet ne- 
sileisiu išprovokuojamas“. 

2) „Žinau, kad paskutinė Fermat teorema nebuvo 
įrodyta, bet esu įsitikinęs, kad kada nors ji bus įro- 
dyta“. 

3) Iš straipsnio „Žinojimas“, esančio The Oxford En- 
glish Dictionary: žinojimas yra „supratimo arba infor- 
muotumo būsena“. 

Toliau pateiksiu tris objektyvumo arba 3-iojo pa- 
saulio pavyzdžius: 

1) Iš straipsnio „Žinojimas“, esančio The Oxford En- 
glish Dictionary: žinojimas yra „išsimokslinimo šaka, 
mokslas, menas“. 

2) „Turint galvoje dabartinę metamatematinio žino- 
jimo būklę, atrodo įmanoma, kad paskutinė Fermat 
teorema gali būti neįrodoma“. 

3) „Aš tvirtinu, kad ši tezė yra originalus ir svarbus 
įnašas Į žinojimą“. 

Šie visai banalūs pavyzdžiai turi tik vieną funkci- 
ją — padėti paaiškinti, ką turiu galvoje, sakydamas „ži- 
nojimas objektyvia prasme“. Mano citata iš The Oxford 
English Dictionary neturi būti interpretuojama nei kaip 
nuolaida kalbos analizei, nei kaip pastanga nuraminti 
jos šalininkus. Ji pateikiama ne kaip mėginimas įrody- 
ti, kad „įprastinė vartosena“ sutampa su „žinojimu“ ob- 
jektyvia manojo 3-i0jo pasaulio prasme. Tiesą sakant, 
nustebau, kai leidinyje The Oxford English Dictionary 
radau objektyvios žodžio „žinojimas“ vartosenos pavyz- 
džių. (Dar labiau nustebau, kai radau keletą bent jau 
iš dalies objektyvios žodžio „žinoti“ vartosenos pavyz- 
džių: „išskirti <...> būti susipažinusiam su (kokiu nors 
daiktu, vietove, asmeniu) <...> suprasti“.) Kad ir kaip 
ten būtų, savo pavyzdžiais nesiekiu argumentuoti. Jie 
pateikiami tik kaip iliustracijos. 

Pirmoji mano tezė, kol kas neįrodyta, o tik pailiust- 
ruota, yra tokia: tradicinė epistemologija, visą dėmesį 
sutelkusi į 2-ąjį pasaulį arba į žinojimą subjektyvia 
prasme, netinka tyrinėti moksliniam žinojimui. 

Antroji mano tezė yra tokia: epistemologijos esmė — 
tyrinėti mokslines problemas ir problemines situaci- 
jas, t. y. mokslinius spėjimus (šiuo žodžiu aš kitaip 
įvardiju mokslo hipotezes arba teorijas), mokslines dis- 
kusijas, kritinius argumentus ir vaidmenį, kurį argu- 
mentuojant atlieka faktai; todėl epistemologija turi ty- 
rinėti mokslinius žurnalus ir knygas, eksperimentus ir 
jų įvertinimą moksliniuose disputuose. Trumpai tariant, 
lemiamą reikšmę epistemologijai turi labai autonomiš- 
ko objektyviojo žinojimo 3-iojo pasaulio tyrinėjimas. 

Antrąja mano teze apibūdintas epistemologinis ty- 
rinėjimas rodo, jog mokslininkai labai dažnai netvirtina, 
kad jų spėjimai yra teisingi ar kad jie „žino“ juos sub- 
jektyvia žodžio „žinoti“ prasme, ar kad jie jais tiki. 
Nors apskritai jie netvirtina žiną, skleisdami savo ty- 
rinėjimo programas jie veikia remdamiesi spėjimais 
apie tai, kas vaisinga, o kas ne ir kokia tyrinėjimo 
kryptis žada tolesnius rezultatus 3-iajame pasaulyje, 
objektyviojo žinojimo pasaulyje. Kitaip tariant, moks- 
lininkai veikia remdamiesi spėjimais arba, jei jums pa- 
tinka, subjektyviu įsitikinimu (juk šitaip galime vadin- 
ti subjektyvų kokios nors veiklos pagrindą) dėl to, kas 
žada greitą 3-i0jo pasaulio, objektyviojo žinojimo pa- 
saulio, plėtrą. 

Mano galva, tai yra argumentas, pagrindžiantis ir 
pirmąją mano tezę (apie subjektyvistinės epistemologi- 
jos netinkamumą), ir antrąją tezę (apie objektyvistinės 
epistemologijos tinkamumą). 

Bet noriu pareikšti ir trečiąją tezę. Štai ji. Objekty- 
vistinė epistemologija, tyrinėjanti 3-iąjį pasaulį, gali 
padėti ryškiai nušviesti 2-ąjį pasaulį, subjektyvios są- 
monės pasaulį, ypač subjektyvius mokslininkų mąsty- 
mo procesus — bet ne priešingai. 

Tokios yra trys pagrindinės mano tezės. 

Be šių trijų pagrindinių tezių, siūlau tris pagalbi- 
nes tezes. 

Pirma: 3-iasis pasaulis yra natūralus žmogaus kaip 
gyvūno produktas, kurį galima palyginti su voratin- 
kliu. 

Antra pagalbinė (ir, mano galva, bene svarbiausia) 
tezė: 3-iasis pasaulis yra labai autonomiškas, nors mes 
nuolat jį veikiame ir esame jo veikiami; jis yra autono- 
miškas nepaisant to fakto, kad tai mūsų produktas ir 
kad jis daro mums didelį grįžtamąjį poveikį - jis veikia 
mus kaip 2-ojo pasaulio ir net kaip 1-ojo pasaulio gy- 
ventojus. 

Trečia pagalbinė tezė: objektyvus žinojimas auga 
dėl šios sąveikos tarp mūsų ir 3-10jo pasaulio, be to, 
egzistuoja glaudi analogija tarp žinojimo augimo ir bio- 
loginio augimo, t. y. augalų ir gyvūnų evoliucijos. 


II. Biologinis požiūris į 3-iąjį pasaulį 


Šiame skirsnyje pamėginsiu įrodyti autonomiško 
3-i0jo pasaulio egzistavimą, remdamasis biologiniais ar- 
ba evoliuciniais argumentais. 

Biologą gali dominti ne tik gyvūnų elgsena, bet ir 
tam tikros gyvūnų produkuojamos ne gyvosios struktū- 
ros, pavyzdžiui, voro voratinklis, vapsvų ar skruzdėlių 
daromi lizdai, barsuko urvas, bebrų statomos užtvan- 
kos ar miškuose praminti žvėrių takai. 

Aš išskirsiu dvi pagrindines iš šių struktūrų tyrinė- 
jimo kylančių problemų kategorijas. Pirmai kategorijai 
priklauso problemos, susijusios su gyvūnų naudojamais 
metodais ar gyvūnų elgesio, konstruojant šias struktū- 

ras, būdais. Taigi pirmai kategorijai priklauso proble- 
mos, susijusios su produkavimo veiksmais, su tam tik- 
ro gyvūno elgsenos dispozicijomis ir ryšiais tarp gyvū- 
no ir jo produkto. Antros kategorijos problemos 
susijusios su pačiomis struktūromis. Jos susijusios su 
struktūrai naudojamų medžiagų chemija, geometrinė- 
mis ir fizinėmis tų medžiagų savybėmis, evoliuciniais 
jų pokyčiais, priklausančiais nuo ypatingų aplinkos są- 
lygų, ir jų priklausomybe nuo tų aplinkos sąlygų ar 
pritaikymu prie šių sąlygų. Be to, labai svarbus ir grįž- 
tamasis ryšys tarp atitinkamos struktūros savybių bei 
gyvūnų elgsenos. Gvildendami šios antros kategorijos 
— t. y. pačių struktūrų —- problemas turime panagrinėti 
struktūras ir jų biologinių funkcijų požiūriu. Taigi kai 
kurios pirmos kategorijos problemos aiškiai iškils ta- 
da, kai aiškinsimės antros kategorijos problemas, pa- 
vyzdžiui: „Kaip padarytas šis lizdas?“ ir „Kurie jo struk- 
tūros aspektai yra tipiški (taigi, matyt, tradiciniai ar 
paveldėti), o kurie aspektai yra variantai, pritaikyti 
prie ypatingų sąlygų?“ 

Kaip rodo šis mano pateiktas pavyzdys, pirmos ka- 
tegorijos problemos — t. y. tos, kurios, susijusios su 
atitinkamos struktūros pagaminimu — kartais bus iš- 
keliamos antros kategorijos problemų. Taip turi būti, 
nes abiejų kategorijų problemos priklauso nuo to fakto, 
kad egzistuoja tokios objektyvios struktūros, t. y. nuo 
fakto, kuris pats priklauso antrai kategorijai. Taigi ga- 
lima sakyti, kad pačių struktūrų egzistavimas sukuria 
abiejų kategorijų problemas. Mes galime sakyti, kad 
antros kategorijos problemos - tos, kurios susijusios su 
pačiomis struktūromis — yra fundamentalesnės: visa, 
ką suponuoja pirmoji kategorija, yra grynas faktas, kad 

šios struktūros yra kažkaip pagamintos tam tikrų 
gyvūnų. 

Žinoma, šiuos paprastus samprotavimus galima tai- 
kyti ir žmogaus veiklos produktams, pavyzdžiui, pa- 
statams, įrankiams, taip pat meno kūriniams. Mums 
ypač svarbu, kad šie samprotavimai tinka tam, ką mes 
vadiname „kalba“, ir tam, ką vadiname „mokslu““. 

Šių biologinių samprotavimų ir mano paskaitos te- 
mos ryšį galima paaiškinti performuluojant tris pa- 
grindines mano tezes. Pirmąją mano tezę galima su- 
formuluoti taip: turint galvoje dabartinę problemišką 
filosofijos situaciją, nedaug dalykų yra tokie svarbūs 
kaip skirtumo tarp dviejų kategorijų problemų - gami- 
nimo problemų ir problemų, susijusių su pagaminto- 
mis struktūromis — supratimas. Antroji mano tezė yra 
ta, kad mes turime suprasti, jog antros kategorijos pro- 
blemos, t. y. tos, kurios susijusios su pačiais produk- 
tais, beveik visais požiūriais svarbesnės už pirmos ka- 
tegorijos problemas, t. y. gaminimo problemas. Trečioji 
mano tezė yra ta, kad antros kategorijos problemos 
yra pagrindas, leidžiantis suprasti gaminimo proble- 
mas: priešingai pirmam įspūdžiui, apie elgseną, susi- 
jusią su gaminimu, tyrinėdami pačius produktus gali- 
me sužinoti daugiau, negu tyrinėdami elgseną, susijusią 
sų gaminimu, galėtume sužinoti apie produktus. Ši tre- 
čia tezė gali būti apibūdinta kaip antibihevioristinė ir 
antipsichologistinė tezė. 

Taikomas tam, kas gali būti pavadinta „pažinimu“, 
tris mano tezes galima formuluoti taip. 

1) Mes visada turime suvokti skirtumą tarp proble- 
mų, susijusių su asmeniniu mūsų įnašu į mokslinio 
pažinimo produkavimą, ir problemų, susijusių su įvai- 

rių produktų, pavyzdžiui, mokslinių teorijų ar moksli- 
nių argumentų, struktūra. 

2) Mes turime suprasti, kad šių produktų tyrinėji- 
mas yra nepalyginti svarbesnis už gaminimo tyrinėji- 
mą netgi tada, kai siekiama suprasti gaminimą ir jo 
metodus. 

3) Apie euristiką ir metodologiją ir net apie tyrinė- 
jimo psichologiją galime sužinoti daugiau, tyrinėdami 
teorijas ir už ar prieš jas pateikiamus argumentus ne- 
gu tiesiogiai taikydami bihevioristinį, psichologinį ar 
sociologinį požiūrį. Apskritai, remdamiesi produktų ty- 
rinėjimu, galime labai daug sužinoti apie elgseną ir 
psichologiją. 

Požiūrį, kurio orientyras yra produktai — teorijos ir 
argumentai, — toliau vadinsiu „objektyviuoju“ požiūriu 
arba požiūriu, orientuotu į „3-iąjį pasaulį“. O bihevio- 
ristinį, psichologinį ir sociologinį požiūrį į mokslinį pa- 
žinimą vadinsiu „subjektyviuoju“ požiūriu arba požiū- 
riu, orientuotu į „2-ąjį pasaulį“. 

Subjektyviojo požiūrio pretenzijos pirmiausia pagrįs- 
tos tuo faktu, kad jis yra priežastinis. Juk aš pripažįs- 
tu, kad objektyvias struktūras, kurioms teikiu pirme- 
nybę, priežastingai lemia žmogaus elgsena. Būdamas 
priežastinis, subjektyvusis požiūris gali pasirodyti esąs 
moksliškesnis už objektyvųjį, kuris, galima sakyti, pra- 
deda nuo padarinių, o ne nuo priežasčių. 

Nors aš pripažįstu, kad objektyvios struktūros yra 
elgsenos produktas, manau, kad toks argumentavimas 
klaidingas. Visuose moksluose įprastinis požiūris re- 
miasi perėjimu nuo padarinių prie priežasčių. Padari- 
nys iškelia problemą — problemą, kurią reikia paaiš- 
kinti, — ir mokslininkas stengiasi ją išspręsti, kurdamas 
aiškinamąją hipotezę. Todėl trys mano tezės, pabrė- 

žiančios objektyvius produktus, nėra nei teleologinės, 
nei nemokslinės. 


III. 3-10j0 pasaulio objektyvumas 
LT autonomija 


Viena iš svarbiausių priežasčių, lemiančių klaidin- 
gą subjektyvų požiūrį į pažinimą, yra nuomonė, kad 
knyga be skaitytojo yra niekas: tik suprasta ji tikrai 
tampa knyga, kitaip yra tik popierius, pilnas juodų 
dėmių. 

Toks požiūris klaidingas daugeriopai. Vapsvos liz- 
das yra vapsvos lizdas net apleistas, net jei vapsvos 
juo niekada nebesinaudos kaip lizdu. Paukščio lizdas 
yra paukščio lizdas net jei jame niekada niekas negy- 
veno. Panašiai ir knyga lieka knyga — tam tikro tipo 
produktas, — net jei ji niekada neskaitoma (šiuo metu 
tai dažnas dalykas). 

Maža to, knyga ar net daugybė knygų, sudarančių 
biblioteką, nebūtinai turi būti kieno nors parašyta: pa- 
vyzdžiui, logaritmų knygų serija gali būti pagaminta ir 
išspausdinta kompiuterio. Tai gali būti puikiausios Lo- 
garitmų knygų serijos — jose gali būti, tarkime, visi 
logaritmai iki pat penkiasdešimtojo laipsnio. Tos kny- 
gos gali būti išsiuntinėtos į bibliotekas, bet gali būti 
tarta, kad jomis pernelyg nepatogu naudotis, šiaip ar 
taip, gali praeiti daug metų, kol jomis kas nors pasi- 
naudos, o į daugelį šių knygų brėžinių (demonstruo- 
jančių matematines teoremas) gali būti nepažvelgta tol, 
kol žemėje gyvens žmonės. Tačiau kiekviename tokia- 
me brėžinyje glūdi tai, ką aš vadinu „objektyviuoju 

žinojimu“, o klausimas, ar turiu teisę jį šitaip vadinti, 
neįdomus. 

Šis logaritmų knygų pavyzdys gali pasirodyti dirb- 
tinis. Bet taip nėra. Turiu pasakyti, kad beveik kiek- 
viena knyga yra tokia: joje glūdi objektyvus žinojimas, 
teisingas arba klaidingas, naudingas arba nenaudin- 
gas, o tai, ar kas nors ją skaito ir realiai suvokia jos 
turinį, yra beveik atsitiktinis dalykas. Žmogus, supran- 
tantis skaitomą knygą, yra retas padaras. Bet jei tokių 
pasitaikytų ir dažniau, vis tiek būtų daugybė nesusi- 
pratimų ir nevykusių interpretacijų; ir ne faktinis ir 
kiek atsitiktinis šitokių nesusipratimų vengimas juodas 
dėmes baltame popieriuje paverčia knyga ar žinojimo 
objektyviąja prasme instancija. Veikiau tai šis tas abst- 
rakčiau. Tai knygoje glūdinti galimybė ar potencija bū- 
ti suprastai, dispozicinis jos pobūdis būti suprantamai 
ar interpretuojamai arba nesuprantamai ir interpre- 
tuojamai klaidingai — šitai kokį nors daiktą padaro 
knyga. O ši potencija ar dispozicija gali egzistuoti net 
jei niekada nebus aktualizuota ar realizuota. 

Kad suprastume tai aiškiau, galime įsivaizduoti, 
kad, nunykus žmonių rasei, kai kurias knygas ar bib- 
liotekas suras kokie nors civilizuoti mūsų įpėdiniai (vi- 
sai nesvarbu, ar tai bus žemiškos kilmės gyvūnai, tapę 
civilizuoti, ar kokie atėjūnai iš svetur). Šios knygos 
gali būti dešifruotos. Tai gali būti tos logaritmų lente- 
lės, anksčiau niekada neskaitytos — tarkime taip argu- 
mentavimo labui. Iš to darosi visiškai aišku, jog nei 
tai, kad knyga sukurta mąstančių gyvūnų, nei tas fak- 
tas, kad ji niekada nebuvo perskaityta ir suprasta, nė- 
ra esminis dalykas tam, kad ji būtų knyga ir kad eg- 
zistuotų pakankamos sąlygos ją dešifruoti. 

Taigi aš tikrai tariu, jog tam, kad priklausytų 
3-1ajam pasauliui, objektyviojo žinojimo pasauliui, kny- 
ga turi — iš principo arba faktiškai — turėti galimybę 
būti kieno nors suvokta (arba dešifruota, suprasta ar 
„pažinta“). Bet daugiau aš nieko netariu. 

Taigi galime sakyti, kad esama savotiško platoniš- 
kojo (ar bolzaniškojo) knygų savaime, teorijų savaime, 
problemų savaime, probleminių situacijų savaime, ar- 
gumentų savaime ir t. t. 3-i0jo pasaulio. Ir aš tvirtinu, 
kad nors šis 3-iasis pasaulis yra žmogaus produktas, 
esama daug teorijų savaime, argumentų savaime ir 
probleminių situacijų savaime, kurios niekada nebuvo 
ir kurios gal niekada nebus sukurtos ar suprastos 
žmogaus. 

Tokio probleminių situacijų pasaulio teigimas dau- 
gelį apstulbins kaip kraštutinai metafizinis ir abejoti- 
nas. Bet jį galima apginti, nurodant biologinį jo analo- 
gą. Pavyzdžiui, visiškas jo analogas yra paukščių lizdų 
karalystė. Prieš keletą metų aš gavau dovaną savo so- 
dui —- inkilą paukščiams. Žinoma, tai buvo ne paukščio, 
o žmogaus gaminys — kaip ir mūsų logaritmų lentelė 
buvo veikiau kompiuterio, o ne žmogaus gaminys. Bet 
turint galvoje paukščių pasaulį jis buvo objektyvios pro- 
bleminės situacijos ir objektyvios galimybės dalis. Ke- 
letą metų paukščiai, rodos net nepastebėjo šio inkilo. 
Bet po kelerių metų jį rūpestingai apžiūrėjo kelios mė- 
lynosios zylės. Jos net ėmė sukti jame lizdą, bet labai 
greitai metė šį darbą. Akivaizdu, kad tai buvo suvokia- 
ma galimybė, nors, kaip pasirodė, ne itin vertinga. Šiaip 
ar taip, tai buvo probleminė situacija. Ir ši problema 
gali būti išspręsta kitais metais kitų paukščių. Jei taip 
neatsitiktų, kitas inkilas gali pasirodyti tinkamesnis. 
Kita vertus, pats geriausias inkilas gali būti nuimtas 

dar visai negyventas. Klausimas apie inkilo tinkamu- 
mą aiškiai yra objektyvus, o ar tuo inkilu bus kada 
nors pasinaudota, iš dalies yra atsitiktinis dalykas. Ly- 
giai tas pat su ekologinėmis nišomis. Jos turi potencia- 
lų pobūdį ir gali būti tyrinėjamos objektyviai, netgi 
nepriklausomai nuo klausimo, ar šias potencijas kada 
nors aktualizuos koks nors gyvas organizmas. Bakte- 
riologas žino, kaip paruošti štai tokią ekologinę nišą 
tam tikrai bakterijų ar pelėsių kultūrai. Ši niša gali 
būti puikiai pritaikyta savo tikslui. Ar ja bus kada 
nors pasinaudota ir ji bus apgyventa, tai jau kitas klau- 
simas. 


Didžioji objektyvaus esamų ir potencialių teorijų, 
knygų ir argumentų 3-iojo pasaulio dalis atsiranda kaip 
neplanuotas šalutinis jau sukurtų knygų ir argumentų 
produktas. Galima sakyti, kad tai yra ir šalutinis žmo- 
gaus kalbos produktas. Pati kalba, kaip paukščio liz- 
das, yra neplanuotas šalutinis veiksmų, kurie buvo nu- 
kreipti į kitus tikslus, produktas. 

Kaip džiunglėse atsiranda žvėrių takas? Kai kurie 
gyvūnai gali brautis per krūmus, kad patektų į vietą, 
kur gali atsigerti. Kitiems gyvūnams lengviausia nau- 
dotis tuo pačiu taku. Taigi naudojamas takas gali pa- 
platėti ir pagerėti. Jis nėra suplanuotas — tai nepla- 
nuotas poreikio lengvai ar greitai judėti padarinys. Štai 
kaip pirmiausia nutiesiamas takas — galimas daiktas, 
net žmonių, — kaip gali atsirasti kalba ar kokios kitos 
pravarčios institucijos ir kaip jų egzistavimas bei raida 
gali priklausyti nuo jų naudingumo. Jos nėra nei pla- 
nuojamos, nei siekiamos, galimas daiktas, iki atsiras- 
damos jos buvo visai nereikalingos. Bet jos gali sukurti 
naują reikmę ar naują tikslų sistemą: gyvūnų ar žmo- 

gaus tikslų struktūra nėra „duota“, ji išsivysto dėl tam 
tikro grįžtamojo ryšio mechanizmo iš ankstesnių tikslų 
ir iš tokių padarinių, kurių nebuvo siekiama“. 

Šitaip gali atsirasti ištisa nauja galimybių ar poten- 
cijų visuma — pasaulis, kuris yra didžia dalimi autono- 
miškas. 

Labai akivaizdus pavyzdys yra sodas. Nors ir su- 
planuotas labai rūpestingai, iš dalies jis visada augs 
netikėtai. Bet netgi jei jis augs taip, kaip numatyta, 
kai kurios netikėtos sąveikos tarp suplanuotų objektų 
gali paskatinti atsirasti ištisą galimybių, galimų naujų 
tikslų ir naujų problemų pasaulį. 

Kalbos, spėjimų, teorijų ir argumentų - trumpai ta- 
riant, objektyvaus žinojimo — pasaulis yra vienas svar- 
biausių šitokių žmogaus sukurtų, tačiau kartu labai 
autonomiškų pasaulių. 


Mano 3-iajam pasauliui autonomijos idėja labai 
svarbi: nors 3-iasis pasaulis yra Žmogaus produktas, 
žmogaus kūrinys, savo ruožtu jis, kaip ir kiti gyvūnų 
produktai, sudaro savąją autonomišką sritį. 

Egzistuoja daugybė pavyzdžių. Galimas daiktas, la- 
biausiai stulbinantys ir, šiaip ar taip, tokie, kuriuos 
privalome turėti galvoje kaip tipiškus, gali būti paimti 
iš natūraliųjų skaičių teorijos. 

Priešingai Kroneckeriui, aš sutinku su Brouweriu, 
kad natūraliųjų skaičių seka yra žmogaus konstruk- 
tas. Bet nors mes sukuriame šią seką, ji savo ruožtu 
sukuria savo autonomiškas problemas. Skirtumas tarp 
nelyginių ir lyginių skaičių nėra mūsų sukurtas: jis 
yra neplanuotas ir neišvengiamas mūsų kūrimo pada- 
rinys. Pirminiai skaičiai, žinoma, irgi yra neplanuoti 
autonomiški ir objektyvūs faktai; ir jų atveju akivaiz- 

du, kad čia esama tokių faktų, kuriuos dar reikia at- 
rasti: esama spėjimų, panašių į tuos, kuriuos iškėlė 
Goldbachas. O tie spėjimai, nors netiesiogiai siejasi su 
mūsų sukurtais objektais, tiesiogiai siejasi su tokiomis 
problemomis ir faktais, kurie kažkaip atsiskyrė nuo 
mūsų kūrybos ir kurių mes negalime kontroliuoti ar 
kaip nors paveikti: tai nepaneigiami faktai, o tiesą apie 
juos dažnai sunku rasti. 

Šis pavyzdys parodo, ką turiu galvoje, sakydamas, 
kad 3-iasis pasaulis yra labai autonomiškas, nors su- 
kurtas mūsų. 

Bet ši autonomija yra tik dalinė: naujos problemos 
veda prie naujų kūrinių ar konstrukcijų — pavyzdžiui, 
prie rekursyvinių funkcijų ar Brouwerio laisvo pasirin- 
kimo sekų, — taigi prie 3-iojo pasaulio gali pridėti nau- 
jų objektų. Ir kiekvienas toks žingsnis sukurs naujų 
nenumatytų faktų, naujų netikėtų problemų, o dažnai 
ir naujų atmetimų“. 

Be to, esama labai svarbaus grįžtamojo mūsų kūri- 
nių poveikio mums patiems — 3-iasis pasaulis veikia 
2-ąjį pasaulį. Juk naujos iškylančios problemos skati- 
na mus kurti toliau. 

Šį procesą galima apibūdinti tokia šiek tiek supap- 


rastinta schema': 


P. ST - KS > P, 

Tai reiškia, kad mes pradedame nuo kokios nors 
problemos P,, pereiname prie spėjamo sprendimo ar 
spėjamos teorijos ST, kuri gali būti (iš dalies ar visai) 
klaidinga; bet kuriuo atveju prireiks klaidų šalinimo 
KS, kuris gali reikštis kaip kritinė diskusija arba kaip 
eksperimentiniai tikrinimai; šiaip ar taip, iš mūsų pa- 
čių kuriamosios veiklos atsiranda naujų problemų P., 
ir šios naujos problemos paprastai nėra sąmoningai 

mūsų sukurtos, jos iškyla savarankiškai iš naujų ryšių 
lauko, kurio mes negalime nekurti kiekvienu veiksmu, 
net jei to ir nesiekiame. 

3-10jo pasaulio autonomija ir grįžtamasis poveikis 
2-ajam pasauliui ir net 1-ajam pasauliui yra vieni svar- 
biausių pažinimo plėtros faktų. 

Tesdami biologinius savo samprotavimus, nesunkiai 
matysime, kad šie faktai turi bendrą reikšmę Darwino 
evoliucijos teorijai: jie paaiškina, kaip mes galime to- 
bulėti visai savarankiškai. Tariant moksliškiau, jie pa- 
deda paaiškinti „atsiradimą“. 


IV. Kalba, kritika ir 5-1as1s pasaulis 


Patys svarbiausi žmogaus kūriniai, darantys svar- 
biausią grįžtamąjį poveikį mums, ypač mūsų smege- 
nims, yra aukštesniosios žmogaus kalbos funkcijos — 
konkrečiau tariant, deskriptyvinė funkcija ir argumen- 
tacinė funkcija. 

Žmogaus kalba, kaip ir gyvūnų kalba, turi dvi že- 
mesniąsias kalbos funkcijas: saviraišką (1) ir signali- 
zavimą (2). Saviraiškos arba simptominė kalbos funk- 
cija yra akivaizdi: visos gyvūnų kalbos simptomiškai 
žymi tam tikro organizmo būklę. Signalinė arba 
paleidžiamoji funkcija irgi akivaizdi: jokio simptomo 
nevadiname kalbiniu, jei netariame, kad jis gali sukelti 
kito organizmo atsaką. 

Visoms gyvūnų kalboms ir visiems lingvistiniams 
fenomenams būdingos šios dvi žemesniosios funkcijos. 
Bet žmogaus kalba turi daug kitų funkcijų (pavyzdžiui, 
patariamąją, raginamąją ir fiktyvaus pramano funkci- 
ją). Keista, kad pačių svarbiausių aukštesniųjų funkci- 

jų nepastebėjo beveik visi filosofai. Šį keistą faktą ga- 
lima paaiškinti tuo, kad, kai reiškiasi aukštesniosios 
funkcijos, visada reiškiasi ir abi žemesniosios, todėl 
kiekvieną lingvistinį fenomeną visada galima „paaiš- 
kinti“ orientuojantis į žemesniąsias funkcijas — kaip 
„išraišką“ arba „komunikaciją“. 

Dvi pačios svarbiausios aukštesniosios žmogaus kal- 
bos funkcijos yra deskriptyvinė (3) ir argumentacinė (4) 
funkcijaš. 

Kartu su deskriptyvine žmogaus kalbos funkcija at- 
siranda reguliatyvinė tiesos idėja, t. y. faktus atitin- 
kančios deskripcijos idėja. Tolesnės reguliatyvinės ar 
vertinamosios idėjos yra turinio, tiesos turinio ir pati- 
kimumo idėjos“. 

Argumentacinė žmogaus kalbos funkcija suponuo- 
ja deskriptyvinę funkciją: argumentai iš esmės yra nu- 
kreipti į deskripcijas: jais kritikuojamos deskripcijos 
reguliatyvinių tiesos, turinio ir patikimumo idėjų po- 
žiūriu. 

Šiuo požiūriu ypač svarbūs du dalykai: 

1) Nesivystant egzosomatinei deskripcinei kalbai — 
kalbai, kuri, panašiai kaip įrankis, vystosi už kūno, - 
negali egzistuoti kritinės mūsų diskusijos objektas. Ta- 
čiau randantis deskripcinei (o vėliau ir rašytinei) kal- 
bai, gali atsirasti lingvistinis 3-iasis pasaulis; ir tik 
tokiu būdu bei tik 3-i4jame pasaulyje gali atsirasti ra- 
cionalios kritikos matai bei problemos. 

2) Tik dėl šio aukštesniųjų kalbos funkcijų išsivys- 
tymo mums būdinga grynai žmogaus ypatybė - mūsų 
protas. Juk mūsų samprotavimo galios yra ne kas kita 
kaip kritinio argumentavimo galios. 

Šis antras dalykas rodo, kokios tuščios yra visos 
žmogaus kalbos teorijos, orientuotos į išraišką ir ko- 

muntkaciją. Kaip matysime [20 ir 21 ištraukoje, to- 
liau], žmogaus organizmo, kuris, kaip dažnai sakoma, 
siekia save išreikšti, struktūra labai priklauso nuo dvie- 
jų aukštesniųjų kalbos funkcijų atsiradimo. 

Evoliucionuojant argumentacinei kalbos funkcijai, 
svarbiausiu tolesnio augimo instrumentu tampa kriti- 
ka. (Logika gali būti traktuojama kaip kritikos organo- 
nas!?.) Autonomiškas aukštesniųjų kalbos funkcijų pa- 
saulis tampa mokslo pasauliu. O schema 

P, ST - KS —P,, 

iš pradžių tikusi gyvūnų ir primityviojo Žmogaus pa- 
sauliui, šalinant klaidas pasitelkus sistemišką racio- 
nalią kritiką, tampa žinojimo plėtros schema. Ji tampa 
tiesos ir turinio ieškojimo pasitelkus racionalią disku- 
siją schema. Ji apibūdina tai, kaip mes tobulėjame. Ji 
racionaliai aprašo evoliucinį atsiradimą ir tai, kaip mes 
pranokstame patys save remdamiesi atranka ir racio- 
nalia kritika. 


Apibendrindamas pasakysiu, kad nors žodžio „žino- 
jimas“, kaip ir visų žodžių, reikšmė yra nesvarbi, svar- 
bu nubrėžti perskyras tarp skirtingų šio žodžio pras- 
mių. 

1) Subjektyvus žinojimas, kurį sudaro tam tikros 
įgimtos dispozicijos veikti ir įgytos jų modifikacijos. 

2) Objektyvus žinojimas, pavyzdžiui, mokslinis ži- 
nojimas, susidedantis iš spėjamųjų teorijų, neišspręstų 
problemų, probleminių situacijų ir argumentų. 

Visas mokslo darbas orientuotas į objektyviojo žino- 
jimo plėtrą. Mes esame darbininkai, prisidedantys prie 
objektyviojo žinojimo plėtros, panašiai kaip katedrą sta- 
tantys mūrininkai. 

Mūsų darbui, kaip 17 kiekvienam žmogaus darbui, 
būdingos klaidos. Mes nuolat darome klaidų, ir esama 

objektyvių matų, kurių mums gali pritrūkti — tiesos, 
turinio, pagrįstumo ir kitokių matų. 

Kalba, problemų formulavimas, naujų probleminių 
situacijų atsiradimas, konkuruojančios teorijos, abipu- 
sė kritika remiantis argumentais — visa tai nepakei- 
čiamos mokslo plėtros priemonės. Pačios svarbiausios 
žmogaus kalbos funkcijos ar dimensijos yra deskripty- 
vinės ir argumentacinės funkcijos (kurių nesama gy- 
vūnų kalboje). Žinoma, šių funkcijų vystymasis 
priklauso nuo mūsų pačių, nors jos yra neplanuoti mū- 
sų veiksmų padariniai. Tik šitaip praturtinus kalbą 
tampa įmanoma kritinė argumentacija ir žinojimas ob- 
jektyviąja prasme. 

3-i0jo pasaulio evoliucijos atgarsiai ar grįžtamieji 
efektai, veikiantys mus pačius — mūsų smegenis, tra- 
dicijas (jei kam nors reikėtų pradėti ten, kur pradėjo 
Adomas, jis nenueitų toliau, nei nuėjo Adomas), dispo- 
zicijas veikti (t. y. įsitikinimus)!!, ir mūsų veiksmus — 
yra nelygstamai svarbūs. 

Priešingai visa tam, kas čia pasakyta, tradicinė epis- 
temologija domisi 2-uoju pasauliu, t. y. žinojimu kaip 
tam tikru įsitikinimu — pagrindžiamu įsitikinimu, pa- 
vyzdžiui, tokiu, kuris pagrįstas jusline pagava. Todėl 
tokia, įsitikinimu pagrįsta, filosofija negali (ir net ne- 
mėgina) paaiškinti to lemtingo reiškinio, kad moksli- 
ninkai kritikuoja savo teorijas ir taip jas sunaikina. 
Mokslininkai stengiasi pašalinti klaidingas savo teori- 
jas, Jie stengiasi leisti Joms numirti, užuot jas gynę. O 
tas, kuris laikosi klaidingų savo įsitikinimų - gyvūnas 
ar žmogus, - pražūva kartu su jais. 

V. Istorinės pastabos 


1. Platonas ir neoplatonizmas. Kaip mes visi žino- 
me, Platonas buvo 3-iojo pasaulio atradėjas. Kaip pa- 
žymėjo Whiteheadas, visa Vakarų filosofija yra tik pa- 
stabos Platono veikalų paraštėse. 

Aš pateiksiu tik tris trumpas pastabas apie Plato- 
ną, dvi iš jų kritines. 

1) Platonas atrado ne tik 3-iąjį pasaulį, bet iš dalies 
ir jo įtaką bei grįžtamąjį poveikį mums patiems: jis 
suprato, kad mes stengiamės suvokti jo 3-iojo pasaulio 
idėjas ir naudojamės jomis kaip aiškinimais. 

2) Platono 3-iasis pasaulis buvo dieviškas: jis buvo 
nekintantis ir, žinoma, teisingas. Taigi esama didelio 
atotrūkio tarp jo ir manojo 3-iojo pasaulio: manasis 
sukurtas žmogaus ir yra kintantis. Jis apima ne tik 
teisingas, bet ir klaidingas teorijas ir ypač dar 
neišspręstas problemas, spėjimus ir atmetimus. 

Be to, Platonas, didelis dialektinio argumentavimo 
meistras, traktavo jį tik kaip kelią, vedantį į 3-iąjį 
pasaulį, o aš traktuoju argumentus, jau nekalbant apie 
dar neišspręstas problemas, kaip vienus svarbiausių 
3-10jo pasaulio gyventojų. 

3) Platonas tikėjo, kad 3-iasis pasaulis, formų arba 
idėjų pasaulis, gali mums duoti galutinius paaiškini- 
mus (t. y. paaiškinimą, pagrįstą esmėmis [žr. toliau 
p. 216]). Pavyzdžiui, jis rašo (Faidonas, 100 c): „Mano 
galva, jei be paties grožio yra dar koks gražus daiktas, 
tai jis gražus vien todel, kad yra ano grožio bendrinin- 
kas. Ir apie visa kita aš šitaip samprotauju“. 

Tai galutinio paaiškinimo teorija, t. y. teorija, supo- 
nuojanti aiškinimą, kurio dėmenų nei įmanoma, nei 

reikia aiškinti toliau. O tai ir yra aiškinimo, remiantis 
esmėmis, t. y. hipostazuotais žodžiais, teorija. 

Todėl 3-iojo pasaulio objektus Platonas traktavo kaip 
kažką panašaus į nematerialius daiktus arba, tarkim, 
į žvaigždes ar žvaigždynus —- juos galima stebėti ir pa- 
gauti intuicija, tačiau neįmanoma prie jų prisiliesti in- 
telektu. Štai kodėl 3-iojo pasaulio gyventojai — formos 
arba idėjos — tampa veikiau daiktų sąvokomis, daiktų 
esmėmis arba prigimtimis, o ne teorijomis, argumen- 
tais ar problemomis. 

"Toks požiūris turėjo labai svarbių padarinių filoso- 
fijos istorijai. Nuo Platono iki šių dienų dauguma filo- 
sofų buvo arba nominalistai!Ž, arba tie, kuriuos aš 
vadinu esencialistais. Juos labiau domina (esmingoji) 
žodžio prasmė negu teorijų teisingumas ar klaidin- 
gumas. 

Šias problemas dažnai pateikiu lentelės pavidalu: 


IDĖJOS 
t. V. 

Pavadinimai, terminai Teiginiai, tvirtinimai 
arba sąvokos arba teorijos 
gali būti formuluojamos 
žodžiais sakiniais 
kurie gali būti 
prasmingi teisingi 
0 JŲ 
prasmė tiesa 
gali būti redukuota 
apibrėžimais išvedimais 


neapibrėžtas sąvokas paprastus teiginius 


Pastanga nustatyti (o ne redukuoti) šitokiu būdu jų 
prasmę tiesą 


yra begalinis judėjimas atgal 

Aš teigiu, kad kairioji šios lentelės pusė yra nesvar- 
bi, palyginti su dešiniąja puse: mus turi dominti teori- 
jos, tiesa ir argumentai. Jei taip daug filosofų 17 moks- 
lininkų iki šiol mano, kad sąvokos ir sąvokų sistemos 
(17 jų prasmės arba žodžių prasmės problemos) savo 
reikšme palyginamos su teorijomis ir teorinėmis siste- 
momis (ir jų tiesos arba teiginių tiesos problemomis), 
tai juos vis dar kamuoja pagrindinė Platono klaida!š, 
Juk sąvokos yra iš dalies priemonės formuluoti teori- 
joms, o iš dalies priemonės teorijoms apibendrinti. Šiaip 
ar taip, jų reikšmė pirmiausia yra instrumentinė, ir 
jas visada galima pakeisti kitomis sąvokomis. 

Atrodo, kad minties turinys bei objektas atliko svar- 
bų vaidmenį stoicizme ir neoplatonizme: Plotinas i1š- 
saugojo Platono empirinio pasaulio ir formų arba idėjų 
pasaulio perskyrą. Tačiau kaip ir Aristotelis!+, Ploti- 
nas sunaikino Platono pasaulio transcendentiškumą, 
įkurdindamas jį Dievo sąmonėje. 

Plotinas kritikavo Aristotelį todėl, kad šis nenubrė- 
žė perskyros tarp pirmosios hipostazės (vienio) ir ant- 
rosios hipostazės (dieviškojo intelekto). Tačiau jis pri- 
tarė Aristoteliui, Dievo mąstymo aktus tapatindamas 
su tų aktų turiniais arba objektais; šį požiūrį jis išplėtė 
tardamas, kad Platono protu suvokiamo pasaulio for- 
mos arba idėjos yra dieviškojo intelekto sąmonės ima- 
nentinės būsenos !?. 

2. Hegelis buvo tam tikras platonikas (ar veikiau 
neoplatonikas) ir, kaip Platonas, tam tikras heraklei- 
tininkas. Jis buvo platonikas, kurio idėjų pasaulis kin- 
ta, skleidžiasi. Platono „formos“ arba „idėjos“ buvo ob- 
jektyvios ir neturėjo nieko bendro su suvoktomis 
subjektyvaus proto idėjomis: jos tvyrojo dieviškame, ne- 
kintančiame, dangiškame pasaulyje (užmėnulio pa- 

saulyje, pagal Aristotelį). Priešingai, Hegelio idėjos, pa- 
našiai kaip ir Plotino, buvo sąmoningi reiškiniai: tai 
mintys, Mąstančios save ir egzistuojančios savotiškoje 
sąmonėje, savotiškame prote ar „dvasioje“; kartu su 
šia „dvasia“ jos kinta ir skleidžiasi. Tas faktas, kad 
Hegelio „objektyvioji dvasia“ ir „absoliučioji dvasia“ kin- 
ta, yra vienintelis dalykas, kuriuo jo dvasia panašesnė 
į manąjį 3-iąjį pasaulį negu Platono idėjų pasaulis (ar- 
ba Bolzano „teiginių savaime“ pasaulis). 

Svarbiausi skirtumai tarp Hegelio „objektyviosios 
dvasios“ bei „absoliučiosios dvasios“ ir manojo 3-iojo 
pasaulio yra tokie: 

1) Pagal Hegelį, nors objektyvioji dvasia (apimanti 
meno kūrinius) ir absoliučioji dvasia (apimanti filoso- 
fiją) susideda iš žmogaus kūrinių, žmogus nėra kūrė- 
jas. Žmogų išjudina hipostazuota objektyvioji dvasia, 
dieviškoji visatos savimonė: „individai <...> yra įran- 
kiai, laiko dvasios įrankiai, ir jų veikla, jų „substanci- 
nis veikimas“ parengiamas ir nustatomas nepriklauso- 
mai nuo jų“!6. 

Taigi tai, ką aš pavadinau 3-io0jo pasaulio autono- 
mija ir grįžtamuoju jo poveikiu, Hegelio filosofijoje tam- 
pa visagalybe — tai tik vienas jo sistemos aspektas, 
kuriuo pasireiškia teologinis jos pagrindas. Priešingai, 
aš tvirtinu, kad individualus kuriamasis elementas, abi- 
pusis žmogaus ir jo kūrinio ryšys yra nepaprastai svar- 
bus. Hegelio filosofijoje šis ryšys išsigimsta į doktriną, 
pagal kurią didis žmogus yra tarsi kokia terpė, per 
kurią laiko dvasia išreiškia pati save. 

2) Nepaisant tam tikro paviršutiniško panašumo, 
tarp Hegelio dialektikos ir mano evoliucinės schemos 
P, ST - KS P, 
esama pamatinio skirtumo. Mano schema skleidžiasi 
per klaidų šalinimą ir moksliniame lygmenyje, remian- 

tis sąmoninga kritika ir reguliatyvine tiesos ieškojimo 
idėja. 

Žinoma, kritika reiškiasi prieštaravimų ieškojimu 
ir jų šalinimu: keblumas, iškylantis dėl reikalavimo 
juos pašalinti, sudaro naują problemą (P,). Taigi klai- 
dos pašalinimas veda prie objektyvaus mūsų žinojimo 
plėtros — turiu galvoje žinojimą objektyvia prasme. Jis 
veda prie objektyvaus patikimumo didėjimo: jis padaro 
galimą artėjimą prie (absoliučios) tiesos. 

Kita vertus, Hegelis yra reliatyvistas!'. Mūsų užda- 
vinio jis netraktuoja kaip prieštaravimų ieškojimo, sie- 
kiant juos pašalinti, nes mano, kad prieštaravimai yra 
tokie pat geri kaip ir neprieštaringos teorinės sistemos 
(ar net geresni už jas), nes sudaro tą mechanizmą, ku- 
rio dėka dvasia stumiasi į priekį. "Taigi racionali kriti- 


15. neatlieka jokio 


ka, kaip ir žmogaus kūrybiškumas 
vaidmens Hegelio automatizme. 

3) Platonas savo idėjas apgyvendina tam tikrame 
dieviškame danguje, o Hegelis savo dvasią įasmenina 
kaip tam tikrą dievišką sąmonę: idėjos joje gyvena pa- 
našiai kaip žmogaus idėjos gyvena tam tikro žmogaus 
sąmonėje. Pagal visą jo doktriną, dvasia yra ne tik 
sąmoninga, bet ir savastinga. Priešingai, mano 3-iasis 
pasaulis visai nepanašus į žmogaus sąmonę, ir nors 
tikrieji jo gyventojai yra žmogaus sąmonės produktai, 
jie visiškai skiriasi nuo sąmoningų idėjų arba nuo min- 
čių subjektyviąja prasme. 


5. EVOLIUCINEĖ EPISTEMOLOGIJA 
(1978) 


I 


Dabar panagrinėsiu mokslo pažangą. Ją nagrinėsiu 
biologiniu arba evoliuciniu požiūriu. Aš visai neketinu 
tvirtinti, kad tai pats svarbiausias požiūris tyrinėjant 
mokslo pažangą. Tačiau biologinis požiūris leidžia pa- 
togiai pasiremti dviem svarbiausiomis idėjomis, iškel- 
tomis pirmoje mano dėstymo dalyje. Tai instrukcijos ir 
atrankos idėjos. 

Biologiniu arba evoliuciniu požiūriu mokslas ar 
mokslo pažanga gali būti traktuojama kaip priemonė, 
kuria žmonių rūšis naudojasi, kad prisitaikytų prie ap- 
linkos — kad įsiveržtų į naujas aplinkos nišas ar net 
kad išrastų naujas aplinkos nišas!. Todėl iškyla štai 
kokia problema. 

Mes galime nubrėžti perskyrą tarp trijų prisitaiky- 
mo lygmenų: genetinio prisitaikymo, adaptacinės elg- 
senos mokymosi ir mokslinio atradimo, kuris yra spe- 
cialus adaptacinės elgsenos mokymosi atvejis. Šioje 
dėstymo dalyje svarbiausia mano problema bus patyri- 
nėti mokslinio lygmens ir minėtų kitų dviejų lygme- 
nų — genetinio ir elgsenos — pažangos arba adaptacijos 
strategijų panašumus ir skirtumus. O tuos tris prisi- 
taikymo lygmenis aš palyginsiu, tyrinėdamas tą 

vaidmenį, kurį kiekviename lygmenyje atlieka instruk- 
cija ir atranka. 


I] 


Kad aklai nenuvesčiau jūsų prie šio lyginimo rezul- 
tato, nusakysiu pagrindinę savo tezę. Tai tvirtinimas, 
kad esama pamatinio tų trijų lygmenų panašumo. 

Tai reiškia, kad visų trijų lygmenų - genetinio pri- 
sitaikymo, adaptacinės elgsenos ir mokslinio atradi- 
mo - prisitaikymo mechanizmas yra iš esmės toks pat. 

Tai galima paaiškinti smulkiau. Visuose trijuose lyg- 
menyse prisitaikymas prasideda nuo paveldėtos struk- 
tūuros, kuri yra pamatinė. Genetiniame lygmenyje tai 
yra organizmo genų struktūra. Elgsenos lygmenyje ją 
atitinka įgimtas organizmui prieinamų elgsenos tipų 
repertuaras, o moksliniame lygmenyje - vyraujantys 
moksliniai spėjimai tr teorijos. Visuose trijuose lygme- 
nyse šios struktūros perduodamos instrukcijos dėka: 
replikuojant užkoduotą genetinę instrukciją genetinia- 
me ir elgsenos lygmenyje ir per socialinę tradiciją bei 
imitaciją elgsenos ir mokslo lygmenyje. Visuose trijuo- 
se lygmenyse instrukcija ateina iš šios struktūros vi- 
daus. Jei pasitaiko mutacijų, variacijų ar klaidų, tada 
tai yra nauja instrukcija, kuri irgi iškyla veikiau iš 
struktūros vidaus nei iš išorės, iš aplinkos. 

Šias paveldėtas struktūras veikia tam tikras spau- 
dimas, iššūkiai ar problemos: atrankos poveikis, aplin- 
kos iššūkiai, teorinės problemos. Kaip atsakas kuria- 
mos genetiškai ar tradiciškai paveldimų instrukcijų 
variacijosž, naudojantis tokiais metodais, kurie bent 
jau iš dalies yra atsitiktiniai. Genetiniame lygmenyje 

tai yra užkoduotos instrukcijos mutacijos ir naujos 
kombinacijos, elgsenos lygmenyje tai yra bandomosios 
repertuaro variacijos ir naujos kombinacijos, mokslo 
lygmenyje tai yra naujos ir revoliucingos bandomosios 
teorijos. Visuose trijuose lygmenyse turime naujas ban- 
domąsias procesines instrukcijas arba, tariant trum- 
pai, bandomuosius procesus. 

Svarbu tai, kad šitie bandomieji procesai yra poky- 
čiai, visuose trijuose lygmenyse atsirandantys indivi- 
dualios struktūros viduje daugiau ar mažiau atsitikti- 
nai. Požiūrį, kad jie priklauso ne nuo instrukcijos iš 
išorės, iš aplinkos, pagrindžia (nors tik silpnai) tas fak- 
tas, kad labai panašūs organizmai į tą patį naują ap- 
linkos iššūkį kartais gali atsakyti labai nevienodai. 

Kita pakopa — įmanomų mutacijų ir variacijų at- 
ranka: nauji bandomieji procesai, kurie nepadeda pri- 
sitaikyti, pašalinami. Tai klaidos šalinimo pakopa. Tik 
padedančios daugiau ar mažiau gerai prisitaikyti ban- 
domosios instrukcijos išlieka ir yra paveldimos. Taigi 
galime kalbėti apie prisitaikymą „bandymų ir klaidų 
metodu“ ar, tiksliau sakant, „bandymų ir klaidos 
šalinimo metodu“. Klaidos arba nepadedančių prisitai- 
kyti bandomųjų instrukcijų šalinimas dar vadinamas 
„natūraliąja atranka“ — tai savotiškas „negatyvus grįž- 
tamasis ryšys“. Jis veikia visuose trijuose lygmenyse. 

Reikia pažymėti, kad apskritai bandymų ir klaidos 
šalinimo metodu, arba per natūralią atranką, nėra pa- 
siekiama adaptacinės pusiausvyros būklė. Pirma, to- 
dėl, kad veikiausiai nėra surandami tobuli ar optima- 
lūs bandomieji problemos sprendimai, antra — ir tai 
dar svarbiau — todėl, kad naujų struktūrų ar naujų 
instrukcijų atsiradimas suponuoja aplinkos situacijos 


102 


5. EVOLIUCINĖ EPISTEMOLOGIJA 


kaitą. Gali pradėti veikti nauji aplinkos elementai, ir 
todėl, kaip organizmo viduje įvykusių struktūrinių po- 
kyčių padarinys, gali atsirasti naujų poveikių, naujų 
iššūkių ar naujų problemų. 

Genetiniame lygmenyje pokytis gali reikštis kaip 
geno mutacija, sukelianti fermento pasikeitimą. Šitaip 
fermentų sistema suformuoja geriau informuotą genų 
struktūros aplinką. Atitinkamai vyks pokyčiai šioje in- 
formuotoje aplinkoje, o kartu su jais gali atsirasti nau- 
jų ryšių tarp organizmo ir tolimesnės aplinkos, o be 
to — naujų atrankos poveikių. 

Tas pat atsitinka elgsenos lygmenyje: juk naujo tipo 
elgsenos įvaldymas dauguma atvejų gali būti prilygin- 
tas naujos ekologinės nišos įvaldymui. Kaip padarinys 
atsiras naujų atrankos poveikių ir genetinių pokyčių. 

Mokslo lygmenyje naujo spėjimo ar teorijos bando- 
masis įvaldymas gali išspręsti vieną ar dvi problemas, 
bet visada iškelia ir daug naujų problemų —- juk nauja 
revoliucinga teorija funkcionuoja lygiai taip pat kaip ir 
naujas galingas juslių organas. Jei pažanga žymi, tada 
naujos problemos skirsis nuo senų problemų: naujos 
problemos reikšis radikaliai kitokiame gelmės lygme- 
nyje. Pavyzdžiui, taip atsitiko su reliatyvumo teorija, 
su kvantine mechanika, ir tai kaip tik dabar nepapras- 
tai dramatiškai vyksta molekulinėje biologijoje. Kiek- 
vienu šiuo atveju nauja teorija atvėrė naujus netikėtų 
problemų horizontus. 

Aš tvirtinu, kad tokiu būdu mokslas daro pažangą. 
O mūsų pažangą geriausia išmatuoti lyginant senas 
mūsų problemas su naujomis problemomis. Jei pada- 
ryta pažanga yra didelė, tada naujos problemos bus 
tokios, apie kokias anksčiau net nesvajota. Tai bus gi- 
lesnės problemos, o be to, tų problemų bus daugiau. 

Juo toliau pažengiame žinojime, juo aiškiau galime 
įsisąmoninti savo nežinojimo platybę. (Pavyzdžiui, mū- 
sų nežinojimas aiškiai išryškėjo kaip stulbinančios re- 
voliucijos, padarytos molekulinės biologijos, rezultatas.) 

Dabar noriu apibendrinti savo teiginį. 

Visuose mano nagrinėjamuose lygmenyse, geneti- 
niame, elgsenos ir mokslo, mes turime reikalą su pa- 
veldėtomis struktūromis, kurios perduodamos instruk- 
cijos dėka — arba genetinio kodo ar tradicijos dėka. 
Visuose trijuose lygmenyse naujos struktūros ir naujos 
instrukcijos atsiranda dėl bandomųjų pokyčių struktū- 
ros viduje — dėl bandomųjų pokyčių, kurie pavaldūs 
natūraliai atrankai arba klaidos pašalinimui. 


III 


Kol kas pabrėžiau prisitaikymo mechanizmo veiki- 
mo trijuose lygmenyse panašumus. Todėl iškyla aki- 
vaizdi problema: o kaip su skirtumais? 

Svarbiausias skirtumas tarp genetinio ir elgsenos 
lygmens yra toks. Mutacijos genetiniame lygmenyje yra 
ne tik atsitiktinės, bet ir visiškai „aklos“ dvejopa pras- 
me. Pirma, jos niekaip nenukreiptos į kokį nors tikslą. 
Antra, mutacijos išlikimas negali turėti įtakos toles- 
nėms Mutacijoms — net jų dažnumui ar tikimybei, nors, 
žinoma, mutacijos išlikimas kartais gali nurodyti tai, 
kokios mutacijos, galimas daiktas, išliks būsimais at- 
vejais. Elgsenos lygmenyje bandymai yra daugiau ar 
mažiau atsitiktiniai, bet jie jau nėra visiškai „akli“ nė 
viena iš minėtų prasmių. Pirma, jie nukreipti į tam 
tikrą tikslą, antra, gyvūnai gali pasimokyti iš bandy- 

mo padarinių: jie gali išmokti vengti tokio bandomojo 
elgesio, kuris atvedė prie nesėkmės. (Jie gali jo vengti 
net tais atvejais, kai jis būtų sėkmingas.) Panašiai jie 
gali mokytis ir iš sėkmės, ir sėkmingas elgesys gali 
būti pakartotas net tais atvejais, kai jis nėra tinka- 
mas. Tačiau visuose bandymuose esama tam tikro laips- 
nio „aklumo““. 

Elgsenos adaptacija paprastai yra labai aktyvus pro- 
cesas: gyvūnas, ypač jaunas žaidžiantis gyvūnas, ir net 
augalas aktyviai tyrinėja aplinką“. 

Ši veikla, kuri dažniausiai užprogramuota genetiš- 
kai, man atrodo, žymi svarbų skirtumą tarp genetinio 
ir elgsenos lygmens. Čia aš galiu nurodyti tą patyrimą, 
kurį geštaltpsichologai vadina „įžvalga“, patyrimą, ku- 
ris susijęs su daugeliu atradimų elgsenos lygmenyje“. 
"Tačiau nedera nematyti, kad net atradimas, susijęs su 
„įžvalga“, gali būti klaidingas: kiekvienas bandymas, 
netgi lydimas „įžvalgos“, turi spėjimo ar hipotezės pri- 
gimtį. Juk K6hlerio beždžionės kartais turėdavo tokių 
„žvalgų“, kurios, kaip pasirodydavo, būdavo klaidingi 
bandymai išspręsti savo problemą; ir netgi didžiuosius 
matematikus intuicija kartais klaidina. Taigi gyvūnai 
ir Žmonės turi išbandyti savo hipotezes — jie turi nau- 
dotis bandymų ir klaidų šalinimo metodu. 

Kita vertus, aš sutinku su K6hleriu ir Thorpe'u“, 
kad problemas sprendžiančių gyvūnų bandymai apskri- 
tai nėra visiškai akli. Tik kraštutiniais atvejais, kai 
problema, su kuria susiduria gyvūnas, neleidžia kelti 
hipotezių, gyvūnas griebiasi daugiau ar mažiau aklų ir 
atsitiktinių bandymų, kad išsisuktų iš keblios padėties. 
Tačiau net šiuose bandymuose galima pastebėti nu- 
kreiptumą į tikslą, o tai visiškai skiriasi nuo aklo ge- 
netinių mutacijų ir naujų kombinacijų atsitiktinumo. 

Kitas skirtumas tarp genetinio pokyčio ir prisitai- 
komojo elgsenos pokyčio yra toks: genetinis pokytis vi- 
sada sukuria nelanksčią ir beveik nekintančią geneti- 
ne struktūrą. Žinoma, ši struktūra kartais irgi veda 
prie visiškai nelankstaus elgsenos modelio, kurio lai- 
komasi dogmatiškai, ir ypač radikaliai tai atsitinka 
„Imprintingo“ (Konradas Lorenzas) atveju, bet kitais 
atvejais ji veda prie lankstaus modelio, kuris netrukdo 
atsirasti diferenciacijai ar modifikacijai, pavyzdžiui, ji 
gali vesti prie tyrinėjamosios elgsenos ar prie to, ką 
Pavlovas vadino „nesąlyginiu refleksu“". 

Mokslo lygmenyje atradimai yra revoliuciniai ir kū- 
rybiški. Teisybė, tam tikras kūrybiškumas gali būti 
priskirtas visiems lygmenims, netgi genetiniam: nauji 
bandymai, vedantys prie naujos aplinkos, vadinasi, ir 
prie naujo atrankos poveikio, sukuria naujus ir revoliu- 
cingus rezultatus visuose lygmenyse, nors įvairiems in- 
strukcijos mechanizmams būdingos stiprios konserva- 
tyvios tendencijos. 

Žinoma, genetinis prisitaikymas gali veikti tik tam 
tikrą — kelių kartų —- laikotarpį, mažiausiai, tarkime, 
vienos ar dviejų kartų laikotarpį. Organizmams, kurie 
dauginasi labai greitai, tas laikotarpis gali būti trum- 
pas, ir elgsenos adaptacijai paprasčiausiai gali nebūti 
sąlygų. Lėčiau besidauginantys organizmai, kad prisi- 
taikytų prie greitų aplinkos pokyčių, priverčiami išras- 
ti elgsenos adaptaciją. Taigi jiems reikalingas toks elg- 
senos repertuaras, kuris apima didesnio ar mažesnio 
platumo ar skalės elgsenos tipus. Galima tarti, kad 
galimų elgsenos tipų repertuaras ir platumas yra ge- 
netiškai užprogramuotas; o kadangi, kaip sakyta, nau- 
jas elgsenos tipas susijęs su naujos aplinkos nišos pa- 
sirinkimu, nauji elgsenos tipai tikrai gali būti genetiniu 
požiūriu kuriamieji, nes gali savo ruožtu nulemti nau- 

ją atrankos poveikį ir šitaip netiesiogiai sąlygoti būsi- 
mą genetinės struktūros evoliuciją?. 

Mokslinio atradimo lygmenyje iškyla du nauji as- 
pektai. Pats svarbiausias yra tas, kad mokslinės teor1- 
jos gali būti formuluojamos lingvistiškai ir kad jos net 
gali būti paskelbtos. Taigi jos tampa objektais, egzis- 
tuojančiais už mūsų: objektais, kuriuos galima tyrinė- 
ti. Todėl jos tampa atviros Kritikai. Todėl mes galime 
nusikratyti netinkama teorija tada, kol ji dar nėra 
priimta ir nepadaro mūsų netinkamų išlikti: kritikuo- 
dami savo teorijas, mes galime leisti joms numirti, užuot 
mirę patys. Žinoma, tai nepaprastai svarbu. 

Kitas aspektas irgi susijęs su kalba. Viena iš žmo- 
gaus kalbos naujybių yra ta, kad ji skatina pasakoti 
istorijas, taigi kartu skatina kūrybinę vaizduotę. Moks- 
linis atradimas yra giminiškas aiškinamajam istorijų 
pasakojimui, mito kūrimui ir poetinei vaizduotei. Vaiz- 
duotės plėtra, be abejonės, stiprina tam tikros kontro- 
lės reikmę. Mokslo srityje tokia kontrolė yra tarpas- 
meninė kritika — draugiškai priešiškas mokslininkų 
bendradarbiavimas, iš dalies pagrįstas varžybomis, o 
iš dalies - bendru tikslu priartėti prie tiesos. Šitai, o 
dar vaidmuo, kurį atlieka instrukcija bei tradicija, man 
atrodo, ir sudaro svarbiausius socialinius elementus, 
natūraliai susijusius su mokslo pažanga, nors, žinoma, 
galima pasakyti ir daugiau — apie socialines pažangos 
kliūtis ar pažangoje glūdinčius socialinius pavojus. 


IV 


Aš tvirtinau, kad mokslo ar mokslinių atradimų pa- 
žanga priklauso nuo instrukcijos ir atrankos: nuo kon- 
servatyviojo, tradicinio ar istorinio elemento ir nuo revo- 


107 


I. PAŽINIMO TEORIJA 


liucinio naudojimosi bandymu bei klaidos šalinimu kri- 
tikuojant, apimančio tikslius empirinius tikrinimus ar- 
ba testus, t. y. bandymus smelktis į galimas teorijų 
silpnąsias vietas, bandymus jas atmesti. 

Žinoma, mokslininkas gali norėti įtvirtinti savo te- 
oriją, o ne atmesti. Bet mokslo pažangos požiūriu šis 
noras gali jį lengvai suklaidinti. Maža to, jei jis pats 
kritiškai netyrinės savo mėgstamos teorijos, už jį tai 
padarys kiti. Vieninteliai rezultatai, kuriuos jie trak- 
tuos kaip pagrindžiančius tą teoriją, bus įdomių ban- 
dymų ją atmesti nesėkmės — nesėkmingi bandymai su- 
rasti priešingų pavyzdžių ten, kur tie priešingi 
pavyzdžiai būtų labiausiai laukiami, t. y. geriausių kon- 
kuruojančių teorijų kontekste. Todėl tas faktas, kad 
kuris nors mokslininkas palankiai nusiteikęs nevyku- 
sios teorijos atžvilgiu, nebūtinai turi sudaryti didelę 
kliūtį mokslui. Tačiau aš manau, kad Claude'as Ber- 
nard'as rašė labai išmintingai: „Tie, kurie per daug 
tiki savo idėjomis, nėra labai tinkami daryti atradi- 
mams“. 

Visa tai yra dalis kritinio požiūrio į mokslą, priešin- 
go induktyvistiniam požiūriui, kartu tai yra dalis dar- 
vinistinio, eliminacionistinio arba selekcionistinio po- 
žiūrio, priešingo lamarkiškajam požiūriui: pastarasis 
remiasi instrukcijos iš išorės arba iš aplinkos idėja, o 
kritinis arba selekcionistinis požiūris pripažįsta tik in- 
strukciją iš vidaus — iš pačios struktūros vidaus. 

Faktiškai aš sutinku, kad nėra tokio dalyko kaip 
instrukcija iš struktūros išorės, arba pasyvus informa- 
cijos srauto, veikiančio mūsų juslių organus, priėmi- 
mas. Visi stebėjimai remiasi teorija: nėra gryno, nesu- 
interesuoto, teorijos nepalytėto stebėjimo. (Kad tai 
matytume, pasitelkę vaizduotę galime palyginti žmo- 
gaus stebėjimą su skruzdėlės arba voro stebėjimu.) 

Francisą Baconą pagrįstai glumino tas faktas, kad 
mūsų teorijos gali iškreipti mūsų stebėjimus. Tai pa- 
skatino jį patarti mokslininkams vengti išankstinio 
nusistatymo — išguiti iš protų visas teorijas. Panašūs 
receptai rekomenduojami ir dabar!?. Tačiau kad pa- 
siektume objektyvumą, negalime remtis tuščiu protu: 
objektyvumas grindžiamas kritika, kritine diskusija ir 
kritiniu eksperimentų tyrinėjimu. [Žr. toliau 11 ištrau- 
ką, II skirsnį, ir 30 ištrauką.] O be to, turime pripažin- 
ti, kad patys mūsų juslių organai turi tai, kas tolygu 
išankstiniam nusistatymui. Anksčiau [II skirsnyje] aš 
pabrėžiau, kad teorijos panašios į juslių organus. Da- 
bar norėčiau pabrėžti, kad mūsų juslių organai pana- 
šūs į teorijas. Jie turt prisitaikymo teorijas (kaip buvo 
parodyta triušių ir kačių atveju). O tos teorijos yra 
natūraliosios atrankos rezultatas. 


V 


Tačiau net Darwinas ar Wallace'as, jau nekalbant 
apie Spencerį, nepastebėjo, kad nesama instrukcijos iš 
išorės. Jie nesinaudojo grynais selekcionistiniais argu- 
mentais. Faktiškai jie dažnai argumentuodavo lamar- 
kiškai!!. Atrodo, kad šiuo požiūriu jie klydo. Tačiau 
būtų prasminga pamąstyti apie galimus darvinizmo ri- 
botumus — juk mes visada turime ieškoti galimų bet 
kurios vyraujančios teorijos alternatyvų. 

Manau, kad čia galima pažymėti du dalykus. Pir- 
ma: argumentas prieš įgytų požymių (pavyzdžiui, su- 
žalojimų) genetinį paveldėjimą priklauso nuo to, ar eg- 
zistuoja genetinis mechanizmas, kuriam esama labai 
ryškaus skirtumo tarp genų struktūros ir likusios or- 

ganizmo dalies — kūno. Bet šis genetinis mechanizmas 
pats turi būti vėlyvas evoliucijos produktas, ir, be abe- 
jonės, iki jo susiformavo visokiausi kito tipo mechaniz- 
mai, ne tokie sudėtingi. Maža to, kai kurie ypatingų 
rūšių sužalojimai yra paveldimi, pavyzdžiui, radiacijos 
sukelti genų struktūros sužalojimai. Taigi, jei tarsime, 
kad pirmykštis organizmas buvo grynas genas, tada 
galime net sakyti, kad kiekvienas nemirtinas to orga- 
nizmo sužalojimas galėjo būti paveldimas. Bet mes ne- 
galime pasakyti, kad šis faktas kaip nors paaiškina 
genetinį prisitaikymą ar genetinį mokymąsi, išskyrus 
netiesioginį poveikį, per natūraliąją atranką. 

Antras dalykas yra toks. Mes galime panagrinėti 
patį bandomąjį spėjimą, kad, kaip somatinis atsakas į 
tam tikrus aplinkos poveikius, susikuria tam tikras 
cheminis mutagenas, padidinantis tai, kas vadinama 
spontaniškuoju mutacijos greičiu. Tai būtų savotiškas 
pusiau lamarkiškas efektas, nors prisitaikymas vis dar 
vyktų tik eliminuojant mutacijas, t. y. dėl natūraliosios 
atrankos. Žinoma, šitoks spėjimas yra abejotinas, nes 
atrodo, kad spontaniškojo mutacijos greičio adaptacinei 
evoliucijai visiškai pakanka!?. 

Šie du dalykai čia pažymimi tik kaip įspėjimas prieš 
pernelyg dogmatišką darvinizmo išpažinimą. Žinoma, 
aš tikrai manau, kad darvinizmas yra teisingas —- ir 
mokslinio atradimo lygmenyje, ir net už šio lygmens: 
jis teisingas net meninės kūrybos lygmenyje. Naujus 
faktus ar naujus veiksnius mes atrandame ne kopijuo- 
dami, induktyviai išvesdami iš stebėjimo ar remdamiesi 
kokiu nors kitu metodu, kurio esmė —- instrukcija, 
gaunama iš aplinkos. Veikiau mes naudojamės bandy- 
mų ir klaidų šalinimo metodu. Kaip sako Ernstas 


«13, 


Gombrichas, „darymas eina pirm lyginimo aktyvus 

naujos bandymo struktūros kūrimas eina pirm elimi- 
nuojančių jos tikrinimų. 


VI 


Todėl aš tvirtinu, kad mokslo pažangos kelią mes 
suvokiame maždaug panašiai, kaip Nielsas Jerne'as ir 
seras Macfarlane'as Burnetas aiškina antikūnų susi- 
darymą“. Ankstesnėse antikūnų formavimosi teorijo- 
se būdavo tariama, kad antigenas veikia kaip negaty- 
vus antikūno formavimosi modelis. Tai reikštų, kad 
esama instrukcijos iš išorės, iš įsiveržiančio antikūno. 
Svarbiausia Jerne'o idėja yra ta, kad instrukcija arba 
informacija, įgalinanti antikūną atpažinti antigeną, yra 
tiesiogine prasme įgimta — tai genų struktūros dalis, 
nors, galimas daiktas, ji pavaldi mutacinių pokyčių re- 
pertuarui. Ji perduodama genetiniu kodu, specializuo- 
tų ląstelių, gaminančių antikūnus, chromosomomis; o 
imuninė reakcija yra antikūnų ir antigenų komplekso, 
kuris skatina šias ląsteles augti, rezultatas. Taigi šios 
ląstelės yra veikiau atrinktos dėl įsiveržiančios aplin- 
kos (t. y. dėl antigeno), o ne instruktuojamos. (Jerne'as 
aiškiai mato analogiją su mokslinių teorijų atranka ir 
pokyčiais ir šia proga nurodo Kierkegaard 'ą bei Sokra- 
tą Menono dialoge.) 

Šia pastaba aš baigiu savąjį biologinių mokslo pa- 
žangos aspektų aptarimą. 


6. DVI APIBRĖŽIMŲ RŪŠYS 
(1945) 


Be tingumo ir miglotumo, pagrin- 
dinis pavojus, gresiantis mūsų filosofi- 
jai, yra scholastika <...>, miglotus da- 
lykus traktuojanti taip, tarsi jie būtų 


tikslūs. 


F. P. Ramsey! 


Apibrėžimų ir „terminų prasmės“ problema labiau- 
siai lėmė tai, kad Aristotelis, deja, vis dar labai veikia 
mūsų mąstymą ir palenkia jį tai verbalinei ir tuščiai 
scholastikai, kuri paženklino ne tik viduramžių, bet ir 
dabartinę filosofiją — juk net tokią šiuolaikišką kaip 
L. Wittgensteino filosofiją, kaip matysime, ši įtaka la- 
bai gadina. Man atrodo, kad mąstymo raidą po Aristo- 
telio galima apibūdinti taip: kiekviena disciplina, kai 
tik Joje būdavo naudojamasi aristoteliniu apibrėžimo 
metodu, sustingdavo tuščio verbalizmo ir nevaisingos 
scholastikos būklėje, o įvairių mokslų galimybės prog- 
nozuoti laipsnis priklausė nuo to, kiek jie sugebėdavo 
nusikratyti šio esencialistinio metodo. (Štai kodėl mū- 
sų „visuomenės mokslas“ vis dar gerokai viduramžiš- 
kas.) Šio metodo svarstymas bus abstraktokas, nes Pla- 
tonas ir Aristotelis šią problemą labai sujaukė, o dėl jų 
įtakos atsirado taip giliai įsišaknijusių prietarų, kad 
juos pašalinti nėra lengva. Vis dėlto gal ir nėra visiš- 
kai neįdomu panagrinėti šitokios didelės painiavos ir 
verbalizmo šaltinį. 

Iš Platono Aristotelis perėmė žinojimo ir nuomonės 
perskyrą. Aristotelio manymu, galimas dviejų rūšių 
žinojimas arba mokslas — demonstratyvus arba intui- 

tyvus. Demonstratyvus žinojimas yra ir „priežasčių“ Ži- 
nojimas. Jis susideda iš teiginių, kurie gali būti įrody- 
ti: tai išvados kartu su silogistiniais jų įrodymais (ku- 
rie parodo „priežasčių“ „vidurinius terminus“). 
Intuityvus žinojimas — tai daikto „nedalomos formos“, 
jo esmės ar esmingosios prigimties pagava (jei šis daik- 
tas yra „betarpiškas“, t. y. jeigu jo „priežastis“ sutam- 
pa su esmingąja jo prigimtimi). Intuityvusis žinojimas 
yra pirminis visų mokslų šaltinis, nes juo pagaunamos 
pirminės pamatinės visų įrodymų prielaidos. 

Be abejonės, tvirtindamas, kad mums nedera steng- 
tis įrodyti arba pademonstruoti visą savo žinojimą, Aris- 
totelis buvo teisus. Kiekvienas įrodymas turi remtis 
prielaidomis ir būti iš jų kildinamas; todėl įrodymas, 
t. y. išvadų kildinimas iš prielaidų, niekada negali nu- 
statyti kokios nors išvados teisingumo, o gali tik paro- 
dyti, kad išvada turi būti teisinga, jei teisingos prielai- 
dos. Jei pareikalautumėme, kad prielaidos savo ruožtu 
būtų įrodytos, tiesos klausimas būtų perkeltas ant ki- 
tos pakopos, prie kito prielaidų rinkinio, ir taip vis 
atgal iki begalybės. Kaip tik todėl, kad išvengtų tokios 
begalinės regresijos (kaip sako logikai), Aristotelis aiš- 
kino, kad mes turime tarti, jog esama prielaidų, kurios 
vra besąlygiškai teisingos ir kurių nereikia įrodyti. Šias 
prielaidas jis vadino „pamatinėmis prielaidomis“. Jei 
pripažinsime teisingais tuos metodus, kuriais remda- 
miesi išvadas kildiname iš šių pamatinių prielaidų, ta- 
da galėsime pasakyti, kad, pasak Aristotelio, visas 
mokslinis žinojimas glūdi šiose pamatinėse prielaidose 
ir kad mes galėtume šį žinojimą turėti tik tada, jei 
sugebėtume sudaryti enciklopedinį visų tų pamatinių 
prielaidų sąrašą. Bet kaip surasti šias pamatines prie- 
laidas? Kaip ir Platonas, Aristotelis buvo įsitikinęs, 

kad galiausiai visą žinojimą mes gauname, intuityviai 
pagaudami daiktų esmes. „Mes galime pažinti daiktą, 
tik žinodami jo esmę“, — rašo Aristotelis ir priduria: 
„Pažinti daiktą, — tai žinoti jo esme“. Pasak jo, „pama- 
tinė prielaida“ yra ne kas kita kaip teiginys, aprašan- 
tis daikto esmę. Tačiau toks teiginys yra kaip tik tai, 
ką jis vadinaš apibrėžimu. Taigi visos „pamatinės įro- 
dymų prielaidos“ yra apibrėžimai. 

O kas gi yra apibrėžimas? Apibrėžimo pavyzdys ga- 
li būti toks: „Šuniukas yra jaunas šuo“. Tokio apibrė- 
žiamojo sakinio subjektas yra terminas „šuniukas“; jis 
vadinamas apibrėžiamuoju terminu (arba apibrėžtuoju 
terminu); žodžiai „jaunas šuo“ vadinami apibrėžiamąja 
formule. Dažniausiai apibrėžiamoji formulė yra ilges- 
nė ir sudėtingesnė už apibrėžiamąjį terminą, o kartais 
net gerokai ilgesnė ir sudėtingesnė. Apibrėžiamąjį ter- 
miną Aristotelis traktuoja* kaip daikto esmės vardą, o 
apibrėžiamąją formulę — kaip tos esmės aprašymą. Be 
to, jis pabrėžia, kad apibrėžiamoji formulė turi išsa- 
miai apibrėžti atitinkamo daikto esmę arba esmines 
savybes. Pavyzdžiui, nors teiginys „Šuniukas turi ke- 
turias kojas“ yra teisingas, tai nėra pakankamas api- 
brėžimas, nes jis išsamiai neapibūdina to, ką galima 
pavadinti „šuniukiškumo“ esme, ir tinka, pavyzdžiui, 
ir arkliui. Panašiai ir teiginys „Šuniukas yra rudas“, 
nors gali tikti kai kuriems šuniukams, netinka visiems 
šuniukams, nes aprašo tai, kas yra ne esminė, o tik 
atsitiktinė apibrėžiamo termino savybė. 

Bet pats sunkiausias klausimas yra toks: kaip mes 
galime gauti apibrėžimus arba pamatines prielaidas ir 
įsitikinti, kad jos yra teisingos, kad nesuklydome, ne- 
pagavome klaidingos esmės. Nors Aristotelio sampro- 
tavimai šiuo klausimu nėra labai aiškūs, beveik ne- 

abejotina, kad ir dabar visų pirma jis perima Platono 
požiūrį. Platonas teigė?, kad idėjas mes galime pagauti 
remdamiesi savotiška neklystančia intelektualine in- 
tutcija. Tai reiškia, kad idėjas mes regime ar į jas žiū- 
rime savo „proto akimis“. Šį procesą galima traktuoti 
kaip regos analogą, tačiau jis priklauso tik nuo mūsų 
intelekto ir jame nėra jokių elementų, priklausančių 
nuo juslių. Aristotelio požiūris ne toks radikalus ir ne 
toks įspūdingas kaip Platono, bet galiausiai sutampa 
su juo?. Nors Aristotelis teigia, kad apibrėžimą mums 
pavyksta gauti tik po daugelio stebėjimų, kartu jis ta- 
ria, kad juslinis patyrimas pats savaime nepagauna 
universalios esmės, todėl negali visiškai nulemti api- 
brėžimo. Tiesą sakant, Aristotelis paprasčiausiai pos- 
tuluoja, kad mes turime intelektualinę intuiciją, arba 
protinį, intelektualinį sugebėjimą, leidžiantį mums ne- 
klystamai pagauti daiktų esmes ir jas pažinti. Toliau 
jis taria, kad, jei kokią nors esmę pažįstame intuity- 
viai, turime sugebėti ją aprašyti, o todėl ir apibrėžti. 
(Antrojoje analitikoje jo argumentai šios teorijos nau- 
dai yra stulbinančiai silpni. Pasitenkinama tik tuo, kad 
nurodoma, jog mūsų pamatinių prielaidų žinojimas ne- 
gali būti demonstratyvus, nes tai mus nuvestų į bega- 
linę regresiją, ir jog pamatinės prielaidos turi būti tei- 
singos ir tikros, bent jau tiek, kiek jomis grindžiamos 
išvados. „Negali būti įrodomojo pirminių prielaidų pa- 
žinimo, - rašo jis, — o kadangi tik intelektualinė intui- 
cija gali būti teisingesnė už įrodomąjį žinojimą, vadi- 
nasi, turi egzistuoti pamatines prielaidas pagaunanti 
intelektualinė intuicija“. Traktate Apie sielą ir teologi- 
nėje Metafizikos dalyje randame dar ir kitų argumen- 
tų: čia pateikiama intelektualinės intuicijos teorija — 
teigiama, kad intelektualinė intuicija susiliečia su sa- 

vo objekto esme ir net sutampa su savo objektu. „Tik- 
ras pažinimas sutampa su savo objektu“.) 

Apibendrindami šią trumpą analizę, galime, mano 
galva, Aristotelio tobulo ir tikro žinojimo idealą apibū- 
dinti šitaip: galutiniu kiekvieno tyrinėjimo tikslu Aris- 
totelis laikė intuityviuosius visų esmių apibrėžimus, 
t.y. visus esmių vardus ir juos apibrėžiančias formu- 
les, apimančios enciklopedijos sudarymą. Tai reiškia, 
kad pažinimo pažangą Aristotelis traktavo kaip laips- 
nišką tokios enciklopedijos papildymą, kaip joje esan- 
čių spragų užpildymą ir, žinoma, kaip silogistinį „fak- 
tų visumos“, sudarančios demonstratyvųjį žinojimą, 
išvedimą iš jos. 

Dabar bus aišku, kad visi šie esencialistiniai požiū- 
riai visiškai priešingi moderniojo mokslo metodams. 
(Turiu galvoje empirinius mokslus, o ne, pavyzdžiui, 
grynąją Matematiką.) Pirma: nors kaip mokslininkai 
darome kas įmanoma, kad tik būtų surasta tiesa, mes 
gerai suvokiame tą faktą, jog niekada negalime būti 
tikri, kad ją suradome. Iš praeities, iš daugybės nusi- 
vylimų mes išmokome nebesitikėti gauti galutinių tie- 
sų. Be to, mes išmokome nebesigraužti, jei mūsų moks- 
linės teorijos paneigiamos: juk dažniausiai pakankamai 
patikimai galime nustatyti, kuri iš dviejų teorijų yra 
geresnė. Todėl galime žinoti, kad žengiame į priekį, ir 
kaip tik šis žingsnis daugumai mūsų atlygina galuti- 
nės tiesos ir tikrumo iliuzijos praradimą. Kitaip ta- 
riant, mes žinome, kad mūsų mokslo teorijoms visada 
lemta būti hipotezėmis, bet žinome ir tai, kad daugeliu 
svarbių atvejų galime nustatyti, ar nauja hipotezė yra 
pranašesnė už senąją, ar ne. Juk jeigu jos skiriasi, tai 
jos lems skirtingus numatymus, kuriuos dažnai galima 
patikrinti eksperimentu, o remdamiesi tokiu lemtingu 

eksperimentu, kartais galime nustatyti, kad nauja te- 
orija atveda prie patenkinamų rezultatų tuo atveju, 
kai senoji teorija pasirodo esanti netinkama. Taigi ga- 
lime tarti, kad, ieškodami tiesos, mokslinį tikrumą pa- 
keitėme mokslo pažanga. Tokį mokslinio metodo trak- 
tavimą patvirtina mokslo raida. Juk mokslas nesivysto 
taip, kaip manė Aristotelis: mokslas nėra laipsniškas 
enciklopedinis esmingosios informacijos kaupimas, jo 
metodas daug revoliucingesnis — jo pažangą lemia drą- 
sios idėjos, naujų ir labai keistų teorijų (pavyzdžiui, 
teorijos, kad Žemė nėra plokščia, o „metrinė erdvė“ irgi 
nėra plokščia) kūrimas bei pasenusių teorijų paneigi- 
mas. 

Tačiau toks mokslinio metodo [plačiau aptariamo 
09-14 ištraukose] traktavimas reiškia, kad mokslas ne- 
teikia „žinojimo“ ta prasme, kuria šį žodį suprato Pla- 
tonas ir Aristotelis, t. y. galutinės tiesos žinojimo pras- 
me: kaip mokslininkai mes niekada negalime būti 
visiškai tikri, kad suradome tiesą. Tai, ką paprastai 
vadiname „moksliniu pažinimu“, dažniausiai nėra pla- 
toniškojo-aristoteliškojo tipo pažinimas, veikiau tai yra 
informacija apie įvairias besivaržančias hipotezes ir 
įvairius jų patikrinimo būdus. Vartojant Platono ir Aris- 
totelio kalbą, galima pasakyti, kad tai yra informacija 
apie naujausią ir geriausiai patikrintą mokslinę „muo- 
monę“. Be to, toks požiūris reiškia, kad moksle nesama 
įrodymų (žinoma, išskyrus grynąją matematiką ir logi- 
ką). Empiriniuose moksluose, kurie tik ir gali duoti 
mums informaciją apie mūsų gyvenamą pasaulį, įrody- 
mų apskritai nėra, jei žodis „įrodymas“ reiškia tą pat, 
ką ir argumentas, visam laikui patvirtinantis teorijos 
teisingumą. (Tačiau mokslinių teorijų paneigimai tik- 
rai įmanomi). Kita vertus, grynoji matematika ir logi- 

ka, kurioje įrodymai galimi, mums neduoda informaci- 
jos apie pasaulį, o tik sukuria priemones jam aprašyti. 
Taigi galime pasakyti (kaip pažymėjau kitoje vietoje?) 
taip: „Kiek moksliniai teiginiai siejasi su patiriamu pa- 
sauliu, jie turi būti falsifikabilūs (falsifiable); tiek, kiek 
jie nėra falsifikabilūs, jie nesisieja su patiriamu pasau- 
liu“. Tačiau, nors įrodymas empiriniuose moksluose ne- 
atlieka jokio vaidmens, argumentavimas vis dar išlie- 
ka; tikrai, argumentavimas mokslui toks pat svarbus 
kaip ir stebėjimas ar eksperimentas. 

Apibrėžimų vaidmuo moksle irgi visiškai kitoks, jis 
skiriasi nuo aristoteliškosios sampratos. Aristotelis tei- 
gė, kad apibrėždami mes pirmiausia nurodome esmę - 
galimas daiktas, ją įvardydami — ir kad paskui ją iš- 
reiškiame apibrėžiamąja formule. Pavyzdžiui, kad ir 
tokiu paprastu sakiniu „Šis šuniukas yra rudas“ mes iš 
pradžių nurodome tam tikrą daiktą, sakydami „šis šu- 
niukas“, paskui jį apibūdime kaip „rudą“. Be to, Aris- 
totelis tvirtino, kad šitaip aprašydami esmę, kurią nu- 
rodo apibrėžiamasis terminas, kartu apibrėžiame arba 
paaiškiname šio termino prasmęė. Tai reiškia, kad api- 
brėžimas tuo pačiu metu gali duoti atsakymą į du la- 
bai glaudžiai susijusius klausimus. Vienas klausimas 
yra toks: „Kas tai yra?“, pavyzdžiui, „Kas yra šuniu- 
kas?“; juo klausiama, kokia yra esmė, žymima apibrė- 
žiamojo termino. Antras klausimas toks: „Ką šis termi- 
nas reiškia?“, pavyzdžiui, „Ką reiškia 'šuniukas'?“; juo 
klausiama apie šio termino prasmę (būtent — apie es- 
mę žyminčio termino prasmę). Šiame kontekste nebū- 
tina išskirti tuos du klausimus, svarbiau įžvelgti, kas 
jiems bendra. Ir aš ypač noriu atkreipti dėmesį į tą 
faktą, kad abu šie klausimai susiję su terminu, kuris 
apibrėžime esti kairėje pusėje, o atsakymas išreiškia- 

mas apibrėžiamąja formule, esančia dešinėje pusėje. Šis 
faktas apibūdina esencialistinį požiūrį, nuo kurio moks- 
linis apibrėžimo metodas visiškai skiriasi. 

Jei galime tarti, kad esencialistinės interpretacijos 
atveju apibrėžimas skaitomas „normaliai“, t. y. iš kai- 
rės į dešinę, tai galima sakyti, kad apibrėžimas, nor- 
maliais atvejais vartojamas moderniajame moksle, turi 
būti skaitomas iš pabaigos į pradžią, arba iš dešinės į 
kairę: juk tokio apibrėžimo pradžia yra apibrėžiamoji 
formulė, o pabaiga — trumpas paženklinimas. Taigi 
mokslinis požiūris į apibrėžimą „Šuniukas yra jaunas 
šuo“ reiškia, kad šis apibrėžimas yra atsakymas į klau- 
simą „Kaip mes vadiname jauną šunį?“, o ne į klausi- 
mą „Kas yra šuniukas?“ (Tokie klausimai kaip: „Kas 
yra gyvybė?“ arba „Kas yra sunkis?“ moksle neatlieka 
jokio vaidmens.) Mokslinė apibrėžimų vartosena, ku- 
riai būdingas traktavimas „iš dešinės į kairę“, gali būti 
pavadinta nominalistine interpretacija, priešingai 
aristoteliškajai arba esencialistinei interpretacijai?. Mo- 
derniajame moksle vartojami tik nominalistiniai api- 
brėžimai!?, t. y. įvedami trumpi simboliai ar paženkli- 
nimai, kad būtų sutrumpintas ilgas tekstas. Taigi dabar 
bus iškart aišku, kad apibrėžimai moksle neatlieka jo- 
kio svarbaus vaidmens. Juk akivaizdu, kad simbolines 
santrumpas visada galima pakeisti ilgesniais pasaky- 
mais, apibrėžiamosiomis formulėmis, vietoj kurių tos 
santrumpos vartojamos. Tam tikrais atvejais dėl to mū- 
sų mokslinė kalba taptų labai griozdiška, mums pri- 
reiktų daug laiko ir popieriaus. Bet mes niekada ne- 
prarastume nė krislelio faktinės informacijos. Mūsų 
„mokslinis pažinimas“ ta prasme, kuria šis terminas 
paprastai vartojamas, visai nepasikeistų, jei pašalin- 
tume visus apibrėžimus, pasikeistų tik kalba, kuri pra- 

rastų ne tikslumą, o tik trumpumą. (Nedera manyti, 
kad moksle negali atsirasti didelio praktinio poreikio 
įvesti apibrėžimus trumpumo labui.) Taigi didesnį skir- 
tumą tarp šitokio požiūrio į apibrėžimų vaidmenį ir 
Aristotelio požiūrio sunku įsivaizduoti. Aristotelis esen- 
cialistinius apibrėžimus laiko principais, iš kurių kil- 
dinamas visas mūsų žinojimas. Tai reiškia, kad jie ap- 
rėpia visą Mūsų žinojimą ir vartojami kaip ilgos 
formulės vietoje trumpų. Moksliniai arba nominalisti- 
niai apibrėžimai, priešingai, neapima ne tik jokio žino- 
jimo, bet ir jokios „nuomonės“; vienintelis jų vaidmuo — 
įvesti naujus trumpus sutartinius ženklinimus, t. y. 
sutrumpinti ilgą tekstą. 

Praktiškai šie ženklinimai yra labai naudingi. Kad 
tuo įsitikintume, pagalvokime apie didžiulius sunku- 
mus, kurie iškiltų bakteriologui jei, kalbėdamas apie 
kurią nors bakterijų atmainą, jis kaskart turėtų pa- 
kartoti visą jų apibūdinimą (įskaitant dažymo ir t. t. 
metodus, kuriais toji atmaina atskiriama nuo daugy- 
bės panašių rūšių). Be to, panašiai galvojant, mums 
bus nesunku suprasti, kodėl net mokslininkai taip daž- 
nai užmiršta, kad moksliniai apibrėžimai turi būti skai- 
tomi „iš dešinės į kairę“, kaip paaiškinta anksčiau. Juk 
dauguma žmonių, pradedančių studijuoti mokslą, tar- 
kime, bakteriologiją, privalo stengtis suprasti visus tuos 
naujus specialius terminus, su kuriais jiems tenka su- 
sidurti. Todėl apibrėžimą jie tikrai išmoksta, skaityda- 
mi „iš kairės į dešinę“, vietoj labai trumpo teksto nau- 
dodamiesi labai ilgų — tarsi tai būtų esencialistinis 
apibrėžimas. Tačiau tai yra tik psichologinis atsitikti- 
numas, ir mokytojas ar vadovėlio autorius gali elgtis 
visai kitaip, t. y. specialų terminą įvesti tik tada, kai 
jo prireikia. 

Kol kas aš stengiausi parodyti, kad mokslinė arba 
nominalistinė apibrėžimų vartosena visiškai skiriasi 
nuo Aristotelio esencialistinio apibrėžimų metodo. Bet 
galima parodyti ir tai, kad esencialistinis požiūris į 
apibrėžimus paprasčiausiai netinkamas jau pats sa- 
vaime. Kad pernelyg neištęsčiau šio aptarimo, kritiš- 
kai apsvarstysiu tik dvi esencialistines doktrinas, ku- 
rios svarbios todėl, kad jomis remiasi kai kurios 
įtakingos šiuolaikinės mokyklos. Viena — tai ezoterinė 
intelektualinės intuicijos doktrina, kita — labai popu- 
liari doktrina, kad „mes turime apibrėžti savo vartoja- 
mus terminus“, jei norime būti tikslūs. 

Kaip ir Platonas, Aristotelis manė, kad mes turime 
intelektualinės intuicijos sugebėjimą, kurio dėka gali- 
me įžvelgti esmes ir nustatyti, koks apibrėžimas yra 
teisingas. Daug šiuolaikinių esencialistų taip pat lai- 
kosi šios doktrinos. Kiti filosofai, pritardami Kantui, 
mano, kad tokio sugebėjimo mes neturime. Mano nuo- 
mone, galima pripažinti, kad mes turime kažką, ką 
galima pavadinti „intelektualine intuicija“. Tiksliau ta- 
riant, šiuo terminu gali būti išreikšti tam tikri mūsų 
intelektualiniai potyriai. Kiekvienas, „suprantantis“ ko- 
kią nors idėją, požiūrį arba aritmetinį metodą, pavyz- 
džiui, daugybą ta prasme, kad visa tai „jis jaučia“, gali 
pasakyti, kad šį dalyką jis supranta intuityviai. Esa- 
ma daugybės tokio pobūdžio intelektualinių potyrių. 
Bet, kita vertus, norėčiau primygtinai pabrėžti, kad 
šie potyriai — nors ir kaip svarbūs mūsų mokslinei veik- 
lai — niekada negali patvirtinti kurios nors idėjos ar 
teorijos teisingumo, nors ir labai stipriai kas nors in- 
tuityviai jaustų, Jog ji yra teisinga ar „savaime aki- 
vaizdi“!!. Tokios intuicijos negali būti traktuojamos net 
kaip argumentai, nors jos gali mus paskatinti ieškoti 

argumentų. Juk kas nors kitas gali turėti tokią pat 
stiprią intuiciją, kad ta pati teorija yra klaidinga. Moks- 
lo kelias grįstas atmestomis teorijomis, kurios kadaise 
buvo laikomos savaime akivaizdžiomis; pavyzdžiui, 
Francisas Baconas šaipėsi iš tų, kurie neigė akivaizdžią 
tiesą, jog Saulė ir žvaigždės sukasi aplink Žemę, kuri, 
savaime aišku, rymo. Be abejonės, intuicija labai svar- 
bi mokslininko, kaip ir poeto, gyvenime. Ji yra kelias 
į atradimus. Bet ji gali nuvesti jį ir į aklavietę. Tiesą 
sakant, ji visada yra tik jo privatus reikalas. Mokslas 
neklausia, kaip jis rado savo idėjas, mokslą domina tik 
tokie argumentai, kuriuos gali patikrinti kiekvienas. 
Didysis matematikas Gaussas šią situaciją nusakė la- 
bai tiksliai, tardamas: „Štai mano turimas rezultatas, 
bet kol kas aš dar nežinau, kaip jį gauti“. Žinoma, visa 
tai tinka aristoteliškajai vadinamųjų esmių intelektu- 
alinės intuicijos doktrinai, kurią puoselėjo Hegelis, o 
mūsų laikais — E. Husserlis ir daugybė jo mokinių. Tai 
reiškia, kad „intelektualinė esmių intuicija“ arba „gry- 
noji fenomenologija“, kaip ją vadina Husserlis, nėra 
nei mokslo, nei filosofijos metodas. (Daug kartų svars- 
tytas klausimas, ar fenomenologija yra naujas išradi- 
mas, ar, galimas daiktas, dekartizmo ar hegelizmo at- 
maina, nesunkiai išsprendžiamas — tai aristotelizmo 
atmaina.) 

Antroji kritikuotina doktrina dar glaudžiau susijusi 
su kai kuriomis šiuolaikinėmis teorijomis; ji ypač sie- 
jasi su verbalizmo problema. Nuo Aristotelio laikų la- 
bai paplito įsitikinimas, kad negalima įrodyti visų tei- 
ginių ir kad pastangos tai padaryti nuvestų tik į 
begalinę įrodymų regresiją. Bet atrodo, kad nei Aristo- 
telis!Ž. nei daugybė šiuolaikinių autorių nesupranta, 
kad pastangos apibrėžti visų mūsų vartojamų terminų 

prasmę irgi veda į begalinę apibrėžimų regresiją. Iš- 
trauka iš Crossmano knygos Platonas šiandien (Plato 
Today) gerai išreiškia požiūrį, būdingą daugeliui gerą 
reputaciją turinčių šiuolaikinių filosofų, pavyzdžiui, 
Wittgensteinui!3: „<...> jei mes tiksliai nežinome savo 
vartojamų žodžių prasmės, negalime nieko naudingai 
svarstyti. Daug tuščių ginčų, kuriems švaistome laiką, 
dažniausiai nulemti to fakto, kad kiekvienas iš mūsų 
miglotai suvokia savo vartojamų žodžių prasmę ir ta- 
ria, kad mūsų oponentai tuos žodžius vartoja ta pačia 
prasme. Jei pradėtume nuo savo vartojamų terminų 
apibrėžimo, mūsų ginčai būtų kur kas naudingesni. 
Pakanka tik pasiskaityti dienraščius, ir pamatysime, 
kad propagandos (šiuolaikinio retorikos atitikmens) sėk- 
mė labiausiai priklauso nuo to, kiek sujaukiama ter- 
minų prasmė. Jei įstatymas priverstų politikus api- 
brėžti kiekvieną terminą, kurį jie nori pavartoti, jie 
prarastų didžiąją dalį savo populiarumo, jų kalbos bū- 
tų trumpesnės, o daug jų nesutarimų pasirodytų esą 
grynai verbaliniai“. Ši ištrauka gerai apibūdina vieną 
iš prietarų, atsiradusių Aristotelio dėka — prietarą, kad 
kalbą galima padaryti tikslesnę vartojant apibrėžimus. 
Apsvarstykime, ar tai iš tikro įmanoma. 

Pirma, visai aišku, kad „politikų“ (ar kitų žmonių) 
kalbos ne sutrumpėtų, o taptų be galo ilgos, jeigu juos 
„Įstatymas priverstų <...> apibrėžti kiekvieną terminą, 
kurį jie nori pavartoti“. Juk apibrėžimas negali nusta- 
tyti termino prasmės, lygiai kaip loginis išvedinėjimas 
negali nustatyti teiginio teisingumo — abiem atvejais 
šios problemos sprendimas tik atidedamas. Išvedinėji- 
mas tiesos problemą nustumia atgal prie prielaidų, o 
apibrėžimas nustumia prasmės problemą atgal prie api- 
brėžiamųjų terminų (t. y. prie tų terminų, kurie suda- 

)“. Tačiau dėl daugelio prie- 


ro apibrėžiamąją formulę 
žasčių šie terminai veikiausiai bus tokie pat migloti ir 
painūs kaip ir tie, nuo kurių pradėjome; šiaip ar taip, 
mums teks apibrėžti ir juos, o tai vestų prie naujų 
terminų, kurie irgi turėtų būti apibrėžiami. Ir taip to- 
liau, iki begalybės. Taigi reikalavimas, kad visi mūsų 
vartojami terminai būtų apibrėžiami, taip pat nepa- 
grįstas, kaip ir reikalavimas, kad visi mūsų teiginiai 
būtų įrodomi. 

Iš pirmo žvilgsnio ši kritika gali pasirodyti netei- 
singa. Juk galima pasakyti, jog, reikalaudami apibrė- 
žimų, žmonės turi galvoje tai, kad reikia pašalinti dvi- 
prasmybes, labai dažnai susijusias su tokiais žodžiais!?, 
kaip „demokratija“, „laisvė“, „pareiga“, „religija“ ir t. t., 
kad akivaizdžiai neįmanoma apibrėžti visų mūsų var- 
tojamų terminų, bet įmanoma apibrėžti kai kuriuos 
pavojingesnius terminus ir tuo pasitenkinti ir kad api- 
brėžiamuosius terminus reikia paprasčiausiai priimti, 
t. y., žengus vieną ar du žingsnius, sustoti, kad išveng- 
tume begalinės regresijos. Tačiau šie prieštaravimai 
nepamatuoti. Galima sutikti, kad minėtais terminais 
labai piktnaudžiaujama. Bet aš nemanau, kad pastan- 
gos juos apibrėžti gali pataisyti padėtį. Ne, padėtis gali 
tik pablogėti. Akivaizdu, kad net „apibrėždami savo 
vartojamus terminus“, o kartu apibrėžiamuosius ter- 
minus palikdami neapibrėžtus, politikai neįstengs su- 
trumpinti savo kalbų — juk kiekvienas esencialistinis 
apibrėžimas, t. y. toks, kuris „apibrėžia mūsų vartoja- 
mus terminus“ (priešingai nominalistiniam apibrėži- 
mui, įvedančiam naujus specialius terminus), reiškia, 
kaip matėme, tai, kad vietoj trumpo teksto atsiranda 
ilgas. Be to, pastangos apibrėžti terminus tik padidin- 
tų miglotumą ir painiavą. Juk kadangi negalime rei- 

kalauti, kad visi apibrėžiamieji terminai savo ruožtu 
būtų apibrėžiami, tai protingas politikas ar filosofas 
gali nesunkiai patenkinti reikalavimą apibrėžti. Pa- 
vyzdžiui, klausiamas, ką turi galvoje vartodamas žodį 
„demokratija“, jis gali atsakyti: „bendrosios valios val- 
džią“ arba „liaudies dvasios valdžią“; kadangi šitaip jis 
pateikia apibrėžimą ir patenkina didžiausio tikslumo 
matus, jau niekas nebeišdrįs jo kritikuoti. Iš tikrųjų, 
kaip galima jį kritikuoti, jei reikalavimas savo ruožtu 
apibrėžti terminus „valdžia“, „liaudis“, „valia“ ar „dva- 
sia“ irgi veda į begalinę regresiją, todėl vargu ar kas 
ryšis to reikalauti. Bet jei, nepaisant nieko, toks reika- 
lavimas būtų iškeltas, tai jį galima lygiai nesunkiai 
patenkinti. Kita vertus, ginčas dėl klausimo, ar api- 
brėžimas buvo korektiškas ir teisingas, gali virsti tik 
tuščiu ginču dėl žodžių. 

Taigi esencialistinis požiūris į apibrėžimą žlunga, 
net jeigu ir nebandoma įkandin Aristotelio nustatyti 
mūsų pažinimo „principų“, o keliamas tik akivaizdžiai 
kuklesnis reikalavimas „apibrėžti vartojamų terminų 
prasmę“. 

Tačiau neabejotina, kad reikalavimas kalbėti aiš- 
kiai ir be dviprasmybių yra labai svarbus ir jo turi būti 
paisoma. Ar nominalistinis požiūris šį reikalavimą pa- 
tenkina? Ar nominalizmas gali išvengti begalinės re- 
gresijos? 

Gali. Juk nominalistiniam požiūriui nekyla sunku- 
mų, susijusių su begaline regresija. Kaip matėme, moks- 
las apibrėžimus vartoja ne tam, kad apibrėžtų savo 
terminų prasmę, o tik tam, kad įvestų patogias san- 
trumpas. Todėl jis ir nepriklauso nuo apibrėžimų: ga- 
lima atsisakyti visų apibrėžimų neprarandant turimos 
informacijos. Tai reiškia, kad visi mokslui tikrai reika- 

lingi terminai turi būti neapibrėžti. Jei taip, tai kokiu 
būdu mokslas įsitikrina savo vartojamų terminų pras- 
mes? Buvo siūlomi įvairūs atsakymai į šį klausimą!“ 
bet nemanau, kad nors vienas atsakymas yra patenki- 
namas. Atrodo, kad padėtis yra štai kokia. Aristoteliz- 
mas ir su juo susijusios filosofinės teorijos taip ilgai 
tvirtino, kad tiksliai žinoti savo vartojamus terminus 
labai svarbu, kad mes visi linkę tuo tikėti. Ir vis dar 
laikomės šio tikėjimo, nepaisydami neabejotino fakto, 
kad filosofijoje, kuriai dvidešimt amžių rūpėjo jos var- 
tojamų terminų prasmė, pilna ne tik tuščiažodžiavimo, 
bet ir pasibaisėtino miglotumo bei dviprasmiškumo, 
tuo tarpu toks mokslas kaip fizika, beveik nesirūpi- 
nantis terminais ir jų prasme, domėjosi tik faktais ir 
pasiekė didžiausią tikslumą. Žinoma, tai reikia suprasti 
kaip ženklą, rodantį, kad dėl Aristotelio įtakos termi- 
nų prasmės svarba buvo aiškiai perdėta. Mano galva, 
šis dalykas parodo net daugiau. Juk šis perdėtas dė- 
mesys prasmės problemai ne tik neleidžia pasiekti tiks- 
lumo, jis pats savaime yra svarbiausias miglotumo, dvi- 
prasmiškumo ir painiavos šaltinis. 

Kaip mokslininkai mes stengiamės, kad mūsų teigi- 
niai niekada nepriklausytų nuo mūsų terminų pras- 
mės. Net ten, kur terminai apibrėžiami, mes niekada 
nesistengiame iš apibrėžimo gauti informacijos ar juo 
pagrįsti kokį nors argumentą. Štai kodėl terminai mums 
kelia tiek nedaug rūpesčių. Mes neperkrauname jų tu- 
riniu. Mes stengiamės, kad jų svarba būtų kuo mažes- 
nė. Jų „prasmės“ netraktuojame pernelyg rimtai. Mes 
visada suvokiame, kad mūsų terminai yra šiek tiek 
migloti (nes išmokome jais naudotis tik taikydami juos 
praktiškai), ir siekiame tikslumo ne mažindami jų ne- 
aiškumą, o veikiau su juo susitaikydami, rūpestingai 

formuluodami savo sakinius taip, kad galimi mūsų ter- 
minų prasmės niuansai neturėtų reikšmės. Šitaip iš- 
vengiame ginčų dėl žodžių. 

Požiūris, kad mokslo ir mokslinės kalbos tikslumas 
priklauso nuo vartojamų terminų tikslumo, tikrai at- 
rodo labai patrauklus, ir vis dėlto esu įsitikinęs, kad 
tai tik prietaras. Kalbos tikslumas veikiau priklauso 
nuo to fakto, kad nemėginama perkrauti terminų, sten- 
giantis būti tiksliems. Tokie terminai kaip „smėlio ko- 
pa“ arba „vėjas“ yra tikrai migloti. (Kiek colių aukščio 
turi būti smėlio kalvelė, kad ją būtų galima vadinti 
„kopa“? Kokiu greičiu turi judėti oras, kad jį būtų ga- 
lima pavadinti „vėju“?) Tačiau sprendžiančiam daugelį 
uždavinių geologui šie terminai yra pakankamai tiks- 
lūs, o spręsdamas uždavinius, kai reikalingas didesnis 
tikslumas, jis visada gali pasakyti: „4—30 pėdų aukščio 
kopos“ arba „vėjas, kurio greitis nuo 20 iki 40 mylių 
per valandą“. Tiksliųjų mokslų padėtis yra panaši. Pa- 
vyzdžiui, atlikdami fizikinius matavimus, mes visada 
stengiamės nustatyti ribas, tarp kurių gali pasitaikyti 
klaida, o tikslumas reiškiasi ne tuo, kad stengiamasi 
šias ribas susiaurinti iki nulio, ir ne tuo, kad tariama, 
jog tokių ribų nėra. Tikslumas veikiau pasireiškia tuo, 
kad aiškiai pripažįstama, jog tarp tam tikrų ribų klai- 
da tikrai galima. 

Net jei koks nors terminas, pavyzdžiui, „vienalai- 
kiškumo“ terminas fizikoje, kelia mums nerimą, taip 
yra ne todėl, kad jo prasmė netiksli ar miglota, o vei- 
kiau todėl, kad kokia nors intuityvi teorija privertė 
mus tam terminui suteikti per daug prasmės ar pri- 
skirti jam pernelyg „tikslią“ prasmę, užuot padarius 
priešingai, t. y. suteikus jam per mažai prasmės. Nag- 
rinėdamas vienalaikiškumą Einsteimas nustatė, kad, 

kalbėdami apie vienalaikius įvykius, fizikai rėmėsi klai- 
dinga prielaida, kuri galiotų tada, jei signalų greitis 
būtų begalinis. Klaida buvo ne ta, kad „vienalaikišku- 
mo“ terminas jiems nieko nereiškė, kad šio termino 
prasmė buvo neaiški ar kad šis terminas nebuvo pa- 
kankamai tikslus — Einsteinas pamatė, kad šios teori- 
nės prielaidos, iki tol nepastebėtos dėl intuityvaus sa- 
vaiminio jos akivaizdumo, pašalinimas galėjo padėti 
įveikti moksle iškilusį sunkumą. Taigi Einsteinas iš 
tikrųjų domėjosi ne šio termino prasmės klausimu, o 
veikiau teorijos teisingumu. Vargu ar būtų buvę daug 
naudos, jei kas nors, užuot sprendęs konkrečią fizikos 
problemą, būtų pradėjęs tobulinti vienalaikiškumo są- 
voką, nagrinėdamas jos „esmingąją prasmę“ ar net gvil- 
dendamas klausimą, ką fizikai, kalbėdami apie viena- 
laikiškumą, „turi galvoje iš tikrųjų“. 

Mano galva, šis pavyzdys rodo, kad nedera stengtis 
pereiti tilto, kol iki jo neprieita. Be to, manau, kad 
domėjimasis terminų prasmės klausimais, pavyzdžiui, 
jų mMiglotumu ar dviprasmiškumu, tikrai nepateisina- 
mas Einsteino pavyzdžio nurodymu. Toks domėjimasis 
veikiau remiasi prielaida, kad daug kas priklauso nuo 
mūsų vartojamų terminų prasmės ir šios prasmės nu- 
statymo, todėl jo padarinys yra tuščiažodžiavimas ir 
scholastika. Šiuo požiūriu mes galime kritikuoti Wit- 
tgensteino!" teiginį, kad mokslo uždavinys yra tyrinėti 
faktus, o filosofijos — paaiškinti terminų prasmę, taigi 
išvalyti kalbą ir pašalinti lingvistinės mįsles. Šiai mo- 
kyklai būdinga tai, kad jos šalininkai niekada nepatei- 
kia argumentacijos, kurią būtų galima racionaliai kri- 


9 ši mokykla skiria 


tikuoti, todėl savo subtilias analizes! 
tik siauram ezoteriniam išrinktųjų ratui. Taigi galima 


manyti, kad visoks perdėtas rūpinimasis prasme veda 

prie to rezultato, kuris toks tipiškas aristotelizmui — 
prie scholastikos ir mistikos. 

Glaustai aptarkime, kaip atsiranda šie du tipiški 
aristotelizmo padariniai. Aristotelis primygtinai pabrė- 
žė, kad demonstravimas arba įrodymas ir apibrėžimas 
yra du pamatiniai žinių gavimo metodai. Iš pradžių 
apžvelkime įrodymo teoriją. Negalima neigti, kad iš 
jos kilo daugybė mėginimų įrodyti daugiau, negu gali- 
ma įrodyti — šitokios scholastikos apstu viduramžių 
filosofijoje ir tą pačią tendenciją galima pastebėti kon- 
tinetinėje filosofijoje iki pat Kanto. Kaip tik Kantas, 
kritikuodamas visus mėginimus įrodyti Dievo egzista- 
vimą, sukėlė romantinę Fichte's, Schellingo ir Hegelio 
reakciją. Ši nauja tendencija pasireiškė tuo, kad įrody- 
mų, o kartu su jais ir bet kokio racionalaus argumen- 
tavimo apskritai nebuvo paisoma. Įsigalėjus romantiz- 
mui ir filosofijoje, ir visuomenės moksluose tampa 
madingas naujos rūšies dogmatizmas. Jo šūkis toks: 
priimk arba palik ramybėje. Šią romantinę orakulų fi- 
losofijos epochą Schopenhaueris pavadino „nesąžinin- 
gumo amžiumi“ ir apibūdino ją taip: „Sąžiningumas, 
toji tyrinėjimo kartu su skaitytoju dvasia, kuri per- 
smelkia visų ankstesnių filosofų veikalus, dabar visiš- 
kai nunykęs. Kiekvienas puslapis rodo, kad šitie vadi- 
namieji filosofai stengiasi ne pamokyti, o pakerėti 
skaitytoją“!?. 

Panašius rezultatus davė aristoteliškoji apibrėžimo 
doktrina. Iš pradžių ji pažadino aistrą subtilybėms. Bet 
vėliau filosofai pajuto, kad dėl apibrėžimų ginčytis nė- 
ra prasmės. Šitaip esencializmas ne tik pagimdė tuš- 
čiažodžiavimą, bet ir sukėlė nusivylimą argumentavi- 
mu, t. y. protu. Scholastika, mistika ir nusivylimas 
protu — štai neišvengiami Platono ir Aristotelio esen- 

cializmo padariniai. Atviras Platono maištas prieš laisvę 
nuo Aristotelio laikų tampa slaptu maištu prieš protą. 

Pats Aristotelis sako, kad esencializmas ir apibrėži- 
mo teorija iš pat pradžių susidūrė su stipriu pasiprie- 
šinimu, ypač seno Sokrato bičiulio Antisteno; atrodo, 
kad kaip tik Antisteno išsakyta kritika buvo pati veiks- 
mingiausia??, Tačiau, nelaimei, šis priešinimasis buvo 
nuslopintas. Šio nuslopinimo padariniai intelektuali- 
nei žmonijos raidai buvo lemtingi. 


7. INDUKCIJOS PROBLEMA 
(1958, 1974) 


1 


Norėdami glaustai apibūdinti indukcijos problemą, 
galime remtis Bornu, kuris rašo: „<...> kiekvienas ste- 
bėjimas ar eksperimentas, kad ir kiek jis testųsi, gali 
būti kartojamas tik baigtinį skaičių kartų“ , todėl „dės- 
nio — "B priklauso nuo A" konstatavimas visada peržen- 
gia patyrimą. Tačiau taip konstatuojama visur ir visa- 
da, ir kartais remiantis nepakankama medžiaga“2. 

Kitaip tariant, loginė indukcijos problema kyla iš: 
1) Hume'o atradimo (taip puikiai išreikšto Borno), kad 
dėsnio negalima pagrįsti stebėjimu ar eksperimentu, 
nes jis „peržengia patyrimą“; 2) to fakto, kad mokslas 
siūlo dėsnius ir jais naudojasi „visur ir visada“. (Kaip 
ir Hume'ą, Borną glumina „nepakankama medžiaga“, 
t. y. nedaugelis stebimų atvejų, kuriais gali būti pa- 
grįstas dėsnis). Prie to reikia pridurti 3) empirizmo 
principą, pagal kurį tik stebėjimas ir eksperimentas 
gali lemti tai, ar priimti mokslinius teiginius, įskai- 
tant dėsnius bei teorijas, ar atmesti. 

Iš pirmo žvilgsnio atrodo, kad šie trys dalykai (1, 2 
ir 3) vienas kitam prieštarauja, o šis tariamas priešta- 
ravimas ir sudaro loginę indukcijos problemą. 

Susidūręs su šiuo prieštaravimu, Bornas atsisako 
trečiojo dalyko, t. y. empirizmo principo (kaip Kantas 
ir daugelis kitų, įskaitant Bertrand'4 Russellą, padarė 

dar iki jo), ir atiduoda pirmenybę tam, ką jis vadina 
„metafiziniu principu“, kurio net nemėgina formuluoti, 
o tik miglotai apibūdina kaip „įgudimo kodą ar taisyk- 
lę“. (Man niekada neteko matyti tokios šio principo 
formuluotės, kuri bent jau atrodytų priimtina ir nebū- 
tų aiškiai netinkama.) 

Tačiau iš tikrųjų visi trys dalykai vienas kitam ne- 
prieštarauja. Mes tai pamatome, kai tik suprantame, 
kad kokį nors dėsnį ar teoriją mokslas priima tik kaip 
bandomąjį dalyką; tai reiškia, kad visi dėsniai ir visos 
teorijos yra spėjimai, arba bandomosios hipotezės (tokį 
požiūrį aš kartais vadindavau „hipotetizmu“), ir kad 
mes galime atmesti kokį nors dėsnį ar teoriją, remda- 
miesi naujais faktais, bet nebūtinai atmesdami senus 
faktus, kurie pirmiausia ir pastūmėjo priimti tą dėsnį 
ar teoriją. (Neabejoju, kad Bornas ir daugelis kitų su- 
tiks, jog teorijos yra priimamos tik bandomuoju būdu. 
Tačiau paplitęs tikėjimas indukcija rodo, kad labai reikš- 
mingos tokio požiūrio implikacijos pastebimos retai.) 

Empirizmo principas gali būti visiškai išsaugotas, 
nes teorijos likimą, jos priėmimą ar atmetimą, lemia 
stebėjimas ir eksperimentas - tikrinimo rezultatai. Jei 
kuo griežčiausi tikrinimai teorijos nepaneigia, ji pri- 
1mama; jei teorija jų neatlaiko, atmetama. Bet ji nie- 
kada ir jokia prasme neišvedama iš empirinių faktų. 
Neegzistuoja nei psichologinė, nei loginė indukcija. Iš 
empirinių faktų gali būti išvestas tik teorijos klaidin- 
gumas, 0 šis išvedimas yra grynai deduktyvus. 

Hume'as parodė, kad teorijos neįmanoma išvesti iš 
teiginių, susijusių su stebėjimu; tačiau tai nepaneigia 
galimybės atmesti teoriją remiantis teiginiais, susiju- 
siais su stebėjimu. Visiškas šios galimybės pripažini- 
mas puikiai paaiškina ryšį tarp teorijų ir stebėjimų. 

Šitaip išsprendžiama tariamo 1-0, 2-0 ir 3-io dalykų 
prieštaravimo problema, o kartu su ja Hume“ iškelta 
indukcijos problema. 


IĮ 


Humeo iškeltą indukcijos problemą filosofijos tra- 
dicija beveik visada formulavo nevykusiai. Iš pradžių 
norėčiau pateikti keletą tokių nevykusių formuluočių, 
kurias vadinsiu tradicinėmis indukcijos problemos for- 
muluotėmis. Paskui jas pakeisiu tokiomis formuluotė- 
mis, kurias laikau geresnėmis. 

Štai keletas tipiškų indukcijos problemos formuluo- 
čių, kurios yra ir tradicinės, ir nevykusios. 

Kas pagrindžia įsitikinimą, kad ateitis bus panaši į 
praeitį? Kas pagrindžia vadinamąsias indukcines išva- 
das? 

Indukcine išvada čia vadinama išvada, pagal pa- 
kartotinai stebimus atvejus taikoma dar nestebėtiems 
atvejams. Palyginti nesvarbu, ar tokia išvada kaip per- 
ėjimas nuo to, kas stebėta, prie to, kas nestebėta, laiko 
požiūriu yra prediktyvinė, ar retrodiktyvinė: ar mes 
darome išvadą, kad saulė patekės rytoj, ar kad ji tikrai 
patekėjo prieš 100 000 metų. Žinoma, pragmatiniu po- 
žiūriu galima sakyti, kad svarbesnės yra prediktyvinio 
tipo išvados. Be abejonės, paprastai taip ir yra. 

Esama įvairių kitų filosofų, kurie šią tradicinę in- 
dukcijos problemą irgi laiko klaidingai suprantama. 
Kai kas sako, jog ji klaidingai suprantama todėl, kad 
indukcinei išvadai nereikia jokio pagrindimo - iš esmės 
lygiai kaip ir dedukcinei išvadai. Indukcinė išvada ga- 
lioja induktyviai, kaip dedukcinė išvada galioja deduk- 

tyviai. Man atrodo, kad pirmas tai pasakė profesorius 
Strawsonas. 

Aš laikausi kitokios nuomonės. Pritariu Hume'ui, 
kad paprasčiausiai nesama tokios loginės duoties kaip 
indukcinė išvada arba kad visos vadinamosios induk- 
cinės išvados logiškai negalioja — ir negalioja net in- 
duktyviai, sakant radikaliau [žr. šios ištraukos pabai- 
gą|. Mes turime daug deduktyviai galiojančių išvadų 
pavyzdžių, be to, turime net tam tikrus dalinius de- 
dukcinės galiosenos kriterijus. Tačiau nesama jokio in- 
duktyviai pagrįstos išvados pavyzdžio. Beje, aš ma- 
nau, kad šitokią mintį galima rasti Hume'o raštuose, 
nors tuo pat metu Hume'as, visai priešingai nei aš, 
tikėjo psichologine indukcijos galia. Jis tikėjo ja ne kaip 
pagrįsta procedūra, o kaip tokia procedūra, kuria, kaip 
faktinės ir biologinės būtinybės nulemta duotimi, sėk- 
mingai naudojasi gyvūnai ir žmonės. 

Manau, kad svarbu paaiškinti (net tam tikro pasi- 
kartojimo kaina), kur aš pritariu Hume'ui, o kur su juo 
nesutinku. 

Aš pritariu Hume'o nuomonei, kad indukcija nega- 
lioja ir nėra pagrindžiama jokia prasme. Todėl nei Hu- 
me'as, nei aš negalime priimti tradicinių formuluočių, 
kuriomis nekritiškai reikalaujama pagrįsti indukciją — 
toks reikalavimas yra nekritiškas, nes jis rodo, kad 
nematoma tokia galimybė: indukcija negalioja jokia 
prasme, o todėl ji nepagrindžiama. 

Aš nepritariu Hume'o nuomonei (beje, šios nuomo- 
nės laikosi beveik visi filosofai), kad indukcija yra fak- 
tas ir, šiaip ar taip, reikalinga. Aš manau, kad nei 
gyvūnai, nei žmonės nesinaudoja šitokia indukcijos ti- 
po procedūra arba kokiais nors įrodymais, pagrįstais 
tam tikrų atvejų pasikartojimu. Įsitikinimas, kad mes 

naudojamės indukcija, yra paprasčiausiai klaidingas. 
Tai savotiška optinė iliuzija. 

O naudojamės mes bandymų ir klaidų šalinimo me- 
todu; atidžiai panagrinėję pamatysime, kad šio metodo, 
nors ir kaip apgaulingai panašaus į indukciją, loginė 
struktūra visiškai skiriasi nuo indukcijos struktūros. 
Negana to, tai metodas, kuris neleidžia kilti jokiems 
keblumams, susijusiems su indukcijos taikymu. 

Taigi spręsdamas šią tradicinę problemą aš ne- 
manau, kad indukcija gali apsieiti be pagrindimo, prie- 
šingai, ją būtinai reikėtų pagrįsti. Bet to padaryti 
neįmanoma. Indukcija paprasčiausiai neegzistuoja, o 
priešingas požiūris yra aiški klaida. 


III 


Savo neinduktyvistinį požiūrį galėčiau išdėstyti 
daugeliu būdų. Turbūt paprasčiausias yra toks. Pasis- 
tengsiu parodyti, kad visas indukcijos aparatas tampa 
nereikalingas, jei tariame, kad visas žmogaus žinoji- 
mas gali būti falsifikabilus arba, kaip aš mėgstu saky- 
ti, kad visas žmogaus žinojimas turi spėjamąjį pobūdį. 

"Tebus man leista pirmiausia tai parodyti, imant pa- 
vyzdžiu geriausią, kokią turime, žmogaus žinojimo rū- 
šį — t. y. mokslinį žinojimą. Aš tvirtinu, kad mokslinis 
žinojimas savo esme yra spėjamasis ir hipotetinis. 

Imkime pavyzdį — Newtono klasikinę mechaniką. 
Niekada neegzistavo už ją geresnės teorijos. Jei pakar- 
totiniai sėkmingi stebėjimai galėtų patvirtinti teoriją, 
Newtono teorija būtų jau patvirtinta. Tačiau astrono- 
mijoje Newtono teorija buvo išstumta Einsteino teori- 
j0S, o atomų srityje —- kvantinės mechanikos. O dabar 

beveik visi fizikai mano, kad Newtono klasikinė me- 
chanika yra tik puikus spėjimas, keistai sėkminga hipo- 
tezė, ir stulbinančiai pagrįstas priartėjimas prie tiesos. 

Dabar galiu suformuluoti svarbiausią savo tezę. Štai 
ji. Jei gerai suvoksime implikacijas, kylančias iš spėja- 
mojo Žmogaus žinojimo pobūdžio, tai indukcijos proble- 
ma visiškai pasikeis: tada nebereikės sukti galvos dėl 
Hume'o gautų negatyvių rezultatų, nes nebereikės žmo- 
gaus žinojimui priskirti pagrįstumą, kylantį iš pakar- 
totinių stebėjimų. Žmogaus žinojimui toks pagrįstumas 
nebūdingas. Kita vertus, visus savo laimėjimus galime 
paaiškinti bandymų ir klaidų šalinimo metodu. Trum- 
pai tariant, mūsų spėjimai yra mūsų bandymų kolbos, 
ir mes juos tikriname kritikuodami ir stengdamiesi pa- 
neigti — stengdamiesi parodyti, kad galima rasti geres- 
nių ar prastesnių spėjimų ir kad jie gali būti patobu- 
linti. Indukcijos problemos vietą užima pasiūlytų 
besivaržančių spėjimų ar teorijų lyginamojo tinkamu- 
mo ar netinkamumo problema. 

Svarbiausia kliūtis, trukdanti pripažinti spėjamąjį 
žmogaus žinojimo pobūdį ir tai, kad toks pobūdis lei- 
džia išspręsti indukcijos problemą, yra doktrina, kurią 
galima pavadinti sveiku protu pagrįsta žmogiškojo pa- 
žinimo teorija, arba žmogaus proto kaip indo teorija“. 


IV 


Aš labai vertinu sveiką protą. Tiesą sakant, manau, 
kad kiekviena filosofija turi prasidėti nuo sveiko proto 
diktuojamų požiūrių ir nuo jų kritinio tyrinėjimo. 

Siekdamas mūsų tikslų, aš norėčiau išskirti dvi svei- 
ku protu grindžiamo požiūrio į pasaulį dalis ir atkreip- 
ti dėmesį į tą faktą, kad jos viena kitai prieštarauja. 

Pirmoji dalis yra sveiku protu pagrįstas realizmas; 
tai požiūris, pagal kurį egzistuoja realus pasaulis su 
realiais žmonėmis, gyvūnais ir augalais, automobiliais 
ir žvaigždėmis. Aš manau, kad toks požiūris yra teisin- 
gas ir nepaprastai svarbus, ir esu įsitikinęs, kad nie- 
kada niekam nepavyko jo pagrįstai sukritikuoti [žr. 
taip pat toliau 17 ištrauką. 

Visai kitokia sveiku protu pagrįsto požiūrio į pa- 
saulį dalis yra sveiku protu pagrįsta pažinimo teorija. 
Svarbiausia problema yra tokia: kaip mes gauname 
žinojimą apie pasaulį. Sveiku protu pagrįstas jos spren- 
dimas yra toks: žinojimą gauname atverdami akis ir 
ausis. Svarbiausias, jei ne vienintelis, mūsų pasaulio 
pažinimo šaltinis yra mūsų juslės. 

Šį antrąjį požiūrį aš laikau visiškai klaidingu, be 
to, Manau, kad jis buvo nepakankamai kritikuojamas 
(nepaisant Leibnizo ir Kanto pastangų). Aš vadinu jį 
proto kaip indo teorija, nes jį galima pavaizduoti taip: 

"Tai, kas tariamai patenka į tą indą per mūsų jus- 
les, yra žinojimo elementai, atomai ar molekulės. Tai 
reikštų, kad mūsų pažinimas yra juslių mums patei- 
kiamų elementų kaupimas, rinkimas ar sintezė. 

Hume'as pripažino abi sveiku protu grindžiamos fi- 
losofijos, sveiku protu grindžiamo realizmo ir sveiku 
protu grindžiamos pažinimo teorijos dalis; kaip ir Ber- 
keley's, jis manė, kad jos prieštarauja viena kitai. Juk 

sveikų protu grindžiama pažinimo teorija gali nuvesti 
prie savotiško antirealizmo. Jei žinojimas atsiranda iš 
pojūčių, tai pojūčiai yra vieninteliai tikri žinojimo ele- 
mentai, ir mes pagrįstai galime tikėti, kad nėra nieko, 
išskyrus pojūčius. 

Hume'as, Berkeley's ir Leibnizas pripažino pakan- 
kamo pagrindo principą. Berkeley's ir Hume'as šį prin- 
cipą pateikdavo tokia forma: jei nėra pakankamo pa- 
grindo pagrįsti tam tikrą įsitikinimą, tai šis faktas jau 
pats savaime yra pakankamas pagrindas jį atmesti. Ir 
Berkeley'o, ir Hume'o nuomone, tikras žinojimas iš es- 
mės sutampa su įsitikinimu, turinčiu pakankamą pa- 
grindą. Tačiau tai atvedė juos prie požiūrio, kad žino- 
jimas daugiau ar mažiau susideda iš pačių pojūčių. 

Todėl šie filosofai teigia, kad realus, sveiku protu 
suvokiamas pasaulis realiai neegzistuoja; pagal Hu- 
me'ą, net mes patys galų gale neegzistuojame. Visa, 
kas egzistuoja, yra pojūčiai, įspūdžiai ir atminties vaiz- 
diniai. [Žr. taip pat toliau 22 ištrauką, I skirsnį.) 

Šitokį antirealistinį požiūrį galima apibūdinti įvai- 
riai, bet įprasčiausias jo pavadinimas, atrodo, yra „ide- 
alizmas“. Hume'o idealizmas jam atrodė esąs tapatus 
griežtam sveiku protu grindžiamo realizmo atmetimui. 
"Tačiau nors jautėsi racionaliai įsipareigojęs sveiku protu 
grindžiamą realizmą traktuoti kaip klaidą, jis pats pri- 
pažino, kad praktiškai visai nesugeba netikėti tokiu 
realizmu ilgiau negu valandą. 

Taigi Hume'as labai gerai jautė prieštaravimą tarp 
dviejų sveiku protu pagrįstos filosofijos dalių: tarp re- 
alizmo ir sveiku protu pagrįstos pažinimo teorijos. Ir 
nors jis suprato, kad emociškai negali išsižadėti realiz- 
mo, šį faktą traktavo kaip paprasčiausią iracionalaus 
pripratimo ar įpročio padarinį; jis buvo įsitikinęs, kad 

nuoseklus pritarimas kritiškesniems pažinimo teorijos 
rezultatams mus verčia atmesti realizmą*. Iš esmės 
Hume“ idealizmas liko britų empirizmo pamatas. 


V 


Mano galva, dvi Hume'o iškėltos indukcijos proble- 
mos — loginė ir psichologinė - geriausiai gali būti pa- 
teiktos kalbant apie sveiku protu grindžiamą indukci- 
jos teoriją. Ši teorija yra labai paprasta. Kadangi, kaip 
tariama, visas žinojimas yra ankstesnio stebėjimo pa- 
darinys, tai ir bet koks būsimas žinojimas - pavyz- 
džiui, kad rytoj patekės saulė, kad visiems žmonėms 
lemta mirti ar kad duona pasotina, - irgi yra toks pat. 
Visa tai turi būti ankstesnio stebėjimo rezultatas. 

Nemenkstantis Hume'o nuopelnas yra tas, kad jis 
išdrįso mesti iššūkį sveiku protu pagrįstam požiūriui į 
indukciją, nors 17 niekada neabejojo, kad dažniausiai 
toks požiūris yra teisingas. Jis buvo įsitikinęs, kad pa- 
kartojimu pagrįsta indukcija yra logiškai netinkama - 
kad racionaliu arba loginiu požiūriu joks stebėtų atve- 
jų skaičius nė kiek nesisieja su nestebėtais atvejais. 
Toks yra Hume'“o negatyvus indukcijos problemos spren- 
dimas, kurį aš visiškai palaikau. 

Bet kartu Hume'as manė, kad nors indukcija racio- 
nalių požiūriu yra nepagrįsta, ji yra psichologinis fak- 
tas, ir mes visi juo remiamės. 

Hume'as suformulavo dvi indukcijos problemas. 

1) Loginė problema: a7 racionaliai pateisinama, kad 
protaudami iš kartotinių mūsų patirtų atvejų mes spren- 
džiame apie tokius atvejus, kurių nepatyrėme? 

Bekompromisis Hume'o atsakymas buvo toks: ne, 
kad ir kiek daug būtų buvę [tam tikro atvejo] pasikar- 

tojimų, mūsų sprendimas [apie būsimus atvejus] yra 
nepagrįstas. Jis dar pridūrė, kad, sprendžiant šią pro- 
blemą, nėra nė mažiausio skirtumo, ar ieškome tikro, 
ar tik galimo įsitikinimo pagrindimo. Atvejai, kuriuos 
mes patyrėme, neleidžia mums spręsti arba sampro- 
tauti apie galimybę tokių atvejų, kurių nepatyrėme, 
lygiai kaip ir apie tokių atvejų tikrumą. 

2) Psichologinis klausimas: kodėl vis dėlto visi pro- 
taujantys žmonės tikisi ir yra įsitikinę, kad atvejai, ku- 
rių Jie nėra patyrę, atitiks tuos, kuriuos jie yra patyrę? 
Arba kitais žodžiais tariant kodėl mes visi turime lū- 
kesčius ir kodėl jais taip pasitikime ar taip tvirtai jais 
tikime? 

Hume'o atsakymas į šią psichologinę indukcijos pro- 
blemą buvo toks: dėl „įpročio ar įpratimo“, kitaip ta- 
riant, dėl iracionalios, bet neįveikiamos asociacijos 
dėsnio galios. Mus veikia pakartojimas; tai poveikio 
mechanizmas, be kurio, sako Hume'as, mes tikriausiai 
neišgyventume. 

Mano požiūriu, Hume'o atsakymas į loginę proble- 
mą yra teisingas, o jo atsakymas į psichologinę proble- 
mą, Nors ir įtikinamas, yra visai klaidingas. 


VI 


Hume'o atsakymai į logines ir psichologines induk- 
cijos problemas tiesiogiai veda prie iracionalistinių iš- 
vadų. Pagal Hume'ą, visas mūsų žinojimas, ypač visas 
mūsų mokslinis žinojimas, yra tik iracionalus įprotis 
ar įpratimas, o racionaliai jis visiškai neapginamas. 

Pats Hume'as manė, kad tai yra skepticizmo forma; 
bet veikiau tai buvo, kaip parodė Russellas, nesąmo- 

ningas pasidavimas iracionalizmui. Tai stulbinantis fak- 
tas, kad neturintis lygių kritinis genijus, vienas iš racio- 
naliausių visų amžių mąstytojų, ne tik ėmė netikėti pro- 
tu, bet ir tapo neprotingumo, iracionalizmo apaštalu. 

Šį paradoksą ypač stipriai pajuto Bertrand'as Rus- 
sellas, žavėjęsis Hume'u, o daugeliu požiūrių, ypač vė- 
lyvaisiais metais, buvęs jo mokinys. Štai 1946 m. pa- 
skelbtoje Vakarų filosofijos istorijoje apie Hume'o 
indukcijos traktuotę Russellas sako: „Hume'o filosofija 
<...> atstovauja XIX a. racionalizmo bankrotui“, ir „To- 
dėl svarbu suprasti, ar filosofijoje egzistuoja koks nors 
atsakymas Hume'ui, kuris būtų visiškai ar pirmiausia 
empirinis. Jei ne, tada nėra intelektualinio skirtumo 
tarp sveiko proto ir beprotybės. Pamišėliui, įsitikinu- 
siam, kad jis yra nuluptas kiaušinis, turi būti 
nepritariama tik todėl, kad jis sudaro mažumą <...>“ 

Toliau Russellas teigia, kad jei indukcija (ar induk- 
cijos principas) atmetama, „kiekvienas bandymas prieiti 
bendrus mokslinius dėsnius remiantis pavieniais ste- 
bėjimais yra klaidingas, ir Hume'o skepticizmo empi- 
rikas išvengti negali“. 

O savo požiūrį į situaciją, sukurtą dviejų Hume'o 
atsakymų prieštaringumo, Russellas apibendrina to- 
kia dramatiška pastaba: 

„Natūralus Hume'o įgyvendintos empirizmo destruk- 
cijos padarinys buvo iracionalizmo įsitvirtinimas XIX a. 
ir jo perėjimas į XX a.“ 

Ši Russello mintis, galimas daiktas, yra perdėta. Aš 
nenorėčiau pernelyg dramatizuoti situacijos, ir nors kar- 
tais jaučiu, kad šitaip tvirtindamas Russellas yra tei- 
sus, kitais atvejais tuo abejoju. 

Tačiau toliau pateikiama citata iš profesoriaus 
Strawsono raštų paremia liūdną Russello nuomonę: 

„[Jei] <...> esama indukcijos problemos ir <...> Hume'as 
ją iškėlė, reikia pridurti, kad jis ją ir išsprendė <...> 
priimti pamatinius [indukcijos] kanonus <...> mus ver- 
čia Gamta <...> Protas yra ir turi būti aistrų vergas““. 
Kad ir kaip ten būtų, aš tvirtinu, kad turiu atsaky- 
mą į Hume'o iškeltą psichologinę problemą, atsakymą, 
kuris visiškai pašalina prieštaravimą tarp pažinimo 
logikos ir psichologijos, o kartu paneigia ir Hume'o bei 
Strawsono samprotavimus, nukreiptus prieš protą. 


VII 


Manasis būdas išvengti iracionalistinių Hume'o iš- 
vadų yra labai paprastas. Psichologinę indukcijos pro- 
blemą (o kartu ir tokias formuluotes kaip pragmatinė 
problema) aš sprendžiu taip, kad patenkinčiau toliau 
aptariamą loginio sprendimo pirmumo principą ar, 
trumpiau sakant, transferencijos principą. Šis princi- 
pas skamba taip: indukcijos loginės problemos spren- 
dimas, visiškai neprieštaraujant psichologinių ar prag- 
matinių problemų sprendimui, gali būti tiesiogiai (tik 
apdairiai) perkeltas į šių [psichologinių ir pragmati- 
nių] problemų sritį. Taip padarius, išnyksta prieštara- 
vimas ir nereikia prieiti iracionalistinių išvadų. 

Iš pradžių reikia performuluoti pačią loginę induk- 
cijos problemą. 

Pirma, ji turi būti formuluojama remiantis ne tik 
atskirais „atvejais“ (kaip darė Hume'as), bet ir univer- 
saliais pasikartojimais arba dėsniais. Pasikartojimus 
arba dėsnius jau suponuoja paties Hume'o terminas 
„atvejis“; juk atvejis yra kieno nors — pasikartojimo ar 
dėsnio — atvejis. (Arba veikiau tai yra daugelio pasi- 
kartojimų ar daugelio dėsnių atvejis.) 

Antra, mes turime išplėsti perėjimo nuo atvejų prie 
dėsnių sritį, todėl galime kreipti dėmesį ir į priešingus 
atvejus. 

Tada galime performuluoti Hume'o loginę indukci- 
jos problemą štai taip: 

Ar, spresdami pagal tuos atvejus (ar Jiems priešingus 
atvejus), kuriuos esame patyrę, apie atitinkamų dėsnių 
ar atvejų, kurių nesame patyrę, tiesą ar klaidingumą, 
mes elgiamės pamatuotat ir racionaliai? 

Tai grynai loginė problema. Iš esmės ji yra tik šiek 
tiek išplėsta Hume'o indukcijos problema, kurią for- 
mulavome anksčiau, V skirsnyje. 

Atsakymas į šią problemą yra toks: kaip buvo aiškų 
ir Hume'ui, mes tikrai neturime racionalaus pagrindo 
pereiti nuo atvejo prie atitinkamo dėsnio tiesos. Bet 
prie šio negatyvaus rezultato galima pridurti antrą, 
irgi negatyvų, rezultatą: mes turime racionalų pagrin- 
dą pereiti nuo priešingo atvejo prie atitinkamo univer- 
salaus dėsnio (t. y. bet kokio dėsnio, kuriam tam atvejis 
prieštarauja) klaidingu mo. Arba, kitaip tariant: grynai 
loginiu požiūriu, vieno atvejo, priešingo teiginiui „Vi- 
sos gulbės yra baltos“, pripažinimas suponuoja tai, kad 
dėsnis „Visos gulbės yra baltos“ klaidingas; tai dėsnis, 
kuriam priešingą atvejį mes pripažinome. Indukcija lo- 
giniu požiūriu yra nepagrįsta, tačiau atmetimas arba 
falsifikavimas yra logiškai pagrįstas būdas racionaliai 
pereiti nuo pavienio priešingo atvejo prie atitinkamo 
dėsnio (ar veikiau prie jo paneigimo). 

"Taigi aišku, kad aš ir toliau sutinku su negatyviu 
loginiu Hume rezultatu, tik jį išplečiu. 

Šitokia loginė situacija visai nepriklauso nuo klau- 
simo, ar mes faktiškai pripažinsime vienintelį priešin- 
gą atvejį - pavyzdžiui, vienintelę juodą gulbę, — kad 

atmestume tokį patikimą dėsnį. Aš netvirtinuų, kad mes 
būtinai būsime taip lengvai patenkinti — mes galime 
pagrįstai įtarti, kad mūsų pamatytas juodas egzem- 
pliorius buvo ne gulbė. Šiaip ar taip, faktiškai mes 
labai nenoriai pripažintume pavienį priešingą atvejį. 
Tačiau tai jau kitas klausimas [žr. toliau 10 ištraukos 
IV skirsnį]. O logika mus verčia atmesti netgi patį 
patikimiausią dėsnį, jei tik susiduriame su bent vienu 
priešingu atveju. 

Taigi galime pasakyti taip: Hume'as buvo teisus, 
teigdamas negatyvų rezultatą — kad negali būti logiš- 
kai pagrįsto pozityvaus argumento, vedančio indukci- 
jos kryptimi. Bet esama ir kito negatyvaus rezultato: 
egzistuoja logiškai pagrįsti negatyvūs argumentai, ve- 
dantys indukcijos kryptimi: priešingas atvejis gali pa- 
neigti dėsnį. 


VIII 


Negatyvusis Hume'o rezultatas puikiai patvirtina, 
kad visi universalūs mūsų dėsniai ar teorijos visada 
yra tik spėjimai, numanymai, hipotezės. Bet antras 
negatyvus rezultatas, susijęs su priešingų atvejų galio- 
sena, jokiu būdu nepašalina galimybės pripažinti pozi- 
tyvią teoriją, pagal kurią, remdamiesi grynai raciona- 
liais argumentais, mes galime teikti pirmenybę vieniems 
besivaržantiems spėjimams, o ne kitiems. 

Faktiškai mes galime sukurti gerai pagrįstą loginę 
preferencijų teoriją, turėdami galvoje preferencijas tie- 
sos ieškojimo požiūriu. 

"Trumpai tariant, desperatiška Russello pastaba, kad 
jei įkandin Hume'o mes atmetame bet kokią pozityvią 

indukciją, tai „nebeegzistuoja intelektualinis skirtumas 
tarp proto ir beprotybės“, yra klaidinga. Juk indukcijos 
atmetimas netrukdo mums, pavyzdžiui, Newtono te- 
orijai teikti pirmenybę prieš Keplerio teoriją ar Eins- 
teino teorijai teikti pirmenybę prieš Newtono teoriją: 
racionaliai kritiškai aptardami šias teorijas, mes galė- 
tume pripažinti, kad egzistuoja priešingų atvejų, pa- 
neigiančių Keplerio teoriją, bet nepaneigiančių Newto- 
no teorijos, ir kad egzistuoja priešingų atvejų, 
paneigiančių Newtono teoriją, bet nepaneigiančių Eins- 
teino teorijos. Tardami, kad pripažįstame šiuos prie- 
šingus atvejus, galime sakyti, kad Keplerio 17 Newtono 
teorijos yra tikrai klaidingos, o Einsteino teorija gali 
būti teisinga arba klaidinga - šito mes nežinome. Taigi 
gali egzistuoti grynai intelektualinės preferencijos vie- 
nos ar kitos iš šių teorijų naudai, ir mums visiškai 
nereikia kartu su Russellu sakyti, kad bet koks skirtu- 
mas tarp pamišimo ir mokslo nunyksta. Žinoma, Hu- 
me'o argumentacija vis dar galioja, o todėl skirtumas 
tarp mokslininko ir pamišėlio yra ne tas, kad moksli- 
ninkas savo teorijas patikimai pagrindžia stebėjimais, 
o pamišėlis to nedaro — ar kažkas panašaus. Vis dėlto 
dabar mes galime matyti, kad skirtumas gali būti: gali 
būti taip, kad pamišėlio teoriją galima lengvai paneigti 
stebėjimu, tuo tarpu mokslininko teorija gali atsilaiky- 
ti prieš nuodugniausius tikrinimus. 

Mokslininko ir pamišėlio teorijos turi tik vieną ben- 
drą bruožą — abi priskirtinos spėjamajam žinojimui. 
Bet kai kurie spėjimai yra daug geresni negu kiti, o tai 
yra pakankamai pagrįstas atsakymas Russellui, be to, 
jo pakanka tam, kad išvengtume radikalaus skepticiz- 
mo. Juk jei įmanoma vieniems spėjimams teikti pirme- 
nybę prieš kitus, įmanoma ir tobulinti savo spėjamąjį 

žinojimą, įmanoma ir jo plėtra. (Žinoma, įmanoma ir 
tai, kad teorija, kuriai tam tikru metu teikiama pirme- 
nybė prieš kitą teoriją, vėliau gali prarasti mūsų pa- 
lankumą, ir pirmenybė gali būti suteikta kitai teorijai. 
Bet, kita vertus, taip gali ir neatsitikti.) 

Mes galime teikti pirmenybe kokioms nors besivar- 
žančioms teorijoms, remdamiesi grynai racionaliais 
principais. Svarbu, kad mums būtų aišku, kokie yra 
preferencijos ar atrankos principai. 

Pirmiausia jie palenkti tiesos idėjai. Mums reikia, 
jei tai išvis įmanoma, tokių teorijų, kurios yra teisin- 
gos, ir dėl šios priežasties mes stengiamės pašalinti 
klaidingas teorijas. 

Bet mums reikia dar ir daugiau. Mums reikia nau- 
jos ir įdomios tiesos. Todėl mes ateiname prie informa- 
cinio turinio (ir ypač tiesos turinio) plėtros idėjos. Taigi 
ateiname prie tokio preferencijos principo: teorija, ku- 
riai būdingas didelis informacinis turiningumas, ap- 
skritai yra įdomesnė už ne tokią turiningą teoriją net 
prieš pradedant jas tikrinti. Žinoma, mes galime at- 
mesti turiningesnę arba, kaip aš dar sakau, drąsesnę 
teoriją, jei ji neatlaiko patikrinimo. Tačiau net tokių 
atveju mes, galimas daiktas, iš jos pasimokysime dau- 
giau negu iš ne tokios turiningos teorijos, nes falsifika- 
ciniai patikrinimai kartais gali atskleisti naujų, neti- 
kėtų faktų ir problemų. [Žr. taip pat 13 ištrauką.] 

Taigi mūsų loginė analizė tiesiogiai veda mus prie 
metodo teorijos ir ypač prie tokios metodologinės tai- 
syklės: ieškokime ir siekime drąsių teorijų, pasižymin- 
čių dideliu informaciniu turiningumu, o paskui leiski- 
me joms varžytis, aptardami jas kritiškai ir griežtai 
jas tikrindami. 

IX 


Manasis indukcijos loginės problemos sprendimas 
buvo toks: mes galime teikti pirmenybę tam tikriems 
besirungiantiems spėjimams, t. y. tiems, kurie yra la- 
bai informatyvūs ir kurie dėl tos priežasties atsilaikė 
prieš eliminuojančią kritiką. Šitie spėjimai, kuriems 
teikiama pirmenybė, yra atrankos rezultatas - jų pri- 
ėmimą lemia hipotezių kova dėl išlikimo veikiant kri- 
tikai, kuri yra dirbtinai sustiprintas atrankos poveikis. 

Tą pat galima pasakyti apie psichologinę indukcijos 
problemą. Šioje srityje mes irgi susiduriame su besi- 
rungiančiomis hipotezėmis, kurias, galimas daiktas, ga- 
o kiti išlieka, bent jau tam tikrą laiką. Gyvūnai dažnai 
pašalinami kartu su savo įsitikinimais, arba jie išlieka 
kartu su jais. Žmonės dažnai pergyvena savo įsitikini- 
mus; bet kol įsitikinimai gyvuoja (dažnai labai trumpą 
laiką), jie sudaro (momentinį arba ilgai trunkantį) veiks- 
mų pagrindą. 

Aš tvirtinu, kad šitokia darvinistinė įsitikinimų ir 
veiksmų atrankos procedūra jokiu būdu negali būti 
traktuojama kaip iracionali. Ji neprieštarauja raciona- 
liam indukcijos loginės problemos sprendimui. Veikiau 
tai yra loginio sprendimo perkėlimas į psichologijos sritį. 
(Žinoma, tai nereiškia, kad mums niekada nepakenkia 
tai, kas vadinama „iracionaliais įsitikinimais“.) 

Taigi perkėlimo principą pritaikius psichologinei Hu- 
me'o problemai, iracionalistinės Hume'o išvados iš- 
nyksta. 


X 


Kalbėdamas apie preferenciją, aš kol kas aptariau 
tik teoretiko preferenciją — jei jis kokią nors turi; be to, 

aptariau, kodėl teiktina pirmenybė „geresnei“, t. y. ge- 
riau patikrinamai ir geriau patikrintai teorijai. Žino- 
ma, teoretikas gali neturėti jokios preferencijos: jį gali 
atbaidyti Hume'o sprendimas ir mano „skeptiškas“ 10o- 
ginės Hume'o problemos sprendimas, ir jis gali pasa- 
kyti, kad jei jis negali būti tikras, jog suras teisingą 
teoriją tarp besivaržančių teorijų, jo nedomina joks me- 
todas, panašus į tą, kurį apibūdinome - net jei tas 
metodas racionaliai užtikrina, kad jei tarp siūlomų te- 
orijų bus teisinga teorija, ji bus viena iš išliekamųjų, 
tų, kurioms teikiama pirmenybė, patvirtintų teorijų. 
Tačiau sangviniškesnis, labiau atsidavęs ar smalses- 
nis „grynas“ teoretikas mūsų analizės gali būti padrą- 
sintas ir vis siūlyti naujas teorijas, tikėdamasis, kad 
viena iš jų bus teisinga — net jei mes niekada negalė- 
sime būti tikri, kad kokia nors teorija yra teisinga. 

Taigi grynas teoretikas turi daugiau negu vieną bū- 
dą veikti, o kokį nors metodą, pavyzdžiui, bandymų ir 
klaidų šalinimo metodą, jis pasirinks tik tada, jei jo 
smalsumas pranoks nusivylimą dėl neišvengiamo visų 
mūsų užmojų netikrumo ir neužbaigtumo. 

Kitaip jam nutiks kaip praktinės veiklos žmogui. 
Juk praktinio veiksmo žmogus visada turi rinktis vie- 
ną iš daugiau ar mažiau apibrėžtų alternatyvų, nes 
net neveikimas yra tam tikras veiksmas. 

Tačiau kiekvienas veiksmas suponuoja tam tikrus 
lūkesčius, t. y. teorijas apie pasaulį. Kurią teoriją pa- 
sirinks veiklos žmogus? Ar esama tokio dalyko kaip 
racionalus pasirinkimas? 

Šie klausimai veda prie pragmatinių indukcijos pro- 
blemų, prie kurių pereidami galime paklausti taip: 

1) Kokia teorija galime kliautis imdamiesi prakti- 
nio veiksmo ir laikydamiesi racionalaus požiūrio? 

2) Kokiai teorijai turime teikti pirmenybę praktiš- 
kai veikdami ir laikydamiesi racionalaus požiūrio? 

Mano atsakymas į pirmą klausimą yra toks: racio- 
naliu požiūriu mes neturime „kliautis“ jokia teorija, 
nes jokia teorija nepasirodė esanti teisinga ar negali 
pasirodyti esanti teisinga (ar „patikima“). 

Mano atsakymas į antrą klausimą yra toks: kaip 
veiksmo pagrindui mes turime teikti pirmenybę ge- 
riausiai patikrintai teorijai. 

Kitaip tariant, nėra „absoliutaus patikimumo“, bet 
kadangi mums reikia rinktis, bus „racionalu“ rinktis 
geriausiai patikrintą teoriją. Tai bus „racionalų“ aki- 
vaizdžiausia man žinoma šio žodžio prasme: geriausia 
teorija yra ta, kuri — turint galvoje mūsų kritinę disku- 
siją — pasirodo kaip kol kas geriausia; 1r aš nežinau, 
kas būtų „racionaliau“ už deramą kritinę diskusiją. 

Kadangi, kaip atrodo, toks požiūris nėra visai supran- 
tamas, aš pamėginsiu jį performuluoti šiek tiek kitaip, 
remdamasis Davidu Milleriu. Akimirkai užmirškime 
tai, kokias teorijas mes „taikome“, „renkamės“ ar kokio- 
mis „grindžiame praktinius savo veiksmus“, ir apsvars- 
tykime tik iš jų kylantį siūlymą ar sprendimą (daryti 
X; nedaryti X; nedaryti nieko; ir t. t.). Mes tikimės, 
kad toks pasiūlymas bus racionaliai kritikuojamas, ir 
jei esame racionalūs veikėjai, mes norėsime atsilaikyti 
— Jei įmanoma — prieš pačią radikaliausią, kritiką. Bet 
tokia kritika laisvai naudosis geriausiai patikrintomis 
mūsų turimomis mokslinėmis teorijomis. Vadinasi, 
kiekvinas pasiūlymas, ignoruojantis šias teorijas (var- 
gu ar reikia pridurti —- kur jos tinka), bus sužlugdytas 
kritikos. Jei pasiūlymas išliks, bus racionalu jį priimti. 

Visa tai, man atrodo, visai nėra tautologiška. Tik- 
rai, šią Mintį galima neigti, neigiant ankstesnėje pa- 

straipoje kursyvu išskirtą sakinį. Galima paklausti, ko- 
dėl racionali kritika naudojasi geriausiai patikrinto- 
mis, nors labai nepatikimomis teorijomis? Tačiau atsa- 
kymas yra lygiai toks pat kaip anksčiau. Sprendimas 
kritikuoti praktinį pasiūlymą remiantis moderniąja me- 
dicina (o ne, tarkime, frenologija) pats yra tam tikras 
„praktinis“ sprendimas (šiaip ar taip, jis gali turėti prak- 
tinių padarinių). Taigi racionalus sprendimas visada 
yra toks: imtis kritinių metodų, kurie patys atsilaikė 
prieš griežtą kritiką. 

Žinoma, čia esama begalinės regresijos. Bet ji yra 
aiškiai nekenksminga. 

Beje, aš nenoriu neigti (ar dėl tos pačios priežasties 
teigti), kad, pasirinkdami geriausiai patikrintą teoriją 
kaip veiksmo pagrindą, mes ja „pasitikime“ tam tikra 
šio žodžio prasme. Todėl ji net gali būti apibūdinta 
kaip „patikimiausia“ teorija tam tikra šio žodžio pras- 
me. Tačiau tuo nesakoma, kad ji yra „patikima“. Ji 
„nepatikima“ bent jau ta prasme, kad net praktiškai 
veikdami mes darome gerai, jei numatome galimybę, 
kad ji ir mūsų lūkesčiai gali kaip nors nepasiteisinti. 

Tačiau iš mūsų negatyvaus atsakymo į pirmąją prag- 
matinę problemą mes turime išvesti ne tik šį trivialų 
perspėjimą. Ne, jis nepaprastai svarbus suprasti visai 
problemai ir ypač tam, ką aš pavadinau tradicine pro- 
blema: kad nepaisant geriausiai patikrintos teorijos, 
kaip veiksmo pagrindo, pasirinkimo „racionalumo“, šis 
pasirinkimas nėra „racionalus“ ta prasme, kad jis pa- 
grįstas argumentais, tinkamais pateisinti lūkesčiui, kad 
praktiškai tai bus sėkmingas pasirinkimas: šia prasme 
negali būti jokių tinkamų argumentų, ir kaip tik toks 
yra Hume'o [teorijos] rezultatas. Priešingai, net jei mū- 
sų fizikinės teorijos būtų teisingos, visai įmanoma, kad 

mums žinomas pasaulis, su visais jo pragmatiškai reikš- 
mingais pasikartojimais, kitą sekundę gali visiškai su- 
byrėti. Šiandien tai turi būti aišku kiekvienam; bet aš 
tai' pasakiau iki Hirosimos; esama be galo daug gali- 
mų vietinės, dalinės ar visuotinės nelaimės priežasčių. 

Tačiau pragmatiniu požiūriu akivaizdu, kad dėl dau- 
gelio šių galimybių neverta sukti galvos, nes mums 
nėra ką su jomis daryti: jos egzistuoja už veiklos kara- 
lystės ribų. (Žinoma, prie tokių nelaimių, kurios egzis- 
tuoja už žmogaus veiklos karalystės ribų, aš nepriski- 
riu atominio karo, nors dauguma mūsų mano kaip tik 
taip, nes šią galimybę mes galime paveikti ne ką labiau 
negu Dievo veiksmą.) 

Visa tai galiotų net tada, jei mes būtume tikri, kad 
mūsų fizikinės ir biologinės teorijos yra teisingos. Bet 
mes šito nežinome. Priešingai, esame linkę įtarti net 
pačias geriausias iš jų, ir, žinoma, tai prideda dar dau- 
giau begalybių prie begalinių katastrofos galimybių. 

Kaip tik toks samprotavimas lemia tai, kad Hume'o 
ir Mano paties negatyvus atsakymas yra toks svarbus. 
Juk dabar mes labai aiškiai galime matyti, kodėl turi- 
me saugotis to, kad mūsų pažinimo teorija neįrodytų 
pernelyg daug. Tariant tiksliau, jokia pažinimo teorija 
neturi mėginti paaiškinti, kodėl mums sekasi stengiantis 
paaiškinti dalykus. 

Net jei tariame, kad mums sekėsi iki šiol — kad 
mūsų fizikinės teorijos yra teisingos, — iš savo kosmo- 
logijos galime pasimokyti, kokia stulbinančiai neįtiki- 
ma yra ši sėkmė: mūsų teorijos mums sako, kad pa- 
saulis yra beveik visiškai tuščias ir kad tuščia erdvė 
pripildyta chaotiško spinduliavimo. O beveik visose vie- 
tose, kurios nėra tuščios, esama arba chaotiškų dulkių, 
arba dujų, arba labai karštų žvaigždžių, ir visa tai 

egzistuoja tokiomis sąlygomis, kurioms negalima tai- 
kyti jokio fizikinio metodo, leidžiančio gauti žinojimą. 

Esama daugybės pasaulių, galimų ir egzistuojančių 
pasaulių, kuriuose žinojimo ir pasikartojimo siekis su- 
žlugtų. Ir net tame pasaulyje, kurį pažįstame iš moks- 
lų, galimybė susidaryti sąlygoms, kurioms esant gali 
atsirasti — ir išlikti — gyvybė ar pažinimo siekis, atrodo 
beveik visai neįtikėtina. Maža to, atrodo, kad jeigu to- 
kios sąlygos apskritai galėtų atsirasti, jos būtų pasmerk- 
tos vėl išnykti po tam tikro laiko, kuris kosmologinių 
požiūriu yra labai trumpas. 

Kaip tik šia prasme indukcija yra induktyviai nepa- 
grindžiama, kaip sakiau anksčiau. "Tai reiškia, kad bet 
koks neabejotinas pozityvus atsakymas į loginę Hu- 
me'o problemą (tarkime, tezė, kad indukcija yra pa- 
grįsta) būtų paradoksalus. Juk jei indukcija yra moks- 
lo metodas, tada modernioji kosmologija yra bent jau 
apytikriai teisinga (aš to neginčiju), o kita vertus, mo- 
dernioji kosmologija mus moko, kad apibendrinti, re- 
miantis stebėjimais, kurie dažniausiai susiję su mūsų 
neįtikėtinai idiosinkratiška visatos sritimi, būtų beveik 
visada visai nepagrįsta. Taigi jei indukcija yra „induk- 
tyviai pagrįsta“, ji beveik visada veda prie klaidingų 
išvadų, o todėl ji yra induktyviai nepagrįsta. 


8. DEMARKACIJOS PROBLEMA 
(1974) 


I. Mokslas tr nemokslas 


Dabar aš nagrinėsiu demarkacijos problemą ir aiš- 
kinsiu, kaip ši problema susijusi su empirinio turinio 
ir patikrinamumo problemomis. 

Didieji mokslininkai, pavyzdžiui, Galilei, Kepleris, 
Newtonas, Einsteinas ir Bohras (apsiribosiu tik keletu 
jau nebegyvenančių mokslininkų), mano akimis, atsto- 
vauja paprastai, bet įspūdingai mokslo idėjai. Akivaiz- 
du, kad joks panašaus pobūdžio sąrašas, kad ir koks 
ilgas, neapibūdintų mokslininko ar mokslo in extenso, 
bet jis man leidžia radikaliai supaprastinti šį dalyką, 
ir, mano galva, iš šio supaprastinimo mes galime daug 
ko išmokti. Kaip savąjį mokslo pavyzdį aš turiu galvo- 
je didžiųjų mokslininkų veiklą. Tai nereiškia, kad ne- 
gerbiu mažesnio rango mokslininkų — esama šimtų di- 
džių žmonių ir didžių mokslininkų, kuriuos galima 
priskirti vos ne didvyrių kategorijai. 

Bet nuoširdžiai gerbdamas žemesnio rango moksli- 
ninkus, norėčiau dabar išsakyti herojišką 17 romantinę 
mokslo ir jo darbininkų idėją. Tai žmonės, kurie nuo- 
lankiai atsidėjo tiesos ieškojimui, mūsų žinojimo plėt- 
rai, žmonės, kurių gyvenimas buvo nuotykis, susijęs su 
drąsiomis idėjomis. Aš pasirengęs šalia jų apmąstyti 
daugelį ne tokių pasižymėjusių jų pagalbininkų, kurie 


153 


I. PAŽINIMO TEORIJA 


irgi buvo atsidėję tiesos ieškojimui — didžiajai tiesai. 
Bet prie šių žmonių aš nepriskiriu tų, kam mokslas 
buvo ne daugiau kaip profesija, technika, tų, kurių per 
daug nejaudina didžiosios problemos ir drąsiais spren- 
dimais pasiekiami dideli supaprastinimai. 

Aš noriu patyrinėti mokslą jo herojiškąja prasme. 
Mano galva, šalutinis padarinys yra tas, kad mes ga- 
lime ryškiai nušviesti ir kuklesnių taikomojo mokslo 
darbininkų veiklą. 

Taigi tokį aš matau mokslą. Nemėginu jo apibrėžti, 
ir dėl labai svarių priežasčių. Aš tik norėčiau apmesti 
paprasčiausią tų žmonių, kuriuos turiu galvoje, ir jų 
veiklos paveikslą. Ir šitas paveikslas bus didelis su- 
paprastinimas: tai žmonės, turėję drąsių idėjų, bet la- 
bai kritiškai nusiteikę savo idėjų atžvilgiu — jie stengėsi 
suvokti, ar jų idėjos yra teisingos, iš pradžių mėginda- 
mi suvokti, ar nėra taip, kad, galimas daiktas, jų idė- 
jos yra klaidingos. Jie rėmėsi drąsiais spėjimais ir dėjo 
didžiules pastangas atmesti savo pačių spėjimus. 

Manasis mokslo ir nemokslo demarkacijos kriteri- 
jus yra paprasta loginė šio dalyko analizė. Ar ji vykusi, 
ar ne, parodys jos vaisingumas. 


Drąsios idėjos yra naujos, drąsios hipotezės ir spė- 
jimai. O griežti bandymai jas atmesti yra griežtos kri- 
tinės diskusijos ir griežti empiriniai tikrinimai. 

Kada spėjimas čia kalbama prasme yra drąsus ir 
kada ne? Atsakymas: jis yra drąsus, jei ir tik jei jame 
glūdi didelė rizika būti klaidingam - jei dalykai gali 
būti visiškai kitokie ir kartais pasirodo esą visai ki- 
tokie. 

Apsvarstykime paprastą pavyzdį. Koperniko ir Aris- 
tarcho spėjimas, kad visatos centre yra Saulė, o ne 

Žemė, buvo nepaprastai drąsus. Beje, jis buvo klaidin- 
gas: šiandien niekas nebepripažįsta spėjimo, kad Sau- 
lė yra (Aristarcho ir Koperniko prasme) visatos centre. 
Bet tai nepaneigia nei šio spėjimo drąsumo, nei jo vai- 
singumo. Ir viena iš jo pagrindinių išvadų - kad Žemė 
nėra visatos centre, bet kad jai būdingas (mažų ma- 
žiausiai) paros ir metų judėjimas — vis dar visiškai 
pripažįstama, nepaisant tam tikrų su reliatyvumu su- 
sijusių nesusipratimų!. 

Bet aš noriu aptarti ne tai, kad ši teorija priimama 
15 dabar, o tai, kokia ji drąsi. Ji buvo drąsi, nes prieš- 
taravo visiems tuo metu vyravusiems požiūriams ir 
akivaizdiems (prima facie) juslių liudijimams. Ji buvo 
drąsi, nes postulavo iki tol nežinotą tikrovę, glūdinčią 
už regimybių. 

Ji nebuvo drąsi kita labai svarbia prasme: nei Aris- 
tarchas, nei Kopernikas nepasiūlė įvykdomo lemtingo 
eksperimento. Faktiškai jie neteigė, kad su tradicinė- 
mis regimybėmis yra kažkas negerai: priimtas regimy- 
bes jie paliko ramybėje ir tik perinterpretavo. Jie ne- 
siekė nusisukti sprandą, kad numatytų naujas 
stebimąsias regimybes. (Kai dėl Koperniko, tai toks 
teiginys yra didelis supaprastinimas, bet jis beveik vi- 
siškai teisingas turint galvoje Aristarchą.) 

Dėl to, kad yra būtent taip, Aristarcho ir Koperniko 
teorijos mano terminais gali būti apibūdintos kaip ne- 
mokslinės ar metafizinės. O tuo požiūriu, kad Koper- 
nikas tikrai numatė keletą smulkesnių dalykų, jo te- 
orija, mano terminais, yra mokslinė. Tačiau net kaip 
metafizinė teorija ji buvo toli gražu ne beprasmė, o 
pasiūlydama naują drąsų požiūrį į visatą ji nepapras- 
tai daug prisidėjo prie naujojo mokslo atsiradimo. 

Kepleris nuėjo kur kas toliau. Jis irgi turėjo drąsų 
metafizinį požiūrį —- iš dalies pagrįstą Koperniko teori- 
ja-— į pasaulio tikrovę. Bet jo požiūris jį atvedė prie 
daugelio naujų detalizuotų numatymų, susijusių su re- 
gimybėmis. Iš pradžių šie numatymai neatitiko stebė- 
jimų. Jis bandė perinterpretuoti stebėjimus pagal savo 
teorijas, bet jo atsidavimas tiesos ieškojimui buvo net 
didesnis negu jo entuziazmas, susijęs su metafizine pa- 
saulio harmonija. Todėl jis pasijuto priverstas atsisa- 
kyti keleto savo mėgstamų teorijų, viena po kitos, ir 
jas pakeisti kitomis, kurios atitiko faktus. Tai buvo 
didi ir širdį verianti kova. Galutinis rezultatas buvo jo 
garsieji ir nepaprastai svarbūs trys dėsniai, kurių jis 
nemėgo —- išskyrus trečiąjį. Bet jie atsilaikė prieš griež- 
čiausius jo tikrinimus - jie atitiko detaliausias regimy- 
bes ir stebėjimus, kuriuos jis paveldėjo iš Tycho. 

Keplerio dėsniai yra puikus priartėjimas prie to, ką 
mes šiandien laikome tikruoju mūsų Saulės sistemos 
planetų judėjimu. Jie net yra puikus priartėjimas prie 
tolimų binarinių žvaigždžių sistemų judėjimo, kuris bu- 
vo atrastas vėliau. Tačiau jie yra tik priartėjimas prie 
to, kas, kaip atrodo, yra tiesa — jie nėra teisingi. 

Jie buvo patikrinti naujų teorijų - Newtono ir Eins- 
teino —- kontekste, o tos teorijos numatė nedidelius nu- 
krypimus nuo Keplerio dėsnių. (Pagal Newtoną, Kep- 
lerio dėsniai tinka tik dviejų kūnų sistemoms [žr. taip 
pat toliau 12 ištrauką.) Taigi lemtingi eksperimentai 
liudijo prieš Keplerį, labai nežymiai, bet pakankamai 
aiškiai. 

Iš šių trijų teorijų — Keplerio, Newtono ir Einstei- 
no— vėliausia ir vis dar pati geriausia yra Einsteino 
teorija; ir kaip tik ši teorija atvedė mane į mokslo filo- 

sofiją. Einsteino traukos teorijoje mane labai sudomi- 
no tokie dalykai. 

1. Tai buvo labai drąsi teorija. Savo pamatinėmis 
idėjomis ji labai nukrypo nuo Newtono teorijos, kuri 
tuo metu buvo visiškai priimta. (Mažas Merkurijaus 
perihelio nukrypimas nieko per daug netrikdė turint 
galvoje visus kitus beveik neįtikimai sėkmingus aiški- 
nimus. Ar ji turėjo paaiškinti ir šį dalyką, tai jau kitas 
klausimas.) 

2. Einsteino teorijos požiūriu Newtono teorija buvo 
puikus priartėjimas, nors ir klaidingas (kaip ir Newto- 
no teorijos požiūriu Keplerio ir Galilei'aus teorijos bu- 
vo puikus priartėjimas, nors ir klaidingas). Taigi ne 
teorijos tiesa nulemia mokslinį jos pobūdį. 

3. Iš savo teorijos Einsteinas išvedė tris svarbius 
numatymus, susijusius su labai skirtingais stebimai- 
siais efektais. Du iš šių numatymų nebuvo apmąstyti 
niekieno iki jo, o visi numatymai prieštaravo Newtono 
teorijai tiek, kiek galima sakyti, kad jie apskritai gali 
būti priskiriami šios teorijos pritaikymo sričiai. 

Bet gal didžiausią įspūdį man padarė štai kokie du 
dalykai. 

4. Einsteinas skelbė, kad šie numatymai yra lem- 
tingi: jei jie neatitiks tikslių teorinių jo apskaičiavimų, 
jis traktuos savo teoriją kaip paneigtą. 

5. Tačiau Einsteinas teigė, kad net jei šie numaty- 
mai būtų patvirtinti stebėjimais, jo teorija būtų klai- 
dinga: jis pasakė, kad ji būtų didesnis priartėjimas 
prie tiesos negu Newtono teorija, bet pateikė argumen- 
tų, kodėl jis jos netraktuotų kaip teisingos teorijos net 
tuo atveju, jei visi numatymai pasirodytų teisingi. Jis 
iškėlė keletą reikalavimų, kuriuos turi atitikti teisinga 
teorija (vieningo lauko teorija), ir paskelbė, kad jo teori- 

ja geriausiu atveju yra priartėjimas prie tos, iki šiol 
nesuformuluotos, vieningo lauko teorijos. 

Tarp kitko, galima pažymėti, kad Einsteinui, kaip 
ir Kepleriui, nepavyko įgyvendinti savo mokslinės sva- 
jonės — ar savo metafizinės svajonės, — nėra svarbų, 
kaip ją šiuo atveju pavadinsime. Tai, ką šiandien va- 
diname Keplerio dėsniais ar Einsteino traukos teorija, 
yra tokie rezultatai, kurie jokiu būdu nepatenkino jų 
autorių, kiekvienas iš kurių siekė įgyvendinti savo sva- 
jonę iki gyvenimo pabaigos. Panašiai galima pasakyti 
net apie Newtoną: jis niekada nemanė, kad veiksmo 
per atstumą teorija gali būti galutinai priimama kaip 
traukos paaiškinimasž. 

Einsteino teoriją pirmą kartą patikrino garsusis 
Eddingtono užtemimo eksperimentas, padarytas 
1919 m. Nors Einsteinas nemanė, kad jo teorija teisin- 
ga, ir buvo įsitikinęs, kad ji yra tik naujas svarbus 
priartėjimas prie tiesos, jis niekada neabejojo šio eks- 
perimento rezultatais: vidinis jo teorijos nuoseklumas, 
vidinė jos logika įtikino jį, kad ta teorija yra žingsnis 
pirmyn, nors jis ir manė, kad ji gali būti klaidinga. 
Nuo to laiko ji labai sėkmingai atlaikė daugelį tolesnių 
tikrinimų. Bet kai kurie žmonės vis dar mano, kad 
Einsteino teorijos ir stebėjimų atitikimas gali būti su- 
tapimų (nors visiškai neįtikėtinų) padarinys. Šito ne- 
įmanoma paneigti, tačiau tas sutapimas veikiau gali 
būti nulemtas to, kad Einsteino teorija yra be galo 


puikus priartėjimas prie tiesos“. 


Šitoks mokslo paveikslas, apie kurį aš kol kas tik 
užsiminiau, gali būti apibūdintas taip. 

Egzistuoja tikrovė už to pasaulio, kuris mums pasi- 
rodo, galimas daiktas, daugiasluoksnė tikrovė, o regi- 
mybės yra labiausiai išoriški tos tikrovės sluoksniai. 

Didžio mokslininko darbas — drąsiai spėti, kokios yra 
šitos vidinės tikrovės. Tai panašu į mito kūrimą. (Isto- 
riniu požiūriu Newtono idėjas mes galime susieti su 
Anaksimandro ir Hesiodo idėjomis, o Einsteino — su 
Faraday'aus, Boscovičiaus, Leibnizo, Descartes'o ir net 
Aristotelio bei Parmenido idėjomis*. Drąsumas gali būti 
išmatuotas atstumu tarp regimybės pasaulio ir spėja- 
mosios tikrovės, aiškinamųjų hipotezių. 

Bet esama ir kitokios, ypatingos drąsos — drąsos 
numatyti regimybių pasaulio aspektus, kurie iki tol 
buvo nepastebėti, bet kurie turi būti jam būdingi, jei 
spėjamoji tikrovė yra (daugiau ar mažiau) teisinga, jei 
aiškinamosios hipotezės yra (apytikriai) teisingos. Kaip 
tik šią ypatingą drąsą aš turiu galvoje, kai kalbu apie 
drąsius mokslinius spėjimus. Kaip tik spėjimo drąsa 
palenkta realiai rizikai — rizikai, susijusiai su tuo, kad 
spėjimas gali būti patikrintas ir atmestas, susidūrimo 
su tikrove rizikai. 

Taigi aš siūliau ir siūlau teiginį, kad kaip tik ši 
antro tipo drąsa, kartu su pasirengimu imtis tikrinimų 
tr atmetimų, „empirinį“ mokslą skiria nuo nemokslo tr 
ypač nuo ikimokslinių mitų bei metafizikos. 

Šį teiginį-siūlymą aš vadinsiu D: D - tai demarka- 
cija. 

Šis kursyvu išskirtas D siūlymas yra tai, ką aš vis 
dar traktuoju kaip savo filosofijos branduolį. Bet aš 
visada buvau labai kritiškai nusiteikęs bet kurios savo 
idėjos atžvilgiu, todėl iškart bandžiau surasti šios kon- 
krečios idėjos trūkumus, daug metų prieš ją paskelb- 
damas. O paskelbiau ją kartu su svarbiausiais šios kri- 
tikos rezultatais. Manoji kritika mane atvedė prie kelių 
I) siūlymo patikslinimų bei patobulinimų: tai nebuvo 

vėlesnės nuolaidos, jie buvo paskelbti kartu su tuo siū- 
lymu kaip paties siūlymo dalis?. 


II. Keblumai, susiję 
su demarkacijos siūlymu 


1. Savo demarkacijos kriterijų iš pat pradžių aš va- 
dinu siūlymu. Taip yra iš dalies dėl to, kad į apibrėži- 
mus aš žiūriu įtariai ir jų nemėgstu. Apibrėžimai yra 
arba santrumpos, todėl nebūtini, nors gal ir patogūs, 
arba aristoteliški bandymai „konstatuoti pasaulio es- 
mę“, todėl - nesąmoningos sutartinės dogmos [žr. anks- 
tesnę 6 ištrauką). Jei „mokslą“ aš apibrėžiu remdama- 
sis savo demarkacijos kriterijumi (pripažįstu, kad tai 
daugiau ar mažiau aš ir darau), tai bet kas gali pasiū- 
lyti kitą apibrėžimą, pavyzdžiui, „Mokslas yra teisingų 
teiginių visuma“. Diskusija apie tokių apibrėžimų 
teigiamybes gali būti visai bevaisė. Štai kodėl iš pra- 
džių aš papasakojau apie didį, herojišką mokslą, o 
paskui pateikiau siūlymą dėl kriterijaus, leidžiančio 
mums apytikriai atskirti tokį mokslą. Bet koks atribo- 
jimas manąja prasme turi būti apytikris. (Tuo jis bene 
labiausiai skiriasi nuo kiekvieno formalaus prasmės 
kriterijaus, būdingo bet kokiai dirbtinei „mokslo kal- 
bai“.) Juk tarpas tarp metafizikos ir mokslo nėra labai 
ryškus: kas vakar buvo metafizinė idėja, rytoj gali tap- 
ti patikrinama moksline teorija, ir taip nutinka dažnai 
(įvairių pavyzdžių esu pateikęs knygoje Mokslinio at- 
radimo logika ir kitur; galbūt geriausias pavyzdys yra 
atomizmas). 

"Taigi vienas iš keblumų yra tas, kad mūsų kriteri- 
jus neturi būti pernelyg griežtas; ir skyriuje „Tikrina- 

mumo laipsniai“ (Mokslinio atradimo logika) aš siū- 
liau teiginį (kaip savotišką antrąjį D kriterijaus, pa- 
teikto pirmame skirsnyje, patobulinimą), kad kokia nors 
teorija yra mokslinė tiek, kiek ji yra patikrinama. 

Beje, tai vėliau atvedė prie paties vaisingiausio šios 
knygos atradimo, kad egzistuoja patikrinamumo (ar 
moksliškumo) laipsniai, kuriuos galima tapatinti su em- 
pirinio turinio (arba informacinio turinio) laipsniais. 

2. Ankstesniame skirsnyje pateikta formulė D 1š- 
reikšta tam tikra psichologine kalba. Ją galima gerokai 
patobulinti, kalbant apie teorines sistemas arba teigi- 
nių sistemas — taip aš dariau knygoje Mokslinio atra- 
dimo logika. Tokia padėtis iškart verčia pripažinti vieną 
iš problemų, susijusių su demarkacijos falsifikabilumo 
kriterijumi: net jei mes galime jį taikyti teiginių s:ste- 
moms, būtų sunku arba išvis neįmanoma pasakyti, koks 
pavienis teiginys ar kokia teiginių sistemos posistemė 
buvo tikrinama konkrečiu eksperimentu. Taigi mes ga- 
lime tam tikrą sistemą apibūdinti kaip mokslinę ar 
empiriškai patikrinamą, kartu būdami visiškai netikri 
dėl jos sudedamųjų dalių. 

Pavyzdžiu gali būti Newtono traukos teorija. Daž- 
nai būdavo keliamas klausimas, ar Newtono judėjimo 
dėsniai (arba kai kurie iš jų) veikiau nėra užmaskuoti 
apibrėžimai, o ne empiriniai teiginiai. 

Mano atsakymas yra toks: Newtono teorija yra sis- 
tema. Jei mes ją falsifikuojame, tai kartu falsifikuojame 
ir visą sistemą. Galimas daiktas, mes galime suabejoti 
vienu ar kitu tos sistemos dėsniu. Bet tai reiškia tik 
tiek, jog mes spėjame, kad koks nors sistemos pasikei- 
timas neleis jos falsifikuoti, arba kitais žodžiais tariant, 
kad kokia nors alternatyvi sistema bus patobulinimas, 
didesnis priartėjimas prie tiesos. 

Bet tai reiškia štai ką: falsifikavimo galimybės 
priskyrimas kokiai nors posistemei yra tipiška hipote- 
zė, spėjimas, toks kaip ir kiti, nors, galimas daiktas, 
tai tėra tik miglotas įtarimas tuo atveju, jeigu nepa- 
siūlyta apibrėžta alternatyva. Tą pat galima pasakyti 
kitaip: sprendimas, kad tam tikros posistemės negali- 
ma falsifikuoti, irgi yra tipiškas spėjimas. Kaip ir vis- 
kas moksle, atsakomybės dėl nesėkmės priskyrimas ar- 
ba nepriskyrimas yra spėjamasis; svarbu yra tik viena 
— pasiūlyti naują alternatyvą ir kitokią spėjamąją sis- 
temą, kuri gali atlaikyti falsifikacinį patikrinimą. 

3. 1 ir 2 punktai rodo, kad nors manasis drąsių 
spėjimų ir griežtų atmetimų kriterijus gali būti ir tei- 
singas, esama keblumų, kurių nedera išleisti iš akių. 
Paprasčiausias keblumas gali būti toks. Biologas pa- 
siūlo spėjimą, kad visos gulbės yra baltos. Kai Austra- 
lijoje atrandamos juodos gulbės, jis tvirtina, kad jo spė- 
jimas neatmestas. Jis atkakliai tvirtina, kad tos juodos 
gulbės yra nauja paukščių rūšis, nes viena iš gulbę 
apibrėžiančių ypatybių yra ta, kad ji balta. Kitaip ta- 
riant, jis gali išvengti atmetimo, nors mano galva, jis 
veikiausiai pasimokytų daugiau pripažindamas, kad yra 
neteisus. 

Bet kuriuo atveju — ir tai labai svarbu — teorija 
„Visos gulbės yra baltos“ gali būti atmetama bent jau 
tokia aiškia logine prasme: turi būti paskelbta, kad ją 
atmeta kas nors, kas pripažįsta, jog egzistuoja bent 
viena nebalta gulbė. 

4. Šiame pavyzdyje glūdintis principas yra labai pri- 
mityvus, bet jį galima labai daug kur pritaikyti. Ilgą 
laiką chemikai buvo linkę manyti, kad atominis svoris, 
lydymosi temperatūra ir panašios ypatybės yra me- 

džiagas apibrėžiančios ypatybės: negali egzistuoti van- 
duo, kurio užšalimo taškas kitoks negu 0* C — tai būtų 
visai ne vanduo, nors kitais aspektais ir labai panašu 
į vandenį. Bet jei taip, tada pagal manąjį demarkacijos 
kriterijų teiginys „Vanduo užšąla esant 09 C tempera- 
tūrai“ nebūtų mokslinis ar empirinis teiginys. Tai bū- 
tų tautologija — apibrėžimo dalis. 

Akivaizdu, kad čia esama problemos: arba mano de- 
markacijos kriterijus atmestinas, arba turime pripa- 
žinti, kad galima atrasti vandenį, kurio užšalimo taš- 
kas nėra 0? C. 

5. Žinoma, aš pripažįstu antrąją galimybę ir ma- 
nau, kad iš šio paprasto pavyzdžio galime pamatyti 
daug mano D siūlymo pranašumų. Štai tarkime, kad 
atradome vandenį, kurio užšalimo taškas kitoks. Ar jį 
dar galima vadinti vandeniu? Aš tvirtinu, kad toks klau- 
simas yra visiškai netinkamas. Mokslinė hipotezė buvo 
tokia: tam tikras skystis (nesvarbu, kaip jį vadinsime), 
pasižymintis įvairiomis cheminėmis ir fizikinėmis sa- 
vybėmis, užšąla esant 0* C temperatūrai. Jei kuri nors 
iš šių savybių, kuri, kaip buvo spėjama, nuolat susijusi 
su kitomis savybėmis, nepasirodytų, tada mes būtume 
neteisūs; ir šitaip atsiranda naujų ir įdomių problemų. 
Pati nesvarbiausia problema yra tokia: ar tą skystį 
mes ir toliau vadinsime vandeniu —- tai grynai sutartinis 
dalykas. Taigi šis pavyzdys ne tik neatmeta manojo 
demarkacijos kriterijaus — jis padeda mums suprasti, 
kas mokslui svarbu, o kas yra sutartiniai ir nesvarbūs 
dalykai. 

6. Kaip aiškinama pačiame pirmame knygos Moks- 
linio atradimo logika skyriuje, susidurdami su atmeti- 
mais mes visada galime imtis vengimo taktikos. Dėl 

istorinių priežasčių iš pradžių šią taktiką aš vadinau 
konvencionalistinėmis gudrybėmis [arba išsisukinėji- 
mais|, bet dabar vadinu imunizuojančiomis taktikomis 
arba gudrybėmis?: mes visada galime imunizuoti teori- 
ją prieš atmetimą. Esama daug tokių imunizuojančių 
vengimo taktikų, ir jei negalime surasti nieko geres- 
nio, visada galime neigti atmetančio stebėjimo objek- 
tyvumą ar net jo egzistavimą. (Prisiminkime tuos žmo- 
nes, kurie atsisakė žiūrėti pro Galilei aus teleskopą.) 
"Tokie intelektualai, kuriems svarbiau būti teisiems, o 
ne sužinoti ką nors įdomaus, nors nelaukto, jokiu būdu 
nėra reta išimtis. 

7. Nė vienas iš kol kas aptartų keblumų nėra labai 
didelis: gali pasirodyti, kad įveikti jiems pakanka šiek 
tiek intelektualinio sąžiningumo. Apskritai tai teisin- 
ga. Bet kaip šitokį intelektualinį sąžiningumą išreikšti 
logikos terminais? Knygoje Mokslinio atradimo logika 
šį dalyką apibūdinau kaip tokią metodo taisykle arba 
metodologinę taisyklę: „Nemėgink vengti falsifikacijos 
kišdamas galvą į smėlį!“ 

8. Bet aš buvau netgi dar savikritiškesnis: iš pra- 
džių pažymėjau, kad tokia metodo taisyklė neišvengia- 
mai yra šiek tiek miglota, kaip ir demarkacijos proble- 
ma. Akivaizdu, galima pasakyti, kad jei bet kuria kaina 
vengiama falsifikacijos, tai išsižadama empirinio mokslo 
manąja šio žodžio prasme. Bet aš, be to, supratau, kad 
perdėtas jautrumas atmetančiai kritikai yra toks pat 
pavojingas: dogmatizmas yra teisėtas, nors to teisėtumo 
ribos ir siauros. Tas, kuris pernelyg lengvai atsisako 
savo teorijos susidūręs su akivaizdžių atmetimu, nie- 
kada neatskleis savo teorijoje glūdinčių galimybių. 
Mokslui būdinga polemika — puolimas, bet kaip tik 
todėl ir gynimasis. Tik jei stengiamės apginti savo te- 

orijas, galime atskleisti įvairių jose slypinčių galimy- 
bių. Kaip visada, mokslas yra spėjimas. Galima spėti, 
kada liautis ginti mėgstamą teoriją ir kada pamėginti 
imtis naujos. 

9. Taigi aš nesiūlau tokios paprastos taisyklės: „Ieš- 
kok atmetimų ir niekada dogmatiškai negink savo te- 
orijos“. Vis dėlto tai daug geresnis patarimas negu dog- 
matiškas gynimas bet kuria kaina. Tiesa yra ta, kad 
mes visada turime būti kritiški: savikritiški savo pačių 
teorijų atžvilgiu ir savikritiški savo pačių kritikos at- 
žvilgiu, ir, žinoma, niekada neturime vengti problemos. 

Taigi D siūlymo, demarkacijos kriterijaus, metodo- 
loginė forma yra apytikriai tokia: siūlykite teorijas, ku- 
rios gali būti kritikuojamos, galvokite apie galimus 
falsifikacinius eksperimentus — lemtingus eksperimen- 
tus, bet neatsisakykite savo teorijų pernelyg lengvai — 
bent jau iki tol, kol kritiškai neištyrinėjote savo kri- 
tikos. 


III. Empirinės mokslinės 
ir nemokslinės teorijos 


Keblumai, susiję su mano demarkacijos kriterijumi 
D, yra svarbūs, tačiau jų nedera perdėti. Jis miglotas 
todėl, kad tai metodologinė taisyklė ir kad pats mokslo 
ir nemokslo atribojimas yra miglotas. Bet jis pakanka- 
mai tikslus, kad būtų įmanoma nubrėžti perskyrą tarp 
daugelio fizikinių teorijų ir metafizinių teorijų, pavyz- 
džiui, psichoanalizės ar marksizmo (jo dabartine for- 
ma). Žinoma, tai viena iš svarbiausių mano tezių, ir nė 
vienas, jos nesupratęs, negali sakyti, kad suprato ma- 
no teoriją. 

Beje, su marksizmu yra kitaip negu su psichoana- 
lize. Kadaise marksizmas buvo mokslinė teorija: jis pra- 
našavo, kad kapitalizmas atves prie didėjančio skurdo 
ir per daugiau ar mažiau nuosaikią revoliuciją prie 
socializmo, kad pirmiausia tai atsitiks labiausiai tech- 
niškai išsivysčiusiose šalyse, be to, kad „gamybos prie- 
monių“ techninė revoliucija, o ne kas kita, atves prie 
socialinių politinių ir ideologinių sąjūdžių. 

Bet (vadinamoji) socialistinė revoliucija pirmiausia 
įvyko vienoje iš techniškai atsilikusių šalių. O užuot 
atsitikus taip, kad gamybos priemonės sukurtų naują 
ideologiją, nutiko taip, kad iš pradžių atsirado Lenino 
ir Stalino ideologija, pagal kurią Rusija turi žengti in- 
dustrializacijos kryptimi („Socializmas yra proletaria- 
to diktatūra plius elektrifikacija“) ir kuri paskatino nau- 
ją gamybos priemonių raidą. | 

Taigi galima sakyti, kad marksizmas kadaise buvo 
mokslas, tačiau toks, kurį atmetė tam tikri faktai, kaip 
pasirodė, prieštaravę jo pranašystėms (čia aš paminė- 
jau tik keletą tokių faktų). 

"Tačiau marksizmas jau nebėra mokslas, nes jis su- 
laužė metodologinę taisyklę, pagal kurią mes turime 
priimti falsifikaciją, ir imunizavosi prieš pačius aki- 
vaizdžiausius jo pranašysčių atmetimus. Nuo to laiko 
jį galima apibūdinti tik kaip nemokslą — kaip metafi- 
zinę svajonę, jei jums patinka, susijungusią su žiauria 
tikrove. 

Psichoanalizės atvejis visai kitoks. Tai įdomi psi- 
chologinė metafizika (ir, be abejonės, joje esama tiesos, 
kaip dažnai būna metafizinėse idėjose), bet ji niekada 
nebuvo mokslas. Gali būti daugybė žmonių, kurie pri- 
skirtini Freudo ar Adlerio [psichoanalizės] atvejams: 
pats Freudas aiškiai buvo froidiškas atvejis, o Adle- 

ris-— adleriškas atvejis. Tačiau jų teorijos negali būti 
mokslinės čia aptariama prasme paprasčiausiai todėl, 
kad jos nedaro išimties jokiam fiziškai įmanomam žmo- 
gaus elgesiui. Kad ir ką kas nors darytų, iš principo tai 
galima eksplikuoti Freudo ar Adlerio terminais. (Adle- 
rio pasitraukimas nuo Freudo buvo labiau adleriškas 
negu froidiškas, bet Freudas niekada į tai nežiūrėjo 
kaip į savo teorijos atmetimą.) 

Padėtis labai aiški. Nei Freudas, nei Adleris nepri- 
pažįsta, kad koks nors pavienis asmuo gali veikti sa- 
vitai, kad ir kokios būtų išorinės aplinkybės. Ar koks 
nors žmogus paaukojo savo gyvybę, kad išgelbėtų skęs- 
tantį vaiką (sublimacijos atvejis), ar jis nužudė vaiką, 
jį nuskandindamas (represijos atvejis) — remiantis Freu- 
do teorija to negalima nei numatyti, nei laikyti neįma- 
nomu dalyku: ši teorija suderinama su bet kuo, kas tik 
gali atsitikti - netgi be kokio nors ypatingo imunizaci- 
Jos traktavimo. 

Taigi marksizmas tapo nemokslinis dėl to, kad grie- 
bėsi imunizuojančios strategijos, o psichoanalizė buvo 
imunitetiška iš pat pradžių ir tokia pasilikoš. Priešin- 
gai, dauguma fizikinių teorijų visai nesigriebia imuni- 
zuojančios taktikos ir yra labai falsifikabilios iš pat 
pradžių. Paprastai jos daro išimtį begalei suvokiamų 
galimybių. 

Žinoma, didžiausia mano demarkacijos kriterijaus 
vertė — parodyti šiuos skirtumus. Jis ir atvedė mane 
prie teorijos, pagal kurią empirinį teorijos turinį gali- 
ma pamatuoti išskirtų galimybių skaičiumi (tarus, kad 
buvo naudojamasi protingai neimunizuojančia metodo- 
logija). 

IV. Ad hoc hipotezės ir pagalbinės hipotezės 


Esama vieno svarbaus metodo, leidžiančio vengti 
atmetimų ar nuo jų pabėgti: tai pagalbinių hipotezių 
arba ad hoc hipotezių metodas. 

Jei koks nors mūsų spėjimas nepasiteisina — jei, 
pavyzdžiui, Urano planeta nejuda kaip tik taip, kaip 
turi būti pagal Newtono teoriją, — tada mes turime 
keisti teoriją. Bet dažniausiai esama dviejų rūšių pa- 
keitimų, konservatyvių ir revoliucinių. O konservaty- 
vius pakeitimus vėl galima skirstyti į dvi grupes: ad 
hoc hipotezes 17 pagalbines hipotezes. 

Urano judėjimo nuokrypių atveju iškelta hipotezė 
buvo iš dalies revoliucinė: buvo spėjama, kad egzistuo- 
ja nauja planeta, kažkas, kas nepažeidžia Newtono ju- 
dėjimo dėsnių tačiau kas tikrai veikia daug senesnę 
„pasaulio sistemą“. Naujas spėjimas buvo veikiau pa- 
galbinis, o ne ad hoc, nes nors buvo tik ši viena ad hoc 
priežastis jo griebtis, jis buvo patikrintas nepriklauso- 
mat: buvo apskaičiuota naujos planetos (Neptūno) pa- 
dėtis, planeta buvo atrasta optiškai, ir buvo nustatyta, 
kad tai visiškai paaiškina Urano anomalijas. Taigi ši 
pagalbinė hipotezė neperžengė Newtono teorijos ribų, 
ir galimas atmetimas virto sensacingu patvirtinimu. 

Spėjimą aš vadinu „ad hoc“ tada, jei jo griebiamasi 
(kaip šiuo atveju) norint paaiškinti tam tikrą sunku- 
mą, bet kartu jei (priešingai šiam atvejui) jis negali 
būti patikrintas nepriklausomai. 

Akivaizdu, kad - kaip ir bet kas metodologijoje - ši 
ad hoc hipotezių ir konservatyvių pagalbinių hipotezių 
perskyra yra šiek tiek miglota. Pauli iškėlė neutrino 
hipotezę visai sąmoningai, kaip ad hoc hipotezę. Iš pra- 
džių jis neturėjo vilties, kad vieną gražią dieną bus 

surasti nepriklausomi įrodymai — tuo metu tai atrodė 
praktiškai neįmanoma. "Taigi čia turime ad hoc hipote- 
zės pavyzdį, kai hipotezė, plečiantis žinojimui, prarado 
savo ad hoc pobūdį. Be to, tai įspėjimas neskelbti per- 
nelyg griežto nuosprendžio ad hoc hipotezėms: galiau- 
siai jos gali tapti patikrinamomis, kaip gali atsitikti ir 
metafizinėms hipotezėms. Bet apskritai mūsų patikri- 
namumo kriterijus verčia mus vengti ad Aoc hipote- 
zių - ir Pauli iš pradžių nejautė jokio džiaugsmo dėl 
neutrino, kurio egzistavimas, kaip atrodė, galiausiai 
turėjo būti atmestas, jei nauji metodai nebūtų davę 
galimybės nepriklausomai tai patikrinti. 

Ad hoc hipotezės — t. y. esamu metu nepatikrina- 
mos pagalbinės hipotezės — gali išgelbėti beveik kiek- 
vieną teoriją nuo bet kokio konkretaus atmetimo. Bet 
tai nereiškia, kad ad hoc hipotezėmis galime naudotis 
nevaržomai. Jos gali tapti patikrinamos, o negatyvus 
patikrinimas gali mus priversti arba atsisakyti hipote- 
zės, arba iškelti naują, antrinę ad Roc hipotezę, ir taip 
iki begalybės. Faktiškai tai toks dalykas, kurio mes 
beveik visada vengiame. (Sakau „beveik“, nes metodo- 
loginės taisyklės nėra tvirtos ir griežtos.) 

Maža to, galimybė spręsti problemas remiantis ad 
hoc hipotezėmis neturi būti perdėta: esama daug at- 
metimų, kurių tokiu būdu neįmanoma išvengti, nors 
visada įmanoma kokia nors imunizuojanti taktika, pa- 
vyzdžiui, atmetimo nepaisymas. 


Antra dalis 


MOKSLO 
FILOSOFIJA 


9. MOKSLINIS METODAS 


Teorija, dėstoma šiuose puslapiuose, radikaliai prie- 
šinga bet kokiems mėginimams remtis indukcinės l0o- 
gikos idėjomis. Ji gali būti apibūdinta kaip dedukcinio 
tikrinimo metodo teorija arba kaip požiūris, pagal kurį 
hipotezė gali būti patikrinta tik empiriškai — ir tik 
tada, kai ji jau iškelta. 

Kad galėčiau išdėstyti šitokį požiūrį (kuris gali būti 
vadinamas „deduktyvizmu“, priešingai „induktyviz- 
mui“), iš pradžių turiu išryškinti skirtumą tarp pažini- 
mo psichologijos, nagrinėjančios empirinius faktus, ir 
pažinimo logikos, kurią domina tik loginiai ryšiai. Juk 
tikėjimą indukcine logika dažniausiai lemia psicholo- 
ginių problemų painiojimas su epistemologinėmis. Be- 
je, verta pažymėti, kad ši painiava trikdo ne tik paži- 
nimo logiką, bet ir pažinimo psichologiją. 


I. Psichologizmo pašalinimas 


Anksčiau esu sakęs, kad mokslininko darbas — iš- 
kelti ir tikrinti teorijas. 

Man atrodo, kad pradinė pakopa, teorijos pagavos 
ar išradimo veiksmas, ne tik nereikalauja loginės ana- 

lizės, bet ir negali būti logiškai analizuojama. Klausi- 
mas, kaip atsitinka, kad žmogus aptinka naują idėją — 
ar tai būtų muzikinė tema, dramatinis konfliktas, ar 
mokslinė teorija —- gali labai dominti empirinę psicho- 
logiją, bet jis nesvarbus mokslinio pažinimo loginei ana- 
lizei. Šią analizę domina ne klausimai apie faktus (Kan- 
to guid facti?), o tik klausimai apie pagrindimą ar 
galioseną (Kanto guid juris?). Jos keliami klausimai 
yra tokie: Ar teiginys gali būti pagrįstas? Jei taip, tai 
kokiu būdu? Ar jis patikrinamas? Ar jis logiškai pri- 
klauso nuo tam tikrų kitų teiginių? Ar gal jis jiems 
prieštarauja? Kad teiginį būtų galima logiškai anali- 
zuoti šitokiu būdu, jis jau turi būti mums duotas. Kas 
nors jau turi būti jį suformulavęs ir padaręs loginio 
nagrinėjimo objektu. 

Todėl aš nubrėšiu ryškią perskyrą tarp naujos idė- 
jos pagavos proceso ir jos loginio tyrinėjimo metodų ir 
rezultatų. Kai dėl pažinimo logikos — priešingai negu 
pažinimo psichologijos — uždavinio, aš jį spręsiu rem- 
damasis prielaida, kad jis tėra toks — tirti metodus, 
taikomus tuose sisteminiuose tikrinimuose, kuriems tu- 
ri būti palenkta kiekviena nauja idėja, jei ja dera rim- 
tai užsiimti. 

Kai kas gali prieštarauti, kad uždavinį užsiimti tuo, 
kas buvo pavadinta „racionalia rekonstrukcija“ tų žings- 
nių, kurie mokslininką atveda prie atradimo — prie 
kokios nors naujos tiesos suradimo — būtų tikslingiau 
laikyti epistemologijos uždaviniu. Tačiau klausimas yra 
toks: ką gi iš tikrųjų mes norime rekonstruoti? Jei re- 
konstruoti reikia tuos procesus, kurie paskatina ir iš- 
laisvina įkvėpimą, tada aš turiu atsisakyti tokį užda- 
vinį laikyti pažinimo logikos uždaviniu. Tokiais 
procesais turi domėtis ne logika, o empirinė psicholo- 

gija. Visai kas kita, jei mes norime racionaliai rekonst- 
ruoti vėlesnius tikrinimus, kuriais gali būti nustatyta, 
kad tas įkvėpimas yra atradimas ir tam tikras žinoji- 
mas. Kiek mokslininkas kritiškai vertina, pakeičia ar 
atmeta savo paties įkvėpimą, mes galime, jei mums 
patinka, savo atliekamą metodologinę analizę traktuo- 
ti kaip savotišką atitinkamų mąstymo procesų „racio- 
nalią rekonstrukciją“. Bet šitokia rekonstrukcija neap- 
rašys šių procesų taip, kaip jie vyko iš tikrųjų: ji gali 
duoti tik tikrinimo procedūros loginę apybraižą. Tai, 
ko gero, ir viskas, ką turi galvoje tie, kurie kalba apie 
„racionalią rekonstrukciją“ tų būdų, kuriais mes gau- 
name žinojimą. 

Taigi mano čia pateikiami argumentai visai nepri- 
klauso nuo šios problemos. Tačiau mano asmeninis po- 
žiūris į šį dalyką yra toks: nėra tokio dalyko kaip 1o- 
ginis metodas, leidžiantis surasti naujas idėjas arba 
logiškai rekonstruoti šį procesą. Mano požiūrį galima 
išreikšti tokiais žodžiais: kiekviename atradime glūdi 
„lracionalus elementas“ arba „kūrybinė intuicija“ Berg- 
sono apibrėžtąja prasme. Panašiai ir Einsteinas kalba 
apie „ieškojimą tų labai universalių dėsnių <...> iš ku- 
rių pasaulio vaizdą galima išvesti remiantis gryna de- 
dukcija“. Jis teigia, kad „nėra loginio kelio, vedančio 
prie šių dėsnių. Juos galima prieiti tik intuicija, pa- 
grįsta kažkuo, kas panašu į intelektualinę meilę (Ein- 
fūhlung) patyrimo objektams'2. 


II. Dedukcinis teorijų tikrinimas 


Pagal tą požiūrį, kuris bus čia dėstomas, teorijų kri- 
tinio tikrinimo ir jų atrankos pagal tikrinimo rezulta- 

tus metodas visada taikomas štai kokiu būdu. Iš nau- 
jos idėjos, turinčios bandomąjį pobūdį ir dar niekaip 
nepagrįstos — numatymo, hipotezės, teorinės sistemos 
ar dar ko nors — loginės dedukcijos būdu padaromos 
tam tikros išvados. Paskui šios išvados lyginamos vie- 
na su kita ir su kitais tiesiogiai su jomis susijusiais 
teiginiais, kad būtų nustatyta, kokie loginiai ryšiai (pa- 
vyzdžiui, ekvivalentiškumo, išvedamumo, suderinamu- 
mo ar nesuderinamumo) jas sieja. 

Jei mums patinka, galime išskirti keturias skirtin- 
gas kryptis, kuriomis teorija gali būti tikrinama. Pir- 
ma, tai loginis išvadų tarpusavio lyginimas, kuriuo pa- 
tikrinamas vidinis sistemos nuoseklumas. Antra, tai 
teorijos loginės formos tyrinėjimas, siekiant nustatyti, 
ar ji turi empirinės ar mokslinės teorijos pobūdį, ar, 
pavyzdžiui, ji yra tautologiška. Trečia, tai lyginimas su 
kitomis teorijomis, pirmiausia siekiant nustatyti, ar ta 
teorija, tarkim, atlaikiusi įvairius mūsų tikrinimus, bus 
moksliškai pažangi. Ir galiausiai tai teorijos tikrini- 
mas empiriškai taikant tas išvadas, kurios gali būti iš 
jos kildinamos. 

Šio paskutinio tikrinimo tikslas — nustatyti, kiek 
naujos teorijos išvados — tie nauji dalykai, kuriuos ji 
tvirtina — atitinka praktikos reikalavimus, kuriuos iš- 
kelia grynai moksliniai eksperimentai arba praktinis 
technologijų taikymas. Ir šiuo atveju tikrinimo proce- 
dūra pasirodo esanti dedukcinė. Remiantis anksčiau 
priimtais kitais teiginiais iš tos teorijos dedukuojami 
tam tikri singuliariniai teiginiai, kuriuos galime pava- 
dinti „prognozėmis“; tai ypač tokios prognozės, kurios 
lengvai patikrinamos ir pritaikomos. Iš šių teiginių at- 
renkami tokie, kurie neišvedami iš esamos teorijos, ir 


176 


9. MOKSLINIS METODAS 


ypač tokie, kurie prieštarauja esamai teorijai. Toliau 
mes siekiame įvertinti šiuos (ir kitus) išvestinius teig1i- 
nius, lygindami juos su praktinių pritaikymų bei eks- 
perimentų rezultatais. Jei įvertinimas teigiamas, t. y. 
jei pasirodo, kad singuliarinės išvados yra priimtinos 
ar veriftkuotos, tada atitinkama teorija tam kartui lai- 
koma patikrinta: mes neradome priežasties ją atmesti. 
Bet jei įvertinimas yra negatyvus ar, tariant kitais žo- 
džiais, jei išvados buvo falsifikuotos, tada jų falsifika- 
vimas kartu falsifikuoja ir tą teoriją, iš kurios tos 1šva- 
dos buvo logiškai dedukuotos. 

Reikia pažymėti, kad pozityvus įvertinimas gali pa- 
remti teoriją tik laikinai, nes ją visada gali paneigti 
tolesni negatyvūs įvertinimai. Kol teorija atsilaiko prieš 
išsamius ir griežtus tikrinimus ir neišstumiama kitos 
teorijos mokslinės pažangos procese, mes galime saky- 
ti, kad ji „įrodė, ko verta“, ar kad ją patvirtino“ anks- 
tesnis patyrimas. 

Čia apibūdintoje procedūroje nematyti nieko, kas 
būtų panašu į indukcinę logiką. Aš niekada nemanau, 
kad remdamiesi singuliarinių teiginių tiesa mes gali- 
me daryti išvadą apie teorijų tiesą. Aš niekada 
nemanau, kad remiantis „verifikuotomis“ išvadomis te- 
orijos gali būti traktuojamos kaip „teisingos“ ar nors 
kaip „tikėtinos“. O daug detalesnė dedukcinio tikrini- 
mo metodų analizė rodo, kad visas tas problemas, ku- 
rios paprastai vadinamos „epistemologinėmis“, galima 
išspręsti. Šios problemos, ir ypač tos, kurios kyla iš 
indukcinės logikos, gali būti pašalintos jų vietoje nesu- 
kuriant naujų problemų. 

III. Kodėl metodologiniai sprendimai 
yra būtini? 


Pagal mano anksčiau pateiktą siūlymą epistemolo- 
gija arba mokslinio atradimo logika turi būti tapatinama 
su mokslinio metodo teorija. Metodo teorija, kiek ji yra 
šis tas daugiau negu grynai loginė mokslinių teiginių 
ryšių analizė, užsiima metodų parinkimu - t. y. spren- 
dimais apie mokslinių teiginių traktavimo būdą. Žino- 
ma, šitie sprendimai savo ruožtu priklauso nuo to tiks- 
lo, kurį mes pasirenkame iš daugelio kitų galimų tikslų. 
Čia siūlomas sprendimas, kuriuo remiantis galima 
nustatyti tinkamas taisykles tam, ką aš vadinu „em- 
piriniuų metodu“, glaudžiai susijęs su manuoju demar- 
kacijos kriterijumi [žr. ankstesnės 8 ištraukos I skir- 
snį|: aš siūlau priimti tokias taisykles, kurios laiduotų 
mokslinių teiginių patikrinamumą, t. y. jų falsifika- 
bilumą. 

Kokios yra mokslinio metodo taisyklės ir kodėl mums 
jų reikia? Ar gali egzistuoti tokių taisyklių teorija, tam 
tikra metodologija? 

Tai, kaip bus atsakyta į šiuos klausimus, labai pri- 
klausys nuo atitinkamo požiūrio į mokslą. Tie, kurie 
(kaip pozityvistai) empirinį mokslą traktuoja kaip sis- 
temą teiginių, atitinkančių tam tikrus loginius kriteri- 
jus, pavyzdžiui, prasmingumo ar verifikabilumo, atsa- 
kys vienaip. Visai kitaip atsakys tie, kurie (kaip ir aš) 
linkę manyti, kad skiriamoji empirinių teiginių ypatybė 
yra jų imlumas peržiūrėjimui - t. y. tas faktas, jog jie 
gali būti kritikuojami ir pakeičiami geresniais teigi- 
niais, bei tie, kurie savo uždaviniu laiko analizuoti 
mokslui būdingą galimybę progresuoti ir ypatingą bū- 

dą, kuriuo lemiamais atvejais pasirenkama tarp kon- 
fliktuojančių teorinių sistemų. 

Aš visai pasirengęs pripažinti, kad esama būtinumo 
analizuoti teorijas grynai logiškai, taigi imtis analizės, 
kuri nepaiso to, kaip tos teorijos kinta ir vystosi. Bet 
šitokia analizė nenušviečia tų empirinių mokslų as- 
pektų, kuriuos bent jau aš labai vertinu. Tokia sistema 
kaip klasikinė mechanika gali būti „moksliška“ tokiu 
mastu, koks jums patinka, tačiau tie, kurie ją priima 
dogmatiškai — galimas daiktas, tikėdami, kad jų reika- 
las yra ginti tokią puikią sistemą nuo kritikos tol, kol 
ji nėra galutinai paneigta - laikosi visai priešingo kri- 
tinio požiūrio negu tas, kuris, mano požiūriu, tinka 
mokslininkui. Faktiškai niekada negalima gauti galu- 
tinio teorijos paneigimo: juk visada galima pasakyti, 
kad eksperimento rezultatai yra nepatikimi ar kad nus- 
tatyti prieštaravimai tarp eksperimento rezultatų ir 
tos teorijos yra tik regimybė ir išnyks progresuojant 
mūsų supratimui. (Prieštaraujant Einsteinui ir siekiant 
paremti Newtono mechaniką labai dažnai remiamasi 
abiejų tipų argumentais, be to, panašių argumentų labai 
daug socialinių mokslų srityje.) Jei reikalaujate griež- 
to įrodymo (ar griežto paneigimo) empiriniuose moks- 
luose, niekada negalėsite gauti naudos iš eksperimen- 
to ir niekada iš jo nepamatysite, kaip labai klystate. 

Taigi jei empirinį mokslą apibūdinsime tik pagal 
formalią arba loginę jo teiginių struktūrą, negalėsime 
iš jo pašalinti tos gana paplitusios metafizikos, kuri 
atsiranda dėl to, kad pasenusi mokslinė teorija iškelia- 
ma iki neabejotinos tiesos lygmens. 

Tokie mano argumentai, leidžiantys tvirtinti, kad 
empirinis mokslas turi būti apibūdinamas jo metodais: 

mūsų maniera traktuoti mokslines sistemas ir tuo, ką 
mes su jomis darome ir ką mes joms darome. Taigi aš 
pabandysiu nustatyti taisykles arba, jei patinka, nor- 
mas, kuriomis vadovaujasi mokslininkas, užsiimantis 
tyrinėjimu arba atradimais ta prasme, kuri čia buvo 
aptarta. 


IV. Natūralistinis požiūris į metodo teoriją 


Reikia šiek tiek plačiau paaiškinti ankstesniame 
skirsnyje esančią užuominą apie esmingą manosios ir 
pozityvistų pozicijos skirtumą. 

Pozityvistui nepatinka mintis, kad prasmingos pro- 
blemos gali egzistuoti už „pozityviojo“ empirinio moks- 
lo srities — problemos, kurias turi spręsti autentiška 
filosofijos teorija. Jam nepatinka mintis, kad gali eg- 
zistuoti autentiška pažinimo teorija, epistemologija ar 
metodologija. Tariamas filosofijos problemas jis norė- 
tų laikyti tik „pseudoproblemomis“ ar „galvosūkiais“. 
Žinoma, šis jo noras — kurį, beje, jis išreiškia ne kaip 
norą ar pasiūlymą, o veikiau kaip fakto konstatavi- 
mą- gali būti visada patenkintas. Nieko nėra leng- 
viau negu demaskuoti problemą kaip „beprasmišką“ ar 
„pseudoproblemą“. Pakanka tik nutarti patogumo dė- 
lei susiaurintą prasmę laikyti „prasme“, ir netrukus 
būsite priversti apie bet kokį nepatogų klausimą pasa- 
kyti, kad negalite jame surasti jokios prasmės. Maža 
to, jei prasmingomis nelaikote jokių problemų, išsky- 
rus gamtamokslines problemas, bet kokia diskusija apie 
„prasmės“ sąvoką irgi pasirodys esanti beprasmė. Kar- 
tą išaukštinta prasmės dogma visiems laikams iškelia- 
ma virš mūšio lauko. Jos nebegalima pulti. Ji tampa 

(tariant Wittgensteino žodžiais) „neginčijama ir galu- 
tinė“. 

Diskusinis klausimas, ar filosofija egzistuoja, ar ji 
turi kokią nors teisę egzistuoti, beveik toks pat senas 
kaip ir pati filosofija. Laikui bėgant vis atsiranda koks 
nors visiškai naujas filosofinis sąjūdis, kuris galiausiai 
demaskuoja senas filosofijos problemas kaip pseudo- 
problemas ir kuris kvailoms filosofinėms nesąmonėms 
priešina prasmingo, pozityvaus empirinio mokslo svei- 
ką protą. O paniekinti „tradicinės filosofijos“ gynėjai 
vis stengiasi naujausio pozityvistinio antpuolio vadams 
paaiškinti, kad svarbiausia filosofijos problema — tai 
kritinė raginimo remtis „patyrimo“ autoritetu analizė“; 
turimas galvoje kaip tik tas „patyrimas“, kurį naujau- 
sias pozityvizmo atradėjas, kaip visada, priima kaip 
savaime suprantamą dalyką. Tačiau į tokius priešta- 
ravimus pozityvistas atsako tik pečių gūžtelėjimu: jie 
jam nieko nereiškia, nes jie nepriklauso empiriniam 
mokslui, kuris tik vienintelis yra prasmingas. „Patyri- 
mą“ jis laiko programa, o ne problema (nebent jį tyri- 
nėtų empirinė psichologija). 

Nemanau, kad pozityvistai kaip nors kitaip reaguo- 
tų į Mano mėginimus analizuoti „patyrimą“, kurį aš 
traktuoju kaip empirinio mokslo metodą. Juk jie teigia, 
kad egzistuoja tik dviejų rūšių teiginiai: loginės tauto- 
logijos ir empiriniai teiginiai. Jei metodologija nėra logi- 
ka, tada, nutars jie, ji turi būti kokio nors empirinio 
mokslo — tarkime, mokslo apie dirbančio mokslininko 
elgesį — šaka. 

"Toks požiūris, pagal kurį metodologija yra tam tik- 
ras empirinis mokslas — realaus mokslininkų elgesio 
ar realios „mokslo“ procedūros tyrinėjimas — savo ruož- 
tu gali būti apibūdintas kaip natūralistinis. Be abejo- 


181 


II. MOKSLO FILOSOFIJA 


nės, natūralistinė metodologija (kartais vadinama „in- 
dukcine mokslo teorija“") yra savaip vertinga. Mokslo 
logikos tyrinėtojas gali visai pamatuotai ja domėtis ir 
iš jos pasimokyti. Tačiau tai, ką aš vadinu „metodolo- 
gija“, neturi būti laikoma empiriniu mokslu. Aš nema- 
nau, kad empirinio mokslo metodais galima išspręsti 
tokius ginčytinus klausimus, ar mokslas tikrai naudo- 
jasi indukcijos principu, ar ne. O mano abejonės dar 
labiau sustiprėja, kai prisimenu, kad tai, kas turi būti 
vadinama „mokslu“, ir tai, kas turi būti vadinama 
„mokslininkų“, visada lieka susitarimo ar vertinimo 
dalyku. 

Esu įsitikinęs, kad tokio tipo klausimai turi būti 
traktuojami kitaip. Pavyzdžiui, mes galime apsvarsty- 
ti ir palyginti dvi skirtingas metodologinių taisyklių 
sistemas: vieną — pripažįstančią indukcijos principą, 
kitą — nepripažįstančią. O paskui galime patyrinėti, ar 
toks principas — jei jau priimtas — gali būti taikomas 
taip, kad neatsirastų prieštaravimų, ar jis mums pade- 
da ir ar jis mums tikrai reikalingas. Kaip tik tokio tipo 
tyrinėjimas man leidžia atsisakyti indukcijos princi- 
po-— ne todėl, kad toks principas paprastai niekada 
nenaudojamas moksle, o todėl, kad aš manau, jog jo 
nereikia, jog jis mums nepadeda ir jog jis net sukelia 
prieštaravimų. 

Taigi aš atmetu natūralistinį požiūrį. Jis nekritiš- 
kas. Jo šalininkai nepastebi, kad, užuot atskleidę (kaip 
jie mano) faktą, jie tik siūlo susitarimąŠ. Todėl šis su- 
sitarimas linkęs virsti dogma. Ši natūralistinio požiū- 
rio kritika tinka ne tik jo teikiamam prasmės kriteri- 
jui, bet ir jo propaguojamai mokslo idėjai, o todėl ir jo 
teikiamai empirinio metodo idėjai. 

V. Metodologinės taisyklės kaip susitarimai 


Metodologinės taisyklės čia traktuojamos kaip susi- 
tarimai. Jos gali būti apibūdintos kaip empirinio mokslo 
žaidimo taisyklės. Jos skiriasi nuo grynosios logikos 
taisyklių panašiai kaip šachmatų taisyklės, kurias var- 
gu ar kas traktuotų kaip grynosios logikos dalį: turint 
galvoje, kad grynosios logikos taisyklės valdo lingvisti- 
nių formulių transformacijas, šachmatų taisyklių tyri- 
nėjimo rezultatą, ko gero, galima pavadinti „šachmatų 
logika“, bet tikriausiai ne gryna ir paprasta „logika“. 
(Panašiai ir mokslo - t. y. mokslinio atradimo — žaidi- 
mo taisyklių tyrinėjimo rezultatą galima pavadinti 
„mokslinio atradimo logika“.) 

Galima pateikti du paprastus metodologinių taisyk- 
lių pavyzdžius. Jų pakaks parodyti, kad vargu ar tiktų 
metodo tyrinėjimą priskirti tam pačiam lygmeniui kaip 
ir gryną loginį tyrinėjimą. 

1. Mokslo žaidimas iš principo neturi pabaigos. Tas, 
kuris vieną gražią dieną nusprendžia, kad mokslinių 
teiginių nebereikia toliau tikrinti ir kad jie gali būti 
traktuojami kaip galutinai patikrinti, išeina iš žaidimo. 

2. Jei buvo pasiūlyta ir patikrinta kokia nors hipo- 
tezė ir jei ji pasirodė esanti šio to verta, neleistina jos 
atmesti neturint „pakankamo pagrindo“. „Pakankamas 
pagrindas“ gali būti, pavyzdžiui, hipotezės pakeitimas 
kita hipoteze, kuri yra geriau patikrinama, arba vie- 
nos iš tos hipotezės išvadų falsifikacija?. 

Šie du pavyzdžiai rodo, kokios yra metodologinės 
taisyklės. Akivaizdu, kad jos labai skiriasi nuo tų tai- 
syklių, kurios paprastai vadinamos „loginėmis“. Nors, 
galimas daiktas, logika gali nustatyti kriterijų, leidžian- 
tį spręsti, ar koks nors teiginys yra patikrinamas, ji 

tikrai nesisieja su klausimu, ar kas nors deda pastan- 
gų jam patikrinti. 

[8 ištraukoje] pamėginau apibrėžti empirinį mokslą 
remdamasis falsifikabilumo kriterijumi; bet kai buvau 
priverstas pripažinti kai kurių prieštaravimų teisingu- 
mą, savo apibrėžimą aš metodologiškai papildžiau. Kaip 
šachmatai gali būti apibrėžti remiantis jiems tinkamo- 
mis taisyklėmis, taip empirinis mokslas gali būti api- 
brėžtas remiantis jo metodologinėmis taisyklėmis. Nu- 
statydami šias taisykles mes galime elgtis sistemiškai. 
Iš pradžių nustatoma svarbiausia taisyklė, kuri trak- 
tuotina kaip savotiška norma, leidžianti spręsti apie 
likusias taisykles, ir kuri todėl yra aukštesnio tipo tai- 
syklė. Tai taisyklė, sakanti, kad kitos mokslinės proce- 
dūros taisyklės turi būti nustatytos taip, kad 
netrukdytų falsifikuoti jokio mokslo teiginio. 

Taigi metodologinės taisyklės glaudžiai susijusios 
ir su kitomis metodologinėmis taisyklėmis, ir su mūsų 
demarkacijos kriterijumi. Bet šis ryšys nėra grynai de- 
dukcinis ar loginis!9. Veikiau jį lemia tas faktas, kad 
šios taisyklės nustatytos siekiant garantuoti mūsų de- 
markacijos kriterijaus pritaikomumą; taigi jų formula- 
vimas ir priėmimas vyksta pagal aukštesnio tipo prak- 
tinę taisyklę. Šio atvejo pavyzdys pateiktas anksčiau 
(1 taisyklė): tos teorijos, kurios, kaip mes nusprendžia- 
me, nebegali būti toliau tikrinamos, nebebus ir 
falsifikuotos. Kaip tik šitoks sisteminis ryšys tarp tų 
taisyklių leidžia kalbėti apie metodo teoriją. Žinoma, 
šios teorijos skelbiami nuosprendžiai, kaip rodo mūsų 
pavyzdžiai, dažniausiai yra pakankamai aiškaus tipo 
susitarimai. Iš metodologijos nedera tikėtis gilių tie- 
sų!!. Vis dėlto daugeliu atvejų ji gali mums padėti pa- 

aiškinti loginę situaciją ir net išspręsti kai kurias rim- 
tas problemas, kurios iki tol atrodė sunkiai sprendžia- 
mos. Pavyzdžiui, viena tokia problema yra klausimas, 
ar tikimybinis teiginys turi būti priimtas ar atmes- 
tas!2, 
Būdavo dažnai abejojama, ar įvairios pažinimo te- 
orijos problemos kaip nors sistemiškai siejasi tarpusa- 
vyje ir ar jos gali būti traktuojamos sistemiškai. Aš 
tikiuosi parodyti, kad šios abejonės nepagrįstos. Šis 
klausimas pakankamai svarbus. Vienintelis mano mo- 
tyvas pasiūlyti savąjį demarkacijos kriterijų yra tas, 
kad šis kriterijus yra vaisingas, kad juo remiantis ga- 
lima išryškinti ir paaiškinti labai daug klausimų. „Api- 
brėžimai yra dogmos. Tik iš jų gautos išvados gali mums 
duoti kokią nors naują įžvalgą“, —- sako Mengeris!8. Tai 
tikrai teisinga, kai turime galvoje „mokslo“ sąvokos 
apibrėžimą. Tik remdamasis manojo empirinio mokslo 
apibrėžimo išvadomis ir metodologiniais sprendimais, 
priklausančiais nuo šio apibrėžimo, mokslininkas ga- 
lės matyti, kiek mokslas atitinka intuityvią idėją, ap- 
imančią jo pastangų tikslą. [Žr. taip pat toliau 12 iš- 
trauką.| 

Filosofas irgi pripažins, kad mano apibrėžimas nau- 
dingas, tik jei galės priimti iš jo kylančias išvadas. 
Mes turime įtikinti jį, kad šios išvados leidžia mums 
atskleisti ankstesnių pažinimo teorijų nenuoseklumus 
ir neatitikimus ir atsekti tas pamatines prielaidas ir 
konvencijas, iš kurių jos kilo. Bet kartu mes turime 
įtikinti jį, kad mūsų pačių pasiūlymams negresia tokio 
pat pobūdžio sunkumai. Šis prieštaravimų atradimo ir 
išsprendimo metodas pritaikomas ir pačiam mokslui, 
bet jis ypač svarbus pažinimo teorijai. Kaip tik šiuo 

metodu gali būti pagrindžiami metodologiniai susitari- 
mai ir gali būti įrodyta jų vertė!4. Kito metodo nėra. 
Labai abejoju, kad šiuos metodologinius tyrinėjimus 
filosofai traktuos kaip priklausančius filosofijai, tačiau 
tai nelabai svarbu. Vis dėlto šia proga vertėtų paminė- 
ti, kad nemaža doktrinų, kurios yra metafizinės, taigi 
tikrai filosofinės, gali būti interpretuojamos kaip tipiš- 
ki metodologinių taisyklių hipostazavimai. Šio atvejo 
pavyzdys yra tai, kas vadinama „priežastingumo prin- 
cipu“!?. Kitas pavyzdys yra objektyvumo problema. Juk 
mokslinio objektyvumo reikalavimas irgi gali būti in- 
terpretuojamas kaip metodologinė taisyklė: tai taisyk- 
lė, pagal kurią mokslui gali tikti tik tokie teiginiai, 
kurie yra intersubjektyviai patikrinami [žr. 10 ištrau- 
kos II skirsnį, 11 ištraukos II skirsnį ir 30 ištrauką. 
Tikrai galima pasakyti, kad dauguma teorinės filosofi- 
jos problemų, ir pačių įdomiausių, gali būti perinter- 
pretuotos būtent taip — kaip metodo problemos. 


10. FALSIFIKACIONIZMAS 
IR KONVENCIONALIZMAS 


(1984) 


Klausimas, ar egzistuoja toks dalykas kaip falsifika- 
bilus singuliarinis teiginys (arba „bazinis teiginys“), bus 
nagrinėjamas vėliau. Dabar į šį klausimą aš atsakysiu 
teigiamai ir nagrinėsiu, kaip plačiai manasis demar- 
kacijos kriterijus gali būti taikomas teorinėms siste- 
moms - jei jis apskritai gali būti taikomas. Nuostatos, 
paprastai vadinamos „konvencionalizmu“, kritinis ap- 
tarimas iš pradžių vers kelti tam tikras metodo proble- 
mas, kurioms reikės tam tikrų metodologinių sprendi- 
mų. Paskui aš pamėginsiu apibūdinti logines ypatybes 
tų teorinių sistemų, kurios yra falsifikabilios — bet tik 
tuo atveju, jei priimami mūsų metodologiniai pasiū- 
lymai. 


I. Keletas konvencionalistinių prieštaravimų 


Mano pasiūlymui falsifikabilumą laikyti kriteriju- 
mi, leidžiančiu nuspręsti, ar kokia nors teorinė siste- 
ma priskirtina empiriniam mokslui, neišvengiamai bus 
prieštaraujama. Pavyzdžiui, prieštaraus tie, kuriems 
daro įtaką filosofijos mokykla, žinoma „konvenciona- 

lizmo“ pavadinimu!. Apie kai kuriuos tokius prieštara- 
vimus jau kalbėjome [ankstesnės ištraukos V skirsny- 
je], o dabar juos apsvarstysime šiek tiek išsamiau. 
Atrodo, kad konvencionalistinės filosofijos šaltinis 
yra nuostaba dėl asketiškai gražaus pasaulio papras- 
tumo, kurį atskleidžia fizikos dėsniai. Atrodo, kad kon- 
vencionalistai jaučia, jog toks paprastumas būtų nesu- 
prantamas ir net stebuklingas, jei, kaip ir realistai, 
mes privalėtume manyti, kad gamtos dėsniai atsklei- 
džia mums vidinį, struktūrinį mūsų pasaulio papras- 
tumą, glūdintį po nepaprastai įvairiu išoriniu jo pavir- 
šiumi. Kanto idealizmas siekė paaiškinti šį paprastumą 
teigdamas, kad dėsnius gamtai duoda pats mūsų inte- 
lektas. Panašiai, nors dar drąsiau, konvencionalistai šį 
paprastumą traktuoja kaip mūsų pačių kūrinį. Tačiau 
konvencionalistai to paprastumo nelaiko mūsų inte- 
lekto dėsnių, primetančių save gamtai ir ją supapras- 
tinančių, padariniu: juk jie nemano, kad gamta yra 
paprasta. Tik „gamtos dėsniai“ yra paprasti, o jie, kon- 
vencionalistų požiūriu, yra laisvi mūsų pačių kūriniai, 
mūsų išradimai, mūsų sprendimai ir susitarimai. Kon- 
vencionalistai teorinį gamtos mokslą laiko ne gamtos 
paveikslu, o tik logine konstrukcija. Ir ne pasaulio sa- 
vybės nulemia šią konstrukciją — priešingai, pati ši 
konstrukcija nulemia dirbtinio pasaulio savybes: tai 
sąvokų pasaulis, besąlygiškai nulemtas mūsų pasirink- 
tų gamtos dėsnių. Mokslas kalba tik apie tokį pasaulį. 
Pagal šitokį konvencionalistinį požiūrį, gamtos dės- 
nių neįmanoma falsifikuoti stebėjimu: juk jų jau reikia 
norint nustatyti, kas yra stebėjimas ir ypač kas yra 
mokslinis matavimas. Kaip tik tie dėsniai, nustatyti 
mūsų pačių, sudaro neišvengiamą pagrindą reguliuoti 

mūsų laikrodžiams ir koreguoti mūsų vadinamiesiems 
„tiksliems“ ilgio matams. Koks nors laikrodis ar ilgio 
matas vadinamas „tiksliu“ tik tada, kai judėjimai, iš- 
matuoti šiomis priemonėmis, atitinka tas mechanikos 
aksiomas, kurių mes nusprendėme laikytisŽ. 
Konvencionalizmo filosofija nusipelno gero vardo dėl 
to, kad padėjo paaiškinti teorijos ir eksperimento ryšį. 
Ji pripažino, kokį didelį vaidmenį (beveik nepastebėtą 
induktyvistų) mūsų veiksmai ir operacijos, sudarytos 
pagal susitarimus ir dedukcinį protavimą, turi vyk- 
dant ir interpretuojant mokslinius mūsų eksperimen- 
tus. Konvencionalizmą aš traktuoju kaip tokią siste- 
mą, kuri yra savarankiška ir pati save pateisinanti. 
Neatrodo, kad pastangos surasti joje nenuoseklumų bū- 
tų sėkmingos. Ir vis dėlto aš manau, kad ji visai nepri- 
imtina. Jos pamatas yra tokia mokslo, jo tikslų ir sie- 
kių sistema, kuri visiškai skiriasi nuo manosios. Aš iš 
mokslo nereikalauju jokio galutinio tikrumo (vadinasi, 
jo 1r nesitikiu), o konvencionalistas siekia, kad moks- 
las būtų „žinojimo sistema, turinti galutinį pagrindą“, 
tariant Dinglerio žodžiais. Šitoks tikslas pasiekiamas: 
juk įmanoma kiekvieną duotą mokslinę sistemą inter- 
pretuoti kaip implicitinių apibrėžimų sistemą. O tie 
laikotarpiai, kai mokslas vystosi lėtai, beveik neduoda 
dingsties atsirasti konfliktui — išskyrus grynai akade- 
minį — tarp mokslininkų, linkusių į konvencionalizmą, 
ir mokslininkų, pritariančių požiūriui, kurį ginu aš. 
Visai kitaip būna krizės laikotarpiu. Kai tik esamai 
„klasikinei“ sistemai pradeda kelti grėsmę naujų eks- 
perimentų rezultatai, kurie, mano požiūriu, gali būti 
traktuojami kaip falsifikacija, toji sistema konvencio- 
nalistui atrodo nepajudinama. Jis nepaiso galinčių iškil- 

ti prieštaravimų, galimas daiktas, kaltindamas mus 
nepakankamu tos sistemos įvaldymu. Arba jis šalina 
tuos prieštaravimus siūlydamas ad hoc taikyti tam tik- 
ras pagalbines hipotezes ar kiek pakoreguoti mūsų ma- 
tavimo priemones. 

Tokiais krizės laikotarpiais konfliktas dėl mokslo 
tikslų bus labai aštrus. Mes ir tie, kurie pritaria mūsų 
požiūriui, tikėsis naujų atradimų; ir mes tikėsimės, kad 
čia mums padės naujai sukurta mokslinė sistema. Tai- 
gi mus ypač domins falsifikavimo eksperimentas. Mes 
jį sveikinsime kaip sėkmę, nes jis atveria vartus į nau- 
jų patyrimų pasaulį. Mes sveikinsime jį net tuo atveju, 
jei tie nauji patyrimai duos mums naujų argumentų 
prieš pačias moderniausias mūsų teorijas. Tačiau 
konvencionalistas į naują kylančią struktūrą, kurios 
užmoju mes žavimės, žiūrės kaip į „visiško mokslo žlu- 
gimo“ (Dinglerio žodžiais tariant) monumentą. Konven- 
cionalisto manymu, tik vienas principas gali mums pa- 
dėti pasirinkti sistemą, išsiskiriančią iš visų galimų 
sistemų: tai principas, pagal kurį pasirenkama papras- 
čiausia sistema — paprasčiausia implicitinių apibrėži- 
mų sistema, kuri, žinoma, praktiškai reiškia ne ką ki- 
ta kaip „klasikinę“ esamą sistemą). 

Taigi mano konfliktas su konvencionalistais nėra 
toks, kurį galiausiai galima išspręsti tik nešališka te- 
orine diskusija. Ir vis dėlto aš manau, kad iš konven- 
cionalistinio galvojimo būdo galima gauti tam tikrų 
įdomių argumentų prieš manąjį demarkacijos kriteri- 
jų. Pavyzdžiui, tokį: pripažįstu, gali pareikšti konven- 
cionalistas, kad gamtos mokslų teorinių sistemų neįma- 
noma verifikuoti, bet kartu tvirtinų, kad neįmanoma 
ir falsifikuoti. Juk visada galima „<...> pasiekti, kad 

bet kuri pasirinkta aksiominė sistema, kaip sakoma, 


“4 ir tai gali būti padaryta daugeliu 


„atitiktų tikrovę 
būdų (kai kurie buvo siūlomi anksčiau). Antai mes ga- 
lime griebtis ad hoc hipotezių. Arba galime modifikuo- 
ti vadinamuosius „vaizdžiuosius apibrėžimus“ (arba 
„eksplicitinius apibrėžimus“, kurie gali juos pakeisti). 
Arba galime griebtis skeptiško požiūrio ir suabejoti eks- 
perimentatoriaus patikimumu, o jo stebėjimus, kelian- 
čius grėsmę mūsų sistemai, galime pašalinti iš mokslo 
remdamiesi tuo, kad jie nepakankamai pagrįsti, ne- 
moksliniai ar neobjektyvūs, arba netgi remdamiesi prie- 
laida, kad tas eksperimentatorius yra melagis. (Tai toks 
požiūris, kurį fizikas kartais visai pagrįstai gali taikyti 
tariamiems okultiniams reiškiniams.) Galiausiai mes 
visada galime suabejoti teoretiko įžvalgumu (pavyz- 
džiui, jei jis, kaip Dingleris, netiki, kad elektros teorija 
vieną gražią dieną bus išvesta iš Newtono gravitacijos 
teorijos). 

Taigi konvencionalistiniu požiūriu teorijų sistemų 
negalima skirstyti į falsifikabilias ir nefalsifikabilias, 
arba veikiau toks skirstymas yra dviprasmiškas. Todėl 
galiausiai mūsų falsifikabilumo kriterijus kaip demar- 
kacijos kriterijus turi pasirodyti esąs nenaudingas. 


II. Metodologinės taisyklės 


Šie įsivaizduojamo konvencionalisto prieštaravimai 
man atrodo nenuginčijami, lygiai kaip ir pati konven- 
cionalistinė filosofija. Aš pripažįstu, kad manasis 
falsifikabilumo kriterijus nelemia nedviprasmiškos kla- 
sifikacijos. Tikrai, analizuojant sistemos loginę formą 

neįmanoma nuspręsti, ar kokia nors teiginių sistema 
yra konvencionalistinė nepaneigiamų implicitinių tei- 
ginių sistema, ar tai sistema, kuri yra empirinė maną- 
ja prasme, t. y. paneigiama sistema. Tačiau tai parodo 
tik tiek, kad manasis demarkacijos kriterijus negali 
būti tiesiogiai taikomas kokiai nors teiginių sistemai — 
tai faktas, kurį aš jau nurodžiau [8 ištraukos II skir- 
snyje ir 9 ištraukos V skirsnyje). Todėl klausimas, ar 
kokia nors duota sistema pati savaime turi būti trak- 
tuojama kaip konvencionalistinė, ar kaip empirinė, yra 
nesusipratimo padarinys. Tik nurodant metodus, tai- 
komus kokioje nors teorinėje sistemoje, apskritai įma- 
noma kelti klausimą, ar mes turime reikalą su kon- 
vencionalistine, ar su empirine teorija. Vienintelis 
būdas išvengti konvencionalizmo — tai priimti sprendi- 
mą nesigriebti jo metodų. Mes nusprendžiame taip: jei 
mūsų sistemai kiltų grėsmė, mes niekada jos negelbė- 
sime griebdamiesi kokios nors konvencionalistinės gud- 
rybės. Taip apsisaugome nuo visada prieinamos gali- 
mybės elgtis pagal tik ką minėtą principą: „<...> 
pasiekti, kad bet kuri pasirinkta <...> sistema, kaip 
sakoma, atitiktų tikrovę“. 

Aiškų supratimą, ką galima laimėti (ar prarasti) 
remiantis konvencionalistiniais metodais, išreiškė Blac- 
kas šimtas metų iki Poincarė: „Atidus sąlygų pritaiky- 
mas lems tai, kad beveik kiekviena hipotezė atitiks 
reiškinius. Tai patenkins vaizduotę, bet neišplės mūsų 
žinojimo“?. 

Norėdami suformuluoti metodologines taisykles, ap- 
saugančias nuo konvencionalistinių gudrybių taikymo, 
turime susipažinti su įvairiomis galimomis šių gudry- 
bių formomis, kad kiekvienai galėtume priešinti ati- 
tinkamą antikonvencionalistinį veiksmą. Maža to, turi- 

me ryžtis — vos pamatę, kad sistemą gelbsti kokia nors 
konvencionalistinė gudrybė — patikrinti ją iš naujo ir 
atmesti, jei tik pareikalaus aplinkybės. 

Keturios svarbiausios konvencionalistinės gudrybės 
jau buvo išvardytos ankstesnio skyriaus pabaigoje. Jų 
sąrašas nepretenduoja į išsamumą. Pats tyrinėtojas — 
ypač sociologijos 17 psichologijos sričių (vargu ar reikia 
įspėti fizikos specialistą) — turi nuolat vengti pagundos 
imtis naujų konvencionalistinių gudrybių, pagundos, 
kuriai dažnai pasiduoda, pavyzdžiui, psichoanalizė. 

Kai dėl pagalbinių hipotezių, mes siūlome laikytis 
tokios taisyklės: priimtinos tik tos hipotezės, kurių tai- 
kymas nesumažina galimybės falsifikuoti ar patikrinti 
atitinkamą sistemą, bet priešingai — padidina tą 
galimybę“. Jei ši galimybė padidėja, tada hipotezės pri- 
ėmimas tikrai sustiprina atitinkamą teoriją: ši sistema 
dabar atmeta daugiau ir draudžia daugiau. Vadinasi, 
galime ją priimti tokią, kokia ji yra. Pagalbinių hipo- 
tezių priėmimas visada turi būti traktuojamas kaip 
bandymas sukonstruoti naują sistemą, o ta nauja sis- 
tema visada turi būti vertinama atsižvelgiant į tai, ar 
priimta ji iš tikrųjų reikš realią pažangą mūsų pasau- 
lio pažinimo procese. Labai priimtinos šia prasme pa- 
galbinės hipotezės pavyzdys gali būti Pauli'o pašalini- 
mo principas. Nepatenkinamos pagalbinės hipotezės 
pavyzdys gali būti Fitzgeraldo 17 Lorentzo susitrauki- 
mo hipotezė, visai nepadedanti falsifikuoti ir reikalinga 
tik" atkurti teorijos ir eksperimento - pirmiausia Mi- 
chelsono ir Morley'o atradimų —- atitikimui. Šioje srity- 
je pažangi buvo tik reliatyvumo teorija, kuri numatė 
naujus padarinius, naujus fizikinius poveikius ir šitaip 
atvėrė naujas tos teorijos tikrinimo ir falsifikavimo gali- 

mybes. Mūsų metodologinę taisyklę galima apibūdinti 
pastaba, kad nereikia atmesti — kaip konvencionalisti- 
nės — kiekvienos pagalbinės hipotezės, kuri neatitinka 
šitų kriterijų. Štai esama singuliarinių teiginių, kurie 
iš tikrųjų apskritai nepriklauso konkrečiai teorinei sis- 
temai. Kartais jie vadinami „pagalbinėmis hipotezė- 
mis“, ir nors priimami norint paremti teoriją, yra visai 
nekenksmingi. (Pavyzdys gali būti prielaida, kad tam 
tikras stebėjimas ar matavimas, kuris negali būti pa- 
kartotas, gali būti nulemtas klaidos [žr. 11 ištraukos II 
skirsnį).) 

Eksplicitinių apibrėžimų, kuriais aksiominės siste- 
mos sąvokoms suteikiama prasmė remiantis žemesnio 
universalumo laipsnio sistema, pokyčiai leistini, jei jie 
naudingi; bet jie turi būti traktuojami kaip modifika- 
cijos tokios sistemos, kuri turi būti išnagrinėta iš nau- 
jo, tarsi tai būtų nauja sistema. Kai dėl neapibrėžtų 
universalių sąvokų, turi būti išskirtos dvi galimybės. 
1. Esama tam tikrų neapibrėžtų sąvokų, kurios pasiro- 
do tik aukščiausio universalumo laipsnio teiginiuose ir 
kurių vartoseną nulemia tas faktas, kad mes žinome, 
kokiais loginiais ryšiais su jomis siejasi kitos sąvokos. 
Jos gali būti pašalintos dedukcijos procese (tokios 
sąvokos pavyzdys — „energija“)?. 2. Esama ir kitokių 
neapibrėžtų sąvokų, kurių pasitaiko ir žemesniuose uni- 
versalumo lygmenyse ir kurių prasmę nustato jų var- 
tosena (pavyzdžiui, „judėjimas“, „masės taškas“, „padė- 
tis“). Mes turime drausti vogčiomis padarytus šių 
sąvokų vartosenos pakeitimus, o kitais atvejais elgtis 
pagal metodologinius savo sprendimus taip kaip ir anks- 
čiau. 

Kai dėl dviejų likusių klausimų (kurie susiję su eks- 
perimentatoriaus ar teoretiko kompetencija), turime tai- 

kyti panašias taisykles. Intersubjektyviai patikrinami 
eksperimentai turi būti arba priimti, arba atmesti dėl 
priešingų eksperimentų. Grynoės apeliacijos į logines 
išvadas, kurios gal bus prieitos ateityje, gali būti ne- 
paisoma. 


III. Loginis falsifikabilumo 
tyrinėjimas 


Poreikis apsisaugoti nuo konvencionalistinių gud- 
rybių atsiranda tik tada, kai, traktuodami sistemą pagal 
savo empirinio metodo taisykles, galime ją falsifikuoti. 
Tarkime, kad sėkmingai nusikratėme šių gudrybių rem- 
damiesi savo taisyklėmis ir dabar galime pareikalauti 
logiškai apibūdinti tokias falsifikabilias sistemas. Fal- 
sifikabilią teoriją pamėginsime apibūdinti remdamie- 
si loginiais tos teorijos ir bazinių teiginių klasės ryšiais. 

Singuliarinių teiginių, kuriuos aš vadinu „baziniais 
teiginiais“, pobūdis išsamiau bus aptariamas [kitoje iš- 
traukoje); be to, aptarsime klausimą, ar jie savo ruožtu 
gali būti patikrinti. Dabar tarsime, kad falsifikabilūs 
baziniai teiginiai egzistuoja. Reikia atsiminti, kad kal- 
bėdamas apie „bazinius teiginius“ aš neturiu galvoje 
prūmtų teiginių sistemos. Vartodamas šį terminą aš 
turiu galvoje, kad bazinių teiginių sistema veikiau turi 
apimti visus savaime neprieštaringus singuliarinius tei- 
ginius, turinčius tam tikrą loginę formą - galima saky- 
ti, visus suvokiamus singuliarinius faktinius teiginius. 
Taigi visų bazinių teiginių sistema apims daugelį tei- 
ginių, kurie tarpusavyje nesuderinami. 

Iš pradžių gal kas mėgins kokią nors teoriją vadinti 
„empirine“, jei iš jos gali būti išvedami singuliariniai 
teiginiai. Tačiau šis mėginimas žlunga, nes, norint iš 
teorijos išvesti singuliarinius teiginius, mums visada 
reikia kitų singuliarinių teiginių — pradinių sąlygų, 
kurios mums pasako, kuo galima pakeisti teorijos kin- 
tamuosius. Toliau galima mėginti vadinti kokią nors 
teoriją „empirine“, jei singuliariniai teiginiai išvedami 
remiantis kitais singuliariniais teiginiais, traktuojamais 
kaip pradinės sąlygos. Bet ir tai netinka: juk net ne- 
empirinės teorijos, pavyzdžiui, tautologinės teorijos 
atveju galėsime tam tikrus singuliarinius teiginius iš- 
vesti iš kitų singuliarinių teiginių. (Pagal logikos tai- 
sykles galime sakyti, pavyzdžiui, taip: iš teiginių 
„Dukart du yra keturi“ ir „Tai yra juodas varnas“, be 
kita ko, išplaukia teiginys „Tai yra varnas“.) Nepakak- 
tų net reikalauti, kad iš konkrečios teorijos kartu su 
tam tikromis pradinėmis sąlygomis būtų galima išves- 
ti daugiau negu įmanoma išvesti vien iš šių pradinių 
sąlygų. Šitoks reikalavimas tikrai pašalintų tautologi- 
nes teorijas, bet nepašalintų dirbtinių metafizinių tei- 
ginių. (Pavyzdžiui, iš teiginių „Kiekvienas įvykis turi 
priežastį“ ir „Čia vyksta katastrofa“ konjunkcijos gali- 
me išvesti teiginį „Ši katastrofa turi priežastį .) 

Šitaip mes prieiname reikalavimą, kad teorija mums 
leistų, kalbant apytikriai, daugiau empirinių singulia- 
rinių teiginių, negu galime išvesti vien iš pradinių są- 
lygų“. Tai reiškia, kad savąjį apibrėžimą turime grįsti 
daline singuliarinių teiginių klase, ir kaip tik šiam tiks- 
lui mums reikalingi baziniai teiginiai. Matydamas, kad 
nebūtų labai lengva detaliai paaiškinti, kaip sudėtinga 
teorinė sistema padeda išvesti singuliarinius, arba ba- 
zinius, teiginius, aš siūlau tokį apibrėžimą. Teorija tu- 

ri būti vadinama „empirine“ arba „falsifikabilia“, jei 
visų galimų bazinių teiginių klasę ji nedviprasmiškai 
padalija į dvi netuščias poklases. Pirma, tai klasė, ku- 
riai priklauso visi tie baziniai teiginiai, kuriems ji prieš- 
tarauja (ar kuriuos atmeta ar draudžia) - mes tai va- 
diname teorijos potencialių falsifikatorių klase; antra, 
tai klasė, kuriai priklauso tie baziniai teiginiai, ku- 
riems ji neprieštarauja (ar kuriuos „leidžia“). Šią mintį 
galime nusakyti trumpiau taip: kokia nors teorija yra 
falsifikabili, jei jos potencialių falsifikatorių klasė nėra 
tuščia. 

Galima pridurti, kad teorija tvirtina tik apie savo 
potencialius falsifikatorius. (Ji tvirtina jų klaidingumą.) 
Apie „leistinus“ bazinius teiginius ji nesako nieko. Pa- 
vyzdžiui, ji nesako, kad jie yra teisingi!“, 


IV. Falsifikabilumas 
ir falsifikacija 


Mes turime nubrėžti aiškią perskyrą tarp falsifikabi- 
lumo ir falsifikacijos. Falsifikabilumą mes laikome tik 
tam tikros teiginių sistemos empirinio pobūdžio krite- 
rijumi. Kai dėl falsifikacijos, turi būti nustatytos spe- 
cialios taisyklės, kurios apibrėžtų, kokiomis sąlygomis 
kokia nors sistema traktuotina kaip falsifikuota. 

Mes teigiame, kad teorija yra falsifikuota tik tada, 
jei priėmėme tokius bazinius teiginius, kurie jai prieš- 
tarauja [žr. 9 ištraukos V skirsnį). Ši sąlyga būtina, 
bet nepakankama: juk neatkuriami pavieniai įvykiai 
mokslui neturi jokios svarbos. Taigi keletas atsitikti- 
nių bazinių teiginių, prieštaraujančių teorijai, vargu 
ar paskatins mus ją atmesti kaip falsifikuotą. Mes lai- 

kysime ją falsifikuota tik tada, jei atrasime galimą 
atkurti rezultatą, kuris atmeta teoriją. Kitaip tariant, 
mes pripažįstame falsifikaciją tik tada, jei pasiūloma 
ir patvirtinama žemo universalumo lygio empirinė hi- 
potezė, kuri aprašo tokį rezultatą. Tokia hipotezė gali 
būti pavadinta falsifikavimo hipoteze. Reikalavimas, 
kad tokia hipotezė būtų empirinė, taigi falsifikabili, 
reiškia tik tai, kad ji turi tam tikrais loginiais ryšiais 
sietis su galimais baziniais teiginiais — tad šis reikala- 
vimas siejasi tik su logine šios hipotezės forma. Išva- 
da, kad ši hipotezė turi būti patvirtinta, nurodo patik- 
rinimus, prieš kuriuos ji turi atsilaikyti — patikrinimus, 
kurie ją supriešina su priimtais baziniais teiginiais!!. 

Taigi baziniai teiginiai atlieka du skirtingus vaid- 
menis. Viena vertus, mes naudojamės visų logiškai ga- 
limų bazinių teiginių sistema, kad jos padedami gau- 
tume loginį apibūdinimą to, ko ieškome - empirinių 
teiginių formos. Kita vertus, priimti baziniai teiginiai 
yra hipotezių patvirtinimo pagrindas. Jei priimti bazi- 
niai teiginiai prieštarauja teorijai, tai mes juos laikome 
pakankamu jos falsifikacijos pagrindu tik tada, jei jie 
kartu patvirtina falsifikavimo hipotezę. 


11. EMPIRINIS PAGRINDAS 
(1934) 


Teorijų falsifikabilumo klausimą dabar mes redu- 
kavome į singuliarinių teiginių, kuriuos aš pavadinau 
baziniais teiginiais, falsifikabilumo klausimą. "Tačiau 
kokio tipo singuliariniai teiginiai yra tie baziniai teigi- 
niai? Kaip jie gali būti falsifikuojami? Tyrinėtoją prak- 
tiką šie klausimai gali mažai dominti. Tačiau neaišku- 
mai ir nesusipratimai, susiję su šia problema, skatina 
aptarti ją čia išsamiau. 


I. Jusliniai potyriai kaip empirinis 
pagrindas: psichologizmas 


Doktrina, pagal kurią empiriniai mokslai redukuo- 
jami į juslines pagavas, taigi į mūsų potyrius, yra to- 
kia, kurią daugelis priima kaip akivaizdžią nedvejoda- 
mi. Tačiau ši doktrina laikosi arba griūna kartu su 
indukcine logika ir čia yra atmetama kartu su ja. Aš 
nenoriu neigti, kad esama tiesos požiūryje, pagal kurį 
matematika ir logika pagrįsta mąstymu, o faktiniai 
mokslai — juslinėmis pagavomis. Bet tai, kas teisinga 
šiuo požiūriu, beveik nesisieja su epistemologine pro- 
blema. Ir tikrai, vargu ar epistemologijoje esama proble- 

mos, labiau nukentėjusios nuo psichologijos painiojimo 
su logika, negu ši patyrimo teiginių pagrindo problema. 

Patyrimo pagrindo problema rūpėjo daugeliui mąs- 
tytojų, tačiau nedaug kam ji rūpėjo taip, kaip Friesui!. 
Jis teigė, kad jei mokslo teiginių negalima priimti dog- 
matiškai, mes turime sugebėti juos pagrįsti. Jei mes 
reikalaujame pagrindimo racionaliais argumentais lo- 
gine prasme, tai pritariame požiūriui, pagal kurį teigi- 
nius gali pagrįsti tik teiginiai. Todėl reikalavimas, kad 
visi teiginiai būtų logiškai pagrįsti (Frieso apibūdintas 
kaip „polinkis įrodinėti“), turi nuvesti į begalinę regre- 
siją. Na, o jei mes norime išvengti dogmatizmo, taip 
pat ir begalinės regresijos, pavojaus, tai, regis, galime 
remtis tik psichologizmu, t. y. doktrina, pagal kurią 
teiginiai gali būti pagrindžiami ne tik teiginiais, bet ir 
jusliniu patyrimu. Susidūręs su šia trilema —- dogma- 
tizmas, begalinė regresija ar psichologizmas — Friesas, 
o kartu su juo ir visi epistemologai, siekę paaiškinti 
mūsų empirinį pažinimą, pasirinko psichologizmą. Jis 
teigė, kad juslinis patyrimas yra mūsų „tiesioginis Ži- 
nojimas“2: šiuo tiesioginiu žinojimu mes galime pagrįs- 
ti savo „netiesioginį žinojimą“ — žinojimą, išreikštą ko- 
kios nors kalbos simboliais. Ir, žinoma, šis netiesioginis 
žinojimas apima mokslo teiginius. 

Paprastai ši problema netyrinėjama taip išsamiai. 
Epistemologai sensualistai ir pozityvistai laiko savai- 
me suprantamu dalyku, kad empiriniai moksliniai tei- 
giniai „byloja apie mūsų potyrius“?. Juk kaip mes ap- 
skritai galime sužinoti apie faktus, jei ne per juslinę 
pagavą? Vien mąstydamas žmogus negali pridurti nė 
kruopelytės prie faktų pasaulio pažinimo. Taigi jusli- 
nis patyrimas turi būti vienintelis visų empirinių moks- 

lų „žinojimo šaltinis“. Todėl visa, ką mes žinome apie 
faktų pasaulį, turi būti išreiškiama teiginių apie mūsų 
potyrius forma. Ar šis stalas yra rudas, ar mėlynas, 
galima sužinoti tik kreipiantis į savo juslinį patyrimą. 
Remdamiesi jo teikiamu tiesioginiu įsitikinimo jaus- 
mu, teisingą teiginį, t. y. tokį teiginį, kurio terminai 
atitinka patyrimą, mes galime atskirti nuo neteisingo 
teiginio, kurio terminai neatitinka patyrimo. Mokslas 
yra tik bandymas klasifikuoti ir aprašyti šį jūslinį pa- 
žinimą, šiuos tiesioginius potyrius, kurių tiesa mes ne- 
galime abejoti; tai yra sisteminis tiesioginių mūsų ĮS1- 
tikinimų pateikimas. 

Mano nuomone, šios doktrinos pagrindas yra induk- 
cijos ir universalijų problema. Juk mes negalime ištar- 
ti jokio mokslinio teiginio, kuris nebūtų labai nutolęs 
nuo to, ką galima tikrai žinoti „remiantis tiesioginiu 
patyrimu“. (Šį faktą galima apibūdinti kaip „transcen- 
denciją, glūdinčią bet kokiame aprašyme“.) Kiekviena- 
me aprašyme vartojami universalūs pavadinimai (sim- 
boliai arba idėjos), kiekvienas teiginys turi teorijos, 
hipotezės pobūdį. Teiginys „Tai yra stiklinė vandens“ 
negali būti verifikuotas jokiu stebimuoju patyrimu. 
Priežastis yra ta, kad šiame teiginyje esančios univer- 
salijos negali būti susietos su jokiu konkrečiu jusliniu 
patyrimu. („Tiesioginis patyrimas“ „tiesiogiai duotas“ 
tik kartą — jis unikalus.) Pavyzdžiui, žodžiu „stiklinė“ 
mes žymime fizinius kūnus, demonstruojančius tam tik- 
rą dėsningą elgesį, ir tą pat galima pasakyti apie žodį 
„vanduo“. Universalijos negali būti redukuotos į poty- 
rių klases; jos negali būti „konstituotos““. 

II. Empirinio pagrindo objektyvumas 


Aš siūlau į mokslą žvelgti šiek tiek kitaip, negu tai 
mėgsta daryti įvairios psichologistinės mokyklos: norė- 
čiau nubrėžti aiškią perskyrą tarp objektyviojo mokslo 
ir „mūsų žinojimo“. 

Mielai pripažįstu, kad tik stebėjimas gali mums duo- 
ti „Žinojimą, susijusį su faktais, ir kad mes galime (kaip 
sako Hahnas) „suvokti faktus tik stebėdami“. Bet šis 
suvokimas, šis mūsų žinojimas nepatvirtina ar nepa- 
grindžia jokio teiginio tiesos. Todėl aš nemanau, kad 
klausimas, kurį turi kelti epistemologija, yra toks: „<...> 
kuo grindžiamas mūsų pažinimas? <...> ar, tiksliau 
sakant, kaip aš, turėjęs potyrį S, galiu pagrįsti savąjį 
jo aprašymą ir laikyti jį neabejotinu?“? Tai nebus 
įmanoma net jei terminą „patyrimas“ pakeisime termi- 
nu „protokolinis sakinys“. Mano požiūriu, epistemolo- 
gija turi klausti veikiau štai ko: kaip mes tikriname 
mokslinius teiginius remdamiesi dedukcinėmis jų iš- 
vadomis? (Ar, bendresniu pavidalu: kaip mes galime 
geriausiai kritikuoti savo teorijas (savo hipotezes, savo 
spėjimus), užuot gynę jas nuo abejonių? [Žr. taip pat 3 
ištraukos III skyrių]. Ir kokias išvadas galime pasi- 
rinkti šiam tikslui, jei jos savo ruožtu turi būti inter- 
subjektyviai patikrinamos? 

Šiuo metu šitoks objektyvus ir nepsichologinis po- 
žiūris pakankamai plačiai priimtas ten, kur turima rei- 
kalų su loginiais ar tautologiniais teiginiais. Tačiau 
dar ne taip seniai buvo manoma, kad logika yra moks- 
las, nagrinėjantis mąstymo procesus ir jų dėsnius — 
mūsų minties dėsnius. Šitokiu požiūriu logika neturi 
kito pagrindimo, išskyrus tariamą faktą, kad mes ne- 
galime mąstyti niekaip kitaip. Loginė išvada atrodė 

esanti pagrįsta, nes ji buvo patiriama kaip minties bū- 
tinybė, kaip jausmas, kad esi priverstas mąstyti tam 
tikru būdu. Logikos srityje šitoks psichologizmas da- 
bar, galimas daiktas, yra praeities dalykas. Niekas net 
nesvajos pagrįsti kokios nors loginės išvados galioseną 
ar apginti ją nuo abejonių šalia jos parašydamas tokį 
protokolinį sakinį: „Protokolas: šiandien tikrindamas 
šią išvadų grandinę, aš patyriau ryškų įsitikinimo 
jausmą“. 

Padėtis visai pasikeičia, kai pereiname prie empiri- 
nių mokslo teiginių. Šioje srityje kiekvienas mano, kad 
tie teiginiai pagrįsti potyriais, pavyzdžiui, pojūčiais, 0 
tariant formaliai — protokoliniais sakiniais. Dauguma 
žmonių supras, kad bet koks mėginimas loginius teigi- 
nius grįsti protokoliniais sakiniais yra psichologizmo 
atvejis. Bet labai keista, kad kai tik pereinama prie 
empirinių teiginių, tie patys dalykai šiandien vadina- 
mi „fizikalizmu“. Tačiau ar kalbėtume apie loginius 
teiginius, ar apie empirinio mokslo teiginius, man at- 
rodo, kad atsakymas yra tas pats: mūsų pažinimas, 
kuris miglotai gali būti apibūdintas kaip dispozicijų 
sistema ir kuris gali dominti psichologiją, abiem atve- 
jais gali būti susietas su tikrumo ar įsitikinimo jaus- 
mu: vienu atveju, galimas daiktas, su jausmu, kad esi 
priverstas mąstyti tam tikru būdu, kitu atveju su „jus- 
linio tikrumo“ jausmu. Bet visa tai domina tik psicho- 
logus. Visa tai net neliečia tokios problemos kaip logi- 
niai mokslinių teiginių ryšiai, o tik ši problema domina 
epistemologą. 

(Egzistuoja plačiai paplitęs įsitikinimas, kad teigi- 
nys „Aš matau, kad štai šis stalas yra baltas“ episte- 
mologijos požiūriu daug pranašesnis už teiginį „Šis sta- 
las baltas“. Bet galimo objektyvaus jo įvertinimo 

požiūriu pirmasis teiginys, kuriame kalbama apie ma- 
ne, neatrodo esąs patikimesnis už antrąjį teiginį, ku- 
riame kalbama apie šį stalą.) 

Esama tik vieno būdo įsitikinti loginio protavimo 
grandinės pagrįstumu — pateikti ją tokia forma, kuria 
ji lengviausiai patikrinama: mes padalijame ją į dau- 
gelį mažų tarpsnių, ir kiekvieną gali lengvai patikrinti 
bet kuris, kas mokėsi matematinės ar loginės sakinių 
transformavimo technikos. Jei ir tada kas nors dar reiš- 
kia abejonių, galime jo tik paprašyti nurodyti klaidas 
įrodymo tarpsniuose arba dar kartą permąstyti atitin- 
kamą problemą. Empirinių mokslų atveju padėtis yra 
beveik tokia pati. Kiekvieną empirinį mokslinį teiginį 
galima pateikti (aprašant eksperimentinius įrenginius 
ir t. t.) tokiu būdu, kad jį gali patikrinti kiekvienas, 
kuris išmano atitinkamą metodiką. Jei galiausiai jis 
atmeta tą teiginį, tada mes nepasitenkinsime jo kalbo- 
mis apie savo abejones ar įsitikinimus, susijusius su jo 
pojūčiais. Jis privalo suformuluoti tvirtinimą, priešta- 
raujantį mūsiškiam, ir parodyti mums, kaip jis jį tik- 
rino. Jei jis to negali padaryti, mes galime jam pasiū- 
lyti tik dar kartą ir, ko gero, daug atidžiau pažvelgti į 
mūsų eksperimentą ir vėl pamąstyti. 

"Toks tvirtinimas, kuris dėl savo loginės formos nėra 
patikrinamas, moksle geriausiu atveju gali funkcionuoti 
kaip stimulas: jis gali iškelti problemą. Logikos ir ma- 
tematikos srityje šią mintį galima pademonstruoti Fer- 
mat problema, o gamtos istorijos srityje, tarkime, pra- 
nešimais apie jūros gyvates. Tokiais atvejais mokslas 
netvirtina, kad tie pranešimai nepagrįsti: kad Fermat 
klydo ar kad visi pranešimai apie pastebėtas jūros gy- 
vates yra melas. Vietoje to jis susilaiko nuo sprendimo. 

Į mokslą galima žvelgti įvairiai, ne tik epistemolo- 
gijos požiūriu. Pavyzdžiui, galime į jį žiūrėti kaip į 
biologinį ar sociologinį reiškinį. Tokiu požiūriu jis gali 
būti apibūdintas kaip įrankis ar instrumentas, tarsi 
sulyginamas su kai kuriais mūsų pramonės įrengimais. 
Mokslas gali būti traktuojamas kaip gamybos priemo- 
nė — kaip paskutinis „žiedinės gamybos“ žodis“. Net 
tokiu požiūriu mokslas susijęs su „mūsų patyrimu“ ne 
labiau negu kiti gamybos įrankiai ar gamybos priemo- 
nės. Ir net jei žvelgtume į jį kaip į tai, kas patenkina 
mūsų intelektualines reikmes, iš principo jo ryšys su 
mūsų potyriais nesiskiria nuo bet kurios kitos objekty- 
vios struktūros ryšio su jais. Žinoma, nėra klaidinga 
sakyti, kad mokslas yra „<...> įrankis“, kurio tikslas 
„<...> remiantis tiesioginiais ar duotais potyriais numa- 
tyti vėlesnius potyrius ir kiek įmanoma net juos kon- 
troliuoti“'. Bet aš nemanau, kad šios kalbos apie poty- 
rius ką nors paaiškina. Jos vargu ar turi daugiau 
prasmės negu, tarkime, klaidingas naftos gręžimo bokš- 
to apibūdinimas, kai tvirtinama, kad jo tikslas — duoti 
mums tam tikrus potyrius: ne naftą, o veikiau naftos 
vaizdą ir kvapą, ne pinigus, o veikiau pinigų turėjimo 
jausmą. 


III. Baziniai teiginiai 


Jau buvo glaustai nurodyta, kokį vaidmenį baziniai 
teiginiai atlieka toje epistemologijoje, kurią aš ginu. 
Mums jų reikia tam, kad nuspręstume, ar tam tikra 
teorija gali būti pavadinta falsifikabilia, t. y. empirine. 
Be to, mums jų reikia patvirtinti falsifikavimo hipote- 
zėms, vadinasi, 1r falsifikuoti teorijoms [žr. atitinka- 
mai 10 ištraukos III ir IV skirsnius]. 


205 


II. MOKSLO FILOSOFIJA 


Todėl baziniai teiginiai turi patenkinti tokias sąly- 
gas: 1) joks bazinis teiginys negali būti dedukuotas iš 
universalaus teiginio be pradinių sąlygų“; kita vertus, 
2) universalus teiginys ir bazinis teiginys gali vienas 
kitam prieštarauti. Antroji sąlyga gali būti patenkinta 
tik tada, jei bazinio teiginio paneigimą galima išvesti 
iš jam prieštaraujančios teorijos. Iš to ir pirmosios są- 
lygos kyla išvada, kad bazinis teiginys privalo turėti 
tokią loginę formą, kad jo neiginys savo ruožtu nebūtų 
bazinis teiginys. 

Egzistuoja gerai žinomas pavyzdys tokių teiginių, 
kurių loginė forma skiriasi nuo jų neiginių formos. Tai 
universalūs teiginiai ir egzistenciniai teiginiai: jie yra 
vienas kito neiginiai ir skiriasi savo logine forma. Pa- 
našiai gali būti sudaryti singuliariniai teiginiai. Teigi- 
nys „Įvykių erdvės taške K yra varnas“, galima sakyti, 
savo logine forma - o ne tik lingvistine forma —- skiria- 
si nuo teiginio „Įvykių erdvės taške k nėra varno“. Tei- 
ginys, turintis tokią formą: „Taške A yra tas ir tas“ 
arba „Toks ir toks įvykis vyksta taške K“, gali būti 
pavadintas „singuliariniu egzistenciniu teiginiu“ arba 
„singuliariniu teiginiu apie buvimą“. O teiginys, atsi- 
randantis iš neigimo, t. y. „Taške k nėra to ir to“ ar 
„Joks tokio ir tokio tipo įvykis nevyksta taške k“, gali 
būti pavadintas „singuliariniu neegzistenciniu teiginiu 
arba „singuliariniu teiginiu apie nebuvimą“. 

Dabar galime suformuluoti tokią taisyklę apie bazi- 
nius teiginius: baziniai teiginiai turi singuliarinio eg- 
zistencinio teiginio formą. Ši taisyklė reiškia, kad ba- 
ziniai teiginiai patenkins pirmąją sąlygą, nes 
singuliarinis egzistencinis teiginys niekada negali būti 
dedukuotas iš grynai universalaus teiginio, t. y. iš 
grynai neegzistencinio teiginio. Jie patenkins ir antrąją 

sąlygą — tai galima matyti iš fakto, kad iš kiekvieno 
singuliarinio egzistencinio teiginio gali būti išvestas 
grynas egzistencinis teiginys praleidžiant bet kokią nuo- 
rodą į kokį nors individualų įvykių erdvės tašką; ir, 
kaip matėme, grynas egzistencinis teiginys gali tikrai 
prieštarauti teorijai. 

Reikia pažymėti, kad dviejų bazinių teiginių d ir r, 
neprieštaraujančių vienas kitam, konjunkcija savo ruož- 
tu yra bazinis teiginys. Kartais net įmanoma gauti ba- 
zinį teiginį vieną bazinį teiginį jungiant su kitu teigi- 
niu, kuris nėra bazinis. Pavyzdžiui, galima bazinio 
teiginio r „k vietoje yra pointeris“ ir singuliarinio neeg- 
zistencinio teiginio p „k vietoje nėra judančio pointerio“ 
konjunkcija. Juk aiškų, kad dviejų teiginių konjunk- 
cija r+*p („r ir ne p“) yra ekvivalentiška singuliariniam 
egzistenciniam teiginiui „k vietoje yra nejudantis poin- 
teris“. Todėl prieiname tokią išvadą: jei turime teoriją 
t ir pradines sąlygas r, iš kurių dedukuojame numaty- 
mą p, tada teiginys r-p bus tos teorijos falsifikatorius, 
o todėl ir bazinis teiginys. (Kita vertus, sąlyginis teigi- 
nys „r — p“, t. y. „Jei r, tada p“, yra ne labiau bazinis 
negu neiginys p, nes jis ekvivalentiškas bazinio teigi- 
nio neiginiui, t. y. 7-p neigimui.) 

Tokie yra formalūs reikalavimai baziniams teigi- 
niams; juos atitinka visi singuliariniai egzistenciniai 
teiginiai. Be to, bazinis teiginys turi atitikti 17 mate- 
rialųjį reikalavimą, t. y. reikalavimą, susijusį su įvy- 
kiu, kuris, kaip mums sako bazinis teiginys, vyksta 
vietoje A. Tas įvykis turi būti siebimasis įvykis, t. y. 
baziniai teiginiai turi būti patikrinami intersubjekty- 
viai, „stebėjimu“. Kadangi jie yra singuliariniai teigi- 
niai, šis reikalavimas, žinoma, gali būti taikomas tik 

tiems stebėtojams, kurie tinkamai išsidėstę erdvėje ir 
laike (šio dalyko aš plačiau neaptarsiu). 

Be abejonės, dabar gali atrodyti, kad aš, reikalau- 
damas stebimumo, galiausiai leidau, kad psichologiz- 
mas nepastebimai vėl įsismelktų į mano teoriją. Bet 
taip nėra. Žinoma, stebimojo įvykio sąvoką galima in- 
terpretuoti psichologistiškai. Bet aš ją vartoju tokia 
prasme, kad ji gali būti kuo puikiausiai pakeista „tam 
tikro įvykio, apimančio makroskopinių fizinių kūnų pa- 
dėtį ir judėjimą“ sąvoka. Arba, dar tiksliau, galime pa- 
sakyti, kad kiekvienas bazinis teiginys arba pats turi 
būti teiginys apie reliatyvias fizinių kūnų padėtis, ar- 
ba turi būti ekvivalentiškas kokiam nors „mechanisti- 
nio“ ar „materialistinio“ tipo baziniam teiginiui. (Kad 
ši sąlyga įgyvendinama, susiję su tuo faktu, kad teori- 
ja, kuri patikrinama intersubjektyviai, kartu bus pa- 
tikrinama ir intersensualiai?. Tai reiškia, kad tikrini- 
mai, susiję su kuria nors viena mūsų jusle, iš principo 
gali būti pakeisti tikrinimais, susijusiais su kitomis 
juslėmis.) Taigi kaltinimas, kad kalbėdamas apie ste- 
bimumą aš slapčia vėl įsileidau psichologizmą, pagrįs- 
tas ne labiau negu kaltinimas, kad aš pripažinau me- 
chanicizmą ar materializmą. "Tai rodo, kad mano teorija 
tikrai yra visai neutrali ir kad jai negalima prilipdyti 
nė vienos iš tų etikečių. Visa tai aš sakau tik dėl to, 
kad terminą „stebimasis“ (kaip aš jį vartoju) apsaugo- 
čiau nuo psichologizmo stigmos. (Stebėjimai ir suvoki- 
niai gali būti psichologiniai, bet stebimumas toks nė- 
ra.) Aš neketinu apibrėžti termino „stebimasis“ ar 
termino „stebimasis įvykis“, nors esu visai pasirengęs 
jį paaiškinti remdamasis psichologistiniais ar mecha- 
nicistiniais pavyzdžiais. Aš manau, kad jį reikia priim- 
ti kaip neapibrėžtą terminą, kuris tampa pakankamai 

tikslus, kai jį vartojame: jį reikia priimti kaip elemen- 
tarią sąvoką, kurią vartoti epistemologas turi išmokti, 
lygiai kaip jis turi išmokti vartoti terminą „simbolis“ 
arba kaip fizikas turi išmokti vartoti terminą „masės 
taškas“. 

"Todėl baziniai teiginiai — materialiuoju kalbos 
pavidalu — yra teiginiai, tvirtinantys, kad tam tikras 
stebimas įvykis vyksta tam tikrame viename erdvės ir 
laiko taške. 


IV. Bazinių teiginių reliatyvumas. Frieso 
trilemos išsprendimas 


Bet koks teorijos tikrinimas, kurio rezultatas yra 
jos patvirtinimas arba falsifikavimas, turi baigtis vie- 
nu ar kitu baziniu teiginių, kurį mes nusprendžiame 
priimti. Jei neprieiname jokio sprendimo ir nepriima- 
me jokio bazinio teiginio, tada tikrinimas niekur nenu- 
ves. Bet loginiu požiūriu padėtis niekada nėra tokia, 
kad verstų mus apsistoti būtent prie šio konkretaus 
bazinio teiginio, o ne prie kokio kito, arba atsisakyti 
tikrinimo. Juk kiekvienas bazinis teiginys savo ruožtu 
gali būti tikrinamas, kaip kriterijų imant bet kokį ba- 
zinį teiginį, kuris gali būti iš jo dedukuotas remiantis 
kokia nors teorija, arba tikrinamąja, arba kita kuria. 
Ši procedūra neturi natūralios pabaigos. Tad jeigu tik- 
rinimas turi mus kur nors atvesti, nelieka nieko kito, 
tik sustoti viename ar kitame taške ir tarti, kad kol 
kas mes esame patenkinti. 

Visai lengva suprasti, kad šitaip prieiname proce- 
dūrą, pagal kurią apsistojame tik prie tokio teiginio, 
kurį ypač lengva patikrinti. Juk tai reiškia, kad mes 

apsistojame prie tokių teiginių, dėl kurių priėmimo ar 
atmetimo veikiausiai susitartų įvairūs tyrinėtojai. O 
jei nesusitartų, jie paprasčiausiai tęstų tikrinimą arba 
pradėtų jį vis iš naujo. Jei tai irgi neduotų jokio rezul!- 
tato, tada galėtume pasakyti, kad atitinkami teiginiai 
nebuvo intersubjektyviai patikrinami ar kad galiau- 
siai mes turime reikalą ne su stebimaisiais įvykiais. 
Jei vieną gražią dieną mokslininkai stebėtojai nebega- 
lėtų susitarti dėl bazinių teiginių, tai baigtųsi visišku 
kalbos kaip universalios bendravimo priemonės 
žlugimu. Tai baigtųsi naujuoju „Babelio bokštu“: moks- 
linis atradimas virstų absurdu. Šiame naujajame Ba- 
belyje didžiulis mokslo pastatas netrukus virstų griu- 
vėsiais. 

Kaip loginis įrodymas įgyja patenkinamą formą ta- 
da, kai baigiamas sunkus darbas ir viską galima leng- 
vai patikrinti, taip ir mokslui atlikus savąjį dedukavi- 
mo ar aiškinimo darbą, mes apsistojame prie tokių 
bazinių teiginių, kurie lengvai patikrinami. Teiginiai 
apie asmeninį patyrimą — t. y. protokoliniai sakiniai — 
aiškiai nėra tokio tipo, taigi jie netinka būti tokiais 
teiginiais, prie kurių mes apsistojame. Žinoma, mes 
naudojamės užrašais ar protokolais, tokiais kaip tikri- 
nimų aktai, publikuojami mokslinio ir pramoninio ty- 
rinėjimo departamento. Jei reikia, jie gali būti patik- 
rinti iš naujo. Gali būti būtina, pavyzdžiui, patikrinti 
tikrinimą atliekančių ekspertų reakcijos laiką (t. y. nu- 
statyti jų asmenines ypatybes). Bet apskritai, ir ypač 
„<...> kritiškais atvejais“, mes tikrai apsistojame prie 
lengvai patikrinamų teiginių, o ne prie (kaip rekomen- 
duoja CČarnapas) suvokinių ar protokolinių sakinių — 
t. y. mes „<...> neapsistojame kaip tik prie jų <...> nes 

intersubjektyvus teiginių apie suvokinius tikrinimas 
<...> yra palyginti sudėtingas ir sunkus“!?, 

Kokia dabar yra mūsų pozicija Frieso trilemos — 
pasirinkimo tarp dogmatizmo, begalinės regresijos ir 
psichologizmo - atžvilgiu? [Žr. šio skyriaus I skirsnį). 
Tie baziniai teiginiai, prie kurių mes apsistojame, ku- 
riuos mes nusprendžiame priimti kaip patenkinamus 
ir kaip pakankamai patikrintus, žinoma, turi dogmų 
pobūdį, bet tik tiek, kiek mes galime liautis bandę juos 
pagrįsti tolesniais argumentais (ar tolesniais tikrini- 
mais). Bet šitoks dogmatizmas yra nepavojingas, nes, 
reikalui esant, šie teiginiai gali būti lengvai tikrinami 
toliau. Aš pripažįstu, kad tai irgi atveda prie tokios 
dedukcijos grandinės, kuri iš principo yra begalinė. Bet 
šitokia „begalinė regresija“ irgi yra nepavojinga, nes 
mūsų teorijoje nesiūloma bandyti įrodyti jokių teiginių 
remiantis ja pačia. Ir galiausiai dėl psichologizmo: aš 
pripažįstu, kad sprendimas priimti bazinį teiginį ir juo 
pasitenkinti yra priežastingai susijęs su mūsų poty- 
riais — ypač su jusliniais potyriais. Bet mes nebando- 
me šiais potyriais pagrįsti bazinių teiginių. Potyriai 
gali motyvuoti sprendimą, galimas daiktas, lemtingai, 
ir todėl priversti priimti ar atmesti kokį nors teiginį, 
bet bazinio teiginio jais pagrįsti negalima - lygiai kaip 
negalima to padaryti daužant kumščiu stalą!!. 


12. MOKSLO TIKSLAS 
(1957) 


Galimas daiktas, kalbėti apie mokslinės veiklos 
„tikslą“ šiek tiek naivu: juk aišku, kad skirtingi moks- 
lininkai turi skirtingus tikslus, o pats mokslas (kad ir 
ką jis reikštų) tikslų neturi. Visa tai aš pripažįstu. Ir 
vis dėlto atrodo, kad kalbėdami apie mokslą mes tikrai 
jaučiame, daugiau ar mažiau aiškiai, jog yra kažkas 
būdinga mokslinei veiklai, o kadangi mokslinė veikla 
labai primena racionalią veiklą ir kadangi racionali 
veikla privalo turėti kokį nors tikslą, bandymas apibū- 
dinti mokslo tikslą gali būti ne visai bergždžias. 

Aš tvirtinu, kad mokslo tikslas yra atrasti patenki- 
namus paaiškinimus tam, kas mums aiškiai atrodo rei- 
kalinga paaiškinimo. Vartodamas žodį „aiškinimas“ (ar 
„priežastinis aiškinimas“) turiu galvoje visumą teigi- 
nių, vieni iš kurių aprašo aiškintinų dalykų (explican- 
dum) padėtį, tuo tarpu kiti, aiškinamieji teiginiai, su- 
daro „aiškinimą“ siauresne šio žodžio prasme (explicans 
to, kas yra explicandum). 

Dažniausiai mes galime tarti, kad explicandum yra 
daugiau ar mažiau žinomas kaip tikras, arba tariama, 
kad jis žinomas kaip tikras. Juk nedaug prasmės siek- 
ti paaiškinti padėtį tokių dalykų, kurie gali pasirodyti 
esą tik įsivaizduojami. (Toks atvejis gali būti skraidan- 


212 


12. MOKSLO TIKSLAS 


čiosios lėkštės: ko gero, aiškinti reikėtų ne skraidan- 
čiąsios lėkštės egzistuotų, tada nebereikėtų aiškinti tų 
pranešimų.) Kita vertus, explicans, kuris yra mūsų ty- 
rinėjimo objektas, paprastai yra nežinomas: jis turi bū- 
ti atrastas. Taigi mokslinis aiškinimas, jei tai yra at- 
radimas, yra to, kas žinoma, aiškinimas remiantis tuo, 
kas nežinoma!. 

Explicans, kad būtų patenkinamas (patenkinamu- 
mas gali būti sąlyginis), turi atitikti keletą sąlygų. Pir- 
ma, jis turi logiškai apimti explicandum. Antra, expli- 
cans turi būti tikras, nors apskritai nėra žinoma, ar jis 
yra tikras; šiaip ar taip, turi būti žinoma, kad jis nėra 
netikras net po paties kritiškiausio tyrinėjimo. Jei ne- 
žinoma, kad jis yra tikras (kaip dažniausiai būna), jo 
naudai turi egzistuoti nepriklausomi faktai. Kitaip ta- 
riant, jis turi būti nepriklausomai patikrinamas; ir mes 
jį traktuosime kaip juo labiau patenkinamą, juo griež- 
tesnius nepriklausomus patikrinimus jis atlaikys. 

Aš dar turiu paaiškinti, kaip vartoju žodį „nepri- 
klausomas“ bei jo priešybes, „ad hoc“ ir (ypatingais 
atvejais) „cirkuliarinis“. 

Tegul a yra explicandum, kuris, kaip žinoma, yra 
tikras. Kadangi a įprastai kyla iš paties a, mes visada 
galime pasiūlyti a kaip jo paties paaiškinimą. Tačiau 
tai būtų labai nepatenkinama, nors tokiu atveju mes ir 
žinotume, kad explicans yra tikras ir kad iš jo kyla 
explicandum. Taigi turime atsisakyti tokių aiškinimų, 
nes jie yra cirkuliariniai. 

Tačiau toks cirkuliarumas, kurį čia turiu galvoje, 
priklauso nuo laipsnio. Apsvarstykime tokį dialogą: „Ko- 
dėl šiandien jūra tokia audringa?“ — „Nes Neptūnas 
yra labai piktas.“ — „Kokiais faktais galite pagrįsti sa- 

vo teiginį, kad Neptūnas yra labai piktas?“ — „Ak, argi 
nematote, kokia audringa jūra? Ir ar ji nėra audringa 
visada, kai Neptūnas yra piktas?“ Šis aiškinimas lai- 
kytinas nepatenkinamu, nes (kaip ir visiškai cirkulia- 
rinio aiškinimo atveju) vienintelis faktas, įrodantis ex- 
plicans, yra pats explicandum2. Supratimas, kad šitoks 
beveik cirkuliarinis arba ad Aoc aiškinimas yra visai 
nepatenkinamas, ir atitinkamas reikalavimas vengti 
tokių aiškinimų yra, mano galva, viena iš svarbiausių 
mokslo vystymąsi motyvuojančių jėgų: nepasitenkini- 
mas yra vienas pirmųjų kritinio ar racionalaus požiū- 
rio vaisių. 

Kad explicans nebūtų ad hoc, jis privalo būti turi- 
ningas: privalo turėti daug patikrinamų išvadų, kurios 
skiriasi nuo explicandum. Kaip tik šias skirtingas pa- 
tikrinamas išvadas aš turiu galvoje kalbėdamas apie 
nepriklausomus tikrinimus arba apie nepriklausomus 
faktus. 

Nors šios pastabos gal ir gali padėti kiek nušviesti 
intuityvią nepriklausomai patikrinamo explicans idė- 
ją, jų visai nepakanka apibūdinti patenkinamam ir ne- 
priklausomai patikrinamam aiškinimui. Juk jei a yra 
mūsų explicandum — tegul a vėl yra teiginys „Jūra 
šiandien audringa“, - tada mes visada galime pasiūlyti 
labai nepatenkinamą explicans, kuris yra visiškai ad 
hoc, nors ir turi nepriklausomai patikrinamų išvadų. 
Mes net galime pasirinkti tas išvadas, kaip mums pa- 
tinka. Tarkime, galime pasirinkti išvadą „Šios slyvos 
yra sultingos“ ir „Visi varnai yra juodi“. Tegul b būna 
jų konjunkcija. Tada kaip explicans mes galime pa- 
prasčiausiai imti a ir b konjunkciją: ji atitiks visus 
mūsų iškeltus reikalavimus. 

Tik jei reikalaujame, kad aiškinimai remtųsi uni- 
versaliais teiginiais arba gamtos dėsniais (papildytais 
pradinėmis sąlygomis), galime padaryti pažangą, įgy- 
vendindami nepriklausomų, o ne ad hoc, aiškinimų idė- 
ją. Juk universalūs gamtos dėsniai gali būti labai tu- 
riningi teiginiai, todėl nepriklausomai patikrinami visur 
ir visada. Taigi naudojami kaip aiškinimai jie gali ne- 
būti ad hoc, nes gali mums leisti interpretuoti expli- 
candum kaip atkuriamo rezultato pavyzdį. Tačiau visa 
tai teisinga tik tada, jei apsiribojame tokiais universa- 
liais dėsniais, kurie yra patikrinami, t. y. falsifikabilūs. 

Taigi klausimas „Koks aiškinimas gali būti paten- 
kinamas?“ veda prie atsakymo: aiškinimas, paremtas 
patikrinamais ir falsifikabiliais universaliais dėsniais 
ir pradinėmis sąlygomis. Be to, tokio tipo aiškinimas 
bus juo labiau patenkinamas, juo patikrinamesni šitie 
dėsniai ir juo geriau jie buvo patikrinti. (Tai tinka ir 
pradinėms sąlygoms.) 

"Taigi spėjimas, kad mokslo tikslas yra surasti pa- 
tenkinamus aiškinimus, veda mus toliau, prie aiškini- 
mų patikimumo laipsnio padidinimo padidinant jų pa- 
tikrinamumo laipsnį, t. y. pereinant prie geriau 
patikrinamų teorijų — tai reiškia, pereinant prie vis 
turiningesnių teorijų, pasižyminčių didesniu universa- 
lumu ir tikslumu [žr. toliau 10 skirsnio 3 ir 6 pastabą. 
Be abejonės, tai visiškai atitinka realią teorinių moks- 
lų praktiką. 

Prie iš esmės to paties rezultato mes galime prieiti 
ir kitu būdu. Jei mokslo tikslas yra aiškinti, tada jo 
tikslas kartu bus aiškinti tai, kas buvo priimta kaip 
koks nors explicans, pavyzdžiui, gamtos dėsnį. Taigi 
mokslo uždavinys nuolat atsinaujina pats. Mes galime 

eiti pirmyn visą laiką, pereidami prie vis universales- 
nių aiškinimų — nebent tikrai pasiektume galutinį aiš- 
kinimą, t. y. tokį aiškinimą, kuris jau nebegali būti 
toliau aiškinamas ir šito nebereikalingas. 

Bet ar esama galutinių aiškinimų? Doktrina, kurią 
aš vadinu esencializmu, skelbia, kad mokslas turi siekti 
galutinių aiškinimų, pagrįstų esmėmis: jei mes galime 
paaiškinti kokio nors dalyko elgseną remdamiesi jo es- 
me - jo esminėmis savybėmis, — tada negali būti kelia- 
mas joks tolesnis klausimas, ir jokio klausimo neberei- 
kia kelti (gal tik išskyrus teologinį klausimą apie esmių 
kūrėją). Štai Descartes'as manė, kad paaiškino fiziką 
remdamasis fizinio kūno esme, kuri, kaip jis teigė, yra 
tįsumas, o kai kurie niutonininkai, pritardami Roge- 
riui Cotesui, buvo įsitikinę, kad materijos esmė yra jos 
inercija ir jos galia traukti kitą materiją ir kad New- 
tono teorija gali būti išvesta iš šitų esminių bet kokios 
materijos savybių ir šitaip galutinai paaiškinta. Pats 
Newtonas buvo kitos nuomonės. Skyriuje „Scholium 
generale“ veikalo Principia pabaigoje rašydamas: „Taip 
aš paaiškinau reiškinius <...> sunkio jėga, bet dar ne- 
nustačiau paties sunkio priežasties <...> o aš savavališ- 
kai [arba ad hoc] nekuriu hipotezių“? jis turėjo galvoje 
hipotezę apie galutinį arba esencialistinį priežastinį 
paties sunkio aiškinimą. 

Aš netikiu esencialistine galutinio aiškinimo dok- 
trina. Praeityje šios doktrinos kritikai dažniausiai buvo 
instrumentalistai: mokslines teorijas jie interpretavo 
tik kaip numatymo instrumentus, joms nepripažinda- 
mi jokios aiškinamosios galios. Bet su jais aš irgi ne- 
sutinku. Tačiau esama trečios galimybės, „trečiojo 
požiūrio“, kaip aš jį pavadinau. Jis buvo gerai apibū- 

dintas kaip „modifikuotas esencializmas“ — pabrėžiant 
žodį „modifikuotas“. 

Šis „trečiasis požiūris“, kurio aš laikausi, radikaliai 
modifikuoja esencializmą. Visų pirma aš atmetu galu- 
tinio aiškinimo idėją: aš manau, kad kiekvienas aiški- 
nimas gali būti aiškinamas toliau remiantis universa- 
lesne teorija arba spėjimu. Negali būti aiškinimo, kurio 
nebereikėtų aiškinti toliau, nes nė vienas aiškinimas 
negali būti save aiškinantis kokios nors esmės aprašy- 
mas (toks kaip esencialistinis kūno apibrėžimas, pa- 
teiktas Descartes'o). Antra, aš atmetu visus „Kas yra?“ 
tipo klausimus, t. y. tokius, kuriais klausiama, kas yra 
koks nors daiktas, kokia jo esmė ar tikroji prigimtis. 
Juk mes turime atsisakyti esencializmui būdingo po- 
žiūrio, kad kiekviename atskirame daikte esama es- 
mės, jam būdingos prigimties ar principo (tokio kaip 
vyno dvasia vyne), kuris būtinai lemia tai, kad jis yra 
toks, koks yra, ir tai, kad jis veikia taip, kaip veikia. 
"Toks animistinis požiūris nieko nepaaiškina, bet esen- 
cialistus (kaip Newtoną) jis privertė nepaisyti santyki- 
nių savybių, tokių kaip sunkis, ir manyti (remiantis 
tuo, kas jaučiama a priori pagrįsta), kad patenkina- 
mas aiškinimas turi būti grindžiamas vidinėmis savy- 
bėmis (priešingomis santykinėms savybėms). Trečia ir 
paskutinė esencializmo modifikacija yra tokia. Mes tu- 
rime atsisakyti požiūrio, glaudžiai susijusio su animiz- 
mu (ir būdingo Aristoteliui, priešingai Platonui), pagal 
kurį egzistuoja esminės savybės, glūdinčios kiekviena- 
me individe ir pavieniame daikte, kuriomis galima rem- 
tis kaip paaiškinančiomis to daikto elgseną. Juk šitoks 
požiūris neduoda jokio atsakymo į klausimą, kodėl skir- 
tingi individualūs daiktai elgiasi panašiai. Jei atsako- 
ma: „Nes jų esmės panašios“, iškyla naujas klausimas: 

kodėl neturėtų būti tiek skirtingų esmių, kiek yra skir- 
tingų daiktų? 

Platonas bandė išspręsti būtent šią problemą tarda- 
mas, kad panašūs individualūs daiktai yra kilę iš tos 
pačios pradinės „formos“, taigi yra jos kopijos, ir ji kaip 
tik todėl yra kažkas „išoriška“, „pirmiau“ ir „aukščiau“ 
už įvairius individualius daiktus; ir tikrai, mes kol kas 
neturime geresnės panašumo teorijos. Net šiandien, no- 
rėdami paaiškinti dviejų žmonių panašumą arba paukš- 
čio ir žuvies, dviejų lovų, dviejų automobilių, dviejų 
kalbų ar dviejų teisinių procedūrų panašumą, mes krei- 
piamės į bendrą jų kilmę, t. y. panašumą dažniausiai 
aiškiname genetiškai; ir jei iš to padarome metafizinę 
sistemą, ji linkusi tapti istoricistinės filosofijos teorija. 
Platono sprendimą atmetė Aristotelis; bet kadangi Aris- 
totelio esencializmo atmainoje nėra net kitokio spren- 
dimo užuominos, atrodo, kad jis niekada gerai nesu- 
prato šios problemos“. 

Pasirinkdami aiškinimus, pagrįstus universaliais 
gamtos dėsniais, mes pateikiame būtent tokį (platoniš- 
kąjį) problemos sprendimą. Juk visus individualius 
daiktus ir visus pavienius faktus mes traktuojame kaip 
priklausomus nuo šių dėsnių. Taigi tie dėsniai (ku- 
riuos savo ruožtu reikia aiškinti toliau) paaiškina indi- 
vidualių daiktų, pavienių faktų ir įvykių pasikartoji- 
mus ar panašumus. O tie dėsniai neglūdi pavieniuose 
daiktuose. (Be to, jie nėra platoniškosios idėjos, esan- 
čios už pasaulio.) Gamtos dėsniai veikiau suvokiami 
kaip (spėjamieji) struktūrinių gamtos — paties mūsų 
pasaulio — savybių aprašymai. 

Tuo pasireiškia mano požiūrio („trečiojo požiūrio“) 
ir esencializmo panašumas, ir nors aš nemanau, kad 
remdamiesi savo universaliais dėsniais galime kada 

nors apibūdinti galutinę pasaulio esmę, vis dėlto ne- 
abejoju, kad galime vis giliau smelktis į mūsų pasaulio 
struktūrą arba, galima pasakyti, į tas pasaulio savy- 
bes, kurios yra vis esmingesnės. 

Kiekvieną kartą, kai bandome kokį nors spėjamąjį 
dėsnį arba teoriją paaiškinti remdamiesi nauja spėja- 
mąja teorija, pasižyminčia didesniu universalumu, mes 
sužinome apie pasaulį šį tą daugiau, stengdamiesi gi- 
liau įsismelkti į jo paslaptis. Ir kiekvieną kartą, kai 
mums pavyksta falsifikuoti tokią teoriją, mes padaro- 
me naują svarbų atradimą. Juk šios falsifikacijos yra 
tai, kas svarbiausia. Jos moko mus netikėtų dalykų ir 
dar kartą patikina mus, kad nors mūsų teorijos sukur- 
tos mūsų pačių, nors jos yra mūsų pačių išradimai, vis 
dėlto jos yra tikri tvirtinimai apie pasaulį: juk jos gali 
susikirsti su kažkuo, ko mes niekada nedarėme. 

Aš manau, kad mūsų „modifikuotasis esencializmas“ 
gali pagelbėti, kai iškyla klausimas apie gamtos dės- 
nių loginę formą. Jis kelia mintį, kad mūsų dėsniai ar 
mūsų teorijos turi būti universalios, t. y. turi kelti tvir- 
tinimus apie pasaulį — apie visus pasaulio erdvės ir 
laiko taškus. Maža to, jis kelia mintį, kad mūsų teori- 
jose tvirtinama apie struktūrines ir santykines pasau- 
lio savybes ir kad tos savybės, aprašytos aiškinamosios 
teorijos, tam tikra prasme turi būti gilesnės už tas, 
kurios turi būti paaiškintos. Aš manau, kad žodis „gi- 
lesnės“ paneigia bet kokį išsamios loginės analizės ban- 
dymą, bet vis dėlto vadovauja mūsų intuicijoms. (Taip 
yra su matematika: visos jos teoremos yra logiškai ek- 
vivalentiškos aksiomų atžvilgiu, ir vis dėlto esama di- 
delio „gelmės“ skirtumo, kuris vargu ar palenkiamas 
loginei analizei.) Atrodo, kad mokslinės teorijos „gel- 

mė“ turi būti kuo glaudžiausiai susijusi su jos papras- 
tumu, vadinasi, ir su jos turiningumu. (Visai kitaip 
yra su matematinės teoremos gelme: jos turinys, gali- 
ma sakyti, yra nulinis.) Atrodo, kad reikia dviejų sude- 
damųjų dalių: turtingo turinio ir tam tikro aprašomų 
dalykų padėties rišlumo ar kompaktiškumo (arba „or- 
ganiškumo“). Kaip tik pastaroji sudedamoji dalis, nors 
intuityviai visai aiški, yra taip sunkiai analizuojama, 
1r kaip tik ją esencialistai bando aprašyti, kai kalba 
apie esmes, priešingas paprastai atsitiktinių savybių 
sankaupai. Aš nemanau, kad mes galime padaryti ką 
nors daug daugiau negu tik kreiptis čia į intuityvią 
idėją, nemanau ir kad mums reikia padaryti ką nors 
daug daugiau. Juk bet kokios siūlomos konkrečios te- 
orijos atveju kaip tik jos turiningumas, taigi 1r jos pa- 
tikrinamumo laipsnis lemia jos įdomumą ir jai spren- 
džiamos reikšmės turinčių realių tikrinimų rezultatus. 
Metodo požiūriu mes galime žvelgti į jos gelmę, jos 
nuoseklumą ir net jos grožį kaip į paprasčiausią mūsų 
intuicijos ir mūsų vaizduotės vedlį ar stimulą. 

Vis dėlto atrodo, kad egzistuoja kažkas panašaus į 
pakankamą gelmės ar gelmės laipsnių sąlygą, kuri ga- 
li būti logiškai analizuojama. Pamėginsiu tai paaiškin- 
ti pasitelkdamas pavyzdį iš mokslo istorijos. 

Gerai žinoma, kad Newtono dinamika unifikavo Ga- 
lilei'aus žemiškąją ir Keplerio dangiškąją fiziką. Daž- 
nai sakoma, kad Newtono dinamika gali būti išvesta iš 
Galilei'aus ir Keplerio dėsnių, ir net buvo tvirtinama, 
kad ji gali būti iš jų tiksliai dedukuota?. Bet taip nėra: 
loginiu požiūriu Newtono teorija, kalbant iš esmės, 
prieštarauja ir Galilei'aus, ir Keplerio teorijoms (nors, 
žinoma, šias teorijas galima gauti kaip priartėjimus, 
jei jau turime Newtono teoriją). Dėl šios priežasties 

Newtono teorijos neįmanoma išvesti nei iš Galilei'aus, 
nei iš Keplerio teorijų, nei iš abiejų kartu paėmus — 
nei dedukcija, nei indukcija. Juk iš nuoseklių prielaidų 
niekada negali kilti nei dedukcinė, nei indukcinė išva- 
da, formaliai prieštaraujanti toms prielaidoms, nuo ku- 
rių pradėta. 

Tai aš traktuoju kaip labai stiprų argumentą prieš 
indukciją. Tačiau dabar mane domina ne tiek indukci- 
jos negalimybė, kiek gelmės problema. O traktuodami 
šią problemą mes tikrai galime šio to išmokti iš mūsų 
pavyzdžio. Newtono teorija suvienija Galilei'aus ir Kep- 
lerio teorijas. Bet toli gražu nebūdama tik šių dviejų 
teorijų junginiu — Newtono teorijos požiūriu šios teori- 
jos atlieka explicanda vaidmenį — ji jas pataiso, kartu 
Jas paaiškindama. Pradinis aiškinamasis uždavinys bu- 
vo ankstesnių rezultatų dedukcija. Tačiau šis uždavi- 
nys išsprendžiamas dedukuojant ne tuos ankstesnius 
rezultatus, o — jų vietoje — šį tą geresnio: naujus rezul- 
tatus, kurie, tam tikru būdu sąlygojami ankstesnių re- 
zultatų, skaitmeniniu požiūriu yra labai arti jų ir kartu 
juos pataiso. Taigi senosios teorijos empirinis pagrįstu- 
mas, galima sakyti, patvirtina naują teoriją, be to, pa- 
taisos savo ruožtu gali būti patikslintos — ir arba at- 
mestos, arba patvirtintos. Ši mano parodyta loginė 
situacija tvirtai nustato vieną faktą — kad nauja teori- 
ja negali būti ad Aoc arba cirkuliarinė. Toli gražu ne- 
pakartodama savo explicandum, naujoji teorija jam 
prieštarauja ir jį pataiso. Šitaip net paties explican- 
dum įrodymas tampa nepriklausomu naujosios teorijos 
įrodymu. (Beje, ši analizė mums leidžia paaiškinti met- 
rinių teorijų ir Matavimo vertę; šitaip ji mums padeda 
išvengti klaidingos nuomonės, kad matavimas ir tikslu- 

mas turi būti traktuojami kaip galutinės ir savaiminės 
vertybės.) 

Aš tvirtinu, kad kai empiriniuose moksluose kokia 
nors nauja didesnio universalumo teorija sėkmingai pa- 
aiškina kurią nors senesnę teoriją ir ją pataiso, tai yra 
tikras ženklas, rodantis, kad naujoji teorija įsismelkė 
giliau negu senesnės teorijos. Reikalavimas, kad nauja 
teorija apimtų senesnę teoriją apytikriai, pagal 
atitinkamas naujos teorijos parametrų vertybes, gali 
būti pavadintas (remiantis Bohru) „atitikimo principu“. 

Kaip jau sakiau anksčiau, šio reikalavimo patenki- 
nimas yra pakankama gelmės sąlyga. Kad tai nėra 
būtina sąlyga, galima matyti iš to fakto, kad Maxwel- 
lio elektromagnetinių bangų teorija šia prasme nepa- 
taiso Fresnelio banginės šviesos teorijos. Be abejonės, 
ji yra gilesnė, bet kita prasme: „Senas klausimas apie 
poliarizuotos šviesos vibracijų kryptį tapo beprasmis. 
Sunkumai, susiję su ribinėmis sąlygomis, nulemian- 
čiomis ribas tarp dviejų terpių, buvo išspręsti pačių 
teorijos pamatų lygmeniu. Kad būtų eliminuotos ilgo- 
sios šviesos bangos, nebereikėjo jokių ad Roc hipotezių. 
Šviesos slėgis, toks svarbus spinduliavimo teorijoje ir 
tik visai neseniai apibrėžtas eksperimentiškai, gali bū- 
ti gautas kaip viena iš tos teorijos išvadų“". Ši puiki 
ištrauka, kurioje Einsteinas apibūdina kai kuriuos svar- 
biausius Maxwellio teorijos laimėjimus ir lygina ją su 
Fresnelio teorija, gali būti laikoma nuoroda į tai, kad 
esama kitų pakankamų gelmės sąlygų, kurių neapima 
manoji analizė. 

Mokslo uždavinys, kuris, kaip aš tvirtinau, yra su- 
rasti patenkinamus aiškinimus, gali būti sunkiai su- 
prantamas, jei mes nesame realistai. Juk patenkina- 
mas aiškinimas yra toks, kuris nėra ad hoc; ir ši idėja — 

nepriklausomo įrodymo idėja — vargu ar gali būti su- 
prantama be atradimo, pažangos smelkiantis į giles- 
nius aiškinimo sluoksnius idėjos: be idėjos, kad esama 
kažko, ką mes galime atrasti ir kritiškai aptarti. 

Ir vis dėlto man atrodo, kad metodologijoje mums 
nereikia priimti metafizinio realizmo: manau, kad iš jo 
negautume didelės paramos, išskyrus intuityvaus tipo 
paramą. Juk jei mums pasakyta, kad mokslo tikslas 
yra aiškinti ir kad patenkinamiausias aiškinimas bus 
toks, kuris gali būti kuo griežčiausiai patikrinamas ir 
kuo griežčiausiai patikrintas, mes žinome viską, ką 
mums reikia žinoti kaip metodologams. Kad toks tiks- 
las pasiekiamas, mes negalime tvirtinti nei remdamiesi 
metafizinių realizmu, nei be jo — tas realizmas gali 
mus tik intuityviai padrąsinti, duoti viltį, bet nieko 
negali garantuoti. Ir nors galima sakyti, kad raciona- 
lus metodologijos traktavimas priklauso nuo priimto 
ar spėjamo mokslo tikslo, jis tikrai nepriklauso nuo 
metafizinės ir veikiausiai klaidingos prielaidos, kad tik- 
ra struktūrinė pasaulio teorija (jei tokia išvis galima) 
gali būti atrasta žmogaus ar išreikšta žmogaus kalba. 

Jei šiuolaikinio mokslo piešiamas pasaulio paveiks- 
las kaip nors priartėja prie tiesos — kitaip tariant, jei 
mes turime kažką panašaus į „mokslinį pažinimą“, — 
tada sąlygos, egzistuojančios beveik visoje visatoje, le- 
mia tai, kad beveik neįmanoma atrasti tokių struktū- 
rinių dėsnių, kurių mes siekiame — vadinasi, neįmano- 
ma gauti „mokslinio žinojimo“. Juk beveik visose visatos 
srityse viešpatauja chaotiškas spinduliavimas, o beveik 
visose likusiose srityse viešpatauja materija, kurios 
būklė panašiai chaotiška. Ir vis dėlto mokslui stebuk- 
lingai sekasi žengti prie to, ką aš pavadinau jo tikslu 
[žr. taip pat / ištraukos pabaigą]. Man atrodo, kad šis 

keistas faktas negali būti paaiškintas neįrodant per 
daug. Bet jis gali mus paskatinti siekti šio tikslo, nors 
daugiau ir niekas neskatintų mūsų tikėti, kad mes tik- 
rai galime jį pasiekti, — nei metafizinis realizmas, nei 
koks nors kitas šaltinis. 


13. MOKSLINIO ŽINOJIMO PLĖTRA 
(1960) 


I 


Šiame straipsnyje [ši ir kita ištrauka] aš noriu iš- 
spręsti kai kurias problemas, senas ir naujas, kurios 
susijusios su mokslo pažangos ir besivaržančių teorijų 
atrankos sąvokomis. Tos naujos problemos, kurias no- 
riu aptarti, pirmiausia yra susijusios su objektyvios 
tiesos ir artėjimo prie tiesos sąvokomis — sąvokomis, 
kurios, kaip man atrodo, gali daug padėti nagrinėjant 
žinojimo plėtrą. 

Nors savąjį aptarimą aš apribosiu mokslinio žinoji- 
mo plėtra, manau, kad mano pastabos beveik nepa- 
keistu pavidalu tinka ir ikimokslinio žinojimo plėtrai, 
t. y. tam bendram būdui, kuriuo žmonės ir net gyvūnai 
gauna naują faktinį žinojimą apie pasaulį. Mokymasis 
bandymų ir klaidų metodų — mokymasis iš savo klai- 
dų, - atrodo, yra iš esmės toks pat nepriklausomai nuo 
to, ar jį praktikuoja žemesnieji, ar aukštesnieji gyvū- 
nai, šimpanzės ar mokslo žmonės. Mane domina ne tik 
mokslinio pažinimo teorija, bet veikiau pažinimo teori- 
ja apskritai. Tačiau mokslinio žinojimo plėtros tyrinė- 
jimas, esu įsitikinęs, yra pats vaisingiausias būdas ty- 
rinėti apskritai žinojimo plėtrą. Juk galima sakyti, kad 
mokslinio žinojimo plėtra yra paprasto žmogaus žino- 
jimo writ large plėtra!. 

Bet ar esama pavojaus, kad mūsų poreikis žengti 
pirmyn nebus patenkintas ir kad mokslinio žinojimo 
plėtra prieis pabaigą? Konkrečiau: ar esama pavojaus, 
kad mokslo pažanga prieis pabaigą, nes mokslas baigs 
spręsti savo uždavinį? Nemanau, kad taip būtų, nes 
mūsų nežinojimas beribis. Nepanašu, kad vienas iš re- 
alių pavojų mokslo pažangai būtų tas, jog jis bus už- 
baigtas — grėsmę kelia nebent tokie dalykai, kaip vaiz- 
duotės stoka (kartais realaus intereso stokos padarinys), 
nereikalingas tikėjimas formalizavimu ir tikslumu (kurį 
aptarsime toliau, V skirsnyje) arba autoritarizmas, pa- 
sireiškiantis viena ar kita iš daugybės savo formų. 

Kadangi aš keletą kartų pavartojau žodį „pažanga“, 
šia proga norėčiau aiškiai pasakyti, kad netikiu istori- 
jos pažangos dėsniu. Tikrai, iki šiol [žr. toliau 23 iš- 
trauką] aš visaip stengiausi nuvainikuoti tikėjimą pa- 
žangos dėsniu ir manau, kad net mokslas negali būti 
palenktas kam nors, kas panašu į šį dėsnį. Mokslo 
istorija, kaip ir visų žmogaus idėjų istorija, yra neatsa- 
kingų svajonių, užsispyrimo ir paklydimų istorija. Bet 
mokslas yra viena — gal net vienintelė — iš labai ne- 
daugelio žmogaus veiklos formų, kurios klaidos yra sis- 
temingai kritikuojamos ir labai dažnai laiku ištaiso- 
mos. Štai kodėl galime sakyti, kad mokslo srityje mes 
dažnai mokomės iš savo klaidų, ir štai kodėl galime 
aiškiai ir suprasdami kalbėti apie čia daromą pažangą. 
Daugelyje kitų žmogaus veiklos sričių esama kitimo, 
bet retai — pažangos (nebent laikytumės labai siauro 
galimų mūsų gyvenimo tikslų požiūrio), nes beveik kiek- 
vieną laimėjimą atsveria ir net persveria praradimas. 
(0 daugelyje sričių mes net nežinome, kaip vertinti 
kitimą. 

"Tuo tarpu mokslo srityje mes turime pažangos krite- 
rijų: dar net iki atlikdami empirinį teorijos tikrinimą 
galime turėti galimybę pasakyti, ar ji, patikrinta tam 
tikrais specialiais būdais, bus tobulesnė už kitas teorijas, 
su kuriomis esame susipažinę. Tokia mano pirma tezė. 

Kiek kitaip tariant, aš tvirtinu, kad mes žinome, 
kokia turi būti gera mokslinė teorija, ir — net iki ją 
patikrinant — kokia teorija būtų dar geresnė, jei atlai- 
kytų tam tikrus lemiamus patikrinimus. Ir kaip tik šis 
(metamokslinis) žinojimas leidžia kalbėti apie mokslo 
pažangą ir apie racionalų teorijų pasirinkimą. 


I] 


"Taigi pirma mano tezė yra tokia: kad mes galime 
žinoti apie teoriją net iki ją patikrinant, jog jei ji atlai- 
kys tam tikrus patikrinimus, tai bus geresnė negu ku- 
ri nors kita teorija. 

Pirma mano tezė suponuoja, kad mes turime santyki- 
nio potencialaus patenkinamumo ar potencialaus pažan- 
gumo kriterijų, kuris gali būti pritaikytas kokiai nors 
teorijai dar iki mums sužinant, ar ji, patikrinta tam 
tikrais lemiamais būdais, bus patenkinama faktiškai. 

Šis santykinio potencialaus patenkinamumo krite- 
rijus (kurį aš suformulavau šiek tiek anksčiauž ir ku- 
ris, beje, mums leidžia išdėstyti teorijas pagal jų san- 
tykinio potencialaus patenkinamumo laipsnį) yra 
visiškai paprastas ir intuityvus. Juo vadovaujantis pir- 
menybė teiktina tai teorijai, kuri mums pasako dau- 
giau, t. y. tai, kuri apima didesnį empirinės informa- 
cijos kiekį arba turinį, kuri yra logiškai tvirtesnė, kuri 
pasižymi didesne aiškinamąja ir numatomąja galia ir 
kuri todėl gali būti griežčiau patikrinama, lyginant nu- 

matomus faktus su stebėjimais. Trumpai tariant, įdo- 
miai, drąsiai ir labai informatyviai teorijai mes teikia- 
me pirmenybę prieš lėkštą teoriją. 

Galima parodyti, kad visos šios ypatybės, kurios, 
kaip pasirodo, yra pageidaujamos teorijai, sudaro vis 
tą patį dalyką: aukštesnį empirinio turinio arba patik- 
rinamumo laipsnį. 


III 


Manasis teorijos (arba bet kurio teiginio) turinio 
tyrinėjimas buvo pagrįstas paprasta ir akivaizdžia idė- 
ja, kad bet kokių dviejų teiginių a ir b junginio a-b 
informacinis turinys visada bus didesnis (ar bent jau 
lygus) negu kiekvieno iš jo komponentų turinys. 

Tegul a yra teiginys „Penktadienį lis“, b — teiginys 
„Seštadienį bus giedra“, o a-b — teiginys „Penktadienį 
lis, o šeštadienį bus giedra“. Tada akivaizdu, kad pas- 
kutinio teiginio, junginio a-b informacinis turinys pra- 
noks komponento a ir komponento b informacinį turi- 
nį. Be to, bus akivaizdu ir tai, kad a-b tikimybė (arba, 
o tai yra tas pat, tikimybė, kad a-b bus teisingas) bus 
ne didesnė negu bet kurio a-b komponento tikimybė. 

„Teiginio a turinį“ žymėdami simboliu T(a), o „jun- 
ginio a-b turinį“ žymėdami simboliu T(a-b), gausime: 

(1) Tla) < Tla-b) > T(b) 

Tai prieštarauja atitinkamam tikimybės skaičiavi- 

mo dėsniui 

(2) pla) > pla-b) < p(b), 
nes čia (1) lygties ženklų nelygybė yra atvirkščia. "Tie 
du dėsniai, (1) ir (2), teigia, kad, didėjant turiniui, ma- 
žėja tikimybė ir vice versa; arba kitais žodžiais, kad 
turinys didėja kartu su didėjančia netikimybe. (Žino- 
ma, ši analizė visiškai atitinka bendrąją idėją apie loginį 

teiginio turinį kaip klasę visų tų teiginių, kurie logiš- 
kai jo apimami. Mes galime dar sakyti, kad teiginys a 
yra logiškai tvirtesnis negu teiginys b, jei jo turinys 
didesnis už b turinį — t. y. jei jis apima daugiau negu b.) 

Šis trivialus faktas turi tokį neišvengiamą padari- 
nį: jei žinojimo plėtra reiškia, kad mes disponuojame 
teorijomis, pasižyminčiomis didėjančiu turiniu, tai kartu 
turi reikšti, kad mes disponuojame teorijomis, pasižy- 
minčiomis mažėjančia tikimybe (tikimybės apskaičia- 
vimo prasme). Taigi jeigu mūsų tikslas yra žinojimo 
pažanga arba žinojimo plėtra, tada didelė tikimybė (tiki- 
mybės skaičiavimo prasme) veikiausiai negali būti dar 
vienas mūsų tikslas: šie du tikslai yra nesuderinami. 

Šį trivialų, nors ir pamatinį, dalyką aš suvokiau 
beveik prieš trisdešimt metų ir nuo to laiko jį propa- 
guoju. Tačiau prietaras, kad didelė tikimybė turi būti 
labai pageidautina, yra taip labai įsitvirtinęs, kad tas 
mano trivialus atradimas daugelio vis dar laikomas 
„paradoksaliu“?. Nors šis atradimas paprastas, idėja, 
kad didelis tikimybės laipsnis (tikimybės skaičiavimo 
prasme) turi būti labai pageidautinas, daugeliui žmo- 
nių atrodo tokia savaime suprantama, jog jie nepasi- 
rengę jos vertinti kritiškai. Todėl dr. Bruce'as Brooke- 
Wavellis man tvirtino, kad aš turiu liautis kalbėjęs 
apie „tikimybės“ kontekstą ir savo argumentus turiu 
grįsti „turinio skaičiavimu“ ir „santykinio turinio skai- 
čiavimu“, kitaip tariant, aš neturiu kalbėti apie moks- 
14 orientuodamasis į neįtikimumą, o tik sakyti, kad jis 
siekia maksimalaus turinio. Aš daug mąsčiau apie šį 
pasiūlymą, bet nemanau, kad jis pagelbėtų: tiesioginė 
sandūra su plačiai paplitusiais ir giliai įsismelkusiais 
tikimybiniais prietarais yra neišvengiama, jei proble- 
ma turi būti kaip reikiant paaiškinta. Jei net savo pa- 

ties teoriją aš grįsčiau turinio ar loginio pagrįstumo 
skaičiavimu (tai būtų pakankamai lengva), vis dar rei- 
kėtų paaiškinti, kad tikimybės skaičiavimas, kiek jis 
(„logiškai“) taikomas pasiūlymams arba teiginiams, yra 
ne kas kita kaip šių teiginių loginio silpnumo ar turi- 
nio stokos (arba absoliutaus loginio silpnumo ar santy- 
kinio loginio silpnumo) skaičiavimas. Gal tiesioginės 
sandūros ir būtų galima išvengti, jei žmonės nebūtų 
taip visuotinai linkę nekritiškai manyti, kad didelė ti- 
kimybė turi būti mokslo tikslas ir kad todėl indukcijos 
teorija turi mums paaiškinti, kaip pasiekti aukštą mū- 
sų teorijų tikimybės laipsnį. (Tokiu atveju, be to, tam- 
pa būtina nurodyti, kad esama dar kažko — „panašumo 
į tiesą“ arba „itikimumo“ — kartu su skaičiavimu, visiš- 
kai kitokiu negu tikimybės skaičiavimas, su kuriuo, 
kaip atrodo, jis buvo supainiotas.) 

Norint išvengti šių paprastų rezultatų, buvo sukur- 
ta visokių daugiau ar mažiau sudėtingų teorijų. Ma- 
nau, kad parodžiau, jog nė viena iš jų nėra patenkina- 
ma. Dar svarbiau tai, kad jos visiškai nereikalingos. 
Pakanka tik pripažinti, kad toji teorijų savybė, kurią 
mes branginame ir kurią tikriausiai galime vadinti „įti- 
kimumu“ arba „panašumu į tiesą“ [žr. tolesnę ištrau- 
ką), nėra tikimybė tos tikimybės, iš kurios neišvengia- 
mai kyla (2) teorema, skaičiavimo prasme. 

Reikia pažymėti, kad ši mums rūpinti problema nė- 
ra tik žodinė problema. Man nesvarbu, ką jūs vadinate 
tikimybe, ir nesvarbu, jei tuos laipsnius, kuriems ga- 
lioja vadinamasis „tikimybės skaičiavimas“, vadinate 
kaip nors kitaip. Aš pats manau, kad terminą „tikimy- 
bė“ tinkamiausia taikyti tam, kas gali patenkinti gerai 
žinomas šio skaičiavimo taisykles (kurias suformulavo 
Laplace'as, Keynesas, Jeffreys ir daugelis kitų moks- 

lininkų ir kurioms aš priskyriau įvairias formalias ak- 
siomų sistemas“). Jei (ir tik jei) mes priimame šią ter- 
minologiją, tada negali būti abejonės, kad teiginio a 
absoliuti tikimybė yra paprasčiausiai jo loginio silpnu- 
mo arba informatyvaus turinio stokos laipsnis ir kad 
santykinė teiginio a tikimybė, jei duotas teiginys b, 
yra paprasčiausiai teiginio a santykinio silpnumo ar 
santykinės naujo informatyvaus turinio stokos laips- 
nis, tariant, kad mes jau turime informaciją b. 

Taigi moksle mes siekiame didelio informacinio tu- 
rinio, ir jei žinojimo plėtra reiškia, kad žinome dau- 
giau, kad žinome a ir b, o ne vien a, ir kad mūsų 
teorijų turinys šitokiu būdu didėja, tada turime pripa- 
žinti, kad kartu siekiame mažos tikimybės tikimybių 
skaičiavimo prasme. 

O kadangi maža tikimybė reiškia didelę tikimybę 
būti falsifikuotam, tai reiškia, kad didelė galimybė 
falsifikuoti, atmesti ar patikrinti yra vienas iš mokslo 
tikslų — faktiškai lygiai tas pat tikslas kaip ir didelis 
informacinis turinys. 

"Taigi potencialaus patenkinamumo kriterijus yra pa- 
tikrinamumas arba neįtikimumas: tik gerai patikrina- 
ma arba neįtikima teorija yra verta tikrinti ir yra re- 
aliai (o ne tik potencialiai) patenkinama, jei atsilaiko 
prieš griežtus patikrinimus — ypač tokius patikrinimus, 
kuriuos mes galime laikyti lemtingais tai teorijai dar 
prieš jų imdamiesi. 

Daugeliu atvejų patikrinimų griežtumą galima pa- 
lyginti objektyviai. Jei nuspręsime, kad tai verta dary- 
ti, net įmanoma apibrėžti patikrinimų griežtumo ma- 
tą. Tuo pačiu metodu galime nustatyti kokios nors 
teorijos aiškinamąją galią ir pagrįstumo laipsnį. 

IV 


Tezė, kad čia pasiūlytas kriterijus tikrai lemia moks- 
lo pažangą, gali būti lengvai pailiustruota istoriniais 
pavyzdžiais. Keplerio ir Galilei'aus teorijas sujungė ir 
pranoko logiškai pagrįstesnė ir geriau patikrinama 
Newtono teorija, o Fresnelio ir Faraday'aus teorijas 
panašiai pranoko Maxwellio teorijos. Newtono ir Max- 
wellio teorijas savo ruožtu sujungė ir pranoko Einstei- 
no teorija. Kiekvienu tokiu atveju buvo žengiama prie 
informatyvesnės, o todėl logiškai sunkiau įrodomos te- 
orijos, t. y. prie teorijos, kuri buvo griežčiau patikrina- 
ma, nes kėlė tokius numatymus, kuriuos grynai logine 
prasme buvo lengviau atmesti. 

Tokia teorija, kuri neatmetama tikrinant iš jos 
kylančius naujus, drąsius ir neįtikimus numatymus, 
galima sakyti, patvirtinama tokių griežtų patikrinimų. 
Sia proga galiu jums priminti, kaip Galle atrado Nep- 
tūną, kaip Hertzas atrado elektromagnetines bangas, 
galiu priminti Eddingtono atliktus ekliptikos stebėji- 
mus, Elsasserio pasiūlytą Davissono maksimos dėl de 
Broglie'o bangų interferencinių pakraščių interpretaci- 
ją ir Powellio atliktus pirmųjų Yukawos numatytųjų 
mezonų stebėjimus. 

Visi šie atradimai yra patvirtinimai remiantis griež- 
tais tikrinimais — numatymais, kurie buvo labai nejįti- 
kimi mūsų ankstesnio žinojimo požiūriu (ankstesnio 
tos teorijos, kuri buvo tikrinama ir patvirtinama, at- 
žvilgiu). Kiti svarbūs atradimai irgi buvo padaryti tik- 
rinant kokią nors teoriją, nors jie atvedė ne prie jos 
patvirtinimo, o prie jos atmetimo. Nesenas ir svarbus 
atvejis yra analogijos atmetimas. Klasikiniai Lavoisier 
eksperimentai, rodantys, kad oro tūris mažėja, kai žva- 
kė dega uždaroje erdvėje, ar kad degančių geležies 

pjuvenų svoris didėja, nepatvirtina deguoninės degimo 
teorijos, bet nepatvirtina ir flogistono teorijos. 

Lavoisier eksperimentai buvo rūpestingai apgalvo- 
ti, tačiau net dauguma vadinamųjų „atsitiktinių atra- 
dimų“ iš esmės pasižymi ta pačia logine struktūra. Juk 
šitie vadinamieji „atsitiktiniai atradimai“ paprastai at- 
meta tas teorijas, kurių yra sąmoningai ar nesąmonin- 
gai laikomasi: jie padaromi tada, kai netikėtai nusivi- 
liama kuriais nors mūsų lūkesčiais (pagrįstais šiomis 
teorijomis). Štai gyvsidabrio kaip katalizatoriaus ypa- 
tybė buvo atrasta tada, kai buvo atsitiktinai pastebė- 
ta, kad jam dalyvaujant cheminė reakcija pagreitėja, 
nors iki tol nebuvo manoma, tad tai gali priklausyti 
nuo gyvsidabrio. Bet nei Orstedo, nei Rėntgeno, nei 
Becguerelio, nei Flemingo atradimai iš tikrųjų nebuvo 
atsitiktiniai, nors kiekviename būta atsitiktinių kom- 
ponentų: kiekvienas iš šių žmonių ieškojo tokio tipo 
efekto, kurį jis ir atrado. 

Galime net sakyti, kad kai kurie atradimai, pavyz- 
džiui, Amerikos atradimas, patvirtina vieną teoriją (kad 
Žemė yra rutulio formos), o kartu atmeta kitą teoriją 
(Žemės dydžio, taigi ir artimiausio kelio į Indiją teori- 
ją); galime sakyti, kad tai buvo atsitiktiniai atradimai 
tuo požiūriu, kad prieštaravo visiems lūkesčiams, ir jų 
nebuvo imtasi sąmoningai, kaip tikrinimų tų teorijų, 
kurias jie atmetė. 


V 


"Tai, kad aš pabrėžiu mokslinio žinojimo kaitą, plėtrą 
ar pažangą, galima iš dalies priešinti dabartiniam 
mokslo kaip aksiominės dedukcinės sistemos idealui. 
Šis idealas vyravo Europos epistemologijoje nuo plato- 
niškosios Eukleido kosmologijos (esu tikras, kad kaip 

tik tokia turėjo būti Eukleido Pradmenų prasmė) laikų 
iki Newtono kosmologijos, o vėliau iki Boscovičiaus, 
Maxwellio, Einsteino, Bohro, Schrėdingerio ir Diraco 
sistemų. Kaip tik epistemologijos požiūriu galutinis 
mokslinės veiklos uždavinys ir tikslas yra aksiominės 
dedukcinės sistemos konstravimas. 

Priešingai, dabar esu įsitikinęs, kad šios žavingos 
dedukcinės sistemos turi būti traktuojamos ne kaip 
tikslai, o kaip tarpiniai etapai?: kaip svarbios pakopos 
mūsų kelyje į turiningesnį ir geriau patikrinamą moks- 
linį žinojimą. 

Taigi traktuojamos kaip priemonės arba tarpiniai 
etapai jos tikrai yra absoliučiai būtinos, nes mums lem- 
ta mūsų teorijas vystyti dedukcinių sistemų forma. Tai 
neišvengiama dėl to loginio griežtumo, didelio infor- 
macinio turinio, kurio mes turime reikalauti iš savo 
teorijų, kad jos būtų vis geriau patikrinamos. Jų pada- 
rinių gausa turi būti išskleidžiama deduktyviai: juk 
paprastai kokia nors teorija gali būti tikrinama tik 
paeiliui tikrinant kuriuos nors tolesnius jos padarinius, 
t. y. tokius padarinius, kurių negalima tiesiogiai įžvelgti 
intuityviai tyrinėjant tą teoriją. 

Tačiau teoriją padaro racionalią ar empirinę ne nuo- 
stabi dedukcinė atitinkamos sistemos išsklaida, o tas 
faktas, kad mes ją galime tirti kritiškai, t. y. palenkti 
bandomiesiems atmetimams, įskaitant stebimuosius 
tikrinimus, bei tas faktas, kad tam tikrais atvejais te- 
orija gali atsilaikyti prieš tą kritiką ir tuos tikrini- 
mus — be kita ko, tokius tikrinimus, kurie yra sugriovę 
jos pirmtakes, o kartais net prieš dar tolesnius ir griež- 
tesnius tikrinimus. Mokslo racionalumą sudaro ne tiek 
dedukcinė teorijos raida, kiek racionalus naujos teori- 
jos pasirinkimas. 

Vadinasi, nedaug naudos, jei dedukcinė nekonven- 
cinė sistema formalizuojama ir detalizuojama neatsi- 
žvelgiant į jos kritikos ir tikrinimo reikalavimus, taip 
pat ir į jos kritinio lyginimo su konkuruojančiomis te- 
orijomis reikalavimus. Šitoks kritinis lyginimas (nors 
jis, žinoma, turi antrinių konvencinių ir sutartinių as- 
pektų) iš esmės yra nekonvencinis — dėl pažangos kri- 
terijaus. Kaip tik ši kritinė procedūra apima ir racio- 
nalųjį, ir empirinį mokslo elementą. Ji apima tuos 
pasirinkimus, atmetimus ir sprendimus, kurie rodo, kad 
mes pasimokėme iš savo klaidų ir šitaip papildėme 
savo mokslinį žinojimą. 


VI 


Tačiau galbūt net toks mokslo paveikslas — kaip 
procedūros, kurios racionalumą sudaro tas faktas, kad 
mes mokomės iš savo klaidų - yra nepakankamai pa- 
tenkinamas. Jis vis dar gali piršti mintį, kad mokslas 
žengia pirmyn pereidamas nuo vienos teorijos prie ki- 
tos ir kad jis susideda iš vis geresnių dedukcinių sis- 
temų sekos. Tačiau iš tikrųjų aš noriu pasakyti, kad 
mokslas turi būti įsivaizduojamas kaip pažangus ėjimas 
nuo vienų problemų prie kitų - prie vis gilesnių proble- 
mų. Juk mokslinė teorija — aiškinamoji teorija — pir- 
miausia yra pastanga išspręsti kokią nors mokslinę 
problemą, t. y. problemą, susijusią su kokio nors aiški- 
nimo atradimu. 

Žinoma, mūsų lūkesčiai, vadinasi, ir mūsų teorijos 
istoriškai gali užbėgti už akių net mūsų problemoms. 
Tačiau mokslas prasideda tik kartu su problemomis. 
Problemų ypač gausiai atsiranda tada, kai nusiviliame 
savo lūkesčiais ar kai mūsų teorijos mus įvelia į sun- 
kumus ir prieštaravimus; o tų sunkumų ir prieštaravi- 

mų gali iškilti arba pačioje teorijoje, arba dviejų skir- 
tingų teorijų sandūroje, arba dėl mūsų teorijų ir stebė- 
jimų susikirtimo. Maža to, tik problema leidžia mums 
sąmoningai suvokti, kad turime tam tikrą teoriją. Kaip 
tik problema skatina mus mokytis, didinti savo žinoji- 
mą, eksperimentuoti ir stebėti. 

Taigi mokslas prasideda nuo problemų, o ne nuo 
stebėjimų, nors stebėjimai gali iškelti problemą, ypač 
jei jie netikėti, t. y. jei prieštarauja mūsų lūkesčiams 
arba teorijoms. Sąmoningas mokslininkui iškylantis už- 
davinys visada yra kokios nors problemos sprendimas 
kuriant teoriją, kuri išsprendžia tą problemą, pavyz- 
džiui, paaiškindama netikėtus ir nepaaiškintus stebėji- 
mus. Tačiau kiekviena šio to verta nauja teorija iškelia 
naujų problemų: suderinamumo problemų, neaiškumo, 
kaip atlikti naujus ir anksčiau nebandytus stebimuo- 
sius tikrinimus. Ir pirmiausia naujos problemos, ku- 
rias ji kelia, lemia jos vaisingumą. 

Taigi galime pasakyti, kad ilgiausiai trunkantis įna- 
šas, kurį kokia nors teorija gali teikti mokslinio žino- 
jimo plėtrai, yra jos keliamos naujos problemos; todėl 
mes sugrįžtame prie tokio požiūrio į mokslą ir į žino- 
jimo plėtrą, pagal kurį mokslas visada prasideda nuo 
problemų ir visada jomis baigiasi. Šios problemos yra 
vis gilesnės ir vis produktyvesnės tuo požiūriu, kad 
sukelia naujų problemų. 


14. TIESA IR ARTEJIMAS PRIE TIESOS 
(1960) 


I 


[Ankstesnėje ištraukoje] aš kalbėjau apie mokslą, jo 
pažangą ir jo pažangos kriterijų net neminėdamas tie- 
sos. Gal ir keista, tačiau tai galima padaryti netam- 
pant nei pragmatistu, nei instrumentalistu: visai įma- 
noma ginti intuityvų mokslo pažangos kriterijaus 
patenkinamumą net nekalbant apie mokslo teorijų tie- 
są. Iš tikrųjų prieš susipažindamas su Tarski'o tiesos 
teorija! aš maniau, kad pažangos kriterijų geriau ap- 
tarti pernelyg nesigilinant į labai kontroversišką pro- 
blemą, susijusią su žodžio „tiesa“ vartosena. 

Mano požiūris tuo metu buvo toks: nors aš, kaip 
beveik ir visi, pripažinau objektyvios, absoliučios ar 
atitikimo tiesos teoriją — pagal kurią tiesa yra teiginio 
ir faktų atitikimas, — bet buvau linkęs vengti šios pro- 
blemos: man atrodė beviltiška bandyti aiškiai suprasti 
tą keistai miglotą teiginio ir fakto atitikimo idėją. 

Kad suprastume, kodėl padėtis atrodė tokia bevil- 
tiška, pakanka prisiminti (kaip vieną pavyzdį iš dau- 
gelio) Wittgensteino Traktatą, kuriame išdėstyta stul- 
binančiai naivi tiesos kaip paveikslo arba tiesos kaip 
projekcijos teorija. Šioje knygoje teiginys aiškinamas 
kaip fakto, kurį jis turi aprašyti, paveikslas arba pro- 
jekcija; be to, joje tvirtinama, kad teiginys turi tą pačią 

struktūrą (ar „formą“) kaip ir tas faktas, lygiai kaip 
gramofono įrašas tikrai yra garso paveikslas arba pro- 
jekcija ir turi kai kurias struktūrines garso savybes?. 

Kita bevaisė pastanga paaiškinti šį atitikimą pri- 
klauso Schlickui, kuris pateikė grakščiai aiškią ir tie- 
siog niokojančią įvairių atitikimo teorijų — įskaitant 
paveikslo ar projekcijos teoriją - kritiką, bet, nelaimei, 
savo ruožtu sukūrė dar vieną teoriją, kuri buvo ne ge- 
resnė. Minėtą atitikimą jis interpretavo kaip viena- 
reikšmį mūsų žymėjimų ir žymimų objektų atitikimą, 
nors esama gausybės priešingų pavyzdžių (žymėjimai, 
taikomi daugeliui objektų, ir objektai, pažymėti dauge- 
liu žymėjimų), paneigiančių tokią interpretaciją. 

Visa tai pakeitė Tarski'o tiesos ir teiginio bei faktų 
atitikimo teorija. Didžiausias Tarski'o laimėjimas ir re- 
ali jo teorijos reikšmė empirinių mokslų filosofijai yra 
ta, kad jis reabilitavo absoliučios arba objektyvios tie- 
sos atitikimo teoriją, kuri buvo tapusi abejotina. Jis 
pateisino laisvą tiesos kaip teiginio ir faktų atitikimo 
intuityvios idėjos vartoseną. (Požiūris, pagal kurį jo 
teorija pritaikoma tik formalizuotoms kalboms, mano 
galva, yra klaidingas. Ji pritaikoma bet kuriai nuosek- 
liai ir netgi „natūraliai“ kalbai, jei tik iš Tarski'o teori- 
jos suprasime, kaip išvengti jos nenuoseklumų; žino- 
ma, tai reiškia, kad į jos vartoseną įvedamas tam tikras 
„dirbtinumas“, arba saugiklis.) 

Galimas daiktas, intuityviu požiūriu Tarski'o tiesos 
teorijos traktavimo būdą galima paaiškinti kaip pa- 
prastą teiginio ir faktų atitikimo idėjos nušvietimą. Aš 
pabrėžiu šį beveik trivialų dalyką, nes, nors ir trivia- 
lus, jis bus esminis mano argumentacijoje. 

Atrodo, kad labai intuityvus Tarski'o idėjų pobūdis 
gali tapti aiškesnis (kaip aš supratau jas tyrinėdamas), 

jei Mes pirmiausia nuspręsime aiškiai traktuoti tiesą 
kaip „teiginio ir faktų atitikimo“ sinonimą, o paskui 
(viską užmiršę apie „tiesą“) tolicu aiškinsimės „teiginio 
ir faktų atitikimo“ idėją. 

Taigi iš pradžių apsvarstysime tokias dvi formuluo- 
tes, kiekviena iš kurių labai paprastai konstatuoja (me- 
takalba), kokiomis sąlygomis tam tikras (objektinės kal- 
bos) tvirtinimas atitinka faktus. 

1. Teiginys arba tvirtinimas „Sniegas yra baltas“ 
atitinka faktus, jeigu — ir tik jeigu — sniegas tikrai yra 
baltas. 

2. Teiginys arba tvirtinimas „Žolė yra raudona“ ati- 
tinka faktus, jeigu — ir tik jeigu — žolė tikrai yra rau- 
dona. 

Šios formuluotės (kuriose žodis „tikrai“ pavartotas 
dėl patogumo ir gali būti praleistas), žinoma, skamba 
visai trivialiai. Bet "Tarski'ui buvo lemta atrasti, kad, 
nepaisant tariamo jų trivialumo, jose glūdėjo teiginio 
1r faktų atitikimo paaiškinimo problemos sprendimas. 

Lemtingas yra Tarski'o atradimas, jog kalbėdami 
apie teiginio ir faktų atitikimą, kaip (1) ir (2) atveju, 
mes turime vartoti metakalbą, kuria galime kalbėti 
apie du dalykus: teiginius ir tuos faktus, kuriuos jie 
nurodo. (Tokią metakalbą Tarski vadina „semantine“, 
o mMetakalba, kuria mes galime kalbėti apie objektinę 
kalbą, bet ne apie faktus, kuriuos ji nurodo, vadinama 
„sintaktine“.) Jei tik realizuojamas (semantinės) meta- 
kalbos poreikis, viskas tampa aišku. (Atkreipkime 
dėmesį, kad (3) teiginys „Džonas sušuko' yra tiesa“ iš 
esmės yra teiginys, priklausantis tokiai metakalbai, o 
teiginys (4) „Tiesa, kad Džonas sušuko“ gali priklausy- 
ti tai pačiai kalbai kaip ir „Džonas sušuko“. Taigi frazė 
„Tiesa, kad“ — kuri, kaip ir dvigubas neigimas, yra 
logiškai nereikalinga - labai skiriasi nuo metalingvisti- 

nio predikato „yra tiesa“. Jis reikalingas bendro pobū- 
džio pastaboms, pavyzdžiui, „Jei ši išvada klaidinga, 
visos prielaidos negali būti teisingos“ arba „Kartą 
Džonas suformulavo teisingą teiginį“.) 

Aš sakiau, kad Schlicko teorija yra klaidinga, tačiau 
manau, kad kai kurie jo paties šios teorijos komenta- 
rai šiek tiek paaiškina Tarski'o teoriją. Juk Schlickas 
sako, kad tiesos problemos likimas panašus į kai kurių 
kitų problemų likimą - tokių, kurių sprendimai nebuvo 
lengvai matomi, nes buvo klaidingai manoma, kad jie 
glūdi labai giliai, tuo tarpu iš tikrųjų jie buvo visiškai 
aiškūs ir iš pirmo žvilgsnio neįspūdingi. Tarski'o spren- 
dimas iš pirmo žvilgsnio irgi gali atrodyti neįspūdin- 
gas. Tačiau jo vaisingumas ir jo galia tikrai įspūdingi. 


I] 


"Tarski'o darbo dėka objektyvios arba absoliučios tie- 
sos — t. y. tiesos kaip teiginio ir faktų atitikimo - idėja, 
atrodo, šiandien su pasitikėjimu priimama visų, kurie 
ją supranta. Jos supratimo sunkumai, matyt, turi du 
šaltinius: pirma, labai paprastos intuityvios idėjos de- 
rinimas su tam tikru sudėtingumu išskleidžiant tą 
specialią programą, kuri kyla iš tos idėjos, antra, labai 
paplitusi, tačiau klaidinga dogma, kad patenkinama 
tiesos teorija turi būti tikro įsitikinimo —- gerai pagrįsto 
arba racionalaus įsitikinimo - teorija. Tikrai, visos trys 
tiesos kaip atitikimo teorijos varžovės — koherentišku- 
mo teorija, nuoseklumą klaidingai tapatinanti su tie- 
sa, akivaizdumo teorija, teiginį „žinoma, kad tai teisin- 
ga“ klaidingai tapatinanti su teiginiu „teisinga“, ir 
pragmatinė arba instrumentinė teorija, naudingumą 
klaidingai tapatinanti su tiesa — yra subjektyvistinės 

(ar „episteminės“) tiesos teorijos, priešingai objektyvisti- 
nei (arba „metaloginei“) Tarski'o teorijai. Jos yra sub- 
jektyvistinės ta prasme, kad visos kyla iš pamatinės 
subjektyvistinės pozicijos, pagal kurią žinojimas yra tik 
ypatinga mentalinė būsena, dispozicija arba ypatingas 
įsitikinimas, apibūdinamas, pavyzdžiui, savo istorija 
ar ryšiu su kitais įsitikinimais. 

Jei mes pradėsime nuo savo subjektyvios įsitikinimo 
patirties ir todėl į žinojimą žvelgsime kaip į ypatingą 
įsitikinimą, tada tikrai galime žiūrėti į tiesą — t. y. į 
teisingą žinojimą - kaip į tam tikrą net visai ypatingą 
įsitikinimą: į tokį, kuris gerai pagrįstas ar pateisintas. 
Tai reikštų, kad turi egzistuoti koks nors daugiau ar 
mažiau efektyvus, tegul ir tik dalinis, tvirto pagrįstu- 
mo kriterijus, tam tikras simptomas, kuriuo remiantis 
galima skirti gerai pagrįsto įsitikinimo patyrimą nuo 
kitokių įsitikinimo patyrimų. Galima parodyti, kad vi- 
sos subjektyvistinės tiesos teorijos siekia tokio kriteri- 
jaus: jos bando apibrėžti tiesą, orientuodamosi arba į 
mūsų įsitikinimo šaltinius ar ištakas [žr. ankstesne 3 
ištrauką], arba į mūsų verifikavimo operacijas, arba į 
tam tikrą priėmimo taisyklių visumą, arba paprasčiau- 
siai remdamosi subjektyvių mūsų įsitikinimų kokybe. 
Jos visos daugiau ar mažiau teigia, kad tiesa yra tai, 
kuo mes galime pagrįstai tikėti arba ką galime pagrįs- 
tai priimti (pagal tam tikras taisykles arba kriterijus) 
kaip mūsų žinojimo ištakas ar šaltinius, kaip patiki- 
mumą, stabilumą ar biologinę sėkmę arba kaip įsitiki- 
nimo tvirtumą ar negalimybę mąstyti kitaip. 

Objektyvistinė tiesos teorija veda prie visiškai 
kitokio požiūrio. Tai galima matyti iš to fakto, kad ji 
mums leidžia tvirtinti taip: kokia nors teorija gali būti 
teisinga, net jei ja niekas netiki ir net jei mes neturi- 

me pagrindo jos priimti ar manyti, kad ji yra teisinga; 
o kita teorija gali būti klaidinga, nors mes turime pa- 
kankamą pagrindą ją priimti. 

Aišku, kad šie teiginiai pasirodys esą prieštaringi 
bet kurios subjektyvistinės ar episteminės tiesos teori- 
jos požiūriu. Tačiau objektyvistinės teorijos požiūriu 
jie ne tik nuoseklūs, bet ir visai akivaizdžiai teisingi. 

Panašus teiginys, kuris objektyvistinės atitikimo te- 
orijos požiūriu būtų visai natūralus, yra toks: net jei 
randame teisingą teoriją, mes paprastai tik spėjame, ir 
mums gali būti visai neįmanoma žinoti, kad ji yra tei- 
singa. 

Regis, pirmas panašiai tvirtino Ksenofanas, gyve- 
nęs prieš 2500 metų [žr. ankstesnį p. 37], o tai rodo, 
kad objektyvistinė tiesos teorija iš tikrųjų yra labai 
sena — ji atsirado iki Aristotelio, kuris irgi jos laikėsi. 
Tačiau tik Tarski'o darbai pašalino įtarimą, kad objek- 
tyvistinė tiesos kaip teiginio ir faktų atitikimo teorija 
gali būti arba prieštaringa (dėl melagio paradokso), 
arba tuščia (kaip teigė Ramsey), arba bevaisė, arba 
mažų mažiausiai nereikalinga ta prasme, kad mes ga- 
lime be jos apsieiti (kaip kadaise maniau aš pats). 

Savojoje mokslo pažangos teorijoje aš, galimas daik- 
tas, iš dalies galėjau apsieiti be jos. Tačiau nuo to lai- 
ko, kai susipažinau su Tarski'o teorija, aš nebematau 
jokių priežasčių, dėl kurių turėčiau stengtis jos vengti. 
O jei mes norime nušviesti skirtumą tarp gryno ir tai- 
komojo mokslo, tarp žinojimo siekio ir galios arba ga- 
lios instrumentų siekio, tada negalime be jos apsieiti. 
Juk skirtumas yra tas, kad, siekdami žinojimo, turime 
surasti teisingas teorijas ar bent jau tokias, kurios ar- 
čiau tiesos negu kitos — t. y. tokias, kurios geriau ati- 
tinka faktus; tuo tarpu ieškodami teorijų, kurios yra 

tik galingi instrumentai, padedantys siekti tam tikrų 
tikslų, daugeliu atvejų galime puikiausiai pasinaudoti 
tokiomis teorijomis, kurios yra žinomos kaip klaidin- 
gos“. 

Taigi vienas didelis objektyvios ar absoliučios tiesos 
teorijos pranašumas yra tas, jog ji leidžia mums teig- 
ti — kartu su Ksenofanu — kad mes ieškome tiesos, bet 
galime nežinoti, kada ją surandame, kad mes neturi- 
me tiesos kriterijaus, bet vis dėlto vadovaujamės tiesos 
kaip reguliatyvinio principo (kaip galėtų pasakyti 
Kantas arba Peirce'as) idėja, ir kad nors nėra bendro 
kriterijaus, kuriuo remdamiesi galėtume atpažinti tie- 
są — galbūt išskyrus tautologinę tiesą, — esama kažko 
panašaus į žengimo tiesos kryptimi kriterijų (kurį aš 
netrukus paaiškinsiu). 

Tiesos objektyviąja prasme, kaip teiginio ir faktų 
atitikimo, statusas ir jos kaip reguliatyvinio principo 
vaidmuo gali būti palyginti su kalno viršūne, kuri nuo- 
lat arba beveik visada panirusi debesyse. Alpinistui ne 
tik sunku ten patekti, jis net gali nežinoti, kad ten jau 
pateko, nes dėl debesų gali neatskirti pagrindinės viršū- 
nės nuo kurios kitos keteros. Tačiau nuo to nepriklau- 
so objektyvus viršukalnės egzistavimas, ir jei alpinis- 
tas mums sako: „Aš šiek tiek abejoju, ar pasiekiau 
tikrąją viršūnę“, tai netiesiogiai pripažįsta objektyvų 
viršukalnės egzistavimą. Pati klaidos ar abejonės (nor- 
malia tiesiogine prasme) idėja suponuoja objektyvios 
tiesos, kurios mes galime nepasiekti, idėją. 

Nors alpinistui kartais gali būti neįmanoma būti 
tikram tuo, kad jis pasiekė viršūnę, jam dažnai bus 
nesunku suprasti, kad jis jos nepasiekė (ar dar nepa- 
siekė) — pavyzdžiui, jei jis buvo priverstas sugrįžti dėl 
viršuje kybančios uolos. Panašiai gali būti atvejų, kai 

esame visai tikri, kad nepasiekėme tiesos. Ir nors nuo- 
seklumas ar rišlumas nėra tiesos kriterijus, papras- 
čiausiai todėl, kad net akivaizdžiai nuoseklios siste- 
mos faktiškai gali būti klaidingos, nenuoseklumas ir 
nerišlumas tikrai lemia klaidingumą; taigi, jei mums 
pasiseka, mes galime atskleisti nenuoseklumus ir jais 
pasiremti nustatydami kai kurių savo teorijų klaidin- 
gumą. 

1944 metais, kai Tarski paskelbė pirmąsias angliš- 
kas savo publikacijas, kur buvo pateikti tiesos teorijos 
tyrinėjimai (kuriuos jis buvo skelbęs Lenkijoje 1933 me- 
tais), nedaugelis filosofų būtų išdrįsę tvirtinti panašiai 
kaip Ksenofanas; įdomu ir tai, kad leidinyje, kuriame 
buvo publikuojamas Tarski'o straipsnis, buvo ir du sub- 
jektyvistiniai straipsniai apie tiesą“. 

Nors nuo to laiko reikalai pagerėjo, mokslo filosofi- 
joje vis dar klesti subjektyvizmas, ypač tikimybių te- 
orijos srityje. Subjektyvistinė tikimybių teorija, kuri 
tikimybės laipsnius interpretuoja kaip racionalaus 
įsitikinimo laipsnius, tiesiogiai kyla iš subjektyvistinio 
požiūrio į tiesą — ypač iš koherentiškumo teorijos. Ta- 
čiau ją vis dar pripažįsta ir tie filosofai, kurie priėmė 
Tarski'o tiesos teoriją. Aš įtariu, kad bent jau kai kurie 
iš jų griebėsi tikimybių teorijos tikėdamiesi, kad ji jiems 
duos tai, ko jie iš pradžių tikėjosi iš subjektyvistinės 
arba epistemologinės tiesos pasiekimo teorijos, parem- 
tos verifikacijos principu, t. y. iš racionalaus ir pagrin- 
džiamo įsitikinimo, pagrįsto stebimais atvejais, teorijos". 

Visų šių subjektyvistinių teorijų keblumas yra tas, 
kad jos yra neatmetamos (ta prasme, kad gali pernelyg 
lengvai išvengti kritikos). Juk visada įmanoma laiky- 
tis požiūrio, kad viską, ką sakome apie pasaulį, arba 
viską, ką rašome apie logaritmus, galima pakeisti tei- 

giniu, paremtu įsitikinimu. Taigi teiginį „Sniegas yra 
baltas“ galime pakeisti teiginiu „Aš įsitikinęs, kad snie- 
gas yra baltas“ ar gal net teiginiu „Atsižvelgdamas į 
visus galimus faktus, aš įsitikinęs, jog racionalu būti 
įsitikinusiam, kad sniegas yra baltas“. Galimybė bet 
kurį teiginį apie objektyvų pasaulį pakeisti viena iš tų 
subjektyvistinių parafrazių yra triviali, nors tvirtini- 
mų, išreikštų logaritmų lentelėmis — kurios gali būti 
sukurtos ir mašinų — atveju ji šiek tiek neįtikinama. 
(Beje, galima paminėti, kad subjektyvistinė loginės ti- 
kimybės interpretacija šiuos subjektyvistinius pakeiti- 
mus sieja (lygiai kaip tiesos koherentiškumo teorijos 
atveju) su požiūriu, kuris geriau panagrinėjus pasiro- 
do esąs iš esmės „sintaktinis“, o ne „semantinis“ — nors, 
žinoma, jis visada gali būti pateiktas kaip „semantinės 
sistemos“ dalis.) 

Gali būti naudinga apibendrinti objektyvistinės ir 
subjektyvistinės mokslinio pažinimo teorijos santykius 
nedidele lentele. 


OBJEKTYVISTINĖS SUBJEKTYVISTINĖS 
LOGINĖS ARBA PSICHOLOGINĖS 
ONTOLOGINĖS ARBA 

TEORIJOS EPISTEMOLOGINĖS 
TEORIJOS 


Tiesa kaip teiginio ir 
faktų atitikimas 


Objektyvi tikimybė 
(būdinga situacijai ir 
patikrinama 
statistiškai) 
Objektyvus atsitiktinumas 
(patikrinamas statistiškai) 


Vienoda tikimybė 
(fizinė ar situacinė 
simetrija) 

pagrįsto visų mūsų 
žinojimu, laipsnis) 


Žinojimo stoka 


Žinojimo stoka 

Visais šiais atvejais aš esu linkęs sakyti ne tik tai, 
kad šie du požiūriai gali būti atskirti, bet ir kad sub- 
jektyvistinis požiūris turi būti atmestas kaip klaida, 
kaip tai, kas pagrįsta klaida, nors gal ir patrauklia 
klaida. Tačiau galima sudaryti panašią lentelę, kurioje 
epistemologinė (dešinė) pusė nepagrįsta klaida. 


Tiesa Spėjimas 
Patikrinamumas Empirinis patikrinimas 
Aiškinamoji ar Patvirtinimo laipsnis 
numatomoji galia (t. y. patikrinimo rezultatai) 
Įtikimumas 
III 


Kaip ir daugelis kitų filosofų, kartais aš linkęs kla- 
sifikuoti filosofus į dvi pagrindines grupes — tuos, su 
kuriais aš nesutinku, ir tuos, kurie sutinka su manimi. 
Aš juos dar vadinu žinojimo (arba įsitikinimo) filoso- 
fais verifikacionistais arba tais, kurie reikalauja pa- 
grindimo (justificationists), ir pažinimo (ar spėjimų) fi- 
losofais falsifikacionistais arba tais, kurie nusiteikę 
kritiškai. Prabėgomis galiu paminėti ir trečią grupę 
filosofų, su kuriais aš irgi nesutinku. Juos galima pa- 
vadinti nusivylusiaisiais pagrindimu — iracionalistais 
ir skeptikais. 

Pirmos grupės nariai — verifikacionistai arba tie, 
kurie reikalauja pagrindimo — bendrais bruožais, mano, 
kad jeigu ko nors negalima pagrįsti pozityviais argu- 
mentais, tai neverta tuo ir tikėti ar netgi rimtai svarstyti. 

Kita vertus, antros grupės nariai — falsifikacionis- 
tai — bendrais bruožais, tvirtina, kad tai, ko negalima 
(šiuo metu) iš principo neigti kritika, yra (šiuo metu) 

neverta rimtai svarstyti, o tai, kas gali būti iš principo 
šitaip neigiama ir vis dėlto atsilaiko prieš visas mūsų 
kritines pastangas, galimas daiktas, yra klaidinga, bet 
jokiu būdu nėra neverta rimtai svarstyti, o gal net ir 
tikėti — nors tik preliminariai. 

Man atrodo, kad verifikacionistai tvirtai įsitikinę, 
jog pati svarbiausia racionalizmo tradicija — proto ko- 
va su prietarais ir despotišku autoritetu. Juk jie reika- 
lauja, kad mes priimtume kokią nors nuomonę tik Jei 
Ji gali būti patvirtinama pozityviais faktais, t. y. Jei 
parodoma, kad ji teisinga ar bent jau labai tikėtina. 
Kitaip tariant, jie reikalauja, kad mes priimtume ko- 
kią nors nuomonę tik jei ji gali būti verifikuota arba 
tikimybiškai patvirtinta. 

Falsifikacionistai (grupė, pripažįstanti klaidos gali- 
mybę, kuriai priklausau ir aš) mano —- kaip ir daugu- 
ma iracionalistų, — kad jie atrado tokius loginius argu- 
mentus, kurie rodo, kad pirmosios grupės programa 
negali būti įgyvendinta: kad mes niekada negalime pa- 
teikti pozityvių argumentų, patvirtinančių įsitikinimą, 
jog kokia nors teorija yra teisinga. Bet, priešingai ira- 
cionalistams, mes, falsifikacionistai, manome, kad irgi 
esame radę būdą įgyvendinti seną idealą — racionalų 
mokslą atskirti nuo įvairių prietarų, nepaisant pirmi- 
nės induktyvistinės ar į pagrindimą orientuotos pro- 
gramos žlugimo. Mes manome, kad šis idealas gali bū- 
ti įgyvendintas labai paprastai — pripažįstant, jog 
mokslo racionalumą sudaro ne jo įprotis kreiptis į em- 
pirinius faktus, kad būtų pagrįstos jo dogmos —- astro- 
logai elgiasi lygiai taip pat, — o tik kritinis požiūris — 
toks požiūris, kuris, žinoma, suponuoja tai, kad šalia 
kitų argumentų kritiškai naudojamasi ir empiriniais 
faktais (ypač ką nors atmetant). Todėl mūsų akimis 
mokslas neturi nieko bendro su tikrumo, tikimybės ar 

patikimumo siekiu. Mes nesiekiame sukurti tokių moks- 
lo teorijų, kurios būtų patikimos, tikros ar tikėtinos. 
Suvokdami klaidos galimybę, mes siekiame tik jas kri- 
tikuoti ir tikrinti, tikėdamiesi suprasti, kur klystame, 
mokytis iš savo klaidų ir, jei pasiseks, pereiti prie ge- 
resnių teorijų. 

Kai dėl požiūrio į pozityvią ar negatyvią mokslo 
argumentų funkciją, pirma grupė - tie, kurie reikalau- 
ja pagrindimo - gali būti pavadinti ir „pozityvistais“, o 
antra grupė, kuriai priklausau ir aš, - kritikais ar „ne- 
gatyvistais“. Žinoma, tai tik pavadinimai. Bet, galimas 
daiktas, jie gali kiek paaiškinti, kodėl kai kurie žmo- 
nės mano, kad tik pozityvistams ar verifikacionistams 
iš tikro rūpi tiesa ir tiesos ieškojimas, tuo tarpu mes, 
kritikai ar negatyvistai, lengvabūdiškai žiūrime į tie- 
sos ieškojimą ir atsidedame tuščiai ir griaunančiai kri- 
tikai, o be to, skelbiame tokias pažiūras, kurios yra 
aiškiai paradoksalios. 

Šis klaidingas mūsų pažiūrų supratimas, atrodo, pir- 
miausia atsiranda dėl pagrindžiamosios programos pri- 
pažinimo ir dėl klaidingo subjektyvistinio požiūrio į 
tiesą, kurį aš apibūdinau. 

Juk faktas yra tas, kad mokslą mes irgi traktuoja- 
me kaip tiesos ieškojimą ir kad, bent jau nuo Tarski'o 
laikų, nebijome šito sakyti. Tikrai, tik šio tikslo, tiesos 
atradimo, atžvilgiu galime sakyti, kad nors ir klysta- 
me, bet tikimės pasimokyti iš savo klaidų. Vien tiesos 
idėja mums leidžia protingai kalbėti apie klaidas ir 
racionalią kritiką bei daro įmanomą racionalią disku- 
siją — t. y. kritinę diskusiją ieškant klaidų, keliant sva- 
rų tikslą pašalinti tiek klaidų, kiek tik įmanoma, kad 
priartėtume prie tiesos. Taigi pati klaidos - ir galimybės 
klysti — idėja apima objektyvios tiesos idėją kaip tą 

matą, kurio mums gali pritrūkti. (Kaip tik šia prasme 
tiesos idėja yra reguliatyvinė idėja.) 

Taigi mes priimame idėją, kad mokslo uždavinys 
yra tiesos ieškojimas, t. y. teisingų teorijų ieškojimas 
(nors, kaip pažymėjo Ksenofanas, mes niekada jų ne- 
surastume ar jei ir surastume, nežinotume, kad jos 
teisingos). Tačiau mes dar pabrėžiame, kad tiesa nėra 
vienintelis mokslo tikslas. Mums reikia daugiau negu 
vien tiesos: mes ieškome įdomios tiesos — tokios, pro 
kurią sunku praeiti, jos nepastebėjus. O gamtos moks- 
luose (priešingai negu matematikoje) mes ieškome to- 
kios tiesos, kuri pasižymi didele aiškinamąja galia ta 
prasme, kad tai yra logiškai neįtikima tiesa. 

Juk pirmiausia yra aišku, kad mes norime ne tik 
tiesos — mes norime daugiau tiesos ir naujos tiesos. 
Mūsų nepatenkina posakis „dukart du yra keturi“, nors 
jis ir teisingas — juk nesigriebiame daugybos lentelės, 
jei susiduriame su sunkia topologijos ar fizikos proble- 
ma. Paprasčiausios tiesos nepakanka; mes ieškome at- 
sakymų į savo problemas. Šį dalyką vokiečių humoris- 
tas poetas Buschas, pagarsėjęs slapyvardžiu Maxas ir 
Moritzas, gerai išreiškė šiek tiek auklėjamuoju ketur- 
eilių — turiu galvoje ketureilį, tinkantį epistemologi- 
niam auklėjimuič: 

Dukart du — keturi: tai teisinga, 

Bet per tuščia ir per banalu. 

Man reikia rakto 

Kai kuriems ne tokiems lengviems dalykams. 


"Tik jeigu tai yra atsakymas į problemą - sunkią, 
vaisingą, gana gilią problemą, — tiesa arba spėjimas 
apie tiesą tampa reikšmingas mokslui. Taip yra su 
teorine matematika ir gamtos mokslais. Pastariesiems 
mes turime kažką panašaus į problemos gelmės ar 

reikšmės loginį matą; tas matas — tai pasiūlyto naujo 
atsakymo loginio neįtikimumo arba aiškinamosios ga- 
lios padidėjimas, palyginti su pačia geriausia teorija ar 
spėjimu, anksčiau pasiūlytu toje srityje. Tas loginis ma- 
tas iš esmės yra tas pats dalykas, kurį anksčiau aš 
apibūdinau kaip potencialaus patenkinamumo ir pa- 
žangos loginį kriterijų. 

Manasis šios situacijos apibūdinimas kai kuriems 
žmonėms gali sukelti pagundą sakyti, kad tiesa galų 
gale mums, negatyvistams, nėra labai svarbi net kaip 
reguliatyvinis principas. Negali būti jokios abejonės, 
pasakys jie, kad negatyvistai (tokie kaip aš) daug la- 
biau linkę mėginti išspręsti įdomią problemą drąsių 
spėjimu, net jei greitai pasirodytų, kad jis klaidingas, 
o ne vardyti teisingus, bet neįdomius teiginius. Taigi 
galiausiai neatrodo, kad mes, negatyvistai, turime daug 
naudos iš tiesos idėjos. Mūsų mokslo pažangos ir ban- 
dymų spręsti problemas idėjos neatrodo labai glaudžiai 
susijusios su tiesos idėja. 

Esu įsitikinęs, kad tokia nuomonė sudarytų visai 
klaidingą įspūdį apie mūsų grupės požiūrį. Vadinkite 
mus negatyvistais ar kaip jums patinka, bet turite su- 
prasti, kad tiesa mus domina taip pat kaip ir bet ką 
kitą, pavyzdžiui, kaip teisėjus. Kai teisėjas sako liudi- 
ninkui, kad šis turi sakyti „Tiesą, visą tiesą ir tiktai 
tiesą“, tada jam reikia tiek daug atitinkamos tiesos, 
kiek tik liudininkas gali pateikti. Liudininkas, kuris 
mėgsta nuklysti į reikalo neliečiančius dalykus, yra 
nepatenkinamas kaip liudininkas, nors tie su reikalu 
nesusiję dalykai gali būti truizmai, taigi „visos tiesos“ 
dalis. Visai akivaizdu, kad tai, ko nori teisėjas — ar kas 
kitas — reikalaudamas „visos tiesos“, yra tokia įdomi ir 
reikiama teisinga informaciją, kokią tik galima gauti; 

ir daugelis visiškai tiesių liudininkų nesugeba pateikti 
kurios nors svarbios informacijos paprasčiausiai todėl, 
kad nesuvokia jos reikšmingumo bylai. 

Taigi kai kartu su Buschu pabrėžiame, kad mūsų 
nedomina paprasčiausia tiesa, o domina įdomi ir rei- 
kiama tiesa, tada — aš sutinku — mes tik pabrėžiame 
tokį dalyką, kuris priimtinas kiekvienam. O jei mus 
domina drąsūs spėjimai, net jei netrukus pasirodytų, 
kad jie klaidingi, tada šį interesą lemia mūsų metodo- 
loginis įsitikinimas, kad tik padedami tokių drąsių spė- 
jimų galime tikėtis atrasti įdomią ir reikiamą tiesą. 

Vienas dalykas, mano galva, čia turėtų ypač domin- 
ti logiką. „Interesas“ ar „reikiamumas“, čia pateikta 
prasme, gali būti analizuojamas objektyviai: jis siejasi 
su mūsų problemomis, be to, priklauso nuo atitinka- 
mos informacijos aiškinamosios galios, vadinasi, nuo 
jos turinio ar neįtikimumo. Priemonės, apie kurias už- 
siminta anksčiau, yra kaip tik tokios priemonės, ku- 
rios įvertina tam tikrą tos informacijos santykinį turi- 
nį — jos turinį, susijusį su kokia nors hipoteze ar 
problema. 

Todėl aš mielai galiu pripažinti, kad falsifikacionis- 
tai, tokie kaip aš, pirmiausia teikia pirmenybę bandy- 
mui išspręsti įdomią problemą drąsiu spėjimu, net (ir 
ypač) jei netrukus pasirodo, kad tas sprendimas yra 
klaidingas, o ne nevykusių truizmų sekų dėstymui. Mes 
tam teikiame pirmenybę, nes manome, kad tai yra tas 
būdas, kuriuo galime mokytis iš savo klaidų, ir kad 
supratę, jog Mūsų spėjimas buvo klaidingas, mes daug 
sužinosime apie tiesą ir priartėsime prie jos. 

"Todėl aš manau, kad abi idėjos — tiesos, teiginio ir 
faktų atitikimo prasme, idėja ir turinio (kurį galima 
išmatuoti lygiai kaip ir patikrinamumą) idėja — mūsų 

svarstymuose atlieka vienodai svarbų vaidmenį ir kad 
abi gali daug pasakyti apie mokslo pažangos idėją. 


IV 


Stebėdami mokslinio pažinimo pažangą daugelis 
žmonių buvo linkę tarti, kad nors ir nežinome, ar esa- 
me arti tiesos, ar nuo jos toli, mes galime (ir dažnai 
mums tai pavyksta) vis labiau artėti prie tiesos. Aš ir 
pats kartais anksčiau taip sakydavau, bet visada šiek 
tiek graužiamas sąžinės. Ne todėl, kad būčiau perne- 
lyg susirūpinęs tuo, ką sakome: kol kalbame taip aiš- 
kiai kiek įmanoma, tačiau nemanome, kad tai, ką sa- 
kome, yra aiškiau, negu yra, ir kol nemėginame iš 
abejotinų ar miglotų prielaidų daryti aiškių ir tikslių 
išvadų, nedaug žalos daro ir atsitiktinis miglotumas, ir 
atsitiktinių mūsų jausmų bei bendrų intuityvių įspū- 
džių apie dalykus išsakymas. "Tačiau kai tik mėginda- 
vau ką nors parašyti ar pasakyti apie mokslą tarda- 
mas, kad jis artėja prie tiesos ar kad tai yra būdas 
artėti prie tiesos, aš jausdavau, kad iš tikrųjų žodį 
„Tiesa“ turiu rašyti didžiąja raide, kad būtų visai aiš- 
ku, jog čia kalbama apie miglotą ir labai metafizišką 
sąvoką, priešingai Tarski'o „tiesai“, kurią mes galime 
ramia sąžine rašyti įprastai, mažąja raide“. 

"Tik visai neseniai aš nusprendžiau apsvarstyti, ar 
čia turima galvoje tiesos idėja iš tikrųjų galų gale yra 
tokia pavojingai miglota ir metafiziška. Beveik iškart 
aš supratau, kad taip nėra ir kad nėra itin sunku jai 
pritaikyti pamatinę Tarski'o idėją. 

Juk nėra jokios priežasties, dėl kurios negalėtume 
tarti, kad viena teorija faktus atitinka geriau negu ki- 
ta. Šis paprastas pirmas žingsnis viską paaiškina: tik- 
rai nėra ribos tarp to, kas iš pirmo žvilgsnio atrodė 
„Tiesa“ didžiąja raide, ir tiesos Tarski'o prasme. 

Bet ar iš tikrųjų galime kalbėti apie geresnį atitiki- 
mą? Ar esama tokių dalykų kaip tiesos laipsniai? Ar 
nėra pavojingas nesusipratimas tarti, kad tiesa Tars- 
ki'o prasme egzistuoja tam tikroje metrinėje ar bent 
jau topologinėje erdvėje, ir todėl mes galime pagrįstai 
sakyti, kad iš dviejų teorijų — pavyzdžiui, ankstesnės 
teorijos !, ir vėlesnės teorijos :, — teorija t, pranoko 
teoriją !, ar yra pažangesnė už teoriją !,, nes labiau 
priartėjo prie tiesos negu teorija t,? 

Aš nemanau, kad taip sakyti yra apskritai klaidin- 
ga. Priešingai, esu įsitikinęs, kad mes paprasčiausiai 
negalime apsieiti be panašaus pobūdžio idėjos apie di- 
desnį ar mažesnį priartėjimą prie tiesos. Juk nėra jo- 
kios abejonės, jog galime sakyti (ir dažnai norime sa- 
kyti) kad teorija !, geriau atitinka faktus ar kad tiek, 
kiek mums žinoma, ji, regis, geriau atitinka faktus ne- 
gu kita teorija t,. 

Aš pateiksiu ne visai sisteminį sąrašą atvejų, kai 
turėtume sakyti, kad teoriją t, pranoko teorija !„ nes, 
kiek mums žinoma, atrodo, jog teorija t, viena ar kita 
prasme geriau atitinka faktus negu teorija t,. 

1. t, pateikia tikslesnius teiginius negu t, ir šitie 
tikslesni teiginiai atlaiko tikslesnius tikrinimus. 

2. t, įvertina ir paaiškina daugiau faktų negu i, (šis 
teiginys apima, pavyzdžiui, ankstesnį atvejį, kai, vi- 
siems kitiems dalykams esant lygiems, teorijos t, tei- 
giniai yra tikslesni). 

3. L, aprašo ar paaiškina faktus detaliau negu t,. 

4. t, atlaikė tokius patikrinimus, kurių neatlaikė t,. 

0. t, leido sugalvoti naujų eksperimentinių patikri- 
nimų, kurie buvo nežinomi prieš sukuriant t, (ir kurių 
neįteigė !,, be to, galimas daiktas, kurie net nepritai- 
komi teorijai !,); be to, t, atlaikė šituos patikrinimus. 

6. t, sujungė ar susiejo įvairias anksčiau nesusiju- 
sias problemas. 

Jei apmąstysime šį sąrašą, tai pamatysime, kad ja- 
me didelį vaidmenį atlieka teorijų t, ir t, turinys. (Rei- 
kia priminti, kad kokio nors teiginio ar teorijos a logi- 
nis turinys yra klasė visų teiginių, logiškai kylančių iš 
a, tuo tarpu a empirinį turinį aš apibrėžiau kaip klasę 
visų bazinių teiginių, kurie prieštarauja a!?.) Juk mū- 
sų šešių atvejų sąraše teorijos t, empirinis turinys pra- 
noksta teorijos t, empirinį turinį. 

"Tai rodo, kad tiesos ir turinio idėjas šiuo atveju mes 
sujungiame į vieną idėją — geresnio (ar blogesnio) tie- 
sos atitikimo arba didesnio (ar mažesnio) panašumo į 
tiesą idėją, o jei vartotume anksčiau jau minėtą termi- 
ną (priešingą tikimybei) — įtikimumo (laipsnių) idėją. 

Reikia pažymėti, jog idėja, kad kiekvienas teiginys 
ar teorija ne tik yra teisinga ar klaidinga, bet ir — 
nepriklausomai nuo jos tiesos vertės — pasižymi tam 
tikru įtikimumo laipsniu, neduoda pagrindo atsirasti 
kokiai nors daugiavertei logikai — t. y. loginei sistemai, 
turinčiai daugiau negu dvi tiesos vertes, teisingumą ir 
klaidingumą, nors kai kurie dalykai, kurių trokšta dau- 
giavertės logikos šalininkai, atrodo, yra įgyvendinami 
įtikimumo teorijos (ir su ja susijusių teorijų). 


V 


Kai tik pastebėjau problemą, man nebereikėjo daug 
laiko, kad pasiekčiau šį tašką. Bet keista tai, kad man 
prireikė daug laiko du pridėti prie dviejų ir nuo tos 
vietos pereiti prie labai paprasto įtikimumo apibrėži- 
mo remiantis tiesos ir turinio terminais. (Mes galime 
remtis loginiu arba empiriniu turiniu ir šitaip gauti 
dvi glaudžiai susijusias įtikimumo idėjas, kurios vis 

dėlto susilieja į vieną idėją, jei mes čia turime galvoje 
tik empirines teorijas ar empirinius teorijų aspektus.) 

Apsvarstykime teiginio a turinį, t. y. visų loginių a 
išvadų klasę. Jei a yra teisingas, tada ši klasė gali 
susidėti tik iš teisingų teiginių, nes tiesa visada perei- 
na iš prielaidos į visas jos išvadas. Bet jei a yra klai- 
dingas, tada jo turinys visada susidės tiek iš teisingų, 
tiek iš klaidingų išvadų. (Pavyzdžiui: teiginys „Sekma- 
dieniais visada lyja“ yra klaidingas, bet jo išvada, kad 
praeitą sekmadienį lijo, gali būti teisinga.) Taigi nepri- 
klausomai nuo to, ar teiginys a yra teisingas, ar klai- 
dingas, tame, ką jis sako, gali būti daugiau ar mažiau 
tiesos, o tai reiškia, kad jo turinys susideda iš didesnio 
ar mažesnio skaičiaus teisingų teiginių. 

Teiginio a teisingų loginių išvadų klasę pavadinki- 
me teiginio a „tiesos turiniu“ (ilgą laiką intuityviai bu- 
vo vartojamas vokiškas terminas „Wahrheitsgehalt“, 
primenantis frazę „Tame, ką jūs sakote, esama tiesos“; 
galima sakyti, kad „tiesos turinys“ yra šio vokiško ter- 
mino vertinys), o teiginio a klaidingų išvadų —- bet tik 
jų — klasę pavadinkime teiginio a „klaidingumo turi- 
niu“. (Tiksliau sakant, „klaidingumo turinys“ nėra „tu- 
rinys“, nes jis neapima jokios teisingos išvados iš tų 
klaidingų teiginių, kurie yra jo elementai. Tačiau įma- 
noma jo matą apibrėžti remiantis dviem turiniais.) Šie 
terminai lygiai tokie pat objektyvūs kaip ir patys „tie- 
sos“, „klaidingumo“ ir „tūrinio“ terminai. Dabar galime 
sakyti taip: 

Tardami, kad dviejų teorijų t, tr t, tiesos turinys ir 
klaidingumo turinys yra palyginami, mes galime saky- 
ti, kad t, panašesnis į tiesą ar geriau atitinka faktus 
negu t, Jei tr tik Jei: 

1) t, tiesos turinys, bet ne klaidingumo turinys, pra- 
noksta t, tiesos turinį, 

2) t, klaidingumo turinys, bet ne tiesos turinys, pra- 
noksta t, klaidingumo turinį. 

Jei priimame (galimas daiktas, fiktyvią) prielaidą, 
kad teorijos a turinys ir tiesos turinys iš principo yra 
išmatuojamas, tada galime šiek tiek peržengti šį api- 
brėžimą ir apibrėžti Vs (a), t. y. teiginio a įtikimumo ar 
panašumo į tiesą matą. 

Paprasčiausias apibrėžimas bus toks: 

Įt (a) = Tr (a) - T, (a), 

kur T, (a) yra teiginio a tiesos turinio matas, o T, (a) 
yra teiginio a klaidingumo turinio matas. (Galima su- 
formuluoti ir šiek tiek sudėtingesnį, bet tam tikrais 
aspektais geresnį apibrėžimą!!.) Akivaizdu, kad Įt (a) 
patenkina du mūsų reikalavimus, pagal kuriuos Įt (a) 
turi didėti, pirma, jei didėja T, (a), o T, (a) nedidėja, 
ir antra, jei T, (a) didėja, o T, (a) nedidėja. 


VI 


Galima suformuluoti tris neformalias tezes. Pirma, 
kad mūsų artėjimo prie tiesos arba įtikimumo idėja 
turi tokį pat objektyvų pobūdį ir tokį pat idealų arba 
reguliatyvinį pobūdį kaip ir objektyvios ar absoliučios 
tiesos idėja. Tai nėra epistemologinė ar episteminė idė- 
ja —- kaip ir tiesa ar turinys. (Tarski'o terminais, tai 
akivaizdžiai yra „semantinė“ idėja, kaip ir tiesa arba 
kaip loginė išvada, vadinasi, kaip turinys.) Atitinka- 
mai čia mes vėl turime nubrėžti perskyrą tarp klausi- 
mo „Ką jūs norite pasakyti, jei sakote, kad teorija t, 
yra didesnio įtikimumo laipsnio negu teorija £,?“ ir klau- 
simo „Iš kur žinote, kad teorija t, yra didesnio įtikimu- 
mo laipsnio negu teorija 1,7?“ 

Kol kas mes atsakėme tik į pirmąjį iš šių dviejų 
klausimų. Atsakymas į antrąjį klausimą priklauso nuo 
pirmojo atsakymo ir yra visiškai toks pat, kaip atsaky- 

mas į analogišką (veikiau absoliutų negu lyginamąjį) 
klausimą apie tiesą: „Aš nežinau — aš tik spėju. Bet 
savo spėjimą galiu nagrinėti kritiškai, ir jei jis atsilai- 
kys prieš griežtą kritiką, tada šis faktas gali būti trak- 
tuojamas kaip geras kritinis argumentas jo naudai“. 

Antra mano tezė yra tokia. Įtikimumas apibrėžtas 
taip, kad įtikimumo maksimumą gali pasiekti tik to- 
kia teorija, kuri yra ne tik teisinga, bet ir visiškai iš- 
samiai teisinga: jei ji atitinka visus faktus, jei taip 
galima sakyti, ir, žinoma, tik realius faktus. Aišku, tai 
yra tolimesnis ir sunkiau pasiekiamas idealas negu 
paprasčiausias teiginio ir kai kurių faktų atitikimas 
(kaip, pavyzdžiui, „Sniegas paprastai yra baltas“). 

Bet visa tai galioja tik maksimaliam įtikimumo 
laipsniui, o ne teorijų palyginimui turint galvoje jų įti- 
kimumo laipsnį. Šitokia lyginamoji šios idėjos nauda 
yra svarbiausias jos bruožas; o aukštesnio ar žemesnio 
įtikimumo laipsnio idėja, atrodo, yra ne tokia nepasie- 
kiama ir geriau pritaikoma, o todėl, galimas daiktas, 
svarbesnė mokslo metodų analizei negu šiaip jau daug 
fundamentalesnė absoliučios tiesos idėja. 

Tai veda prie trečios mano tezės. Iš pradžių pasaky- 
siu, kad neteigiu, jog eksplicitinis įtikimumo idėjos įve- 
dimas atves prie kokių nors metodo teorijos pokyčių. 
Priešingai, aš manau, kad manoji patikrinamumo ar 
patvirtinimo remiantis empiriniais tikrinimais teorija 
yra metodologinė teorija, kuri pagrindžia tą naują me- 
taloginę idėją. Vienintelis patobulinimas yra išaiškina- 
mojo pobūdžio. Taigi aš ne kartą sakiau, kad mes tei- 
kiame pirmenybę teorijai !,, atlaikiusiai tam tikrus 
griežtus patikrinimus, prieš teoriją i,, kuri neatsilaikė 
prieš šiuos patikrinimus, nes klaidinga teorija yra tik- 
rai blogesnė negu ta, kuri, kaip mes žinome, gali būti 
teisinga. 

Dabar dar galime pridurti, kad ir tada, kai t, savo 
ruožtu atmetama, mes vis dar galime sakyti, kad ji 
geresnė negu t,, nes, nors buvo parodyta, kad abi yra 
klaidingos, tas faktas, kad t, atlaikė patikrinimus, ku- 
rių neatlaikė t,, gali būti geras rodiklis, kad t, klaidin- 
gumo turinys pranoksta t, klaidingumo turinį, tuo tar- 
pu £, tiesos turinys nepranoksta t, tiesos turinio. Taigi 
mes vis dar galime teikti pirmenybę teorijai £, netgi ją 
falsifikavus, nes turime pagrindo manyti, kad ji geriau 
atitinka faktus negu t,. 

Atrodo, kad visi atvejai, kai mes priimame t, dėl 
eksperimentų, kurie buvo lemtingi pasirenkant t, ar 
t,, yra tokio tipo, ypač visi tie atvejai, kai buvo surasti 
tokie eksperimentai, kurie buvo atlikti remiantis t, ir 
ieškant atvejų, kai t, veda prie kitų rezultatų negu t. 
Stai Newtono teorija mums leido numatyti tam tikrus 
nukrypimus nuo Keplerio dėsnių. Jos sėkmė šioje sri- 
tyje patvirtino tai, kad ji liko nepaneigta tais atvejais, 
kuriais buvo paneigta Keplerio teorija: bent jau dabar 
žinomas Keplerio teorijos klaidingumo turinys nebuvo 
Newtono teorijos dalis, tuo tarpu buvo visiškai aiškų, 
kad jos tiesos turinys negalėjo sumažėti, nes Keplerio 
teorija išplaukė iš Newtono teorijos kaip „pirmas pri- 
artėjimas“. 

Panašiai dabar galima parodyti, kad teorija t,, kuri 
yra tikslesnė už teoriją £,, yra — visada tariant, kad jos 
klaidingumo turinys nepranoksta t, klaidingumo turi- 
nio — aukštesnio įtikimumo laipsnio negu t,. Tas pat 
galios teorijai !,, kurios skaitmeniniai teiginiai, nors ir 
neteisingi, labiau priartėja prie tikrų skaitmeninių ver- 
čių negu /, skaitmeniniai teiginiai. 

Galų gale įtikimumo idėja yra svarbiausia tais at- 
vejais, kai žinome, kad turime reikalą su tokiomis 

teorijomis, kurios geriausiu atveju yra priartėjimai — 
t. y. su teorijomis, kurios, kaip gerai žinome, negali bū- 
ti teisingos. (Taip dažnai būna socialinių mokslų 
srityje.) Šiais atvejais vis dar galime kalbėti apie dides- 
nius ar mažesnius priartėjimus prie tiesos (todėl šių 
atvejų mums nereikia interpretuoti instrumentalistine 
prasme). 


VII 


Žinoma, visada įmanoma, kad santykiškai pritar- 
dami dviem teorijoms mes darysime klaidų, ir toks pri- 
tarimas dažnai bus kontroversiškas dalykas. Šį dalyką 
vargu ar galima perdėti. Tačiau svarbu ir tai, kad iš 
principo — kol pamatiniame mūsų žinojime nesama re- 
voliucinių permainų — santykinis pritarimas dviem te- 
orijoms t, ir t, liks pastovus. Kalbant konkrečiau, kaip 
matėme, mūsų nuomonė, kuriai teorijai teiktina 
pirmenybė, nebūtinai turi keistis, jei galiausiai ir at- 
metame geresnę iš dviejų teorijų. Pavyzdžiui, Newtono 
dinamika — nors galime ją traktuoti kaip atmestą — be 
abejonės, išsaugojo savo pranašumą prieš Keplerio ir 
Galilei'aus teorijas. Priežastis yra didesnis jos turinin- 
gumas arba didesnė aiškinamoji galia. Newtono teori- 
ja ir toliau paaiškina daugiau faktų negu kitos teori- 
jos, be to, paaiškina juos tiksliau ir susieja anksčiau 
nesusietas dangaus ir žemės mechanikos problemas. 
Priežastis, dėl kurios toks santykinis pritarimas išlie- 
ka nepakitęs, labai paprasta: loginis tų teorijų ryšys 
yra toks, kad pirmiausia jų atžvilgiu egzistuoja tie lem- 
tingi eksperimentai, ir jie, kai tik atliekami, priešta- 
rauja Newtono pirmtakų teorijoms. O antra, tas logi- 
nis ryšys yra toks, kad vėlesni Newtono teorijos 
atmetimai negali patvirtinti ankstesniųjų teorijų: jie 

arba neturi su jomis nieko bendro, arba (kaip Merku- 
rijaus perihelinio judėjimo atveju) paneigia ir Newtono 
pirmtakų teorijas. 

Tikiuosi, kad, įgyvendindamas šios trumpos apžval- 
gos tikslą, pakankamai gerai paaiškinau geresnio 
teorijos ir faktų atitikimo arba įtikimumo laipsnių idė- 
ją. 


15. DISPOZICIJOS, TIKIMYBES 
IR KVANTŲ TEORIJA 


(1957) 


Šiame straipsnyje aš stengiuosi glaustai suformu- 
luoti ir paaiškinti toliau išvardytas tezes ir parodyti, 
kaip jas galima apginti. 

1. Interpretuojamos tikimybių teorijos problemos 
sprendimas yra esminis kvantų teorijos interpretaci- 
jai, nes kvantų teorija yra tikimybinė teorija. 

2. Statistinės interpretacijos idėja yra teisinga, ta- 
čiau stokoja aiškumo. 

3. Dėl tokio aiškumo stokos įprastinė tikimybės in- 
terpretacija svyruoja tarp dviejų kraštutinumų: objek- 
tyvistinės, grynai statistinės interpretacijos ir subjek- 
tyvistinės interpretacijos, kuri nusakoma mūsų nepilno 
žinojimo, turimos informacijos terminais. 

4. Ortodoksinė Kopenhagos kvantų teorijos inter- 
pretacija lygiai taip pat svyruoja tarp objektyvistinės 
ir subjektyvistinės interpretacijos: tai — garsusis stebė- 
tojo Įsibrovimas į fiziką. 

o. Priešingai visam tam čia siūloma peržiūrėta ar 
pertvarkyta statistinė interpretacija. Ji vadinama dis- 
pozicine tikimybės interpretacija. 

6. Dispozicinė interpretacija yra grynai objektyvis- 
tinė interpretacija. Ji pašalina svyravimą tarp objekty- 

vistinės ir subjektyvistinės interpretacijos, o kartu ir 
subjekto brovimąsi į fiziką. 

7. Dispozicijų idėja yra „metafizinė“ lygiai ta pačia 
prasme, kokia metafizinės yra jėgos ar jėgų laukai. 

8. Ji yra „metafizinė“ ir kita prasme: ja galima pa- 
grįsti nuoseklią fizikinio tyrinėjimo programą. 

Tokios yra mano tezės. Pradėsiu tuo, ką aš vadinu 
tikimybių teorijos dispozicine interpretacija. 


I. Objektyvistinė ir subjektyvistinė 
tikimybės interpretacija 


Tarkime, kad turime du kauliukus: vienas yra norma- 
lus, padarytas iš vienodos medžiagos, o kitas pripildytas 
švino taip, kad metant daug kartų toji pusė, ant kurios 
yra šešetukas, iškrenta 1/4 metimų. Tokiu atveju mes 
sakome, kad tikimybė iškristi šešetukui yra 1/4. 

"Toliau galima aiškinti štai taip. 

Mes klausiame, ką turime galvoje sakydami, kad 
tikimybė yra 1/4, ir galime prieiti tokį atsakymą: turi- 
me galvoje būtent tai, kad daug kartų metant kauliuką 
rezultatų santykinis dažnumas ar statistinis dažnu- 
mas yra 1/4. Taigi tikimybė yra santykinis dažnumas 
per ilgą laiką. Tokia yra statistinė interpretacija. 

Statistinė interpretacija buvo dažnai kritikuojama 
dėl sunkumų, susijusių su fraze „per ilgą laiką“. Aš 
nesvarstysiu šio klausimo*. Vietoje to aptarsiu klausi- 
mą apie pavienio įvykio tikimybę. Šis klausimas yra 
svarbus ryšium su kvantų teorija, nes £ funkcija nu- 
lemia pavienio elektrono tikimybę patekti į tam tikrą 
būseną tam tikromis sąlygomis. 

Taigi dabar klausiame savęs, ką reiškia sakyti: „Ti- 
kimybė, kad metant šį švino pripildytą kauliuką kitą 
kartą iškris šešetukas, yra 1/4“. 

Statistinės interpretacijos požiūriu tai gali reikšti 
tik vieną dalyką: „Kitas metimas yra metimų sekos 
elementas, o santykinis dažnumas šioje sekoje yra 1/4“. 

Iš pirmo žvilgsnio toks atsakymas yra patenkina- 
mas. Bet mes galime iškelti tokį keblų klausimą. 

O kas, jeigu tokia seka susideda iš švino pripildyto 
kauliuko metimų, o tarp kitų metimų pasitaiko vienas 
ar du normalaus kauliuko metimai? Akivaizdu, apie 
normalaus kauliuko metimus mes pasakysime, kad jų 
tikimybė kitokia negu 1/4, nepaisant to fakto, kad šitie 
metimai yra elementai tokios metimų sekos, kurios daž- 
numas yra 1/4. 

Šis paprastas prieštaravimas turi pamatinę svarbą. 
Į jį galima atsakyti įvairiai. Aš paminėsiu du tokius 
atsakymus, vieną, vedantį prie subjektyvistinės inter- 
pretacijos, kitą — prie dispozicinės interpretacijos. 

Pirmas, arba subjektyvistinis, atsakymas yra toks. 
„Keldamas savo klausimą, jūs tarėte — gali į mane kreip- 
tis subjektyvistas, — kad mes žinome, jog vienas kau- 
liukas pripildytas švino, o kitas normalus, ir dar žino- 
me, kuriuo momentu metimų sekoje vartojamas vienas 
arba kitas kauliukas. Turėdami šią informaciją, mes, 
žinoma, įvairiems pavieniams metimams priskirsime 
tinkamas tikimybes. Juk tikimybė, kaip rodo jūsų pa- 
čių prieštaravimas, nėra paprasčiausias dažnumas me- 
timų sekoje. Žinoma, pastebėti dažnumai yra svarbūs, 
nes teikia mums vertingos informacijos. Bet mes turi- 
me naudotis visa savo informacija. Tikimybė yra mūsų 
įvertinimas, turint galvoje viską, ką žinome apie pa- 
grįstus atsitiktinumus. Tai matas, kuris iš esmės pri- 

klauso nuo mūsų neišsamios informacijos, ir tai yra 
mūsų informacijos neišsamumo matas: jei informacija 
apie sąlygas, kuriomis metamas kauliukas, būtų pa- 
kankamai tiksli, nebūtų sunku rezultatą numatyti vi- 
sai tikrai“. 

"Toks yra subjektyvisto atsakymas, ir aš jį traktuo- 
siu kaip subjektyvistinės pozicijos apibūdinimą, o jos 
šiame straipsnyje aš toliau nesvarstysiu, nors paminė- 
siu ją įvairiose vietose“. 

Na, o ką gi į mūsų pamatinį prieštaravimą atsakys 
objektyvistinės interpretacijos šalininkas? Veikiausiai 
jis pasakys (kaip ir aš pats sakydavau ilgą laiką) štai 
ką. 

„Iškelti teiginį apie tikimybę — tai pasiūlyti Aipote- 
ze. Tai hipotezė apie dažnumus įvykių sekoje. Keldami 
šią hipotezę galime naudotis visokiausiais dalykais — 
ankstesniu patyrimu arba įkvėpimu; taigi visai nesvar- 
bu, kaip ją gauname, svarbu tik tai, kaip ją tikriname. 
Minėtu atveju mes visi sutariame dėl dažnumo hipote- 
zės ir visi sutinkame, kad dažnumo, kuris lygus 1/4, 
nepakeis vienas ar du paprasto kauliuko metimai, pa- 
sitaikantys tarp švino pripildyto kauliuko metimų. Kai 
dėl paprasto kauliuko metimų, jei mes juos traktuosi- 
me tik kaip priklausančius tai sekai, turėsime jiems 
priskirti (kad ir kaip keistai tai skambėtų) tikimybę 
1/4, nors jie yra paprasto kauliuko metimai. O jei, kita 
vertus, mes jiems priskiriame tikimybę 1/60, tada taip 
darome todėl, kad remiamės hipoteze, pagal kurią ki- 
toje sekoje — kai metamas paprastas kauliukas - daž- 
numas bus 1/6“. 

"Toks yra grynai statistinis interpretacijos, arba daž- 
numo interpretacijos, objektyvistinis pagrindimas, ir 
tiek, kiek jis tinka, aš jam pritariu. 

Bet dabar aš manau, jog yra keista, kad nekėliau 
savo klausimo toliau. Juk dabar man atrodo aiškų, 
kad šis mano arba objektyvisto atsakymas suponuoja 
štai ką. Tikimybes priskirdami sekoms, lemiamomis 
mes laikome tas sąlygas, kuriomis skleidžiama seka. 
Tardami, kad švino pripildyto kauliuko metimų seka 
skirsis nuo normalaus kauliuko metimų sekos, tikimy- 
bę mes priskiriame eksperimentinėms sąlygoms. Tačiau 
tai veda prie tokio rezultato. 

Nors galima sakyti, kad tikimybės yra dažnumai, 
mes manome, kad šitie dažnumai priklausys nuo eks- 
perimento atlikimo. Bet šitaip mes gauname naują ob- 
jektyvistinės interpretacijos variantą. Jis yra toks. 

Kiekvienas eksperimento atlikimo būdas gali sukurti 
(jei tą eksperimentą kartosime labai dažnai) seką, 
kurios dažnumai priklauso nuo šio konkretaus ekspe- 
rimento atlikimo. Šie galimi dažnumai gali būti pava- 
dinti tikimybėmis. Bet kadangi pasirodo, kad tikimy- 
bės priklauso nuo eksperimento atlikimo būdo, jos gali 
atrodyti kaip šio atlikimo būdo ypatybės. Jos parodo 
eksperimento atlikimo būdo dispoziciją sukelti tam tik- 
rus būdingus dažnumus, kai tas eksperimentas dažnai 
kartojamas. 


II. Dispozicijos interpretacija 


Šitaip mes prieiname prie tikimybės dispozicinės 
interpretacijos. Nuo grynai statistinės ar dažnuminės 
interpretacijos ji skiriasi tik tuo, kad tikimybę trak- 
tuoja kaip būdingą eksperimento atlikimo ypatybę, o 
ne kaip sekos ypatybę. 

Šio pokyčio esmė yra ta, kad pamatinę reikšmę da- 
bar mes priskiriame pavienio eksperimento rezultato 
tikimybe: to eksperimento sąlygų atžvilgiu, o ne rezul- 
tatų dažnumui eksperimentų sekoje. Žinoma, jei nori- 
me patikrinti tikimybinį teiginį, turime patikrinti eks- 
perimentinę seką. Bet dabar tas tikimybinis teiginys 
nėra teiginys apie šitą seką: tai yra teiginys apie tam 
tikras eksperimentinių sąlygų, eksperimento struktū- 
ros ypatybes. (Matematiniu požiūriu šis pokytis atitin- 
ka perėjimą nuo dažnumų teorijos prie matavimų te- 
orijos.) 

Teiginys apie dispozicijas gali būti palygintas su 
teiginiu apie elektros lauko stiprumą. Šį teiginį mes 
galime patikrinti tik jei įvedame tikrinamą kūną ir 
išmatuojame lauko poveikį šiam kūnui. Tačiau teigi- 
nys, kurį tikriname, veikiau byloja apie lauką, o ne 
apie kūną. Jis byloja apie tam tikras to lauko dispozi- 
cines ypatybes. Ir kaip lauką mes galime traktuoti kaip 
fiziškai realų, taip ir dispozicijas galime traktuoti kaip 
fiziškai realias. Jos yra eksperimento struktūros san- 
tykinės ypatybės. Pavyzdžiui, dispozicija 1/4 nėra mū- 
sų švino pripildyto kauliuko ypatybė. Šitai galima pa- 
matyti iš karto, jei pagalvosime apie tai, kad labai 
silpname gravitacijos lauke švinas neturės beveik jo- 
kio poveikio — dispozicija išmesti šešetuką gali suma- 
žėti nuo 1/4 iki beveik 1/6. Stipriame gravitacijos lau- 
ke švinas veiks efektyviau ir metant tą patį kauliuką 
šešetuko dažnumas bus 1/3 ar 1/2. Todėl ši tendencija 
ar dispozicija kaip santykinė eksperimento struktūros 
ypatybė yra kiek abstraktesnė negu, tarkime, Newto- 
no jėga ir paprastos jos vektorinio didėjimo taisyklės. 
Dispozicijos pasiskirstymas priskiria svorius vistems 

galimiems eksperimento rezultatams. Akivaizdu, kad jį 
galima pavaizduoti kaip vektorių galimybių erdvėje. 


III. Dispozicyja ir kvantų teorija 


Svarbiausias dalykas, susijęs su dispozicijos inter- 
pretacija, yra tas, kad jis panaikina kvantų teorijos 
paslaptingumą, bet palieka jai tikimybę ir indetermi- 
nizmą. Ji tai padaro parodydama, kad visos tariamos 
paslaptys apima ir metamą kauliuką ar mėtomą mo- 
netą — lygiai kaip elektronus. Kitaip tariant, ji parodo, 
kad kvantų teorija yra tikimybinė teorija, kaip ir bet 
kuri kita bet kokio kito atsitiktinumų žaidimo, pavyz- 
džiui, biliardo, teorija. 

Pagal mūsų interpretaciją, Schrėdingerio J funkci- 
ja nulemia elektrono būsenų dispozicijas. Todėl mūsų 
atveju nėra dalelių ir bangų „dualizmo“. Elektronas 
yra dalelė, bet jo banginė teorija yra dispozicijos teori- 
ja, kuri priskiria svorius galimoms elektrono būsenoms. 
Konfigūracijos erdvėje bangos yra svorių bangos, arba 
dispozicijų bangos. 

Imkime Diraco pateiktą fotono ir poliarizatoriaus 
pavyzdį. Pagal Diracą, mes turime sakyti, kad fotonas 
yra iškart dviejose galimose būsenose, kiekvienoje pu- 
siau, nors jis yra nedalomas ir nors mes galime jį su- 
rasti ar stebėti tik vienoje jo galimų būsenų. 

Mes galime tai aiškinti štai kaip. Ši teorija aprašo 
visas galimas būsenas (mūsų atveju —- dvi) ir priskiria 
joms svorį. Fotonas bus tik vienoje būsenoje. Situacija 
yra lygiai tokia pat kaip ir su mėtoma moneta. Tarki- 
me, kad mes metėme monetą ir kad esame trumpare- 
giai ir turime pasilenkti prieš pamatydami, kuri pusė 

yra viršuje. Tikimybinis formalizmas mums sako, kad 
kiekvienos iš galimų būsenų tikimybė yra 1/2. Taigi 
galime pasakyti, kad moneta yra pusiau vienoje būse- 
noje, pusiau kitoje. O kai pasilenksime, kad ją pama- 
tytume, Kopenhagos kvantų teorijos dvasia įkvėps mo- 
netą padaryti kvantinį šuolį į vieną iš jai galimų 
būdingų būsenų. Juk neseniai Heisenbergas teigė, kad 
kvantinis šuolis yra tas pat, kas bangų paketo reduk- 
cija. Ir „stebėdami“ monetą mes paskatiname tai, kas 
Kopenhagoje vadinama „bangų paketo redukcija“. 

Garsusis dviejų plyšių eksperimentas leidžia taiky- 
ti lygiai tą pačią analizę. Jei uždengiame vieną plyšį, 
mes įsikišame į galimybes ir todėl gauname kitokią / 
funkciją ir kitokį galimų rezultatų tikimybių pasiskirs- 
tymą. Kiekvienas eksperimento atlikimo būdo pakeiti- 
mas, pavyzdžiui, plyšio uždengimas (kaip ir smeigtuko 
perkėlimas žaidimų lentoje), lems kitokį galimybių svo- 
rio pasiskirstymą. Taigi mes gauname kitokią J funk- 
ciją, lemiančią kitokį dispozicijų pasiskirstymą. 

Stebėtojo vaidmuo nėra niekuo ypatingas: jis ap- 
skritai nieko nereiškia. J funkcijai įtakos turi tik eks- 
perimento atlikimo būdo pokyčiai. 

Priešingas įspūdis priklauso nuo svyravimo tarp ob- 
jektyvistinės 1r subjektyvistinės tikimybės interpreta- 
cijos. Į mūsų žinojimą ir jo pokyčius įsismelkia subjek- 
tyvistinė interpretacija, tuo tarpu turėtume kalbėti tik 
apie eksperimento atlikimo būdą ir eksperimentų re- 
zultatus. 


IV. Metafiziniai svarstymai 


Aš pabrėžiau, kad dispozicijos yra ne tik tokios ob- 
jektyvios kaip ir eksperimento atlikimo būdas, bet ir 

fiziškai realios — ta pačia prasme, kaip fiziškai realios 
yra jėgos ir jėgų laukai. Tačiau jos yra ne papildomos 
bangos paprastoje erdvėje, o galimybių svorio funkci- 
jos, t. y. vektoriai galimybių erdvėje (Bohmo aptartas 
„kvantinis mechaninis potencialas“ čia taptų pagreičio 
dispozicija, o ne pagreičio jėga. Tai visiškai patvirtintų 
Pauli'o ir Einsteino kritiką, nukreiptą prieš de Brog- 
lie'o ir Bohmo papildomųjų bangų teoriją.) Mes visai 
pripratę prie fakto, kad tokie abstraktūs dalykai kaip, 
pavyzdžiui, laisvės laipsniai daro visai realią įtaką mū- 
sų rezultatams ir tokiu požiūriu yra fiziškai realūs. 
Arba pamąstykime apie tą faktą, kad lyginamos su 
Saulės mase planetų masės yra nereikšmingos ir kad 
lyginamos su planetų masėmis jų mėnulių masės irgi 
nereikšmingos. Tai abstraktus, santykinis faktas, ne- 
priskirtinas kokiai nors planetai ar kokiam nors erd- 
vės taškui, bet santykinė savybė, būdinga visai Saulės 
sistemai. Vis dėlto visai pagrįsta tikėti, kad tai viena 
iš Saulės sistemos stabilumo „priežasčių“. Taigi abst- 
raktūs santykiniai faktai gali būti „priežastis“ ir ta 
prasme fiziškai realūs. 

Man atrodo, kad teigdami, jog J funkcija apibūdina 
fizinę tikrovę, mes galime užglaistyti plyšį tarp tų, ku- 
rie teisingai pabrėžia statistinį moderniosios fizikos po- 
būdį, ir tų, kurie, kaip Einsteinas ir Schrėdingeris, tei- 
gia, kad fizika turi aprašyti objektyvią fizinę tikrovę. 
Šie du požiūriai nesuderinami, jei laikomasi subjekty- 
vistinės prielaidos, kad statistiniai dėsniai aprašo mū- 
sų pačių žinojimo netobulumą. Jie taps suderinami, jei 
tik suprasime, kad tie statistiniai dėsniai aprašo dis- 
pozicijas, t. y. objektyvias santykines fizinio pasaulio 
savybes. 

Be to, atrodo, kad dispozicinė interpretacija įgalina 
naują metafizinę fizikos (beje, ir biologijos bei psicho- 
logijos) interpretaciją. Juk galime sakyti, kad visos fi- 
zikinės (1r psichologinės) savybės yra dispozicinės. Jei 
koks nors paviršius nudažytas raudonai, vadinasi, jis 
turi dispoziciją atspindėti tam tikro bangos ilgio švie- 
są. Jei šviesos pluoštas turi tam tikrą bangos ilgį, vadi- 
nasi, jis turi dispoziciją elgtis tam tikru būdu, jei jo 
kelyje pasitaiko įvairių spalvų paviršių, prizmių, spek- 
trografų ar ekranų su angomis. 

Dispozicijas Aristotelis priskyrė daiktams kaip po- 
tencijas. Newtonas sukūrė pirmą santykinę fizinių dis- 
pozicijų teoriją, o jo gravitacijos teorija beveik neišven- 
giamai vedė prie jėgų laukų teorijos. Esu įsitikinęs, 
kad dispozicinė tikimybės interpretacija gali dar pa- 
stūmėti į priekį šį procesą. 


Trečia dalis 
METAFIZIKA 


16. METAFIZIKA IR KRITIKUOJAMUMAS 
(1958) 


Kad iš pat pradžių išvengtume pavojaus pasiklysti 
bendrybėse, galbūt geriausia iškart (remiantis penkiais 
pavyzdžiais) paaiškinti, ką turiu galvoje kalbėdamas 
apie filosofinę, arba metafizinę, teoriją. 

Tipiškas filosofinės teorijos pavyzdys yra Kanto de- 
terminizmo doktrina, turint galvoje jos ryšį su patyri- 
mo pasauliu. Nors širdyje Kantas buvo indeterminis- 
tas, Praktinio proto kritikoje! jis pasakė, kad visų 
psichologinių ir fiziologinių mūsų sąlygų ir aplinkos 
žinojimas būsimą elgesį leistų numatyti taip pat tik- 
rai, kaip galima numatyti Saulės ar Mėnulio užtemimą. 

Bendresniais terminais determinizmo doktriną ga- 
lima apibūdinti taip [žr. taip pat toliau 20 ištraukos II 
skirsnį]: empirinio (arba reiškinių) pasaulio ateitis vi- 
siškai, iki smulkiausių detalių nulemta jo dabartinės 
būklės. 

Kito tipo filosofinė teorija yra idealizmas, pavyz- 
džiui, Berkeley'o ar Schopenhauerio; jį, ko gero, galime 
apibūdinti tokia teze: „Empirinis pasaulis yra mano 
idėja“ arba „Pasaulis yra mano sapnas“ [žr. taip pat 
toliau 17 ištrauką. 

Trečia filosofinė teorija — ir tokia, kuri šiandien la- 
bai svarbi, — yra epistemologinis iracionalizmas, kurį 
galima paaiškinti taip. 

Kadangi nuo Kanto laikų žinome, kad žmogaus pro- 
tas nesugeba suvokti ar pažinti daiktų savaime pasau- 
lio, mes turime arba atsisakyti vilties jį kada nors pa- 
žinti, arba pamėginti pažinti jį kitaip, o ne racionaliomis 
priemonėmis; o kadangi mes negalime atsisakyti šios 
vilties ir jos neatsisakysime, tai galime naudotis ira- 
cionaliomis ar antracionaliomis priemonėmis, pavyz- 
džiui, instinktu, poetiniu įkvėpimu, nuotaikomis ir emo- 
cijomis. 

Šitokia iracionalistinė pretenzija yra įmanoma, nes 
galiausiai mes patys esame tokie daiktai savaime; tai- 
gi jei mums kaip nors pavyksta gerai ir tiesiogiai pažinti 
pačius save, mes galime ir sužinoti, kokie yra daiktai 
savaime. 

Šis paprastas iracionalizmo argumentas yra labai 
būdingas daugeliui XIX a. pokantiškųjų filosofų, pa- 
vyzdžiui, išradingajam Schopenhaueriui, kuris šitaip 
atrado, kad kadangi mes, kaip daiktai savaime, esame 
valia, valia turi būti daiktas savaime. Pasaulis kaip 
daiktas savaime yra valia, tuo tarpu pasaulis kaip reiš- 
kinys yra idėja. Keista, kad ši pasenusi filosofija, ap- 
rengta naujais drabužiais, vėl tapo naujausia mada, 
nors (o gal kaip tik todėl) jos stulbinantis panašumas 
į senas pokantines idėjas liko paslėptas (tiek, kiek kas 
nors gali likti paslėpta po naujais karaliaus drabužiais). 
Schopenhauerio filosofija pastaruoju metu pateikiama 
miglota ir įspūdinga kalba, o jos nuojauta, kad žmo- 
gus, kaip daiktas savaime, yra valia, dabar užleido 
vietą nuojautai, kad žmogus gali sau taip nusibosti, 
jog pats tas jo nuobodulys įrodo, kad daiktas savaime 
yra Niekas, t. y. tuštuma savaime. Aš nenorėčiau neig- 
ti, kad šis egzistencialistinis Schopenhauerio filosofijos 
variantas yra kiek originalus: jo originalumą įrodo tas 

faktas, kad Schopenhaueris niekada nebūtų galėjęs taip 
blogai galvoti apie savąsias savęs linksminimo galias. 
Savyje jis atrado valią, aktyvumą, įtampą, susijaudini- 
mą — visišką priešybę tam, ką atrado kai kurie egzis- 
tencialistai: visišką nuobodulį, būdingą nuobodžiaujan- 
čiajam savyje, kuris nusibodo pats sau. Tačiau 
Schopenhaueris jau nebemadingas: didžioji mūsų po- 
kantiškosios ir poracionalistinės eros mada yra tai, ką 
Nietzsche („persekiojamas savo palikuonių nuojautų ir 
įtarimų“) teisingai pavadino „europietiškuoju nihiliz- 
mu“Ž,. 

Tačiau visa tai sakau tarp kitko. Dabar mes jau 
turime penkių filosofinių teorijų sąrašą. 

Pirma, determinizmas: ateitis glūdi dabartyje tiek, 
kiek ji visiškai nulemta dabarties. 

Antra, idealizmas: pasaulis yra mano sapnas. 

Trečia, iracionalizmas: mes turime iracionalius ar 
antracionalius potyrius, kurių dėka patiriame save kaip 
daiktus savaime ir šitaip turime tam tikrą daiktų sa- 
vaime žinojimą. 

Ketvirta, voliuntarizmas: iš savo pačių valios aktų 
mes suvokiame, kad esame valia. Daiktas savaime yra 
valia. 

Penkta, nihilizmas: iš savo nuobodulio mes žinome, 
kad esame niekas. Daiktas savaime yra Niekas. 


Tiek dėl mūsų sąrašo. Pavyzdžius aš parinkau taip, 
kad — kruopščiai apsvarstęs — apie kiekvieną iš šių 
penkių teorijų galiu pasakyti, jog esu įsitikinęs, kad ji 
yra klaidinga. Tariant tiksliau: aš esu, pirma, indeter- 
ministas, antra, realistas, trečia, racionalistas. Kai dėl 
savo ketvirto ir penkto pavyzdžio, aš mielai pripažįs- 
tu— kartu su Kantu ir kitais kritinio racionalizmo 

šalininkais, - kad mes negalime turėti ko nors pana- 
šaus į visišką realaus, be galo turtingo ir įvairaus pa- 
saulio žinojimą. Čia mums negali padėti nei fizika, nei 
koks kitas mokslas. Bet esu tikras, kad voliuntaristinė 
formulė „Pasaulis yra valia“ irgi negali padėti. O kai 
dėl mūsų nihilistų ir egzistencialistų, kurie nusibodo 
patys sau (o gal ir kitiems), aš galiu jų tik gailėtis. 
Tikriausiai jie, vargšeliai, yra akli ir kurti, nes apie 
pasaulį kalba taip, kaip aklasis apie Perugino spalvas 
arba kurčiasis - apie Mozarto muziką. 

"Tai kodėl kaip pavyzdžius aš parinkau keletą filo- 
sofinių teorijų, kurios, mano įsitikinimų, yra klaidin- 
gos? Mat šitaip aš tikiuosi aiškiau iškelti problemą, 
glūdinčią toliau pateikiamame svarbiame teiginyje. 

Nors aš manau, kad kiekviena iš šių penkių teorijų 
yra klaidinga, vis dėlto esu įsitikinęs, kad kiekviena iš 
jų nepaneigiama. 

Girdėdami tokį teiginį galite pagrįstai stebėtis, kaip 
aš galiu tuo pačiu metu manyti, kad kokia nors teorija 
yra ir klaidinga, ir nepaneigiama - aš, kuris sakausi 
esąs racionalistas. Juk kaip gali racionalistas sakyti 
apie kokią nors teoriją, kad ji yra klaidinga ir nepanei- 
giama? Ar jam, kaip racionalistui, nedera atmesti teori- 
jos dar prieš tvirtinant, kad ji yra klaidinga? Ir atvirkš- 
čiai, ar jam nedera tarti, kad jei teorija nepaneigiama, 
ji yra teisinga? 

Iškeldamas šiuos klausimus, aš pagaliau priėjau mū- 
sų problemą. 

Į paskutinį klausimą galima atsakyti visai papras- 
tai. Būta mąstytojų, kurie manė, kad teorijos teisingu- 
mas gali būti grindžiamas jos nepaneigiamumu. Ta- 
čiau tai yra akivaizdi klaida, turint galvoje tai, kad 
gali egzistuoti dvi nesuderinamos teorijos, kurios yra 

vienodai nepaneigiamos — pavyzdžiui, determinizmas 
ir jo priešybė, indeterminizmas. Kadangi dvi nesuderi- 
namos teorijos abi negali būti teisingos, iš to fakto, 
kad abi teorijos yra nepaneigiamos, mes matome, kad 
nepaneigiamumas negali būti tiesos priežastis. 

Todėl teorijos teisingumą grįsti jos nepaneigiamu- 
mu neleistina, kad ir kaip mes interpretuotume nepa- 
neigiamumą. Normalia šio žodžio prasme „nepaneigia- 
mumas“ turėtų būti vartojamas dvejopai. 

Pirma, grynai logine prasme: žodį „nepaneigiamas“ 
galime vartoti taip, kad jis reikštų tą pat, ką ir posakis 
„nepaneigiamas grynai loginėmis priemonėmis“. Tačiau 
tai reikštų tą pat, ką ir žodis „nuoseklus“. Dabar visiš- 
kai akivaizdų, kad kokios nors teorijos teisingumas 
niekaip negali būti pagrįstas jos nuoseklumu. 

Antra žodžio „nepaneigiamas“ prasmė nurodo tokius 
atmetimus, kurie remiasi ne tik loginėmis (ar analiti- 
nėmis), bet ir empirinėmis (ar sintetinėmis) prielaido- 
mis, kitaip tariant, šia prasme yra leistini empiriniai 
atmetimai. Šia antrąja prasme žodis „nepaneigiamas“ 
reiškia tą pat, ką ir „neatmetamas empiriškai“, ar, tiks- 
liau, „suderinamas su kiekvienu galimu empiriniu tei- 
giniu“ arba „suderinamas su bet kokiu galimu paty- 
rimu“. 

"Taigi ir loginis, ir empirinis kokio nors teiginio ar 
teorijos nepaneigiamumas gali būti lengvai suderina- 
mas su jos klaidingumu. Loginio nepaneigiamumo at- 
veju tai aišku iš to fakto, kad kiekvienas empirinis 
teiginys ir jo neigimas turi būti logiškai nepaneigiami. 
Pavyzdžiui, ir teiginys „Šiandien pirmadienis“, ir 
teiginys „Šiandien ne pirmadienis“ logiškai nepanei- 
giami, bet iš to plaukia tiesioginė išvada, kad egzistuo- 
ja klaidingų teiginių, kurie logiškai nepaneigiami. 

Kai dėl empirinio nepaneigiamumo, padėtis yra šiek 
tiek kitokia. Paprasčiausi empiriškai nepaneigiamų tei- 
ginių pavyzdžiai yra vadinamieji griežtieji ar grynieji 
egzistenciniai teiginiai. Štai tokio griežto ar gryno eg- 
zistencinio teiginio pavyzdys: „Egzistuoja perlas, kuris 
dešimt kartų didesnis už kitą didžiausią perlą“. Jei 
šiame teiginyje žodį „egzistuoja“ apribosime tam tikru 
laiko ir erdvės regionu, tada, be abejonės, jis gali tapti 
paneigiamu teiginiu. Pavyzdžiui, akivaizdžiai empiriš- 
kai paneigiamas yra toks teiginys: „Šią akimirką ir 
šioje dėžutėje yra bent jau du perlai, vienas iš kurių 
yra dešimt kartų didesnis už kitą didžiausią perlą, esan- 
tį šioje dėžutėje“. Tačiau tokiu atveju šis teiginys jau 
nebėra griežtasis ar grynasis egzistencinis teiginys: vei- 
kiau jis yra ribotasis egzistencinis teiginys. Griežtasis 
ar grynasis egzistencinis teiginys taikomas visam 
pasauliui, ir jis yra nepaneigiamas paprasčiausiai to- 
dėl, kad negali būti metodo, kuriuo jį būtų galima pa- 
neigti. Juk jei net mes galėtume ištirti visą pasaulį, 
griežtasis ar grynasis egzistencinis teiginys nebūtų pa- 
neigtas dėl to, kad nesuradome reikalingo perlo, nes 
jis visada gali slypėti tokioje vietoje, kurios mes neap- 
žiūrėjome. 

Įdomesni yra tokie empiriškai nepaneigiamų egzis- 
tencinių teiginių pavyzdžiai. 

„Egzistuoja visiškai efektyvus vaistas nuo vėžio, ar, 
tiksliau sakant, esama cheminio junginio, kurį galima 
vartoti nesukeliant neigiamo poveikio ir kuris gydo vė- 
žį. Nereikia net sakyti, kad šis teiginys neturi būti 
interpretuojamas ta prasme, kad toks cheminis jungi- 
nys yra realiai žinomas ar kad jis bus atrastas per tam 
tikrą laiką. 

Panašūs pavyzdžiai yra ir šie: „Egzistuoja vaistas 
nuo bet kokios infekcinės ligos“ ir „Egzistuoja lotyniš- 

ka formulė, kuri, jei ištariama reikiamu ritualinių bū- 
du, gydo visas ligas“. 

Tai empiriškai nepaneigiamas teiginys, kurį mažai 
kas iš mūsų laikys teisingu. Šis teiginys nepaneigia- 
mas, nes akivaizdžiai neįmanoma išmėginti kiekvie- 
nos galimos lotyniškos formulės kartu su kiekvienu 
galimu jos ištarimo būdu. Taigi visada lieka loginė ga- 
limybė, kad galiausiai egzistuoja kokia nors magiška 
lotyniška formulė, turinti galią gydyti visas ligas. 

Tačiau mes turime pagrindo tikėti, kad šis nepanei- 
giamas egzistencinis teiginys yra klaidingas. Mes tik- 
rai negalime įrodyti jo klaidingumo, bet visa, ką žino- 
me apie ligas, leidžia manyti, kad jis nėra teisingas. 
Kitaip tariant, nors ir negalime nustatyti jo klaidingu- 
mo, spėjimas, kad tokios magiškos lotyniškos formulės 
nėra, yra daug labiau pagrįstas negu nepaneigiamas 
spėjimas, kad tokia formulė egzistuoja. 

Vargu ar man reikia pridurti, kad beveik 2000 me- 
tų išsimokslinę žmonės tikėjo, kad yra teisingas kitas 
egzistencinis teiginys, labai panašus į šį — štai kodėl 
jie atkakliai ieškojo filosofinio akmens. Tai, kad jiems 
nepavyko jo surasti, nieko neįrodo - kaip tik todėl, kad 
egzistenciniai teiginiai yra nepaneigiami. 

"Taigi loginis ar empirinis kokios nors teorijos nepa- 
neigiamumas tikrai nėra pakankamas pagrindas tą te- 
oriją laikyti teisinga, ir todėl aš jau įrodžiau savo teisę 
manyti, kad šios penkios filosofinės teorijos yra nepa- 
neigiamos ir kad jos yra klaidingos. 

Maždaug prieš dvidešimt metų aš pasiūliau nubrėž- 
ti perskyrą tarp empirinių arba mokslinių teorijų ir 
neempirinių arba nemokslinių teorijų empirines teori- 
jas apibrėždamas būtent kaip atmetamas teorijas, o 
neempirines teorijas — kaip neatmetamas. Mano moty- 

vai, lėmę šį pasiūlymą, buvo tokie. Kiekvienas rimtas 
teorijos tikrinimas yra bandymas ją atmesti. Todėl pa- 
tikrinamumas yra tas pat, kas galimybė atmesti ar 
falsifikuoti. O kadangi „empirinėmis“ ar „mokslinėmis“ 
mes turime vadinti tik tokias teorijas, kurios gali būti 
empiriškai patikrintos, tai galime daryti išvadą, kad 
empirinėms ar mokslinėms teorijoms būdinga empiri- 
nio atmetimo galimybė [žr. 8 ištrauką. 

Jei šis „atmetamumo kriterijus“ priimamas, tada iš 
karto matome, kad filosofinės, arba metafizinės, teori- 
jos bus iš esmės neatmetamos. 

Mano teiginys, kad mūsų penkių tipų filosofinės te- 
orijos yra neatmetamos, dabar gali skambėti beveik 
trivialiai. Kartu taps aišku, kad nors aš esu racionalis- 
tas, jokiu būdu neprivalau atmesti šių teorijų dar ne- 
turėdamas pagrindo vadinti jas „klaidingomis“. O tai 
mus atveda prie mūsų problemos esmės: 

Jei visos filosofinės teorijos yra neatmetamos, kaip 
galima skirti teisingas ir klaidingas filosofines teorijas? 

Tai rimta problema, kylanti iš filosofinių teorijų ne- 
atmetamumo. 

Kad šią problemą nužymėčiau aiškiau, norėčiau per- 
formuluoti ją taip. 

Dabar mes galime išskirti tris teorijų tipus. 

Pirma, loginės ir matematinės teorijos. 

Antra, empirinės ir mokslinės teorijos. 

Trečia, filosofinės ar metafizinės teorijos. 

Kaip įmanoma skirti teisingas ir klaidingas šių trijų 
grupių teorijas? 

Kai dėl pirmos grupės, atsakymas yra aiškus. Kai 
tik turime reikalą su tokia matematine teorija, apie 
kurią nežinome, ar ji teisinga, ar klaidinga, mes ją 
tikriname, iš pradžių paviršutiniškai, paskui — griež- 

čiau, bandydami ją atmesti. Jei mums nepavyksta to 
padaryti, tada mes stengiamės ją įrodyti arba atmesti 
jos paneigimą. Jei mums vėl nepavyksta, vėl gali atsi- 
rasti abejonių dėl teorijos teisingumo, ir mes vėl gali- 
me bandyti ją atmesti, ir taip toliau, kol arba pasiek- 
sime kokį nors sprendimą, arba atidėsime problemą, 
kaip mums per sunkią. 

Šią padėtį galima apibūdinti ir taip. Mūsų uždavi- 
nys — patikslinti, kritiškai ištirti dvi (ar daugiau) be- 
sivaržančias teorijas. Mes jį sprendžiame bandydami 
jas atmesti — arba vieną, arba kitą, — kol prieiname 
kokį nors sprendimą. Matematikoje (tačiau tik mate- 
matikoje) tokie sprendimai paprastai yra galutiniai: 
nepagrįsti įrodymai, kurių neįmanoma patikrinti, yra 
retas dalykas. 

Jei dabar žvilgterėsime į empirinius mokslus, pa- 
matysime, kad dažniausiai mes laikomės iš esmės tos 
pačios procedūros. Mes irgi tikriname savo teorijas: 
tiriame jas kritiškai, bandome jas atmesti. Vienintelis 
svarbus skirtumas yra tas, kad šiuo atveju kritiškai 
tirdami mes galime naudotis empiriniais argumentais. 
Bet šitie empiriniai argumentai naudojami tik kartu 
su kitokiais kritiniais samprotavimais. Svarbiausiu mū- 
sų instrumentu lieka kritinis mąstymas. Stebėjimai pa- 
sitelkiami tik tada, jei jie tinka kritinei mūsų disku- 
sijai. 

O jei šiuos samprotavimus pritaikysime filosofinėms 
teorijoms, mūsų problema gali būti performuluota taip: 
Ar nepaneigiamas filosofines teorijas galima tyrinėti 
kritiškai? Jei taip, ar kritinis kokios nors teorijos ap- 
tarimas yra kas nors kita negu bandymai tą teoriją 
atmesti? 

Kitaip tariant, ar įmanoma nepaneigiamą teoriją 
įvertinti racionaliai — t. y. kritiškai? Ir kokį racionalų 
argumentą mes galime kelti už ar prieš tokią teoriją, 
kuri, kaip mums žinoma, nėra nei įrodoma, nei panei- 
giama? 

Kad šias įvairias mūsų problemos formuluotes pai- 
liustruotume pavyzdžiais, iš pradžių vėl galime imtis 
determinizmo problemos. Kantas puikiai žinojo, kad 
būsimų žmogaus veiksmų mes negalime numatyti taip 
pat tiksliai, kaip galime numatyti užtemimą. Bet šį 
skirtumą jis aiškino tardamas, kad apie dabartines žmo- 
gaus sąlygas — apie jo norus ir baimes, jausmus ir 
motyvus — mes žinome daug mažiau negu apie dabar- 
tinę Saulės sistemos būklę. Šioje prielaidoje glūdi to- 
kia aiškiai neišreikšta hipotezė: 

„Esama teisingo dabartinės žmogaus būklės apibū- 
dinimo, kurio pakaktų (kartu su natūraliais dėsniais) 
numatyti jo būsimiems veiksmams“. 

Žinoma, tai irgi yra grynas egzistencinis teiginys, ir 
todėl jis nepaneigiamas. Ar, nepaisydami šio fakto, mes 
galime aptarti Kanto argumentą racionaliai ir kritiš- 
kai? 

Kaip antrą pavyzdį galime apsvarstyti tokią tezę: 
„Pasaulis yra mano sapnas“. Nors ši tezė yra aiškiai 
nepaneigiama, nedaug kas tikės jos teisingumu. Bet ar 
galime ją aptarti racionaliai ir kritiškai? Ar jos nepa- 
neigiamumas nėra neįveikiama kliūtis bet kokiai kri- 
tinei diskusijai? 

Kai dėl kantiškosios determinizmo doktrinos, gal ir 
galima manyti, kad kritinis jos aptarimas galėtų pra- 
sidėti tokiais žodžiais: „Brangusis Kantai, paprasčiau- 
siai nepakanka tvirtinti, jog esama tikro apibūdinimo, 
kuris yra pakankamai detalizuotas, kad leistų mums 


282 


16. METAFIZIKA IR KRITIKUOJAMUMAS 


numatyti ateitį. Turite mums tiksliai pasakyti, iš ko 
toks apibūdinimas turėtų susidėti, kad jūsų teoriją ga- 
lėtume patikrinti empiriškai“. Tačiau toks kalbėjimas 
būtų lygiavertis prielaidai, kad filosofinės — t. y. nepa- 
neigiamos — teorijos niekada negali būti aptariamos ir 
kad atsakingas mąstytojas privalo jas pakeisti empi- 
riškai patikrinamomis teorijomis, kad padarytų įma- 
nomą racionalią diskusiją. 

Tikiuosi, kad dabar mūsų problema tapo pakanka- 
mai aiški, taigi pamėginsiu pasiūlyti jos sprendimą. 

Mano sprendimas yra toks: jei kokia nors filosofinė 
teorija būtų ne daugiau negu koks nors izoliuotas tvir- 
tinimas apie pasaulį, mums siūlomas remiantis prie- 
laida „priimk arba palik ramybėje“ ir net neužsime- 
nant apie kokį nors ryšį su kuo kitu, tada ji tikrai būtų 
nediskutuotina. Bet tą pat galima pasakyti ir apie em- 
pirinę teoriją. Jei kas nors mums pateiktų Newtono 
lygtis ar net kartu ir jo argumentus iš pradžių nepa- 
aiškinęs, kokios buvo problemos, kurias jo teorija turė- 
jo išspręsti, tada mes negalėtume jos teisingumo ap- 
tarti racionaliai — lygiai kaip ir Apreiškimo knygos 
teisingumo. Nežinodami Galilei'aus ir Keplerio pasiek- 
tų rezultatų, problemų, kurios buvo išspręstos remian- 
tis šiais rezultatais, ir Newtono problemos, kurios es- 
mė — paaiškinti Galilei'aus ir Keplerio sprendimus 
remiantis vientisa teorija, Newtono teoriją mes turėtu- 
me laikyti tokia pat nediskutuotina kaip ir bet kurią 
metafizinę teoriją. Kitaip tariant, kiekviena racionali 
teorija, nesvarbu, mokslinė ar filosofinė, yra racionali 
tiek, kiek ji bando išspręsti tam tikras problemas. Ko- 
kia nors teorija yra suprantama ir pagrindžiama tik 
per santykį su tam tikra esama problemine situacija. 

Ir ji gali būti racionaliai aptariama tik aptariant šį 
santykį. 

O jei į kokią nors teoriją žiūrėsime kaip į siūlomą 
tam tikros problemų visumos sprendimą, tada ją iš- 
kart įmanoma kritiškai aptarti — net jei ji yra neempi- 
rinė ir nepaneigiama. Juk šiuo atveju mes galime kelti 
tokius klausimus: Ar ji išsprendžia keliamą problemą? 
Ar šią problemą ji išsprendžia geriau negu kitos teori- 
jos? O gal ji tik perkėlė problemą? Ar sprendimas pa- 
prastas? Ar jis vaisingas? O gal jis prieštarauja kitoms 
filosofinėms teorijoms, kurios reikalingos spręsti kitoms 
problemoms? 

Tokie klausimai rodo, kad visai įmanomas netgi ne- 
paneigiamų teorijų kritinis aptarimas. 

Dar kartą imkimės konkretaus pavyzdžio: Berke- 
ley'o ir Hume'o idealizmo (kurį aš pakeičiau supapras- 
tinta formule „Pasaulis yra mano sapnas“). Reikia pa- 
žymėti, kad šie autoriai visai nenorėjo mums pasiūlyti 
tokios ekstravagantiškos teorijos. Tai galima matyti iš 
Berkeley'o atkakliai kartojamos minties, kad jo teori- 
jos tikrai atitinka sveiką protą“. O jei pamėginsime 
suprasti tą probleminę situaciją, kuri juos paskatino 
iškelti šią teoriją, tada pamatysime, kad Berkeley ir 
Hume'as manė, jog visas mūsų žinojimas gali būti re- 
dukuojamas į juslinius įspūdžius ir į atminties vaiz- 
dinių asociacijas. Ši prielaida privertė šiuos du filoso- 
fus priimti idealizmą, beje, Hume'ą — labai nenoriai. 
Hume'as buvo idealistas tik todėl, kad jam nepavyko 
realizmo redukuoti į juslinius įspūdžius. 

Todėl visai pagrįsta Hume'o idealizmą kritikuoti nu- 
rodant, kad jo sensualistinė pažinimo ir mokymosi te- 
orija, šiaip ar taip, buvo netikusi, ir kad esama ne 

tokių netikusių mokymosi teorijų, neturinčių nepagei- 
daujamų idealistinių pasekmių. 

Panašiai mes dabar galime toliau aptarti Kanto de- 
terminizmą racionaliai ir kritiškai. Savo pamatiniais 
tikslais Kantas buvo indeterministas: nors ir manė, 
kad determinizmas galioja reiškinių pasaulyje kaip ne- 
išvengiama Newtono teorijos išvada, jis niekada ne- 
abejojo, kad žmogus kaip morali būtybė nėra determi- 
nuotas. Kantui taip ir nepavyko išspręsti iš to kylančio 
konflikto tarp jo teorinės ir praktinės filosofijos tokiu 
būdu, kad tas sprendimas jį visiškai patenkintų, ir jis 
prarado viltį kada nors rasti realų sprendimą. 

Parodant šią probleminę situaciją, tampa įmanoma 
kritikuoti Kanto determinizmą. Pavyzdžiui, galime 
klausti, ar jis tikrai kyla iš Newtono teorijos. Akimir- 
kai tarkime, kad taip nėra [žr. toliau 20 ištraukos III 
skirsnį]. Neabejoju, kad aiškus šio spėjimo teisingumo 
įrodymas būtų įtikinęs Kantą atsisakyti savo determi- 
nizmo doktrinos — net jei ši doktrina būtų nepaneigia- 
ma ir net jei dėl šios priežasties jis nebūtų buvęs logiš- 
kai priverstas jos atsisakyti. 

Panašiai ir su iracionalizmu. Pirmą kartą į raciona- 
lią filosofiją jis įsismelkė Hume'o doktrinoje, ir tie, ku- 
rie skaitė Hume'ą, ramų analitiką, negali abejoti, kad 
iracionalizmas nebuvo tai, ko jis siekė. Iracionalizmas 
buvo netyčinė pasekmė, atsiradusi dėl Hume'o įsitiki- 
nimo, kad remdamiesi Bacono indukcija, susieta su Hu- 
me'o loginiu įrodymu, mes tikrai sužinome, Jog induk- 
ciją pagrįsti racionaliai yra neįmanoma. „Tuo blogiau 
racionaliam pagrindimui“, — tokia buvo išvada, kurią 
Hume'as buvo priverstas prieiti, kad išsisuktų iš šios 
padėties. Jis priėmė šią iracionalią išvadą su nuoseklu- 

mu, būdingu tikram racionalistui, kuris nepabūgsta 
nemalonios išvados, jei ji jam atrodo neišvengiama. 

"Tačiau šiuo atveju ji nebuvo neišvengiama, nors Hu- 
me'ui atrodė būtent taip. Faktiškai mes nesame maši- 
nos Bacono indukcijos prasme, kaip manė Hume'as. 
Įprotis ar paprotys mokymosi procese neatlieka to vaid- 
mens, kurį jam priskyrė Hume'as. Ir šitaip Hume'o 
problema išnyksta, o kartu su ja išnyksta ir jo iracio- 
nalistinė išvada. 

Pokantiškojo iracionalizmo atvejis yra kiek pana- 
šus. Štai Schopenhaueris buvo nuoširdžiai nusiteikęs 
prieš iracionalizmą. Jis rašė trokšdamas tik vieno: būti 
suprastas; ir rašė daug skaidriau negu bet kuris kitas 
vokiečių filosofas. Jo siekis būti suprastam padarė jį 
vienu iš nedaugelio vokiečių kalbos meistrų. 

Tačiau Schopenhauerio problemos buvo tos pačios 
kaip ir Kanto metafizikos — determinizmo reiškinių 
pasaulyje problema, daikto savaime problema ir mūsų 
pačių dalyvavimo daiktų savaime pasaulyje problema. 
Šias problemas — problemas, peržengiančias bet kokį 
galimą patyrimą - jis sprendė savo tipiška racionalia 
maniera. Bet sprendimas neišvengiamai turėjo būti ira- 
cionalus. Juk Schopenhaueris buvo kantininkas ir to- 
dėl tikėjo Kanto nubrėžtomis proto ribomis: jis manė, 
kad žmogaus proto ribos sutampa su galimo patyrimo 
ribomis. 

Bet ir šiuo atveju esama kitų galimų sprendimų. 
Kanto problemos gali ir turi būti peržiūrėtos, o šio per- 
žiūrėjimo kryptį nurodo jo pamatinė kritinio ar savi- 
kritiško racionalizmo idėja. Filosofinės problemos at- 
radimas gali būti galutinis: jis padaromas kartą ir 
visiems laikams. Bet filosofinės problemos sprendimas 
niekada nėra galutinis. Jo negalima pagrįsti galutiniu 

įrodymu ar galutiniu atmetimu - tai filosofinių teorijų 
nepaneigiamumo padarinys. Be to, problemos sprendi- 
mas negali būti grindžiamas magiškomis formulėmis, 
kurias kuria įkvėpti (ar nuobodžiaujantys) filosofijos 
pranašai. Tačiau jis gali būti grindžiamas sąžiningu ir 
kritišku probleminės situacijos ir ją lemiančių prielai- 
dų bei įvairių galimų jos sprendimo būdų tyrinėjimu. 


17. REALIZMAS 
(1970) 


Realizmas yra būdingas sveikam protui. Sveikas pro- 
tas arba apsišvietęs sveikas protas nubrėžia perskyrą 
tarp regimybės ir tikrovės. (Tai galima pailiustruoti 
tokiais pavyzdžiais: „Šiandien taip giedra, kad kalnai 
atrodo esą daug arčiau negu iš tikrųjų“ arba: „Atrodo, 
kad jis tai daro be pastangų, bet jis man prisipažino, 
kad įtampa beveik nepakeliama“.) Bet kartu sveikas 
protas supranta, kad regimybės (tarkime, atspindys 
veidrodyje) turi tam tikrą tikrovę, kitaip tariant, kad 
gali egzistuoti paviršinė tikrovė — t. y. regimybė - ir 
gelminė tikrovė. Maža to, esama daug tikroviškų daik- 
tų rūšių. Akivaizdžiausia rūšis yra maisto produktai 
(spėju, kad jie sudaro tikrovės jutimo pagrindą) ar la- 
biau besipriešinantys objektai (objectum - tai, kas prie- 
šinasi mūsų veiksmui), pavyzdžiui, akmenys, medžiai 
ir žmonės. Bet esama daugelio tikrovės rūšių, kurios 
yra visiškai kitokios, pavyzdžiui, subjektyvus mūsų po- 
tyrių, gaunamų iš maisto produktų, akmenų, medžių 
ir žmonių kūnų, dekodavimas. Maisto produktų ir ak- 
menų skonis bei svoris yra kitokios rūšies tikrovė, kaip 
ir medžių ar žmonių kūnų savybės. Kitų šios daugia- 
rūšės tikrovės rūšių pavyzdžiai yra: danties skausmas, 
žodis, kalba, greitkelio ženklai, romanas, vyriausybės 

sprendimas, pagrįstas ar nepagrįstas įrodymas, galbūt 
jėgos, jėgų laukai, dispozicijos, struktūros ir pasikarto- 
jimai. (Čia mano pateikiamos pastabos palieka visiš- 
kai atvirą klausimą, ar (ir kaip) šie daugelio rūšių ob- 
jektai gali būti susieti tarpusavyje.) 


Mano tezė yra tokia: realizmas nėra nei įrodomas, 
nei paneigiamas. Realizmas, kaip ir bet kas kita už 
logikos ir baigtinės aritmetikos ribų, yra neįrodomas; 
bet empirinės mokslinės teorijos yra atmetamos [žr. 8 
ištrauką|, o realizmas nėra net paneigiamas. (Toks ne- 
paneigiamumas jam būdingas kartu su daugeliu filo- 
sofinių ar „metafizinių“ teorijų, pavyzdžiui, ir su idea- 
lizmu [kaip parodyta 16 ištraukoje].) Bet jis yra 
pagrindžiamas, ir argumentai pirmiausia liudija jo 
naudai. 

Sveikas protas aiškiai yra realizmo pusėje. Žinoma, 
net iki Descartes'o — faktiškai nuo Herakleito laikų — 
esama užuominų apie abejonę, ar mūsų paprastas pa- 
saulis nesąs tik mūsų sapnas. Tačiau net Descartes'as 
ir Locke'as buvo realistai. Filosofinė teorija, besivar- 
žanti su realizmu, iki Berkeley'o, Hume'o ir Kanto! 
nebuvo kaip reikiant susiformavusi. Kantas, beje, net 
pateikė realizmo įrodymą. Tačiau tai nebuvo pagrįstas 
įrodymas, ir aš manau, svarbu, kad mums būtų aiškų, 
kodėl negali egzistuoti pagrįstas realizmo įrodymas. 

Savo paprasčiausia forma idealizmas sako: pasaulis 
(apimantis ir dabartinį skaitytoją) yra tik mano sap- 
nas. Akivaizdu, kad ši teorija (nors jūs žinote, kad ji 
klaidinga) yra nepaneigiama: kad ir ką tu, skaitytojau, 
darytum, norėdamas mane įtikinti savo realumu —- man 
kalbėtum, rašytum laišką ar gal man įspirtum, visa 
tai tikriausiai neturėtų paneigimo galios, nes aš ir toliau 

sakyčiau, jog sapnuojuų, kad tu man kalbi, kad gavau 
laišką ar pajutau spyrį. (Galima pasakyti, kad visi šie 
atsakymai yra įvairios imunizuojančios gudrybės [to- 
kios, kaip paminėtosios anksčiau, p. 163—-164]. Taip 
yra iš tikrųjų, ir tai stiprus argumentas prieš idealiz- 
mą. Bet vėlgi, tai, kad teorija yra save imunizuojanti, 
jos nepaneigia.) 

Taigi idealizmas yra nepaneigiamas, o tai, žinoma, 
reiškia, kad realizmas yra neįrodomas. Bet aš linkęs 
pripažinti, kad realizmas yra ne tik neįrodomas, bet, 
kaip ir idealizmas, irgi nepaneigiamas, kad joks apra- 
šomas įvykis ir joks suvokiamas patyrimas negali būti 
traktuojamas kaip efektyvus realizmo paneigimasž. To- 
dėl sprendžiant šią problemą, kaip ir daugelį kitų, nė- 
ra galutinių argumentų. Bet esama argumentų realiz- 
mo naudai, ar veikiau argumentų prieš idealizmą. 

1. Ko gero, svariausias argumentas sudarytas iš 
dviejų argumentų junginio: a) kad realizmas yra svei- 
ko proto dalis ir b) kad visi tariami argumentai prieš 
jį yra ne tik filosofiniai labiausiai menkinančia šio žo- 
džio prasme, bet ir pagrįsti nekriliškai priimta į svei- 
ką protą orientuota teorija, t. y. ta klaidinga pažinimo 
teorija, kurią aš pavadinau „proto kaip indo teorija“ 
[žr. 7 ištraukos IV skirsnį). 

2. Nors dėl tam tikrų priežasčių, kurių, deja, nega- 
lima nepaisyti, mokslas tarp tam tikrų žmonių yra šiek 
tiek nemadingas, mes neturime ignoruoti jo ryšio su 
realizmu, nors ir esama mokslininkų, kurie nėra rea- 
listai, pavyzdžiui, Ernstas Machas arba, mūsų laikais, 
Eugene'as P. Wigneris*; jų argumentai aiškiai priklau- 
so tai klasei, kuri tik ką apbūdinta 1 (b) punkte. 

Dabar užmirškime Wignerio argumentą iš atomi- 
nės fizikos. Tada galėsime tvirtinti, kad beveik visos (o 

gal ir visos) fizikos, chemijos ar biologijos teorijos su- 
ponuoja realizmą ta prasme, kad jei jos yra teisingos, 
realizmas irgi turi būti teisingas. Tai viena iš priežas- 
čių, dėl kurios kai kurie žmonės kalba apie „mokslinį 
realizmą“. Tai visai pagrįsta priežastis. Kadangi ji (ne- 
abejotinai) nepatikrinama, aš labiau linkęs realizmą 
vadinti „metafiziniu“, o ne „moksliniu““. | 

Kad ir kaip į tai būtų žiūrima, esama svarių prie- 
žasčių tarti, kad mokslu mes bandome aprašyti 17 (kiek 
įmanoma) paaiškinti tikrovę. Mes tai darome pasitelk- 
dami spėjamąsias teorijas, t. y. teorijas, kurios, kaip 
tikimės, yra teisingos (arba arti tiesos), bet kurių ne- 
galime įtvirtinti kaip tikrų ar net kaip tikėtinų (tiki- 
mybės skaičiavimo prasme), nors jos yra pačios geriau- 
sios teorijos, kokias tik galime sukurti, ir todėl gali 
būti vadinamos „tikėtinomis“ tiek, kiek šis terminas 
neasocijuojamos su tikimybės skaičiavimų. 

Esama visai pagrįstos prasmės, kuria mes galime 
kalbėti apie „mokslinį realizmą“: procedūra, kurią tai- 
kome, gali atvesti (kol pati nesužlunga, pavyzdžiui, dėl 
antiracionalių požiūrių) prie sėkmės ta prasme, kad 
mūsų spėjamosiose teorijose reiškiasi tendencija pro- 
gresuojant artėti prie tiesos, t. y. prie tam tikrų faktų 
ar tikrovės aspektų teisingų aprašymų. 

3. Bet netgi jei atsisakytume visų argumentų, pa- 
imtų iš mokslo, lieka argumentai, susiję su kalba. Bet 
koks realizmo aptarimas ir ypač visi argumentai prieš 
jį turi būti formuluoti kokia nors kalba. Bet žmogaus 
kalba iš esmės yra aprašomoji (ir argumentuojanti)", o 
nedviprasmiškas aprašymas visada yra realistinis: jis 
aprašo ką nors — kokią nors padėtį dalykų, kurie gali 
būti tikri arba įsivaizduojami. Taigi jei dalykų padėtis 
yra įsivaizduojama, tada jų aprašymas yra paprasčiau- 

siai klaidingas ir jo neigimas yra teisingas aprašymas 
Tarskio prasme. Loginiu požiūriu tai neatmeta idea- 
lizmo ar solipsizmo, bet mažų mažiausiai padaro jį ne- 
tinkamą. Racionalumas, kalba, aprašymas, argumen- 
tas — visa nukreipta į tą pačią tikrovę, o be to, tai 
kreipimasis į auditoriją. Visa tai suponuoja realizmą. 
Žinoma, šis argumentas realizmo naudai loginiu po- 
žiūriu pagrįstas ne labiau negu kiekvienas kitas, nes 
aš galiu tik sapnuoti, kad vartoju aprašomąją kalbą ir 
argumentus; ir vis dėlto šis argumentas realizmo nau- 
dai yra svarus ir racionalus. Jis toks svarus kaip pats 
prolas. 

4. Man idealizmas atrodo absurdiškas, nes jame glū- 
di ir štai kokia mintis: kad tai mano protas kuria šį 
gražų pasaulį. Bet aš žinau, kad nesu jo kūrėjas. Ga- 
liausiai garsioji pastaba „Grožis priklauso nuo stebėto- 
jo akies“ (nors, galimas daiktas, ne visai kvaila) reiš- 
kia tik tiek, kad esama grožio įvertinimo problemos. 
Aš žinau, kad Rembrandto autoportretų grožis priklauso 
ne nuo mano akies, o Bacho pasijų grožis — ne nuo 
mano ausies. Priešingai, atverdamas ir užverdamas sa- 
vo akis ir ausis, su pasitenkinimu galiu suprasti, jog 
mano akys ir ausys nėra tiek geros, kad įstengtų ap- 
imti visą tuose dalykuose esantį grožį. Maža to, esama 
žmonių, kurie yra geresni teisėjai — jie sugeba geriau 
už mane įvertinti paveikslų ir muzikos grožį. Realizmo 
neigimas baigiasi megalomanija (labiausiai paplitusia 
profesionalaus filosofo profesine liga). 

D. Iš daugelio kitų svarių, nors negalutinių argu- 
mentų aš noriu paminėti tik vieną. Štai jis. Jei realiz- 
mas yra teisingas — tariant konkrečiau, jei jis yra šis 
tas artima moksliniam realizmui, — tada priežastis, 
dėl kurios jo neįmanoma įrodyti, yra akivaizdi. Prie- 

žastis yra ta, kad mūsų subjektyvus žinojimas, net jus- 
linis žinojimas, susideda iš dispozicijų veikti ir todėl 
yra tam tikras bandomasis prisitaikymas prie tikro- 
vės; ir kad geriausiu atveju mes esame ieškotojai ir, 
šiaip ar taip, klystantys. Nesama garantijos nuo klai- 
dos. Kartu klausimas apie mūsų nuomonių ir teorijų 
teisingumą ir klaidingumą tampa beprasmis, jei nėra 
tikrovės, o esama tik sapnų ar iliuzijų. 

Apibendrindamas aš siūlau priimti realizmą kaip 
vienintelę prasmingą hipotezę — kaip spėjimą, kurio 
prasminga alternatyva niekada nebuvo pasiūlyta. Šiuo 
klausimu nenoriu būti dogmatiškas, kaip ir bet kuriuo 
kitu. Bet manau, kad žinau visus epistemologinius ar- 
gumentus — dažniausiai jie subjektyvistiniai, — kurie 
buvo pasiūlyti realizmo alternatyvų naudai: tai pozity- 
vizmas, idealizmas, fenomenalizmas, fenomenologija ir 
t. t.; ir nors aš nesu filosofinės „-izmų“ diskusijos prie- 
šas, visus filosofinius argumentus, kurie (kiek man ži- 
noma) kada nors buvo pasiūlyti mano „-izmų“ sąrašo 
naudai, aš laikau aiškiai klaidingais. Dauguma jų yra 
klaidingo tikrumos arba tvirtų pamatų, kuriais galima 
remtis, siekio padarinys. Ir visi jie yra tipiškos filosofo 
klaidos blogiausia šio žodžio prasme: visos jos kyla iš 
klaidingos, nors į sveiką protą orientuotos pažinimo 
teorijos, neatlaikančios jokios rimtos kritikos. 

"Tai, ką turiu pasakyti apie realizmą, užbaigsiu nuo- 
monėmis dviejų žmonių, kuriuos laikau didžiausiais 
mūsų meto žmonėmis — Alberto Einsteino ir Winstono 
Churchillio. 

„Aš nematau, - rašo Einsteinas, - jokio „metafizinio 
pavojaus“ tame, kaip mes priimame daiktus - t. y. 
fizikos objektus <...> kartu su jiems būdingomis erdvės 


ir laiko struktūromis““. 

"Tokia buvo Einsteino nuomonė, kai jis kruopščiai ir 
su palankumu išnagrinėjo puikų Bertrand'o Russello 
bandymą atmesti naivųjį realizmą. 

Winstono Churchillio pažiūros yra labai būdingos 
ir, mano galva, labai sąžiningai komentuoja tokią filo- 
sofiją, kuri iki šiol gal ir keitė savo spalvas, perženg- 
dama slenkstį, skiriantį idealizmą nuo realizmo, bet 
kuri lieka tokia pat beprasmė kaip ir visada: „Vienas 
mano giminaičių, kurio didžiulis pranašumas buvo uni- 
versitetinis išsilavinimas, — rašo Churchillis, - mėgda- 
vo kamuoti mane argumentais, kad įrodytų, jog neeg- 
zistuoja niekas, išskyrus tai, ką mes galvojame <...>“ 
Jis tesia': 

„Aš visada remdavausi tokiu argumentu, kurį susikū- 
riau prieš daugelį metų <...> [Štai] šita didžiulė saulė, 
aiškiai turinti ne geresnius pamatus negu mūsų fizinės 
juslės. Bet, laimei, esama metodo (nepriklausomo nuo mū- 
sų fizinių juslių), patvirtinančio Saulės tikroviškumą <...> 
astronomai <...>, remdamiesi [matematika ir] grynu pro- 
tu, numato, kad tam tikrą dieną per Saulę pereis juoda 
dėmė. Tu <...> žiūri, ir tavo regėjimo pojūtis tuojau pat 
tau pasako, kad jų skaičiavimai pasitvirtino. <...> Mes 
suvokėme tai, kas sudarant karo žemėlapius vadinama 
„kryžmine orientacija“. Mes gavome nepriklausomą Sau- 
lės tikroviškumo patvirtinimą. Kai mano draugai metafi- 
zikai man sako, kad duomenys, kuriais remdamiesi astro- 
nomai atlieka savo skaičiavimus <...> iš pradžių 
neišvengiamai gaunami remiantis jų juslių parodymais, 
aš sakau: „Ne“. Tie duomenys gali būti gauti (bent jau 
teoriškai) automatinių skaičiavimo mašinų, kurias įjun- 
gia ant jų krentanti šviesa, nė vienoje pakopoje nedaly- 
vaujant žmogaus juslėms <...> Aš <...> dar kartą pabrėžiu 
<...>, kad Saulė yra tikra, be to, kad ji karšta - faktiškai 
tokia pat karšta kaip pragaras, ir kad jei metafizikai tuo 
abejoja, jie gali ten nuvykti ir pamatyti“. 

Aš dar galiu pridurti, kad Churchillio argumentaci- 
ją, ypač tas svarbias vietas, kurias išskyriau kursyvu, 
laikau ne tik solidžia idealistinių ir subjektyvistinių 
argumentų kritika, bet ir filosofiškai blaiviausiu ir iš- 
radingiausiu man žinomu argumentu prieš subjekty- 
vistinę epistemologiją. Aš nežinau nė vieno filosofo, ku- 
ris nebūtų ignoravęs šio argumento (išskyrus kai 
kuriuos mano studentus, kurių dėmesiui aš jį pasiū- 
liau). Šis argumentas yra labai originalus; pirmą kartą 
paskelbtas 1930 metais, jis yra vienas pirmųjų filo- 
sofinių argumentų, kai turima galvoje automatinių 
observatorijų ir skaičiavimo mašinų (užprogramuotų 
Newtono teorijos) galimybė. Ir vis dėlto, praėjus ketu- 
riasdešimčiai metų po jo publikacijos, Winstonas Chur- 
chillis vis dar visai nežinomas kaip epistemologas: jo 
vardas nepasirodo jokioje iš daugelio antologijų, skirtų 
epistemologijai, ir jo nėra net Filosofijos enciklopedijoje. 

Žinoma, Churchillio argumentas yra tik puikus ap- 
gaulingų subjektyvistų argumentų paneigimas: jis ne- 
įrodo realizmo. Juk idealistas visada gali teigti, kad jis 
tik sapnuoja diskusijas, kuriose remiamasi skaičiavi- 
mo Mašinų duomenimis ir panašiais dalykais. Tačiau 
šį argumentą aš traktuoju kaip kvailą todėl, kad jis 
universaliai pritaikomas. Šiaip ar taip, kol kuris nors 
filosofas suras kokį visai naują argumentą, aš teigiu, 
kad subjektyvizmą ir idealizmą ateityje galima igno- 
ruoti. 


18. KOSMOLOGIJA IR KISMAS 
(1958) 


Šiame straipsnyje aš kalbu kaip diletantas, kaip 
gražios ikisokratikų istorijos mėgėjas. Nesu nei specia- 
listas, nei ekspertas: visai pasimetu, kai koks nors žino- 
vas pradeda kalbėti, kokius žodžius ar frazes Herak- 
leitas galėjo pavartoti, bet veikiausiai nepavartojo. 
Tačiau kai koks nors žinovas gražią istoriją, pagrįstą 
pačiais seniausiais Mūsų turimais tekstais, pakeičia 
tokia istorija, kuri — bent jau man - neturi jokios pras- 
mės, tada manau, kad net diletantas gali laikytis se- 
nos tradicijos ir ją ginti. Taigi aš bent jau atsižvelgsiu 
į žinovų argumentus ir patyrinėsiu jų nuoseklumą. At- 
rodo, kad tai nežalingas užsiėmimas, o jei koks žinovas 
ar dar kas nors pasistengs paneigti mano kritiką, bū- 
siu patenkintas ir pagerbtas!. 

Aš domiuosi kosmologinėmis ikisokratikų teorijomis, 
bet tik tiek, kiek jos siejasi su kismo problemos (taip aš 
ją vadinu) raida, ir tik tiek, kiek jos reikalingos su- 
prasti, kaip filosofai ikisokratikai traktavo pažinimo 
problemą — praktinį ir teorinį jų požiūrį į šį klausimą. 
Juk labai įdomu pamatyti, kaip jų praktika, taip pat jų 
pažinimo teorija yra susijusi su tais kosmologiniais ir 
teologiniais klausimais, kuriuos jie sau kėlė. Jų paži- 
nimo teorija nebuvo tokia, kuri prasidėdavo klausimu 

„Iš kur aš žinau, kad tai yra apelsinas?“ arba „Iš kur 
aš žinau, kad tas objektas, kurį dabar suvokiu, yra 
apelsinas?“ Jų pažinimo teorija prasidėdavo tokiomis 
problemomis: „Iš kur mes žinome, kad pasaulis sukur- 
tas iš vandens?“ arba „Iš kur mes žinome, kad pasaulis 
pilnas dievų?“, arba „Iš kur mes ką nors galime žinoti 
apie dievus?“ 

Egzistuoja plačiai paplitęs įsitikinimas, mano gal- 
va, atsiradęs šiek tiek dėl Franciso Bacono įtakos, kad 
pažinimo teorijos problemas reikia studijuoti veikiau 
remiantis apelsino, o ne kosmoso pažinimu. Aš nepri- 
tariu šiam įsitikinimui, ir vienas svarbiausių mano 
straipsnio tikslų — parodyti jums kai kurias šio nepri- 
tarimo priežastis. Šiaip ar taip, retkarčiais pravartu 
prisiminti, kad mūsų vakarietiškasis mokslas — o kito- 
kio, atrodo, nėra — prasidėjo ne nuo apelsinų stebėjimų 
kaupimo, o nuo drąsių teorijų apie pasaulį. 


I] 


Ir tradicinei empiristinei epistemologijai, ir tradici- 
nei mokslo istoriografijai labai daug įtakos turėjo Ba- 
cono mitas, kad kiekvienas mokslas prasideda nuo ste- 
bėjimo, o paskui lėtai ir atsargiai pereina prie teorijų. 
Kad faktai yra visai kitokie, galima sužinoti studijuo- 
jant ankstyvųjų ikisokratikų veikalus. Čia randame 
drąsių ir žavinčių idėjų, pamatome, kad kai kurios iš 
jų yra keisti ir stulbinantys šiuolaikinių rezultatų nu- 
matymai, o daugelis kitų labai tolimos dabartiniam 
mūsų požiūriui; bet dauguma tų idėjų, ir pačių geriau- 
sių, neturi nieko bendro su stebėjimu. Pavyzdžiui, 1m- 
kime kai kurias teorijas apie Žemės formą ir padėtį. 
Pasakojama, kad Talis teigęs, „jog žemė remiasi van- 
deniu, ant kurio ji plaukia lyg laivas, ir kai sakome, 

kad vyksta žemės drebėjimas, tada žemę purto van- 
dens judėjimas“. Be abejonės, Talis, prieš sukurdamas 
savo teoriją, stebėjo Žemės drebėjimus, taip pat ir lai- 
vo supimą. Bet jo teorijos esmė buvo paaiškinti Žemės 
atramą ar kybojimą, be to, ir Žemės drebėjimus, iške- 
liant spėjimą, kad Žemė plūduriuoja ant vandens; 0 šio 
spėjimo (kuris taip keistai numato šiuolaikinę žemynų 
dreifavimo teoriją) jis negalėjo paremti savo stebėjimais. 

Turime neužmiršti, kad Bacono mito funkcija yra 
paaiškinti, kodėl moksliniai teiginiai yra teisingi, nuro- 
dant, kad stebėjimas yra mūsų mokslinio pažinimo „tik- 
rasis šaltinis“. Kai tik suprantame, kad visi moksliniai 
teiginiai yra hipotezės, spėlionės ar spėjimai ir kad 
didžioji dalis šių spėjimų (įskaitant paties Bacono) pa- 
sirodė esą klaidingi, tada paaiškėja, kad Bacono mitas 
netinkamas. Juk beprasmiška įrodinėti, kad visi moks- 
liniai spėjimai — ir tie, kurie pasirodė esą klaidingi, ir 
tie, kurie vis dar priimami — prasideda nuo stebėjimo. 

Kad ir kaip ten būtų, graži Talio istorija apie Žemės 
palaikymą ar kybojimą ir apie Žemės drebėjimus - nors 
ji jokia prasme nepagrįsta stebėjimu — mažų mažiau- 
siai įkvėpta empirinės ar stebimosios analogijos. Bet 
net ir tai nėra teisinga kalbant apie teoriją, kurią pa- 
siūlė didis Talio mokinys Anaksimandras. Anaksiman- 
dro Žemės kybojimo teorija vis dar labai intuityvi, bet 
joje jau nebesiremiama stebimosiomis analogijomis. 
Faktiškai ją galima apibūdinti kaip antistebėtojišką. 
Pagal Anaksimandro teoriją, „Žemės <...> nepalaiko 
niekas, bet ji lieka stabili dėl to fakto, kad yra vieno- 
dai nutolusi nuo visų kitų daiktų. Jos forma <...> kaip 
būgno <...> Mes vaikščiojame ant vieno jos plokščio 
paviršiaus, tuo tarpu kitas yra priešingoje pusėje“. Būg- 
nas, žinoma, yra stebimoji analogija. Bet idėja apie 

laisvą Žemės kybojimą erdvėje ir jos stabilumo aiškini- 
mas neturi analogijų visoje stebimų faktų srityje. 

Mano nuomone, ši Anaksimandro idėja yra viena 
drąsiausių, revoliucingiausių ir nuostabiausių idėjų vi- 
soje žŽMogaus mąstymo istorijoje. Ji leido atsirasti Aris- 
tarcho ir Koperniko teorijoms. Bet Anaksimandro žings- 
nis buvo net sunkesnis ir drąsesnis už Aristarcho ir 
Koperniko žingsnį. Į Žemę žvelgti kaip į laisvai kyban- 
čią tarpinėje erdvėje ir sakyti, „kad ji lieka nejudri dėl 
jos vienodo nutolimo ar pusiausvyros“ (taip Aristotelis 
parafrazuoja Anaksimandrą) - tai tam tikru mastu nu- 
matyti net Newtono idėją apie nematerialias ir nema- 
tomas traukos jėgasž. 


III 


Kaip Anaksimandras priėjo šią nepaprastą teoriją? 
Žinoma, ne stebėjimu, o protavimu. Jo teorija yra ban- 
dymas išspręsti vieną iš problemų, kurios sprendimą 
iki jo pateikė jo mokytojas ir giminaitis Talis, Mileto 
arba Jonijos mokyklos pradininkas. Todėl aš spėju, kad 
Anaksimandras priėjo savo teoriją kritikuodamas Ta- 
lio teoriją. Manau, kad šis spėjimas gali būti patvirtin- 
tas svarstant Anaksimandro teorijos struktūrą. 

Atrodo, kad Anaksimandras argumentavo prieš Ta- 
lio teoriją (pagal kurią Žemė plūduriuoja ant vandens) 
štai kaip. Talio teorija yra pavyzdys tokio tipo teorijos, 
kuri nuosekliai vystoma veda į begalinę regresiją. Jei 
stabilią Žemės padėtį aiškiname priimdami prielaidą, 
kad ji palaikoma vandens — t. y. kad ji plūduriuoja 
vandenyne (okeanos), — ar stabilios vandenyno padė- 
ties neturime aiškinti analogiška hipoteze? Bet tai 
reikštų, kad reikia ieškoti vandenyno atramos, o paskui 
šios atramos atramos. Toks aiškinimo metodas yra 

nepatenkinamas: pirma, dėl to, kad išsprendžiame sa- 
vo problemą sukurdami lygiai tokią pat kitą problemą, 
antra, dėl ne tokios formalios ir labiau intuicija pagrįs- 
tos priežasties, kad bet kokioje tokioje atramų ar rams- 
čių sistemoje kurio nors žemesnio ramsčio griūtis turi 
lemti viso pastato griūtį. 

Iš to mes intuityviai matome, kad pasaulio stabilu- 
mo negali išsaugoti atramų ar ramsčių sistema. Vieto- 
je to Anaksimandras kalba apie vidinę arba struktūri- 
nę pasaulio simetriją, kuri lemia, kad nėra vyraujančios 
krypties, kuria gali įvykti griūtis. Jis taiko principą, 
kad jei nėra skirtumų, negali būti ir kismo. Šitaip jis 
paaiškina Žemės stabilumą vienodu jos nuotoliu nuo 
visų kitų daiktų. 

Atrodo, kad tokia buvo Anaksimandro argumenta- 
cija. Svarbu suprasti, kad ji pašalina — nors, galimas 
daiktas, ne visai sąmoningai ir ne visai nuosekliai — 
absoliučios krypties idėją, t. y. absoliučią „aukštyn“ ir 
„Žemyn“ prasmę. Tai ne tik prieštarauja bet kokiam 
patyrimui, bet ir labai sunku suvokti. Atrodo, kad Anak- 
simandras ją ignoravo ir net pats jos kaip reikiant ne- 
suprato. Juk vienodo nuotolio nuo visų kitų daiktų idė- 
ja turėjo jį atvesti prie teorijos, kad Žemė yra rutulio 
formos. Vietoje to jis manė, kad ji yra būgno formos, o 
jos viršutinis ir apatinis paviršiai plokšti. Tačiau atro- 
do taip, tarsi pastaboje „Mes vaikščiojame ant vieno 
jos plokščio paviršiaus, tuo tarpu kitas yra priešingoje 
pusėje“ glūdi užuomina, kad nėra absoliutaus viršuti- 
nio paviršiaus ir kad, priešingai, tas paviršius, ant ku- 
rio mums tenka vaikščioti, yra paviršius, kurį galime 
vadinti viršutiniu. 

Kas sutrukdė Anaksimandrui prieiti teoriją, pagal 
kurią Žemė yra rutulys, o ne būgnas? Beveik neabejo- 
tina — tai buvo stebimasis patyrimas, kuris jam rodė, 

kad Žemės paviršius daugiausia yra plokščias. Taigi 
kaip tik spekuliatyvi ir kritinė argumentacija, abst- 
raktus kritinis Talio teorijos aptarimas beveik atvedė 
jį prie teisingos Žemės formos teorijos, ir kaip tik ste- 
bimoji patirtis jį suklaidino. 


IV 


Esama akivaizdaus prieštaravimo Anaksimandro si- 
metrijos teorijai, pagal kurią Žemė yra vienodai nuto- 
lusi nuo visų kitų daiktų. Visatos asimetrija gali būti 
lengvai pastebima iš Saulės ir Mėnulio egzistavimo, o 
ypač iš to fakto, kad Saulė ir Mėnulis kartais nėra 
labai nutolę vienas nuo kito ir yra toje pačioje Žemės 
pusėje, tuo tarpu kitoje pusėje nėra nieko, kas juos 
atsvertų. Atrodo, kad Anaksimandras atsakė į šį prieš- 
taravimą kita drąsia teorija —- teorija apie slaptąją Sau- 
lės, Mėnulio ir kitų dangaus kūnų prigimtį. Jis vaiz- 
duoja du milžiniškus vežimo ratus, besisukančius apie 
Žeme — vieną didesnį už Žeme dvidešimt septynis kar- 
tus, o kitą — aštuoniolika kartų. Kiekvienas iš šių ratų 
arba apvalių vamzdžių pripildytas ugnies, ir kiekvie- 
nas turi skylę, pro kurią ugnis yra matoma. Šias sky- 
les mes atitinkamai vadiname Saule ir Mėnuliu. Liku- 
si rato dalis nematoma, galimas daiktas, todėl, kad ji 
tamsi (ar ūkanota) ir labai nutolusi. Nejudančios žvaigž- 
dės (ir tikriausiai planetos) irgi yra skylės ratuose, ku- 
rie arčiau Žemės negu Saulės ir Mėnulio ratai. 
Nejudančių žvaigždžių ratai sukasi ant bendros ašies 
(kurią mes dabar vadiname Žemės ašimi) ir visi kartu 
sudaro sferą aplink Žemę. Šitaip (apytikriai) patvirti- 
namas postulatas apie vienodą nuotolį nuo Žemės. To- 
dėl Anaksimandrą galima laikyti ir sferų teorijos pra- 
dininku“. 

V 


Negali būti jokios abejonės, kad Anaksimandro te- 
orijos yra kritinės ir spekuliatyvios, o ne empirinės: o 
kaip priartėjimai prie tiesos jo kritinės ir abstrakčios 
spekuliacijos buvo jam naudingesnės negu stebimoji 
patirtis ar analogija. 

Bet, gali atsakyti Bacono šalininkas, kaip tik todėl 
Anaksimandras nebuvo mokslininkas. Kaip tik todėl 
mes kalbame apie ankstyvąją graikų filosofiją, o ne 
apie ankstyvąjį graikų mokslą. Filosofija yra spekulia- 
tyvi — tai žino kiekvienas. Ir kaip kiekvienam žinoma, 
mokslas prasideda tik tada, kai spekuliatyvusis meto- 
das pakeičiamas stebimuoju metodu ir kai dedukcija 
pakeičiama indukcija. 

"Tačiau esama paties tobuliausio galimo minties tęs- 
tinumo tarp ikisokratikų teorijų ir vėlesnės fizikos rai- 
dos. Ar ikisokratikai vadinami filosofais, ar ikimoksli- 
ninkais, ar mokslininkais, mano galva, turi labai 
nedaug reikšmės. Bet aš primygtinai tvirtinu, kad 
Anaksimandro teorija nutiesė kelią Aristarcho, Koper- 
niko, Keplerio ir Galilei'aus teorijoms. Negalima sakyti, 
kad jis paprasčiausiai „turėjo įtakos“ tiems vėlesniems 
mąstytojams — „įtaka“ yra labai paviršutiniška katego- 
rija [žr. taip pat p. 77]. Veikiau tvirtinčiau taip: Anak- 
simandro laimėjimas yra vertingas savaime, kaip me- 
no kūrinys. Be to, jo laimėjimas padarė galimus kitus 
laimėjimus, o iš jų ir tuos minėtus didžiųjų mokslinin- 
kų laimėjimus. 

Bet ar Anaksimandro teorijos nėra klaidingos, o to- 
dėl nemokslinės? Aš pritariu, kad jos yra klaidingos - 
bet tokios pat yra daugelis teorijų, pagrįstų nesuskai- 
čiuojamais eksperimentais, kurių modernusis mokslas 
laikėsi iki nesenų laikų ir kurių mokslinio pobūdžio 

niekas nė neketino neigti, nors dabar manoma, kad jos 
klaidingos. (Pavyzdys yra teiginys, kad tipiškos chemi- 
nės vandenilio savybės priklauso tik vienos rūšies ato- 
mui — lengviausiam iš visų). Būta mokslo istorikų, ku- 
rie buvo linkę laikyti nemoksliniu (ar net prietaringu) 
kiekvieną požiūrį, nebepriimamą tuo metu, kai jie ra- 
šė — bet tai nepagrįstas požiūris. Klaidinga teorija gali 
būti toks pat didelis laimėjimas kaip ir teisinga. O 
daugelis klaidingų teorijų mums daugiau padėjo ieš- 
kant tiesos negu kai kurios ne tokios įdomios teorijos, 
kurios yra vis dar priimtos. Juk klaidingos teorijos gali 
padėti daugeliu būdų: jos gali, pavyzdžiui, pakišti mintį 
apie kai kuriuos daugiau ar mažiau radikalius poky- 
čius ar paskatinti kritiką. Štai Talio teorija apie Žemę, 
plūduriuojančią ant vandens, pakeistu pavidalu vėl pa- 
sirodė Anaksimeno filosofijoje, o vėlesniais laikais — 
Wegenerio žemynų dreifavimo teorijos pavidalu. Kaip 
Talio teorija paskatino Anaksimandro kritiką, jau bu- 
vo parodyta. 

Panašiai ir Anaksimandro teorija paskatino atsi- 
rasti modifikuotą teoriją — teoriją apie Žemės rutulį, 
laisvai kybantį visatos centre ir apsuptą sferų, ant ku- 
rių išsidėstę dangaus kūnai. O skatindama kritiką ji 
kartu atvedė prie teorijos pagal kurią Mėnulis šviečia 
atspindėta šviesa, be to, prie pitagorininkų sukurtos 
centrinės ugnies teorijos ir galiausiai prie Aristarcho 
17 Koperniko heliocentrinės pasaulio sistemos. 


VI 


Esu įsitikinęs, kad miletiečiai, kaip ir jų pirmtakai 
Rytuose, kurie pasaulį laikė palapine, į pasaulį žiūrėjo 
kaip į savotiškus namus, visų būtybių namus - mūsų 
namus. Taigi nebuvo reikalo klausti, kam jis reikalin- 

gas. Tačiau egzistavo reali reikmė išsiaiškinti jo 
sandarą. Jo struktūros, pamatinio plano ir medžiagos, 
iš kurios jis sudarytas, klausimai — tai trys pagrindi- 
nės Mileto mokyklos kosmologijos problemos. Be to, 
spekuliatyviai domimasi ir jo kilme, kosmogonijos klau- 
simu. Man atrodo, kad kosmologinis miletiečių intere- 
sas smarkiai viršijo kosmogoninį jų interesą, ypač jei 
turėsime galvoje stiprią kosmogoninę tradiciją ir be- 
veik nenugalimą įprotį apibūdinti daiktą nusakant, kaip 
jis buvo padarytas, taigi kosmologinę mintį pateikti 
kosmogonine forma. Kosmologinis interesas turi būti 
labai stiprus, palyginti su kosmogoniniu, jei kosmolo- 
ginės teorijos pateikimas bent jau iš dalies neturi šių 
kosmogoninių puošmenų. 

Aš manau, kad pirmas mąstytojas, apibūdinęs kos- 
moso sandarą - jo struktūrą, pamatinį planą ir medžia- 
gą, iš kurios jis sudarytas, buvo Talis. Anaksimandro 
filosofijoje randame atsakymus į visus tris klausimus. 
Aš trumpai minėjau jo atsakymą į struktūros klausi- 
mą. Kai dėl klausimo apie pamatinį pasaulio planą, jis 
jį irgi tyrinėjo ir pateikė į jį atsakymą —- tai rodo tra- 
dicinė nuomonė, kad jis nubraižė pirmąjį pasaulio že- 
mėlapį. Ir, žinoma, jis turėjo teoriją apie statybinę pa- 
saulio medžiagą, — „begalinę“, „beribę“, „neapribotą“ ar 
„beformę“ — „apeironą“. 

Anaksimandro pasaulyje vyksta visų rūšių kismai. 
Egzistuoja ugnis, kuriai reikia oro ir skylių, pro kurias 
jis patenka, o šios skylės kartais užkemšamos („užver- 
čiamos“), todėl ugnis užgęsta*: tokia buvo jo užtemimų 
ir Mėnulio fazių teorija. Esama vėjų, nuo kurių priklau- 
so oro kaita. Be to, esama garų, atsirandančių iš garuo- 
jančio vandens ir oro, 0 tie garai yra vėjų, be to, saulės 
grąžos (solsticijų) ir mėnulio grąžos priežastis. 

Tai pirmoji užuomina apie tai, kas netrukus turėjo 
pasirodyti: apie bendrąją kismo problemą, kuri tapo 

svarbiausia graikų kosmologijos problema ir kuri ga- 
liausiai — per Leukipo ir Demokrito teorijas — atvedė 
prie bendrosios kismo teorijos, priimtos moderniojo 
mokslo beveik iki pat XX a. pradžios. (Jos atsisakyta 
tik nepasiteisinus Maxwellio eterio modeliams; šis is- 
torinis įvykis iki 1905 m. buvo beveik nepastebėtas.) 

Ši bendroji kismo problema yra filosofinė, tik Parme- 
nidas ir Zenonas ją beveik pavertė logine problema. 
Kaip įmanomas kismas, t. y. kaip jis logiškai įmanomas? 
Kaip daiktas gali kisti, neprarasdamas savo tapatumo? 
Jei jis lieka tas pats, jis nekinta; bet jei praranda savo 
tapatumą, tada jis nebėra tas daiktas, kuris pasikeitė. 


VII 


Jaudinančiai kismo problemos raidos istorijai, man 
atrodo, iškilo grėsmė būti visiškai palaidotai po didžiu- 
le smulkmeniškos tekstų kritikos lavina. Žinoma, šios 
istorijos neįmanoma papasakoti viename trumpame 
straipsnyje, o juolab viename iš kelių jo skirsnių. Bet 
trumpiausias jos apmatas gali būti toks. 

Anaksimandras teigė, kad mūsų pasaulis, mūsų kos- 
minis pastatas yra tik vienas iš begalybės pasaulių, o 
toji begalybė neturi ribų erdvėje ir laike. Ši pasaulių 
sistema amžina, ir toks pat amžinas judėjimas. Taigi 
nebuvo reikalo aiškinti judėjimą, nebuvo poreikio kur- 
ti bendrąją kismo teoriją (ta prasme, kuria bendrąją 
kismo problemą ir bendrąją kismo teoriją mes rasime 
Herakleito filosofijoje; žr. toliau). Bet egzistavo porei- 
kis paaiškinti gerai žinomus pokyčius, vykstančius mū- 
sų pasaulyje. Akivaizdžiausi pokyčiai — dienos ir nak- 
ties kaita, vėjų ir oro, metų laikų nuo sėjos iki derliaus 
pokyčiai, augalų, gyvūnų ir žmogaus augimas — buvo 
susiję su temperatūrų kontrastais, su priešybėmis „karš- 

ta“ ir „šalta“, „sausa“ ir „šlapia“. Buvo sakoma, kad 
„gyvos būtybės atsiranda iš drėgmės, kurią išgarina 
saulė“, o karštis ir šaltis irgi prisideda prie mūsų pa- 
saulio pastato atsiradimo. Karštis ir šaltis kartu lemia 
garus ir vėjus, kurie savo ruožtu yra beveik visų kitų 
pokyčių veiksniai. 

Anaksimenas, Anaksimandro mokinys ir įpėdinis, 
šias idėjas išplėtojo daug smulkiau. Kaip ir Anaksi- 
mandrą, jį domino priešybės „karšta“ ir „šalta“, „drėg- 
na“ ir „sausa“, o priešybių perėjimą vienos į kitą jis 
aiškino sutankėjimo ir išretėjimo teorija. Kaip ir Anak- 
simandras, jis tikėjo amžinu judėjimu ir vėjų povei- 
kiais, ir neatrodo neįmanoma, kad vienas iš dviejų svar- 
biausių dalykų, kuriuos spręsdamas jis nukrypo nuo 
Anaksimandro, buvo pasiektas kritikuojant idėją, kad 
tai, kas visiškai beribiška ir beformiška (apeiron), vis 
tiek gali judėti. Šiaip ar taip, apeironą jis pakeitė oru — 
tuo, kas buvo beveik beribiška ir beformiška, tačiau 
kas, pagal senąją Anaksimandro garų teoriją, ne tik 
galėjo judėti, bet buvo svarbiausias judėjimo ir kismo 
veiksnys. Panaši idėjų unifikacija buvo pasiekta Anak- 
simeno teorijoje, pagal kurią „saulė susideda iš žemės, 
ir ji labai įkaista dėl savo greito judėjimo“. Abstraktes- 
nės beribio apeirono teorijos pakeitimas ne tokia abst- 
rakčia ir sveikam protui artimesne oro teorija buvo 
papildytas tuo, kad drąsi Anaksimandro teorija apie 
Žemės stabilumą buvo pakeista paprastesne idėja, kad 
Žemės „plokštumas lemia jos stabilumą, nes ji <...> lyg 
dangtis uždengia po ja esantį orą“. Taigi Žemė laikosi 
ant oro kaip puodo dangtis gali laikytis ant garų ar 
kaip laivas gali laikytis ant vandens — vėl sugrįžtama 
prie Talio klausimo ir Talio atsakymo, o epochinę reikš- 
mę turėjęs Anaksimandro klausimas lieka nesupras- 


306 


18. KOSMOLOGIJA IR KISMAS 


tas. Anaksimenas yra eklektikas, sistemintojas, empi- 
rikas, sveiku protu besiremiantis žmogus. Iš trijų di- 
džiųjų miletiečių jis suformulavo mažiausiai produkty- 
vių revoliucinių naujų idėjų - jis mažiausiai nusiteikęs 
filosofiškai. 

Visi trys miletiečiai į mūsų pasaulį žvelgė kaip į 
mūsų namus. Šiuose namuose esama judėjimo, kismo, 
karščio ir šalčio, ugnies ir drėgmės. Krosnyje dega ug- 
nis, o ant jos — katilas su vandeniu. Už sienų pučia 
vėjai, 1r, žinoma, namas šiek tiek jų perpučiamas; bet 
tai namas, 0 jis reiškia saugumą ir savotišką stabilu- 
mą. O Herakleito nuomone, šis namas stovi ant ugnies. 

Herakleito pasaulyje nėra vietos stabilumui. „Vis- 
kas teka ir niekas nerymo“. Viskas teka, net sijos, net 
rąstai, net statybinė medžiaga, iš kurios padarytas pa- 
saulis: žemė ir uolos, bronza, iš kurios pagamintas ka- 
tilas — visa tai teka. Rąstai trūnija, žemė nuplaunama 
ir nupučiama, net uolos skeldėja ir dūla, bronzos kati- 
las virsta žalia patina arba žaliais milteliais: „Visi daik- 
tai juda visą laiką, nors to <...> nepagauna mūsų jus- 
lės“, — taip šitai nusakė Aristotelis. Tie, kurie nežino ir 
nemąsto, mano, kad tik kuras dega, o indas, kuriame 
jis dega, lieka nepakitęs“; juk mes nematome, kad in- 
das degtų. Ir vis dėlto jis dega: jį suryja jame esanti 
ugnis. Mes nematome, kaip auga, keičiasi ir sensta mū- 
sų vaikai, bet jie keičiasi. 

Taigi nesama pastovių kūnų. Daiktai iš tikrųjų nė- 
ra daiktai, jie yra procesai, jie teka. Jie panašūs į ugnį, 
į liepsną, kuri, nors ir gali būti apibrėžtos formos, yra 
procesas, medžiagos srautas, upė. Visi daiktai yra lieps- 
nos: ugnis yra tikroji statybinė pasaulio medžiaga; o 
regimasis daiktų pastovumas nulemtas tik dėsnių, ma- 
tų, kuriems palenkti mūsų pasaulio procesai. 

Aš manau, kad tokia yra Herakleito papasakota is- 
torija — tai jo „Žinia“, jo „tikrasis žodis“ (logos), kurio 
mes turime klausytis: „Ne manęs, bet Žosmės išklau- 
siusiems išmintinga sutarti visa viena esant“: visa yra 
„amžinai gyva ugnis, pagal saiką įsižiebianti ir pagal 
saiką užgęstanti“. 

Aš labai gerai žinau, kad čia pateikta tradicinė He- 
rakleito filosofijos interpretacija šiuo metu visuotinai 
priimta. Bet kritikai vietoje jos nepasiūlė nieko — nie- 
ko, kas turėtų filosofine reikšmę“. Dabar aš tik noriu 
pabrėžti, kad Herakleito filosofija, kreipdamasi į mąs- 
tymą, žodį, argumentavimą, protą ir nurodydama, kad 
mes gyvename daiktų pasaulyje, kurio pokyčių nepa- 
gauna mūsų juslės, nors žinome, kad jie tikrai kinta, 
sukūrė naujas problemas — kismo problemą ir pažini- 
mo problemą. Šios problemos buvo juo labiau primyg- 
tinės, nes Herakleito pasakojimą apie kismą buvo sun- 
ku suprasti. Bet tai, manau, lėmė tas faktas, kad jis 
aiškiau už savo pirmtakus matė tuos sunkumus, kurie 
glūdėjo pačioje kismo idėjoje. 

Juk bet koks kismas yra kieno nors kismas: kismas 
suponuoja tai, kas keičiasi. Ir jis suponuoja tai, kad 
kisdamas tas daiktas turi likti tas pats. Mes galime 
sakyti, kad žalias lapas keičiasi, kai paruduoja, bet 
nesakome, kad jis keičiasi, kai vietoje jo paimame ru- 
dą lapą. Kismo idėjai esminga, kad daiktas, kuris kei- 
čiasi, kisdamas išsaugo savo tapatumą. Ir vis dėlto jis 
turi tapti kažkuo kitu: jis buvo žalias, o tampa rudas, 
buvo drėgnas, o tampa sausas, buvo karštas, o tampa 
šaltas. 

Taigi kiekvienas pokytis yra daikto perėjimas į tai, 
kas turi tam tikra prasme priešingas savybes (šitai 

pastebėjo jau Anaksimandras ir Anaksimenas). Ir vis 
dėlto kisdamas kintantis daiktas turi likti tapatus sau. 

Tokia yra kismo problema. Ji vedė Herakleitą prie 
teorijos, kuri (iš dalies numatydama Parmenido teori- 
ją) nubrėžia perskyrą tarp tikrovės ir regimybės. „Gim- 
tis mėgsta slėptis. Neiškylanti aikštėn dermė už išky- 
lančią galingesnė“. Pagal regimybę (ir mums) daiktai 
yra priešybės, bet iš tiesų (ir Dievui) jie yra tas pat". 

„Tas pat būva tai, kas gyva ir mirę, kas budi ir 
miega, kas jauna ir sena: nes šitai, pavirtę, yra anuo, 
ir ana tai, vėl pavirtę, šituo <...> Kelias aukštyn ir 
žemyn — tai tas pat <...> Gera ir bloga yra tas pat <...> 
Dievui visa gražu, gera ir teisinga, o Žmonės pasigavo, 
kad vieni dalykai yra neteisingi, kiti — teisingi <...> 
Žmogiškasis būdas nevaldo sprendimų, o dieviškasis 
valdo“. 

Taigi iš tiesų (ir Dievui) priešybės yra tapačios —- tik 
žmogui jos atrodo netapačios. Visi daiktai yra viena — 
visi jie yra pasaulio proceso, amžinosios ugnies dalis. 

Ši kismo teorija kreipiasi į „tikrą žodį“, logosą, pro- 
tą; Herakleitas nemato nieko tikroviškesnio už kismą. 
Tačiau jo pasaulio vienumo, priešybių tapatumo ir re- 
gimybės bei tikrovės doktrina kelia grėsmę jo kismo 
tikroviškumo doktrinai. 

Juk kismas yra perėjimas nuo vienos priešybės prie 
atrodo esančios skirtingos, tada ir pats kismas gali bū- 
ti tik regimybė. Jei iš tiesų (ir Dievui) visi daiktai yra 
viena, tada iš tikro kismo gali nebūti. 

Šią išvadą priėjo Parmenidas, monoteisto Ksenofa- 
no Mokinys (pace Burnetui ir kitiems). Ksenofanas yra 
pasakęs apie vieną Dievą štai ką: „Jis visada lieka toje 

pačioje vietoje, niekada nejudėdamas. Nederėtų jam 
pereiti į skirtingas vietas skirtingų metu. <...> Jis nė 
kiek nepanašus į mirtingus žmones, nei kūnu, nei mąs- 
tymu“Š, 

Ksenofano mokinys Parmenidas manė, kad tikro- 
viškas pasaulis yra vienas ir kad jis visą laiką lieka 
toje pačioje vietoje, niekada nejudėdamas. Nedera jam 
pereiti į skirtingas vietas skirtingu metu. Jis visai ne- 
panašus į tai, kas regisi mirtingiems žmonėms. Pasau- 
lis yra vienas, tai nedaloma visuma be dalių, vientisa 
ir nejudri: tokiame pasaulyje judėjimas yra neįmano- 
mas. Iš tiesų kismo nėra. Kismo pasaulis yra iliuzija. 

Šią nekintančios tikrovės teoriją Parmenidas grin- 
dė kažkuo panašiu į loginį įrodymą — įrodymą, kurį 
galima pateikti kaip kylantį iš vienos prielaidos „Ko 
nėra, to nėra“. Iš šios prielaidos galime išvesti mintį, 
kad niekas — tai, ko nėra — neegzistuoja. Šį rezultatą 
Parmenidas interpretuoja taip: tuštuma neegzistuoja. 
Taigi pasaulis yra pilnas: jis sudarytas iš vienos neda- 
lomos masės, nes koks nors suskirstymas į dalis būtų 
įmanomas tik jei dalys būtų atskirtos tuštumos. (Tai 
toji „visapusiška tiesa“, kurią dievaitė atskleidė Parme- 
nidui.) Šiame pilname pasaulyje nėra vietos judėjimui. 

Tik iliuzinis tikėjimas priešybių tikroviškumu - ti- 
kėjimus, kad egzistuoja ne tik tai, kas yra, bet ir tai, 
ko nėra - veda prie kintančio pasaulio iliuzijos. 

Parmenido teoriją galima apibūdinti kaip pirmąją 
hipotetinę dedukcinę pasaulio teoriją. Atomistai ją trak- 
tavo būtent taip, be to, jie tvirtino, kad ją paneigia 
patyrimas, nes judėjimas tikrai egzistuoja. Pripažinda- 
mi formalų Parmenido argumentacijos pagrįstumą, iš 
jo išvados klaidingumo jie kildino jo prielaidos klaidin- 
gumą. Bet tai reiškė, kad niekas — tuštuma arba tuščia 

erdvė — egzistuoja. Todėl nebereikėjo tarti, kad tai, 
„kas yra“ — pilnatis, užpildanti tam tikrą erdvę — ne- 
turi dalių: juk šiuo atveju pilnaties dalys gali būti at- 
skirtos tuštumos. Taigi esama daugelio dalių, kiekvie- 
na iš kurių yra „pilna“: pasaulyje esama pilnų dalelių, 
atskirtų tuščios erdvės ir galinčių judėti tuščioje erd- 
vėje; kiekviena tokia dalelė yra „pilna“, nedaloma, ne- 
pasidalijusi ir nekintanti. Taigi egzistuoja atomai ir 
tuštuma. Šitaip atomistai atėjo prie kismo teorijos — 
teorijos, kuri vyravo moksliniame mąstyme iki 1900 me- 
tų. Tai teorija, pagal kurią bet koks kismas, ir ypač 
kokybinis kismas, turi būti paaiškintas nekintančių ma- 
terijos dalelių - tuštumoje judančių atomų - erdviniu 
judėjimu. 

Kitas didelis žingsnis mūsų kosmologijoje ir kismo 
teorijoje buvo žengtas, kai Maxwellis, plėtodamas kai 
kurias Faraday'aus idėjas, šią teoriją pakeitė kintan- 
čio lauko intensyvumo teorija. 


19. NATŪRALIOSIOS ATRANKOS TEORIJA 
TR MOKSLINIS JOS STATUSAS 


(1977) 


I: Darwino natūralioji atranka ir Paley'o 
natūralioji teologija 


Pirmas Darwino Rūšių kilmės leidimas buvo pa- 
skelbtas 1859 metais. Atsakydamas į Johno Lubbocko, 
dėkojusio Darwinui už jo knygos egzempliorių, laišką, 
Darwinas pateikė įspūdingą Williamo Paley'o knygos 
Natūralioji teologija, paskelbtos prieš pusę šimtmečio, 
komentarą. Jis rašė: „Aš nemanau, kad kada nors bu- 
vau labiau sužavėtas kokios nors knygos negu Paley'o 
Natūraliosios teologijos. Kiek anksčiau ją mokėjau 
beveik atmintinai“. Po kelerių metų autobiografijoje 
Darwinas rašė: „Atidžios [Paley'o] veikalų studijos <...> 
buvo vienintelė akademinio kurso [Kembridže] dalis, 
kuri <...> man davė mažiausiai naudos lavinant savo 
protą“!. 

Aš pradėjau nuo šių citatų, nes problema, iškelta 
Paley'o, tapo viena svarbiausių Darwino problemų. Tai 
buvo sukūrimo problema. 

Garsusis sukūrimo argumentas, įrodantis Dievo eg- 
zistavimą, buvo svarbiausia Paley'o teizmo mintis. Jeigu 
randate laikrodį, teigė Paley, vargu ar suabejosite, kad 
jį sukūrė laikrodžio gamintojas. O jei pagalvosite apie 
aukštesnį organizmą, turintį sudėtingų ir tikslingų or- 
ganų, pavyzdžiui, akis, tada, aiškino Paley, būsite pri- 
verstas prieiti išvadą, kad tą organizmą sukūrė protin- 

gas kūrėjas. Toks Paley'o sukūrimo argumentas. Iki 
Darwino individualaus kūrimo teorija — teorija, kad 
kiekviena rūšis buvo sukurta kūrėjo — buvo plačiai pri- 
imta ne tik Kembridžo universitete, bet ir kitur, dau- 
gelio geriausių mokslininkų. Žinoma, egzistavo ir al- 
ternatyvių teorijų, pavyzdžiui, Lamarcko, o Hume'as 
dar anksčiau, nors silpnokai, puolė sukūrimo argumen- 
tą, bet tuo metu į Paley'o teoriją rimti mokslininkai 
žiūrėjo labai rimtai. 

Beveik neįtikėtina, kaip pasikeitė atmosfera 
1859 metais paskelbus Rūšių kilmę. Vietoje argumen- 
to, kuris iš tikrųjų neturėjo jokio statuso moksle, atsi- 
rado daugybė įspūdingiausių ir puikiai patikrintų moks- 
linių rezultatų. Kaip niekada anksčiau pasikeitė visa 
mūsų pasaulėžiūra, mūsų pasaulio vaizdas. 

Nors Darwinas sugriovė Paley'o sukūrimo argumen- 
tą parodydamas, kad tai, kas Paley'ui atrodė esą tiks- 
linga kūryba, gali būti taip pat gerai paaiškinta kaip 
atsitiktinumo ir natūralios atrankos padarinys, Dar- 
wino pretenzijos buvo pačios kukliausios ir nedogmati- 
nės. Apie dieviškąją kūrybą jis susirašinėjo su Asa Gray 
iš Harvardo, ir praėjus metams po Rūšių kilmės pa- 
skelbimo Asai Gray rašė štai ką: „<...> dėl Kūrybos. Aš 
suprantu, kad beviltiškai susipainiojau. Aš negaliu ma- 
nyti, kad mūsų matomas pasaulis yra atsitiktinumo 
padarinys, bet kartu negaliu žvelgti į kiekvieną atski- 
rą daiktą kaip Kūrybos padarinį“. O po metų Darwi- 
nas rašė Gray: „Kai dėl Kūrybos, aš labiau linkęs iš- 
kelti baltą vėliavą, o ne paleisti <...> šūvį <...> Jūs 
sakote, kad esate migloje — o aš skendėju dumble <...> 
bet negaliu atsikratyti šio klausimo“. 

Man atrodo, kad šis klausimas negali būti mokslo 
kompetencijos dalykas. Bet aš tikrai manau, kad moks- 

las mums labai daug pasakė apie evoliucionuojančią 
visatą, ir tai įdomiai siejasi su Paley'o ir Darwino spręs- 
ta sukūrimo problema. 

Aš manau, kad mokslas mums duoda (žinoma, kaip 
negalutinį) išradingos? ar net kūrybiškos visatos pa- 
veikslą, visatos, kurioje atsiranda nauji daiktai nau- 
Juose lygmenyse. 

Dėl pirmojo lygmens egzistuoja teorija, pagal kurią 
didelių žvaigždžių centre radosi sunkiųjų atomų bran- 
duolių, be to, esama įrodymų, kad tam tikrose erdvės 
vietose radosi organinių molekulių. 

Kitas lygmuo — gyvybės atsiradimas. Net jei vieną 
dieną taptų įmanoma gyvybės atsiradimą atkurti labo- 
ratorijoje, gyvybė sukuria kažką, kas yra visiškai nau- 
ja visatoje: ypatingą organizmų aktyvumą ir ypač daž- 
nai tikslingus gyvūnų veiksmus, tik gyvūnams būdingą 
problemų sprendimą. Visi organizmai nuolat sprendžia 
problemas, nors ir nesuvokia daugumos tų problemų, 
kurias bando išspręsti. 

Aukštesniame lygmenyje didžiulis žingsnis yra są- 
moningų būsenų atsiradimas. Kartu su skirtumu tarp 
sąmoningų ir nesąmoningų būsenų visatoje vėl pasiro- 
do kai kas visiškai nauja ir nepaprastai svarbaus. Tai 
naujas pasaulis — sąmoningo patyrimo pasaulis. 

Dar aukštesniame lygmenyje atsiranda žmogaus pro- 
to produktai, pavyzdžiui, meno kūriniai, taip pat ir 
mokslo kūriniai, ypač mokslo teorijos. 

Aš manau, kad mokslininkai, net patys skeptiškiau- 
si, priversti pripažinti, kad visata, arba gamta, arba 
dar kitaip pavadinta realybė, yra kūrybiška. Juk ji su- 
kūrė kūrybingus žmones: ji sukūrė Shakespeare'ą, Mi- 
chelangelo ir Mozartą, taigi netiesiogiai ir jų kūrinius. 
Ji sukūrė Darwiną, taigi ir natūraliosios atrankos teori- 

ją. Natūraliosios atrankos teorija paneigė argumentą 
apie stebuklingą specifinį Kūrėjo įsikišimą. Bet ji mums 
paliko visatos, gyvybės ir žmogaus proto kūrybiškumo 
stebuklą. Nors mokslas nieko negali pasakyti apie kū- 
rėją kaip asmenį, naujumo, kūrybiškumo atsiradimo 
faktą vargu ar galima neigti. Aš manau, kad pats Dar- 
winas, kuris negalėjo „atsikratyti šio klausimo“, būtų 
sutikęs, kad, nors natūralioji atranka buvo tokia idėja, 
kuri mokslui atvėrė naują pasaulį, iš to pasaulio pa- 
veikslo, kurį piešia mokslas, ji nepašalino kūrybišku- 
mo stebuklo, nepašalino ir laisvės stebuklo — laisvės 
kurti ir laisvės pasirinkti savo siekius ir tikslus. 


II. Natūraliosios atrankos teorija 
ir mokslinis Jos statusas 


Toliau kalbėdamas apie darvinizmą aš visą laiką 
turėsiu galvoje šiandienos teoriją — t. y. paties Darwi- 
no natūraliosios atrankos teoriją, kurią pagrindė Men- 
delio paveldimumo teorija, genofondo genų mutacijų ir 
rekombinacijų teorija ir genetinio kodo dekodavimas. 
Tai nepaprastai įspūdinga ir stipri teorija. Žinoma, 
tvirtinimas, kad ji visiškai paaiškina evoliuciją, yra 
drąsus, bet toli gražu neįrodytas. Visos mokslo teorijos 
yra spėjimai, netgi tos, kurios sėkmingai atlaikė daug 
griežtų ir įvairių patikrinimų. Aiškiai nustatyta, kad 
modernųjį darvinizmą paremia Mendelio teorija, lygiai 
kaip ir evoliucijos teorija, kuri sako, kad visa gyvybė 
Žemėje atsirado iš kelių primityvių vienaląsčių orga- 
nizmų, galimas daiktas, net iš vieno vienintelio orga- 


nizmo. 

Tačiau patį svarbiausią Darwino įnašą į evoliucijos 
teoriją, jo natūraliosios atrankos teoriją, patikrinti 
sunku. Esama tam tikrų patikrinimų, net tam tikrų 
eksperimentinių patikrinimų, o kai kuriais atvejais, 
pavyzdžiui, garsiojo reiškinio, vadinamo „pramoniniu 
melanizmu“, atveju, mes galime stebėti, kaip natūra- 
lioji atranka vyksta, galima sakyti, mūsų akyse. Ir vis 
dėlto tikrai griežtus natūraliosios atrankos teorijos pa- 
tikrinimus atlikti sunku, daug sunkiau negu kitais at- 
žvilgiais panašių fizikos ar chemijos teorijų patikri- 
nimus. 

Tas faktas, kad natūraliosios atrankos teoriją sun- 
ku patikrinti, lėmė, kad kai kurie žmonės, antidarvi- 
nistai ir net kai kurie žymūs darvinistai, tą teoriją 
paskelbė esant tautologinę. Tautologija, pavyzdžiui, „Vi- 
si stalai yra stalai“, žinoma, nepatikrinama, o be to, ji 
neturi aiškinamosios galios. Todėl keisčiausia girdėti, 
kad kai kurie didžiausieji dabarties darvinistai patys 
šią teoriją formuluoja taip, jog ji virsta tautologija: tie 
organizmai, kurie palieka daugiausiai palikuonių, pa- 
lieka daugiausiai palikuonių. C .H. Waddingtonas kaž- 
kur sako (ir gina tokį požiūrį kitur), kad: „Natūralio- 
sios atrankos teorija <...> pasirodo esanti <...> 
tautologija“*. Tačiau toje pačioje vietoje šitai teorijai 
jis priskiria „didžiulę aiškinamąją galią“. Kadangi tau- 
tologijos aiškinamoji galia akivaizdžiai yra nulinė, čia 
kažkas turi būti ne taip. 

Tačiau panašių teiginių galima rasti žymių darvi- 
nistų, pavyzdžiui, Ronaldo Fisherio, J. B. S. Haldane'o, 
George'o Gaylordo Simpsono ir kitų, darbuose. 

Aš miniu šių problemą todėl, kad irgi priklausau 
prie kaltinamųjų. Veikiamas to, ką pasakė šie autori- 
tetai, anksčiau šią teoriją aš apibūdinau kaip „beveik 

tautologinę“ ir bandžiau paaiškinti, kaip natūraliosios 
atrankos teorija gali būti nepatikrinama (kaip tautolo- 
giška) ir vis dėlto labai įdomi moksliniu požiūriu. Ma- 
no sprendimas buvo toks: natūraliosios atrankos dok- 
trina yra labai sėkminga metafizinė tyrinėjimo 
programa. Daugelyje sričių ji iškelia konkrečias pro- 
blemas ir pasako mums, ko mes galime tikėtis iš pri- 
imtino šių problemų sprendimo“. 

Aš vis dar manau, kad natūraliosios atrankos teori- 
ja galioja būtent kaip tokia tyrinėjimo programa. Ta- 
čiau aš pakeičiau savo nuomonę apie natūraliosios at- 
rankos teorijos patikrinamumą ir loginį statusą, ir man 
malonu, kad turiu čia galimybę atsisakyti ankstesnės 
savo nuomonės. Tikiuosi, kad toks atsisakymas šiek 
tiek padės suprasti natūraliosios atrankos teorijos 
statusą. 

Svarbu suprasti natūraliosios atrankos teorijos aiš- 
kinamąjį uždavinį ir ypač tai, kas gali būti paaiškinta 
be natūraliosios atrankos teorijos. 

Galime pradėti nuo pastabos, kad pakankamai ma- 
žų ir reprodukcijos prasme izoliuotų populiacijų atveju 
Mendelio genų teorijos ir mutacijų bei rekombinacijų 
teorijos, kartu paėmus, pakanka numatyti, kad net ir 
nevetkiant natūraliajai atrankai vyks vadinamasis „ge- 
nų dreifas“. Jei nedidelį skaičių individų izoliuosite nuo 
pagrindinės populiacijos ir neleisite jiems kryžmintis 
su pagrindine populiacija, tai, praėjus tam tikram lai- 
kui, naujos populiacijos genofondo genų pasiskirsty- 
mas šiek tiek skirsis nuo pradinės populiacijos geno- 
fondo genų pasiskirstymo. Taip atsitiks net jei atrankos 
poveikio visiškai nebus. 

Moritzas Wagneris, Darwino amžininkas ir, žino- 
ma, ikimendelininkas, šį dalyką suprato. Todėl jis sukū- 


317 


III. METAFIZIKA 


rė evoliucijos dėl genų dreifo teoriją, pagal kurią toks 
dreifas įmanomas dėl reprodukcinės izoliacijos, nulem- 
tos geografinio atsiskyrimo. 

Kad suprastume natūraliosios atrankos paskirtį, ver- 
ta prisiminti Darwino atsakymą Wagneriui“?. Svarbiau- 
sias Darwino atsakymas Wagneriui buvo toks: jei nėra 
natūraliosios atrankos, negalima paaiškinti neva su- 
kurtų organų, pavyzdžiui, akies, evoliucijos. Arba ki- 
taip tariant: be natūraliosios atrankos negalima išspręs- 
ti Paley'o problemos. 


Pačia drąsiausia ir bendriausia forma natūraliosios 
atrankos teorija tvirtintų, kad visi organizmai ir ypač 
visi tie labai sudėtingi organai, kurių egzistavimas ga- 
li būti laikomas sukūrimo liudijimu, be to, visos gyvū- 
nų elgesio formos išsivystė kaip natūraliosios atrankos 
padarinys, t. y. kaip padarinys atsitiktinių paveldimų 
pokyčių, iš kurių nenaudingi pašalinami, todėl lieka 
tik naudingi pokyčiai. Jei ši teorija formuluojama taip 
bendrai, ji ne tik paneigiama, bet faktiškai jau paneig- 
ta. Juk ne visi organai tarnauja naudingam tikslui: 
kaip nurodo pats Darwinas, esama organų, pavyzdžiui, 
povo uodegos, ir elgesio programų, pavyzdžiui, povo 
žaidimo savo uodega, kurių negalima paaiškinti jų nau- 
dingumu, o todėl ir natūraliąja atranka. Šiuos dalykus 
Darwinas aiškino kitos lyties preferencija, t. y. lytine 
atranka. Žinoma, šį paneigimą galima apeiti tam tikru 
žodiniu manevru - taip galima apeiti bet kokios teori- 
jos paneigimą. Tačiau tada priartėjama prie teorijos 
laikymo tautologine. Atrodo, daug priimtiniau tarti, kad 
ne viskas, kas išsivysto, yra naudinga, nors stulbina 
tai, kiek daug tokių dalykų; be to, priimtiniau tarti, 
kad spėdami, kokia yra kurio nors organo ar elgesio 

programos nauda, mes numanome galimą aiškinimą 
remiantis natūraliąja atranka: aiškinimą, kodėl koks 
nors organas išsivystė būtent taip, ir gal net kaip jis 
vystėsi. Kitaip tariant, man atrodo, kad, kaip ir dau- 
gelis biologijos teorijų, evoliucinė natūraliosios atran- 
kos teorija nėra griežtai universali, nors atrodo, kad ji 
galioja daugeliui svarbių atvejų. 

Pagal Darwino teoriją, pakankamai pastovus atran- 
kos poveikis šiaip jau atsitiktinį genų dreifą gali pa- 
versti tokiu dreifu, kuris atrodo esąs tikslingas. Šitaip 
atrankos poveikis (jei toks bus) paliks savo atspaudą 
genetinėje medžiagoje. (Tačiau galima paminėti, kad 
esama tokio atrankos poveikio, kuris trunka labai trum- 
pą laiką: viena sunki epidemija gali palikti gyvus tik 
tuos, kurie yra genetiškai atsparūs.) 

Dabar aš galiu trumpai apibendrinti tai, ką iki šiol 
pasakiau apie Darwino natūraliosios atrankos teoriją. 

Natūraliosios atrankos teorija gali būti formuluoja- 
ma taip, kad ji bus toli gražu netautologinė. Tokiu at- 
veju ji yra ne tik patikrinama, bet pasirodo nesanti 
visai universaliai teisinga. Atrodo, kad esama išimčių, 
kaip ir kitų biologijos teorijų atveju; o turint galvoje 
atsitiktinį pokyčių, kuriuos veikia natūralioji atranka, 
pobūdį, išimčių buvimas nestebina. Taigi ne visus evo- 
liucijos reiškinius galima paaiškinti vien natūraliąja 
atranka. Tačiau kiekvienu konkrečiu atveju ši teorija 
yra dėmesio verta tyrinėjimo programa, pretenduojan- 
ti parodyti, kokiu mastu natūralioji atranka gali nu- 
lemti kokio nors konkretaus organo ar elgesio būdo 
evoliuciją. 


Labai įdomu, kad natūraliosios atrankos idėja gali 
būti apibendrinta. Tam pravartu aptarti ryšį tarp atran- 

kos ir instrukcijos. Darwino teorija yra selekcionistinė, 
o teistinė Paley'o teorija yra instrukcionistinė. Kūrėjas 
kurdamas formuoja materiją ir nurodo jai, kokią formą 
ji turi įgyti. Taigi selekcionistinė Darwino teorija gali 
būti laikoma tokia teorija, kuri, remdamasi atranka, 
paaiškina tai, kas atrodo kaip instrukcija. Tam tikros 
nekintamos aplinkos savybės palieka savo atspaudą 
genetinėje medžiagoje, tarsi būtų ją suformavusios, nors 
faktiškai ją atrinko. 

Prieš daug metų aš aplankiau Bertrand'ą Russellą 
Triničio koledže, ir jis man parodė savo rankraštį, ku- 
rio daugelyje puslapių nebuvo nė vieno pataisymo. Pa- 
dedamas savo plunksnos, jis instruktavo popierių. Tai 
tikrai labai skiriasi nuo to, ką darau aš. Mano paties 
rankraščiai pilni pataisymų —- jų tiek daug, kad lengva 
matyti, jog aš dirbu, remdamasis kažkuo panašiu į ban- 
dymų ir klaidų metodą, daugiau ar mažiau atsitiktinė- 
mis fliuktuacijomis, iš kurių aš išrenku tai, kas man 
atrodo tinkama. Mes galime iškelti klausimą, ar Rus- 
sellas nedarė ko nors panašaus, nors tik savo prote ir, 
galimas daiktas, net nesąmoningai, be to, labai greitai. 
Juk iš tikrųjų tai, kas, atrodo, yra instrukcija, dažnai 
pagrįsta aplinkiniu atrankos mechanizmu, kaip iliust- 
ruoja Darwino atsakymas į Paley'o iškeltą problemą. 

Aš tvirtinu, kad mes galime spėti, jog kažkas pana- 
šaus nutinka daugeliu atvejų. Mes tikrai galime spėti, 
kad Bertrand'as Russellas sukūrė beveik tiek pat ban- 
domųjų formuluočių kaip ir aš, bet kad jo protas, iš- 
bandydamas ir atmesdamas netinkamas frazes, dirbo 
greičiau negu mano. Einsteinas kažkur sako, kad jis 
sukūrė ir atmetė daugybę hipotezių prieš aptikdamas 
(ir iš pradžių atmesdamas) bendrosios reliatyvumo 

teorijos lygtis. Akivaizdu, kad kūrimo ir atrankos me- 
todas yra toks, kuriam būdingas negatyvus grįžtamasis 
ryšys [žr. taip pat šios knygos p. 107-110]. 

Vienas svarbus šio aplinkinio atrankos metodo 
aspektas yra tas, kad šis metodas nušviečia žemyn ei- 
nančio priežastingumo problemą, į kurią atkreipė dė- 
mesį Donaldas Campbellas ir Rogeris Sperry“. 

Mes galime kalbėti apie žemyn einantį priežastin- 
gumą, kai aukštesnė struktūra priežastingai veikia sa- 
vo pamatą. Sunkumas, susijęs su žemyn einančio prie- 
žastingumo supratimu, yra toks. Mes manome, kad 
galime suprasti, kaip kokios nors sistemos pamatai są- 
veikaudami veikia visą sistemą, t. y. manome, kad su- 
prantame aukštyn einantį priežastingumą. Bet prie- 
šingą dalyką įsivaizduoti labai sunku. Juk pamatai, 
regis, priežastingai sąveikauja bet kuriuo atveju, ir nė- 
ra vietos, nėra progos įsismelkti veiksmui iš viršaus. 
Tai veda prie euristinio reikalavimo viską aiškinti mo- 
lekulių ar kitokių elementarių dalelių pagrindu (reika- 
lavimas, kuris kartais vadinamas redukcionizmu). 

Aš tvirtinu, kad žemyn einantis priežastingumas 
bent jau kartais gali būti paaiškintas kaip atranka, 
veikianti atsitiktinai fliuktuojančias elementarias da- 
leles. Elementarių dalelių judėjimo atsitiktinumas - daž- 
nai vadinamas „molekulinių chaosu“, — galima sakyti, 
suteikia progą įsismelkti aukštesnio lygio struktūrai. 
Atsitiktinis judėjimas priimamas, kai tinka aukštesnio 
lygio struktūrai, o priešingu atveju jis atmetamas. 

Aš manau, kad šie svarstymai mums daug pasako 
apie natūraliąją atranką. Darwinas graužėsi, kad ne- 
gali paaiškinti pokyčių, ir jautėsi nekaip todėl, kad 
buvo priverstas į juos žiūrėti kaip į atsitiktinius, o mes 
dabar galime matyti, kad atsitiktinis mutacijų pobū- 

dis, kurį galima kildinti iš kvantinio neapibrėžtumo, 
paaiškina, kaip abstraktūs aplinkos invariantai, tam 
tikra prasme abstraktus aplinkos poveikis, gali per at- 
ranką daryti žemyn einantį poveikį konkrečiam gyvam 
organizmui — poveikį, kurį gali sustiprinti ilga pavel- 
dimumu susijusių kartų seka. 

Elgsenos būdo atranka iš atsitiktinai pasiūlyto re- 
pertuaro gali būti pasirinkimo aktas, net laisvos valios 
aktas. Aš esu indeterministas, ir aptardamas indeter- 
minizmą aš dažnai apgailestaudamas nurodydavau [pa- 
vyzdžiui, toliau, 20 ištraukos VII skirsnyje], kad kvan- 
tinis neapibrėžtumas, atrodo, mums nepadeda: juk, 
pavyzdžiui, radioaktyvaus skilimo procesų stiprėjimas 
neatves prie žmogaus veiksmo ar net prie gyvūno veiks- 
mo, 0 tik prie atsitiktinių judesių. Šiuo klausimu aš 
pakeičiau savo nuomonę?. Pasirinkimo procesas gali 
būti atrankos procesas, o atsirenkama gali būti 1š tam 
tikro atsitiktinių įvykių repertuaro, ir visiškai neatsi- 
tiktinai. Man atrodo, kad tai yra daug žadantis vienos 
iš kebliausių mūsų problemų sprendimas, ir būtent pa- 
grįstas žemyn einančiu priežastingumu. 


20. INDETERMINIZMAS 
IR ZMOGAUS LAISVE 


(1965) 


I. Apie debesis ir laikrodžius 


Svarbiausias mano paskaitos tikslas — paprastai ir 
įtikinamai parodyti jums tas amžinas problemas, apie 
kurias užsimenama pavadinime. Bet iš pradžių turiu 
kai ką pasakyti apie debesis ir laikrodžius. 

Mano debesys turi atstovauti tokioms fizinėms sis- 
temoms, kurios, kaip dujos, yra netaisyklingos, netvar- 
kingos ir daugiau ar mažiau nenumatomos. Aš tarsiu, 
kad mes turime schemą ar skalę, kurioje labai netvar- 
kingas ir sujauktas debesis yra kairėje pusėje. Kitame 
kraštiniame savo skalės taške, dešinėje, mes galime 
padėti labai patikimą švytuoklinį laikrodį, precizišką 
laikrodį, atstovaujantį toms fizinėms sistemoms, ku- 
rios yra taisyklingos, tvarkingos ir gerai numatomos 
savo veikimo požiūriu. 

Pagal tai, ką aš galiu pavadinti sveiko proto požiū- 
riu į daiktus, kai kurie gamtos reiškiniai, pavyzdžiui, 
oras, debesų atsiradimas ir išnykimas, yra sunkiai nu- 
matomi, ir mes kalbame apie „oro kaprizus“. Kita ver- 
tus, mes kalbame apie „laikrodžio tikslumą“, kai nori- 
me apibūdinti labai reguliarų ir numatomą reiškinį. 

Esama daugybės daiktų, gamtos procesų ir gamtos 
reiškinių, kuriuos mes galime „padėti“ tarp tų dviejų 
kraštutinumų — debesų kairėje pusėje ir laikrodžio deši- 

nėje pusėje. Metų laikų kaita primena šiek tiek nepa- 
tikimą laikrodį ir todėl jai gali būti skirta vieta kiek į 
dešinę, bet ne per daug toli. Manau, kad mes lengvai 
sutiksime, jog gyvūnams reikia skirti vietą netoli nuo 
debesų kairėje pusėje, o augalams šiek tiek arčiau laik- 
rodžio. Iš gyvūnų mažo šuniuko vieta turi būti daug 
kairiau negu seno šuns. Automobiliai irgi turės savo 
vietą mūsų skalėje priklausomai nuo jų patikimumo: 
kadilakas, mano galva, bus toli dešinėje, o juolab rols- 
roisas, kuris nelabai nutolsta nuo geriausio laikrodžio. 
Galbūt toliausiai dešinėje reikia skirti vietą Saulės sis- 
temai!. 

Kaip tipišką ir įdomų debesies pavyzdį paminėsiu 
muselių ar mašalų debesį arba spiečių. Kaip ir pavie- 
nės dujų molekulės, pavieniai mašalai, kurie kartu su- 
daro spiečių, juda stulbinančiai netvarkingai. Beveik 
neįmanoma stebėti kurio nors pavienio mašalo skry- 
džio, nors kiekvienas iš jų gali būti pakankamai dide- 
lis, kad būtų aiškiai matomas. 

Nepaisant to fakto, kad mašalų greitis nelabai ski- 
riasi, mašalai mums duoda puikų netvarkingo moleku- 
lių judėjimo dujų debesyje arba smulkių vandens laše- 
lių judėjimo audros debesyje vaizdą. Žinoma, esama ir 
skirtumų. Mašalų spiečius neišsisklaido ir neišnyksta, 
bet gana gerai laikosi krūvoje. Tai nuostabu, turint 
galvoje netvarkingą pavienių mašalų judėjimą; bet šis 
faktas turi analogą — tai pakankamai didelis dujų de- 
besis (kaip mūsų atmosfera arba Saulė), kurį sieja į 
vieną daiktą gravitacinės jėgos. Mašalų atveju jų lai- 
kymąsi kartu galima lengvai paaiškinti, jei tarsime, 
kad — nors jie skraido netvarkingai, visomis krypti- 
mis - tie iš jų, kurie pamato, kad per daug nutolo nuo 

spiečiaus, pasuka atgal ir sugrįžta į tankiausią spie- 
čiaus dalį. 

Ši prielaida paaiškina, kaip spiečius laikosi kartu, 
nors ir neturi vado nė struktūros — tik atsitiktinį sta- 
tistinį pasiskirstymą, nulemtą to fakto, kad kiekvienas 
mašalas elgiasi taip kaip jam patinka, nedėsningai ir 
atsitiktinai, ir to fakto, kad jis nenori pernelyg nutolti 
nuo savo draugų. 

Aš manau, kad koks nors filosofuojantis mašalas 
gali tvirtinti, jog mašalų visuomenė yra didi ar bent 
jau gera visuomenė, nes ji yra pati egalitariškiausia, 
laisviausia ir demokratiškiausia, kokią tik galima įsi- 
vaizduoti. 

"Tačiau kaip knygos Atviroji visuomenė autorius aš 
neigčiau, kad mašalų visuomenė yra atvira visuomenė. 
Vienu iš atviros visuomenės bruožu aš laikau tai, kad, 
be demokratinės valdymo formos, ji puoselėja asociaci- 
jų laisvę ir saugo ar netgi skatina rastis laisvas ben- 
drijas, kiekviena iš kurių laikosi kitokių nuomonių ir 
įsitikinimų. Bet kiekvienas protingas mašalas turėtų 
pripažinti, kad jo visuomenėje tokio pliuralizmo nėra. 

"Tačiau šiandien aš nesirengiu svarstyti jokių socia- 
linių ar politinių klausimų, susijusių su laisvės proble- 
ma, o mašalų spiečiaus įvaizdį pasitelkiau ne kaip socia- 
linės sistemos pavyzdį, o veikiau kaip savo svarbiausią 
į debesį panašios fizinės sistemos iliustraciją, kaip la- 
bai netaisyklingo ir netvarkingo debesies pavyzdį ar 
paradigmą. | 

Kaip ir daugelis fizinių, biologinių ir socialinių sis- 
temų, mašalų spiečius gali būti apibūdintas kaip „vi- 
suma“. Mūsų spėjimas, kad ji laikosi krūvoje dėl savo- 
tiškos traukos, kuri sugrąžina į tankiausią jos dalį 
pavienius mašalus, nuklydusius nuo spiečiaus perne- 

lyg toli, rodo, kad čia esama net savotiško veiksmo ar 
kontrolės, kuria toji „visuma“ veikia savo elementus ar 
dalis [žr. pastabas apie žemyn einantį priežastingumą, 
p. 321-322]. Nepaisant to, ši „visuma“ gali būti laiko- 
ma pavyzdžiu, padedančiu paneigti labai paplitusią „ho- 
listinę“ nuomonę, kad „visuma“ visada yra šis tas dau- 
giau negu tik jos dalių suma. Aš neneigiu, kad kartais 
gali būti kaip tik taip. Tačiau mašalų spiečius yra 
pavyzdys tokios visumos, kuri tikrai yra niekas kita 
kaip jos dalių suma - ir labai tikslia prasme: juk ją ne 
tik galima iki galo aprašyti, aprašant visų pavienių 
mašalų judėjimą, bet ir visumos judėjimas šiuo atveju 
yra tiksli (vektorinė) ją sudarančių narių judėjimų su- 
ma, padalyta iš narių skaičiaus. 

Biologinės sistemos ar „visumos“, kontroliuojančios 
labai netvarkingą savo dalių judėjimą, pavyzdys (dau- 
geliu požiūrių panašus į pirmąjį) gali būti iškylaujanti 
šeima — tėvai su keliais vaikais ir šunimi, — valando- 
mis vaikščiojanti miške, bet niekada nenuklystanti toli 
nuo savo automobilio (kuris, taip sakant, veikia kaip 
traukos centras). Galima sakyti, kad ši sistema net 
panašesnė į debesį - t. y. ne tokia tvarkinga savo dalių 
judėjimo požiūriu — negų mūsų mašalų debesis. 

Tikiuosi, kad dabar supratote mano mintį apie du 
prototipus ar paradigmas, debesį kairėje ir laikrodį de- 
šinėje, ir tą būdą, kuriuo mes galime šioje skalėje iš- 
dėstyti daugelį daiktų, daugelį sistemų. Esu tikras, kad 
pagavote šią kiek miglotą, bendrą skalės idėją, ir ne- 
reikia nerimauti, jei jūsų mintis vis dar yra šiek tiek 
neaiški ar miglota. 


326 


20. INDETERMINIZMAS IR ŽMOGAUS LAISVĖ 


II. Fizikinis determinizmas 


Atrodo, kad skalė, kurią aprašiau, visai priimtina 
sveikam protui; o visai neseniai, mūsų laikais, ji tapo 
priimtina net fizikos mokslui. Tačiau taip nebuvo per 
ankstesnius 250 metų: Newtono revoliucija, viena di- 
džiausių revoliucijų istorijoje, lėmė tai, kad sveiku pro- 
tu suvokiama skalė, kurią aš jums bandžiau pateikti, 
buvo atmesta. Juk vienas iš dalykų, kurį, kaip manė 
beveik kiekvienas“, įtvirtino Newtono revoliucija, buvo 
toks stulbinantis teiginys: 

Visi debesys yra laikrodžiai — net patys migločiausi 
debesys. 

Teiginį „Visi debesys yra laikrodžiai“ galima laikyti 
trumpa to požiūrio, kurį aš vadinsiu „fizikiniu determi- 
nizmu“, formuluote. 

Fizikas deterministas, kuris sako, kad visi debesys 
yra laikrodžiai, kartu sakys, kad mūsų sveikam protui 
suprantama skalė su debesimis kairėje ir laikrodžiais 
dešinėje yra klaidinanti, nes visa kas turi būti pačiame 
dešinės pusės gale. Jis sakys, kad, nepaisant viso mūsų 
sveiko proto, mes išdėstėme visus dalykus ne pagal jų 
prigimtį, o tik pagal savo nežinojimą. Mūsų skalė, pa- 
sakys jis, atspindi tik tą faktą, kad mes gana gerai 
žinome, kaip veikia laikrodžio dalys ar Saulės sistema, 
bet nieko nežinome apie detalią sąveiką tų dalelių, 
kurios sudaro dujų debesį arba organizmą. Ir jis tvir- 
tins, kad, jei mes pasieksime tokį žinojimą, pamatysi- 
me, kad dujų debesys ar organizmai yra tokie pat pa- 
našūs į laikrodį kaip ir mūsų Saulės sistema. 

Žinoma, Newtono teorija fizikams netvirtino, kad 
yra būtent taip. Faktiškai ji iš viso nesidomėjo debesi- 
mis. Ji ypač domėjosi planetomis, kurių judėjimą ji 


327 


III. METAFIZIKA 


aiškino tam tikrais labai paprastais gamtos dėsniais, 
be to, domėjosi patrankų sviediniais ir potvyniais. Bet 
jos milžiniška sėkmė šiose srityse susuko fizikų gal- 
vas- ir tikrai ne be pagrindo. 

Iki Newtono ir jo pirmtako Keplerio niekam nepa- 
vyko paaiškinti ar nors išsamiai apibūdinti planetų 
judėjimo. Buvo aiškų, kad jos kažkaip dalyvauja ne- 
kintančiame bendrame tikslios nejudančių žvaigždžių 
sistemos judėjime; tačiau jos nukrypdavo nuo tos sis- 
temos judėjimo beveik panašiai, kaip pavieniai maša- 
lai nukrypsta nuo bendro mašalų spiečiaus judėjimo. 
"Taigi planetos, panašiai kaip gyvi padarai, atrodė, už- 
ima vietą tarp debesų ir laikrodžių. Tačiau Keplerio, o 
ypač Newtono teorijos sėkmė parodė, kad buvo teisūs 
tie mąstytojai, kurie manė, kad planetos iš tikro yra 
tobuli laikrodžiai. Juk pasirodė, kad jų judėjimą gali- 
ma tiksliai numatyti remiantis Newtono teorija — jį 
galima numatyti iki pat tokių detalių, kurios anksčiau 
glumino astronomus dėl tariamo savo nedėsningumo. 

Newtono teorija buvo pirmoji tikrai vykusi moksli- 
nė teorija žmonijos istorijoje, ir jos sėkmė buvo didžiu- 
lė. Tai buvo realus žinojimas, žinojimas, pranokęs net 
pačių drąsiausių protų labiausiai nežabotas svajones. 
Tai buvo teorija, kuri tiksliai aiškino ne tik visų žvaigž- 
džių judėjimą jų trajektorijomis, bet kartu, lygiai taip 
pat tiksliai, žemėje esančių kūnų judėjimą — pavyz- 
džiui, obuolių kritimą, sviedinių skrydį arba švytuok- 
linių laikrodžių veikimą. Ji paaiškino net potvynius. 

Visi plačių pažiūrų žmonės — visi tie, kurie siekė 
mokytis ir domėjosi žinojimo plėtra — tapo naujosios 
teorijos šalininkais. Dauguma plačių pažiūrų žmonių, 
ir ypač dauguma mokslininkų, manė, kad galiausiai ši 

teorija paaiškins viską, įskaitant ne tik elektrą ir mag- 
netizmą, bet ir debesis ir net gyvus organizmus. Taigi 
fizikinis determinizmas —- doktrina, pagal kurią visi 
debesys yra laikrodžiai — tapo vyraujančiu apsišvietu- 
sių žmonių tikėjimu, ir kiekvienas, kuris nepriėmė šio 
naujo tikėjimo, buvo laikomas obskurantu ar reakcio- 


nieriumi“. 


III. Indeterminizmas 


Tarp kelių kitaip manančių? buvo Charlesas San- 
dersas Peirce'as, didis amerikiečių matematikas ir fi- 
zikas ir, esu įsitikinęs, vienas didžiausių visų laikų 
filosofų. Jis neabejojo Newtono teorija, tačiau dar 1892 
metais parodė, kad ši teorija, net jei ir teisinga, neduo- 
da rimto pagrindo manyti, kad debesys yra tobuli laik- 
rodžiai. Nors kaip ir visi kiti ano meto fizikai jis manė, 
kad pasaulis yra laikrodis, veikiantis pagal Newtono 
dėsnius, kartu jis atmetė nuomonę, kad vienas ar kitas 
laikrodis yra tobulas iki smulkiausių detalių. Jis nuro- 
dė, kad, šiaip ar taip, mes vargu ar galime iš patyrimo 
sužinoti apie ką nors panašaus į tobulą laikrodį ar 
apie tai, kas bent iš tolo priartėja prie to absoliutaus 
tobulumo, kurį tarė egzistuojant fizikinis determiniz- 
mas. Čia gal tiktų pacituoti vieną puikų Peirce'o ko- 
mentarą: „<...> tas, kuris supranta reikalą, - Peirce'as 
čia kalba kaip eksperimentatorius, — žino, kad [netgil 
patys subtiliausi masių [ir] atstumų palyginimai <...> 
tikslumu labai pranokdami visus kitus [fizikinius] ma- 
tavimus <...> gerokai nusileidžia banko operacijų tiks- 
lumui ir kad <...> fizikinių konstantų nustatymas <...> 

maždaug prilygsta kilimus ir užuolaidas matuojančių 
drapiruotojų tikslumui <...>“? Tuo remdamasis Peir- 
ce'as priėjo išvadą, kad mes galime spėti, jog visi laik- 
rodžiai yra šiek tiek netikslūs ar netobuli ir kad tai 
leidžia pasireikšti atsitiktinumo elementui. Taigi Peir- 
ce'as spėjo, kad pasaulis nėra valdomas tik griežtų New- 
tono dėsnių, bet kad kartu jis valdomas atsitiktinumo 
ar netvarkos dėsnių, t. y. statistinės tikimybės dėsnių. 
Tai padaro mūsų pasaulį rišlia debesų ir laikrodžių 
sistema, todėl net geriausias laikrodis savo molekuline 
sandara yra šiek tiek panašus į debesį. Kiek man ži- 
noma, Peirce as buvo pirmas po Newtono gyvenęs fizi- 
kas ir filosofas, išdrįsęs laikytis požiūrio, kad tam tik- 
ru mastu visi laikrodžiai yra debesys, kitaip tariant, 
kad egzistuoja tik debesys, nors ir pasižymintys labai 
įvairiais panašumo į debesį laipsniais. 

Šitokį požiūrį Peirce'as pagrindė, neabejotinai tei- 
singai, nurodydamas, kad visi fiziniai kūnai, net laik- 
rodžio brangakmeniai, pavaldūs šiluminiam molekulių 
judėjimui', kuris panašus į dujų molekulių judėjimą 
arba pavienių mašalų judėjimą mašalų spiečiuje. 

Šias Peirce'o idėjas jo amžininkai priėmė be dides- 
nio susidomėjimo. Atrodo, kad jas pastebėjo tik vienas 
filosofas — jis jas sukritikavo“. Fizikai, regis, jas igno- 
ravo, ir net šiandien dauguma fizikų yra įsitikinę, kad 
jei klasikinę Newtono mechaniką turime priimti kaip 
teisingą, mes priversti priimti fizikinį determinizmą, o 
kartu su juo ir teiginį, kad visi debesys yra laikrodžiai. 
Tik sužlugus klasikinei fizikai ir atsiradus naujajai 
kvantų teorijai fizikai buvo pasirengę atmesti fizikinį 
determinizmą. 

Dabar pusės pasikeitė vietomis. Indeterminizmas, 
kuris iki 1929 metų buvo prilyginamas obskurantišku- 

mui, tapo vyraujančia mada, o kai kurie žymūs moks- 
lininkai, pavyzdžiui, Maxas Planckas, Erwinas Schrė- 
dingeris ir Albertas Einsteinas, kurie neskubėjo atmesti 
determinizmo, buvo laikomi senais keistuoliais?, nors 
jie ir kūrė prieš pat atsirandant kvantų teorijai. Aš 
pats kartą girdėjau, kaip gabus jaunas fizikas Einstei- 
ną, kuris tuo metu buvo dar gyvas ir atkakliai dirbo, 
pavadino „iškasena“. Potvynis, kuris, kaip buvo mano- 
ma, nušluos Einsteiną, buvo naujoji kvantų teorija, kuri 
atsirado 1925-1927 metais ir kurios atsiradime vaid- 
menį, palyginamą su Einsteino, atliko daugių daugiau- 
sia septyni žmonės. 


IV. Fiziko deterministo košmaras 


Vienas pirmųjų kvantų teoriją ir naująjį Heisenber- 
go fizikinį indeterminizmą, atsiradusį 1927 metais, 
pasveikino Arthuras Holly Comptonas. 1931 metais jis 
taip pat vienas pirmųjų tyrinėjo žmogiškąsias ir, ben- 
dresne prasme, biologines šio naujojo indeterminizmo 
implikacijas!?. Tada pasidarė aišku, kodėl jis taip en- 
tuziastingai sveikino naująją teoriją: jo požiūriu, ji iš- 
sprendė ne tik fizikos, bet ir biologijos, ir filosofijos 
problemas, o iš pastarųjų pirmiausia problemas, susi- 
jusias su etika. 

Kad tai parodyčiau, pacituosiu stulbinančią pirmą- 
ją Comptono knygos Žmogaus laisvė pastraipą. 


„Pamatinis moralės klausimas, gyvybiškai svarbi reli- 
gijos problema ir aktyvaus mokslinio tyrinėjimo objektas: 
ar žmogus yra laisvai veikianti būtybė? 

Jei <...> mūsų kūnų atomai pavaldūs fizikiniams dės- 
niams taip nekintamai kaip ir planetų judėjimas, kam 


tada stengtis? Koks skirtumas, kokias pastangas mes deda- 

me, jei mūsų veiksmai jau iš anksto nulemti mechaninių 
dėsnių <...>?“ 


Čia Comptonas kalba apie tai, ką aš vadinsiu „fizi- 
ko deterministo košmaru“. Deterministinis fizinis laik- 
rodinis mechanizmas pirmiausia yra visiškai savaimin- 
gas: tobulame deterministiniame fiziniame pasaulyje 
paprasčiausiai neįmanomas koks nors įsiveržimas iš 
išorės. Viskas, kas nutinka tokiame pasaulyje, yra iš 
anksto fiziškai nulemta, įskaitant visus mūsų judesius, 
o todėl ir visus mūsų veiksmus. Taigi visos mūsų min- 
tys, jausmai ir pastangos gali neturėti jokios praktinės 
įtakos tam, kas nutinka fiziniame pasaulyje: jos yra jei 
17 ne iliuzijos, tai geriausiu atveju nereikalingi šaluti- 
niai fizinių įvykių produktai („epifenomenai“). 

"Todėl fiziko niutonininko, kuris tikėjosi įrodyti, kad 
visi debesys yra laikrodžiai, svajonė grėsė virsti koš- 
maru, 0 pastangos visa tai ignoruoti vedė prie kažko 
panašaus į intelektualinį asmenybės susidvejinimą. 
Man atrodo, kad Comptonas buvo dėkingas naujajai 
kvantų teorijai dėl to, kad ji išgelbėjo jį iš šios sunkios 
intelektualinės situacijos. Štai knygoje Žmogaus laisvė 
jis rašo: „Fizikas retai kada <...> sukdavo sau galvą 
dėl to fakto, kad jei <...> absoliučiai deterministiniai 
<...> dėsniai <...> tinka žmogaus veiksmams, jis pats 
yra automatas“. O traktate Žmogiškoji mokslo prasmė 
jis išreiškia savo palengvėjimą: 

„Galvodamas apie šį gyvybiškai svarbų dalyką aš esu 
daug labiau patenkintas, negu galėjau būti bet kokioje 
ankstesnėje mokslo pakopoje. Jeigu tariama, kad fizikos 
dėsnių teiginiai yra teisingi, mums reikia tarti (taip darė 
dauguma filosofų), kad laisvės jausmas yra įliuziškas, ar- 
ba jei [laisvas] pasirinkimas laikomas veiksmingu, tada 
fizikos dėsnių teiginiai būtų <...> nepatikimi. Ši dilema 


buvo nemaloni <...>“ 

Toliau toje pačioje knygoje CČomptonas glaustai api- 
bendrina šią padėtį tokiais žodžiais: „<...> toliau nebe- 
pateisinama fizikos dėsniais remtis kaip faktu, neigian- 
čiu Žmogaus laisvę“. 

Šios citatos iš Comptono veikalų aiškiai parodo, kad 
iki Heisenbergo atradimo jį kamavo tai, ką aš čia pa- 
vadinau fiziko deterministo košmaru, ir kad jis mėgino 
pabėgti nuo šio košmaro pripažindamas kažką pana- 
šaus į intelektualinį asmenybės susidvejinimą. Jis pats 
rašo apie tai taip: „Mes [fizikai] paprasčiausiai tik nu- 
sprendėme nekreipti dėmesio į šiuos sunkumus <...>“!! 
Comptonas sveikino naująją teoriją, kuri jį nuo viso to 
išgelbėjo. | 

Aš manau, kad vienintelė determinizmo problemos 
forma, verta rimtos diskusijos, yra būtent ta problema, 
kuri nedavė ramybės Comptonui: tai problema, išky- 
lanti iš fizikos teorijos, kuri apibūdina pasaulį kaip 
fiziškai užbaigtą ar fiziškai uždarą sistemą!Ž. Kalbėda- 
mas apie fiziškai uždarą sistemą aš turiu galvoje sis- 
temą fizikinių esinių, pavyzdžiui, atomų, elementariųjų 
dalelių, fizikinių jėgų ar jėgų laukų, sąveikaujančių 
tarpusavyje — ir tik tarpusavyje — pagal apibrėžtus są- 
veikos dėsnius, kurie nepripažįsta sąveikos su niekuo, 
kas yra už šios uždaros fizikinių esinių sistemos ar 
visumos. Kaip tik toks šios sistemos „uždarumas“ su- 
kuria deterministinį košmarą!š. 


V. Psichologinis determinizmas 
Dabar norėčiau trumpam nukrypti ir fizikinio de- 
terminizmo problemą, kurią laikau be galo svarbia, 


supriešinti su toli gražu ne tokia svarbia problema, 

kuria daugelis filosofų ir psichologų, sekdami Hume'u, 
bandė pakeisti pirmąją. 

Hume'as į determinizmą (kurį jis vadino „būtinumo 
doktrina“ ar „nuolatinių sutapimų doktrina“) žiūrėjo 
kaip į doktriną, pagal kurią „tos pačios priežastys vi- 
sada sukelia tuos pačius padarinius, o tie patys pada- 
riniai būtinai kyla iš tų pačių priežasčių“. Kai dėl žmo- 
gaus veiksmų ir valios aktų, skyrium imant, jis manė, 
kad „bet koks stebėtojas paprastai gali mūsų veiksmus 
pagrįsti mūsų motyvais ir charakteriu, ir net jei jis to 
negali padaryti, prieina bendrą išvadą, kad galėtų, jei- 
gu būtų gerai susipažinęs su visomis mūsų situacijos ir 
būdo aplinkybėmis ir su pačiais slapčiausiais mūsų <...> 
nuostatų šaltiniais. Bet tai ir yra pati būtinumo es- 
mė <...>“14 Hume'o šalininkai šią mintį suprato taip: 
mūsų veiksmai, valios aktai, skonis ir preferencijos yra 
psichologiškai „nulemtos“ ankstesnių patyrimų („mo- 
tyvų“), o galiausiai mūsų paveldimumo ir aplinkos. 

Bet ši doktrina, kurią galime pavadinti filosofiniu 
ar psichologiniu determinizmu, nelabai skiriasi nuo fi- 
zikinio determinizmo, o kartu ji yra tokia, kad ją fizi- 
kas deterministas, kuris apskritai supranta šį dalyką, 
vargu ar gali priimti rimtai. Juk filosofinio determiniz- 
mo teiginiai, pavyzdžiui, „Tie patys padariniai turi tas 
pačias priežastis“ ar „Kiekvienas įvykis turi priežastį“, 
yra tokie migloti, kad puikiausiai suderinami su fiziki- 
niu indeterminizmu. 

Indeterminizmas — arba, tiksliau sakant, fizikinis 
indeterminizmas - yra doktrina, tvirtinanti tik tai, kad 
ne visi fizinio pasaulio įvykiai yra iš anksto nulemti 
absoliučiai tiksliai iki pat smulkiausių detalių. Be to, 
jis suderinamas su praktiškai bet kokiu, koks jums 
patinka, dėsningumo laipsniu, o todėl visai netvirtina, 

kad esama „įvykių be priežasčių“ — paprasčiausiai to- 
dėl, kad terminai „įvykis“ ir „priežastis“ yra pernelyg 
migloti, kad doktriną, pagal kurią kiekvienas įvykis 
turi priežastį, būtų galima suderinti su fizikiniu inde- 
terminizmu. Fizikinis determinizmas reikalauja visiš- 
ko ir be galo tikslaus fizikinio determinavimo ir jokios 
išimties nebuvimo, o fizikinis indeterminizmas tvirti- 
na tik tiek, kad determinizmas yra klaidingas ir kad 
esama bent jau kai kurių tai šen, tai ten pasitaikančių 
išimčių iš tikslaus determinavimo. 

Todėl net formulė „Kiekvienas stebimas ar matuo- 
jamas fizinis įvykis turi stebimą ar matuojamą fizine 
priežastį“ yra vis dar suderinama su fizikiniu indeter- 
minizmu paprasčiausiai todėl, kad joks matavimas ne- 
gali būti be galo tikslus. Juk pati fizikinio determiniz- 
mo esmė yra ta, kad jis, grindžiamas Newtono 
dinamika, tvirtina, jog egzistuoja absoliutaus matema- 
tinio tikslumo pasaulis. Ir nors taip darydamas jis per- 
žengia galimo stebėjimo ribas (tai matė jau Peirce'as), 
vis dėlto iš principo jis patikrinamas bet kokiu norimu 
tikslumu. Ir tikrai jis atsilaikė prieš stulbinančiai tiks- 
lius patikrinimus. 

Priešingai, formulė „Kiekvienas įvykis turi priežas- 
tį nieko nesako apie tikslumą, ir jei, konkrečiau imant, 
pažvelgtume į psichologijos dėsnius, tai pamatytume, 
kad juose net neužsimenama apie tikslumą. Tai galio- 
ja „bihevioristinei“ psichologijai, lygiai kaip ir „intros- 
pektyviajai“ arba „mentalinei“ psichologijai. Mentali- 
nės psichologijos atveju tai akivaizdu. Tačiau net 
bihevioristas geriausiu atveju galės tik numatyti, kad 
tam tikromis sąlygomis žiurkei reikės nuo dvidešim- 
ties iki dvidešimt dviejų sekundžių labirintui perbėgti, 

bet neturės jokio supratimo, kaip, vis griežtinant ir 
tikslinant eksperimento sąlygas, gauti vis tikslesnius — 
ir iš principo be galo tikslius — numatymus. Taip yra 
todėl, kad bihevioristiniai „dėsniai“, priešingai Newto- 
no fizikos dėsniams, nėra diferencialinės lygtys ir kad 
kiekvienas mėginimas įvesti tokias diferencialinės lyg- 
tis nuves už biheviorizmo ribų, į fiziologiją, o todėl 
galiausiai į fiziką — taigi sugrąžins mus prie fizikinio 
determinizmo problemos. 

Kaip pažymėjo Laplace'as, fizikinis determinizmas 
suponuoja, kad kiekvienas fizinis tolimos ateities (ar- 
ba tolimos praeities) įvykis yra numatomas (arba at- 
kuriamas) bet kokiu norimu tikslumu su ta sąlyga, 
kad mes pakankamai gerai žinome esamą fizinio pa- 
saulio būklę. Kita vertus, Hume'o tipo filosofinis (ar 
psichologinis) determinizmas, netgi pačios griežčiau- 
sios formos, tvirtina tik tiek, kad bet koks stebimas 
dviejų įvykių skirtumas yra kokiu nors, kol kas galbūt 
dar nežinomu dėsniu susijęs su tam tikru — galimas 
daiktas, stebimu —- ankstesnės pasaulio būklės skirtu- 
mu. Akivaizdu, kad tai daug silpnesnis tvirtinimas ir, 
beje, toks, kurio mes galėtume laikytis net ir tada, jei 
dauguma mūsų eksperimentų, atliekamų tokiomis są- 
lygomis, kurios atrodo „visiškai vienodos“, duotų skir- 
tingus rezultatus. Apie tai labai aiškiai pasakė pats 
Hume'as. „Net kai šitie priešingi eksperimentai yra 
visai vienodi, — rašo jis, — mes ne atsisakome priežas- 
čių ir būtinumo sąvokos, bet <...> padarome išvadą, 
kad [tariamas] atsitiktinumas <...> glūdi tik <...> ne- 
tobulame mūsų žinojime, o ne pačiuose daiktuose, ku- 
rie bet kuriuo atveju yra vienodai būtini [t .y. determi- 
nuoti|, nors iš pirmo žvilgsnio nevienodai pastovūs ar 


neabejotini“!?. 

Štai kodėl Hume'o filosofinis determinizmas ir, kon- 
krečiau imant, psichologinis determinizmas nėra toks 
griežtas kaip fizikinis determinizmas. Juk Newtono fi- 
zikoje viskas atrodo taip, tarsi bet koks tariamas ko- 
kios nors sistemos neapibrėžtumas faktiškai yra nu- 
lemtas mūsų nežinojimo, todėl, jei tik turėtume visą 
informaciją apie šią sistemą, bet kokia neapibrėžtumo 
regimybė išnyktų. Kita vertus, psichologija niekada to- 
kia nebuvo. 

Žvelgdami atgal, mes galime pasakyti, kad fizikinis 
determinizmas buvo svajonė apie visažinystę, kuri at- 
rodė vis realesnė kartu su kiekvienu nauju fizikos lai- 
mėjimu, kol tapo tariamai neišvengiamu košmaru. Bet 
atitinkamos psichologų svajonės visada buvo tik oro 
pilys — tai buvo utopinės svajonės susilyginti su fizika, 
matematiniais jos metodais ir galingais pritaikymais, 
o gal net pasiekti pranašumą formuojant žmones ir 
visuomenes. (Nors šios totalitarinės svajonės nėra rim- 
tos mokslo požiūriu, jos labai pavojingos politiniu po- 
žiūriu [žr. ypač 23 ir 24 ištrauką]'?.) 


VI. Fizikinio determinizmo kritika 


Fizikinį determinizmą aš pavadinau košmarų. Tai 
košmaras, nes jis tvirtina, kad visas pasaulis su vis- 
kuo, kas jame yra, yra didžiulis automatas ir kad mes 
esame ne kas kita kaip mažučiai jo sraigteliai ar, ge- 
riausiu atvejų, mažesni automatai. 

Kalbant konkrečiau, šitaip jis sunaikina kūrybišku- 
mą. Jis paverčia visiška iliuzija mintį, kad rengdama- 
sis šiai paskaitai aš pasitelkiau savo protą, kad sukur- 
čiau šį tą nauja. Pagal fizikinį determinizmą, nebuvo 

nieko daugiau, išskyrus tai, kad kai kurios mano kūno 
dalys ant balto popieriaus užrašė juodus ženklus — bet 
kuris fizikas, turintis pakankamai išsamią informaci- 
ją, galėtų parašyti mano paskaitą, remdamasis paprastu 
metodų —- numatydamas tikslias vietas, ant kurių fizi- 
nė sistema, susidedanti iš mano kūno (žinoma, įskai- 
tant smegenis ir pirštus) ir mano plunksnos, turėtų 
užrašyti šiuos juodus ženklus. 

Arba pasitelkime įspūdingesnį pavyzdį: jei fizikinis 
determinizmas yra teisus, tada netgi visiškai kurčias 
ir niekada jokios muzikos negirdėjęs fizikas galėtų pa- 
rašyti visas simfonijas ir koncertus, parašytus Mozarto 
ar Beethoveno, remdamasis paprastu metodu - tyrinė- 
damas tikslias fizines jų kūnų būsenas ir numatyda- 
mas, kur jie užrašytų juodus ženklus ant liniuoto po- 
pieriaus. Mūsų kurčias fizikas galėtų padaryti net 
daugiau: pakankamai rūpestingai tyrinėdamas Mozar- 
to ar Beethoveno kūnus, jis gali parašyti kūrinius, ku- 
rių Mozartas ar Beethovenas niekada iš tikrųjų nepa- 
rašė, bet kuriuos būtų galėję parašyti, jei tam tikros 
išorinės jų gyvenimo aplinkybės būtų buvusios kito- 
kios — tarkime, jei vietoje viščiuko jie būtų valgę ėriu- 
ką, o vietoje kavos būtų gėrę arbatą. 

Mūsų kurčiasis fizikas būtų galėjęs visa tai padary- 
ti, jei tik būtų pakankamai gerai žinojęs grynai fizines 
sąlygas. Jam nebūtų reikėję nieko žinoti apie muzikos 
teoriją — nors jis būtų galėjęs numatyti, kokius atsaky- 
mus Mozartas ar Beethovenas būtų parašę egzaminuo- 
jami, jei jiems būtų buvę užduoti klausimai iš kontra- 
punkto teorijos. 

Man atrodo, kad visa tai yra absurdas!', ir šis ab- 
surdiškumas, mano galva, tampa dar akivaizdesnis, 

kai šitokį fizikinio numatymo metodą taikome deter- 
ministui. 

Juk pagal determinizmą, bet kokios teorijos — tar- 
kime, tokios kaip determinizmas — laikomos teisingo- 
mis dėl tam tikros fizinės struktūros, būdingos tam, 
kuris jų laikosi (galimas daiktas, jo smegenų struktū- 
ros). Todėl mes apgaudinėjame save (ir esame fiziškai 
determinuoti taip, kad save apgaudinėtume), jei mano- 
me, kad ėsama tokių dalykų kaip argumentai ar prie- 
žastys, dėl kurių mes priimame determinizmą. Arba, 
kitaip tariant, fizikinis determinizmas yra tokia teori- 
ja, kuri, jei teisinga, yra neįrodoma, nes ji turi paaiš- 
kinti visas mūsų reakcijas, įskaitant tai, kas mums 
atrodo esą įsitikinimai, pagrįsti argumentais, nulem- 
tais grynai fizinių sąlygų. Grynos fizinės sąlygos, įskai- 
tant fizinę mūsų aplinką, mus verčia sakyti ar priimti 
tai, ką mes sakome ar priimame, - taigi geras fizikas, 
kuris visai nemoka prancūzų kalbos ir kuris niekada 
negirdėjo apie determinizmą, sugebės numatyti, ką de- 
terministas prancūzas pasakytų prancūzų diskusijoje 
apie determinizmą; žinoma, jis numatys ir tai, ką pa- 
sakytų jo oponentas indeterministas. Bet tai reiškia, 
kad jei manome, jog priėmėme tokią teoriją kaip deter- 
minizmas todėl, kad buvome priversti tam tikrų argu- 
mentų loginės jėgos, tada mes, pagal fiziką determinis- 
tą, apgaudinėjame save, arba, tariant tiksliau, mūsų 
fizinė būklė yra tokia, kad verčia mus save apgaudi- 
nėti. 

Daugelį šių dalykų matė Hume'as, nors atrodo, kad 
jis nevisiškai suprato, ką visa tai reiškia jo paties ar- 
gumentams: juk jis apsiribojo „mūsų sprendimų“ de- 
terminizmo lyginimu su „mūsų veiksmų“ determiniz- 

mu ir teigė, kad „pirmu atveju mes turime ne daugiau 
laisvės negu antru“'8. 

Ko gero, panašaus pobūdžio svarstymai lėmė tai, 
kad esama tiek daug filosofų, kurie atsisako rimtai 
žiūrėti į fizikinio determinizmo problemą ir atmeta ją 
kaip „pamėklę“!?. Tačiau doktriną, kad žmogus yra ma- 
šina, įtaigiausiai ir rimčiausiai įrodinėjo de La Mettrie 
1751 metais, kai evoliucijos teorija toli gražu dar ne- 
buvo visuotinai priimta; o evoliucijos teorija šiai pro- 
blemai suteikė netgi daugiau aštrumo, tvirtindama, kad 
gali nebūti aiškaus skirtumo tarp gyvosios ir negy- 
vosios materijos??. Ir nepaisant naujosios kvantų teori- 
jos pergalės ir daugelio fizikų atsivertimo į indetermi- 
nizmą, de La Mettrie doktrina, kad žmogus yra 
mašina — ypač tezės, kad žmogus yra kompiuteris, pa- 
vidalu?! — šiandien tarp fizikų, biologų ir filosofų turi 
gal net daugiau šalininkų negu kada nors anksčiau. 

Juk jei mes priimame evoliucijos teoriją (tokią kaip 
Darwino), tada net ir skeptiškai žiūrėdami į teoriją, 
pagal kurią gyvybė atsirado iš neorganinės materijos, 
vargu ar galime neigti, kad turėjo būti toks laikas, 
kada neegzistavo ar bent jau nedarė jokios įtakos fizi- 
nei visatai tokie dalykai kaip abstraktūs ir nefiziniai 
esiniai, pavyzdžiui, įrodinėjimai, argumentai ir moks- 
linis pažinimas, bei abstrakčios taisyklės, pavyzdžiui, 
taisyklės geležinkeliams, buldozeriams ar dirbtiniams 
Žemės palydovams kurti arba, tarkime, gramatikos ar 
kontrapunkto taisyklės. Tada sunku suprasti, kaip fi- 
zinė visata galėjo sukurti abstrakčius esinius, pavyz- 
džiui, taisykles, o paskui pasiduoti šių taisyklių įtakai 
taip, kad tos taisyklės savo ruožtu gali daryti labai 
apčiuopiamą poveikį fizinei visatai. [Žr. 4 ištraukos III 
skirsnį. 

"Tačiau esama bent jau vienos, gal kiek kompromi- 
sinės, bet, šiaip ar taip, lengvos išeities iš šio sunku- 
mo. Mes galime paprasčiausiai neigti, kad šie abstrak- 
tūs esiniai egzistuoja ir kad jie gali daryti įtaką fizinei 
visatai. Be to, galime tvirtinti, kad tikrai egzistuojančios 
mūsų smegenys yra mašina, tokia kaip kompiuteris, o 
tariamai abstrakčios taisyklės yra fiziniai esiniai, ly- 
giai kaip materialios fizinės perforacinės kortelės, ku- 
riomis mes „programuojame“ savo kompiuterius; ir kad 
ko nors nefiziško egzistavimas, ko gero, yra tik „iliuzi- 
ja“, šiaip ar taip, kažkas, kas nėra svarbu, nes viskas 
vyktų taip kaip vyksta net jei tokių iliuzijų nebūtų. 

Tarus, kad tokia išeitis yra, mums nereikia sukti 
galvos dėl.tokių iliuzijų „mentalinio“ statuso. Jos gali 
būti universalios visų daiktų savybės: akmuo, kurį aš 
metu, gali turėti iliuziją, kad pašoksta, kaip aš turiu 
iliuziją, kad jį metu, o mano plunksna ar mano kom- 
piuteris gali turėti iliuziją, kad dirba dėl to, jog domisi 
tomis problemomis, kurias, kaip jie mano, jie spren- 
džia — o aš manau, kad sprendžiu aš, — nors iš tikrųjų 
nevyksta nieko svarbaus, išskyrus grynai fizines są- 
veikas. 

Iš visa to galite matyti, kad fizikinio determinizmo 
problema, kamavusi Comptoną, yra tikrai rimta pro- 
blema. Tai nėra tik filosofinė mįslė — ji jaudina bent 
jau fizikus, biologus, bihevioristus, psichologus ir kom- 
piuterių specialistus. 

Žinoma, ne vienas filosofas mėgino parodyti (įkan- 
din Hume'o ar Schlicko), kad tai tik žodinė mįslė, mįs- 
lė, susijusi su žodžio „laisvė“ vartojimu. Bet tie filoso- 
fai vargu ar matė skirtumą tarp fizikinio determinizmo 
problemos ir filosofinio determinizmo problemos, ir jie 

arba buvo deterministai, kaip Hume'as, ir tai paaiški- 
na, kodėl jie „laisvę“ laikė „tik žodžiu“, arba niekada 
nebuvo artimai susiję su fizikos mokslais ar kompiute- 
rių technika, nes šitai juos būtų įtikinę, kad mes čia 
susiduriame ne tik su paprasčiausia žodine misle. 


VII. Indeterminizmo nepakanka 


Kaip 17 Comptonas, aš esu iš tų, kurie į fizikinio 
determinizmo problemą žiūri rimtai, ir kaip CČomptonas, 
aš nemanau, kad mes esame tik skaičiavimo mašinos 
(nors mielai pripažįstu, kad iš skaičiavimo mašinų ga- 
lime daug ką sužinoti — net apie save). Todėl, kaip 
Comptonas, aš esu fizikinio indeterminizmo šalininkas: 
esu įsitikinęs, kad fizikinis indeterminizmas yra būti- 
na išankstinė sąlyga mūsų problemai kaip nors išspręs- 
ti. Mes turime būti indeterministai; bet aš pamėginsiu 
parodyti, kad indeterminizmo nepakanka. 

Šis teiginys, indeterminizmo nepakanka, atskleidžia 
ne tik naują požiūrį, bet ir pačią mano problemos esmę. 

Šią problemą galima paaiškinti taip. 

Jei deterministinis požiūris yra teisingas, tada vi- 
sas pasaulis yra tobulai veikiantis nepriekaištingas 
laikrodis, įskaitant visus debesis, organizmus, gyvū- 
nus ir žmones. Jei, kita vertus, Peirce'o, Heisenbergo 
ar kuri nors kita indeterminizmo forma yra teisinga, 
tada mūsų fiziniame pasaulyje svarbiausias vaidmuo 
priklauso grynam atsitiktinumui. Bet ar atsitiktinu- 
mas tikrai labiau priimtinas negu determinizmas? |. 

Šis klausimas gerai žinomas. Deterministai, pavyz- 
džiui, Schlickas, suformulavo jį taip: „<...> veiksmo lais- 
vė, atsakomybė ir sveikas protas negali peržengti prie- 

žastingumo karalystės ribų: jie baigiasi ten, kur prasi- 
deda atsitiktinumas <...> aukštesnis atsitiktinumo 
laipsnis <...> [paprasčiausiai reiškia] aukštesnį neat- 
sakingumo laipsnį“22. 

Šią Schlicko idėją tikriausiai galima pademonstruo- 
ti ankstesniu mano pavyzdžiu: sakyti, kad juodi žen- 
klai ant balto popieriaus, kuriuos aš užrašiau, rengda- 
masis šiai paskaitai, buvo tik atsitiktinumo rezultatas, 
vargu ar geriau negu sakyti, kad jie buvo iš anksto 
fiziškai determinuoti. Iš tikrųjų toks aiškinimas net 
blogesnis. Juk nors kai kurie žmonės visai gali būti 
linkę manyti, kad' mano paskaitos tekstą iš principo 
įmanoma paaiškinti mano fiziniu paveldimumu ir fizi- 
ne aplinka, įskaitant ir mano auklėjimą, knygas, ku- 
rias aš perskaičiau, ir mano girdėtus pokalbius, bet 
vargu ar kas nors pamanys, kad tai, ką dabar jums 
kalbu, yra tik atsitiktinumo rezultatas — paprasčiau- 
sias rinkinys angliškų žodžių ar, tarkim, raidžių, sudė- 
liotų kartu be jokio tikslo, apmąstymo, plano ar ke- 
tinimo. 

Idėją, kad vienintelė determinizmo alternatyva yra 
grynas atsitiktinumas, kaip ir daugelį kitų savo nuo- 
monių šiuo klausimu, Schlickas perėmė iš Hume'o, ku- 
ris teigė, kad „pašalinimas“ to, ką jis vadino „fizine 
būtinybe“, visada turi baigtis „tuo pačiu dalyku - atsi- 
tiktinumu. Kadangi objektai turi būti susiję arba nesu- 
siję <...> vadinasi, negalima tarti, kad egzistuoja koks 
nors vidurys tarp atsitiktinumo ir absoliutaus būti- 
numo“2š, 2 

Vėliau aš pateiksiu argumentų prieš šią svarbią dok- 
triną, pagal kurią vienintelė determinizmo alternaty- 
va yra grynas atsitiktinumas. Tačiau turiu pripažinti, 
kad ši doktrina, atrodo, gerai dera prie kvantų teorijos 

modelių, kurie buvo sukurti paaiškinti, ar bent jau 
iliustruoti, žmogaus laisvės galimybei. Bet kaip tik to- 
dėl, regis, tie modeliai yra tokie nepatenkinami. 

Pats Comptonas sukūrė tokį modelį, nors jis nela- 
bai jam patiko. Kvantinį neapibrėžtumą ir kvantinio 
šuolio nenumatomumą jis naudoja kaip sprendimo, kurį 
žmogus priima svarbiais savo gyvenimo momentais, 
modelį. To modelio esmė - stiprintuvas, pavienio kvan- 
tinio šuolio efektą sustiprinantis taip, kad tas šuolis 
gali arba sukelti sprogimą, arba sunaikinti jungiklį, 
reikalingą tam, kad įvyktų sprogimas. Šitaip vienas 
vienintelis kvantinis šuolis gali prilygti svarbiam spren- 
dimui. Bet, mano nuomone, šis modelis visai nepana- 
šus į kokį nors racionalų sprendimą. Veikiau tai mode- 
lis, tinkantis tokiems sprendimams, kai žmonės, 
negalėdami apsispręsti, sako: „Meskime monetą“. Iš tik- 
rųjų visas mechanizmas kvantiniam šuoliui sustiprinti 
veikiau atrodo nereikalingas: tas pat būtų ir metus 
monetą bei nusprendus (remiantis šiuo metimu), nu- 
spausti gaiduką ar ne. Ir, žinoma, egzistuoja kompiu- 
teriai, kuriuose įtaisyti monetos metimo tipo įrengi- 
niai atsitiktiniams rezultatams gauti, jeigu tokių reikia. 

Aišku, galima sakyti, kad kai kurie mūsų sprendi- 
mai tikrai panašūs į monetos metimą: tai skuboti spren- 
dimai, priimti neapsvarsčius, nes dažnai svarstymams 
mes neturime laiko. Vairuotojas arba lakūnas kartais 
privalo priimti tokių skubotų sprendimų, ir jei jis 
pakankamai kvalifikuotas ar jam paprasčiausiai pasi- 
seka, rezultatas gali būti patenkinamas; bet kitais at- 
vejais — ne. 

Aš pripažįstu, kad kvantinio šuolio modelis gali bū- 
ti tokių skubotų sprendimų modelis. Aš net pripažįstu 

galimybę, kad kai kas panašaus į kvantinio šuolio 
sustiprinimą gali tikrai vykti mūsų smegenyse, pri- 
imant skubotą sprendimą. Bet ar skuboti sprendimai 
tikrai tokie įdomūs? Ar jie būdingi žmogaus elgesiui — 
racionaliam žmogaus elgesiui? 

Aš taip nemanau, be to, nemanau, kad kalbėdami 
apie kvantinius šuolius mes galėtume daug nuveikti. 
Jie priskirtini prie tokių pavyzdžių, kurie, kaip atrodo, 
paremia Hume'o ir Schlicko tezę, kad visiškas atsitik- 
tinumas yra vienintelė visiško determinizmo alterna- 
tyva. Racionaliam žmogaus — o tiesą sakant, ir gyvū- 
no -— elgesiui suprasti mums reikia kažko, kas savo 
pobūdžiu yra tarp visiško atsitiktinumo ir visiško de- 
terminizmo — kažko tarp tobulų debesų ir tobulų laik- 
rodžių. 

Hume'o ir Schlicko ontologinė tezė, kad negali eg- 
zistuoti Jokia tarpinė grandis tarp atsitiktinumo ir de- 
terminizmo, man atrodo ne tik labai dogmatiška (jeigu 
ne doktrinieriška), bet ir aiškiai absurdiška; be to, ji 
suprantama tik tariant, kad jie pripažino visišką de- 
terminizmą, kurio atveju atsitiktinumas turi tik mūsų 
nežinojimo simptomo statusą. (Tačiau net tokiu atveju 
ta tezė man atrodo absurdiška, nes juk aiškiai esama 
kažko panašaus į dalinį žinojimą ar dalinį nežinojimą.) 
Juk mes žinome, kad net labai patikimi laikrodžiai 
nėra tikrai tobuli, ir Schlickas (jei ne Hume'as) turėjo 
žinoti, kad tai pirmiausia priklauso nuo tokio veiksnio 
kaip trintis — t. y. nuo statistinių arba atsitiktinių veiks- 
nių. Be to, žinome, kad mūsų debesys nėra visiškai 
atsitiktiniai, nes dažnai galime numatyti orą visai sėk- 
mingai, bent jau trumpiems laikotarpiams. 

VIII. Comptono problema 


Taigi mums tenka sugrįžti prie ankstesnės savo ska- 
lės su debesimis kairėje pusėje ir laikrodžiais dešinėje 
ir su gyvūnais bei žmonėmis kažkur tarp jų. 

Tačiau netgi padarę šitai (o mums dar reikės iš- 
spręsti keletą problemų, kol galėsime sakyti, kad ši 
skalė atitinka šių dienų fiziką) geriausiu atveju mes 
būsime tik pasirengę svarbiausiam savo klausimui. 

Juk aišku, kad mes norime suprasti, kaip tokie ne- 
fiziniai dalykai kaip tikslai, apmąstymai, planai, spren- 
dimai, teorijos, išradimai ir vertybės gali sukelti fizi- 
niame pasaulyje fizinių pokyčių. Kad taip yra iš tikrųjų, 
atrodo akivaizdu, teatleidžia man Hume'as, Laplace'as 
ir Schlickas. Aiškiai nedera visus tuos milžiniškus fi- 
zinius pokyčius, nuolat sukeliamus mūsų plunksnų, 
pieštukų ar buldozerių, aiškinti grynai fizikos termi- 
nais, remiantis arba deterministine fizikos teorija, ar- 
ba stochastine atsitiktinumų teorija. 

Comptonas gerai suprato šią problemą — tai rodo 
puiki jo paskaitų Terry fonde** ištrauka: 

„Praėjo šiek tiek laiko nuo to, kai Jeilio universiteto 
sekretoriui aš parašiau, kad sutinku perskaityti paskaitą 
spalio 10 dieną 5 valandą po pietų. Jis taip tikėjo manimi, 
jog viešai paskelbė, kad aš ten būsiu, o publika taip tikėjo 
jo žodžiu, jog susirinko salėje paskirtu laiku. Bet pagalvo- 
kime apie tai, kokia maža buvo fizinė tikimybė, kad jų 
pasitikėjimas bus pagrįstas. Tuo metu mano darbas vertė 
mane vykti į Uolinius kalnus ir už vandenyno, į saulėtąją 
Italiją. Fototropiniam organizmui [tokiam kaip aš] būtų 
nelengva palikti tokias vietas ir vykti į šaltą Niu Heive- 
ną. Galimybės man tuo metu būti dar kur nors kitur buvo 
nesuskaičiuojamos. Kaip fizikinis įvykis, galimybė įvyk- 
dyti savo įsipareigojimą būtų buvusi fantastiškai maža. 

Kodėl gi auditorijos tikėjimas buvo pagrįstas? <...> Ji ži- 

nojo mano tikslą, ir kaip tik mano tikslas lėmė tai, kad aš 

ten buvau“. 

Comptonas čia labai gražiai parodo, kad paprasto 
fizikinio indeterminizmo nepakanka. Žinoma, mes tu- 
rime būti indeterministai, bet kartu turime pasirengti 
suprasti, kaip žmones ir tikriausiai gyvūnus gali „veikti“ 
ar „kontroliuoti“ tokie dalykai, kaip tikslai, taisyklės 
ar susitarimai. 


Taigi tokia dabar yra svarbiausia mūsų problema?“. 


21. PROTO IR KŪNO PROBLEMA 
(1977) 


I. 3-1asis pasaulis ir proto ir kūno problema 


Vienas svarbiausių traktato Savastis ir jos protas 
spėjimų yra toks: 3-i0jo pasaulio [žr. ankstesnę 4 iš- 
trauką| aptarimas gali naujai nušviesti proto ir kūno 
problemą. Glaustai suformuluosiu tris argumentus. 

Pirmas argumentas yra toks. 

1. 3-i0jo pasaulio objektai yra abstraktūs (dar abst- 
raktesni negu fizinės jėgos), ir vis dėlto realūs: juk jie 
yra galingi instrumentai 1-ajam pasauliui keisti. (Aš 
nenoriu teigti, kad tai yra vienintelė priežastis juos 
vadinti realiais ar kad jie yra niekas daugiau, o tik 
instrumentai.) 

2. 3-iojo pasaulio objektai veikia 1-ąjį pasaulį tik 
per Žmogaus įsikišimą, jų kūrėjo įsikišimą; konkrečiau 
kalbant, jie veikia todėl, kad yra suvokiami, o tai yra 
2-0jo pasaulio procesas, mintinis procesas, arba dar 
tiksliau, procesas, kuris yra 2-0jo pasaulio ir 3-iojo pa- 
saulio sąveikos padarinys. 

3. Todėl mes turime tarti, kad ir 3-iojo pasaulio 
objektai, ir 2-0jo pasaulio procesai yra realūs — nors 
mums gali ir nepatikti ši prielaida, tarkime, dėl pagar- 
bos didžiajai materializmo tradicijai. 

Aš manau, kad tai priimtini argumentai — nors, ži- 
noma, jie netrukdo kam nors neigti bet kurią jų prielai- 

dą. Galima neigti, kad teorijos yra abstrakčios, arba 
neigti, kad jos daro poveikį 1-ajam pasauliui, ar saky- 
ti, kad abstrakčios teorijos gali tiesiogiai veikti fizinį 
pasaulį. (Žinoma, aš manau, kad būtų sunku apginti 
bet kurį iš šių požiūrių.) 

Antras argumentas iš dalies priklauso nuo pirmo. 
Jei pripažinsime tų trijų pasaulių sąveiką, o todėl ir jų 
realybę, tada 2-ojo pasaulio ir 3-iojo pasaulio sąveika, 
kurią mes galime iš dalies suprasti, tikriausiai leis 
kiek geriau suprasti 1-ojo pasaulio ir 2-ojo pasaulio 
saveiką, t. y. problemą, kuri yra proto ir kūno proble- 
mos dalis. 

Juk viena 2-ojo pasaulio ir 3-iojo pasaulio sąveikos 
rūšių („suvokimas“) gali būti aiškinama kaip 3-iojo 
pasaulio objektų kūrimas ir kaip jų derinimas remian- 
tis kritine atranka; atrodo, panašiai yra ir su 1-ojo 
pasaulio objektų regimuoju suvokimu. Tai reiškia, kad 
į 2-ąjį pasaulį turime žvelgti kaip į aktyvų —- kaip į 
produktyvų ir kritinį (kūrimą ir derinimą). Bet mes 
turime pagrindo manyti, kad kaip tik šitai pasiekiama 
tam tikrais nesąmoningais neurofiziologiniais procesais. 
Todėl, ko gero, šiek tiek lengviau „suprasti“, kad sąmo- 
ningi procesai gali veikti panašiai: iš dalies „supranta- 
ma“, kad sąmoningi procesai atlieka uždavinius, pana- 
šius į tuos, kuriuos atlieka nerviniai procesai. 

Trečias argumentas, svarbus proto ir kūno proble- 
mai, yra susijęs su žmogaus kalbos statusu. 

Sugebėjimas išmokti kalbą — ir netgi stiprus porei- 
kis išmokti kalbą — atrodo, yra žmogaus genetinės 
struktūros dalis. Priešingai, realus konkrečios kalbos 
mokymasis, nors veikiamas nesąmoningų įgimtų po- 
reikių ir motyvų, nėra genų reguliuojamas procesas, o 

todėl yra ne natūralus, o kultūrinis procesas, reguliuo- 
jamas 83-iojo pasaulio. Taigi kalbos mokymasis yra pro- 
cesas, kurio metu genetiškai nulemtos dispozicijos, su- 
formuotos natūralios atrankos, kažkaip susipina ir 
sąveikauja su sąmoningu tyrinėjimo ir mokymosi pro- 
cesu, kurio pagrindas yra kultūrinė evoliucija. Tai pa- 
grindžia 3-iojo pasaulio ir 1-0jo pasaulio sąveikos idė- 
ją; o turint galvoje ankstesnius mūsų argumentus, tai 
pagrindžia 2-0jo pasaulio egzistavimą. 

Kai kurie žymūs biologai! yra svarstę genetinės evo- 
liucijos ir kultūrinės evoliucijos ryšį. Galima sakyti, 
kad kultūrinė evoliucija pratęsia genetinę evoliuciją 
kitomis priemonėmis: 3-iojo pasaulio objektais. 

Buvo dažnai pabrėžiama, ir visai pagrįstai, kad žmo- 
gus yra įrankius gaminantis gyvūnas. Nors kalbant 
apie įrankius būtų turimi galvoje materialūs fiziniai 
kūnai, labai įdomu pažymėti, kad joks žmogaus įran- 
kis, net lazda, nėra determinuotas genetiškai. Vienin- 
telis įrankis, kuris, atrodo, turi genetinį pagrindą, yra 
kalba. Kalba yra nemateriali ir pasireiškia pačiomis 
įvairiausiomis fizinėmis formomis - t. y. įvairių fizinių 
garsų sistemų pavidalų. | 

Esama bihevioristų, kurie nenori kalbėti apie „kal- 
bą“, o tik apie „kalbėtojus“ viena ar kita konkrečia 
kalba. Tačiau čia esama šio to daugiau. Visi normalūs 
žmonės kalba, ir kalba jiems yra nepaprastai svarbi — 
ji tokia svarbi, kad net kurčia, nebyli ir akla mergaitė 
Hellen Keller entuziastingai ir greitai įvaldė kalbos 
pakaitalą, kuris jai padėjo puikiai išmokti anglų kalbą 
17 literatūrą. Fiziniu požiūriu jos kalba labai skyrėsi 
nuo šnekamosios anglų kalbos, bet visiškai atitiko ra- 
šytinę ar spausdintinę anglų kalbą. Nėra jokių abejo- 
nių, kad vietoje anglų kalbos ji būtų galėjusi išmokti 

bet kurią kitą kalbą. Jai labai reikėjo, nors ir nesąmo- 
ningai, kalbos — kalbos abstrakčia prasme. 

Kaip rodo kalbų gausa ir skirtumai, įvairios kalbos 
yra sukurtos žmogaus: jos yra kultūriniai 3-i0jo pasau- 
lio objektai, nors yra įmanomos dėl sugebėjimų, porei- 
kių ir tikslų, kurie nulemti genetiškai. Kiekvienas nor- 
malus vaikas išmoksta kalbą, įdėdamas daug aktyvaus 
darbo, malonaus, o gal ir skausmingo. Kartu su kalba 
pasiekiami intelektualiniai laimėjimai yra milžiniški. 
Šios pastangos, žinoma, turi didelį grįžtamąjį poveikį 
vaiko asmenybei, jo ryšiams su kitais asmenimis ir su 
materialia jo aplinka. 

Taigi galime sakyti, kad vaikas iš dalies yra savų 
laimėjimų padarinys. Tam tikru mastu jis pats yra 3-iojo 
pasaulio padarinys. Kaip vaiko įgūdžiai ir jo materia- 
lios aplinkos suvokimas prasiplečia dėl jo naujai įgyto 
sugebėjimo kalbėti, taip prasiplečia ir jo savimonė. Sa- 
vastis, asmenybė, atsiranda sąveikaujant su kitomis 
savastimis, su aplink esančiais žmogaus darbo produk- 
tais ir kitais objektais. Visa tam didžiulį poveikį turi 
kalbos išmokimas, ypač tada, kai vaikas pradeda su- 
vokti savo vardą ir išmoksta vardyti įvairias savo kū- 
no dalis, o svarbiausia, kai išmoksta vartoti asmeni- 
nius įvardžius. 

"Tapimas pilnatvišku žmogumi priklauso nuo bren- 
dimo proceso, kuriame kalbos išmokimas atlieka di- 
džiulį vaidmenį. Išmokstama ne tik suvokti ir inter- 
pretuoti savo suvokinius, bet ir būti asmeniu, būti 
savastimi. Požiūrį, kad mūsų suvokiniai mums „duoti“, 
aš laikau klaidingu: jie yra „padaryti“ mūsų pačių, jie 
yra aktyvaus darbo rezultatas. Panašiai aš manau, kad 
yra klaidinga nepastebėti to fakto, jog garsusis Des- 
carteso argumentas „Mąstau, vadinasi, esu“ suponuo- 

ja kalbą ir sugebėjimą vartoti įvardį (jau nekalbant 
apie labai sudėtingos problemos, kurią turi išspręsti 
šis argumentas, formulavimą). Kai Kantas tvirtina, kad 
mintis „Aš mąstau“ privalo turėti galimybę lydėti vi- 
sus mūsų suvokinius ir potyrius, jis, atrodo, negalvoja 
apie vaiką (ar save), esantį ikikalbinės ar ikifilosofinės 
būklės. 


II. Materializmas ir autonomiškas 
J-1as15 pasaulis 


Kaip atrodo 3-iasis pasaulis materialistiniu požiū- 
riu? Akivaizdu, kad paprastas lėktuvų, oro uostų, dvi- 
račių, knygų, pastatų, automobilių, kompiuterių, pate- 
fonų, paskaitų, rankraščių, paveikslų, skulptūrų ir 
telefonų egzistavimas nekelia jokios problemos bet ko- 
kiam fizikalizmui ar materializmui. Pliuralistas visa 
tai laiko 3-i0jo pasaulio objektų materialiais pavyz- 
džiais, įsikūnijimu, o materialistas — paprasčiausiomis 
1-ojo pasaulio dalimis. 

Bet kaip su objektyviais loginiais ryšiais, egzistuo- 
jančiais tarp teorijų (užrašytų arba ne), pavyzdžiui, su 
nesuderinamumu, abipusiu išvedamumu, daliniu suta- 
pimu ir t. t.? Radikalusis materialistas 2-0jo pasaulio 
objektus (subjektyvius potyrius) pakeičia smegenų pro- 
cesais. Tarp šių objektų ypač svarbios yra verbalinio 
elgesio dispozicijos: dispozicija pritarti ar atmesti, pa- 
remti ar atsisakyti arba paprasčiausiai svarstyti — iš- 
klausyti argumentus už ir prieš. Kaip ir daugelis tų, 
kurie pripažįsta 2-ojo pasaulio objektus („mentalistai“), 
materialistai paprastai 3-iojo pasaulio turinius vadina 
„Mūsų proto idėjomis“. O radikalieji materialistai „mū- 

sų proto idėjas“ — vadinasi, ir 3-iojo pasaulio objektus — 
laiko smegenų nulemtomis verbalinio elgesio dispozici- 
jomis. 

Tačiau nei mentalistas, nei materialistas šitaip ne- 
gali atiduoti duoklės 3-iojo pasaulio objektams, ypač 
teorijų turiniams ir objektyviems loginiams jų ryšiams. 

3-10jo pasaulio objektai kaip tik ir nėra „mūsų proto 
idėjos“, be to, jie nėra mūsų smegenų nulemtos verba- 
linio elgesio dispozicijos. Ir nieko nepadeda tai, kad 
kas nors priduria, jog šios dispozicijos yra 3-iojo pasau- 
lio įkūnijimai, kaip minėta pirmoje šio skirsnio pastrai- 
poje. Juk šitaip negalima adekvačiai įvertinti abstrak- 
taus 3-10jo pasaulio objektų pobūdžio ir ypač tarp jų 
egzistuojančių loginių ryšių“. 

Pavyzdžiui, Frege's Grundgesetze buvo parašyta ir 
iš dalies išspausdinta tada, kai jis, perskaitęs Bertrand'o 
Russello laišką, priėjo išvadą, kad jo pamatiniuose prin- 
cipuose esama prieštaravimo. Šis prieštaravimas ten 
buvo — objektyviai — metų metais. Frege jo nepastebė- 
jo: prieštaravimo nebuvo „jo prote“. Russellas pastebė- 
jo problemą tik tada (ryšium su visai kitu rankraščiu), 
kai Frege's rankraštis buvo užbaigtas. Taigi metų me- 
tais egzistavo Frege's teorija (ir panaši naujesnė Rus- 
sello teorija), kuri objektyviai buvo prieštaringa, nors 
niekas nenumanė to fakto ir niekieno smegenų būklė 
nenuteikė jo sutikti su tvirtinimu „Šiame rankraštyje 
pateikiama prieštaringa teorija“. 

"Taigi 3-iojo pasaulio objektai ir jų savybės bei ryšiai 
negali būti redukuoti į 2-0ojo pasaulio objektus. Jie ne- 
gali būti redukuoti ir į smegenų būsenas ar dispozici- 
jas, net jei ir turėtume pripažinti, kad visos psichikos 
būsenos ir procesai gali būti redukuoti į smegenų būse- 

nas ir procesus. Taip yra nepaisant fakto, kad mes 
galime 3-iąjį pasaulį laikyti žmogaus proto produktu. 

Russellas neprasimanė ir nesukūrė to prieštaringu- 
mo, bet jį atrado. (Jis sumanė ar sukūrė būdą parody- 
ti, arba įrodyti, kad prieštaringumas egzistuoja.) Jei 
Frege's teorija nebūtų buvusi objektyviai prieštaringa, 
jis nebūtų galėjęs pritaikyti jai Russello pateikto jos 
prieštaringumo įrodymo ir šitaip nebūtų įsitikinęs jos 
netinkamumu. Taigi Frege's proto būklė (ir, be abejo- 
nės, Frege's smegenų būsena) iš dalies buvo padarinys 
to objektyvaus fakto, kad ši teorija buvo prieštaringa: 
sužinojęs šį faktą, jis buvo labai prislėgtas ir sukrės- 
tas. Savo ruožtu tai lėmė, kad jis užrašė (fizinio 1-ojo 
pasaulio įvykis) žodžius: „Die Aritmetik ist in Schwan- 
ken geraten“ („Aritmetika svyruoja“). Taigi čia esama 
sąveikos tarp: 1) fizinio ar iš dalies fizinio įvykio — to 
fakto, kad Frege gavo Russello laišką, 2) objektyvaus, 
iki tol nepastebėto fakto, priklausančio 3-iajam pasau- 
liui, kad Frege's teorijoje esama prieštaringumo, ir 3) fi- 
zinio ar iš dalies fizinio įvykio — Frege's užrašyto ko- 
mentaro apie aritmetikos statusą (3-iajame pasaulyje). 

Tai keletas priežasčių, dėl kurių aš manau, kad 
1-asis pasaulis nėra priežastingai uždaras, ir dėl kurių 
aš tvirtinu, kad esama sąveikos (nors ir netiesioginės) 
tarp 1-ojo pasaulio ir 3-iojo pasaulio. Man atrodo aiš- 
ku, kad šios sąveikos tarpininkas yra mentaliniai, ir iš 
dalies net sąmoningi, 2-0jo pasaulio įvykiai. 

Žinoma, fizikalistas visa to negali pripažinti. 

Esu įsitikinęs, kad fizikalistas negali išspręsti ir 
kitos problemos: jis negali deramai įvertinti aukštes- 
niųjų kalbos funkcijų. 

Ši fizikalizmo kritika siejasi su kalbos funkcijų ana- 
lize, kurią atliko mano mokytojas Karlas Biūhleris. Jis 

išskyrė tris kalbos funkcijas: 1) išraiškos funkciją, 2) sig- 
nalinę arba perdavimo funkciją ir 3) aprašomąją funk- 
ciją. Būhlerio teoriją aš aptariau įvairiose vietose [pa- 
vyzdžiui, 4 ištraukos IV skirsnyje] ir prie jo trijų 
funkcijų pridėjau ketvirtą 4) — argumentacinę funkci- 
ją. Jau esu sakęs, kad fizikalistas gali pripažinti tik 
pirmąją ir antrąją iš šių funkcijų. Todėl, susidurdamas 
su aprašomąja ir argumentacine kalbos funkcija, jis 
visada matys tik dvi pirmąsias funkcijas (kurios irgi 
visada egzistuoja), o rezultatai bus pražūtingi. 

Kad suprastume problemą, būtina trumpai aptarti 
kalbos funkcijų teoriją. 

Analizuodamas kalbos aktą, Būhleris nubrėžia per- 
skyrą tarp kalbėtojo (arba, kaip jį dar vadina Būhleris, 
siuntėjo) ir asmens, kuriam kalbama, klausytojo (arba 
priėmėjo). Kai kuriais ypatingais („išsigimusiais“) at- 
vejais priėmėjo gali nebūti arba jis gali sutapti su siun- 
tėju. Čia aptariamos keturios funkcijos (esama ir kitų, 
pavyzdžiui, įsakymo, raginimo, patarimo - taip pat pa- 
lyginkite Austino „atlikimo posakius“?) grindžiamos ry- 
šiais tarp siuntėjo (1), priėmėjo (2) ir kai kurių kitų 
objektų arba situacijų (3), kurios ypatingais atvejais 
gali sutapti su (1) arba (2). Toliau aš pateiksiu funk- 
cijų lentelę, kurioje žemesniosios funkcijos išdėstytos 
žemiau, o aukštesniosios — aukščiau. 

Šią lentelę galima pakomentuoti taip: 

1) Išraiškos funkcija reiškiasi tuo, kad vidinė būse- 
na gauna išorinę išraišką. Šia prasme net paprasti in- 
strumentai, pavyzdžiui, termometras ar šviesoforas, „iš- 
reiškia“ savo būsenas. "Tačiau ne tik instrumentai, bet 
ir gyvūnai (o kartais ir augalai) savo elgesiu išreiškia 
vidinę savo būseną. Žinoma, taip pat ir žmonės. Iš 

augalai 

tikrųjų ne tik kalbos vartojimas, bet ir bet koks veiks- 
mas, kurio mes imamės, yra saviraiškos forma. 








funkcijos vertybės 












pagrįstumas / 
nepagrįstumas 


klaida / 


4) argumentacinė 
funkcija 


83) aprašomoji 












funkcija tiesa | 
2) signalinė efektyvumas / ) žmogus 
i | galbūt funkcija neefektyvumas 
| bitės“ 1) išraiškos 


atskleidžianti / | 


| 
| funkcija neatskleidžianti į 


2) Signalinė funkcija (Būhleris ją dar vadina „perda- 
vimo funkcija“) suponuoja išraiškos funkciją, o todėl 
yra aukštesnio lygmens. Termometras gali mums sig- 
nalizuoti, kad labai šalta. Šviesoforas yra signalinis 
instrumentas (nors jis gali veikti valandų valandas, 
net ir nesant automobilių). Gyvūnai, ypač paukščiai, 
siunčia pavojaus signalus. Signalizuoja netgi augalai 
(pavyzdžiui, vabzdžiams). O kai mūsų saviraiška (kal- 
binė ar kitokia) sukelia gyvūno ar žmogaus reakciją, 
mes galime sakyti, kad ji buvo priimta kaip signalas. 

3) Aprašomoji kalbos funkcija suponuoja dvi jau 
aptartas funkcijas. Būdinga tai, kad šiuo atveju ne tik 
išreiškiama ir perduodama (tai gali būti visai nereikš- 
mingi situacijos aspektai), bet ir iškeliami teiginiai, 
kurie gali būti teisingi arba klaidingi: čia jau esama 
tiesos ir klaidos matų. (Mes galime skirti žemesniąją 
aprašomosios funkcijos dalį, kur klaidingi aprašymai 
peržengia gyvūno (bitės?) abstrahavimo galią. Šios funk- 
cijos sričiai priskirtinas ir termografas, nes jis, jei 
nesulūžęs, taip pat aprašo tiesą.) 

4) Aprašomoji funkcija prie trijų žemesniųjų funk- 
cijų prideda argumentavimą su jo pagrįstumo ir nepa- 
grįstumo vertybėmis. 

Taigi (1) ir (2) funkcijos beveik visada būdingos žmo- 
gaus kalbai, bet dažniausiai jos yra nesvarbios, bent 
jau jei lyginsime su aprašomąja ir argumentacine funk- 
cija. 

Tačiau kai žmogaus kalbos analizės imasi radika- 
lusis fizikalistas ar radikalusis bihevioristas, jie negali 
peržengti dviejų pirmųjų funkcijų". Fizikalistas sten- 
giasi pateikti fizikinį — priežastinį — kalbos fenomeno 
aiškinimą. Tai tas pat, kas žiūrėti į kalbą kaip į kal- 
bėtojo būsenos išraišką, o todėl pripažinti, kad kalbai 
būdinga tik išraiškos funkcija. Kita vertus, bihevioris- 
tas domėsis ir socialiniu kalbos aspektu, bet iš esmės 
traktuos ją kaip tai, kas veikia kitų elgesį — kaip „ko- 
munikaciją“, jei vartosime madingą žodį, arba kaip bū- 
dą, kuriuo kalbėtojai atsako į vienas kito „verbalinį 
elgesį“. Tai reiškia, kad kalba suvokiama kaip išraiška 
17 komunikacija. 

Bet šitokio suvokimo padariniai yra pražūtingi. Juk 
jei visa kalba laikoma tik išraiška ir komunikacija, tai 
nepaisoma visa to, kas būdinga žmogaus kalbai, prie- 
šingai gyvūnų kalbai: jos sugebėjimo formuluoti teisin- 
gus ir klaidingus teiginius ir kurti pagrįstus ar nepa- 
grįstus argumentus. Savo ruožtu dėl to fizikalistas 
nesugeba skirti propagandos, verbalinio bauginimo nuo 
racionalaus argumentavimo. 


III. Epifenomenalizmas 


Laikydamiesi Darwino požiūrio, mes galime aiškinti 
apie psichinių procesų reikšmę išlikimui. Pavyzdžiui, 

skausmą galime traktuoti kaip įspėjamąjį signalą. Ben- 
dresne prasme darvinistai turi laikyti „dvasią“, t. y. 
psichinius procesus ir dispozicijas psichiniams veiks- 
mams ir reakcijoms, analogiška kūno organui (tik- 
riausiai glaudžiai susijusiam su smegenimis), kuris iš- 
sivystė dėl natūraliosios atrankos. Funkcionuodama ji 
padeda adaptuotis organizmuiš. Darvinistinis požiūris 
turi būti toks: sąmonė, o bendresne prasme psichiniai 
procesai turi būti traktuojami (ir, jei įmanoma, aiški- 
nami) kaip evoliucijos padarinys, nulemtas natūraliosios 
atrankos. 

Darvinistinis požiūris ypač reikalingas suprasti in- 
telektualiniams psichiniams procesams. Protingi veiks- 
mai yra veiksmai, pritaikyti numatomiems įvykiams. 
Jie pagrįsti išankstiniu numatymu, tikėjimusi — pa- 
prastai trumpalaikiu :r ilgalaikiu tikėjimusi bei keleto 
galimų ėjimų ir atsakomųjų žingsnių tikėtinų rezulta- 
tų palyginimu. Čia jau atsiranda pirmenybės teikimas, 
o kartu su juo — sprendimų priėmimas: daugelis tų 
sprendimų turi instinktyvų pagrindą. Šitaip į 2-ąjį pa- 
saulį, psichinių procesų ir potyrių pasaulį, gali įsismelk- 
ti emocijos, ir tai gali paaiškinti, kodėl jie kartais „tam- 
pa sąmoningi“, o kartais — ne. 

Be to, darvinistinis požiūris bent jau iš dalies pa- 
aiškina pradinį 3-iojo pasaulio, žmogaus dvasios pro- 
duktų pasaulio, atsiradimą: jis paaiškina, kaip atsi- 
randa įrankių, instrumentų, kalbų, mitų ir teorijų 
pasaulis. (Tai puikiausiai gali pripažinti ir tie, kurie 
nenoriai arba dvejodami pripažįsta kaip „realius“ to- 
kius esinius kaip problemos ir teorijos, bei tie, kurie 
3-1ąjį pasaulį laiko 1-0jo pasaulio ir (arba) 2-0jo pasau- 
lio dalimi.) Kultūrinio 3-iojo pasaulio ir kultūrinės evo- 
liucijos egzistavimas gali atkreipti mūsų dėmesį į tą 

faktą, kad ir 2-ajame pasaulyje, ir 3-iajame pasaulyje 
esama daug sisteminio nuoseklumo ir kad tai iš dalies 
gali būti paaiškinta kaip sisteminis atrankos poveikio 
rezultatas. Pavyzdžiui, atrodo, kad kalbos evoliuciją 
galima paaiškinti tik jei tarsime, kad net primityvi 
kalba gali padėti grumiantis dėl būvio ir kad kalbos 
atsiradimas turi grįžtamąjį poveikį: lingvistiniai suge- 
bėjimai varžosi tarpusavyje ir yra atrenkami dėl biolo- 
ginių savo padarinių, o tai veda prie aukštesnių kalbos 
evoliucijos lygmenų. 

Visa tai galime apibendrinti tolesnių keturių prin- 
cipų pavidalu; man atrodo, kad du pirmieji principai 
turi būti priimtini ypač tiems, kurie linkę į fizikalizmą 
ar materializmą. 

1. Natūraliosios atrankos teorija yra vienintelė šiuo 
metu žinoma teorija, kuri gali paaiškinti tikslingų pro- 
cesų atsiradimą pasaulyje ir ypač aukštesnių gyvybės 
formų atsiradimą. 

2. Natūralioji atranka susijusi su fiziniu išlikimu 
(su populiacijoje besivaržančių genų dažnumo pasiskirs- 
tymu). Todėl iš esmės ji susijusi su 1-0jo pasaulio įvykių 
aiškinimu. 

3. Jei natūraliosios atrankos teorija gali paaiškinti 
subjektyvių ar psichinių 3-iojo pasaulio potyrių atsira- 
dimą, ji turi paaiškinti ir kokiu būdu 2-ojo pasaulio (ir 
3-10jo pasaulio) evoliucija nuolat aprūpina mus išliki- 
mo instrumentais. 

4. Bet koks aiškinimas remiantis natūraliąja atran- 
ka yra dalinis ir nepilnas, nes visada tenka tarti, kad 
egzistuoja daug (ir iš dalies nežinomų) besivaržančių 
mutacijų bei įvairių (iš dalies nežinomų) atrankos 
poveikių. 

Šie keturi principai gali būti trumpai reziumuoti 
kaip darvinistinis požiūris. Čia aš pamėginsiu parody- 
ti, kad toks darvinistinis požiūris prieštarauja doktri- 
nai, paprastai vadinamai epifenomenalizmu. 

Epifenomenalizmas pripažįsta psichinių įvykių ar 
potyrių, t. y. 2-0jo pasaulio, egzistavimą, bet tvirtina, 
kad šitie psichiniai arba subjektyvūs potyriai yra prie- 
žastingai neveiksmingi šalutiniai fiziologinių procesų 
produktai, o priežastingai veiksmingi yra tik fiziologi- 
niai procesai. Šitaip epifenomenalistas gali priimti 
fizikalistinį 1-0jo pasaulio uždarumo principą, kartu 
pripažindamas 2-0jo pasaulio egzistavimą. Bet epife- 
nomenalistas turi tvirtinti, kad 2-asis pasaulis yra tik- 
rai nereikšmingas ir kad svarbūs yra tik fiziniai pro- 
cesai. Jei koks nors žmogus skaito knygą, lemtingas 
dalykas yra ne tas, kad ji veikia jo požiūrius ir teikia 
jam informacijos. Visa tai nesvarbūs epifenomenai. 
Svarbūs yra tik jo smegenų struktūros pokyčiai, kurie 
veikia jo dispoziciją veikti. Epifenomenalistas pasakys, 
kad šios dispozicijos turi didžiausią reikšmę išlikimui — 
tik čia pradeda veikti Darwino nurodyti dėsniai. Sub- 
jektyvūs skaitymo ir mąstymo potyriai egzistuoja, bet 
jie neatlieka to vaidmens, kurį mes paprastai jiems 
priskiriame. Šis klaidingas priskyrimas veikiau yra pa- 
darinys to fakto, kad mes nesugebame nubrėžti per- 
skyros tarp savo potyrių ir lemtingai svarbaus mūsų 
skaitymo poveikio dispozicinėms smegenų struktūros 
savybėms. Skaitant atsirandantys subjektyvūs potyri- 
niai mūsų suvokimų aspektai nieko nereiškia, lygiai 
kaip ir emociniai aspektai. Visa tai atsitiktina, nepa- 
stovu, 0 ne priežastinga. 

Akivaizdu, kad šitoks epifenomenalistinis požiūris 
yra nepatenkinamas. Jis pripažįsta 2-0jo pasaulio eg- 

zistavimą, bet neigia bet kokią biologinę jo funkciją. 
Todėl jis negali Darwino terminais paaiškinti 2-0jo pa- 
saulio evoliucijos. Be to, jis priverstas neigti tai, kas 
aiškiai yra pats svarbiausias faktas — milžinišką šios 
evoliucijos (ir 3-iojo pasaulio evoliucijos) įtaką 1-ajam 
pasauliui. 

Aš manau, kad šis argumentas yra lemiamas. 

Jei šią problemą išreikšime biologiniais terminais, 
galėsime tarti, kad aukštesnieji organizmai turi kelias 
glaudžiai susijusias kontrolės sistemas: imuninę siste- 
mą, endokrininę sistemą, centrinę nervų sistemą ir tai, 
ką mes vadiname „psichikos sistema“. Beveik neabejo- 
tina, kad dvi pastarosios sistemos yra glaudžiai susi- 
jusios. Bet taip yra ir su kitomis sistemomis, nors jos 
susijusios gal ir ne taip glaudžiai. Akivaizdu, kad psichi- 
kos sistema turi savo evoliucinę ir funkcinę istoriją, ir 
jos funkcijos stiprėjo evoliucionuojant nuo žemesnių prie 
aukštesnių organizmų. Taigi ji turi būti susijusi su dar- 
vinistiniu požiūriu. Bet epifenomenalizmas negali pa- 
rodyti jokio ryšio. 


22. SAVASTIS 
(1977) 


I. Savastys 


Prieš pradėdamas kalbėti apie savastį, noriu aiš- 
kiai ir nedviprasmiškai pasakyti, jog esu įsitikinęs, kad 
savastys egzistuoja. 

Šis teiginys gali pasirodyti lyg ir nereikalingas to- 
kiame pasaulyje, kur gyventojų perteklius yra viena 
didžiausių socialinių ir moralinių problemų. Akivaiz- 
du, kad žmonės egzistuoja, ir kiekvienas iš jų yra in- 
dividuali savastis su jausmais, viltimis, baimėmis, liū- 
desiu ir džiaugsmais, su siaubais ir sapnais, apie 
kuriuos mes galime tik spėti, nes jie žinomi tik pačiam 
asmeniui. | 

Visa tai beveik pernelyg aišku, kad apie tai reikėtų 
rašyti. Bet tai reikia pasakyti. Juk kai kurie žymūs 
filosofai neigė šiuos dalykus. Davidas Hume'as buvo 
vienas pirmųjų, turėjusių suabejoti savo savasties eg- 
zistavimu, ir jis turėjo daug šalininkų. 

Hume'as buvo priverstas prieiti šią šiek tiek keistą 
poziciją dėl savo empiristinės pažinimo teorijos. Jis pri- 
ėmė sveiko proto požiūrį (kurį aš laikau klaidingu [žr. 
7 ištraukos IV skirsnį|), pagal kurį visas mūsų žinoji- 
mas yra juslinio patyrimo rezultatas. (Taip nepaisoma 
milžiniško kiekio žinojimo, kurį mes paveldime ir ku- 
ris įdėtas į mūsų juslių organus ir nervų sistemą —- tai 

mūsų žinojimas, kaip reaguoti, kaip vystytis ir kaip 
bręsti!.) Hume'o empirizmas jį atvedė prie doktrinos, 
pagal kurią mes negalime pažinti nieko, išskyrus savo 
juslinius įspūdžius ir „idėjas“, kilusias iš juslinių įspū- 
džių. Tuo remdamasis jis tvirtino, kad mes negalime 
turėti nieko panašaus į savasties idėją ir kad todėl ne- 
gali būti tokio dalyko kaip savastis. 

Štai savo Traktato2 skirsnyje „Apie asmens tapatu- 
mą“ jis prieštarauja „kai kuriems filosofams, kurie įsi- 
vaizduoja, kad mes kiekvieną akimirką gerai suvokia- 
me tai, ką vadiname savo savastimi“. Be to, apie tuos 
filosofus jis sako, kad „Nelaimei, visi tie pozityvūs tvir- 
tinimai priešingi tam pačiam patyrimui, kurį jie gina, 
1r mes neturime jokios savasties idėjos <...> Juk iš ko- 
kių įspūdžių ši idėja galėtų būti kildinama? Į šį klau- 
simą neįmanoma atsakyti be akivaizdaus prieštaravi- 
mo ir absurdo <...>“ 

Tai stiprūs žodžiai, ir jie padarė stiprų įspūdį filo- 
sofams: nuo Hume'o iki mūsų laikų savasties egzista- 
vimas buvo laikomas labai problemišku. 

"Tačiau pats Hume'as šiek tiek kitame kontekste tei- 
gia savasčių egzistavimą taip pat primygtinai, kaip kad 
šiame kontekste jį neigia. Štai antroje Traktato? kny- 
goje jis rašo: „Akivaizdu, kad mūsų pačių idėja ar vei- 
kiau įspūdis visada glūdi mumyse ir kad sąmonė mums 
duoda tokį gyvą savo pačių asmens suvokimą, kad ne- 
įmanoma įsivaizduoti, jog kas nors šiuo atveju gali jo 
nusikratyti“. 

Šis pozityvus Hume'o tvirtinimas nesiskiria nuo tos 
pozicijos, kurią geriau žinomoje negatyvioje pastraipo- 
je, cituotoje anksčiau, jis priskiria „kai kuriems filoso- 
fams“ ir kurią jis toje pastraipoje primygtinai skelbia 
esant aiškiai prieštaringą ir absurdišką. 

Bet Hume'o raštuose yra daugybė ir kitų pastraipų, 
paremiančių savasčių idėją, ypač „charakterio“ pavadi- 
nimu. Štai skaitome“: „Be to, esama charakterių, bū- 
dingų skirtingiems <...> asmenims <...> Šių charakte- 
rių žinojimas grindžiamas iš jų išplaukiančio veiksmų 
vienodumo stebėjimu <...>“ 

Oficialioji (jei galiu ją taip vadinti) Hume'o teorija 
yra ta, kad savastis yra ne daugiau negu jos potyrių 
suma (pluoštas). [Žr. toliau IV skirsnį, skirtą šios te- 
orijos kritikai.] Jis įrodinėja — mano nuomone, pagrįs- 
tai, —- kad kalbėjimas apie „substancinę“ savastį nieko 
gero Mums neduoda. Tačiau jis nuolat apibūdina veiks- 
mus kaip „išplaukiančius“ iš asmens charakterio. Ma- 
no nuomone, Mums nereikia nieko daugiau tam, kad 
galėtume kalbėti apie savastį. 

Hume'as ir kiti mano, kad jei mes kalbame apie 
savastį kaip apie substanciją, tada savasties savybės 
(ir potyriai), galima sakyti, jai „būdingos“. Aš pritariu 
tiems, kurie sako, kad šitoks kalbėjimo būdas nėra aiš- 
kus. Tačiau mes galime kalbėti apie „savo“ potyrius, 
vartodami savybinį įvardį. Man tai atrodo visai natū- 
ralu ir tai nebūtinai duoda pagrindą spekuliacijoms 
apie nuosavybės santykį. Apie savo katę aš galiu pasa- 
kyti, kad ji „turi“ tvirtą charakterį, nemanydamas, kad 
toks posakis išreiškia nuosavybės santykį (priešingai 
tam atvejui, kai aš kalbu apie „savo“ kūną). Kai kurios 
teorijos — tokios kaip nuosavybės teorija — įkūnytos 
mūsų kalboje. Tačiau mes neturime pripažinti teisin- 
gomis tų teorijų, kurios įkūnytos mūsų kalboje, nors 
tas faktas gali lemti tai, kad jas sunku kritikuoti. Jei 
nusprendžiame, kad jos yra tikrai klaidinančios, gali- 
me būti priversti pakeisti savo kalbos aspektą, bet šiaip 

mes galime ir toliau kalbėti taip pat, tik paprasčiau- 
siai turėti galvoje tą faktą, kad tokių žodžių (pavyz- 
džiui, „jaunas“ mėnulis) nereikia traktuoti pernelyg ties- 
mukai. Tačiau visa tai neturi mums sutrukdyti visada 
stengtis vartoti kuo aiškesnę kalbą. 


II. Mokymasis būti savastimi 


Šiame skirsnyje aš teigiu, kad mes — t. y. mūsų 
asmenybės, mūsų savastys — turime glaudų sąlytį su 
visais trimis pasauliais, ir ypač su 3-iuoju pasauliu. 

Man atrodo labai svarbu, kad mes negimstame kaip 
savastys, bet turime išmokti būti savastimi. Šiame mo- 
kymosi procese mes sužinome apie 1-ąjį pasaulį, 2-ąjį 
pasaulį ir ypač 3-iąjį pasaulį. 

Daug parašyta (Hume'o, Kanto, Ryle'io ir daugelio 
kitų) klausimu, ar galima stebėti savastį. Aš manau, 
kad šis klausimas prastai suformuluotas. Mes galime — 
ir tai svarbu — žinoti apie savo savastį gana daug, bet 
tas žinojimas ne visada (priešingai negu mano tiek daug 
žmonių) pagrįstas stebėjimu. Ir ikimokslinis žinojimas, 
17 mokslinis žinojimas dažniausiai pagrįsti veiksmu ir 
mąstymu — problemų sprendimu. Žinoma, stebėjimai 
tikrai atlieka tam tikrą vaidmenį, bet šis vaidmuo — 
iškelti mums problemas ir padėti išbandyti savo spėji- 
mus bei atmesti netinkamus. 

Maža to, mūsų stebėjimo galios pirmiausia nukreip- 
tos į aplinką. Net atlikdami eksperimentus su optinė- 
mis iliuzijomis? mes stebime aplinkos objektą ir savo 
nuostabai suvokiame, kad atrodo, jog jis turi tam tik- 
ras savybes, tuo tarpu mes žinome, kad jis jų neturi. 
Mes tai žinome ta prasme, kuria žodis „žinoti“ priklau- 

so 3-iajam pasauliui: mes turime gerai patikrintas 
3-i0jo pasaulio teorijas, kurios mums, pavyzdžiui, sa- 
ko, kad atspausdintas vaizdas fiziniu požiūriu nekinta, 
kai į jį žiūrima. Mes galime sakyti, kad pamatinis mū- 
sų turimas žinojimas dispoziciškai atlieka svarbų vaid- 
menį, lemdamas būdą, kuriuo mes aiškiname savo ste- 
bimąjį patyrimą. Be to, eksperimentai parodė, kad kai 
kas iš šio pamatinio žinojimo yra įgyta iš kultūros“. 

Štai kodėl, kai mėginame gyventi pagal nurodymą 
„Stebėk save!“, rezultatas paprastai yra toks menkas. 
Priežastis pirmiausia yra ne ypatingas ego nepagau- 
namumas (nors Ryle'io mintis", kad beveik neįmano- 
ma stebėti save kaip tokį, kuris yra „dabar“, nėra tuš- 
čia). Juk jei tau sakoma: „Stebėk kambarį, kuriame 
sėdi“ arba „Stebėk savo kūną“, rezultatas veikiausiai 
irgi bus visai menkas. 

Kaip mes įgyjame savižiną? Aš tvirtinu, kad ne sa- 
vistaba, bet tapdami savastimis ir kurdami teorijas 
apie save pačius. Dar gerokai iki įgydami sąmonę ir 
savo pačių žinojimą, mes paprastai suvokiame kitus 
asmenis, dažniausiai savo tėvus. Atrodo, kad esama 
įgimto domėjimosi žmogaus veidu: R. L. Fantzoš eks- 
perimentai parodė, kad net visai maži kūdikiai sche- 
mišką veido atvaizdą fiksuoja ilgesnį laiką negu pana- 
šius, bet „beprasmiškus“ piešinius. Šie ir kiti rezultatai 
rodo, kad labai maži vaikai jau domisi kitais asme- 
nimis ir savaip juos supranta. Aš tvirtinu, kad savas- 
ties suvokimas pradeda rastis kitų asmenų dėka: kaip 
mes išmokstame matyti save veidrodyje, taip kūdikis 
pradeda suvokti save jusliškai pagaudamas savo at- 
spindį kitų jį suvokiančių žmonių sąmonės veidrodyje. 
(Esu labai kritiškai nusiteikęs psichoanalizės atžvil- 
giu, tačiau man atrodo, kad Freudas teisingai pabrėžė 

formuojančią socialinio patyrimo įtaką ankstyvoje vai- 
kystėje.) Pavyzdžiui, aš linkęs tvirtinti, kad kai kūdi- 
kis aktyviai stengiasi „patraukti dėmesį į save“, tai 
yra šio mokymosi proceso dalis. Atrodo, kad vaikai ir, 
galimas daiktas, paprasti žmonės, išgyvena „animisti- 
nį“ ar „hilozoistinį“ etapą, kurio metu jie linkę manyti, 
kad fizinis kūnas yra gyvas - kad jis yra asmuo?, - kol 
šį požiūrį paneigia daikto pasyvumas. 

"Tariant šiek tiek kitaip, kūdikis mokosi pažinti sa- 
vo aplinką, bet asmenys yra svarbiausi jo aplinkos ob- 
jektai, ir todėl, kad jie juo domisi, bei todėl, kad jis 
pažįsta savo kūną, laikui bėgant jis sužino, kad jis 
pats yra asmuo. 

"Tai procesas, kurio vėlesnės stadijos labai priklauso 
nuo kalbos. Tačiau net prieš įvaldydamas kalbą kūdi- 
kis išmoksta suprasti, kada jis vadinamas savo vardu, 
kada yra giriamas ar peikiamas. O kadangi gyrimas ir 
peikimas dažniausiai turi kultūrinį arba 3-iojo pasau- 
lio pobūdį, galima net sakyti, kad labai ankstyvas ir 
akivaizdžiai įgimtas kūdikio atsakas į šypseną jau yra 
primityvi ikilingvistinė jo prisirišimo prie 3-iojo pasau- 
lio pradžia. 

Kad būtum savastimi, reikia daug ko išmokti, ypač 
jausti save laike, kaip kažką nusitęsiantį į praeitį (bent 
jau į „vakar“) ir į ateitį (bent jau į „rytoj“). Tačiau tai 
suponuoja teoriją ar mažų mažiausiai jos užuomazgą — 
kaip tikėjimąsi!?. Nėra savasties be teorinės orientaci- 
jos: ir tam tikroje primityvioje erdvėje, ir tam tikrame 
primityviame laike. Taigi savastis iš dalies yra pada- 
rinys aktyvaus aplinkos tyrinėjimo ir laiko tvarkos pa- 
gavos, pagrįstos dienos ir nakties ciklu. (Be abejonės, 
eskimų vaikų laiko tvarkos pagava yra kitokia!!.) 

Visa to išvada yra ta, kad aš nesutinku su „gryno- 
sios savasties“ teorija. Filosofinis terminas „grynasis“, 
atsiradęs Kanto dėka, nusako tai, kas yra „ankstesnis 
už patyrimą“ ar „laisvas nuo patyrimo (poveikio)“; tai- 
gi terminas „grynoji savastis“ suponuoja teoriją, kuri, 
mano galva, yra klaidinga: kad ego jau yra iki patyri- 
mo, todėl visus potyrius iš pat pradžių lydi „Aš mąs- 
tau“ Descartes'o ar Kanto prasme (ar galbūt „Aš esu 
mąstantis“; šiaip ar taip, kantiškoji „grynoji apercepci- 
ja“). Priešingai tokiai nuomonei, aš teigiu, kad buvi- 
mas savastimi iš dalies yra įgimtų dispozicijų padari- 
nys, o iš dalies patyrimo, ypač socialinio patyrimo, 
padarinys. Gimęs kūdikis turi daug įgimtų būdų veikti 
1r reaguoti ir daug įgimtų tendencijų išsiugdyti naujas 
reakcijas ir naujus veiksmus. Tarp tų tendencijų egzis- 
tuoja tendencija išsivystyti į save suvokiantį asmenį. 
Bet kad tai būtų pasiekta, turi nutikti daug kas. Žmo- 
gaus vaikas, augantis socialiai izoliuotas, neįgys 
visavertės savasties sąmonės!ž, 

Taigi aš teigiu, kad turi būti (aktyviai) išmoktas ne 
tik suvokimas ir kalba, bet ir užduotis būti asmeniu, 
be to, teigiu, kad tai suponuoja glaudų sąlytį ne tik su 
2-uoju, kitų asmenų, pasauliu, bet ir su 3-iuoju, kalbos 
ir teorijų, pavyzdžiui, laiko teorijos (ar ko nors toly- 
gaus), pasauliu!s, 

Kas nutiktų žmogaus kūdikiui, augančiam be akty- 
vaus socialinio bendravimo, be kitų žmonių ir be kal- 
bos? Žinoma keletas tokių tragiškų atvejų. Kaip netie- 
sioginį atsakymą į mūsų klausimą aš nurodysiu Eccleso 
pateiktą labai svarbaus eksperimento, kurio metu bu- 
vo lyginama aktyvių ir neaktyvių kačiukų patirtis, 
ataskaitą. Neaktyvūs kačiukai nieko neišmoksta. Aš 

manau, kad tas pat turi nutikti ir kūdikiui, neturin- 
čiam galimybės aktyviai patirti socialinį pasaulį!*. 

Labai įdomus vienas nesenas su šia problema susi- 
jęs pranešimas. Berklio mokslininkai tyrinėjo dvi žiur- 
kių grupes — vieną, gyvenančią geroje, kitą — skurdžio- 
je aplinkoje. Pirmoji grupė buvo laikoma dideliame 
narve, socialinėmis grupėmis po dvylika individų ir tu- 
rėjo daug žaislų, kurie buvo keičiami kiekvieną dieną. 
Kitos žiurkės gyveno po vieną standartiniuose labora- 
torijų narvuose. Svarbiausias rezultatas buvo tas, kad 
gyvūnų, gyvenusių geroje aplinkoje, smegenų žievė 
svėrė daugiau negu gyvūnų, gyvenusių skurdžioje ap- 
linkoje. Pasirodo, kad smegenys auga dėl veiklos, dėl 
to, kad aktyviai sprendžiamos problemos!?. (Smegenys 
svėrė daugiau dėl gausesnių dendritinių smegenų žie- 
vės ir glijos ląstelių ataugų.) 


III. Sąmoningos ir protingos veiklos biolo- 
ginė funkcija 


Mano manymu, sąmonės ir sąmoningų bei protingų 
pastangų, o vėliau kalbos ir protavimo — ir 3-iojo pa- 
saulio — evoliucija turi būti traktuojama teleologiškai 
(panašiai kaip traktuojame kūno organų evoliuciją), t. y. 
kaip tarnaujanti tam tikriems tikslams ir besisklei- 
džianti dėl tam tikro aplinkos poveikio. [Plg. ankstes- 
nės ištraukos III skirsnį.| 

Problemą galima formuluoti taip. Didžioji mūsų tiks- 
lingo elgesio (ir, galimas daiktas, tikslingo gyvūnų el- 
gesio) dalis nenulemta sąmonės įsikišimo!?. Tada ko- 
kie yra tie biologiniai laimėjimai, kuriems padeda 
sąmonė? 

Aš siūlau tokį pirmą atsakymą: tai nešabloniškų 
problemų sprendimas. Problemoms, kurios gali būti iš- 
spręstos šabloniškai, nereikia sąmonės. Tai gali paaiš- 
kinti, kodėl protinga kalba, o dar geriau, rašymas yra 
toks geras sąmoningų laimėjimų pavyzdys, nors, žino- 
ma, jis turi ir nesąmoningas šaknis. Kaip dažnai būda- 
vo pabrėžiama, vienas iš žmogaus kalbos bruožų yra 
tas, kad mes nuolat kuriame naujus sakinius — saki- 
nius, kurie anksčiau niekada nebuvo formuluoti — ir 
juos suprantame. Priešingai šiam didžiausiam laimėji- 
mui mes nuolat šabloniškai vartojame žodžius (ir, ži- 
noma, fonemas), nors ir labai įvairiame kontekste. Ge- 
ras kalbėtojas daugumą žodžių taria nesąmoningai, 
nekreipdamas į juos dėmesio, išskyrus tuos atvejus, 
kai problema gali iškilti dėl geriausio žodžio pasirinki- 
mo — nauja problema, dar neišspręsta šabloniškai. „<...> 
naujos situacijos ir tie nauji atsakymai, kuriuos jos 
paskatina, išryškėja sąmonėje, — rašo Erwinas Schrėdin- 
geris, — o seni ir dažnai vartojami žodžiai šitaip nebe- 
išryškėja“!". 

Labai panaši mintis, susijusi su sąmonės funkcija, 
yra tokia. Sąmonė reikalinga kritiškai atrinkti nau- 
jiems lūkesčiams ar teorijoms — bent jau tam tikrame 
abstrakcijos lygmenyje. Jei koks nors lūkestis ar teori- 
ja visada pasitvirtina esant tam tikroms sąlygoms, jos 
taikymas po tam tikro laiko darosi šabloniškas ir ne- 
sąmoningas. Bet netikėtas įvykis patrauks dėmesį, va- 
dinasi, ir sąmonę. Mes galime neįsisąmoninti laikro- 
džio tiksėjimo, bet „išgirsti“, kad jis nustojo tiksėti. 

Žinoma, mes nežinome, kiek sąmoningi yra gyvū- 
nai. Bet naujumas gali sužadinti jų dėmesį, arba, tiks- 
liau sakant, jis gali sužadinti tokį elgesį, kurį — dėl jo 

panašumo į žmogaus elgesį — daugelis stebėtojų api- 
būdina kaip „dėmesį“ ir laiko sąmoningu. 

Bet, ko gero, sąmonės vaidmuo yra aiškiausias ten, 
kur tikslas (galimas daiktas, nesąmoningas ar instink- 
tyvus) gali būti pasiektas alternatyviomis priemonėmis 
ir kur apsvarsčius išbandomos dvi ar daugiau priemo- 
nių. Tai atvejis, kai priimamas naujas sprendimas. (Ži- 
noma, klasikinis atvejis yra K6hlerio šimpanzė Sulto- 
nas, kuri po daugelio pastangų išspręsti problemą, t. y. 
pasiekti vaisių, vieną bambuko lazdelę įmovė į kitą — 
tai aplinkinė strategija sprendžiant problemą.) Pana- 
šus atvejis yra nešabloniškos programos ar naujo tiks- 
lo pasirinkimas, pavyzdžiui, sprendimas, priimti ar ne- 
priimti kvietimą skaityti paskaitą, turint ir taip daug 
darbo. Susitikimas ir įrašas darbo kalendoriuje yra 
3-10j0 pasaulio objektai, formuojantys mūsų veiksmų 
programą, o bendri principai, kuriais mes vadovaujamės 
priimdami ar atmesdami tokius kvietimus, irgi yra pro- 
gramos, taip pat priklausančios 3-iajam pasauliui, nors 
tikriausiai aukštesnio hierarchinio lygmens. 


IV. Integracinė sąmonės vienovė 


Biologiniu požiūriu, ypač aukštesniųjų gyvūnų at- 
vejų, individualus organizmas yra tai, kas kovoja dėl 
savo egzistencijos, ilsisi, įgyja naujų potyrių ir įgūdžių, 
kenčia ir galiausiai miršta. Aukštesniųjų gyvūnų atve- 
ju centrinė nervų sistema yra tai, kas „integruoja“ 
(pasak Sherringtono!Š) visus individualaus gyvūno 
veiksmus (ir, jei taip galima pasakyti, visą jo „pasyvu- 
mą“, kuris apima kai kuriuos „refleksus“). Garsiąją She- 
rringtono mintį apie „integracinę nervų sistemos veik- 

lą“ bene geriausiai iliustruoja nesuskaičiuojami nervi- 
niai impulsai, kurie turi būti suderinti, kad palaikytų 
stovintį žmogų rimties padėtyje. 

Didžioji dauguma šių integracinių veiksmų yra au- 
tomatiški ir nesąmoningi. Bet kai kurie yra ne tokie. 
Prie pastarųjų priklauso, pavyzdžiui, priemonių tam 
tikriems (dažnai nesąmoningiems) tikslams pasiekti at- 
ranka, t. y. sprendimų priėmimas, programų atranka. 

Sprendimų priėmimas arba programavimas aiškiai 
yra biologiškai svarbi bet kurios būtybės funkcija, val- 
danti ar kontroliuojanti gyvūno ar žmogaus elgesį. Tai 
iš esmės integracinis veiksmas Sherringtono minėtąja 
prasme: elgesį skirtingomis laiko akimirkomis jis su- 
sieja su lūkesčiais, arba, kitaip tariant, dabartinį elge- 
sį Jis susieja su būsimu elgesiu. Be to, jis nukreipia 
dėmesį, atrinkdamas tai, kurie objektai svarbūs, o ku- 
rių reikia nepaisyti. 

Kaip fantastišką spėjimą aš siūlau tokią mintį: mū- 
sų sąmonė atsiranda iš keturių biologinių funkcijų: 
skausmo, malonumo, lūkesčio ir dėmesio. Galimas daik- 
tas, dėmesys atsiranda iš primityvių skausmo ir malo- 
numo potyrių. Bet kaip fenomenas dėmesys beveik su- 
tampa su sąmone: jei dėmesys atitrauktas ir sutelktas 
į ką nors kita, kartais gali išnykti net skausmas. 

Kyla toks klausimas: kokiu mastu mes galime pa- 
aiškinti individualią savo sąmonės vienovę arba savo 
savastingumą biologine situacija? T. y. tuo faktu, kad 
mes esame gyvūnai, gyvūnai, kuriems išsivystė indivi- 
dualaus išlikimo instinktas, o be to, žinoma, ir rasinio 
išlikimo instinktas. 

Konradas Lorenzas apie jūrų ežį rašė: „dėl necen- 
tralizuotos nervų sistemos <...> tokiems gyvūnams 

neįmanoma visiškai nuslopinti vieną iš potencialiai ga- 
limų elgesio būdų ir šitaip „nuspręsti“ alternatyvaus 
būdo naudai. Bet toks sprendimas (kaip įtikinamai pa- 
rodė Erichas von Holstas slieko atveju) yra pats funda- 
mentaliausias ir pats svarbiausias smegenų tipo cen- 
trinio nervų organo laimėjimas“!?. Kad jis būtų 
priimtas, apie atitinkamą situaciją turi būti pranešta 
centriniam organui atitinkamu būdu (t. y. ir realistiš- 
kai, 17 — nuslopinant nereikšmingus situacijos aspek- 
tus — idealizuojant). Taigi tam tikras centras turi nu- 
slopinti kai kuriuos galimus elgesio būdus ir leisti tik 
vieną būdą tam tikru laiko momentu - tą būdą, pasak 
Lorenzo, „kuris esamoje situacijoje gali padėti išlikti 
<...> Kuo daugiau galimų elgesio būdų, tuo didesnis 
laimėjimas, kurio reikalaujama iš centrinio organo“. 

Taigi: 1) individualus organizmas — gyvūnas —- yra 
vienetas; 2) kiekvienas iš įvairių elgsenos būdų - elge- 
sio repertuaro punktų - yra vienetas, o visas repertu- 
aras sudaro viena kitą šalinančių alternatyvų visumą; 
3) centrinis kontrolės organas turi veikti kaip vienetas 
(tiksliau pasakius, jis veiks sėkmingiau, jei bus būtent 
toks). 

Visi kartu šie trys (1, 2 ir 3) dalykai net gyvūną 
padaro aktyviu, problemas sprendžiančiu veikėju: gy- 
vūnas visada aktyviai stengiasi kontroliuoti savo ap- 
linką arba pozityvia prasme, arba - kai jis „pasyvus“ — 
negatyvia prasme. Antruoju atveju jis palenktas (daž- 
nai priešiškos) aplinkos veiksmams, kurie jo beveik 
nekontroliuojami. Tačiau net jei jis tik stebi, jis stebi 
aktyviai: jis niekada nėra tik savo įspūdžių ar savo 
potyrių suma. Mūsų protas (ir, drįstu tvirtinti, net gy- 
vūno protas) niekada nėra tik „sąmonės srautas“, po- 
tyrių srautas. Veikiau priešingai, aktyvus mūsų dėme- 

sys kiekvienu momentu sutelktas į svarbius situacijos 
aspektus, kuriuos atrenka ir abstrahuoja mūsų suvo- 
kimo aparatas, veikiantis pagal atrankos programą, 
programą, kuri pritaikyta prie mums įmanomo elgesio 
repertuaro. 

Aptardami Hume'o idėjas [I skirsnyje, anksčiau] mes 
apsvarstėme požiūrį, pagal kurį nėra jokios savasties 
už potyrių srauto, todėl savastis yra tik potyrių pluoš- 
tas. Ši doktrina, kuri buvo taip dažnai vis iš naujo 
ginama, man atrodo ne tik klaidinga, bet faktiškai pa- 
neigta Penfieldo?? eksperimentų. Penfieldas stimulia- 
vo savo pacientų „interpretacinę smegenų žievę“, ir dėl 
to jie galėjo gyvai patirti kai kuriuos savo praeities 
potyrius. Nepaisant to, pacientai visiškai gerai suvokė, 
kad guli ant operacinio stalo Monrealyje. Jų savasties 
suvokimo nepaveikė jų jusliniai potyriai — tas suvoki- 
mas buvo pagrįstas savo kūnų lokalizacijos žinojimu. 

Šios lokalizacijos (klausimo „Kur aš esu?“, atgavus 
sąmonę) reikšmė yra ta, kad be jos mes negalime veik- 
ti nuosekliai. Tai, kad mes stengiamės sužinoti, kur 
esame erdvėje ir laike, kad save susiejame su savo 
praeitimi ir artimiausia ateitimi, su jos tikslais ir sie- 
kiais ir kad stengiamės orientuotis erdvėje, yra mūsų 
savasties tapatumo dalis. 

Visa tai gerai suprantama biologiniu požiūriu. Jau 
iš pat pradžių svarbiausia centrinės nervų sistemos 
funkcija buvo valdyti, vairuoti judantį organizmą. Jo 
padėties, susijusios su biologiniu požiūriu pačiais svar- 
biausiais aplinkos aspektais, žinojimas (kūno padėties 
vaizdas) yra lemiama šios centrinės nervų sistemos 
vairuojamosios funkcijos prielaida. Kita tokia prielai- 
da yra valdančiojo organo, sprendimų priėmėjo, kuris 
kai tik įmanoma kai kuriuos savo uždavinius perduo- 

da hierarchiškai žemesnei grandžiai, vienam iš dauge- 
lio nesąmoningų integracinių mechanizmų, centralizuo- 
ta vienovė. Prie tokių perduodamų uždavinių priklau- 
so ne tik vykdomieji uždaviniai (tokie kaip kūno 
pusiausvyros palaikymas), bet netgi informacijos gavi- 
mas: prieš įleidžiama į sąmonę informacija yra selek- 
tyviai filtruojama2!. Pavyzdys yra suvokimo selektyvu- 
mas, be to, atminties selektyvumas. 


Aš nemanau, kad tai, ką pasakiau čia ar ankstes- 
niuose skirsniuose, atskleidžia kokią nors paslaptį, bet 
tikrai manau, kad mums nebūtina žiūrėti į savo savas- 
ties individualumą, vienovę ar unikalumą, arba į savo 
asmeninį tapatumą, kaip į kažką paslaptinga; šiaip ar 
taip, tai nėra daug paslaptingiau negu sąmonės egzis- 
tavimas, o galiausiai negu gyvybės ar individualių or- 
ganizmų egzistavimas. Visavertės sąmonės, turinčios 
savirefleksijos sugebėjimą, kuris, atrodo, turi būti sie- 
jamas su Žmogaus smegenimis ir aprašomąja kalbos 
funkcija, atsiradimas tikrai yra vienas didžiausių ste- 
buklų. Bet jei pažvelgsime į ilgą individuacijos ir indi- 
vidualybės evoliuciją, į centrinės nervų sistemos evo- 
liuciją ir į individų unikalumą (iš dalies priklausantį 
nuo genetinio unikalumo, o iš dalies nuo jų patyrimo 
unikalumo), tada tas faktas, kad sąmonė, protas ir vie- 
novė yra susiję su biologiniu individualiu organizmų 
(veikiau negu su, tarkime, gemalo plazma) neatrodys 
toks keistas. Juk individualus organizmas yra toks, 
kad gemalo plazma — genomas, gyvenimo programa - 
turi atlaikyti patikrinimus. 


Ketvirta dalis 


SOCIALINE 
FILOSOFIJA 


23. ISTORICIZMAS 
(1936) 


I. Socialinių mokslų metodai 


Mokslinis domėjimasis socialiniais ir politiniais klau- 
simais vargu ar senesnis už mokslinį domėjimąsi kos- 
mologija ir fizika. Ir antikoje būta tarpsnių (aš turiu 
galvoje Platono politinę teoriją ir Aristotelio įstatymų 
rinkinį), kai visuomenės mokslas atrodė pažengęs to- 
liau negu gamtos mokslas. Tačiau Galilei'aus ir New- 
tono pastangomis neįtikėtinų laimėjimų pasiekė fizi- 
ka, toli pralenkusi visus kitus mokslus, o nuo Pasteuro, 
biologijos Galilei'aus, laikų beveik taip pat sėkmingai 
plėtojosi ir biologija. Tačiau panašu, kad visuomenės 
mokslai savojo Galilei' aus dar nesulaukė. 

"Tokiomis aplinkybėmis vienos ar kitos srities socia- 
linių mokslų tyrinėtojai labai domisi metodo problemo- 
mis. Neretai diskutuodami jie dairosi į labiau klestin- 
čių mokslų, ypač fizikos, metodus. Pavyzdžiui, 
sąmoningi bandymai nukopijuoti eksperimentinius fi- 
zikos metodus Wundto kartą atvedė prie psichologijos 
reformos, o pradedant J. S. Milliu ne sykį mėginta 
panašiai reformuoti ir socialinių mokslų metodą. Ne- 
paisant daugybės nusivylimų, psichologijos srityje šios 
reformos gal kiek ir nusisekė. Bet teoriniuose sociali- 
niuose moksluose, išskyrus ekonomiką, šie mėginimai 
davė beveik vien nusivylimą. Aptariant šias nesėkmes, 

netrukus buvo iškeltas klausimas, ar fizikos metodai 
iš tikrųjų pritaikomi visuomenės mokslams. Ir ar tik 
ne užsispyrėliškas tikėjimas jų pritaikomumu buvo kal- 
tas dėl tokios apgailėtinos šių tyrinėjimų padėties? 

Iš šio klausimo kyla paprasta minties mokyklų, be- 
sidominčių ne tokių sėkmingų mokslų metodais, klasi- 
fikacija. Remdamiesi jų požiūriu į fizikos metodų pri- 
taikomumą, šias mokyklas galime klasifikuoti kaip 
pronatūralistines ar kaip antinatūralistines, vadindami 
jas „pronatūralistinėmis“ ar „pozityviomis“, jei jos pa- 
sisako už fizikos metodų taikymą socialiniams moks- 
lams, ir „antinatūralistinėmis“, jei jos prieštarauja šių 
metodų taikymui. 

Ar metodo tyrinėtojas laikosi antinatūralistinių, ar 
pronatūralistinių doktrinų, ar jis pripažįsta teoriją, su- 
siejančią abi doktrinų rūšis, labiausiai priklauso nuo 
jo požiūrio į aptariamo mokslo pobūdį ir į šio mokslo 
objekto pobūdį. Bet jo pozicija priklauso ir nuo jo po- 
žiūrio į fizikos metodus. Mano įsitikinimu, kaip tik šis 
antrasis dalykas yra pats svarbiausias. Be to, aš ma- 
nau, kad lemiamos daugumos metodologinių diskusijų 
klaidos kyla iš tam tikro klaidingo plačiai paplitusių 
fizikos metodų supratimo. Būtent manau, kad jos kyla 
iš klaidingos loginės teorijų formos interpretacijos, iš 
jų tikrinimo metodo ir iš stebėjimo bei eksperimento 
loginės funkcijos klaidingo traktavimo!. Mano galva, 
šitie klaidingi interpretavimai turi rimtų padarinių, o 
kartais konfliktuojantys argumentai ir doktrinos, ir an- 
tinatūralistinės, ir pronatūralistinės, tiesą sakant, yra 
pagrįstos klaidingu fizikos metodo supratimu. Tačiau 
dabar apsiribosiu tuo, kad paaiškinsiu būdingą požiū- 
rį, kuris susieja abi doktrinų rūšis. 

Šį požiūrį, kurį iš pradžių ketinu paaiškinti, o paskui 
[24 ištraukoje] kritikuoti, aš vadinu „istoricizmu“. Su 
juo dažnai susiduriame per diskusijas dėl socialinių 
mokslų metodo, ir jis dažnai taikomas be kritinės ana- 
lizės ar netgi laikomas savaime suprantamu dalyku. 
Aš išsamiai paaiškinsiu, kaip suprantu „istoricizmą“. 
Pakaks, jei dabar pasakysiu, kad „istoricizmą“ supran- 
tu kaip tokį požiūrį į socialinius mokslus, pagal kurį 
svarbiausias jų tikslas yra istorinis numatymas, pasie- 
kiamas atskleidžiant istorijos evoliuciją lemiančius „rit- 
mus“, „modelius“, dėsnius ar tendencijas. Kadangi esu 
įsitikines, kad šitokios istoricistinės metodo doktrinos 
yra nepatenkinamos teorinių socialinių mokslų (išsky- 
rus ekonomikos teoriją) padėties priežastis, aš, žino- 
ma, negaliu pateikti šių doktrinų nešališkai. Bet aš 
labai stengiausi parodyti istoricizmo pranašumus, kad 
vėlesnė mano kritika būtų pagrįsta. Aš stengiausi isto- 
ricizmą pateikti kaip gerai apgalvotą ir vientisą filoso- 
fiją. Aš nedvejodamas pateikiau tokių jį paremiančių 
argumentų, kurių, kiek man žinoma, nėra iškėlę patys 
istoricistai. Tikiuosi, kad šitaip man pavyko sukurti 
tokią poziciją, kurią verta pulti. Kitaip tariant, aš pa- 
bandžiau patobulinti teoriją, kuri buvo dažnai patei- 
kiama, bet, ko gero, niekada nebuvo visiškai išplėtota. 
Štai kodėl aš sąmoningai pasirinkau kiek neįprastą 
„Istoricizmo“ pavadinimą. Jį vartodamas tikiuosi išveng- 
ti grynai žodinių ginčų: juk niekam, manau, nekils pa- 
gunda suabejoti, kad čia aptariami argumentai iš tik- 
rųjų ir iš esmės priklauso istoricizmui arba ką iš tikrųjų 


ir iš esmės reiškia pats žodis „istoricizmas“. 

II. Istorijos dėsniai 


"Tam tikru požiūriu neeksperimentiniai stebėjimai 
moksle visuomet yra „istorinio“ pobūdžio. Tokie yra 
netgi astronomijos stebėjimai. Faktai, kuriais remiasi 
astronomija, randami observatorijos užrašuose, kurie 
mus informuoja, pavyzdžiui, kad tokią ir tokią dieną 
(valandą, sekundę) toks ir toks asmuo stebėjo tam tikrą 
Merkurijaus planetos padėtį. "Trumpai tariant, jie pa- 
teikia mums „chronologinę įvykių eigos metriką“, arba 
stebėjimų kroniką. 

Panašiai ir sociologijos stebėjimus galima pateikti 
tik kaip politinių ar visuomeninių įvykių kroniką. To- 
kią politinių ir kitų svarbių visuomeninio gyvenimo 
įvykių kroniką paprastai vadiname „istorija“. Istorija 
šia siaurąja prasme yra sociologijos pamatas. 

Būtų juokinga neigti istorijos šia siaurąja prasme, 
kaip visuomenės mokslo empirinio pagrindo, svarbą. 
Tačiau vienas iš būdingų istoricizmo teiginių, glaudžiai 
susijusių su galimybės pritaikyti eksperimentinį meto- 
dą neigimu [žr. taip pat tolesnės ištraukos III skirsnį), 
yra toks: politinė ir visuomeninė istorija yra vienintelis 
empirinis sociologijos šaltinis. Taigi istoricistas įsivaiz- 
duoja sociologiją kaip teorinę ir empirinę discipliną, 
kurios empirinis pagrindas yra vien istorijos faktų kro- 
nika ir kurios tikslas yra daryti prognozes, pageidau- 
tina — plataus masto. Aišku, tos prognozės turi būti 
istorinio pobūdžio, nes jų tikrinimas patyrimu, patvir- 
tinimas ar atmetimas turi būti paliktas ateities istori- 
jai. Taigi, pasak istoricizmo, sociologijos tikslas yra da- 
ryti ir tikrinti plačias istorines prognozes. Trumpai 
tariant, istoricistas teigia, kad sociologija yra teorinė 
istorija. 

Bet kartu istoricistas mano, kad apibendrinimo me- 
todas visuomenės moksle nepritaikomas ir kad mes 
neturime tarti, jog visuomenės gyvenimo vienodumai 
nekintamai galioja erdvėje ir laike, nes paprastai jie 
būdingi tik tam tikram kultūros ir istorijos laikotar- 
piui. Todėl visuomenės dėsniai — jei esama kokių nors 
realių visuomenės dėsnių — privalo būti kiek kitokie 
negu paprasti apibendrinimai, pagrįsti vienodumu. Re- 
alūs visuomenės dėsniai turi galioti „visuotinai“. Ta- 
čiau šitai gali reikšti tik tai, kad jie tinka visai žmoni- 
jos istorijai, apima visus jos laikotarpius, o ne tik kai 
kuriuos iš jų. Bet nesama visuomenės gyvenimo vieno- 
dumų, būdingų ne tik pavieniams laikotarpiams. Taigi 
vieninteliai universaliai galiojantys visuomenės dėsniai 
turi būti tokie dėsniai, kurie susieja vienas įkandin 
kito einančius laikotarpius. "Tai turi būti istorinio vys- 
tymosi dėsniai, kurie lemia perėjimą nuo vieno laiko- 
tarpio prie kito. Štai ką turi galvoje istoricistai, saky- 
dami, kad vieninteliai realūs sociologijos dėsniai yra 
istorijos dėsniai. 


III. Istorinė pranašystė 
ir socialinė inžinerija 


Kaip nurodyta, istorijos dėsniai (jei juos įmanoma 
atrasti) leistų numatyti, nors ir ne tiksliausiai ir deta- 
liausiai, net tolimiausius įvykius. Taigi doktrina, kad 
tikrieji sociologijos dėsniai yra istorijos dėsniai (doktri- 
na, pirmiausia atsiradusi todėl, kad visuomenės gyve- 
nimo vienodumai galioja ribotai), nepriklausomai nuo 
kokių nors pastangų sekti astronomija, veda atgal prie 
„plataus masto prognozių“ idėjos. Be to, ji konkretina 

šią idėją, parodydama, kad tos prognozės turi istorinių 
pranašysčių pobūdį. 

Taigi istoricistas sociologiją paverčia mėginimu iš- 
spręsti seną ateities pranašavimo problemą —- ne tiek 
individo, kiek grupių ir visos žmonijos ateities. Tai yra 
to, kas įvyks, neišvengiamai artėjančių įvykių moks- 
las. Jei toks mėginimas pateikti mums moksliškai ver- 
tingų politinių prognozių pavyktų, tai sociologija pasi- 
rodytų turinti didžiulę vertę politikams, ypač tiems, 
kurių įžvalgumas pranoksta dabarties reikalavimus, 
politikams, turintiems istorinio likimo nuojautą. Tie- 
sa, kai kurie istoricistai tenkinasi numatydami tik ar- 
timiausius šios žmonijos kelionės žingsnius, ir tai la- 
bai atsargiai. Tačiau visus juos sieja viena idėja - kad 
sociologiniai tyrinėjimai turėtų padėti atskleisti politi- 
nę ateitį, šitaip tapdami svarbiausiu toliaregiškos prak- 
tinės politikos instrumentu. 

Pragmatinės mokslo vertės požiūriu mokslinių prog- 
nozių reikšmė yra pakankamai aiški. Tačiau ne visuo- 
met suvokiama, kad galima skirti dvi mokslo progno- 
zių rūšis ir atitinkamai — du praktikos būdus. Mes 
galime numatyti, tarkime, uragano artėjimą, ir tai bus 
prognozė, turinti kuo didžiausią praktinę vertę, nes 
žmonės galės laiku pasislėpti; bet galime numatyti ir 
tai, kad norint, jog pastogė atlaikytų uraganą, ją rei- 
kia pastatyti tam tikru būdu, pavyzdžiui, su gelžbeto- 
nio konstrukcijomis iš šiaurės pusės. 

Akivaizdu, kad šios dvi prognozių rūšys labai skir- 
tingos, nors abi yra labai reikšmingos ir įgyvendina 
šimtmečių senumo svajones. Pirmuoju atveju mums pa- 
sakoma apie įvykį, kuriam sutrukdyti mes nepajėgūs. 
Tokią prognozę aš pavadinsiu „pranašyste“. Jos prak- 
tinė vertė ta, jog Mes perspėjami apie išpranašautą 

įvykį, kad galėtume arba jo išvengti, arba pasitikti jį 
pasiruošę (galbūt padedami antrosios rūšies prognozių). 
Jai priešingos yra kitos rūšies prognozės, kurias ga- 
lime pavadinti technologinėmis, nes tokio pobūdžio prog- 
nozės yra inžinerijos pagrindas. Galima sakyti, kad tai 
konstruktyvios prognozės, parodančios mums žingsnius, 
kuriuos turime žengti, jei norime pasiekti tam tikrų 
rezultatų. Didžioji fizikos dalis (beveik visa, išskyrus 
astronomiją ir meteorologiją) daro tokio tipo progno- 
zes, kurios praktiniu požiūriu gali būti apibūdintos kaip 
technologinės. Skirtumas tarp šių dviejų prognozės rū- 
šių apytikriai sutampa su mažesne ar didesne supla- 
nuoto eksperimento, priešingo paprastam kantriam 
stebėjimui atitinkamame moksle, svarba. Tipiški eks- 
perimentiniai mokslai gali daryti technologines prog- 
nozes, o mokslai, daugiausia besiremiantys neeksperi- 
mentiniais stebėjimais, kuria pranašystes. 
Nenorėčiau, kad susidarytumėte įspūdį, esą aš ma- 
nau, kad visi mokslai ar net visos mokslinės prognozės 
yra iš esmės praktiškos — kad jos būtinai yra arba 
pranašiškos, arba technologinės ir kitokios būti negali. 
Aš tik noriu atkreipti dėmesį į dviejų prognozės rūšių 
1r atitinkamų mokslų skirtumą. Pasirinkdamas termi- 
nus „pranašiškas“ ir „technologinis“, aš noriu atkreipti 
dėmesį į bruožą, išryškėjantį žiūrint pragmatiškai, bet 
mano terminija nereiškia, kad pragmatiškas požiūris 
būtinai pranašesnis už bet kurį kitą ir kad mokslinis 
interesas apsiriboja pragmatiškai svarbiomis pranašys- 
tėmis ir technologinio pobūdžio prognozėmis. Imkime, 
pavyzdžiui, astronomiją, ir turėsime pripažinti, kad jos 
atradimai pirmiausia įdomūs teoriškai, nors ir turi tam 
tikrą pragmatinę vertę; tačiau kaip „pranašystės“ jie 

labai artimi meteorologijos duomenims, kurių vertė 
praktinei veiklai yra akivaizdi. 

Reikia pažymėti, kad šis skirtumas tarp pranašiško 
ir inžinerinio mokslų pobūdžio netapatus skirtumui tarp 
ilgalaikių ir trumpalaikių prognozių. Nors dauguma 
inžinerinių prognozių trumpalaikės, yra ir ilgalaikių 
technologinių prognozių, pavyzdžiui, apie variklio vei- 
kimo laiką. Astronomijos pranašystės gali būti ilgalai- 
kės ir trumpalaikės, o dauguma meteorologijos prana- 
šysčių yra gana trumpalaikės. 

Kaip pamatysime vėliau [kitoje ištraukoje], skirtu- 
mas tarp abiejų šių praktinių tikslų, pranašavimo ir 
inžinerijos, bei atitinkamas skirtumas tarp mokslinių 
teorijų struktūros yra viena svarbiausių metodologinės 
mūsų analizės ypatybių. Dabar aš tik noriu pabrėžti, 
kad istoricistai, vadovaudamiesi savo nuomone, jog so- 
ciologiniai eksperimentai nenaudingi ir neįmanomi, pa- 
sisako už istorinę pranašystę — socialinės, politinės ir 
institucinės raidos pranašavimą — ir prieš visuomenės 
inžineriją kaip praktinį visuomenės mokslų tikslą. Kai 
kuriems istoricistams visuomenės inžinerijos, institu- 
cijų planavimo ir konstravimo idėja siekiant sulaikyti, 
kontroliuoti ar pagreitinti artėjančius visuomenės gy- 
venimo įvykius atrodo visai įmanoma. Kitiems tai at- 
rodytų beveik neįmanomas darbas, nepaisantis fakto, 
kad politinis planavimas, kaip ir visas visuomenės 
gyvenimas, turi būti valdomas aukštesnių istorijos jėgų. 


IV. Istorinės raidos teorija 


Sie apmąstymai atvedė mus prie pačių pagrindinių 
argumentų, kuriuos aš siūlau vadinti „istoricizmu“, ir 

jie pateisina šio pavadinimo pasirinkimą. Tezė yra to- 
kia: visuomenės mokslas yra ne kas kita kaip istorija. 
"Tačiau ne istorija tradicine prasme, kaip vien istorinių 
faktų kronika. Istorija, su kuria istoricistas nori suta- 
patinti sociologiją, žvelgia ne tik atgal, į praeitį, bet ir 
pirmyn, į ateitį. Tai veikiančių jėgų ir pirmiausia vi- 
suomenės raidos dėsnių tyrinėjimas. Atitinkamai ją bū- 
tų galima pavadinti istorijos teorija arba teorine isto- 
rija, nes vieninteliai visuotinai galiojantys visuomenės 
dėsniai yra apibrėžiami kaip istorijos dėsniai. Tai pro- 
ceso, kaitos, raidos dėsniai, o ne tariamų pastovumų 
ar vienodumų pseudodėsniai. Anot istoricistų, sociolo- 
gai turi mėginti surasti bendrą plačių tendencijų, pa- 
gal kurias kinta visuomenės struktūros, idėją. Be to, 
jie turėtų stengtis atskleisti šio proceso priežastis ir 
kitimą sukeliančių jėgų veikimą. Jie turėtų mėginti 
suformuluoti hipotezes apie bendrąsias kryptis, suda- 
rančias visuomenės raidos pagrindą, kad žmonės galė- 
tų prisitaikyti prie artėjančių pokyčių, iš tų dėsnių de- 
dukuodami pranašystes. 

Istoricistinę sociologijos sampratą galima toliau aiš- 
kinti remiantis mano nurodytu dviejų prognozės rūšių 
skirtumu ir su tuo susijusiu dviejų mokslo klasių skir- 
tumu. Kaip istoricistinės metodologijos priešingybę ga- 
lėtume įsivaizduoti metodologiją, skirtą technologiniams 
visuomenės mokslams. Tokia metodologija vestų prie 
bendrų visuomenės gyvenimo dėsnių analizės, atsklei- 
džiančios visus faktus, kurie būtini kiekvienam, sie- 
kiančiam reformuoti visuomenės institucijas. Be abejo, 
tokie faktai egzistuoja. Pavyzdžiui, mes žinome daug 
utopinių sistemų, kurios neįgyvendinamos vien todėl, 
kad nepakankamai atsižvelgia į tokius faktus. Mūsų 
aptariama technologinė metodologija siektų pateikti 

priemones tokioms nerealistinėms konstrukcijoms iš- 
vengti. Ji būtų antiistoricistinė, bet jokiu būdu ne an- 
tiistorinė. Istorinė patirtis jai būtų be galo svarbus in- 
formacijos šaltinis. Tačiau, užuot mėginusi atskleisti 
visuomenės raidos dėsnius, ji ieškotų įvairių dėsnių, 
nurodančių visuomenės institucijų konstravimo 
apribojimus, arba kokių nors kitų bendrybių (nors, pa- 
sak istoricistų, jos neegzistuoja). 

Be jau aptartų kontrargumentų, istoricistas dar ir 
kitaip abejos tokios socialinės technologijos galimybe 
ir nauda. Tarkime, pasakys jis, kad visuomenės inži- 
nierius sukūrė naujos visuomenės struktūros planą, 
pagrįstą jūsų įsivaizduojama sociologija. Mes manome, 
jog toks planas bus ir praktiškas, ir realistinis tuo at- 
žvilgiu, kad jis neprieštarauja žinomiems visuomenės 
gyvenimo faktams ir dėsniams, ir netgi darome prie- 
laidą, kad šį planą paremia lygiai taip pat įgyvendina- 
mas tolesnis esamos visuomenės transformavimo į nau- 
ją struktūrą planas. Netgi ir tokiu atveju istoricistiniai 
argumentai gali parodyti, kad neverta tokį planą išsa- 
miau svarstyti. Jis vis tiek bus nerealistinė ir utopinė 
svajonė todėl, kad nepaiso istorinės raidos dėsnių. So- 
cialines revoliucijas sukelia ne racionalūs planai, o so- 
cialinės jėgos, pavyzdžiui, interesų konfliktai. Sena idėja 
apie galingą valdovą filosofą, kuris įgyvendintų tam 
tikrus gerai apgalvotus planus, — tai pasaka, sukurta 
aristokratų žemvaldžių labui. Demokratinis šios pasa- 
kos atitikmuo yra prietaras, kad racionaliais argumen- 
tais galima įtikinti pakankamai daug geros valios 
žmonių imtis planingos veiklos. Istorija rodo, kad vi- 
suomenės tikrovė visiškai kitokia. Kad ir kokios geros 
būtų teorinės konstrukcijos, jos nelemia istorijos rai- 
dos, nors tokios schemos kartu su daugeliu kitų ne 

tokių racionalių (ar netgi gana iracionalių) veiksnių ir 
galėtų turėti tam tikrą įtaką. Net jeigu toks racionalus 
planas ir sutampa su stiprių grupių interesais, jis nie- 
kuomet nebus įgyvendintas taip, kaip buvo numatyta, 
nors kova dėl jo įgyvendinimo tokiu atveju taptų esmi- 
niu istorinio proceso veiksniu. Realus rezultatas visuo- 
met labai skirsis nuo racionalios konstrukcijos. Jis vi- 
suomet bus momentinio besigrumiančių jėgų junginio 
rezultatas. Negana to, racionalaus planavimo padarinys 
jokiomis aplinkybėmis netaps stabilia struktūra, nes 
jėgų balansas turi tendenciją keistis. Bet kokia visuo- 
menės inžinerija, kad ir kaip didžiuotųsi savo realiz- 
mu ir mMoksliškumu, yra pasmerkta likti utopine 
svajone. 

Iki šiol, toliau aiškins istoricistas, argumentai buvo 
nukreipti prieš praktinį visuomenės inžinerijos, parem- 
tos tam tikrais teoriniais visuomenės mokslais, gali- 
mumą, o ne prieš pačią tokio mokslo idėją. Šį argu- 
mentą galima lengvai išplėsti, kad jis patvirtintų esant 
negalimą technologinio pobūdžio teorinį visuomenės 
mokslą. Mes matėme, kad praktinės inžinerijos suma- 
nymai dėl labai svarbių sociologinių faktų ir dėsnių 
turi būti pasmerkti nesėkmei. Tačiau iš to išplaukia 
ne tik tai, kad toks sumanymas neturi praktinės ver- 
tės, bet ir tai, kad jis teoriškai nepagrįstas, nes nepai- 
so vienintelių tikrai svarbių visuomenės dėsnių, raidos 
dėsnių. „Mokslas“, kuriuo jis tariamai pagrįstas, ko ge- 
ro, taip pat neatsižvelgė į tuos dėsnius, nes antraip jis 
niekuomet nebūtų sukūręs pagrindo tokioms nerealis- 
tinėms konstrukcijoms. Kiekvienas visuomenės moks- 
las, kuris neaiškina, kad racionalus visuomenės kon- 
stravimas negalimas, yra visiškai aklas svarbiausiems 
visuomenės gyvenimo faktams ir neįžvelgia vieninte- 

lių tikrai galiojančių ir svarbių visuomenės dėsnių. Taigi 
visuomenės mokslai, siekiantys pagrįsti visuomenės in- 
žineriją, negali būti derami visuomenės faktų aprašy- 
mai. Jie savaime negalimi. 

Istoricistas teigia, kad, be šios ryžtingos kritikos, 
yra dar ir kitų priežasčių technologinei sociologijai at- 
mesti. Pavyzdžiui, viena priežasčių yra ta, kad ji neat- 
sižvelgia į tokius visuomenės raidos aspektus kaip 
naujumo atsiradimas. Mintis, kad mes racionaliai, 
moksliniu pagrindu galime sukurti naujas visuomenės 
struktūras, leidžia ir teigti, kad įmanoma sukurti nau- 
ją visuomenės raidos laikotarpį daugiau ar mažiau tiks- 
liai taip, kaip planavome. Tačiau jei planas yra grin- 
džiamas mokslu, aprėpiančiu visuomenės gyvenimo 
faktus, jis gali aiškinti vien kombinacijų naujumą, o 
ne tikrai naujus bruožus*?. Bet mes žinome, kad kiek- 
vienas naujas periodas turės savo esminį naujumą — 
šis argumentas kiekviena detalų planavimą padaro 
bergždžią, o juo pagrįstą mokslą —- klaidingą. 

Šie istoricistiniai svarstymai gali būti taikomi vi- 
siems visuomenės mokslams, taip pat ir ekonomikai. 
Taigi ir ekonomika negali mums duoti jokios vertingos 
informacijos apie visuomenės reformavimą. Tik pseu- 
doekonomika gali siekti pasiūlyti racionalaus ekono- 
minio planavimo pamatą. Tikrai mokslinė ekonomika 
tegali padėti atskleisti varomąsias ekonomikos raidos 
įvairiais istorijos laikotarpiais jėgas. Ji gali mums pa- 
dėti numatyti būsimų laikotarpių kontūrus, bet nepa- 
jėgi padėti išplėtoti ir įgyvendinti jokio detalaus plano 
jokiam naujam laikotarpiui. Kas tinka kitiems visuo- 
menės mokslams, turi tikti ir ekonomikai. Jos galuti- 
nis tikslas tegali būti „atskleisti ekonominį žmonių vi- 
suomenės judėjimo dėsnį“ (Marxas). 

V. Istoricizmo kritika: 
ar egzistuoja evoliucijos dėsnis? 


Įsitikinimas, kad visuomenės mokslų užduotis - ats- 
kleisti visuomenės evoliucijos dėsnį siekiant prognozuoti 
jos ateitį, galėtų būti apibūdintas kaip pagrindinė isto- 
ricistinė doktrina. Juk kaip tik požiūris, kad visuome- 
nė plėtojasi periodais, sukuria kintančio visuomenės ir 
nekintančio fizinio pasaulių kontrastą, o kartu ir anti- 
natūralizmą. Kita vertus, kaip tik šis požiūris sukuria 
pronatūralistinį — ir scientistinį — tikėjimą vadinamai- 
siais „natūraliais sekos dėsniais“, tikėjimą, apie kurį 
Comte'o ir Millio laikais būtų buvę manoma, kad jis 
remiamas ilgalaikių astronominių prognozių, o kiek vė- 
liau — darvinizmo. Išties dabartinę istoricizmo madą 
galima laikyti vien dalimi evoliucionizmo mados, filo- 
sofijos, kurios įtaka daugiausia kyla iš kiek sensacingo 
puikios mokslinės hipotezės apie Žemės gyvūnų ir au- 
galų įvairių rūšių istoriją ir senesnės metafizinės te- 
orijos, kuri, beje, pasirodė esanti įsitvirtinusio religi- 
nio tikėjimo dalis4, susikirtimo. 

Tai, ką mes vadiname evoliucijos hipoteze, yra dau- 
gybės biologinių ir paleontologinių stebėjimų - pavyz- 
džiui, įvairių rūšių ir genčių tam tikrų panašumų - 
paaiškinimas prielaida apie bendrą giminiškų formų 
kilmę?. Ši hipotezė nėra visuotinis dėsnis, nors tam 
tikri visuotiniai gamtos dėsniai, kaip paveldimumo, išsi- 
skyrimo ir mutacijos dėsniai, kartu su ja sudaro šį 
aiškinimą. Ji veikiau turi tam tikro (singuliarinio ar 
specifinio) istorinio teiginio pobūdį. (Tai tokio pat sta- 
tuso teiginys kaip ir istorinis teiginys „Charlesas Dar- 
winas ir Francisas Galtonas turėjo bendrą senelį“.) Fak- 
tą, kad evoliucijos hipotezė nėra visuotinis gamtos 


391 


IV. SOCIALINĖ FILOSOFPFIJA 


dėsnis, bet dalinis (ar, tiksliau sakant, singuliarinis) 
istorinis teiginys apie tam tikrų žemės augalų ir gyvū- 
nų kilmę, šiek tiek užtemdo tas faktas, jog terminas 
„hipotezė“ yra taip dažnai vartojamas apibūdinant vi- 
suotinius gamtos dėsnius. Bet nereikia pamiršti, kad 
mes gan dažnai šį terminą vartojame ir kita prasme. 
Pavyzdžiui, tikrai būtų teisinga pirminę medicininę 
diagnozę apibūdinti kaip hipotezę, nors tokia hipotezė 
yra veikiau singuliarinio ir istorinio, o ne visuotinio 
dėsnio pobūdžio. Kitaip tariant, tai, kad visi gamtos 
dėsniai yra hipotezės, neturi atitraukti mūsų dėmesio 
nuo to fakto, kad ne visos hipotezės yra dėsniai ir, 
negana to, kad istorinės hipotezės paprastai yra ne 
visuotiniai, bet singuliariniai teiginiai apie tam tikrą 
atskirą įvykį ar tokių įvykių grupę. 

Bet ar gali būti evoliucijos dėsnis? Ar egzistuoja 
mokslinis dėsnis ta prasme, kokią nurodė T. H. Huxley 
rašydamas: „Neryžtingas yra tas filosofas, kuris <...> 
abejoja, kad mokslą anksčiau ar vėliau <...> užvaldys 
organinių formų evoliucijos dėsnis — tos didžiulės prie- 
žasčių ir padarinių grandinės, kurios grandys yra vi- 
sos organinės formos, senosios ir šiuolaikinės, nekin- 
tančios tvarkos dėsnis <...>“9? 

Tikiu, kad atsakymas į šį klausimą yra „Ne“ ir kad 
evoliucijos „nekintančios tvarkos“ dėsnio paieškos tik- 
riausiai negali tilpti į mokslinio metodo — tiek biologi- 
jos, tiek sociologijos — sritį. Mano paaiškinimas labai 
paprastas. Gyvybės žemėje ar žmonių visuomenės evo- 
liucija yra unikalus istorinis procesas. Galime daryti 
prielaidą, kad toks procesas vyksta pagal įvairiausius 
priežastinius dėsnius, pavyzdžiui, mechanikos, chemi- 
jos, paveldimumo, išsiskyrimo, natūraliosios atrankos 
ir kitus. Tačiau jo aprašymas yra ne dėsnis, o tik singu- 

liarinis istorinis teiginys. Visuotiniai dėsniai teigia ko- 
kią nors nekintančią tvarką, kaip pasakė Huxley, t. y. 
visų tam tikros rūšies procesų tvarką; ir nors nėra 
jokios priežasties sutrukdyti vieno konkretaus atvejo 
stebėjimui sukelti mums norą suformuluoti visuotinį 
dėsnį arba, jei mus lydėtų sėkmė, atskleisti tiesą, tačiau 
yra aišku, kad kiekvienas dėsnis, suformuluotas vie- 
naip ar kitaip, turi būti patikrintas naujais atvejais 
pirmiau, negu kad mokslas pradės rimtai į jį žiūrėti. 
Bet negalime tikėtis patikrinti visuotinę hipotezę ar 
rasti mokslui priimtiną gamtos dėsnį, jei visiems lai- 
kams apsiribosime vieno unikalaus proceso stebėjimu. 
Vieno unikalaus proceso stebėjimas nepadės mums nu- 
matyti būsimos jo raidos. Kruopščiausias vieno besi- 
vystančio vikšro stebėjimas neleis numatyti jo virtimo 
drugeliu. Pritaikydamas žmonių visuomenės istorijai — 
o kaip tik tai mums čia labiausiai rūpi — H. A. L. Fis- 
heris mūsų argumentą suformulavo tokiais žodžiais: 
„Žmonės <...> istorijoje įžiūrėdavo intrigą, ritmą, iš 
anksto nustatytą modelį <...> Aš tematau vieną neti- 
kėtumą po kito <...>, tik vieną ryškų faktą, kurio, kaip 
unikalaus, negalima niekaip apibendrinti <...>“! 
Kaip galima atremti šį prieštaravimą? Tie, kurie 
pripažįsta evoliucijos dėsnį, iš esmės laikosi dviejų po- 
žiūrių. Jie gali, pirma, neigti mūsų teiginį, kad evoliu- 
cijos procesas unikalus, arba, antra, teigti, kad evoliu- 
cijos procese, net jeigu jis unikalus, įmanoma įžiūrėti 
tendenciją, kryptį ar pakraipą ir suformuluoti šią ten- 
denciją nusakančią hipotezę bei patikrinti ją būsima 
patirtimi. Abu šie požiūriai neprieštarauja vienas kitam. 
Pirmasis požiūris remiasi be galo sena mintimi, kad 
gimimo, kūdikystės, jaunystės, brandos, senatvės bei 
mirties ciklas būdingas ne tik individualiems gyvūnams 

ir augalams, bet ir visuomenėms, rasėms, gal net „vi- 
sam pasauliui“. Apie šią doktriną aš tik pasakysiu, 
kad tai tėra viena iš daugybės metafizinių teorijų, ta- 
riamai patvirtintų faktais, kurie, įdėmiau pasižiūrė- 
jus, pasirodo esą parinkti remiantis tomis pačiomis te- 
orijomis, kurias jie turėtų patikrinti. 

Kai dėl antrojo požiūrio, t. y. įsitikinimo, kad įma- 
noma išskirti 17 ekstrapoliuoti evoliucinio judėjimo 
kryptį ar pakraipą, pirmiausia galima paminėti, jog 
šis įsitikinimas padarė įtaką kai kurioms ciklinėms 
hipotezėms, atstovaujančioms pirmajam požiūriui, ir 
buvo naudojamas joms paremti. Tačiau pačios visuo- 
menės judėjimo idėja — idėja, kad visuomenė, kaip fi- 
zinis kūnas, gali judėti kaip visuma tam tikru keliu ir 
tam tikra kryptimi — yra tik holistinė painiava". Kon- 
kretesnė viltis, kad mes galime vieną gražią dieną at- 
rasti „visuomenės judėjimo dėsnius“, kaip Newtonas 
atrado fizinių kūnų judėjimo dėsnius, yra tik šių nesu- 
sipratimų rezultatas. Kadangi nesama jokio visuome- 
nės judėjimo, kokia nors prasme panašaus ar analogiš- 
ko fizinių kūnų judėjimui, tokių dėsnių negali būti. 

Tačiau reikia pasakyti, jog sunku abejoti visuome- 
nės pokyčių krypčių ar tendencijų egzistavimu: kiek- 
vienas statistikas gali apskaičiuoti tokias kryptis. Ar 
šios kryptys palyginamos su Newtono inercijos dėsniu? 
Atsakymas toks: kryptys egzistuoja arba, tiksliau 
sakant, krypčių egzistavimo prielaida neretai yra nau- 
dinga statistinė priemonė. Tačiau kryptys nėra dėsniai. 
Teiginys apie krypties egzistavimą yra egzistencinis, o 
ne universalus. (Kita vertus, universalus dėsnis netei- 
gia egzistavimo — priešingai, kaip bus parodyta [24 
ištraukos I skirsnyje), jis teigia kurio nors dalyko ne- 
galimumą!?.) Teiginys, tvirtinantis, kad tam tikru lai- 

ku ir tam tikroje vietoje egzistuoja tam tikra kryptis, 
būtų singuliarinis istorinis teiginys, o ne visuotinis dės- 
nis. Praktinė šios loginės situacijos reikšmė gana svar- 
bi: nors galime mokslines prognozes pagrįsti dėsniais, 
bet negalime (tai žino kiekvienas atsargus statistikas) 
jų pagrįsti vien krypčių egzistavimu. Kryptis (vėl gali- 
me kaip pavyzdį paimti gyventojų skaičiaus augimą), 
trukusi šimtus ir netgi tūkstančius metų, gali pasi- 
keisti per dešimtmetį ar net greičiau. 

Svarbu pažymėti, kad dėsniai ir kryptys yra iš es- 
mės skirtingi dalykai. (Tačiau dėsnis gali tvirtinti, kad 
tam tikromis aplinkybėmis (pradinėmis sąlygomis) ga- 
li būti atrastos tam tikros kryptys; maža to, šitaip pa- 
aiškinus kryptį, įmanoma formuluoti dėsnį, atitinkan- 
tį tą kryptį. Nėra abejonės, kad įprotis painioti dėsnius 
ir kryptis kartu su intuityviu krypčių (tokių kaip tech- 
nologinė pažanga) stebėjimu įkvėpė pagrindines evo- 
liucionizmo ir istoricizmo doktrinas, teigiančias neper- 
maldaujamus biologinės evoliucijos ir negrįžtamus 
visuomenės judėjimo dėsnius. Tokia pat painiava ir 
intuicija taip pat įkvėpė Comte'o sekos dėsnių doktri- 
ną, kuri vis dar labai įtakinga. 

Nuo Comte'o ir Millio laikų žinomas koegzistencijos 
dėsnių, tariamai atitinkančių statiką, ir sekos dėsnių, 
tariamai atitinkančių dinamiką, skirtumas gali būti 
interpretuojamas racionaliai, t. y. kaip dėsnių, nesusi- 
jusių su laiko sąvoka, ir dėsnių, į kurių formuluotę 
laikas įeina (pavyzdžiui, tai dėsniai, aiškinantys grei- 
tį), skirtumas!!. Bet Comte'as ir jo šalininkai turėjo 
mintyje ką kita. Kalbėdamas apie sekos dėsnius, Com- 
te'as turėjo galvoje dėsnius, apibrėžiančius „dinamiš- 
kos“ reiškinių grandinės seką ta tvarka, kuria mes juos 
stebime. Dabar svarbu suvokti, kad „dinamiški“ sekos 

dėsniai, kaip juos suprato Comte'as, neegzistuoja. Jie 
tikrai neegzistuoja dinamikoje. (Aš turiu galvoje dina- 
miką.) Artimiausia jiems gamtos mokslų srityje — jis 
greičiausiai tai ir turėjo galvoje —- yra natūralus metų 
laikų, mėnulio fazių, užtemimų kartojimosi periodiš- 
kumas ar galbūt švytuoklės svyravimas. Tačiau tokie 
periodiškumai, kuriuos fizikai vadintų dinamiškais 
(nors ir stacionariniais), Comte'o supratimu, veikiau 
būtų „statiški“, o ne „dinamiški“, ir kiekvienu atveju 
juos būtų sunku vadinti dėsniais (nes jie priklauso nuo 
ypatingų sąlygų, vyraujančių Saulės sistemoje). Aš va- 
dinsiu juos „sekos kvazidėsniais“. 

Svarbiausias dalykas štai koks: nors galima sakyti, 
kad kiekviena reali reiškinių seka vyksta pagal gam- 
tos dėsnius, svarbu suprasti, kad praktiškai jokia, tar- 
kim, trijų ar daugiau priežastingai susijusių konkrečių 
įvykių seka nevyks pagal tam tikrą vieną gamtos dėsnį. 
Jei vėjas papurtys medį ir Newtono obuolys nukris ant 
žemės, niekas neneigs, kad tuos įvykius galima nusa- 
kyti priežastinių dėsnių sąvokomis. Bet nėra vieno dės- 
nio, tokio kaip traukos dėsnis, ir net vieno dėsnių kom- 
plekto, kuriuo būtų galima nusakyti realią ar konkrečią 
priežastiniais ryšiais susijusių įvykių seką: be traukos 
dėsnio, mums reikėtų atsižvelgti dar ir į dėsnius, pa- 
aiškinančius vėjo jėgą, trūkčiojantį šakos judėjimą, tem- 
pimą obuolio kotelyje, obuolio sutrenkimą, cheminius 
procesus, atsiradusius dėl šio sutrenkimo, ir t. t. Min- 
tis, kad kiekvieną konkrečią įvykių seką (išskyrus to- 
kius pavyzdžius, kaip švytuoklės judėjimas ar Saulės 
sistema) galima nusakyti ar paaiškinti kokiu nors vie- 
nu dėsniu ar dėsnių rinkiniu, yra paprasčiausia klai- 
da. Nėra nei sekos, nei evoliucijos dėsnių. 

Tačiau Comte'as ir Millis į savo istorinius sekos dės- 
nius žiūrėjo kaip į dėsnius, lemiančius istorinių įvykių 
seką realaus jų įvykimo tvarka. Šitai galima matyti iš 
to, kaip Millis kalba apie metodą, kurį „sudaro pastan- 
gos tyrinėjant ir analizuojant bendrus istorijos faktus 
atrasti <...> pažangos dėsnį, kuris, kartą patvirtintas, 
turi <...> padėti mums numatyti ateities įvykius, pa- 
našiai kaip algebroje po keleto begalinės aibės dydžių 
galime nustatyti jų dėsningumo principą ir numatyti 
likusią aibės dalį iki bet kurio pageidaujamo dydžio“. 
Pats Millis kritiškai žiūri į šį metodą, bet jo kritika 
visiškai pripažįsta galimybę atrasti sekos dėsnius, ana- 
logiškus matematinės sekos dėsniams, nors jis ir abe- 
joja, ar „sekos tvarka <...> kurią mums pateikia istori- 
ja“, gali būti pakankamai „griežtai nekintama“, kad 
būtų galima ją lyginti su matematine seka!?. 

Taigi dabar pamatėme, kad nėra dėsnių, lemiančių 
tokios „dinaminės“ įvykių eigos seką!“. Kita vertus, to- 
kios „dinamiško“ pobūdžio kryptys yra įmanomos, pa- 
vyzdžiui, toks yra gyventojų skaičiaus augimas. Taigi 
galima įtarti, kad kaip tik tokias kryptis turėjo galvoje 
Millis, kalbėdamas apie „sekos dėsnius“. Tai patvirti- 
na pats Millis savo istorinės pažangos dėsnius nusaky- 
damas kaip tendenciją. Aptardamas šį „dėsnį“, jis iš- 
reiškia „įsitikinimą <...> kad bendra tendencija yra ir 
bus, išskyrus atsitiktines ir laikinas išimtis, gerėjimo 
tendencija — tendencija geresnės ir laimingesnės būse- 
nos link. Tai <...> yra <...> mokslo teorema“ (t. y. vi- 
suomenės mokslo). Tai, kad Millis rimtai svarsto klau- 
simą, ar „Žmonių visuomenės reiškiniai“ sukasi „orbita“, 


«14 


ar juda progresyviai, „trajektorija“'“, atitinka šį funda- 


mentalų dėsnių ir krypčių painiojimą, taip pat ir 


397 


IV. SOCIALINĖ FILOSOFIJA 


holistinę idėją, jog visuomenė kaip visuma gali „judėti“ 
kaip, tarkime, planeta. 

Norėdamas išvengti nesusipratimų, paaiškinsiu, kad 
manau, jog ir Comte'o, ir Millio įnašas į mokslo filoso- 
fiją ir metodologiją didžiulis; turiu galvoje ypač Com- 
te'o dėmesį dėsniams ir mokslinei prognozei, jo esen- 
cialistinės priežastingumo teorijos kritiką ir jo bei Millio 
mokslinio metodo bendrumo doktriną. Tačiau jų istori- 
nės sekos dėsnių doktrina yra, mano įsitikinimu, ne ką 
geresnė už klaidingai vartojamų metaforų rinkinį. 


24. DALINĖ SOCIALINĖ INŽINERIJA 
(1944) 


I. Technologinis požiūris į sociologiją 


Aptariant istoricizmą, metodo doktriną, su kuria aš 
nesutinku, bus naudinga pirmiausia trumpai aptarti 
metodus, kuriuos aš laikau sėkmingais ir kuriuos re- 
komenduoju toliau dar sąmoningiau plėtoti, kad skai- 
tytojams atskleisčiau savo šališkumą ir paaiškinčiau 
požiūrį, kuriuo remiasi manoji kritika. Dėl patogumo 
tuos metodus aš vadinu „daline technologija“. 

Terminas „visuomenės technologija“ (ir juolab „vi- 
suomenės inžinerija“, kurį vartosime kitame skirsnyje) 
veikiausiai sukels įtarumą ir atstums tuos, kuriems jis 
primena kolektyvistinių planuotojų, o gal net „techno- 
kratų“, „visuomenės eskizus“. Aš suvokiu šį pavojų ir 
todėl pridėjau žodį „dalinė“, kad išvengčiau nepagei- 
daujamų asociacijų ir išreikščiau savo įsitikinimą, jog 
„dalinis krapštinėjimasis“ (kaip jis kartais vadinamas) 
kartu su kritine analize yra pagrindinis būdas siekti 
praktinių tiek visuomenės, tiek gamtos mokslų rezul- 
tatų. Visuomenės mokslai labai išsiplėtojo dėl pasiūly- 
mų gerinti visuomenę kritikos, arba, tiksliau sakant, 
dėl pastangų išsiaiškinti, ar tam tikras ekonominis ar 
politinis veiksmas sukels pageidaujamą ar laukiamą 
rezultatą, ar ne!. Štai tokį požiūrį, kurį išties galima 

vadinti klasikiniu, aš turiu galvoje, kalbėdamas apie 
technologinį požiūrį į visuomenės mokslą arba apie „da- 
linę visuomenės technologiją“. 

Technologinės problemos visuomenės mokslo srityje 
gali būti „privataus“ arba „viešo“ pobūdžio. Pavyzdžiui, 
verslo administravimo technologijų arba gerinamų dar- 
bo sąlygų poveikio gamybos rezultatui analizė priklau- 
so pirmajai grupei. Kalėjimų reformos poveikio, visuo- 
tinio sveikatos draudimo, kainų stabilizavimo per 
teismą ar naujų importo mokesčių įvedimo ir t. t. po- 
veikio, tarkime, pajamų sulyginimui analizė priklauso 
antrajai grupei, taip pat ir kai kurie svarbiausi prak- 
tiniai nūdienos klausimai, kaip prekybos ciklų kontro- 
liavimo galimybė arba klausimas, ar centralizuotas 
„planavimas“, kaip valstybinis gamybos valdymas, su- 
derinamas su efektyvia demokratine administracijos 
kontrole, arba klausimas, kaip eksportuoti demokra- 
tiją į Artimuosius Rytus. 

Praktinio technologinio požiūrio pabrėžimas nereiš- 
kia, kad turėtų būti atmesta kokia nors teorinė proble- 
ma, galinti iškilti analizuojant praktines problemas. 
Priešingai, vienas svarbiausių dalykų yra tas, kad tech- 
nologinis požiūris gali pasirodyti esąs vaisingas iške- 
liant grynai teorinio pobūdžio problemas. Tačiau tech- 
nologinis požiūris ne tik padeda mums išspręsti 
fundamentalių problemų pasirinkimo uždavinį, bet ir 
drausmina spekuliatyvinius mūsų polinkius (kurie, ypač 
sociologijos srityje, gali mus nuvesti į metafizikos 
valdas), nes verčia mus savo teorijas priderinti prie 
tam tikrų standartų, kaip kad aiškumo ir praktinio 
patikrinamumo standartai. Savo požiūrį į technologinį 
traktavimą gal išreikšiu sakydamas, kad sociologija (ir 
gal net visuomenės mokslai apskritai) turėtų ieškoti 

ne tiek „savojo Darwino ar Newtono“2, kiek veikiau 
savojo Galileiaus ar Pasteuro. 

Ši ir ankstesnės mano užuominos [23 ištraukos I 
skirsnyje] apie visuomenės ir gamtos mokslų metodų 
panašumą veikiausiai sukels tokį pat priešinimąsi, kaip 
ir mūsų pasirinkti terminai „visuomenės technologija“ 
ir „visuomenės inžinerija“ (nepaisant svarbaus patiks- 
linimo, kurį išreiškia žodis „dalinė“). Tad gal man de- 
rėtų pasakyti, kad aš išties vertinu kovos su dogma- 
tiniu metodologiniu natūralizmu arba, vartojant 
profesoriaus Hayeko terminą, „scientizmu“, svarbą. Vis 
dėlto nesuprantu, kodėl neturėtume remtis šia analo- 
gija tiek, kiek ji vaisinga, nors ir pripažindami, kad ji 
buvo labai netikusiai naudojama ir pateikiama tam 
tikruose sluoksniuose. Be to, vargu ar pasiūlysime stip- 
resnį argumentą prieš tuos dogmatiškus natūralistus 
nei tas, kuris parodo, kad kai kurie iš jų puolamų me- 
todų yra iš esmės tokie pat kaip ir tie, kurie naudoja- 
mi gamtos mokslų. 

Iš pirmo žvilgsnio tam, ką mes vadiname technolo- 
giniu požiūriu, prieštarauja tai, kad jis implikuoja „ak- 
tyvistinę“ poziciją visuomenės santvarkos atžvilgiu ir 
todėl gali mus nuteikti prieš antiintervencionistinį ar- 
ba „pasyvistinį“ požiūrį, pagal kurį jeigu mes nepaten- 
kinti egzistuojančiomis socialinėmis ar ekonominėmis 
sąlygomis, tai tik todėl, kad nesuprantame, kaip jos 
veikia ir kodėl aktyvus kišimasis reikalus gali tik pa- 
bloginti. Prisipažįstu, kad aš išties nejaučiu simpatijos 
tam „pasyvistiniam“ požiūriui ir dargi manau, jog vi- 
suotinio antiintervencionizmo politika yra nepagrįsta 
net grynai logiškai, nes jos rėmėjai yra linkę rekomen- 
duoti politinį kišimąsi, kurio tikslas — drausti kišimąsi. 
Tačiau technologinis požiūris pats savaime šiuo klau- 

simu yra neutralus (kaip ir turėtų išties būti) ir visiš- 
kai nėra nesuderinamas su antiintervencionizmu. Prie- 
šingai, aš manau, kad antiintervencionizmas apima 
technologinį požiūrį. Tvirtinti, kad intervencionizmas 
blogina reikalus — vadinasi, sakyti, kad tam tikri po- 
litiniai veiksmai neduos tam tikrų rezultatų, t. y. pa- 
geidaujamų rezultatų; ir vienas būdingiausių kiekvie- 
nos technologijos uždavinių yra nurodyti, ko negalima 
pasiekti. 

Šį klausimą verta aptarti smulkiau. Kaip jau esu 
parodęs kitur*, kiekvieną gamtos dėsnį galima išreikš- 
ti teigiant, kas negali atsitikti, t. y. patarlės „Sietu 
vandens nepaneši“ formos sakiniu. Pavyzdžiui, energi- 
jos tvarumo dėsnį galima nusakyti taip: „Amžinai vei- 
kiančio variklio nesukursi“, o entropijos dėsnį — „Ne- 
įmanoma pagaminti mašinos, kuri būtų šimtu procentų 
efektyvi“. Toks gamtos dėsnių formulavimas akivaiz- 
džiai parodo technologinę jų reikšmę ir todėl gali būti 
pavadintas „technologine“ gamtos dėsnių forma. Jei da- 
bar pagalvosime apie antiintervencionizmą, tai iškart 
pamatysime, kad jį galima nusakyti tokios formos sa- 
kiniu: „Tokių ir tokių rezultatų nepasieksi“ arba gal- 
būt: „Tokių ir tokių rezultatų be tokių ir tokių jų su- 
keliamų padarinių nepasieksi“. Bet tai rodo, kad 
antiintervencionizmą galima pavadinti tipiška techno- 
logine doktrina. 

Aišku, ji nėra vienintelė visuomenės mokslo srityje. 
Priešingai, mūsų analizė reikšminga tuo, kad atkrei- 
pia dėmesį į tikrai esminį gamtos ir visuomenės moks- 
lų panašumą. Aš turiu galvoje sociologinių dėsnių ar 
hipotezių, analogiškų gamtos dėsniams ar hipotezėms, 
egzistavimą. Kadangi tokių sociologinių dėsnių ar hi- 
potezių (kitokių negu vadinamieji „istorijos dėsniai“) 

4. aš dabar pa- 


egzistavimu neretai būdavo abejojama 
teiksiu keletą pavyzdžių: „Neįmanoma įvesti žemės ūkio 
tarifų ir kartu sumažinti gyvenimo išlaidų“; „Industri- 
nėje visuomenėje neįmanoma organizuoti vartotojų 
spaudimo grupių taip efektyviai, kaip galima organi- 
zuoti tam tikras gamintojų spaudimo grupes“; „Cen- 
tralizuotai planuojamoje visuomenėje neįmanoma kai- 
nų sistema, kuri vykdytų pagrindines konkurencinių 
kainų funkcijas“; „Neįmanoma pasiekti, kad visi turė- 
tų darbą, nesukeliant infliacijos“. Kita pavyzdžių gru- 
pė gali būti iš jėgos politikos srities: „Neįmanoma pra- 
dėti politinių reformų nesukeliant tam tikrų atgarsių, 
nepageidaujamų siekiamų tikslų požiūriu“ (taigi tikėki- 
tės jų); „Neįmanoma pradėti politinės reformos nesu- 
stiprinant opozicinių jėgų proporcingai reformos mas- 
tui“ (tai galima laikyti teiginio „Visuomet egzistuoja 
tam tikri interesai, susiję su status guo“ technologiniu 
rezultatu); „Neįmanoma įvykdyti revoliucijos nesuke- 
liant reakcijos“. Prie šių pavyzdžių galime pridėti dar 
du, pavadindami juos „Platono revoliucijų dėsniu“ (iš 
aštuntos Valstybės knygos) bei „Lordo Actono korupci- 
jos dėsniu“: „Neįmanoma sėkminga revoliucija, jei val- 
dančioji klasė nesusilpninta vidinės kovos ar pralai- 
mėjimo kare“; „Neįmanoma duoti žmogui galios kitų 
žmonių atžvilgiu nesukeliant jam pagundos nederamai 
naudotis ta galia — pagundos, kuri, galima sakyti, di- 
dėja sulig suteikta galia ir kuriai atsispirti pajėgia la- 


“. Čia nieko neužsimenama apie turi- 


bai nedaugelis 
mus įrodymus, remiančius šias hipotezes, kurių 
formuluotes tikrai galima gerokai tobulinti. Tai tėra 
pavyzdžiai teiginių, kuriuos aptarti ir pagrįsti gali mė- 


ginti dalinė technologija. 

II. Dalinė ir utopinė inžinerija 


Nepaisydamas nepageidaujamų asociacijų, susijusių 
su terminu „inžinerija“?, aš vartosiu „dalinės socialinės 
inžinerijos“ terminą dąlinės technologijos rezultatų 
praktiniam pritaikymui apibūdinti. Šis terminas tin- 
ka, nes reikia pavadinimo, apimančio tiek visuome- 
ninę, tiek privačią veiklą, kuri, norėdama pasiekti tam 
tikrą tikslą, sąmoningai pritaiko visas turimas techno- 
logines žinias (įskaitant, jei jį įmanoma gauti, žinojimo 
ribų žinojimą, kaip paaiškinta ankstesnėje pastaboje). 
Dalinė socialinė inžinerija, kaip ir fizikinė inžinerija, 
teigia, kad tikslai yra už technologijos ribų. (Visa, ką 
technologija gali pasakyti apie tikslus — tai ar jie su- 
derinami vienas su kitu ir ar įmanoma juos įgyvendin- 
ti.) "Tuo ji skiriasi nuo istoricizmo, kuris žmogaus veik- 
los tikslus laiko priklausomais nuo istorinių jėgų, taigi 
esančiais jo kompetencijoje. 

Kaip pagrindinis fizikinės inžinerijos tikslas yra kur- 
ti, modeliuoti ir prižiūrėti mašinas, taip dalinės vi- 
suomenės inžinerijos tikslas yra kurti, rekonstruoti ir 
valdyti jau egzistuojančias visuomenės institucijas. Ter- 
minas „visuomenės institucija“ čia vartojamas labai pla- 
čia prasme, apimančia tiek privataus, tiek visuomeni- 
nio pobūdžio dalykus. Taigi aš jį vartosiu nusakyti 
veiklai, ar tai būtų maža dirbtuvėlė, ar draudimo kom- 
panija, mokykla ar „švietimo sistema“, policija, baž- 
nyčia ar teismas. Dalinės technologijos ar inžinerijos 
šalininkas pripažįsta, kad tik nedaugelis visuomenės 
institucijų sukurtos sąmoningai, o didžioji dauguma 
tiesiog „išaugo“ kaip nenumatyti žmogaus veiklos pa- 
dariniai“. Tačiau kad ir kaip stipriai jį veiktų tas svar- 
bus faktas, jis kaip technologas ar inžinierius nagrinės 

jas „funkciniu“ arba „instrumentiniu“ požiūriu?. Jis į 
jas žiūrės kaip į priemones, kurios padeda pasiekti tam 
tikrus tikslus ar tam tikrus siekius, veikiau kaip į ma- 
šinas negu į organizmus. Aišku, tai nereiškia, kad jis 
neatsižvelgs į esminius institucijų ir fizikinių instru- 
mentų skirtumus. Priešingai, technologas turėtų tyri- 
nėti ir skirtumus, ir panašumus, nusakydamas rezul- 
tatus hipotezių forma. Iš tikrųjų, nesunku suformuluoti 
hipotezes apie institucijas technologine forma, kaip ro- 
do toks pavyzdys: „Neįmanoma sukonstruoti instituci- 
jų, nepavojingų netinkamai naudojant, t. y. institucijų, 
kurių funkcionavimas nelabai priklauso nuo asmenų: 
geriausiu atveju institucijos sumažina asmeninio ele- 
mento lemiamą nepastovumą padėdamos tiems, kurie 
siekia tų institucijų tikslų ir nuo kurių asmeninės ini- 
ciatyvos bei žinių labai priklauso sėkmė. (Institucijos 
tarsi tvirtovės. Jos turi būti gerai suplanuotos ir tinka- 
mai apgyvendintos.)“? 

Būdingas dalinės inžinerijos šalininko požiūris štai 
koks. Net jei ir turi tam tikrų idealų, liečiančių visuo- 
menę „kaip visumą“, tarkime, bendrą jos gerovę, jis 
netiki jos kaip visumos permodeliavimo metodu. Kad 
ir kokių tikslų siektų, jis mėgins juos pasiekti mažais 
pataisymais ir pertvarkymais, kuriuos galima be per- 
stojo tobulinti. Jo tikslai gali būti labai įvairūs, pavyz- 
džiui, turto ir galios sukaupimas tam tikrų individų ar 
grupių rankose, turto ar valdžios paskirstymas, indivi- 
dų ar grupių tam tikrų „teisių“ gynimas ir t. t. Taigi 
viešoji ar politinė visuomenės inžinerija gali būti kuo 
įvairiausių pakraipų, tiek totalitarinių, tiek liberalių. 
(Toli siekiančių liberalių dalinės reformos programų 
pavyzdžių yra pateikęs W. Lippmannas „Liberalizmo 
darbotvarkėje“ !?.) Kaip ir Sokratas, dalinės inžinerijos 

šalininkas žino, kaip mažai jis žino. Jis žino, kad mo- 
kytis galima tik iš savo klaidų. Todėl jis veikia pama- 
žu, žingsnis po žingsnio, atsargiai lygindamas numato- 
mus rezultatus su gaunamais, visąlaik žvalgydamasis 
neišvengiamų nepageidaujamų kiekvienos reformos pa- 
darinių, ir vengia imtis tokio masto ir sudėtingumo 
reformų, kai darosi nebeįmanoma išsiaiškinti priežas- 
tis bei padarinius ir suvokti, kas gi iš tikrųjų yra da- 
roma. 

Toks „dalinis krapštinėjimasis“ neatitinka daugelio 
„aktyvistų“ politinio temperamento. Jų programa, taip 
pat vadinama „visuomenės inžinerijos“ programa, gali 
būti vadinama „holistine“ arba „utopine inžinerija“. 

Priešingai dalinei visuomenės inžinerijai, holistinė, 
arba utopinė, inžinerija niekuomet nėra „privati“, ji 
visuomet „vieša“. Ja siekiama pertvarkyti „visą visuo- 
menę“ pagal tam tikrą planą ar schemą, „užimti pa- 


“II įr išplėsti „valstybės galią <...> 


grindines pozicijas 
tiek, kad valstybė beveik sutaptų su visuomene; negana 
to, ja siekiama iš tų „pagrindinių pozicijų“ kontroliuoti 
istorines jėgas, formuojančias besiplėtojančios visuo- 
menės ateitį, arba sustabdant šį plėtojimąsi, arba nu- 
matant jo kryptį ir priderinant prie jos visuomenę. 
Galima paklausti, ar dalinis ir holistinis požiūriai 
iš esmės skiriasi, turint galvoje, kad mes nesame ap- 
riboję dalinio požiūrio mastų. Pagal čia pateiktą šio 
požiūrio supratimą, konstitucinė reforma, pavyzdžiui, 
visiškai jį atitinka; ir aš neatmesiu galimybės, kad vie- 
na bendra tendencija, pavyzdžiui, tendencija labiau su- 
lyginti pajamas, gali sukelti daug dalinių reformų. To- 
kiu būdu daliniai metodai gali sukelti to, kas paprastai 
vadinama „klasine visuomenės struktūra“, pakitimų. 
Galima paklausti, ar egzistuoja koks nors ambicinges- 

nių dalinės inžinerijos rūšių ir holistinio, arba utopi- 
nio, požiūrio skirtumas? Šis klausimas gali tapti dar 
aktualesnis, jei pagalvosime, kad, norėdamas įvertinti 
galimus tam tikros pasiūlytos reformos padarinius, da- 
linės technologijos šalininkas turi kuo geriau įvertinti 
kiekvienos priemonės poveikį „visai“ visuomenei. 
Atsakydamas į šį klausimą, aš nemėginsiu nubrėžti 
tikslios skiriamosios linijos tarp šių dviejų metodų, bet 
pasistengsiu parodyti tą labai skirtingą holistų ir da- 
linės technologijos šalininkų požiūrį į visuomenės per- 
tvarkymo uždavinį. Holistai atmeta dalinį požiūrį kaip 
per daug kuklų. Tačiau šis atmetimas nelabai atitinka 
praktinę jų veiklą, nes praktiškai jie visuomet imasi 
atsitiktinai ir negrabiai, tačiau ambicingai bei negai- 
lestingai taikyti tai, kas iš esmės yra dalinis metodas, 
tik be šiam būdingo atsargumo ir savikritiškumo. Prie- 
žastis ta, kad praktiškai holistinis metodas pasirodo 
esąs neįmanomas — kuo didesnių holistinių permainų 
siekiama, tuo didesni nenumatyti ir gan netikėti jų 
atgarsiai, primetantys holistinės inžinerijos šalininkui 
dalinės improvizacijos priemones. Iš tikrųjų šios prie- 
monės būdingesnės centralizuotam ar kolektyvistiniam 
planavimui negu kuklesnei ir atsargesnei dalinei in- 
tervencijai, ir šitai nuolatos verčia inžinierių utopistą 
daryti tai, ko jis visai neketino, t. y. atveda jį prie 
liūdnai pagarsėjusio neplanuoto planavimo. Taigi pasi- 
rodo, kad utopinė ir dalinė inžinerija praktiškai skiria- 
si ne tiek apimtimi ir lygiu, kiek atsargumu ir pasi- 
rengimu neišvengiamiems siurprizams. Būtų galima 
sakyti, kad praktiškai abu metodai skiriasi ne apimti- 
mi ir lygiu — priešingai tam, ko mes tikėtumės lygin- 
dami abi doktrinas tinkamų racionalios visuomenės re- 
formos metodų požiūriu. Aš manau, kad viena iš šių 

doktrinų yra teisinga, o kita klaidinga ir gali sukelti 
didelių ir vengtinų klaidų. Mano manymu, vienas šių 
metodų įmanomas, o kitas paprasčiausiai neegzistuo- 
ja — jis neįmanomas. 

"Taigi vieną utopinio, arba holistinio, ir dalinio po- 
žiūrių skirtumą galima nusakyti taip: dalinės inžine- 
rijos šalininkas savo problemų gali imtis be išankstinio 
nusistatymo žvelgdamas į reformos mastą, o holistas 
to daryti negali, nes jis iš anksto yra nutaręs, kad 
visiškas pertvarkymas yra galimas ir būtinas. Šis fak- 
tas turi nemenkų padarinių. Jis nuteikia utopistą prieš 
tam tikras sociologines hipotezes, apibrėžiančias insti- 
tucinės kontrolės ribas, pavyzdžiui, prieš jau minėtą 
šiame skirsnyje hipotezę apie asmeninio elemento, 
„Žmogaus veiksnio“ lemiamą nepastovumą. Aprioriš- 
kai atmesdamas tokias hipotezes, utopinis požiūris pa- 
žeidžia mokslinio metodo principus. Antra vertus, pro- 
blemos, susijusios su žmogaus veiksnio nepastovumu, 
turi priversti utopistą, nori Jis to ar ne, mėginti tą 
veiksnį kontroliuoti institucinėmis priemonėmis ir iš- 
plėsti savo programą, įtraukiant į ją ne tik visuomenės 
pertvarkymą pagal tam tikrą planą, bet ir žmogaus 
pertvarkymą!Ž. Taigi politinė problema yra organizuo- 
tt žmogaus impulsus taip, kad jis savo energiją nu- 
kreiptų į reikiamus strateginius taškus ir visą raidos 
procesą pasuktų pageidaujama kryptimi. Geranoriškai 
nusiteikęs utopistas, rodos, nesuvokia, kad tokia pro- 
grama verčia pripažinti nesėkmę dar prieš pradedant 
ką nors daryti. Juk jo reikalavimą sukurti naują, vi- 
siems vyrams ir Moterims gyventi tinkamą visuomenę 
pakeičia reikalavimas „nulipdyti“ tuos vyrus ir moteris 
taip, kad jie derėtų prie naujosios visuomenės. Aišku, 
kad tai pašalina bet kokią galimybę patikrinti, ar nau- 

joji visuomenė nusisekė, ar ne. Juk tie, kurie nenori 
joje gyventi, tik pripažįsta, kad jie dar netinkami čia 
gyventi, kad jų „žmogiškuosius impulsus“ dar reikia 
„organizuoti“. Bet, nesant galimybės patikrinti, kiek- 
vienas tvirtinimas, kad yra taikomas „mokslinis“ me- 
todas, praranda prasmę. Holistinė nuostata nesuderi- 
nama su tikrai moksliniu požiūrių. 


III. Holistinė socialinių 
eksperimentų teorija 


Holistinis mąstymas yra ypač žalingas dėl savo įta- 
kos istoricistinei socialinių eksperimentų teorijai. Nors 
dalinės technologijos šalininkas ir sutiks su istoricisti- 
niu požiūriu, kad plataus masto arba holistiniai ekspe- 
rimentai, jei jie apskritai įmanomi, yra be galo netin- 
kami moksliniams tikslams, jis kategoriškai neigs 
prielaidą, būdingą tiek istoricistui, tiek utopistui, jog 
socialiniams eksperimentams, kad jie būtų realistiški, 
privalo būti būdingos utopinės pastangos iš naujo su- 
modeliuoti visą visuomenę. 

Mūsų kritiką paranku pradėti nuo labai akivaiz- 
daus prieštaravimo utopinei programai, būtent: mes 
neturime eksperimentinių duomenų, būtinų tokiam dar- 
bui. Fizikos inžinieriaus planai pagrįsti eksperimenti- 
ne technologija, o visi jo veiklą grindžiantys principai 
tikrinami praktiniais eksperimentais. Tačiau holisti- 
nės socialinės inžinerijos schemos nepagrįstos jokia pa- 
lyginama praktine patirtimi. Taigi fizikinės ir holisti- 
nės socialinės inžinerijos panašumas tėra tariamas, ir 
holistinis planavimas teisingai apibūdinamas kaip „uto- 

pinis“, nes mokslinis jo planų pagrindas paprasčiau- 
siai neegzistuoja. 

Susidūręs su tokia kritika, inžinierius utopistas vei- 
kiausiai pripažins praktinio patyrimo ir eksperimenti- 
nės technologijos poreikį. Betgi jis teigia, kad mes nie- 
kuomet nieko apie tuos reikalavimus nesužinosime, jei 
atsisakysime atlikti socialinius eksperimentus arba, o 
tai, jo manymu, yra tas pat, holistinės inžinerijos eks- 
perimentus. Turime padaryti pradžią, teigs jis, pasi- 
telkdami visas turimas žinias, tiek reikšmingas, tiek 
menkas. Jei šiandien ką nors išmanome apie lėktuvų 
projektavimą, tai tik todėl, kad koks nors žinių netu- 
rėjęs pradininkas išdrįso sukurti ir išbandyti lėktuvą. 
"Taigi utopistas net gali teigti, kad jo propaguojamas 
holistinis metodas yra ne kas kita kaip visuomenei 
pritaikytas eksperimentinis metodas. Kaip ir istoricis- 
tas, jis mano, kad siauro masto eksperimentai, kaip 
socializmo eksperimentas gamyklos ar kaimo mastu, 
neduotų jokių išvadų — tokie izoliuoti „Robinzono Kru- 
zo eksperimentai“ mums nieko negali pasakyti apie 
šiuolaikinį gyvenimą „Didžiojoje Visuomenėje“. Jie nu- 
sipelno būti vadinami utopistais ir ta (marksistine) 
prasme, kuria šis terminas implikuoja istorinių ten- 
dencijų nepaisymą. (Šiuo atveju daroma užuomina į 
tai, kad nepaisoma vis stiprėjančios tarpusavio priklau- 
somybės visuomenės gyvenime tendencijos.) 

Matome, kad ir utopistas, ir istoricistas teigia, kad 
socialinis eksperimentas (jei toks dalykas egzistuoja) 
turės vertę tik tuo atveju, Jeigu bus atliekamas holistiš- 
kai. Toks plačiai paplitęs prietaras suponuoja įsitikini- 
mą, kad mes retai pajėgiame atlikti „planuotus ekspe- 
rimentus“ visuomenės srityje ir kad informacijos apie 

„atsitiktinių eksperimentų“, iki šiol atliktų šioje srity- 
je, rezultatus turime ieškoti istorijoje!“. 

Prieštaraudamas šiam požiūriui, aš noriu pasakyti 
du dalykus: pirma, kad jis neatsižvelgia į tuos dalinius 
eksperimentus, kurie turi pamatinę reikšmę visam vi- 
suomenės pažinimui, tiek ikimoksliniam, tiek moks- 
liniam; antra, kad nepanašu, jog Aolistiniai eksperi- 
mentai gali kuo nors prisidėti prie mūsų turimo 
eksperimentais grįsto žinojimo, ir kad juos galima va- 
dinti „eksperimentais“ tik ta prasme, kuria šis termi- 
nas sinonimiškas veiksmui, kurio rezultatai neaiškūs, 
bet ne ta prasme, kuria šis terminas vartojamas nusa- 
kant tokį žinių įgijimo būdą, kai gauti rezultatai lygi- 
nami su tais rezultatais, kurių buvo laukiama. 

Dėl pirmojo dalyko galima pažymėti, kad holistinis 
požiūris į socialinius eksperimentus nepaaiškina to fak- 
to, jog mes turime labai daug eksperimentinių žinių 
apie visuomenės gyvenimą. Egzistuoja skirtumas tarp 
patyrusio ir nepatyrusio verslininko, organizatoriaus, 
politiko ar generolo. Tai skirtumas tarp jų visuomeni- 
nės patirties, tarp patirties, įgytos ne vien stebint ar 
apmąstant tai, ką jie stebėjo, bet ir stengiantis pasiek- 
ti kokį nors praktinį tikslą. Reikia pripažinti, kad ši- 
taip įgytos žinios paprastai yra ikimokslinio pobūdžio, 
taigi panašesnės į žinias, įgytas veikiau atsitiktiniu 
stebėjimu negu atidžiai suplanuotais moksliniais eks- 
perimentais, tačiau tai dar neleidžia neigti, kad tokios 
žinios pagrįstos eksperimentu, o ne tik stebėjimu. Ba- 
kalėjininkas, atidaręs naują krautuvę, atlieka socialinį 
eksperimentą, ir net žmogus, atsistojęs į eilę pirkti bi- 
lieto prieš spektaklį, įgyja eksperimentinių technologi- 
nių žinių, kurias jis gali pritaikyti kitą kartą iš anksto 
užsisakydamas vietą, o tai irgi yra socialinis eksperi- 

mentas. Be to, neturėtume pamiršti, kad tik praktiniai 
eksperimentai parodė pirkėjams ir pardavėjams, jog 
rinkos kainos paprastai krinta didėjant pasiūlai ir kyla 
didėjant paklausai. 

Kiek platesnio masto dalinių eksperimentų pavyz- 
džiai būtų monopolisto spaudimas pakeisti savo gami- 
namo produkto kainą, privačios ar visuomeninės drau- 
dimo kompanijos sprendimas įvesti naujo tipo sveikatos 
ar darbo draudimą, naujų prekybinių mokesčių ar prie- 
monių prieš prekybos ciklus įgyvendinimas. Visi šie 
eksperimentai atliekami siekiant daugiau praktinių, o 
ne mokslinių tikslų. Negana to, kai kurios didelės fir- 
mos yra atlikusios eksperimentų, sąmoningai siekda- 
mos geriau pažinti rinką (aišku, tikėdamosi vėliau pa- 
didinti savo pelną), o ne iškart norėdamos padidinti 
savo pajamas!+4. Tai labai primena fizikinę inžineriją ir 
tuos ikimokslinius jos metodus, kuriais buvo įgytos tech- 
nologinės tokių dalykų, kaip laivų statyba arba navi- 
gacijos menas, žinios. Atrodo, nėra jokios priežasties, 
trukdančios gerinti šiuos metodus ir galų gale pakeisti 
juos moksliškesne technologija, t. y. sistemiškesniu tos 
pačios krypties požiūriu, pagrįstu tiek kritine mintimi, 
tiek eksperimentu. 

Pagal šį dalinį požiūrį, nėra aiškaus skirtumo tarp 
ikimokslinio ir mokslinio eksperimentų, nors vis sąmo- 
ningesnis mokslinių arba, kitaip tariant, kritinių me- 
todų taikymas turi didelę reikšmę. Iš esmės galima 
sakyti, kad abu šie požiūriai remiasi bandymų ir klai- 
dų metodu. Mes bandome, t. y. ne tik užregistruojame 
savo stebėjimus, bet ir aktyviai stengiamės išspręsti 
kokias nors daugiau ar mažiau praktines ir konkrečias 
problemas. Ir mes darome pažangą, jei ir tik jei esame 
pasirengę mokytis iš savo klaidų: pripažinti klaidas ir 


412 


24. DALINĖ SOCIALINĖ INŽINERIJA 


kritiškai jas panaudoti, o ne dogmatiškai jų laikytis. 
Nors tokia analizė gali skambėti trivialiai, bet, mano 
įsitikinimu, ji nusako visų empirinių mokslų metodą. 
Šis metodas darosi tuo moksliškesnis, kuo noriau ir 
sąmoningiau mes esame pasirengę rizikuoti atlikti ban- 
dymus ir kuo kritiškiau žiūrime į savo daromas klai- 
das. Ši formulė nusako ne tik eksperimento metodą, 
bet ir teorijos bei eksperimento ryšį. Visos teorijos yra 
bandymai - tai eksperimentinės hipotezės, išbandomos 
tam, kad pasižiūrėtume, ar jos galioja, o kiekvienas 
eksperimentinis jų patvirtinimas tėra kritiškai atliktų 
bandymų, siekiant išsiaiškinti, kur mūsų teorijos klys- 
ta, rezultatas!?, 

Dalinės technologijos ar inžinerijos šalininkui tai 
reiškia, kad, norint visuomenės tyrinėjimams ir politi- 
kai pritaikyti mokslinius metodus, reikia remtis kriti- 
niu metodu ir suvokti, jog ne tik bandymas, bet ir klai- 
da yra būtini. Jis turi išmokti ne vien tikėtis klaidų, 
bet ir sąmoningai jų ieškoti. Visiems mums būdinga 
nemoksliška silpnybė — noras visuomet būti teisiems, 
ir ši silpnybė, atrodo, ypač paplitusi tarp profesionalių 
ir Mėgėjų politikų. Bet vienintelis būdas pritaikyti po- 
litikoje ką nors panašaus į mokslinį metodą - tai rem- 
tis prielaida, kad nėra politinių veiksmų, neturinčių 
trūkumų ar nepageidaujamų padarinių. Ieškoti tų klai- 
dų, jas rasti, atskleisti, analizuoti ir mokytis iš jų — 
štai ką turi daryti mokslingas politikas ir politikos 
teoretikas. Mokslinis metodas politikoje — tai didįjį me- 
ną įtikinti save, jog nepadarėme klaidų, ignoruoti, pa- 
slėpti jas ir kaltinti dėl jų kitus, pakeisti dar didesniu 
menu prisiimti už jas atsakomybę, mėginti iš jų moky- 
tis ir šitaip įgytas žinias pritaikyti taip, kad ateityje tų 
klaidų išvengtume. 

Dabar pereiname prie antrojo dalyko — prie požiūrio, 
kad galima mokytis iš holistinių eksperimentų arba, 
tiksliau sakant, iš priemonių, įvykdytų beveik holisti- 
nių svajonių mastu (nes holistiniai eksperimentai ra- 
dikalia prasme kaip „visos visuomenės“ pertvarkymas 
yra logiškai neįmanomi), kritikos. Pagrindinė mūsų 
mintis labai paprasta: pakankamai sunku būti kritiš- 
kai nusiteikusiems savo klaidų atžvilgiu, bet turėtų 
būti beveik neįmanoma atkakliai kritiškai žiūrėti į tuos 
savo veiksmus, kurie susiję su daugybės žmonių gyvy- 
be. Kitaip tariant, yra labai sunku mokytis iš labai 
didelių klaidų. 

Priežastys dvejopos: ir techninės, ir moralinės. Ka- 
dangi vienu metu vyksta tiek daug dalykų, neįmano- 
ma pasakyti, kuris konkretus veiksmas lemia vieną ar 
kitą rezultatą, arba veikiau jei ir siejame tam tikrus 
rezultatus su kokiu nors veiksmu, galime tai daryti tik 
tam tikrų anksčiau įgytų teorinių žinių pagrindu, o ne 
remdamiesi mūsų aptariamu holistiniu eksperimentu. 
Šis eksperimentas nepadeda mums tam tikrų rezulta- 
tų sieti su tam tikromis priemonėmis: mes su juo ga- 
lime sieti tik „visą rezultatą“, o ką tai galėtų reikšti — 
labai sunku įvertinti. Net didžiausios pastangos ga- 
rantuoti gerai pagrįstą, nepriklausomą ir kritišką tų 
rezultatų konstatavimą veikiausiai bus nesėkmingos. 
Tačiau tikimybė, kad tokių pastangų apskritai bus, yra 
labai menka — priešingai, visai realu tikėtis, kad lais- 
vas holistinio plano ir jo padarinių aptarimas bus ne- 
toleruojamas. Priežastis yra ta, kad kiekvienas mėgi- 
nimas planuoti labai plačiu mastu yra dalykas, kuris, 
švelniai tariant, sukelia didelių nepatogumų daugeliui 
žmonių ir apima ilgą laiko tarpą. Todėl visuomet eg- 
zistuos tendencija priešintis tam planui ir skųstis juo. 

Daugelį tokių skundų inžinierius utopistas, norintis ką 
nors pasiekti, turės praleisti negirdomis, ir faktiškai 
dalį jo darbo sudarys pastangos užgniaužti neprotin- 
gus prieštaravimus. Tačiau kartu su jais neišvengia- 
mai jis užgniauš ir protingą kritiką. O pats tas faktas, 
kad tenka gniaužti nepasitenkinimo raišką, sumenki- 
na ir daro nereikšmingą net entuziastiškiausią pasi- 
tenkinimo raišką. Taigi bus sunku patvirtinti faktus, 
t. v. plano atbalsius atskiram piliečiui, o be šių faktų 
mokslinė kritika neįmanoma. 

"Tačiau derinti holistinį planavimą ir mokslinius me- 
todus yra dar daug sunkiau, negu kad parodėme iki 
šiol. Holistinio planavimo šalininkas neatsižvelgia į tai, 
kad lengva centralizuoti valdžią, bet neįmanoma cen- 
tralizuoti visų tų žinių, kurios yra išsisklaidžiusios po 
daugelį individualių protų ir kurių centralizavimas būtų 
būtinas norint protingai kontroliuoti centralizuotą val- 
džią [žr. šios ištraukos 6 pastabą|. Tačiau šis faktas 
turi nemenkų padarinių. Nepajėgdamas nustatyti, kas 
dedasi tokios gausybės individų galvose, jis mėgins su- 
paprastinti savo problemas eliminuodamas individua- 
lius skirtumus: jis mėgins kontroliuoti ir paversti ste- 
reotipais interesus bei įsitikinimus pasitelkdamas 
švietimą ir propagandą!?. Tačiau šis mėginimas jėga 
paveikti protus sunaikins paskutinę galimybę išsiaiš- 
kinti, ką gi žmonės iš tikrųjų mano, nes tai akivaiz- 
džiai nesuderinama su laisva minties, ypač kritinės, 
raiška. Pagaliau tai turi naikinti pažinimą; ir kuo dau- 
giau įgyjama valdžios, tuo daugiau bus prarasta paži- 
nimo vaisių. (Taip išaiškėja, kad politinė valdžia ir vi- 
suomenės pažinimas „papildo vienas kitą“ ta prasme, 
kurią šį terminą vartoja Bohras. Ir tai galbūt vienin- 

telė aiški šio slidaus, bet madingo termino iliustraci- 
ja!?.) 

Visos šios pastabos skirtos mokslinio metodo pro- 
blemai. Jos netiesiogiai iškelia didžiulę prielaidą, kad 
mes neturime abejoti planuojančio inžinieriaus utopis- 
to, turinčio mažiausiai diktatoriaus valdžiai prilygs- 
tančią galią, esminiu geranoriškumu. Diskusiją apie 
Lutherį ir jo epochą Tawney apibendrina šiais žodžiais: 
„Skeptiškai žiūrintis į vienaragių ir salamandrų egzis- 
tavimą Machiavelli'o ir Henriko VIII amžius savo leng- 
vatikybę palaikė to reto siaubūno Dievobaimingojo 
Kunigaikščio garbinimu“!'š. Žodžius „vienaragiai ir sa- 
lamandros“ pakeiskite žodžiais „Dievobaimingasis Ku- 
nigaikštis“, tuos du vardus — kokiais nors šiuolaiki- 
niais jų atitikmenimis, žodžius „Dievobaimingasis 
Kunigaikštis“ — posakiu „geranoriška planuojanti jė- 
ga“, ir turėsite mūsų laikų lengvatikių aprašymą. Čia 
mes šios lengvatikybės neaptarsime, tačiau galime pa- 
žymėti, kad, nors ir priimame prielaidą apie neribotą 
ir nekintantį galingųjų planuotojų geranoriškumą, mū- 
sų analizė rodo, jog jie niekada nepajėgs išsiaiškinti, 
ar jų priemonių rezultatai atitinka geranoriškas jų in- 
tencijas. 

Nemanau, kad įmanoma panaši dalinio metodo kri- 
tika. Šį metodą galima taikyti ieškant didžiausių ir 
aktualiausių visuomenės blogybių bei grumiantis su 
jomis, bet ne ieškant kokio nors galutinio gėrio ir jo 
siekiant (kaip yra linkę daryti holistai). Tačiau siste- 
minga kova su tam tikromis blogybėmis, su konkrečio- 
mis neteisybėmis ar išnaudojimo formomis bei išven- 
giamomis kančiomis, kaip skurdas ar nedarbas, labai 
skiriasi nuo pastangų įgyvendinti tolimą idealų visuo- 
menės modelį. Sėkmę ar nesėkmę taip lengviau įver- 

tinti, ir nėra jokių vidinių priežasčių, dėl kurių šis me- 
todas galėtų vesti prie valdžios kaupimo ir kritikos 
gniaužimo. Be to, tokia kova su konkrečiomis blogybė- 
mis ir konkrečiais pavojais greičiau susilauks daugu- 
mos paramos negu utopijos kūrimo siekis, kad ir koks 
idealus jis atrodytų planuotojams. Gal tai nors kiek 
paaiškins tą faktą, kad demokratinės šalys, besiginan- 
čios nuo agresijos, gali susilaukti pakankamai para- 
mos būtinomis toli siekiančiomis priemonėmis (kurios 
net gali įgauti holistinio planavimo pobūdį) neužgniauž- 
damos viešos kritikos, tuo tarpu šalyse, besiruošiančio- 
se pulti arba kariaujančiose agresyvų karą, paprastai 
vieša kritika turi būti užgniaužta, kad būtų galima 
mobilizuoti visuomenės paramą pateikiant agresiją kaip 
gynybą. 

Dabar galime grįžti prie utopistų teiginio, kad jų 
metodas yra tikras eksperimentinis metodas, taikomas 
sociologijos srityje. Manau, kad mūsų kritika šį teiginį 
nuginklavo. Tai galima pailiustruoti dar ir fizikinės 
bei holistinės inžinerijos analogija. Galima pripažinti, 
kad mašinas galime sėkmingai planuoti remdamiesi 
schemomis, o turėdami jas, suplanuosime ir visą jų 
gamyklą, ir t. t. Tačiau visa tai įmanoma tik todėl, kad 
prieš tai buvo atlikta daugybė dalinių eksperimentų. 
Kiekviena mašina — tai daugybės mažų patobulinimų 
rezultatas. Kiekvieną modelį reikia „tobulinti“ bandy- 
mų ir klaidų metodu, begale mažų suderinimų, patai- 
symų. Tą pat galima pasakyti ir apie gamyklos plana- 
vimą. Akivaizdžiai holistinis planas gali pavykti todėl, 
kad mes jau esame padarę visokiausių mažų klaidelių; 
o jei nesame, belieka tikėtis, kad jis atves prie didelių 
klaidų. 

Taigi jei pasižiūrėsime atidžiau, fizikinės ir visuo- 
menės inžinerijos analogija atsisuka prieš holistą dali- 
nės visuomenės inžinerijos naudai. Pasakymas „visuo- 
menės inžinerija“, susijęs su šia analogija, yra utopistų 
uzurpuotas be menkiausios teisės. 


25. SUVERENUMO PARADOKSAI 
(1945) 


Išminčius turi vesti ir valdyti, 
o tamsuolis turi sekti įkandin jo. 
Platonas 


Platono teisingumo idėja primygtinai reikalauja, kad 
valdytų valdovai iš prigimties, o vergautų vergai iš 
prigimties. Šis reikalavimas — dalis istoricistinio rei- 
kalavimo, kad valstybė, kurioje siekiama sustabdyti 
kiekvieną kismą, būtų savosios idėjos arba savo tikro- 
sios „prigimties“ kopija. Šitokia teisingumo teorija la- 
bai aiškiai parodo, kad pamatiniu Platonas laiko tokį 
klausimą: „Kas turi valdyti valstybę?“ 


I 


Esu įsitikinęs, kad politikos problemą išreikšdamas 
klausimu „Kas turi valdyti?“ arba „Kieno valia turi 
būti aukščiausia?“ ir t. t., Platonas ilgam sujaukė po- 
litikos filosofiją. Tiesą sakant, ši painiava analogiška 
tai painiavai, kurią jis sukėlė moralės filosofijoje, ko- 
lektyvizmą tapatindamas su altruizmu [tai aptariama 
27 ištraukoje]. Akivaizdu, kad jeigu iškeliamas klausi- 
mas „Kas turi valdyti?“, sunku išvengti tokių atsaky- 
mų, kaip: „geriausias“, „išmintingiausias“, „valdovas iš 
prigimties“, „tas, kuris išmano valdymo meną“ (o gal- 
būt „bendroji valia“, „valdovų rasė“, „pramonės darbi- 
ninkai“ ar „liaudis“). Šis atsakymas skamba įtikina- 
mai — juk kas puls ginti „blogiausiojo“, „didžiausio 

kvailio“ ar „vergo iš prigimties“ valdžią? Tačiau aš 
pamėginsiu parodyti, kad toks atsakymas yra visiškai 
bevaisis. 

Visų pirma, toks atsakymas gali mus įtikinti, kad 
juo išsprendžiama tam tikra pamatinė politinės teori- 
jos problema. Bet jei į politinę teoriją žvelgsime iš kito 
taško, pamatysime, kad, manydami, jog klausimas „Kas 
turi valdyti?“ yra pamatinis, toli gražu neišsprendėme 
jokių pamatinių problemų, bet tik apėjome jas. Juk 
netgi tie, kurie šiuo klausimu pritaria Platonui, sutin- 
ka, kad politiniai vadai ne visada yra pakankamai „ge- 
ri“ ar „Išmintingi“ (mums nėra reikalo kvaršinti galvos 
dėl tikslios šių terminų prasmės) ir kad labai nelengva 
gauti tokią vyriausybę, kurios gerumu ar išmintimi 
būtų galima besąlygiškai pasitikėti. Jei su tuo sutin- 
kame, tada turime kelti klausimą, ar politinė mintis iš 
pat pradžių neturi tarti, jog bloga vyriausybė yra ga- 
lima iš principo, ar neturime iš anksto pasirengti blo- 
gų vadų valdymui ir tikėtis geresnių. Tačiau šitokia 
nuostata leidžia naujai pažvelgti į politikos problemą, 
nes klausimą „Kas turi valdyti?“ ji verčia pakeisti kitu 
klausimu: „Kaip turėtume sutvarkyti politines institu- 
cijas, kad blogi ar nemokšiški valdovai negalėtų pada- 
ryti pernelyg daug žalos?“ 

Tie, kurie mano, kad svarbiausias yra pirmasis klau- 
simas, nesąmoningai taria, jog politinė valdžia „iš es- 
mės“ nekontroliuojama. Jie taria, kad kas nors turi 
valdžią — individas arba kolektyvinis darinys, pavyz- 
džiui, klasė. Be to, jie taria, kad tas, kuris turi valdžią, 
gali daryti beveik viską, kas jam patinka, pavyzdžiui, 
jis gali stiprinti savo valdžią ir šitaip nuolat ją artinti 
prie neribotos ar nekontroliuojamos valdžios. Jie taria, 
kad politinė valdžia iš esmės yra suvereni. Jei padaroma 

tokia prielaida, tada iš tikrųjų problema „Kas turi būti 
suverenas?“ yra vienintelis likęs svarbus klausimas. 
Šią prielaidą aš vadinsiu (nekontroliuojamo) suve- 
renumo teorija ir šį apibūdinimą taikysiu ne kokiai 
nors vienai iš daugelio suverenumo teorijų, sukurtų, 
pavyzdžiui, tokių autorių kaip Bodinas, Rousseau ar 
Hegelis, bet bendresnio pobūdžio koncepcijai, pagal ku- 
rią politinė valdžia praktiškai yra nekontroliuojama, 
arba koncepcijai, pagal kurią politinė valdžia turi būti 
nekontroliuojama ir kuri kartu pagrįsta prielaida, kad 
svarbiausias klausimas yra toks — kaip šią valdžią ati- 
duoti į geriausias rankas. Tokią suverenumo teoriją, 
nors ir neatvirai, implikuoja Platono koncepcija, ir ši 
teorija yra įtakinga iki dabar. Pavyzdžiui, ja nesąmo- 
ningai remiasi tie šiuolaikiniai autoriai, kurie yra įsi- 
tikinę, kad pagrindinė problema yra tokia: „Kas turi 
būti diktatorius — kapitalistai ar darbininkai?“ 
Nesileisdamas į išsamią šios teorijos kritiką, norė- 
čiau pažymėti, kad esama svarių prieštaravimų, truk- 
dančių šią teoriją priimti paskubomis ir besąlygiškai. 
Kad ir kokie būtų spekuliatyvūs šios teorijos pranašu- 
mai, ji, be jokios abejonės, yra labai nerealistiška. Nie- 
kada neegzistavo nekontroliuojama politinė valdžia 
(kaip niekada nebuvo įgyvendintas „Šaunusis naujasis 
pasaulis“), ir kol žmonės lieka žmonės, absoliuti ir ne- 
ribota politinė valdžia yra neįmanoma. Kadangi vie- 
nas žmogus negali būti toks stiprus fiziškai, kad val- 
dytų visus kitus, jis neišvengiamai priklauso nuo savo 
pagalbininkų. Net pats galingiausias tironas priklauso 
nuo savo slaptosios policijos, savo pakalikų ir budelių. 
"Tokia priklausomybė rodo, kad jo valdžia, nors ir labai 
didelė, nėra nekontroliuojama, ir kad jis turi daryti 
nuolaidų, kurstydamas vieną grupę prieš kitą. Tai reiš- 

kia, kad, be jo, esama kitų politinių jėgų, kitų valdžių 
1r kad jis gali valdyti tik jomis naudodamasis ir jas 
malšindamas. Vadinasi, net kraštutinio suvereniteto 
atvejais nesama absoliutaus suverenumo. Niekada ne- 
sama atvejų, kad vieno žmogaus valia (arba vienos 
grupės valia ir interesas, jei toks dalykas apskritai 
įmanomas) pasiektų tikslą tiesiogiai, nors kiek nenusi- 
leisdama, kad patrauktų į savo pusę jėgas, kurių ne- 
įmanoma nugalėti. O dažniausiai politinės valdžios ap- 
ribojimai yra daug didesni. 

Pabrėžiau šiuos empirinius dalykus ne todėl, kad 
norėčiau juos panaudoti kaip argumentus, o tik kad 
išvengčiau priekaištų. Aš tvirtinu, kad visos suverenu- 
mo teorijos nepaiso dar svarbesnio klausimo — būtent 
klausimo, ar mes neturėtume siekti institucinėmis prie- 
monėmis kontroliuoti valdovų, jų valdžią atsverdami 
kitomis valdžiomis. Šią kontrolės ir pusiausvyros teori- 
ją verta bent jau rūpestingai apmąstyti. Man atrodo, 
kad jai galima iškelti tik du prieštaravimus: pirma, 
kad tokia kontrolė praktiškai neįmanoma, antra, kad 
ji iš esmės neįsivaizduojama, nes politinė valdžia savo 
esme suvereni“. Bet aš manau, kad abu šiuos dogma- 
tiškus prieštaravimus paneigia faktai, o kartu panei- 
giama daug kitų įtakingų koncepcijų (pavyzdžiui, te- 
orija, pagal kurią vienintelė vienos klasės viešpatavimo 
alternatyva yra kitos klasės viešpatavimas). 

Kad būtų iškeltas institucinės valdovų kontrolės 
klausimas, mums pakanka priimti prielaidą, kad vy- 
riausybės ne visada yra geros ir išmintingos. Bet ka- 
dangi aš jau šiek tiek kalbėjau apie istorinius faktus, 
manau, kad turiu prisipažinti, jog esu linkęs truputį 
išplėsti šią prielaidą. Esu linkęs manyti, kad valdovai 
retai kada pranokdavo vidutinybes tiek moraliai, tiek 

intelektualiai, o dažnai net nepasiekdavo vidutinybės 
lygio. Be to, aš manau, kad politikoje būtų protinga 
laikytis tokio principo: ruoškis tam, kas blogiausia, nors, 
žinoma, turi stengtis siekti to, kas geriausia. Man at- 
rodo beprotiška visus politinius savo siekius grįsti men- 
ka viltimi, kad mums pavyks rasti puikius ar net kom- 
petentingus valdovus. Tačiau turiu primygtinai 
pabrėžti, kad manoji suverenumo teorijos kritika ne- 
priklauso nuo šios labiau asmeninės, nors ir itin tvirtos, 
nuomonės. 

Be šios asmeninės nuomonės ir be anksčiau minėtų 
empirinių argumentų prieš bendrąją suverenumo te- 
oriją, esama tam tikro loginio argumentavimo, kuriuo 
galima pasinaudoti, kad parodytume bet kurios kon- 
krečios suverenumo teorijos formos prieštaringumą; 
tiksliau sakant, šiai loginei argumentacijai gali būti 
suteiktos skirtingos, tačiau analogiškos formos, kurio- 
mis remiantis galima prieštarauti teorijai, pagal kurią 
valdyti turi išmintingiausias, arba teorijoms, pagal ku- 
rias valdyti turi geriausias, įstatymas, dauguma ir t. t. 
Viena konkreti šios loginės argumentacijos forma nu- 
kreipta prieš pernelyg naivią liberalizmo, demokratijos 
ir principo, pagal kurį turi valdyti dauguma, atmainą. 
Ši argumentacija šiek tiek panaši į gerai žinomą „lais- 
vės paradoksą“, pirmą kartą, ir labai sėkmingai, pa- 
naudotą Platono. Kritikuodamas demokratiją ir pasa- 
kodamas apie tirono iškilimą, Platonas netiesiogiai 
kelia tokį klausimą: o kas, jei liaudis savo valia atsi- 
sakys valdyti pati ir panorės tirono valdžios? Platonas 
taria, kad laisvas žmogus gali realizuoti absoliučią sa- 
vo laisvę iš pradžių pamindamas įstatymus, o galiau- 
siai pamindamas pačią laisvę 17 pasiskelbdamas tiro- 
nu“. Ir tai nėra tik įsivaizduojama galimybė - taip yra 

atsitikę daugybę kartų, ir kiekvieną kartą, kai taip 
atsitikdavo, visų tų demokratų, kurie tvirčiausiu savo 
politinių įsitikinimų pagrindu laikė daugumos valdžios 
principą arba panašų suverenumo principą, intelektu- 
alinė pozicija tapdavo beviltiška. Viena vertus, jų pri- 
imtas principas reikalauja priešintis kiekvienai valdžiai, 
išskyrus daugumos valdžią, taigi ir naujajai tironijai, 
kita vertus, tas pats principas reikalauja priimti kiek- 
vieną daugumos priimtą sprendimą, vadinasi, ir nau- 
jojo tirono valdžią. Žinoma, jų teorijos nenuoseklumas 
turi paralyžiuoti jų veiksmus?. Tie iš mūsų, demokra- 
tų, kurie reikalauja valdinių teisės kontroliuoti valdo- 
vus per institucijas ir ypač teisės nušalinti vyriausybę 
balsų dauguma, kaip tik todėl turi pagrįsti šiuos reika- 
lavimus geriau negu pati sau prieštaraujanti suvere- 
numo teorija. (Kad tai įmanoma, bus glaustai parodyta 
kitame šio skyriaus poskyryje.) 

Matėme, kad Platonas mąstė taip įžvalgiai, jog be- 
veik atskleidė laisvės ir demokratijos paradoksus. Ta- 
čiau Platonas ir jo sekėjai nepastebėjo, kad visos kitos 
suverenumo teorijos formos veda prie panašių priešta- 
ravimų. Visos suverenumo teorijos yra paradoksalios. 
Pavyzdžiui, tarkime, kad pasirinkome „išmintingiau- 
sią“ arba „geriausią“ valdovą. Bet tas „išmintingiau- 
sias“ gali išmintingai nuspręsti, kad turi valdyti ne jis, 
o „geriausias“, tuo tarpu „geriausias“ dėl savo gerumo 
gali nuspręsti, kad turi valdyti „dauguma“. Svarbu pa- 
žymėti, jog netgi toji suverenumo teorija, kuri reika- 
lauja, kad „viešpatautų įstatymas“, irgi nėra nepriekaiš- 
tinga. Tiesą sakant, tai buvo pastebėta labai seniai, 
kaip liudija Herakleito pastaba“: „Įstatymas — ir vieno 
valiai paklusti“. 

Aš manau, kad, apibendrinant šią trumpą kritiką, 
galima tvirtinti, jog suverenumo teorija yra silpna ir 

empirinių, ir loginiu požiūriu. Todėl reikia bent jau 
reikalauti, kad ji nebūtų priimama rūpestingai neap- 
svarsčius kitų galimybių. 


IĮ 


Ir iš tikrųjų, nesunku parodyti, kad gali būti sukur- 
ta demokratinės kontrolės teorija, negriaunama suve- 
renumo teorijos paradoksų. Toji teorija, kurią turiu gal- 
voje, kyla ne iš daugumos valdžiai būdingo gerumo ar 
teisingumo, o iš tironijos niekšiškumo. Tiksliau sakant, 
ji grindžiama apsisprendimu arba siūlymu vengti tiro- 
nijos ir jai priešintis. 

Juk galima išskirti du pagrindinius vyriausybės ti- 
pus. Pirmajam tipui priklauso vyriausybės, kurių mes 
galime nusikratyti be kraujo praliejimo — pavyzdžiui, 
visuotiniais rinkimais. Šiuo atveju socialinės instituci- 
jos teikia priemones, kuriomis valdiniai gali nušalinti 
valdovus, o visuomenės tradicijos! užtikrina, kad val- 
dantieji nesugebės lengvai sugriauti tų institucijų. Ant- 
rajam tipui priklauso vyriausybės, kuriomis valdiniai 
gali nusikratyti tik sėkminga revoliucija, t. y. dažniau- 
siai — niekada. Mano galva, terminas „demokratija“ 
glaustai žymi pirmojo tipo vyriausybę, o terminas „ti- 
ronija“ ar „diktatūra“ — antrojo tipo vyriausybę. Man 
atrodo, kad tokia šių terminų vartosena beveik atitin- 
ka tradicinę. Bet norėčiau pabrėžti, kad nė viena mano 
argumentacijos dalis nepriklauso nuo šių etikečių pa- 
sirinkimo, ir jei kas sukeistų šiuos terminus vietomis 
(mūsų dienomis tai pasitaiko dažnai), tada aš papras- 
čiausiai pasakyčiau, kad palankiai žiūriu į tai, ką jis 
vadina „tironija“, ir prieštarauju tam, ką jis vadina 
„demokratija“, be to, atmesčiau kaip beprasmišką bet 
kokią pastangą atskleisti, ką „demokratija“ reiškia „iš 

tikrųjų“ arba „iš esmės“, pavyzdžiui, šį terminą išver- 
tus į terminą „liaudies valdžia“. (Juk nors „liaudis“ 
gali daryti įtakos savo valdovų veiksmams, grasinda- 
ma tuos valdovus pašalinti, ji pati niekada nevaldo 
kokia nors konkrečia, praktine prasme.) [Žr. taip pat 
p. 124-125.) 

Jei pasinaudosime tomis dviem etiketėmis taip, kaip 
aš pasiūliau, dabar galėsime tarti, kad demokratinės 
politikos principų galima vadinti siūlymą sukurti, iš- 
plėtoti ir saugoti politines institucijas, neleidžiančias 
atsirasti tironijai. Šis principas nereiškia, kad kada 
nors pavyks sukurti tokio tipo institucijas, kurios būtų 
nepriekaištingos, veiksmingos ar kurios garantuotų 
tokią demokratinės vyriausybės politiką, kuri būtų tei- 
singa, gera ar išmintinga, ar net būtinai geresnė ar 
išmintingesnė už kilniaširdžio tirono politiką. (Kadan- 
gi aš netvirtinu nieko panašaus, galiu išvengti demo- 
kratijos paradokso.) Tačiau galima pasakyti, kad de- 
mokratiniame principe glūdi įsitikinimas, jog netgi 
bloga politika demokratijos sąlygomis (kol įmanoma ją 
taikingai pakeisti) priimtinesnė negu tironija, kad ir 
kokia išmintinga ir kilniaširdiška ji būtų. Šiuo požiū- 
riu demokratijos teorija nėra grindžiama daugumos val- 
džios pirmenybės principu. Veikiau galime manyti ši- 
taip: įvairūs egalitariniai demokratinės kontrolės 
metodai, tokie kaip visuotiniai rinkimai ir atstovauja- 
moji valdžia, gali būti traktuojami tik kaip išbandyta 
ir, atsižvelgiant į plačiai paplitusį tradicinį nepasitikė- 
jimą tironija, pakankamai veiksminga institucinė ap- 
sauga nuo tironijos, apsauga, kurią visada galima to- 
bulinti ir kuri netgi laiduoja savo pačios tobulinimo 


būdus. 

Taigi tas, kuris priima šitaip suprantamą demokra- 
tijos principą, visai neprivalo demokratinio balsavimo 
rezultatus traktuoti kaip autoritarinę teisingumo iš- 
raišką. Nors jis ir priims daugumos sprendimą demo- 
kratinių institucijų veikimo labui, bet jausis esąs lais- 
vas kovoti su juo demokratinėmis priemonėmis ir 
stengtis, kad jis būtų pakeistas. Ir jei jis išgyventų iki 
tos dienos, kai daugumos balsai sugriautų demokra- 
tines institucijas, jo liūdna patirtis parodytų jam tik 
tai, kad nesama visai patikimų būdų išvengti tironijos. 
Bet tai nebūtinai susilpnintų jo apsisprendimą kovoti 
su tironija, 0 jo teorija nuo to nepasidarytų priešta- 
ringa. 


26. MARXO VALSTYBĖS TEORIJA 
(1945) 


Teisinė arba juridinė-politinė sistema, t. y. teisės 
institucijų sistema, sukurta ir ginama valstybės, Mar- 
xo Manymų, turi būti suprantama kaip viena iš ant- 
stato struktūrų, iškilusių iš ekonominės sistemos ir 
išreiškiančių realias gamybines šios sistemos jėgas. 
Marxas kalba! apie „politinį ir teisinį antstatą“. Žino- 
ma, tai nėra vienintelis būdas, kuriuo ideologijų ir idė- 
jų pasaulyje pasireiškia ekonominė ir medžiaginė tik- 
rovė ir ją atitinkantys klasių tarpusavio santykiai. Kitas 
tokio antstato pavyzdys, marksistiniu požiūriu, yra vy- 
raujanti moralės sistema. Priešingai negu teisės siste- 
mą, moralės sistemą nustato ne valstybinė valdžia, o 
sankcionuoja viešpataujančiosios klasės sukurta ir kon- 
troliuojama ideologija. Kalbant apytikriai, skirtumas 
tarp šių dviejų sistemų yra toks pat, kaip skirtumas 
tarp įtikinėjimo ir jėgos (taip galėtų pasakyti Plato- 
nas), o tą jėgą vartoja valstybė, teisinė ir politinė sis- 
tema. Pasak Engelso“, tai yra „ypatinga priespaudos 
jėga“, kuria remdamiesi valdantieji engia valdomuo- 
sius. „Vadinamoji politinė valdžia, - sakoma Komunis- 
tų partijos manifeste, - yra tik organizuota vienos kla- 
sės priespauda kitos klasės atžvilgiu“. Panašiai kalba 
Leninas: „Pasak Marxo, valstybė yra klasinio viešpa- 

tavimo organas, vienos klasės prievartos kitai klasei 
organas, o jos tikslas — sukurti tokią „tvarką“, kuri 
įteisina ir įtvirtina šią priespaudą <...>“? Trumpai ta- 
riant, valstybė tėra dalis to mechanizmo, kurio pade- 
dama valdančioji klasė kovoja savo kovą. 

Prieš pereidami prie tokio požiūrio į valstybę pada- 
rinių, galime pažymėti, kad tai yra iš dalies instituci- 
nė, iš dalies esencialistinė teorija. Ji yra institucinė 
tiek, kiek Marxas bandė išsiaiškinti, kokios praktinės 
teisinių institucijų funkcijos visuomenės gyvenime. O 
esencialistinė ši teorija yra tiek, kiek Marxas apskritai 
netyrinėjo tų įvairių tikslų, kuriems tos institucijos ga- 
li tarnauti (ar būti sukurtos tam, kad tarnautų), ir 
neaiškino, kokios institucinės reformos reikalingos, kad 
valstybė tarnautų tokiems tikslams, kuriuos jis pats 
laikė siektinais. Užuot iškėlęs tuos reikalavimus ir pa- 
siūlymus dėl funkcijų, kurias, jo manymu, turėtų at- 
likti valstybė, teisinės institucijos arba vyriausybė, Mar- 
xas klausia: „Kas yra valstybė?“, t. y. bando atskleisti 
esmine teisinių institucijų funkciją. Anksčiau [6 ištrau- 
koje] buvo parodyta, kad į šitokį tipišką esencialistinį 
klausimą negalima duoti patenkinamo atsakymo; ta- 
čiau toks klausimas, be abejonės, puikiai dera su Mar- 
xo esencialistine ir metafizine pozicija, kai idėjų ir nor- 
mų sritis aiškinama kaip ekonominės tikrovės apraiška. 

Kokios yra šitokios valstybės teorijos išvados? Pati 
svarbiausia išvada yra ta, kad jokia politika, jokia tei- 
sinė ir politinė institucija ir jokia politinė kova nieka- 
da negali būti laikoma pačia svarbiausia visuomenės 
gyvenimo sritimi. Politika bejėgė. Ji niekada negali lem- 
tingai paveikti ekonominės tikrovės. Pagrindinis, o gal 
ir vienintelis visos protingos politinės veiklos uždavi- 

nys — žiūrėti, kad teisinės-politinės srities pakeitimai 
atitiktų visuomenės tikrovės pokyčius, t. y. gamybos 
priemonių ir klasių tarpusavio santykių pokyčius; ši- 
taip galima išvengti tų sunkumų, kurie būtinai iškiltų, 
jeigu politika atsiliktų nuo realių ekonominių pokyčių. 
Kitaip tariant, politinė veikla yra arba paviršinė, ne- 
nulemianti visuomenės sistemų esmingesnės tikrovės, 
ir tokiu atveju jai neskirta turėti kokią nors svarbą ir 
suteikti realią paramą prispaustiesiems ir išnaudoja- 
miesiems; arba politinė veikla išreiškia ekonominio pa- 
grindo ir klasinės situacijos pokyčius, ir tokiu atveju ji 
panaši į vulkano išsiveržimą ir tampa tikra revoliuci- 
ja, kurią tikriausiai galima numatyti, nes ji kyla iš 
visuomenės sistemos, ir kurios žiaurumą galima su- 
švelninti, nesipriešinant jos vulkaniškoms jėgoms; bet 
politine veikla revoliucijos negalima nei sukelti, nei 
nuslopinti. 

Šios išvados dar kartą parodo Marxo istoricistinės 
sistemos vientisumą. Tačiau jei turėsime galvoje, kad 
tik labai nedaug filosofinių sistemų sužadino tokį su- 
sidomėjimą politine veikla kaip marksizmas, visiško 
politikos bejėgiškumo teorija atrodo šiek tiek paradok- 
sali. Žinoma, marksistai gali atsakyti į šią pastabą 
dviem argumentais. Vienas yra toks: remiantis išdės- 
tyta teorija, politinė veikla vis dėlto atlieka tam tikrą 
funkciją: juk nors darbininkų partija savo politiniais 
veiksmais negali pagerinti išnaudojamų masių likimo, 
jos vykdoma kova pažadina klasinę sąmonę ir šitaip 
parengia tas mases revoliucijai. Tai radikaliojo mark- 
sistų sparno argumentas. Nuosaikieji argumentuoja 
taip: esama istorinių laikotarpių, kai politinė veikla 
naudinga tiesiogiai — tai laikotarpiai, kai dviejų prie- 
šiškų klasių jėgos yra apytikriai lygios. Tokiais laiko- 

tarpiais politinės pastangos ir politinė energija gali būti 
lemiamas veiksnys, padedantis pasiekti labai svarbių 
darbininkų gyvenimo pagerinimų. (Akivaizdu, kad ant- 
rojo argumento šalininkai aukoja kai kuriuos pamati- 
nius marksistinės teorijos principus, bet šito nesuvo- 
kia, vadinasi, neįsismelkia į dalyko esmę.) 

Verta pažymėti, kad, pagal marksistinę teoriją, dar- 
bininkų partija beveik negali daryti politinių klaidų 
tol, kol atlieka jai skirtą vaidmenį ir energingai gina 
darbininkų reikalus. Juk politinės klaidos negali ma- 
terialiai veikti objektyvios klasinės situacijos, juo 1a- 
biau ekonominės tikrovės, nuo kurios galiausiai pri- 
klauso visa kita. 

Kita svarbi šios teorijos išvada yra ta, kad iš prin- 
cipo kiekviena vyriausybė, net ir demokratinė, yra vieš- 
pataujančiosios klasės diktatūra valdomajai klasei. „Šių 
laikų valstybės valdžia, — sakoma Komunistų partijos 
manifeste, — tėra tik komitetas, tvarkantis visos buržu- 
azijos klasės reikalus <...>“?.Pagal šią teoriją, tai, kas 
vadinama demokratija, yra ne kas kita kaip klasės dik- 
tatūros forma, kuri yra pati patogiausia tam tikroje 
istorinėje situacijoje. (Ši doktrina nelabai suderinama 
su klasių pusiausvyros teorija, kurios laikosi minėtas 
nuosaikiųjų marksistų sparnas.) Lygiai kaip kapitaliz- 
mo sąlygomis valstybė yra buržuazijos diktatūra, taip 
po socialistinės revoliucijos ji iš pradžių bus proletaria- 
to diktatūra. Tačiau ši proletarinė valstybė praras sa- 
vo funkciją, kai tik bus palaužtas senosios buržuazijos 
pasipriešinimas. Juk proletarinė revoliucija veda prie 
vienos klasės visuomenės, prie beklasės visuomenės, 
kurioje nebegali būti jokios klasės diktatūros. Tai reiš- 
kia, kad valstybė, praradusi visas funkcijas, turi iš- 
nykti. „Ji nunyksta“, — sako Engelsas". 

IĮ 


Prieštaravimas tarp teisinės ir socialinės sistemos 
ryškiausiai atskleistas Kapitale. Vienoje šio veikalo te- 
orinių dalių Marxas pradeda kapitalizmo ekonominės 
sistemos analizę, remdamasis paprastinančia ir ideali- 
zuojančia prielaida, kad teisinė sistema yra tobula vi- 
sais požiūriais. Tariama, kad laisvė, lygybė prieš įsta- 
tymą, teisingumas garantuojami kiekvienam žmogui. 
Nesama privilegijuotų klasių prieš įstatymą. Maža to, 
Marxas taria, kad netgi ekonomikos srityje nesama 
jokio „plėšikavimo“: jis taria, kad už visas prekes, įskai- 
tant darbo jėgą, kurią darbininkas darbo rinkoje par- 
duoda kapitalistui, mokama „derama kaina“. Kaina už 
visas šias prekes yra „derama“ ta prasme, kad visos 
prekės perkamos ir parduodamos proporcingai viduti- 
nei darbo apimčiai, reikalingai joms pagaminti (arba, 
vartojant Marxo terminologiją, jos perkamos ir par- 
duodamos pagal jų tikrąją „vertę“9). Neabejotina, kad 
pats Marxas supranta, jog visa tai yra didžiulis supap- 
rastinimas, nes juk, jo paties nuomone, su darbinin- 
kais niekada nebuvo elgiamasi taip sąžiningai — kitaip 
tariant, darbininkai visada buvo apgaudinėjami. Ta- 
čiau, remdamasis tokiomis idealizuojančiomis prielai- 
domis, Marxas bando parodyti, kad netgi egzistuojant 
tokiai nepriekaištingai teisinei sistemai, ekonominė sis- 
tema funkcionuos taip, kad darbininkai negalės pasi- 
naudoti savo laisve. Nepaisant viso šio „teisingumo“, 
jų padėtis bus nedaug geresnė už vergų padėtį?. Juk 
būdami skurdžiai jie gali pardavinėti darbo rinkoje sa- 
ve, savo žmonas ir vaikus tik už tokią kainą, kuri rei- 
kalinga reprodukuoti jų darbo jėgai. Vadinasi, už savo 
darbo jėgą jie gaus ne daugiau, negu reikia palaikyti 
paprasčiausiai egzistencijai. Tai rodo, kad išnaudoji- 

mas yra ne tik plėšikavimas. Jo negalima pašalinti 
paprasčiausiomis teisinėmis priemonėmis. (O Proud- 
hono kritika, pagrįsta mintimi, kad „nuosavybė yra va- 
gystė“, yra pernelyg paviršutiniška!?.) 

Iš visų šių samprotavimų Marxas daro išvadą, kad 
darbininkai negali pernelyg daug tikėtis iš to, kad bus 
tobulinama teisinė sistema, kuri, kaip žinoma visiems, 
17 turtingiesiems, ir skurdžiams laiduoja vienodą lais- 
vę Miegoti ant parkų suolelių ir numato vienodas baus- 
mes už mėginimą gyventi „neturint aiškių pragyveni- 
mo šaltinių“. Šitaip Marxas priėjo tai, ką (Hegelio kalba) 
galima pavadinti formaliosios ir materialiosios laisvės 
skirtumu. Formaliosios!! arba teisinės laisvės (nors 
Marxas jos visiškai nenuvertina), pasirodo, visai nepa- 
kanka užtikrinti tai laisvei, kurią Marxas laikė žmoni- 
jos istorinio vystymosi tikslu. Iš tikrųjų svarbi yra eko- 
nominė arba medžiaginė laisvė. Ją galima pasiekti tik 
visus Žmones vienodai išvaduojant iš sunkaus darbo. 
„Darbo dienos sutrumpinimas“ yra šitokio išlaisvinimo 
„pamatinė sąlyga“. 


III 


Ką galima pasakyti apie šią Marxo teoriją? Ar tik- 
rai turime patikėti, kad politika arba teisinių institu- 
cijų sistema dėl savo prigimties negali pagerinti tokios 
padėties ir kad tik radikali socialinė revoliucija, tik 
visiškas „visuomenės santvarkos“ pakeitimas gali pa- 
gerinti padėtį? O gal turime pritarti nevaržomos „ka- 
pitalistinės“ sistemos gynėjams, pabrėžiantiems (mano 
galva, teisingai), kokią milžinišką naudą galima gauti 
iš laisvosios rinkos, ir iš to darantiems išvadą, kad 
visiems suinteresuotiems žmonėms didžiausią naudą 
teikia tikrai laisva darbo rinka? 

Esu įsitikinęs, kad Marxo aprašytos nevaržomos „ka- 
pitalistinės sistemos“ neteisingumas ir nehumanišku- 
mas yra akivaizdus, bet jį galima aiškinti remiantis ta 
mintimi, kurią anksčiau esame pavadinę laisvės para- 
doksu. Matėme, kad neribojama laisvė sunaikina pati 
save. Neribota laisvė reiškia, kad stiprusis yra laisvas 
prievartauti silpnąjį ir atimti iš jo laisvę. Todėl mes ir 
reikalaujame, kad valstybė iki tam tikros ribos suvar- 
žytų laisvę, kad kiekvieno žmogaus laisvę saugotų įsta- 
tymas. Nė vienas neturi priklausyti nuo kitų malonės; 
visi privalo turėti teise būti saugomi valstybės. 

Dabar esu įsitikinęs, kad šie suvaržymai, iš pradžių 
taikyti aklos jėgos, fizinio bauginimo sričiai, turi būti 
taikomi ir ekonomikos sričiai. Net jei valstybė saugo 
savo piliečius nuo fizinės prievartos (o tai, iš principo, 
ji daro ir nevaržomo kapitalizmo sąlygomis), ji gali už- 
kirsti kelią mūsų tikslams nesugebėdama jų apsaugoti 
nuo piktnaudžiavimų ekonomine valdžia. Tokioje vals- 
tybėje ekonomiškai stiprus individas vis dar gali lais- 
vai prievartauti ekonomiškai silpną individą ir atimti 
iš jo laisvę. Šitokiomis aplinkybėmis nevaržoma eko- 
nominė laisvė gali būti tokia pat savižudiška kaip ir 
nevaržoma fizinė laisvė, o ekonominė valdžia gali būti 
beveik tokia pat pavojinga kaip ir fizinė prievarta. Juk 
tie, kurie disponuoja maisto pertekliumi, gali priversti 
badaujančiuosius „savo noru“ tapti vergais ir nenaudo- 
dami prievartos. O jei valstybė apriboja savo veiklą 
prievartai slopinti (ir nuosavybei apsaugoti), tai eko- 
nomiškai stipri mažuma gali išnaudoti daugumą eko- 
nomiškai silpnų individų. 

Jei šie samprotavimai teisingi!?, aišku, kokio prieš- 
nuodžio reikia. Tai turi būti politinis priešnuodis, pana- 
šus į tą, kurį vartojame prieš fizinę prievartą. Turime 
sukurti valstybės jėgos įtvirtinamas visuomenės insti- 

tucijas, kurios ekonomiškai silpnus individus apsaugo- 
tų nuo ekonomiškai stiprių individų. Valstybė privalo 
rūpintis, kad niekam netektų priimti neteisingo žaidi- 
mo taisyklių dėl bado arba ekonominio žlugimo baimės. 

Savaime suprantama, kad tai reiškia, jog turi būti 
atsisakyta nesikišimo, nevaržomos ekonominės siste- 
mos principo. Jei norime apsaugoti laisvę, turime rei- 
kalauti, kad nevaržomos ekonominės laisvės politika 
būtų pakeista planuojamu ekonominiu valstybės įsiki- 
šimu. Turime reikalauti, kad nevaržomas kapitalizmas 
būtų pakeistas ekonominiu intervencionizmu!?. Kaip tik 
taip ir atsitiko. Marxo aprašyta ir sukritikuota ekono- 
minė sistema niekur nebeegzistuoja. Ją išstūmė ne to- 
kia sistema, kai valstybė pradeda prarasti savo funk- 
cijas ir galiausiai „nunyksta“, o įvairios intervencinės 
sistemos, kuriose valstybės funkcijos ekonomikos sri- 
tyje daug didesnės už nuosavybės ir „laisvų sutarčių“ 
apsaugą. 


1V 


Šį mūsų pasiektą tašką man norėtųsi apibūdinti 
kaip svarbiausią mūsų samprotavimų marksizmo 
klausimu momentą. Tik dabar mes galime pradėti įsi- 
sąmoninti prieštaravimo tarp istoricizmo ir socialinės 
inžinerijos reikšmę ir padarinius atviros visuomenės 
šalininkų politikai. 

Marksizmas pretenduoja būti kai kas daugiau negu 
tik mokslas. Jis imasi daugiau negu tik istorinio pra- 
našavimo misijos. Jis pretenduoja būti praktinės poli- 
tinės veiklos pagrindu. Jis kritikuoja egzistuojančią vi- 
suomenę ir tvirtina, kad gali parodyti kelią į geresnį 
pasaulį. Bet, remiantis paties Marxo teorija, mes ne- 

galime savavališkai keisti ekonominės tikrovės, pavyz- 
džiui, teisinėmis reformomis. Politika geriausiu atveju 
gali tik „sutrumpinti ir palengvinti gimdymo skaus- 
mus“!4. Mano galva, tai labai skurdi politinė progra- 
ma, ir jos skurdumą lemia tai, kad valdžių hierarchi- 
joje politinei valdžiai ji priskiria tik trečiaeilę reikšmę. 
Juk, pasak Marxo, reali jėga glūdi technikos raidoje, 
antra pagal svarbą yra ekonominių klasinių santykių 
sistema, o mažiausią įtaką daro politika. 

Savo analize mes priėjome visiškai priešingą požiū- 
rį — kad politinė valdžia turi pamatinę reikšmę. Poli- 
tinė valdžia gali kontroliuoti ekonominę galią. Tai reiš- 
kia, kad politinės veiklos sritis nepaprastai išsiplečia. 
Mes galime kelti klausimą, ko norime siekti ir kaip tai 
pasiekti. Pavyzdžiui, galime sukurti racionalią politinę 
programą, skirtą ekonomiškai silpniems žmonėms ap- 
saugoti. Galime sukurti įstatymus, ribojančius išnau- 
dojimą. Galime apriboti darbo dieną, bet galime pada- 
ryti ir daug daugiau: remdamiesi įstatymu, galime 
apdrausti dirbančiuosius (dar geriau, visus piliečius) 
nedarbingumo, bedarbystės ir senatvės atvejams. Ši- 
taip galime padaryti neįmanomas tokias išnaudojimo 
formas, kurios pagrįstos darbininko ekonominiu bejė- 
giškumu, kai jis privalo sutikti su viskuo, kad tik iš- 
vengtų bado. Kai remdamiesi įstatymu sugebėsime ga- 
rantuoti pragyvenimą kiekvienam norinčiam dirbti 
individui (o priežasčių, dėl kurių mes negalėtume to 
padaryti, nėra), tada piliečių apsauga nuo ekonominės 
baimės ir ekonominio šantažo bus visiškai užtikrinta. 
Šiuo požiūriu politinė valdžia yra ekonominės apsau- 
gos garantas. Politinė valdžia ir jos kontrolė lemia vis- 
ką. Negalima leisti, kad ekonominė galia viršytų po- 

litinę valdžią — jei būtina, ekonominė galia turi būti 
palaužta ir politinės valdžios kontroliuojama. 

Šiuo požiūriu galime sakyti, kad niekinamas Marxo 
požiūris į politinę valdžią reiškia ne tik tai, kad jis 
dėjo per mažai pastangų plėtoti teorijai, kaip svarbiau- 
siomis galimomis priemonėmis pagerinti ekonomiškai 
silpnų visuomenės narių ekonominę padėtį, bet ir tai, 
kad jis nepaisė didžiausio galimo pavojaus žmogaus 
laisvei. Jo naivus įsitikinimas, jog beklasėje visuome- 
nėje valstybinė valdžia praras funkcijas ir „nunyks“, 
labai aiškiai rodo, kad jis niekada nesuvokė laisvės 
paradokso ir nesuprato, kokią funkciją gali ir turi at- 
likti valstybė, gindama laisvę ir žmoniškumą. (Tačiau 
šitokia Marxo pozicija liudija, kad galiausiai jis buvo 
individualistas, nepaisant kolektyvistinės jo orientaci- 
jos į klasinę sąmonę.) Taigi Marxo požiūris panašus į 
liberalų įsitikinimą, kad visiems mums reikalingos „ly- 
gios galimybės“. Kas gali tai neigti? Bet to nepakanka. 
Lygios galimybės negarantuoja, kad ne tokie talentin- 
gi, ne tokie negailestingi, ne tokie laimingi individai 
netaps eksploatacijos objektu tų individų, kurie yra 
talentingesni, negailestingesni arba laimingesni. 

Negana to, šiuo mūsų pasiektu požiūriu tai, ką 
marksistai niekinamai vadina „tik formalia laisve“, tam- 
pa visų kitų visuomenės gyvenimo elementų pagrindu. 
Ši „tik formali laisvė“, t. y. demokratija, liaudies teisė 
vertinti ir nušalinti savo valdžią, yra vienintelis žino- 
mas mechanizmas, kuriuo galime mėginti apsisaugoti 
nuo piktnaudžiavimų politine valdžia [žr. 25 ištraukos 
II skirsnį]; tai atvejis, kai valdomieji kontroliuoja val- 
dančiuosius. Kadangi politinė valdžia gali kontroliuoti 
ekonomiką, politinė demokratija yra ir vienintelė 
valdomųjų priemonė ekonominei galiai kontroliuoti. Jei 

demokratinės kontrolės nėra, nėra ir jokios priežasties 
bet kuriai vyriausybei nepasinaudoti politine ir ekono- 
mine savo galybe, siekiant tikslų, neturinčių nieko ben- 
dro su piliečių laisvės apsauga. 


V 


Toks yra pamatinis „formaliosios laisvės“ vaidmuo, 
kurio nepastebėjo marksistai, manę, kad formaliosios 
demokratijos nepakanka, ir siekę ją pakeisti tuo, ką 
paprastai vadino „ekonomine demokratija“. Tačiau tai 
miglotas ir visiškai paviršutiniškas terminas, užmas- 
kuojantis tą faktą, kad „tik formali laisvė“ yra vienin- 
telis demokratinės ekonominės politikos garantas. 

Marxas atskleidė ekonominės galios svarbą, ir visai 
suprantama, kad jis ją perdėjo. Jis pats ir marksistai 
ekonominę galią įžvelgia visur. Jų argumentas yra toks: 
kas turi pinigų, tas ir galingas — juk jei reikia, jis gali 
nusipirkti ginklų ar net gangsterių. Tačiau šis argu- 
mentas dvipusis. Faktiškai jis suponuoja prielaidą, kad 
žmogus, turintis ginklą, turi ir valdžią. Ir jei tas, kuris 
turi ginklą, suvokia, kad turi ir valdžią, ilgai netrukus 
jis turės ir ginklą, ir pinigus. Tačiau nevaržomo kapi- 
talizmo sąlygomis Marxo argumentacija šiek tiek pa- 
grįsta: juk valdžia, kurianti institucijas kontroliuoti gin- 
klams ir gangsteriams, bet ne pinigų galiai, linkusi 
patekti į tos pinigų galios įtaką. Tokioje valstybėje vi- 
sai įmanoma, kad valdo nekontroliuojami turtingi 
gangsteriai. Bet, mano galva, Marxas pats pirmasis 
būtų pripažinęs, kad to negalima pasakyti apie visas 
valstybes, kad istorijoje būta laikotarpių, kai, pavyz- 
džiui, bet koks išnaudojimas buvo plėšikavimas, tiesio- 
giai pagrįstas geležinio kumščio valdžia. Ir šiandien 
nedaugelis palaikytų naivų įsitikinimą, kad „istorijos 

pažanga“ visiems laikams padarė galą šitiems tiesmu- 
kiems žmonių išnaudojimo būdams ir kad, pasiekus 
formaliąją laisvę, nebeįmanoma sugrįžti prie tokių pri- 
mityvių išnaudojimo formų. 

Šių svarstymų pakaktų atmesti dogmatinei doktri- 
nai, kad ekonominė galia svarbesnė už fizinę jėgą ar 
valstybės valdžią. Bet esama ir kitų motyvų apsvars- 
tyti dar šį bei tą. Dogmos, kad visokeriopo blogio šal- 
tinis yra ekonominė galybė, reikia atsisakyti. Užuot 
jos laikiusis, reikia suprasti, kad pavojinga yra kiek- 
viena nekontroliuojama valdžia. Pinigai patys savaime 
nėra itin pavojingi. Jie tampa pavojingi tada, kai jais 
perkama valdžia — tiesiogiai ar pavergiant ekonomiš- 
kai silpnesnius, kurie turi parsiduoti, kad išliktų gyvi. 

Spręsdami šiuos klausimus, privalome mąstyti net 
materialistiškiau už patį Marxą. Turime suprasti, kad 
svarbiausia politinė problema yra fizinės galios ir fizi- 
nio išnaudojimo kontrolė. Kad įdiegtume tokią kontro- 
le, turime įtvirtinti „paprasčiausią formaliąją laisvę“. 
Jei šitai pasiekėme ir išmokome ja naudotis kontro- 
liuodami politinę galią, viskas priklauso nuo mūsų pa- 
čių. Mums nebėra reikalo ką nors smerkti ar triukš- 
mauti dėl klastingų ekonominių demonų, pasislėpusių 
užkulisiuose. Juk demokratijos sąlygomis mes turime 
svertus kontroliuoti tiems demonams. Mes galime juos 
prijaukinti. Mes turime tai suprasti ir pasinaudoti tais 
svertais: privalome kurti institucijas, demokratiškai 
kontroliuojančias ekonominę galią ir apsaugančias mus 
nuo ekonominio išnaudojimo. 

Marksistai daug kalbėjo apie galimybę nusipirkti 
balsus — tiesiogiai arba nusiperkant propagandos ma- 
šiną. Bet, geriau įsigilinus, matyti, kad kaip tik šis 
pavyzdys puikiai iliustruoja anksčiau gvildentą politi- 
nės valdžios situaciją. Jei pasiekėme formaliąją laisvę, 

galime kontroliuoti visokiausios rūšies balsų pirkimą. 
Esama įstatymų, apribojančių rinkimų kampanijos iš- 
laidas, ir tik nuo mūsų priklauso, ar verta įvesti dar 
griežtesnius šį dalyką reguliuojančius įstatymus. Tei- 
sinė sistema gali būti paversta galingu įrankiu, sau- 
gančiu save pačią. Be to, mes galime veikti viešąją 
nuomonę ir reikalauti daug griežtesnio moralinio ko- 
dekso, reguliuojančio politinius dalykus. Visa tai gali- 
me padaryti; bet iš pradžių turime suprasti, kad šito- 
kia socialinė inžinerija yra mūsų reikalas, kad ji mūsų 
galioje ir kad neturime laukti ekonominių perversmų, 
stebuklingai sukuriančių mums naują ekonominį pa- 
saulį ir paliekančių mums tik viena — pašalinti seną 
politinį apvalkalą. 


VI 


Žinoma, praktikoje marksistai niekada iki galo ne- 
sirėmė politinės valdžios bejėgiškumo doktrina. Kai tik 
turėdavo galimybę veikti ar planuoti veiksmus, jie, kaip 
ir bet kas kitas, paprastai tardavo, kad politinė val- 
džia gali būti panaudota ekonominei galiai kontroliuo- 
ti. Bet jų planai ir veiksmai niekada nebuvo grindžia- 
mi nei aiškiu pradinės savo teorijos išsižadėjimu, nei 
gerai apmąstyta pačią svarbiausią kiekvienos politikos 
problemą išsprendžiančia koncepcija —- kaip kontroliuoti 
kontrolierių, kaip kontroliuoti pavojingą valdžios su- 
kaupimą, kurį įkūnija valstybė. Jie niekada nesuprato 
demokratijos kaip vienintelės žinomos tokios kontrolės 
įgyvendinimo priemonės svarbos. 

Todėl jie niekada nesuprato pavojaus, glūdinčio vals- 
tybinės valdžios stiprinimo politikoje. Nors daugiau ar 
mažiau sąmoningai jie atsisakė politikos bejėgiškumo 
doktrinos, bet ir toliau buvo įsitikinę, kad valstybinė 

valdžia nėra svarbi problema ir kad ji bloga tik tada, 
kai yra buržuazijos rankose. Jie nesuprato, kad pavo- 
jinga kiekviena valdžia, ir politinė valdžia pavojinga 
bent jau tiek pat, kiek ir ekonominė valdžia. Todėl jie 
laikėsi proletariato diktatūros formulės. Jie nesuprato 
principo, kad bet kuri didelių mastų politika turi būti 
institucinė, o ne asmeninė. Primygtinai reikalaudami 
išplėsti valstybės valdžią (priešingai Marxo požiūriui į 
valstybę), jie nesuprato, kad tą išplėstą valdžią vieną 
gražią dieną gali užgrobti netinkami asmenys. Iš da- 
lies todėl, svarstydami valstybės kišimosi į ekonomiką 
problemą, jie ketino valstybei suteikti praktiškai neri- 
botą valdžią ekonomikos srityje. Jie išsaugojo holistinį 
ir utopinį Marxo įsitikinimą, kad tik visiškai nauja 
„visuomeninė santvarka“ gali pagerinti padėtį. 

Šitokį utopinį ir romantišką požiūrį į socialinę inži- 
neriją aš kritikavau [24 ištraukoje]!?. Bet čia norėčiau 
pridurti, kad ekonominis kišimasis, netgi ir mano pro- 
paguojami dalinės socialinės inžinerijos metodai, pa- 
prastai didina valstybės galią. Todėl intervencionizmas 
yra nepaprastai pavojingas. Tai nėra lemiamas argu- 
mentas prieš jį: valstybinė valdžia visada bus pavojin- 
ga, bet kartu ji yra neišvengiamas blogis. Tačiau rei- 
kia perspėti, kad jei mes susilpninsime savo budrumą 
ir nestiprinsime demokratinių institucijų, o valstybei 
suteiksime vis daugiau valdžios, leisdami jai užsiimti 
intervenciniu „planavimu“, tai galime prarasti savąją 
laisvę. O jei prarandama laisvė, kartu prarandama vis- 
kas, įskaitant patį „planavimą“. Juk kuriam galui kur- 
ti planus liaudies gerovei kelti, jei liaudis neturi galios 
jiems įgyvendinti? Tik laisvė gali apsaugoti saugumą. 

Taigi matome, kad esama ne tik laisvės, bet ir vals- 
tybinio planavimo paradokso. Jei planuojama pernelyg 

daug, jei valstybei duodama per daug valdžios, laisvė 
prarandama, o tai reiškia ir planavimo pabaigą. 

"Tokie apmąstymai sugrąžina mus prie raginimo ten- 
kintis daline socialine inžinerija ir vengti utopistinių 
ar holistinių socialinės inžinerijos metodų. Be to, jie 
sugrąžina mus prie reikalavimo planuoti tokias prie- 
mones, kuriomis įveikiamas konkretus blogis, o ne to- 
kias, kurios nukreipiamos į kokį nors idealų gėrį [žr. 
ypač p. 416—417]. Valstybės kišimasis turi būti apribo- 
tas tuo, kas realiai būtina apsaugoti laisvei. 

"Tačiau nepakanka pasakyti, kad mūsų sprendimas 
turi būti minimalistinis, kad turime būti budrūs, kad 
valstybei neturime duoti daugiau valdžios nei būtina 
laisvės apsaugai. Šios pastabos gali iškelti problemas, 
bet jos nieko nesako apie jų sprendimus. Galima net 
manyti, kad sprendimo išvis nėra, kad valstybinis naujų 
ekonominių galių pasisavinimas — o valstybės galia, 
palyginti su pavienių jos piliečių galia, visada yra pa- 
vojingai didelė — gali paversti valstybę tokia jėga, ku- 
riai pasipriešinti nebeįmanoma. Kol kas mes neparo- 
dėme nei to, kad laisvė gali būti išsaugota, nei to, kaip 
ji gali būti išsaugota. 

Todėl būtų pravartu prisiminti ankstesnius mūsų 
svarstymus, kur gvildentas klausimas apie politinės 
valdžios kontrolę ir laisvės paradoksą. 


VII 


Jei sugrįšime prie politikos bejėgiškumo ir istorinių 
jėgų visagalybės marksistinės teorijos, turėsime pripa- 
žinti, kad ši teorija yra įspūdingas kūrinys. Ji yra tie- 
sioginis Marxo sociologinio metodo, jo ekonominio isto- 
ricizmo, doktrinos, kad ekonominės sistemos arba 

žmogiškojo metabolizmo raida nulemia žmonijos visuo- 
meninę ir politinę raidą, padarinys. Marxo gyvenimo 
patyrimas, jo humaniškas pasipiktinimas ir troškimas 
suteikti nuskriaustiesiems paguodą, viltį, net tikėjimą 
pergale, — visa tai suvienyta į milžinišką filosofinę sis- 
temą, palyginamą su holistinėmis Platono bei Hegelio 
sistemomis ar net pranašesnę už jas. Tik tas atsitikti- 
nis dalykas, kad Marxas nebuvo reakcionierius, lemia 
tai, kad filosofijos istorikai beveik jo nepastebi ir pir- 
miausia laiko jį propagandistu. Kapitalo recenzentas 
rašė: „Iš pirmo žvilgsnio <...> gali pasirodyti, kad au- 
torius yra vienas didžiausių filosofų idealistų vokiš- 
kąja, t. y. blogąja, žodžio „idealistas“ prasme. Bet iš 
tikrųjų jis nepalyginti realistiškesnis už savo pirmta- 
kus <...>“!9 Jis pataikė kaip pirštu į akį. Marxas buvo 
paskutinis didžiųjų holistinių sistemų kūrėjas. Mes tu- 
rime pasirūpinti, kad ši sistema būtų tikrai paskutinė, 
o ne pakeisti ją kita Didžiąja Sistema. Mums reikia ne 
holizmo, o dalinės socialinės inžinerijos. 


27. INDIVIDUALIZMAS 
IR KOLEKTYVIZMAS 


(1945) 


Individualizmo ir kolektyvizmo problema glaudžiai 
susijusi su lygybės ir nelygybės problema. Prieš perei- 
nant prie jos aptarimo, vertėtų padaryti keletą termi- 
nologinių pastabų. 

Terminas „individualizmas“ gali būti vartojamas (pa- 
gal The Oxford English Dictionary) dvejopa prasme: 1) 
kaip kolektyvizmo priešybė ir 2) kaip altruizmo priešy- 
bė. Pirmajai prasmei išreikšti esama tik vieno žodžio, 
o antrajai išreikšti esama kelių sinonimų, pavyzdžiui, 
„egoizmas“ arba „savanaudiškumas“. Štai kodėl toliau 
terminą „individualizmas“ aš vartosiu pirmąja pras- 
me, o terminus „egoizmas“ arba „savanaudiškumas“ 
vartosiu tik tada, kai norėsiu išreikšti antrąją prasmę. 
Pasinaudokime nedidele lentele: 

Individualizmas (1) priešingas kolektyvizmui (1'). 

Egoizmas (2) priešingas altruizmui (2'). 

Šie keturi terminai, vartojami normatyvinių dėsnių 
kodeksuose, žymi tam tikras nuostatas, reikalavimus, 
sprendimus ar siūlymus. Nors jie neišvengiamai yra 
migloti, bet aš manau, kad juos lengva iliustruoti pa- 
vyzdžiais ir todėl pakankamai tiksliai juos vartoti 
sprendžiant mūsų keliamus uždavinius. Pradėkime nuo 

kolektyvizmo!. Platono reikalavimą, kad individas tar- 
nautų visumos interesams, kad ir kokia būtų toji visu- 
ma - visata, miestas, gentis, rūšis ar koks kitas kolek- 
tyvinis darinys, iliustruoja ši ištraukaž: „Dalis egzistuoja 
visumos labui, o visuma neegzistuoja dalies labui <...> 
Tu esi sukurtas visumos labui, o ne visuma sukurta 
tavo labui“. Ši citata ne tik iliustruoja holizmą ir ko- 
lektyvizmą, bet kartu perteikia didelį, Platono gerai 
suvoktą, emocinį turinį (tai galima pastebėti iš šios 
ištraukos preambulės). Kolektyvizmas gali būti susijęs 
su įvairiais jausmais, pavyzdžiui, su siekiu priklausyti 
kokiai nors grupei ar genčiai; vienas su kolektyvizmu 
susijęs veiksnys yra moralinis altruizmo reikalavimas, 
nukreiptas prieš savanaudiškumą ar egoizmą. Plato- 
nas tvirtina, kad jei žmogus negali paaukoti savo inte- 
resų visumos labui, jis yra savanaudis. 

Bet pažvelgę į savo mažąją lentelę, suprasime, kad 
iš tikrųjų taip nėra. Kolektyvizmas nėra priešingas 
egoizmui ir nėra tapatus altruizmui ar nesavanaudiš- 
kumui. Kolektyvinis ar grupinis egoizmas, pavyzdžiui, 
klasinis egoizmas, yra visiškai įprastas dalykas (Plato- 
nas tai žinojo“ labai gerai), o iš to visiškai aišku, kad 
kolektyvizmas pats savaime nėra savanaudiškumo prie- 
šybė. Kita vertus, antikolektyvistas, t. y. individualis- 
tas, gali būti ir altruistas: jis gali būti pasirengęs au- 
kotis, kad padėtų kitiems individams. Galbūt vienas 
geriausių tokios nuostatos pavyzdžių yra Ch. Dicken- 
sas. Sunku pasakyti, kas stipresnis — aistringa jo ne- 
apykanta savanaudiškumui ar aistringas jo dėmesys 
individams, pasižymintiems visomis žmogiškomis sil- 
pnybėmis. Be to, šitoks požiūris susijęs su antipatija 
ne tik tam, ką mes dabar vadiname kolektyviniais da- 
riniais ar kolektyvais (ar ir, visai klaidingai, parla- 

mentui), bet ir nuoširdžiam altruizmui, jei tik jis nu- 
kreiptas ne į konkrečius individus, bet į anonimines 
grupes. (Priminsiu skaitytojui misis Dželibi iš „Nykių- 
jų namų“ — „ponią, atsidėjusią visuomeninėms parei- 
goms“.) Manau, kad šie pavyzdžiai pakankamai gerai 
paaiškina mūsų aptariamų keturių terminų prasmę. 
Be to, jie parodo, kad bet kuris terminas, pateiktas 
mūsų lentelėje, gali būti susietas su bet kuriuo iš dvie- 
jų terminų, esančių kitoje eilutėje (taip galimi keturi 
deriniai). 

Įdomu, kad Platonui ir daugumai platonikų altruis- 
tinis individualizmas (pavyzdžiui, toks kaip Dickenso) 
atrodo neįmanomas. Pagal Platoną, vienintelė kolekty- 
vizmo alternatyva yra egoizmas: bet kokį altruizmą jis 
paprasčiausiai tapatina su kolektyvizmu, o bet kokį 
individualizmą — su egoizmu. Tai ne tik terminologi- 
niai ar žodiniai triukai —- juk užuot pripažinęs keturias 
galimybes, Platonas pripažino tik dvi. Šis faktas sukė- 
lė didelę painiavą filosofiniuose etinių problemų svars- 
tymuose, ir ši painiava išliko iki pat mūsų dienų. 

Individualizmo tapatinimas su egoizmu duoda Pla- 
tonui galingą ginklą, kuriuo jis gina kolektyvizmą, o 
kartu puola individualizmą. Gindamas kolektyvizmą, 
jis gali kreiptis į mūsų humanišką nesavanaudiškumo 
jausmą, o puldamas individualizmą, visus individua- 
listus gali pasmerkti kaip savanaudžius, kaip žmones, 
nesugebančius atsidėti niekam kitam, išskyrus pačius 
save. Nors šis Platono antpuolis nukreiptas prieš indi- 
vidualizmą mūsiške prasme, t. y. prieš individualiojo 
žmogaus teises, jis pasiekia visai kitą taikinį, egoizmą. 
Tačiau šio skirtumo Platonas ir dauguma platonikų 
niekada nepaiso. 

Kodėl Platonas mėgino pulti individualizmą? Ma- 
nau, kad jis, nukreipdamas savo ginklus prieš indivi- 
dualizmą, labai gerai žinojo, ką darąs, nes individua- 
lizmas gal net labiau nei egalitarizmas buvo naujų 
humanistinių pažiūrų tvirtovė. Individo išlaisvinimas 
iš tikrųjų buvo didi dvasinė revoliucija, atvedusi prie 
tribalizmo žlugimo ir demokratijos atsiradimo. Antžmo- 
giška sociologinė Platono intuicija pasireiškia tuo, jog 
jis visada atpažįsta priešą, kad ir kur jį sutiktų. 

Individualizmas buvo senosios intuityvios teisingu- 
mo idėjos dalis. Toks teisingumas, priešingai platoniš- 
kajam, buvo suvokiamas ne kaip valstybės sveikumas 
1 harmonija, o veikiau kaip tam tikras elgesio su indi- 
vidais būdas. Prisiminkime, kad kaip tik tokį teisingu- 
mą pabrėžia Aristotelis, sakydamas: „Teisingumas yra 
kažkas, kas siejasi su asmenimis“*. Šį individualistinį 
elementą pabrėždavo Periklio karta. Pats Periklis aiš- 
kiai pasakė, kad įstatymai turi garantuoti lygų teisin- 
gumą „visiems jų privačiuose reikaluose“. Bet jis pri- 
duria dar štai ką. „Mūsų neerzina kaimynas, — sako 
jis, —- jei ką nors daro savaip“. (Palyginkite su Platono 
pastaba, jog valstybė išugdo žmogų ne tam, „kad kiek- 
vienas iš jų galėtų nukreipti savo veiklą kur panorėjęs 
<...>“) Periklis pabrėžia, kad šitoks individualizmas turi 
būti susietas su altruizmu: „Mes niekada neužmiršta- 
me, kad turime ginti skriaudžiamą žmogų“. O jo kal- 
bos kulminacija — žodžiai, skirti jauniems atėniečiams, 
kurie užaugę galės naudotis „puikiomis galimybėmis 
rinktis įvairius dalykus ir tapti savarankiškais“. 

Šitoks individualizmas, susietas su altruizmu, tapo 
mūsų vakarietiškosios civilizacijos pagrindu. Jis yra 
svarbiausia krikščionybės doktrina („mylėk savo arti- 
mą“, sakoma Šventajame Rašte, bet ne „mylėk savo 

gentį“), be to, jis yra visų etinių doktrinų, sukurtų mū- 
sų civilizacijos ir ją palaikiusių, šerdis. Jis yra ir, pa- 
vyzdžiui, Kanto svarbiausia praktinė doktrina („visada 
žiūrėk į kitą žmogų kaip į tikslą, o ne kaip į priemonę 
pasiekti savo tikslams“). Nesama kitos minties, kuri 
būtų taip galingai paveikusi žmogaus moralinę raidą. 

Platonas nesuklydo, šią doktriną laikydamas savo- 
sios kastomis grįstos valstybės priešu, todėl nekentė 
jos labiau už bet kurią kitą savo meto „griaunamąją“ 
doktriną. Kad parodyčiau tai dar aiškiau, pacituosių 
dvi pastraipas iš Įstatymų“, kurių tikrai stulbinantis 
priešiškumas individui, mano galva, įvertintas nepa- 
kankamai. Pirmoji pastraipa gerai žinoma kaip nuoro- 
da į Valstybę; joje aptariamas „moterų, vaikų ir 
nuosavybės bendrumas“. Tokią valstybės santvarką Pla- 
tonas čia vadina „aukščiausia valstybės forma“. Šioje 
geriausioje valstybėje, sako jis, „egzistuoja bendra žmo- 
nų, vaikų ir viso turto nuosavybė. Ir čia padaryta vis- 
kas, kas įmanoma, kad iš mūsų gyvenimo visur ir vi- 
sais galimais būdais būtų pašalinta visa, kas privatu 
ir individualu. Net tie dalykai, kuriuos pati prigimtis 
padarė privačius ir individualius, kiek įmanoma pada- 
ryti visų bendra nuosavybe. Net mūsų akys, ausys ir 
rankos mato, girdi ir veikia taip, tarsi priklausytų ne 
individams, o bendruomenei. Visi žmonės nuteikti taip, 
kad vienbalsiai giria ir peikia tuos pačius dalykus, kar- 
tu dėl jų džiūgauja ir graužiasi. O visi įstatymai su- 
kurti taip, kad labiausiai vienytų miestą“. Toliau Pla- 
tonas sako, kad „joks žmogus nesuras didžiausio 
valstybės tobulumo matų, geresnių už šiuos tik ką iš- 
dėstytus principus“, o tokią valstybę vadina „dieviška“: 
tai valstybės „modelis“, „provaizdis“, „originalas“, t. y. 
jos forma arba idėja. Tai toks pat požiūris, kaip ir tas, 

kurį Platonas dėsto Valstybėje, tačiau išreikštas tuo 
metu, kai Platonas neteko vilties įgyvendinti savo šlo- 
vingąjį politinį idealą. 

Antroji pastraipa (irgi iš Įsiatymų) yra - jei tai ap- 
skritai įmanoma —- dar iškalbingesnė. Reikia pabrėžti, 
kad šioje pastraipoje pirmiausia kalbama apie karo žy- 
gius ir karinę discipliną, bet Platonas aiškiai pasako, 
kad tų pačių militaristinių principų turi būti laikomasi 
ne tik karo, bet ir „taikos metu, ir nuo pat ankstyviau- 
sios vaikystės“. Kaip ir kiti totalitariniai militaristai 
bei Spartos gerbėjai, Platonas pabrėžia, kad svarbiau- 
sieji karinės disciplinos reikalavimai turi viešpatauti 
17 taikos metu ir apimti visą piliečių gyvenimą; be to, 
ne tik subrendę piliečiai (kurie visi yra kareiviai) bei 
vaikai, bet netgi galvijai valstybėje turi išgyventi nuo- 
latinę ir visuotinę mobilizaciją'. „Svarbiausias princi- 
pas yra toks, — rašo jis, - kad niekas, nei vyras, nei 
moteris niekada neturi likti be vado. Nei rimtai dirb- 
damas, nei žaisdamas niekas neturi pratintis ką nors 
daryti savarankiškai. Ne, ir karo, ir taikos metu reikia 
nuolat žiūrėti į savo vadą ir ištikimai juo sekti. Ir net 
smulkiausiuose dalykuose reikia klausyti vado. Pavyz- 
džiui <...> tik jam įsakius, reikia sustoti, žengti žings- 
nį, praustis ar valgyti <...>8 Žodžiu, ilgai pratinantis, 
reikia išmokyti savo sielą niekada net nesvajoti veikti 
savarankiškai ir padaryti ją tokią, kad ji visiškai to 
nesugebėtų. Šitaip visi nugyvens savo gyvenimą visiš- 
kai bendrai. Nėra ir nebus įstatymo, aukštesnio už šį, 
už jį geresnio ir labiau padedančio pasiekti ramybę ir 
pergalę kare. Pratintis valdyti kitus ir būti valdomam 
kitų reikia ir taikos metu, ir nuo pat ankstyviausios 
vaikystės. Net menkiausias savavaliavimas turi būti 

pašalintas iš visų žmonių gyvenimo ir net iš žmonėms 
tarnaujančių gyvulių gyvenimo“. 

Pasakyta labai stipriai. Niekada ir niekas nuošir- 
džiau neišreiškė savo priešiškumo individui. Ši neapy- 
kanta giliai įsišaknijusi pamatiniame Platono filosofi- 
jos dualizme: Platonas nekentė individo ir jo laisvės, 
lygiai kaip nekentė konkrečių patyrimų ir kintančio 
juslinių daiktų pasaulio įvairovės. Politikos srityje in- 
dividas, Platono akimis, yra paties blogio įsikūnijimas. 

Šitokia antihumanistinė ir antikrikščioniška nuo- 
stata buvo nuolat idealizuojama. Ji buvo laikoma hu- 
maniška, nesavanaudiška, altruistine ir krikščioniška. 
Pavyzdžiui, E. B. Englandas pirmąją cituotą Įstatymų 
ištrauką vadina „aistringųu savanaudiškumo pasmerki- 
mu“. Panašiai sako ir Barkeris, aptardamas Platono 
teisingumo teoriją. Jis teigia, kad Platonas kėlė tikslą 
„savanaudiškumą ir pilietinę nesantaiką pakeisti har- 
monija“ ir kad „<...> Platono teorijoje šitaip grąžinama 
senovinė valstybės ir individo interesų harmonija, ta- 
čiau grąžinama nauju ir aukštesniu lygmeniu, nes pa- 
keliama iki sąmoningo harmonijos jausmo“. Tokius ir 
daugelį kitų panašių teiginių galime nesunkiai paaiš- 
kinti, jei prisiminsime, kad individualizmą Platonas 
tapatina su egoizmu —- juk visi šie platonikai yra įsiti- 
kinę, kad antiindividualizmas yra tas pat, kas nesava- 
naudiškumas. Šie pavyzdžiai iliustruoja mano mintį, 
kad šitoks tapatinimas yra didelis antihumanistinės 
propagandos laimėjimas ir kad etinių problemų svars- 
tymą jis jaukia iki pat mūsų dienų. Bet kartu mes 
turime suprasti, kad tie, kurie, apgauti šio tapatinimo 
ir iškilmingai skambančių žodžių, šlovina Platoną kaip 
moralės mokytoją ir skelbia pasauliui, kad jo etika la- 
biausiai priartėja prie krikščionybės ikikrikščioniška- 

jame pasaulyje, grindžia kelią totalitarizmui ir ypač 
totalitarinei, antikrikščioniškai krikščionybės interpre- 
tacijai. O tai pavojingas dalykas, nes būta epochų, kai 
krikščionybėje vyravo totalitarinės idėjos. Tai buvo ink- 
vizicijos metas, ir ji gali vėl sugrįžti, nors ir kitu pavi- 
dalu. 

Todėl verta paminėti dar keletą priežasčių, dėl ku- 
rių naivūs žmonės įtikino save, kad Platono tikslai yra 
humaniški. Viena priežastis yra tokia: ruošdamas dir- 
vą kolektyvistinėms savo doktrinoms, Platonas papras- 
tai pradeda nuo priežodžio arba patarlės (atrodo, pita- 
goriškos kilmės): „Draugų viskas turi būti bendra“!?, 
Tai, be abejonės, nesavanaudiškas, taurus ir puikus 
nusiteikimas. Kas galėtų įtarti, kad iš šitokios pagirti- 
nos prielaidos kylantis samprotavimas atves prie visiš- 
kai antihumaniškos išvados? Kita svarbi prižastis yra 
ta, kad Platono dialoguose reiškiama daug tikrai hu- 
manistinių jausmų, ypač ankstyvuosiuose, parašytuo- 
se iki Valstybės, kai jam vis dar turėjo įtakos Sokratas. 
Skyrium priminsiu Sokrato doktriną, išdėstytą Gorgi- 
juje, pagal kurią geriau kentėti nuo neteisingumo ne- 
gu pačiam būti neteisingam. Akivaizdu, kad ši doktri- 
na yra ne tik altruistinė, bet ir individualistinė: juk 
pagal kolektyvistinę teisingumo teoriją, tokią, kokia 
išdėstyta Valstybėje, neteisingumas yra veiksmas, nu- 
kreiptas prieš valstybę, o ne prieš pavienį žmogų, ir 
nors žmogus gali elgtis neteisingai, nuo to nukentės 
tik kolektyvas. Bet Gorgijuje nerandame nieko pana- 
šaus. Čia dėstoma teisingumo teorija yra visiškai nor- 
mali, o „Sokrato“ (kuris veikiausiai turėjo daug tikrojo 
Sokrato bruožų) pateikiami neteisingumo pavyzdžiai 
yra tokie: antausis, sužeidimas ar nužudymas. Sokrato 
teorija, pagal kurią geriau kentėti nuo neteisingų veiks- 

mų negu pačiam elgtis neteisingai, iš tikrųjų labai pa- 
naši į krikščioniškąją doktriną, o jo teisingumo doktri- 
na puikiai derinasi su Periklio mintimis. 

"Tuo tarpu Valstybėje dėstoma nauja teisingumo dok- 
trina, kuri ne tik nesuderinama su tokiu individualiz- 
mu, bet labai jam priešiška. Tačiau skaitytojas gali 
lengvai patikėti, kad Platonas vis dar laikosi doktri- 
nos, išdėstytos Gorgijuje. Juk ir Valstybėje Platonas 
dažnai užsimena apie doktriną, pagal kurią geriau kęsti 
neteisingumą negu pačiam jį daryti, nepaisydamas to 
fakto, kad šiame veikale išdėstytos kolektyvistinės tei- 
singumo teorijos požiūriu šitaip teigti yra paprasčiau- 
sia nesąmonė. Negana to, Valstybėje „Sokrato“ oponen- 
tai gina priešingą teoriją, pagal kurią gera ir malonu 
būti neteisingam ir bloga patirti neteisingumą. Žino- 
ma, kiekvienam humanistui toks cinizmas yra atstu- 
miantis, ir kai Platonas Sokrato lūpomis išreiškia savo 
tikslus: „Kita vertus, negaliu neginti savo nuomonės, 
nes, man atrodo, būtų nedora nepagelbėti tavo aki- 
vaizdoje plūstamam teisingumui, kol dar esi gyvas ir 


“1! patiklų skaitytoją įtikina geri Plato- 


įstengi kalbėti 
no ketinimai, ir jis pasirengęs eiti jam iš paskos bet 
kur. 

Šių Platono patikinimų poveikį labai sustiprina tas 
faktas, kad po jų, kaip kontrastas, eina ciniški ir sava- 
naudiški Trasimacho pasisakymai!Ž, o pats Trasima- 
chas pavaizduotas kaip bjauriausias politinis avantiū- 
ristas. Šitaip skaitytojas spiriamas individualizmą 
tapatinti su Trasimacho pažiūromis ir manyti, kad Pla- 
tonas, kovodamas su tokiomis pažiūromis, kovoja su 
visomis savo epochos griaunamosiomis ir nihilistinė- 
mis tendencijomis. Tačiau nereikia išsigąsti tokios in- 
dividualistinės baidyklės kaip Trasimachas (esama di- 

delio panašumo tarp jo portreto ir šiuolaikinės kolek- 
tyvistinės „bolševizmo“ baidyklės), kad nepasiduotume 
kitai, daug realesnei ir daug pavojingesnei, nors ne 
tokiai akivaizdžiai, barbarystės formai. Juk Trasima- 
cho doktriną, pagal kurią teisus yra stiprusis, Plato- 
nas pakeičia tokia pat barbariška doktrina, pagal ku- 
rią teisinga yra tai, kas stiprina valstybės stabilumą ir 
galybę. 

Apibendrinkime. Dėl savo radikalaus kolektyvizmo 
Platonas net nesidomi tomis problemomis, kurios pa- 
prastai vadinamos teisingumo problemomis, t. y. neša- 
lišku vienų kitiems prieštaraujančių pavienių asmenų 
vertinimu. Jo nedomina ir tai, kaip gali būti suderinti 
individo ir valstybės interesai. Juk individą jis laiko 
žemesne instancija. „Aš priimu įstatymus, atsižvelgda- 
mas į tai, kas geriausia visai valstybei, — sako Plato- 
nas, — <...> juk aš individo interesus visai teisingai 
vertinu kaip ne tokius svarbius“!?. Jį domina tik ko- 
lektyvinė visuma, o teisingumą jis laiko ne kuo kitu 
kaip kolektyvinio kūno sveikata, vieningumu ir stabi- 
lumu. 


28. SOCIOLOGIJOS AUTONOMIJA 
(1945) 


Garsusis Marxo posakis: „Ne žmogaus sąmonė nu- 
lemia jo būtį, o priešingai — jo visuomeninė būtis nu- 


“1 gali būti laikomas glausta Marxo 


lemia jo sąmonę 
opozicijos psichologizmui, t. y. įtikinamai doktrinai, kad 
visi visuomenės gyvenimo dėsniai galiausiai turi būti 
redukuojami į psichologinius „žmogaus prigimties dės- 
nius“, išraiška. Noriu iškart pasakyti, kad gvildenda- 
mas tai, ką, mano galva, galima vadinti Marxo anti- 
psichologizmu, aš plėtoju koncepciją, kurios šalininkas 
esu ir pats. 

Kaip paprasčiausią mūsų tyrinėjimo iliustraciją ir 
kaip pirmąjį jo žingsnį galime imti vadinamųjų egzo- 
gamijos normų problemą, t. y. problemą, susijusią su 
faktu, kad pačiose įvairiausiose kultūrose plačiai pa- 
plitusios santuokos normos, akivaizdžiai skirtos neleisti 
kraujomaišos. Millis ir jo psichologistinė sociologijos 
mokykla (vėliau jai priklausė daug psichoanalitikų) šias 
normas bando aiškinti, kreipdamiesi į „Žmogaus pri- 
gimtį“, pavyzdžiui, remdamiesi mintimi, kad esama ins- 
tinktyvaus bjaurėjimosi kraujomaiša (galimas daiktas, 
atsiradusio dėl natūraliosios atrankos arba dėl „išstū- 
mimo“). Į tokį aiškinimą šiek tiek panašus naivusis 

arba populiarusis šio reiškinio aiškinimas. Tačiau lai- 
kantis Marxo posakiu išreikšto požiūrio, galima pa- 
klausti, ar nederėtų aiškinti visai priešingai, t. y. ar 
akivaizdus bjaurėjimosi instinktas veikiau nėra auklė- 
jimo padarinys, egzogamiją įtvirtinančių ir kraujomai- 
šą draudžiančių socialinių normų padarinys, o ne prie- 
žastis. Akivaizdu, kad šios dvi koncepcijos tiksliai 
atitinka labai seną problemą — ar visuomenės dėsniai 
yra „prigimtiniai“, ar „sutartiniai“. Nagrinėjant egzoga- 
mijos normų klausimą, būtų sunku nustatyti, kuri iš 
dviejų teorijų yra teisinga: ar toji, kuri tradicines so- 
cialines normas aiškina instinktu, ar toji, kuri akivaiz- 
dų instinktą aiškina tradicinėmis socialinėmis normo- 
mis. Tačiau aiškinantis panašų — žmogui būdingo 
bjaurėjimosi gyvatėmis — atvejį buvo parodyta, kad 
tokius klausimus galima spręsti eksperimentiškai. Šis 
bjaurėjimasis juo labiau gali būti laikomas instinkty- 
viu, arba „prigimtiniu“, nes jis būdingas ne tik žmo- 
nėms, bet ir visoms žmogbeždžionėms ir apskritai vi- 
soms beždžionėms. Bet eksperimentai parodė, kad ši 
baimė yra sąlygiška. Paaiškėjo, kad ši baimė yra auk- 
lėjimo padarinys ne tik žmonėms, bet, pavyzdžiui, ir 
šimpanzėms —- ir vaikai, ir šimpanziukai, kuriems ne- 
buvo išugdyta gyvačių baimė, neturėjo to tariamo ins- 
tinkto3. Į šį pavyzdį reikia žiūrėti kaip į įspėjimą. Čia 
turime reikalą su bjaurėjimusi, kuris akivaizdžiai yra 
visuotinis ir būdingas ne tik žmonėms. Tačiau nors 
remdamiesi tuo faktu, kad koks nors įprotis nėra vi- 
suotinis, mes, galimas daiktas, galėtume neigti, kad jis 
kilęs iš instinktų (vis dėlto net šitokia argumentacija 
nėra patikima, nes esama socialinių papročių, lemian- 
čių instinktų nuslopinimą), kartu pamatytume, kad 
priešingas aiškinimas tikrai nėra teisingas. Tai, kad 

tam tikras elgesio būdas yra visuotinis, nėra lemiamas 
argumentas, įrodantis, kad toks elgesys yra instinkty- 
vus ar kad jis įsišaknijęs žmogaus prigimtyje. 

Šie apmąstymai galėtų parodyti, kaip naivu tarti, 
kad visi visuomenės dėsniai iš principo gali būti išve- 
dami iš psichologinės „žmogaus prigimties“. Tačiau ši- 
tokia analizė vis dar yra paviršutiniška. Kad žengtu- 
me dar vieną žingsnį, turime pamėginti tiesiogiai 
panagrinėti svarbiausią psichologizmo tezę, pagal ku- 
rią visuomenė yra sąveikaujančių psichinių subjektų 
padarinys, todėl visuomenės dėsniai galiausiai turi bū- 
ti redukuojami į psichologinius dėsnius, nes visuome- 
nės gyvenimo įvykiai, įskaitant jos papročius, turi būti 
kildinami iš motyvų, atsirandančių individų psichikoje. 

Autonomiškos sociologijos šalininkai prieš šią dok- 
triną gali iškelti institucionalistinius argumentus“. Vi- 
sų pirma jie gali pasakyti, kad jokio veiksmo niekaip 
negalima paaiškinti vien motyvu, ir jei siekiant paaiš- 
kinimo remiamasi motyvais (ar kitokiomis psichologi- 
nėmis ar bihevioristinėmis sąvokomis), tai juos reikia 
papildyti atožvalgomis į bendrą situaciją ir ypač į ap- 
linką. Kai nagrinėjami žmogaus veiksmai, ši aplinka 
didžia dalimi yra visuomeninės prigimties, taigi mūsų 
veiksmai negali būti paaiškinti neatsižvelgiant į socia- 
linę mūsų aplinką, visuomenės institucijas ir jų vei- 
kimo būdą. Todėl institucionalistas gali tarti, kad so- 
ciologijos negalima redukuoti į psichologinę ar 
bihevioristinę mūsų veiksmų analizę — priešingai, kiek- 
viena tokia analizė pati suponuoja sociologiją, kuri dėl 
tos priežasties negali visiškai priklausyti nuo psicholo- 
ginės analizės. Sociologija, ar bent svarbi jos dalis, turi 
būti autonomiška. 

Psichologizmo šalininkai gali atšauti, kad jie visai 
pasirengę pripažinti didelę aplinkos veiksnių, ir gam- 
tinių, ir socialinių, reikšmę. Tačiau gamtinei aplinkai 
priešinama socialinės aplinkos struktūra (jie gali pa- 
vartoti madingą žodį „modelis“) sukurta žmogaus, to- 
dėl ją reikia aiškinti, remiantis žmogaus prigimties 
prielaida, t. y. remiantis psichologizmo doktrina. Pa- 
vyzdžiui, tipiška institucija, kurią ekonomistai vadina 
„rinka“ ir kurios funkcionavimas yra pagrindinis jų ty- 
rinėjimų objektas, galiausiai gali būti kildinama iš „eko- 
nominio žmogaus“ psichologijos arba, vartojant Millio 
frazeologiją, iš „turto siekimo <...> fenomenų“, turinčių 
psichologinę prigimtį. Maža to, psichologizmo šalinin- 
kai pabrėžia, kad institucijos gali atlikti tokį svarbų 
vaidmenį mūsų visuomenėje ir kad, kartą įsteigtos, jos 
linkusios tapti tradiciniu ir palyginti stabiliu mūsų ap- 
linkos elementu, nes žmogaus prigimčiai būdinga sa- 
votiška psichologinė struktūra. Galiausiai —- ir tai svar- 
biausias psichologistų teiginys - tradicijų kilmė ir raida 
gali būti aiškinama remiantis žmogaus prigimties prie- 
laida. Ieškodami tradicijų ir institucijų ištakų, mes ne- 
išvengiamai prieiname išvadą, kad jų atsiradimą gali- 
ma aiškinti psichologijos terminais, nes tradicijas ir 
institucijas žmogus sukūrė siekdamas vieno ar kito tiks- 
lo ir veikiamas tam tikrų motyvų. Ir net tada, jei ilgai- 
niui šie motyvai užmirštami, ši užmarštis, kaip ir mū- 
sų polinkis kurti institucijas, kurių tikslas nėra aiškus, 
savo ruožtu irgi nulemta žmogaus prigimties. Taigi, 
pasak Millio, „visi visuomenės fenomenai yra žmogaus 
prigimties fenomenai“, o „visuomenės fenomenų dės- 
niai yra ir gali būti ne kas kita kaip žmonių veiksmų 
ir aistrų dėsniai“, t. y. „individualios žmogaus prigim- 

ties dėsniai. Susiburdami į visuomenę, žmonės nevirs- 
ta kuo nors kitu — jų substancija nepasikeičia <...>“ 

Si paskutinė Millio pastaba atskleidžia vieną di- 
džiausių psichologizmo teigiamybių, būtent sveiką jo 
opoziciją kolektyvizmui ir holizmui, jo nenorą pasiduo- 
ti Rousseau arba Hegelio romantizmui ir priimti to- 
kias sąvokas kaip „bendroji valia“, „tautos dvasia“ ar- 
ba „grupinė psichika“. Man atrodo, kad psichologizmo 
šalininkai teisūs tik pabrėždami tai, ką galima pava- 
dinti „metodologiniu individualizmu“, priešinamu „me- 
todologiniam kolektyvizmui““; jie teisingai pabrėžia, kad 
kolektyvų — valstybių ar socialinių grupių — „elgesys“ 
ir „veiksmai“ turi būti redukuoti į individualių žmonių 
elgesį ir veiksmus. Tačiau klaidinga manyti (kaip bus 
parodyta toliau), kad šitokio individualistinio metodo 
pasirinkimas lemia psichologistinio metodo pasirinki- 
mą, nors iš pirmo žvilgsnio ši priklausomybė gali pa- 
sirodyti labai įtikinama. Kad psichologizmas pats sa- 
vaime pasirenka gana pavojingą pagrindą (išskyrus jo 
rekomenduojamą individualistinį metodą), galima ma- 
tyti iš kitų Millio samprotavimų. Jie rodo, kad psicho- 
logizmas neišvengiamai turi laikytis istoricistinių me- 
todų. Mėgindami socialinės aplinkos faktus redukuoti 
į psichologinius faktus mes turime griebtis spekuliaty- 
vių samprotavimų apie ištakas ir vystymąsi. Gvilden- 
dami Platono sociologiją, turėjome galimybę įvertinti 
abejotinus tokios pozicijos nuopelnus visuomenės moks- 
lui (kn. Atviroji visuomenė ir jos priešai, 5 sk.). Kriti- 
kuodami Millį, dabar pamėginsime suduoti jai esminį 
smūgį. 

Be abejonės, kaip tik psichologizmas verčia Millį 
laikytis istoricistinio metodo. Jis net miglotai suvokia, 

kad istoricizmas yra nevaisingas ir skurdus, ir stengiasi 
šį nevaisingumą aiškinti sunkumais, kylančiais iš di- 
džiulio sudėtingumo dėl tokios daugybės individualių 
psichikų sąveikos. „Nepaisydamas reikalavimo, - sako 
jis, — visuomenės moksluose vengti bet kokio apiben- 
drinimo, kol nebus surastas pakankamas pagrindas 
žmogaus prigimtyje, aš nemanau, kad kas nors tvir- 
tins, jog, remiantis žmogaus prigimties principais ar 
bendromis žmonijos gyvenimo sąlygomis, būtų galima 
a priori nustatyti tą tvarką, kuria turėtų vystytis žmo- 
nija, ir šitaip dedukuoti pagrindinius buvusios istorijos 
faktus iki pat dabarties“. Jo manymu, priežastis yra 
ta, kad „po nedaugelio pirmųjų [visuomenės raidos] 
grandžių įtaka, kurią kiekvienai kartai daro ankstes- 
nės kartos <...>, vis labiau persveria visų kitų veiksnių 
įtaką“. (Kitaip tariant, vyraujančiu ir darančiu įtaką 
veiksniu tampa socialinė aplinka.) „Galimas daiktas, 
kad žmogus nebesugeba apskaičiuoti <...> tokių ilgų 
veiksmo ir atoveiksmio grandinių“. 

"Tokia argumentacija, ypač Millio pastaba apie „ne- 
daugelį pirmųjų grandžių“, labai aiškiai atskleidžia psi- 
chologistinės istoricizmo atmainos silpnumą. Jei visi 
visuomenės gyvenimo pasikartojimai, mūsų socialinės 
aplinkos, visų institucijų dėsniai galiausiai turi būti 
paaiškinti „žmonių veiksmais ir aistromis“ ir į šiuos 
dalykus redukuoti, tada tokia pozicija mus verčia pri- 
1mti ne tik istorinio priežastinio vystymosi idėją, bet ir 
tokio vystymosi pirmųjų žingsnių idėją. Juk visuome- 
nės gyvenimo normų ir institucijų psichologinės kil- 
mės akcentavimas gali reikšti tik tai, kad jos gali būti 
kildinamos iš būklės, kai jų sukūrimas priklausė tik 
nuo psichologinių veiksnių, arba, tiksliau sakant, kai 
jų sukūrimas buvo nepriklausomas nuo jokių egzistuo- 

jančių visuomenės institucijų. Taigi psichologizmo ša- 
lininkai noromis nenoromis turi remtis visuomenės pra- 
džios idėja, kartu ir iki visuomenės atsiradimo egzista- 
vusios žmogaus prigimties bei žmogaus psichologijos 
idėja. Kitaip tariant, Millio pastaba apie visuomenės 
vystymosi „pirmąsias grandis“ nėra, kaip kai kam gali 
pasirodyti, atsitiktinis netikslumas — tai yra tiksli psi- 
chologizmo nulemtos beviltiškos pozicijos išraiška. Tai 
beviltiška pozicija, nes ši ikivisuomeninės žmogaus pri- 
gimties teorija, paaiškinanti visuomenės atsiradimą, — 
psichologistinis „visuomenės sutarties“ teorijos 
variantas — yra ne tik istorinis mitas, bet ir, tiesą sa- 
kant, metodologinis mitas. Vargu ar verta ją rimtai 
svarstyti, nes mes galime visai pagrįstai manyti, kad 
žmogus, ar veikiau jo pirmtakas, iš pradžių buvo 
visuomeninis padaras ir tik paskui žmogus (pavyzdžiui, 
tarus, kad kalba neįmanoma be visuomenės). Bet tai 
reiškia, kad visuomenės institucijos, o kartu su jomis 
ir tipiški visuomenės gyvenimo pasikartojimai arba so- 
ciologiniai dėsniaiŠ, turėjo egzistuoti anksčiau negu tai, 
ką kai kurie autoriai mėgsta vadinti „žmogaus prigim- 
timi“, ir anksčiau negu psichologija. Todėl, jeigu jau 
apskritai imamasi redukcijos, daug viltingesnis atrodo 
mėginimas psichologiją redukuoti į sociologiją arba ją 
interpretuoti sociologiškai, o ne kaip nors kitaip. 
Šios mintys sugrąžina mus prie Marxo epigramos, 
pateiktos šio skyriaus pradžioje. Žmonės, t. y. žmonių 
psichika, reikmės, viltys, būgštavimai ir lūkesčiai, in- 
dividų motyvai ir siekiai, veikiausiai yra visuomeninio 
gyvenimo padariniai, o ne to gyvenimo šaltiniai ir prie- 
žastys [žr. taip pat 22 ištraukos II skirsnį]. Galima 
manyti, kad mūsų visuomeninės aplinkos struktūra tam 
tikra prasme sukurta žmogaus, kad institucijos ir tra- 

dicijos yra ne Dievo ir ne gamtos kūrinys, o žmogaus 
veiksmų bei sprendimų padarinys, kuris gali būti kei- 
čiamas tais pačiais žmogaus veiksmais ir sprendimais. 
Tačiau tai nereiškia, kad jos atsiranda kaip sąmonės 
dariniai ir kad jas galima paaiškinti reikmių, vilčių ar 
motyvų terminais. Priešingai, netgi tos institucijos, ku- 
rios atsiranda kaip sąmoningų ir tikslingų žmogaus 
veiksmų padarinys, dažniausiai yra netiesioginiai, nety- 
činiai ir dažnai nenorimi šalutiniai tokių veiksmų pada- 
riniai. „Tik nedaugelis visuomenės institucijų sukurtos 
sąmoningai, o didžioji dauguma tiesiog „išaugo“ kaip 
nenumatyti žmogaus veiklos padariniai“, —- taip aš rašiau 
anksčiau [p. 404]?. O dabar dar galiu pridurti, kad net 
dauguma tų institucijų, kurios buvo sukurtos sąmonin- 
gai ir sėkmingai (pavyzdžiui, naujai įkurtas universi- 
tetas arba profesinė sąjunga), niekada neveikia pagal 
planą — ir tai nulemta netyčinių socialinių padarinių, 
atsirandančių kaip šalutiniai tikslingo kūrimo rezulta- 
tai. Juk visuomenės institucijų kūrimas veikia ne tik 
daugelį kitų visuomenės institucijų, bet ir „Žmogaus 
prigimtį“ — viltis, būgštavimus ir siekius; visų pirma tų 
žmonių, kurie tiesiogiai dalyvauja šiame procese, vė- 
liau dažnai ir visų visuomenės narių. Vienas šio vyksmo 
padarinys yra tas, kad visuomenės moralinės verty- 
bės — visų arba beveik visų visuomenės narių pripažįs- 
tamos reikmės ir siekiniai - glaudžiai susijusios su visuo- 
menės institucijomis ir tradicijomis, ir kad jos negali 
išlikti, jei tos institucijos ir tradicijos sunaikinamos!“. 

"Tai ypač pasakytina apie seniausias visuomenės rai- 
dos pakopas, t. y. apie uždarą visuomenę, kurioje są- 
moningas institucijų kūrimas buvo visiškai išskirtinis 
dalykas, o dažniausiai jo išvis nebūta. Šiuo metu vi- 
suomenės gyvenimo situacija gali pradėti keistis, nes 

mes po truputį vis geriau pažįstame visuomenę, tyri- 
nėdami netyčinius savo planų ir veiksmų padarinius; o 
vieną gražią dieną žmonės, galimas daiktas, net taps 
sąmoningais atviros visuomenės kūrėjais, kartu ir di- 
desnės savo likimo dalies kūrėjais. (Pats Marxas puo- 
selėjo šią viltį.) Bet visą šį sąmoningą visuomenės kū- 
rimą reikia vertinti atsargiai, ir nors mes galime 
išmokti numatyti daugelį netyčinių savo veiklos pada- 
rinių (toks svarbiausias socialinės technologijos tiks- 
las), visada egzistuos daug tokių veiksnių, kurių nu- 
matyti negalėsime. 

"Tas faktas, kad psichologizmas yra priverstas rem- 
tis psichologinių visuomenės ištakų idėja, mano galva, 
savaime yra svarus argumentas prieš psichologizmą. 
Bet šis argumentas ne vienintelis. Galbūt didžiausias 
psichologizmo trūkumas yra tas, kad jis neleidžia su- 
prasti svarbiausio visuomenės gyvenimą aiškinančių 
mokslų uždavinio. 

Šis uždavinys nėra —- kaip mano istoricistas - būsi- 
mos istorijos eigos išpranašavimas. Veikiau reikia at- 
rasti ir paaiškinti ne tokias aiškias priklausomybes, 
egzistuojančias visuomenės gyvenime. Reikia atskleis- 
ti sunkumus, trikdančius socialinę veiklą, taigi tyrinė- 
ti socialinės medžiagos griozdiškumą, lankstumą arba 
trapumą, jos priešinimąsi mūsų pastangoms ją formuoti 
17 perdirbti. 

Kad paaiškinčiau, ką turiu galvoje, trumpai apibū- 
dinsiu tą teoriją, kuri plačiai pripažįstama, bet kurios 
keliami tikslai visai priešingi tiems tikslams, kurie, 
mano galva, kaip tik ir yra tikrieji visuomenės mokslų 
tikslai. Aš ją vadinu „sąmokslo teorija“. Pagal šią te- 
oriją, paaiškinti visuomenės reiškinį, vadinasi, nuro- 
dyti tuos žmones ir tas grupes, kurios siekia, kad šis 

reiškinys atsirastų (kartais šis siekis gali būti slaptas 
ir jį iš pradžių reikia atskleisti), ir kurios planuoja bei 
rengia sąmokslus, kurių tikslas — įgyvendinti tą reiš- 
kinį!!, 

Akivaizdų, kad toks požiūris į visuomenės mokslų 
tikslus kyla iš klaidingos teorijos, kad visa, kas atsi- 
tinka visuomenėje, — ypač tokie reiškiniai kaip karas, 
nedarbas, skurdas, nepritekliai, kurių žmonės papras- 
tai nemėgsta, — yra tam tikrų galingų individų arba 
grupių tiesioginių planų padarinys. Ši teorija plačiai 
paplitusi. Ji net senesnė už istoricizmą (kuris, kaip 
matyti iš primityvios teistinės jo formos, yra kilęs iš 
sąmokslo teorijos). Moderniais pavidalais ši teorija, kaip 
ir šiuolaikinis istoricizmas bei tam tikras šiuolaikinis 
požiūris į „gamtinius dėsnius“, yra tipiškas religinių 
prietarų sekuliarizacijos padarinys. Tikėjimas Homero 
dievais, kurių sąmokslai paaiškina Trojos karo istori- 
ją, nunyko. Dievai pašalinti. Tačiau jų vietą užėmė 
galingi žmonės arba galingos žmonių grupės - piktus 
tikslus puoselėjančios grupės, kurių kėslai sukelia vi- 
sas mus kankinančias blogybes. Tai Siono išminčiai, 
monopolistai, kapitalistai ar imperialistai. 

Aš netvirtinų, kad sąmokslų apskritai nebūna. Jie 
tampa svarbūs, pavyzdžiui, tada, kai žmonės, tikintys 
sąmokslo teorija, gauna valdžią. O žmonės, nuoširdžiai 
tikintys, kad žino, kaip žemėje sukurti rojų, dažniau- 
siai pripažįsta sąmokslo teoriją ir sudaro savo sąmoks- 
14 prieš neegzistuojančius sąmokslininkus. Juk vienin- 
telis dalykas, paaiškinantis jų nesėkmes stengiantis 
sukurti savąjį rojų, yra Šėtono, kuris visomis išgalėmis 
stengiasi sukurti pragarą, kėslai. 

Reikia pripažinti, kad sąmokslai rengiami. Bet kar- 
tu esama ir kito svarbaus fakto, nepaneigiančio są- 
mokslų buvimo, bet paneigiančio sąmokslo teorijos tei- 
singumą: galiausiai tik nedaugelis sąmokslų pasirodo 
esą sėkmingi. Sąmokslininkai retai pasinaudoja savo 
sąmokslo vaisiais. 

Kodėl taip atsitinka? Kodėl rezultatai taip skiriasi 
nuo siekių? Mat visuomenės gyvenimas yra kaip tik 
toks, ir visai nesvarbu, ar sąmokslai rengiami, ar ne. 
Visuomenės gyvenimas yra ne tik priešiškai nusiteiku- 
sių grupių jėgų išmėginimo arena. Tai veikla daugiau 
ar mažiau lanksčioje ar trapioje institucijų ir tradicijų 
struktūroje, ir ši veikla sukelia — be sąmoningos prie- 
šingos veiklos — daugybę nenumatytų šios struktūros 
reakcijų, ir kai kurios šių reakcijų, galimas daiktas, 
apskritai neprognozuojamos. 

Mano galva, svarbiausias visuomenės mokslų užda- 
vinys — pamėginti panagrinėti šias reakcijas ir jas nu- 
matyti, kiek iš viso tai įmanoma. Tai reiškia nagrinėti 
tikslingų žmonių veiksmų sukeltus nenumatomus so- 
cialinius padarinius, kurių reikšmės nepaiso nei są- 
mokslo teorija, nei psichologizmo šalininkai, kaip jau 
minėta. Veiksmas, tiksliai atitinkantis tai, ko buvo siek- 
ta, visuomenės mokslui nekelia jokių problemų (išsky- 
rus tuos atvejus, kai reikia paaiškinti, kodėl tam tik- 
roje konkrečioje situacijoje nepasirodė nenumatyti 
padariniai). Pavyzdžiu, visiškai paaiškinančiu mūsų 
veiksmų sukeliamų nenumatytų padarinių idėją, gali 
būti paprasčiausias ekonominis veiksmas. Jei žmogus 
labai nori nusipirkti namą, galime pagrįstai tarti, kad 
jis nenori pakelti namų rinkos kainos. Bet jau tas fak- 
tas, kad jis patenka į šią rinką kaip pirkėjas, duoda 
postūmį kilti rinkos kainoms. Tą pat galima pasakyti 

ir apie pardavėją. Galima pateikti pavyzdį visai iš ki- 
tos srities. Jei žmogus nusprendžia apdrausti savo gy- 
vybę, greičiausiai jis nesiekia paskatinti tam tikrus 
žmones investuoti savo pinigus į draudimo kompanijų 
akcijas. Ir vis dėlto jis padaro kaip tik tai. Čia aiškiai 
matome, kad ne visi mūsų veiksmų padariniai yra sie- 
kiami padariniai. Vadinasi, sąmokslo teorija negali būti 
teisinga, nes jos esmę sudaro teiginys, kad visi padari- 
niai, netgi tie, kurių, kaip atrodo iš pirmo žvilgsnio, 
nesiekia niekas, yra siekiami padariniai, kylantys iš 
veiksmų tų žmonių, kurie tais padariniais suinteresuoti. 

Pateikti pavyzdžiai psichologizmo teorijos nepanei- 
gia taip lengvai, kaip paneigia sąmokslo teoriją, nes 
galima tvirtinti, kad būtent tai, jog pardavėjas žino, 
kad pirkėjas dalyvauja rinkoje, ir tikisi gauti didesnę 
kainą -kitaip tariant, psichologiniai veiksniai, — paaiš- 
kina minėtus netikėtus padarinius. Tikrai, yra būtent 
taip; bet mes turime neužmiršti, kad šitas žinojimas ir 
ši viltis nėra galutiniai žmogaus prigimties veiksniai 
ir kad jie savo ruožtu aiškintini remiantis socialine 
situacija — šiuo atveju rinkos situacija. 

Ši socialinė situacija negali būti redukuota į psicho- 
loginius motyvus ir į bendruosius „žmogaus prigim- 
ties“ dėsnius. Iš tikrųjų tam tikrų „Žmogaus prigimties 
bruožų“, pavyzdžiui, mūsų pasidavimo propagandai, po- 
veikis kartais gali lemti tai, kad nukrypstama nuo ką 
tik minėto ekonominio elgesio. Maža to, jei socialinė 
situacija kitokia negu ta, kurią aptarėme, visai įmano- 
ma, kad pirkimo veiksmu vartotojas gali netiesiogiai 
paskatinti prekės nupiginimą — pavyzdžiui, didinda- 
mas tos prekės masinės gamybos pelningumą. Ir nors 
šitoks padarinys atitiks jo kaip vartotojo interesą, tas 
padarinys gali būti toks pat netikėtas kaip ir priešin- 

gas padarinys, atsirandantis esant visiškai panašioms 
psichologinėms sąlygoms. Atrodo, aišku, kad socialinės 
situacijos, kurios gali sukelti tokius labai įvairius ne- 
norimus ir nesiekiamus padarinius, turi būti tyrinė- 
jamos visuomenės mokslo, nesilaikančio prietaro, kad 
„visuomenės moksluose reikia vengti bet kokio apiben- 
drinimo, kol nebus surastas pakankamas pagrindas 
žmogaus prigimtyje“, kaip sakė Millis!2. Šias situacijas 
turi tyrinėti savarankiškas visuomenės mokslas. 
Tesdami ginčą su psichologizmu, galime pasakyti, 
kad mūsų veiksmus didžia dalimi paaiškina ta situa- 
cija, kurioje jie kyla. Žinoma, jų niekada negalima pa- 
aiškinti vien situacija: pavyzdžiui, paaiškinti, kaip žmo- 
gus, pereinantis gatvę, išsisuka nuo automobilių, 
galinčių jį suvažinėti, atsižvelgiant vien į situaciją, ne- 
galima, nes reikia turėti galvoje ir jo motyvus, jo savi- 
saugos „instinktą“, jo norą išvengti skausmo ir t. t. 
"Tačiau ši „psichologinė“ aiškinimo dalis labai dažnai 
yra triviali, jeigu lyginsime ją su detaliu jo veiksmo 
determinavimu, kylančiu iš to, ką galima pavadinti si- 
tuacijos logika; be to, ir situacijos apibūdinimas negali 
aprėpti visų psichologinių veiksnių. Situacijų analizė, 
situacinė logika visuomenės gyvenime ir visuomenės 
moksluose turi labai daug reikšmės. Tiesą sakant, ši 
logika yra ekonominės analizės metodas. Kaip pavyzdį 
iš neekonominės srities aš paminėsiu „valdžios logi- 
ką“!3: šiuo pavyzdžiu galime pasinaudoti, norėdami pa- 
aiškinti valdžią turinčių politikų veiksmus, taip pat ir 
tam tikrų politinių institucijų funkcionavimą. Situaci- 
nės logikos metodo taikymas visuomenės moksluose 
nesiremia kokia nors psichologine prielaida, susijusia 
su „Žmogaus prigimties“ racionalumu (arba iracionalu- 
mu). Priešingai, kalbėdami apie „racionalų elgesį“ ar- 

ba apie „iracionalų elgesį“, turime galvoje tokį elgesį, 
kuris atitinka situacijos logiką arba jos neatitinka. Iš 
tikrųjų, psichologinė veiksmo analizė, orientuota į (ra- 
cionalius arba iracionalius) veiksmo motyvus, suponuo- 
ja — tai pabrėžė Maxas Weberis!“, - kad mes iš anksto 
nusistatome tam tikrą kriterijų, pagal kurį galime ver- 
tinti, kas toje konkrečioje situacijoje laikytina raciona- 
liais veiksniais. 

Nenorėčiau, kad mano argumentai prieš psicholo- 
gizmą būtų suprasti klaidingai. Žinoma, jais nesiekia- 
ma parodyti, kad psichologiniai tyrinėjimai ir atradi- 
mai visuomenės mokslui nėra svarbūs. Veikiau jais 
norima parodyti, kad psichologija — individo psicholo- 
gija — yra tik vienas iš daugelio visuomenės mokslų, o 
ne visų visuomenės mokslų pamatas. Niekas negalėtų 
neigti psichologinių faktų reikšmės politikos mokslui — 
pavyzdžiui, valdžios troškimas ir įvairūs su juo susiję 
neurotiniai reiškiniai šiam mokslui yra svarbūs. Ta- 
čiau „valdžios troškimas“, be abejonės, yra ir socialinė, 
ir psichologinė kategorija. Mes neturime užmiršti, kad, 
pavyzdžiui, jei tyrinėjame, kaip šis troškimas pirmą 
kartą pasireiškia dar vaikystėje, tai tyrinėjame jį jau 
tam tikros visuomenės institucijos, pavyzdžiui, šiuolai- 
kinės šeimos, kontekste. (Eskimų šeima gali skatinti 
atsirasti visai kitokius reiškinius.) Kitas psichologinis 
faktas, svarbus sociologijai ir keliantis svarbių politi- 
nių bei institucinių problemų, yra toks: gyventi genties 
arba į gentį panašios bendruomenės prieglobstyje dau- 
geliui žmonių yra emocinė būtinybė (ypač tai būtina 
jauniems žmonėms, kurie, galimas daiktas, dėl ontoge- 
netinio ir filogenetinio vystymosi lygiagretumo, atro- 
do, turi pereiti gentinį, „indėnišką“ tarpsnį). Kad ma- 
nosios psichologizmo kritikos tikslas nėra visų su 

psichologija susijusių principų kritikavimas, galima ma- 
tyti iš to, kad kitur!“ aš vartojau „civilizacijos įtampos“ 
sąvoką, turėdamas galvoje, kad ši įtampa iš dalies yra 
nepatenkintų emocinių reikmių padarinys. Ši sąvoka 
nurodo tam tikrą nerimo jausmą, todėl yra psichologi- 
nė. Tačiau kartu tai sociologinė sąvoka - juk šį jausmą 
ji ne tik apibūdina kaip nemalonų, išmušantį iš vėžių 
ir t. t., bet ir sieja su tam tikra socialine situacija ir su 
atviros bei uždaros visuomenės priešybe. (Panašiai trak- 
tuotinos ir daugelis kitų psichologinių sąvokų, pavyz- 
džiui, garbės troškimas, meilė.) Be to, negalima nema- 
tyti, kiek daug nusipelnė psichologizmo šalininkai, 
gindami metodologinį individualizmą ir priešindamie- 
si metodologiniam kolektyvizmui: juk psichologizmo ša- 
lininkai remia svarbią doktriną, pagal kurią visi visuo- 
menės gyvenimo reiškiniai, ypač visų visuomenės 
institucijų funkcionavimas, visada turi būti aiškinami 
ir suprantami kaip individų sprendimų, veiksmų, pa- 
žiūrų ir t. t. padarinys, todėl niekada nedera tenkintis 
aiškinimu, grindžiamu orientacija į vadinamuosius „ko- 
lektyvus“ (valstybes, tautas, rases ir t. t.). Psichologiz- 
mo klaida yra prielaida, kad šis metodologinis indivi- 
dualizmas visuomenės mokslų srityje netiesiogiai 
remiasi programa, pagal kurią visi visuomenės reiški- 
niai ir visi visuomenės gyvenimo pasikartojimai redu- 
kuojami į psichologinius reiškinius ir psichologijos dės- 
nius. Ši prielaida pavojinga, nes joje, kaip matėme, 
glūdi polinkis į istoricizmą. Kad ši prielaida klaidinga, 
aš parodžiau, atskleisdamas mūsų veiksmais nesiekia- 
mų visuomeninių padarinių teorijos būtinybę visuome- 
nės mokslams, be to, įrodydamas, kad tiems mokslams 
reikia ir to, ką aš pavadinau socialinių situacijų 10- 
gika. 

Gindamas ir vystydamas Marxo požiūrį, kad visuo- 
menės problemos neredukuojamos į „Žmogaus prigim- 
ties“ problemas, ryžausi pateikti tokius argumentus, 
kurių nėra pateikęs pats Marxas. Jis niekada nekalbė- 
jo apie psichologizmą ir nekritikavo jo sistemiškai. O 
jo žodžiai, cituoti šio skyriaus pradžioje, buvo pasakyti 
ne apie Millį. Šis posakis veikiau nukreiptas prieš he- 
geliškojo tipo „idealizmą“. Tačiau turint galvoje visuo- 
menės psichologinės prigimties problemą, galima sa- 
kyti, kad Millio psichologizmas sutampa su Marxo 
kritikuojama idealistine teorija!?. Tačiau atsitiko taip, 
kad kaip tik kitas hegelizmo elementas, būtent plato- 
niškojo tipo hegeliškasis kolektyvizmas, Hegelio teori- 
ja, kad valstybė ir tauta „tikroviškesnė“ už viską iš jų 
gaunantį individą, atvedė Marxą prie pažiūrų, išdėsty- 
tų šiame skyriuje. (Tai pavyzdys, rodantis, kad kartais 
galima vertingų minčių gauti net iš absurdiškos filoso- 
finės teorijos.) Taigi istoriniu požiūriu Marxas išvystė 
tam tikras Hegelio mintis apie visuomenės pranašumą 
prieš individą ir pasinaudojo jomis kaip argumentais 
prieš kitas Hegelio idėjas. Kadangi Millį aš laikau rim- 
tesniu priešininku už Hegelį, nepaisiau istorinės Mar- 
xo idėjų skleidimosi tvarkos, o mėginau jas išvystyti 
kaip argumentus prieš Millį. 


29. RACIONALUMO PRINCIPAS 
(1967) 


Šiame straipsnyje aš noriu apsvarstyti aiškinimą 
visuomenės moksluose ir trumpai jį palyginti bei su- 
priešinti su analogiška gamtos mokslų problema [ap- 
tarta 12 ištraukoje]. Aš teigiu, kad visuomenės aiški- 
nimai yra labai panašūs į tam tikrus fizikinius 
aiškinimus, bet aiškinimo problema visuomenės moks- 
luose tikrai iškelia tokių klausimų, su kuriais nesusi- 
duriame gamtos moksluose. 

Pradėkime nuo dviejų aiškinimo ar numatymo pro- 
blemų rūšių perskyros. 

1. Pirmosios rūšies problema - paaiškinti ar numa- 
tyti vieną atskirą įvykį arba nedidelį jų skaičių. Pavyz- 
dys iš gamtos mokslų galėtų būti toks: „Kada bus kitas 
Mėnulio užtemimas (arba, tarkime, kiti du ar trys Mė- 
nulio užtemimai?“ Pavyzdys iš visuomenės mokslų bū- 
tų toks: „Kada bus kitas nedarbo pakilimas Midlende 
arba Vakarų Ontarijuje?“ 

2. Antrosios rūšies problema — paaiškinti arba nu- 
matyti tam tikrą įvykio rūšį arba tipą. Pavyzdys iš 
gamtos mokslų galėtų būti toks: „Kodėl Mėnulio užte- 
mimai nuolat kartojasi, ir tik per Mėnulio pilnatį?“ 
Pavyzdys iš visuomenės mokslų būtų toks: „Kodėl sta- 
tybos pramonėje kas sezoną didėja ir mažėja nedar- 
bas?“ 


4770 


29. RACIONALUMO PRINCIPAS 


Skirtumas tarp tų dviejų problemos rūšių yra tas, 
kad pirmoji gali būti išspręsta nekonstruojant kokio 
nors modelio, tuo tarpu antroji lengviausiai išspren- 
džiama modelio konstravimu. 

Man atrodo, kad teorinių visuomenės mokslų atveju 
vargu ar įmanoma atsakyti į pirmosios rūšies klausi- 
mus. Teoriniai visuomenės mokslai beveik visada re- 
miasi tipiškų situacijų ar sąlygų konstravimo metodu, 
t. y. modelių konstravimo metodu. (Tai susiję su faktu, 
kad visuomenės moksluose, Hayeko žodžiais tariant, 
mažiau „detalių aiškinimų“ ir daugiau „aiškinimų iš 
principo“ negu fizikiniuose moksluose.) 

Svarbu suprasti didelį visuomenės mokslų aiškini- 
mų ir antrosios rūšies — gamtos mokslų — aiškinimų 
panašumą. Tarkime, kad mes norime gamtamoksliškai 
paaiškinti nuolat pasikartojančius Mėnulio užtemimus. 
Šiuo atveju galime sukonstruoti realų mechaninį mo- 
delį arba remtis perspektyviniu brėžiniu. Mūsų ribo- 
tiems tikslams tiktų ir labai apytikslis modelis. Jis 
gali būti sudarytas iš fiksuotos lempos — Saulės, mažos 
medinės Žemės, besisukančios apie Saulę, ir mažo Mė- 
nulio, besisukančio apie Žemę. Tačiau vienas dalykas 
būtų esmingas: dviejų judėjimų plokštumos turi būti 
taip pasvirusios viena kitos atžvilgiu, kad Mėnulio už- 
temimus mes gautume tik kartais, o ne visada, kai 
Mėnulis yra pilnas. 

Tačiau kritiškas mūsų apytikslio modelio aptarimas 
gali iškelti naują klausimą: „Kaip Žemė ir Mėnulis ju- 
da realiame pasaulyje?“, ir šitaip mes galime prieiti 
Newtono judėjimo dėsnius. Tačiau nėra reikalo ekspli- 
citiškai įvesti į mūsų sprendimą pradines sąlygas: jei 
sprendžiamos antrosios rūšies problemos (įvykių tipo 
aiškinimai), pradinės sąlygos gali būti visiškai pakeis- 

tos konstravimu tokio modelio, kuris, galima sakyti, 
įkūnija tipiškas pradines sąlygas. Bet jei mes norime, 
kad tas modelis judėtų, veiktų, arba jei norime mode- 
liui „įkvėpti gyvybę“, taigi jei norime parodyti būdą, 
kuriuo įvairūs modelio elementai veikia vienas kitą, 
tada mums tikrai reikia universalių dėsnių (šiuo atve- 
ju, priartėjimo prie Newtono judėjimo dėsnių pada- 
rinių). 

"Tiek apie gamtos mokslus. Kai dėl visuomenės moks- 
lų, aš kitur [ankstesnėje ištraukoje] iškėliau mintį, kad 
mes galime konstruoti savo modelius remdamiesi situ- 
acijos analize, kuri mums duoda tipiškų socialinių si- 
tuacijų modelius (žinoma, apytikslius ir dirbtinius). Ir 
aš tvirtinu, kad tik šitaip galime paaiškinti ir suprasti, 
kas nutinka visuomenėje, t. y. visuomeninius įvykius. 

Taigi jei situacinė analizė duoda mums kokį nors 
modelį, iškyla klausimas: kas čia atitinka Newtono uni- 
versalius judėjimo dėsnius, kurie, kaip sakėme, „įkve- 
pia gyvybę“ Saulės sistemos modeliui? Arba, kitaip ta- 
riant, kaip „įkvepiama gyvybė“ visuomeninės situacijos 
modeliui? 

Paprastai čia daroma klaida, tariant, kad visuome- 
nės modeliui gali „įkvėpti gyvybę“ žmogaus anima ar 
psyche ir kad todėl šiuo atveju Newtono judėjimo dės- 
nius mes turime pakeisti arba bendrais žmogaus psi- 
chologijos dėsniais, arba, galimas daiktas, individua- 
liosios psichologijos dėsniais, aiškinančiais individualius 
charakterius, kurie kaip veikėjai dalyvauja mūsų situ- 
acijoje. 

"Tačiau tai klaidinga dėl daugiau negu vienos prie- 
žasties. Pirma, pačioje savo situacinėje analizėje kon- 
krečius psichologinius potyrius (troškimus, viltis, po- 
linkius) mes pakeičiame abstrakčiais ir tipiškais 

situaciniais elementais, pavyzdžiui, „tikslais“ ir „žino- 
jimu“. Antra, svarbiausia situacinės analizės ypatybė 
yra ta, kad mums reikia („įkvėpti gyvybei“) tik prielai- 
dos, jog įvairūs dalyvaujantys asmenys ar veikėjai veiks 
atitinkamai ar tinkamai, t. y. pagal tą situaciją. Žino- 
ma, čia mes turime tarti, kad ta situacija jau apima 
visus reikiamus tikslus ir visą įmanomą reikiamą ži- 
nojimą, ypač šių tikslų įgyvendinimo galimų priemo- 
nių žinojimą. 

Taigi esama tik vieno įkvepiančio gyvybę dėsnio — 
veiksmo principo, atitinkančio situaciją; aišku, beveik 
tuščio principo. Literatūroje jis žinomas „racionalumo 
principo“ pavadinimu, kuris atvedė prie daugybės nesu- 
sipratimų. 

Jei racionalumo principą panagrinėsite tuo požiūriu, 
kuriuo čia rėmiausi aš pats, tada pamatysite, kad jis 
beveik neturi nieko bendro su empiriniu ar psichologi- 
niu tvirtinimu, kad žmogus visada, dažniausiai ar dau- 
guma atvejų veikia racionaliai. Veikiau pasirodo, kad 
šis principas yra aspektas ar padarinys metodologinio 
postulato, pagal kurį visas savo teorines pastangas, 
visą savo aiškinamąją teoriją mes turime įsprausti į 
situacijos analizę: į modelį. 

Jei mes taikome šį metodologinį postulatą, tada įkve- 
piantis gyvybę dėsnis tampa tam tikru nuliniu princi- 
pu. Juk šis principas gali būti formuluojamas šitaip: 
sukonstravę savo modelį, savo situaciją, mes tariame 
tik tiek, kad veikėjai veikia neperžengdami modelio 
ribų ar kad jie „atlieka“ tai, ką implikuoja ta situacija. 
Beje, apie tai užsimena terminas „situacinė logika“. 

"Todėl šio racionalumo principo taikymas gali būti 
laikomas šalutiniu metodologinio postulato rezultatu. 
Jis neatlieka empirinės aiškinamosios teorijos, patikri- 

namos hipotezės vaidmens. Juk šioje srityje empirinės 
aiškinamosios teorijos ar hipotezės yra įvairūs mūsų 
modeliai, įvairios situacinės analizės. Kaip tik jos gali 
būti empiriškai daugiau ar mažiau adekvačios, jos gali 
būti diskutuojamos ir kritikuojamos, o jų adekvatumas 
kartais gali būti net patikrintas. Ir kaip tik mūsų 
atlikta konkrečios empirinės situacijos analizė gali ne- 
atlaikyti kokio nors empirinio patikrinimo, šitaip mus 
įgalindama mokytis iš savo klaidų. 

Reikia pripažinti, kad kokio nors modelio patikrini- 
mai nėra lengvai įgyvendinami ir paprastai nėra labai 
aiškūs. Bet šis sunkumas iškyla net fizikos moksluose. 
Žinoma, jis susijęs su tuo faktu, kad modeliai visada ir 
neišvengiamai yra apytiksliai, kad jie visada ir neiš- 
vengiamai yra schemiški supaprastinimai. Tai, kad jie 
yra apytikriai, lemia palyginti žemą patikrinamumo 
laipsnį: juk sunku nuspręsti, kokiu mastu neatitiki- 
mas priklauso nuo neišvengiamai apytikrio jų tikslumo 
ir kokiu mastu parodo modelio netinkamumą, būtinu- 
mą jį atmesti. Vis dėlto kartais galime patikrinimais 
nuspręsti, kuris iš dviejų (ar daugiau) modelių yra ge- 
resnis. O situacine analize iš visuomenės mokslų srities 
kartais gali patikrinti istorinis tyrinėjimas. 

Bet jei racionalumo principas neatlieka empirinio 
ar psichologinio teiginio vaidmens ir ypač jei jis nėra 
traktuojamas kaip dalykas, kurį galima kaip nors pa- 
tikrinti, arba jei patikrinimai, kada jie įmanomi, taiko- 
mi konkrečiam modeliui, konkrečiai situacinei anali- 
zei, kurios dalį sudaro racionalumo principas, tai, net 
patikrinimui parodžius, kad tam tikras modelis yra ne 
toks tikslus kaip kitas, dėl to, kad abu modeliai veikia 
pagal racionalumo principą, mes neturime galimybės 
to principo patikrinti. 

Aš manau, kad ši pastaba paaiškina, kodėl raciona- 
lumo principas dažnai būdavo skelbiamas kaip galio- 
jantis a prior:. Ir iš tikrųjų, jei jis empiriškai nepanei- 
giamas, koks jis dar gali būti, jei ne galiojantis a priori? 

Šis dalykas yra labai įdomus. Tie, kurie sako, kad 
racionalumo principas yra apriorinis, žinoma, turi gal- 
voje, kad jis a priori galioja ir a priori teisingas. Bet 
man atrodo visai aišku, kad jie klysta. Juk racionalu- 
mo principas man atrodo aiškiai klaidingas —- net savo 
silpniausia nuline formuluote, kurią galima išreikšti 
taip: „Veikėjai visada veikia tokiu būdu, kuris atitinka 
tą situaciją, į kurią jie patenka“. 

Aš manau, labai lengva matyti, kad taip nėra. Pa- 
kanka pažvelgti į susinervinusį vairuotoją, desperatiš- 
kai bandantį pastatyti savo automobilį ir nerandantį 
laisvos vietos, ir pamatysime, kad mes ne visada vei- 
kiame pagal racionalumo principą. Maža to, esama aki- 
vaizdžių didelių asmeninių ne tik žinojimo ir įgūdžių — 
tai yra situacijos dalis, — bet ir situacijos įvertinimo ar 
supratimo skirtumų, o tai reiškia, kad kai kurie žmo- 
nės veiks deramai, o kiti ne. 

Bet principas, kuris nėra universaliai teisingas, yra 
klaidingas. "Taigi racionalumo principas yra klaidin- 
gas. Aš manau, kad yra tikrai taip. Todėl aš turiu neigti, 
kad jis yra galiojantis a priori. 

O jei racionalumo principas yra klaidingas, tada toks 
aiškinimas, kuris susideda iš šio principo ir modelio 
junginio, irgi turi būti klaidingas, net jeigu konkrečiai 
taikomas modelis yra tikslus. 

Bet ar gali modelis būti tikslus? Ar gali būti tikslus 
koks nors modelis? Aš taip nemanau. Bet kuris mode- 
lis, tiek iš fizikos, tiek iš visuomenės mokslų srities, 

turi būti supaprastinimas. Jis turi daug ką praleisti ir 
daug ką pernelyg pabrėžti. 

Mano pažiūros į racionalumo principą buvo nuo- 
dugniai kvestionuojamos. Aš buvau klausiamas, ar nė- 
ra šiek tiek painu tai, ką aš sakau apie „veikimo pagal 
situaciją principo“ statusą (t. y. apie savo „racionalumo 
principo atmainą“); man buvo sakoma (visai pagrįstai), 
kad aš turiu apsispręsti, ar noriu, kad tai būtų meto- 
dologinis principas, ar empirinis spėjimas. Pirmu atve- 
ju būtų aišku, kad (ir kodėl) jis negali būti patikrintas 
empiriškai, o be to, kodėl jis negali būti empiriškai 
klaidingas (o tik nusisekusios ar nenusisekusios meto- 
dologijos dalis). Antru atveju jis taptų įvairių visuome- 
nės teorijų dalimi — įkvepiančia gyvybę kiekvieno vi- 
suomenės modelio dalimi. Tačiau tada jis turėtų būti 
kokios nors empirinės teorijos dalis ir turėtų būti tik- 
rinamas kartu su visa teorija ir atmetamas, jei būtų 
netikes. 

Antras atvejis yra tiksliai toks, kuris atitinka mano 
požiūrį į racionalumo principo statusą: veiksmo adek- 
vatumo principą (t. y. racionalumo principą) aš laikau 
sudedamąja kiekvienos, ar beveik kiekvienos, patikri- 
namos visuomenės teorijos dalimi. 

Taigi jeigu kokia nors teorija yra tikrinama, ir nu- 
statoma, kad ji klaidinga, tada mes visada turime nu- 
spręsti, kurią iš jos sudedamųjų dalių laikysime atsa- 
kinga už jos nesėkmę. Aš tvirtinu, kad protinga 
metodologinė taktika yra nuspręsti racionalumo prin- 
cipo nelaikyti atsakingu už visą teoriją, t. y. už modelį. 

Šitaip gali pasirodyti, kad ieškodami geresnių te- 
orijų racionalumo principą mes traktuojame taip, tarsi 
jis būtų loginis ar metafizinis principas, kurio nedera 
atmesti: kaip netalsifikabilų arba galiojantį a priori. 

Bet toks įspūdis klaidingas. Kaip aš parodžiau, yra 
pagrindo tikėti, kad racionalumo principas, net mano 
minimalios formuluotės pavidalu, iš tikrųjų yra klai- 
dingas, nors kartu yra didelis priartėjimas prie tiesos. 
Taigi negalima sakyti, kad aš jį traktuoju kaip a priori 
galiojantį. 

Tačiau aš manau, kad gera taktika ir geras metodo- 
loginis principas yra susilaikyti ir nepeikti racionalu- 
mo principo už mūsų teorijos žlugimą: mes išmoksime 
daugiau, jei supeiksime savąjį situacinį modelį. 

Svarbiausias argumentas šios taktikos naudai yra 
tas, kad mūsų modelis yra daug įdomesnis ir informa- 
tyvesnis ir daug geriau patikrinamas negu mūsų veiks- 
mų adekvatumo principas. Mes nedaug išmoksime, su- 
žinodami, kad tai nėra griežtai teisinga: tai mes jau 
žinome. Maža to, užuot buvęs klaidingas, jis paprastai 
pakankamai artimas tiesai: jei savo teoriją mes galime 
atmesti empiriškai, tada jos žlugimas dažniausiai bus 
šiek tiek drastiškas, ir nors racionalumo principas gali 
būti lemiamas veiksnys, svarbiausia atsakomybė pa- 
prastai priskiriama modeliui. Kitas dalykas yra toks: 
mėginimas racionalumo principą pakeisti kitu, atrodo, 
veda prie visiško mūsų modelių kūrimo savavališku- 
mo. Be to, neturime užmiršti, kad galime patikrinti 
teoriją tik kaip visumą ir kad tikrinimo esmė —- surasti 
geresnę iš dviejų teorijų, kurios gali turėti daug ben- 
dro; o daugumai jų bendras yra racionalumo principas. 

Bet argi Churchillis knygoje Pasaulinė krizė nepa- 
sakė, kad karai nėra laimimi, o tik pralaimimi, — kad 
galų gale jie yra nekompetentingumo varžybos? Ir ar 
ši pastaba mums neduoda savotiško tipiškų visuome- 
ninių ir istorinių situacijų modelio — tokio modelio, ku- 

ris aiškiai yra įkvėptas ne mūsų veiksmų adekvatumo 
racionalumo principo, o neadekvatumo principo? 

Atsakymas yra tas, jog Churchillio posakis reiškia, 
kad daugelis karo vadų neatitinka savo uždavinių, kad 
jie nemato situacijos tokios, kokia ji yra, o ne tai, kad 
jų veiksmų negalima suprasti (bent jau pakankamai 
gerai) kaip adekvačių tokiai situacijai, kokią jie ją mato. 

Kad suprastume (neadekvačius) jų veiksmus, turi- 
me susikurti platesnį nei jų požiūrį į situaciją. Tai turi 
būti padaryta tokiu būdu, kad mes galėtume matyti, 
kaip ir kodėl situacija, tokia kokią jie ją matė (su savo 
ribotu patyrimu, savo ribotais ar pernelyg išpūstais 
tikslais, savo ribota ar karštligiška vaizduote) privertė 
juos veikti taip, kaip jie veikė; t. y. matyti adekvačiai 
jų neadekvačiam požiūriui į situacijos struktūrą. Pats 
Churchillis šį interpretacijos metodą taiko labai sėk- 
mingai, pavyzdžiui, kruopščiai analizuodamas Auchin- 
lecko ir Ritchie grupės pralaimėjimą (Antrojo pasauli- 
nio karo IV tome). 

Įdomu pažymėti, kad racionalumo principą mes pri- 
vedame prie galimybių ribos, kai tik stengiamės su- 
prasti veiksmą, net bepročio veiksmą. Bepročio veiks- 
mus mes stengiamės paaiškinti (kiek įmanoma) jo 
tikslais (kurie gali būti maniakiški) ir ta „informacija“, 
kuria remdamasis jis veikia, t. y. jo įsitikinimais (ku- 
rie gali būti manijos, t. y. klaidingos teorijos, kurių 
laikomasi taip atkakliai, kad jos tampa praktiškai ne- 
bekoreguojamos). Šitaip mes bepročio veiksmus aiški- 
name remdamiesi savo platesniu probleminės situaci- 
jos žinojimu, kuris apima jo paties, siauresnį, požiūrį į 
jo probleminę situaciją; o jo veiksmų supratimas reiš- 
kia tai, kad matomas jų adekvatumas pagal jo požiū- 

rį — jo beprotiškai klaidingą požiūrį — į probleminę 
situaciją. 

Šitaip mes galime net pamėginti paaiškinti, kaip jis 
susidarė savo beprotiškai klaidingą požiūrį: kaip tam 
tikri potyriai sugriovė pradinį blaivų jo požiūrį į pa- 
saulį ir privertė jį susidaryti kitą požiūrį — patį racio- 
naliausią požiūrį, kurį jis galėjo susiformuoti pagal savo 
disponuojamą informaciją, kiek jis laikė ją patikima; ir 
kaip jis turėjo priimti savo naują požiūrį kaip nebeko- 
reguojamą kaip tik todėl, kad šis būtų iškart sužlugęs 
veikiamas priešingų atvejų, kurie jį būtų palikę (tiek, 
kiek jis galėjo matyti) bejėgį be jokios pasaulio inter- 
pretacijos, o tai situacija, kurios — racionaliu požiū- 
riu — reikia vengti bet kuria kaina, nes ji padaro ne- 
įmanomą bet kokį racionalų veiksmą. 

Freudas dažnai buvo apibūdinamas kaip žmogaus 
1racionalumo atradėjas, bet tai yra klaidinga nuomonė 
ir, be to, labai paviršutiniška. Froidistinė tipiškos neu- 
rozės kilmės teorija visiškai atitinka mūsų schemą: aiš- 
kinimai remiantis situaciniu modeliu plius racionalu- 
mo principas. Juk neurozę jis aiškina kaip susidarytą 
(ankstyvoje vaikystėje) požiūrį, nes toks požiūris buvo 
pati geriausia išeitis iš situacijos, kurios veikėjas (kū- 
dikis, pacientas) negalėjo suprasti ir su ja susidoroti. 
Taigi neurozės priėmimas tampa racionaliu aktu - tar- 
kime, tokiu racionaliu, kaip aktas žmogaus, kuris, at- 
šokdamas dėl gresiančio pavojaus būti suvažinėtam au- 
tomobilio, susiduria su dviratininku. Tai racionalu ta 
prasme, kad veikėjas pasirenka tai, kas jam tuo metu 
akivaizdžiai atrodo pasirinktina ar bent jau mažiau 
bloga — ne taip nepriimtina iš dviejų galimybių. 

Apie Freudo terapijos metodą aš dar pasakysiu tik 
tiek, kad jis yra net racionalistiškesnis už jo diagnozės 

ar aiškinimo metodą: juk jis paremtas prielaida, kad 
jei tik žmogus visiškai supranta, kas jam nutiko dar 
kūdikiui, jo neurozė praeina. 

Bet jei šitaip mes viską aiškiname remdamiesi ra- 
cionalumo principu, ar jis netampa tautologiškas? Jo- 
kiu būdu: juk tautologija yra akivaizdžiai teisinga, tuo 
tarpu mes naudojamės racionalumo principu tik kaip 
dideliu priartėjimu prie tiesos, pripažindami, kad jis 
yra ne teisingas, o klaidingas. 

Bet jei taip, kaip dėl racionalumo ir iracionalumo 
perskyros? Psichinės sveikatos ir psichikos ligos per- 
skyros? 

Tai svarbus klausimas. Aš tvirtinu, kad svarbiau- 
sias skirtumas yra tas, jog sveiko asmens įsitikinimai 
nėra nekoreguojami: sveikas asmuo yra pasirengęs iš- 
taisyti savo įsitikinimus. Jis gali tai daryti nenoriai, ir 
vis dėlto jis pasirengęs ištaisyti savo pažiūras atsižvelg- 
damas į įvykius, kitų nuomonę ir kritinius argumentus. 

Jeigu yra taip, galime sakyti, kad žmogaus, turinčio 
aiškiai nekintančias pažiūras, „įsipareigojusio“ žmogaus 
mentalitetas panašus į bepročio. Gali būti taip, kad 
visos jo nekintančios nuomonės yra „adekvačios“ ta 
prasme, kad atsitiktinai sutampa su pačia geriausia 
nuomone, įmanoma tuo metu. Bet būdamas įsipareigo- 
jęS, jis nėra racionalus: jis priešinsis bet kokiam poky- 
čiui, bet kokiai pataisai, o kadangi jis negali žinoti 
visos tiesos (tai neįmanoma niekam), priešinsis ir tam, 
kad būtų racionaliai ištaisyti netgi visai klaidingi įsi- 
tikinimai. Ir priešinsis net tada, jei jie bus nuolat tai- 
somi per visą JO gyvenimą. 

"Taigi kai tie, kurie giria įsipareigojimą ir iracionalų 
tikėjimą, apibūdina save kaip iracionalistus (ar pora- 
cionalistus), aš su jais sutinku. Jie yra tracionalistai, 

nors ir sugeba protauti. Juk jie didžiuojasi tuo, kad 
nesugeba sulaužyti savo kiauto, jie padaro save savo 
manijų kaliniais. Jie padaro save dvasiškai nelaisvus, 
griebdamiesi elgesio, kurį mes galime paaiškinti (sek- 
dami psichiatrais) kaip racionaliai suprantamą, pavyz- 
džiui, suprantamą kaip elgesį, nulemtą baimės - bai- 
mės būti (kritikos) priverstiems atsisakyti požiūrio, 
kurio jie nedrįsta atsisakyti, nes yra padarę jį (ar mano, 
kad turi padaryti) viso savo gyvenimo pagrindu. (Taigi 
įsipareigojimas — net „savanoriškas įsipareigojimas“ — 
17 fanatizmas, kuris, kaip mums žinoma, ribojasi su 
beprotybe, yra susiję pačiu pavojingiausiu būdu.) 

Apibendrinkime: mes turime nubrėžti perskyrą tarp 
racionalumo kaip asmeninio požiūrio (kurį iš principo 
gali turėti visi sveiki žmonės) ir racionalumo principo. 

Racionalumas kaip asmeninis požiūris yra pasiren- 
gimas ištaisyti savo įsitikinimus. Intelektualiai labiau- 
siai išvystytu pavidalu tai yra pasirengimas svarstyti 
savo įsitikinimus kritiškai ir ištaisyti juos atsižvelgiant 
į kritines diskusijas su kitais žmonėmis. 

Kita vertus, „racionalumo principas“ neturi nieko 
bendro su prielaida, kad žmonės yra racionalūs ta pras- 
me, jog jie visada priima racionalų požiūrį. Veikiau tai 
yra Minimalus principas (nes jis suponuoja tik tai, kad 
mūsų veiksmai atitinka mūsų problemines situacijas, 
tokias kokias mes jas matome), kuris įkvepia gyvybę 
visiems ar beveik visiems mūsų aiškinamiesiems situ- 
aciniams modeliams, ir, nors žinome, kad jis nėra tei- 
singas, mes turime tam tikrą pagrindą jį laikyti dide- 
liu priartėjimu. Jo priėmimas labai sumažina mūsų 
modelių savavališkumą, kuris tikrai tampa kaprizin- 
gas, jei stengiamės apsieiti be šio principo. 

Racionalumas, kaip visuotinio ir antas- 
meninio tiesos kriterijaus reikalavimas, yra 
be galo svarbus <...> ne tik tose epochose, 
kai jis netrikdomai vyrauja, bet ir — net la- 
biau — tose, ne tokiose laimingose epochose, 
kai jis niekinamas ir atmetamas kaip tuščia 
svajonė žmonių, stokojančių drąsos užmušti 
tada, kai jie negali su kuo nors sutikti. 

Bertrand Russell! 

Beveik neabejotina, kad istoricistinės Hegelio ir Mar- 
xo teorijos yra būdingi jų epochos, visuomeninių per- 
mainų epochos, produktai. Kaip Herakleito ir Platono, 
Comte'o ir Millio, Lamarcko ir Darwino teorijos, jos 
yra kismo teorijos ir liudija, kokį milžinišką ir, be abe- 
jonės, šiek tiek bauginantį įspūdį kintanti socialinė ap- 
linka padarė tų žmonių, kurie toje aplinkoje gyveno, 
protams. Platonas į tokią situaciją reagavo mėginimu 
sustabdyti bet kokį kismą. Vėlesnių laikų visuomenės 
filosofai, aišku, reagavo visiškai kitaip, nes jie priėmė 
ir net sveikino permainas; tačiau ši simpatija permai- 
noms man atrodo šiek tiek dviprasmiška. Nors jie iš- 
sižadėjo vilties sustabdyti pokyčius, bet kaip istoricis- 
tai bandė juos nuspėti ir šitaip palenkti proto kontrolei, 
o tai tikrai panašu į pastangas tuos pokyčius sutram- 
dyti. Taigi atrodo, kad istoricisto akimis kismas ne vi- 
siškai prarado savo bauginantį pobūdį. 

Mūsų laikais — dar spartesnių permainų epochoje — 
susiduriame net su troškimu ne tik numatyti permai- 
nų kryptį, bet ir kontroliuoti jas, remiantis centrali- 
zuotu, didelio masto planavimu. Šitokios holistinės pa- 
žiūros (kurias aš kritikavau knygoje Istoricizmo skurdas) 
yra savotiškas kompromisas tarp Platono ir Marxo 

teorijų. Platono siekis sustabdyti kismą, sujungtas su 
marksistine kismo neišvengiamumo doktrina, atveda 
prie — tai savotiška hegeliškoji „sintezė“ — tokio reika- 
lavimo: kadangi kismo neįmanoma visiškai sustabdyti, 
jį turi bent jau „planuoti“ ir kontroliuoti valstybė, ku- 
rios galios turi būti labai išplėstos. 

Iš pirmo žvilgsnio toks požiūris atrodo esąs savotiš- 
ka racionalizmo atmaina — jis glaudžiai susijęs su Mar- 
xo svajone apie „laisvės karalystę“, kurioje žmogus 
pirmą kartą tampa savo likimo šeimininku. Bet daž- 
niausiai toks požiūris pasirodo esąs kuo glaudžiausiai 
susijęs su doktrina, kuri aiškiai priešinga racionaliz- 
mui (ypač žmonijos racionalaus vienodumo doktrinai 
[žr. 2 ištraukos II skirsnį|), taigi su doktrina, kuri pui- 
kiai dera su iracionalistinėmis ir mistinėmis mūsų epo- 
chos tendencijomis. Turiu galvoje marksistinę doktri- 
ną, pagal kurią mūsų nuomonės, įskaitant ir moralines, 
ir mokslines pažiūras, nulemtos klasinio intereso, o 
bendresniu požiūriu — mūsų epochos visuomeninės ir 
istorinės situacijos. Pavadinta „žinojimo sociologija“ ar- 
ba „sociologizmu“, ši doktrina neseniai buvo paskleista 
(ypač M. Schelerio ir K. Mannheimo?) kaip mokslinio 
pažinimo socialinio determinuotumo teorija. 

Pasak žinojimo sociologijos, mokslinis mąstymas, 
ypač socialinių ir politinių problemų apmąstymas, vyks- 
ta ne tuštumoje, o socialiai nulemtoje atmosferoje. Jį 
labai veikia nesąmoningi ir pasąmoningi elementai. Šie 
elementai nepatenka į mąstytojo tyrinėjimo akiratį, nes, 
tiesą sakant, jie sudaro pačią jo gyvenimo erdvę, jo 
socialinę aplinką (social habitat). Mąstytojo socialinė 
aplinka lemia visą jo pažiūrų ir teorijų, atrodančių jam 
neabejotinai teisingomis ir akivaizdžiomis, sistemą. Tos 
teorijos jam atrodo taip, tarsi būtų teisingos ir loginiu, 

ir trivialiu požiūriu, panašiai kaip, pavyzdžiui, sakinys 
„visi stalai yra stalai“. Todėl jis net nesuvokia priėmęs 
tam tikras prielaidas. Kad prielaidas jis priėmė, gali- 
ma matyti lyginant jį su kitu mąstytoju, gyvenančių 
visai kitokioje socialinėje aplinkoje — juk kitas mąsty- 
tojas irgi pradeda nuo tariamai neabejotinų prielaidų 
sistemos, bet visai kitokios, ir ji gali būti tokia nepa- 
naši į aną sistemą, kad neegzistuoja joks intelektuali- 
nis tiltas, joks kompromisas, siejantis tas dvi sistemas. 
Kiekvieną šią socialiai determinuotų prielaidų sistemą 
žinojimo sociologijos šalininkai vadina totaline ideo- 
logija. 

Žinojimo sociologija gali būti traktuojama kaip he- 
geliškoji Kanto pažinimo teorijos atmaina. Juk ji Kan- 
to kritikos dvasia tęsia tai, ką galima pavadinti „pasy- 
vistine“ pažinimo teorija. Turiu galvoje empirikų, 
įskaitant Hume'ą, teoriją, t. y. teoriją, kurią bendrais 
bruožais galima apibūdinti taip: žinojimas teka į mus 
per mūsų jusles, o klaida atsiranda dėl to, kad mes 
kišamės į juslių pateikiamą medžiagą, arba dėl iš tos 
medžiagos kylančių asociacijų, tad geriausias būdas iš- 
vengti klaidų —- tai būti visiškai pasyviam ir atsiduoti 
grynajam imlumui. Prieštaraudamas šiai „saugyklinei“ 
pažinimo teorijai (paprastai aš ją vadinu „proto kaip 
indo teorija“, žr. 7 ištraukos IV skirsnį). Kantas įrodi- 
nėjo?, kad pažinimas nėra mūsų juslių dėka gaunamų 
dovanų rinkinys, sukauptas prote tarsi kokiame mu- 
ziejuje, 0 visų pirma mūsų pačių proto veiklos rezulta- 
tas: mes turime aktyviai imtis tyrinėjimo ir, siekdami 
žinojimo, lyginti, jungti ir apibendrinti. Šitokią teoriją 
galima vadinti „aktyvistine“ pažinimo teorija. Ja rem- 
damasis Kantas atsisakė tokio mokslo, kuris yra lais- 
vas nuo bet kokių prielaidų, nepagrįsto idealo. (Kad 

toks idealas net prieštaringas, matėme 2 ištraukoje.) 
Jis visai aiškiai parodė, kad mes negalime pradėti nuo 
nieko ir turime imtis pažinimo, remdamiesi prielaidų 
sistema, o šių prielaidų laikomės, nepatikrinę jų empi- 
riniais mokslo metodais. Tokia prielaidų sistema gali 
būti vadinama „kategorijų aparatu“4. Kantas buvo įsi- 
tikinęs, kad įmanoma atrasti vieną teisingą ir nekin- 
tantį kategorijų aparatą, kuris, tiesą sakant, yra būti- 
na, nekintanti intelektualinė žmogaus savastis, t. y. jo 
„protas“. Šios Kanto filosofijos dalies atsisakė Hegelis, 
kuris, priešingai negu Kantas, nepripažino žmonijos 
vienovės. Jis teigė, kad intelektualinė žmogaus savas- 
tis nuolat kinta ir yra jo visuomeninio paveldo dalis; 
tai reiškia, kad žmogaus proto vystymasis turi sutapti 
su tos visuomenės, kurioje jis gyvena, t. y. tos tautos, 
kuriai jis priklauso, istoriniu vystymusi. Ši Hegelio te- 
orija, ypač jo doktrina, kad visas žinojimas ir visos 
tiesos yra „santykinės“ ta prasme, jog yra nulemtos 
istorijos, kartais vadinama „istorizmu“ (priešingai „is- 
toricizmui“). Akivaizdu, kad žinojimo sociologija, arba 
„sociologizmas“, su šia teorija susijusi labai glaudžiai 
ar beveik su ja sutampa, o vienintelis skirtumas yra 
tas, kad dėl Marxo įtakos pabrėžiama, jog istorinis vys- 
tymasis sukuria ne vieną ir vienodą „tautos dvasią“, 
kaip manė Hegelis, o veikiau keletą ir kartais priešta- 
ringų „totalinių ideologijų“ vienoje tautoje, žiūrint ko- 
kiai klasei, kokiam socialiniam sluoksniui arba kokiai 
socialinei aplinkai priklauso šių ideologijų šalininkai. 

"Tačiau žinojimo sociologijos panašumas į Hegelio 
doktriną net dar didesnis. Anksčiau aš sakiau, kad, 
žinojimo sociologijos šalininkų nuomone, neįmanomas 
joks intelektualinis tiltas ar kompromisas, siejantis 

skirtingas totalines ideologijas. Tačiau šitoks radika- 
lus skepticizmas ne toks griežtas, kaip atrodo. Esama 
išeities, kuri panaši į Hegelio metodą, leidžiantį įveikti 
konfliktus, pasireiškusius ankstesnės filosofijos istori- 
joje. Hegelis - dvasia, nevaržomai sklandanti virš prieš- 
taringų filosofijų sūkurio — supaprastino jas iki pa- 
prasčiausių aukščiausios sintezės, jo paties sistemos, 
komponentų. Panašiai ir žinojimo sociologijos šalininkai 
mano, kad „nevaržomai sklandantis intelektas“ būdin- 
gas inteligentijai, kuri vienintelė iš visų socialinių gru- 
pių silpnai susijusi su visuomenės tradicijomis ir gali 
išvengti totalinių ideologijų spąstų, kad įmanoma net 
kiaurai permatyti ir demaskuoti įvairias totalines ide- 
ologijas bei jas įkvepiančius slaptus motyvus bei kitus 
determinuojančius veiksnius. Taigi žinojimo sociologi- 
jos šalininkai mano, kad aukščiausią objektyvumo pa- 
kopą gali pasiekti tik nevaržomai sklandantis intelek- 
tas, gvildenantis įvairias slaptas ideologijas ir jų šaknis, 
glūdinčias pasąmonėje. Siekti tikro pažinimo, vadina- 
si, demaskuoti nesąmoningas prielaidas; tai tam tikra 
psichoterapija arba, jei taip galima sakyti, socioterapi- 
ja. Tik tas, kuris tapo sociologinės analizės objektu 
arba pats padarė save tokios analizės objektu ir išsi- 
laisvino nuo savojo socialinio komplekso, t. y. nuo savo 
socialinės ideologijos, gali pasiekti aukščiausią moksli- 
nio žinojimo sintezę. 

Atvirosios visuomenės ir jos priešų 15 skyriuje ap- 
tardamas „vulgarųjį marksizmą“ aš paminėjau dauge- 
lio moderniųjų filosofijos teorijų polinkį aiškinti už mū- 
sų veiksmų slypinčius motyvus. Žinojimo sociologija 
priklauso tokių filosofijos teorijų tipui kartu su psicho- 
analize ir tam tikromis teorijomis, demaskuojančiomis 
savo oponentų principų „beprasmiškumą“ [žr. 6 ištrau- 


486 


30. PRIEŠ ŽINOJIMO SOCIOLOGIJĄ 


kos 17 ir 18 pastabas]. Mano galva, tokios nuostatos 
populiarios todėl, kad jos gali būti taikomos labai leng- 
vai, be to, jos teikia pasitenkinimą tiems, kurie mato 
kiaurai ir pačius daiktus, ir tamsuomenės kvailybes. 
Šitoks pasitenkinimas nebūtų žalingas, jei visos šios 
idėjos negriautų intelektualinio diskusijų pagrindo, ska- 
tindamos atsirasti tai, ką aš vadinu „nepajudinamu 
dogmatizmu“. (Tiesą sakant, jis panašus į „totalinę ide- 
ologiją“.) Hegelizmas yra toks pat, nes jo šalininkai 
skelbia prieštaravimų leistinumą ir net vaisingumą. 
Bet jei prieštaravimų vengti nereikia, tada pasidaro 
nebeįmanoma jokia kritika ir jokia diskusija, nes kri- 
tika visada nurodo prieštaravimus arba kritikuojamo- 
je teorijoje, arba tarp patyrimo faktų [žr. taip pat 16 
ištrauką]. Panašiai ir su psichoanalize: psichoanaliti- 
kas visada gali paaiškinti ir pašalinti prieštaravimus, 
parodydamas, kad jie kyla iš paties kritiko pasąmonės 
impulsų. Na, o filosofams, nagrinėjantiems prasmės pro- 
blemą, tereikia pareikšti, kad jų oponentų teiginiai be- 
prasmiški, ir tai bus visada teisinga, nes „beprasmiš- 
kumas“ gali būti apibrėžtas taip, kad bet kokia diskusija 
apie jį beprasmiška iš esmės?. Marksistai irgi panašiai 
įprato oponento prieštaravimus aiškinti klasiniais jo 
interesais, o žinojimo sociologijos šalininkai — totaline 
jo ideologija. Tokiais metodais lengva manipuliuoti, be 
to, tai yra puiki pramoga tiems, kurie jais naudojasi. 
Bet akivaizdu, kad jie griauna racionalios diskusijos 
pamatus ir galiausiai turi nuvesti į antiracionalizmą ir 
mistiką. 

Nepaisydamas šių pavojų, nesuprantu, kodėl turė- 
čiau visiškai atsisakyti malonumo manipuliuoti šiais 
metodais. Juk panašiai kaip psichoanalitikai yra žmo- 
nės, kuriems psichoanalizė tinka geriausiai“, taip ir 

sociologinės analizės šalininkams kyla beveik neįvei- 
kiama pagunda savo metodus taikyti sau patiems. Juk 
ar jų pateikiamas su tradicija silpnai susijusios inteli- 
gentijos apibūdinimas nėra labai tikslus tos socialinės 
grupės, kuriai jie priklauso, aprašymas? Ar neakivaiz- 
du, kad tariant, jog totalinių ideologijų teorija yra tei- 
singa, kiekvienos totalinės ideologijos dalis yra įsitiki- 
nimas, kad kaip tik ta grupė, kuriai priklausau aš pats, 
yra laisva nuo grupinių prietarų ir, tiesą sakant, yra 
išrinktųjų, sugebančių mąstyti objektyviai, bendrija. Ar- 
gi, visada pripažįstant šios teorijos teisingumą, nebus 
taip, kad tie, kurie jos laikosi, nesąmoningai apgaudi- 
nės save, koreguodami teoriją, kad patvirtintų savo 
pačių pažiūrų objektyvumą? Tad ar galima rimtai žiūrė- 
ti į jų pretenziją sociologine savianalize pasiekti aukš- 
tesnę objektyvumo pakopą ir sociologine analize paša- 
linti totalinę ideologiją? Galiausiai galima net paklausti, 
ar visa ši teorija paprasčiausiai nėra šios konkrečios 
grupės klasinio intereso išraiška: ar ji neišreiškia silp- 
nai su tradicija susijusios (nors ir pakankamai stipriai, 
kad Hegelio žargoną laikytų savo gimtąja kalba) inte- 
ligentijos intereso? 

Kiek nedaug žinojimo sociologijos šalininkai nuvei- 
kė socioterapijos srityje, t. y. naikindami savo pačių 
totalinę ideologiją, šiek tiek paaiškės, jei aptarsime jų 
santykį su Hegeliu. Juk jie nesupranta, kad tik karto- 
ja jį — priešingai, jie įsitikinę ne tik tuo, kad jį pranoko 
bet ir tuo, kad, padarydami jį sociologinės analizės ob- 
jektu, sėkmingai sugebėjo permatyti jį kiaurai ir dabar 
gali į jį pažvelgti ne pro tam tikros socialinės aplinkos 
akinius, bet objektyviai, iš aukštybių. Šitokia akivaiz- 
di savianalizės nesėkmė mums pasako pakankamai 
daug. 

"Tačiau pakaks juokauti, nes esama rimtesnių prie- 
kaištų. Žinojimo sociologija ne tik griauna pati save ir 
yra ne tik patrauklus sociologinės analizės objektas, ji 
rodo ir stulbinantį nesugebėjimą aiškiai suvokti svar- 
biausią savo objektą — socialinius žinojimo (tiksliau 
tariant, mokslinio metodo) aspektus. Mokslą arba žino- 
jimą ji traktuoja kaip procesą, vykstantį pavienio moks- 
lininko prote arba „sąmonėje“, ar, galimas daiktas, kaip 
tokio proceso rezultatą. Jei mokslas traktuojamas bū- 
tent šitaip, tai, kas vadinama moksliniu objektyvumu, 
tikrai tampa kažkokiu visai nesuprantamu ar net ne- 
įmanomu dalyku, ir tai galima pasakyti ne tik apie 
visuomenės ar politikos mokslus, kur klasiniai intere- 
sai ir panašaus pobūdžio slapti motyvai gali atlikti 
tam tikrą vaidmenį, bet ir apie gamtos mokslus. Kiek- 
vienas, bent šiek tiek išmanantis gamtos mokslų isto- 
riją, žino apie aistringą daugelio jų ginčų atkaklumą. 
Joks politinis šališkumas negali paveikti politinių te- 
orijų labiau negu kai kurių gamtos mokslų tyrinėtojų 
šališkumas ginant savo intelekto kūdikį. Jei, kaip nai- 
viai tariama sociologistinėje žinojimo teorijoje, Moks- 
linis objektyvumas būtų grindžiamas pavienio moks- 
lininko nešališkumu ar objektyvumu, tada tam 
objektyvumui turėtume tarti „sudie“. Tiesą sakant, tam 
tikra prasme neturėtume būti radikalesni skeptikai už 
žinojimo sociologijos šalininkus: juk neabejotina, kad 
mus visus kamuoja mūsų pačių prietarų sistema (ar- 
ba, jei patinka, mūsų „totalinės ideologijos“), kad dau- 
gelį dalykų mes visi laikome akivaizdžiais, kad juos 
priimame nekritiškai ir net naiviai, užsispyrę tikime, 
kad kritika čia visai nereikalinga. Mokslininkai nėra 
šios taisyklės išimtis, net jeigu jie išsižada kai kurių 
prietarų savo specialioje srityje. Tačiau jie atsisako sa- 

vo prietarų ne sociologinės analizės ar kokio nors pa- 
našaus metodo padedami - jie nesistengia siekti aukš- 
tesnės pakopos, ant kurios užlipę galėtų suprasti, imtis 
sociologinės analizės ir pašalinti savo ideologines iliu- 
zijas. Juk padarydami savo intelektą „objektyvesnį“, 
jie gal ir nepasiektų to, kas vadinama „moksliniu ob- 
jektyvumu“. Ne, tai, ką paprastai žymime šiuo termi- 
nu, remiasi kuo kitu'. Tai mokslinis metodas. Ir, nors 
tai skamba ironiškai, objektyvumas glaudžiai susijęs 
su socialiniu mokslinio metodo aspektu, su tuo faktu, 
kad mokslas ir mokslinis objektyvumas nekyla (ir ne- 
gali kilti) iš pavienio mokslininko pastangų būti „ob- 
jektyviam“, o kyla iš priešiškai draugiško daugelio 
mokslininkų bendradarbiavimo. Mokslinis objektyvu- 
mas gali būti apibūdintas kaip mokslinio metodo in- 
tersubjektyvumas. Tačiau šio socialinio mokslų aspek- 
to beveik visiškai nepaiso tie, kurie save vadina 
žinojimo sociologijos šalininkais. 

Turint tai omenyje yra svarbūs du gamtos mokslų 
metodo aspektai. Abu kartu jie sudaro tai, ką aš galiu 
pavadinti „mokslinio metodo viešumu“. Pirmasis as- 
pektas toks: esama kažko panašaus į laisvą kritiką. 
Mokslininkas gali pateikti savo teoriją, būdamas visiš- 
kai įsitikinęs, kad ji nepažeidžiama. Tačiau toks įsiti- 
kinimas nedaro įspūdžio kitiems mokslininkams - jo 
kolegoms ir varžovams, o veikiau juos suerzina. Jie 
žino, kad mokslinio metodo esmė —- kritikuoti viską, ir 
jų beveik netrikdo net autoritetai. Antra, mokslininkai 
stengiasi vengti kalbėti apie priešingas koncepcijas. 
(Skaitytojui galiu priminti, kad kalbu apie gamtos 
mokslus, bet tą pat galima pasakyti ir apie dalį dabar- 
ties ekonomikos teorijų.) Jie labai rimtai stengiasi kal- 
bėti ta pačia kalba, nors vartoja skirtingas gimtąsias 

kalbas. Gamtos moksluose tai pasiekiama pripažįstant, 
kad nešališkas jų nesutarimų arbitras yra patyrimas. 
Kalbėdamas apie „patyrimą“, turiu galvoje „viešojo“ po- 
būdžio patyrimą: tai stebėjimai ir eksperimentai, prie- 
šinami patyrimui, turinčiam „asmeniškesnį“ estetinį ar 
religinį pobūdį. Patyrimas yra „viešas“ tada, kai kiek- 
vienas, kuriam tai rūpi, gali jį pakartoti. Kad išvengtų 
kalbėjimo apie priešingas koncepcijas, mokslininkai 
stengiasi pateikti savo teorijas tokiu pavidalu, kad jas 
būtų galima patikrinti, t. y. atmesti (arba patvirtinti), 
remiantis „viešu“ patyrimu. 

Štai kas sudaro mokslinį objektyvumą. Kiekvienas, 
kuris įvaldė mokslinių teorijų supratimo ir tikrinimo 
techniką, gali pakartoti eksperimentą ir spręsti pats. 
Ir vis dėlto visada bus tokių mokslininkų, kurie daro 
šališkus arba net ekscentriškus sprendimus. Šito iš- 
vengti neįmanoma, ir tai per daug netrukdo dirbti įvai- 
rioms visuomenės institucijoms, kurios sukurtos palai- 
kyti mokslinį objektyvumą ir kritiką, pavyzdžiui, 
laboratorijoms, moksliniams periodiniams leidiniams, 
kongresams ir pan. Šis mokslinio metodo aspektas ro- 
do, ką gali pasiekti institucijos, kurių tikslas — viešoji 
kontrolė ir atviras viešosios nuomonės reiškimas, net 
jeigu jis apribotas vien specialistų. Tik politinė val- 
džia, kai ja naudojamasi laisvai kritikai nuslopinti ar- 
ba kai ji nesugeba tos kritikos apsaugoti, gali pakenkti 
tokių institucijų veiklai, nuo kurios galiausiai priklau- 
so visokia pažanga — mokslo, technologijos ir politikos. 

Kad geriau nušviestume šį vis dar nedovanotinai 
nepaisomą mokslinio metodo aspektą, apsvarstykime 
koncepciją, pagal kurią mokslą derėtų apibūdinti re- 
miantis ne tiek jo rezultatais, kiek metodais. 

Iš pradžių tarkime, kad koks nors aiškiaregys para- 
šo knygą, ją susapnavęs arba automatiškai. Be to, tar- 
kime, kad kiek vėliau, remdamasis naujausiais revoliu- 
ciniais mokslo atradimais, koks nors didis mokslininkas 
(niekada neregėjęs anos knygos) parašo visiškai tokią 
pat knygą. Kitaip tariant, mūsų aiškiaregys „pamatė“ 
mokslinę knygą, kurios tada mokslininkas negalėjo pa- 
rašyti, nes tuo metu daugelis toje knygoje aprašytų 
atradimų dar nebuvo padaryti. Dabar mes klausiame: 
ar galima sakyti, kad aiškiaregys parašė mokslinę kny- 
gą? Galima manyti, kad, vertinama to meto kompeten- 
tingų mokslininkų, ji būtų apibūdinta kaip iš dalies 
nesuprantama, o iš dalies fantastiška; taigi turime pri- 
pažinti, kad to aiškiaregio knyga tuo metu, kai buvo 
parašyta, nebuvo mokslinis veikalas, nes nekilo iš moks- 
linio metodo. Tokį dalyką, kuris nors ir atitinka tam 
tikrus mokslo rezultatus, bet nėra mokslinio metodo 
rezultatas, aš vadinsiu „apreikšto mokslo“ fenomenu. 

Kad šiuos svarstymus pritaikytume mokslinio me- 
todo viešumo problemai, tarkime, kad Robinzonui Kru- 
zui saloje pavyko pasistatyti fizikines ir chemines labo- 
ratorijas, astronomines observatorijas ir t. t. ir parašyti 
labai daug straipsnių, pagrįstų stebėjimu ir eksperi- 
mentu. Tarkime netgi tai, kad jis turėjo be galo daug 
laiko ir kad jam pavyko sukurti ir aprašyti mokslines 
sistemas, tikrai sutampančias su mūsų mokslininkų 
šiuo Metu pripažintais rezultatais. Apibūdindami šito- 
kį robinzonišką mokslą, kai kurie žmonės iš pirmo 
žvilgsnio bus linkę tvirtinti, kad tai tikras, o ne „ap- 
reikštas“ mokslas. Ir nėra abejonės, kad Robinzono 
mokslas daug panašesnis į tikrą mokslą negu aiškiare- 
giui apsireiškusi mokslinė knyga, nes Robinzonas Kru- 

zas aiškiai naudojosi moksliniu metodu. Ir vis dėlto aš 
tvirtinu, kad šitoks robinzoniškas mokslas vis dar turi 
„apreiškimo“ pobūdį, kad jam trūksta mokslinio meto- 
do elemento, todėl tas faktas, kad Kruzas gavo mūsų 
meto mokslinius rezultatus, yra toks pat atsitiktinis ir 
stebuklingas, kaip ir aiškiaregio atveju. Juk tų rezul- 
tatų negali patikrinti niekas, išskyrus jį patį; niekas, 
išskyrus jį patį, negali pašalinti tų prietarų, kurie yra 
neišvengiamas savitos intelektualinės jo istorijos pa- 
darinys; niekas negali padėti jam išsivaduoti iš keisto 
aklumo vidinių, mūsų pačių pasiektuose rezultatuose 
glūdinčių, galimybių atžvilgiu, kurį lemia tas faktas, 
kad dauguma tų rezultatų pasiekta beveik atsitikti- 
nai. O dėl mokslinių jo veikalų, tai tik mėgindamas 
savo atliktą darbą paaiškinti kam nors, kas jo nedarė, 
jis gali įgusti bendrauti aiškiai ir racionaliai, o tai irgi 
yra mokslinio metodo dalis. Vienu požiūriu - palyginti 
nesvarbiu — „apreikštasis“ robinzoniškojo mokslo po- 
būdis ypač ryškus: turiu galvoje Robinzono atrastą „as- 
meninę lygtį“ (juk mes turime tarti, kad jis padarė tokį 
atradimą), išreiškiančią jo paties reakcijos trukmę, vei- 
kiančią astronominius jo stebėjimus. Žinoma, visai ti- 
kėtina, kad jis nustatė, tarkime, savo reakcijos truk- 
mės pokyčius ir šitaip buvo priverstas padaryti tam 
tikras pataisas. Bet jei šitokį reakcijos trukmės atradi- 
mo būdą palyginsime su tuo būdu, kuriuo ji buvo at- 
rasta „viešajame“ moksle, - pastebėjus įvairių stebėto- 
jų gautų rezultatų prieštaravimus, — „apreikštasis“ 
Robinzono Kruzo mokslo pobūdis bus visiškai aki- 
vaizdus. 

Apibendrinant šiuos svarstymus galima sakyti, kad 
tai, ką vadiname „moksliniu objektyvumu“, yra ne pa- 
vienio mokslininko nešališkumo, bet mokslinio metodo 

visuomeninio arba viešojo pobūdžio padarinys, o pavie- 
nio mokslininko nešališkumas, kiek jo apskritai esa- 
ma, yra ne tiek šito visuomenės arba institucijų tvar- 
komo mokslo objektyvumo šaltinis, kiek jo padarinys. 

Ir kantininkai, ir hegelininkai? darė tą pačią klaidą 
tardami, kad mūsų prielaidos (kadangi pirmiausia jos 
yra neabejotinai niekuo nepakeičiami instrumentai, ku- 
rių Mums reikia eksperimentui aktyviai „daryti“) ne- 
gali būti nei pakeistos laisvu sprendimų, nei atmestos 
remiantis patyrimu, kad jos egzistuoja virš teorijas tik- 
rinančių mokslinių metodų ir už jų ir yra pamatinės 
kiekvieno mąstymo prielaidos. Bet tai perdėjimas, ku- 
rio priežastis — mokslo teorijos ir patyrimo ryšio nesu- 
pratimas. Vienas didžiausių mūsų epochos laimėjimų 
priklauso Einsteinui, parodžiusiam, kad, nuolat paisy- 
dami patyrimo, mes galime pakeisti net savo prielai- 
das apie erdvę ir laiką, t. y. tokias idėjas, kurios buvo 
laikomos būtinomis viso mokslo prielaidomis ir priklau- 
sė mokslo „kategorijų aparatui“. Taigi skeptiškoji žino- 
jimo sociologijos šalininkų mokslo kritika, susidūrusi 
su moksliniu metodu, pasirodo esanti nepagrįsta. Em- 
pirinis metodas įrodė, kad yra visai pajėgus pasirūpin- 
ti pats savimi. 

Bet jis to negali padaryti, iškart pašalindamas vi- 
sus mūsų prietarus - jis gali pašalinti juos tik vieną po 
kito. Šiuo požiūriu klasikinis atvejis irgi yra Einsteino 
atradimas, kad laiko atžvilgiu mes turime prietarų. 
Einsteinas nekėlė tikslo atskleisti šių prietarų, jis net 
nesistengė kritikuoti mūsų erdvės ir laiko koncepcijų. 
Jis kėlė konkrečią fizikos problemą, siekdamas per- 
tvarkyti teoriją, kurią griovė įvairūs eksperimentai, tos 
teorijos požiūriu atrodę prieštaraujantys vienas kitam. 
Einsteinas (ir kiti fizikai) suprato, kad tai reiškia, jog 

ši teorija yra klaidinga. Ir jis suprato, kad, pakeitus 
teoriją tuo aspektu, kuris visų buvo laikomas akivaiz- 
džiu ir todėl nebūdavo pastebimas, keblumai gali būti 
pašalinti. Kitaip tariant, jis tik pritaikė mokslinės kri- 
tikos, teorijų kūrimo ir atmetimo, bandymų ir klaidų 
metodus. Bet šie metodai nepriverčia išsižadėti visų 
mūsų prietarų — veikiau šitokiu būdu mes galime at- 
skleisti faktą, kad buvome valdomi prietaro, tik tada, 
kai jo atsikratome. 

"Tačiau reikia pripažinti, kad kiekvienu konkrečių 
momentu mūsų mokslinės teorijos priklauso ne tik nuo 
tuo metu atliekamų eksperimentų, bet ir nuo naiviai 
priimamų prietarų, kurių mes nepastebime (nors tam 
tikri logikos metodai gali mums padėti juos atskleisti). 
Šiaip ar taip, galime sakyti, kad mokslas pajėgus 
atpažinti, taigi ir pašalinti kai kuriuos savo prietarus. 
Šis procesas niekada negali būti užbaigtas, bet nesa- 
ma jokio nejudamo slenksčio, ties kuriuo jis turėtų nu- 
trūkti. Iš principo galima kritikuoti kiekvieną prielai- 
dą. Mokslinis objektyvumas pasireiškia tuo, kad 
kritikuoti gali kiekvienas. 

Mokslo rezultatai yra „santykiniai“ (jei šis terminas 
vartotinas apskritai) tik tick, kiek jie yra tam tikros 
mokslo vystymosi pakopos rezultatai ir gali būti pa- 
keisti mokslui darant pažangą. Bet tai nereiškia, kad 
tiesa irgi yra „santykinė“. Jei teiginys teisingas, jis tei- 
singas visada [žr. 14 ištrauką, ypač I ir II skirsnius. 
Tai reiškia tik tiek, kad dauguma mokslo rezultatų 
yra hipotetiniai: tai teiginiai, kurių negalima įrodyti 
galutinai ir kurie dėl šios priežasties gali būti peržiū- 
rėti bet kuriuo metu. Nors šie svarstymai (kurie smul- 
kiau pateikti kitoje vietoje) nėra būtini sociologizmo 
kritikai, galimas daiktas, jie padės geriau suprasti socio- 

logistines teorijas. Be to, jie šiek tiek paaiškina (grįž- 
tant prie pagrindinio mano kritikos objekto) tą svarbų 
vaidmenį, kurį bendradarbiavimas, intersubjektyvumas 
ir metodo viešumas atlieka mokslinės kritikos ir moks- 
lo pažangos procese. 

Tiesa, kad visuomenės mokslai dar nepasiekė šito- 
kios metodo viešumos. Iš dalies tai lėmė destruktyvi 
intelektualinė Aristotelio ir Hegelio įtaka, iš dalies gal 
ir visuomenės tyrinėtojų nesugebėjimas pasinaudoti 
mokslinio objektyvumo instrumentais. Todėl tie moks- 
lai tikrai yra „totalinės ideologijos“ arba, kitaip sakant, 
kai kurie visuomenės tyrinėtojai nesugeba ar net ne- 
nori kalbėti bendra kalba. Bet priežastis yra ne klasi- 
nis interesas, o vaistas — ne hegeliškoji dialektinė sin- 
tezė ar savityra. Vienintelis visuomenės mokslams 
tinkamas kelias — užmiršti viską apie verbalinius fe- 
jerverkus ir imtis praktinių mūsų epochos problemų 
remiantis teoriniais metodais, kurie iš esmės yra vie- 
nodi visiems mokslams. Turiu galvoje bandymų ir klai- 
dų, praktiškai patikrinamų hipotezių formulavimo ir 
praktinio jų tikrinimo metodus. Mums reikalinga tokia 
socialinė technika, kurios rezultatai gali būti patikrinti 
daline socialine inžinerija. 

Mano siūlomas vaistas visuomenės mokslams visiš- 
kai priešingas vaistui, siūlomam žinojimo sociologijos. 
Sociologizmo šalininkai įsitikinę, kad metodologinius 
visuomenės mokslų keblumus sukelia ne nepraktiškas 
jų pobūdis, o veikiau tas faktas, kad praktinės ir teori- 
nės problemos visuomenės ir politikos pažinimo srityje 
pernelyg susipynusios. Štai ką galima perskaityti iški- 
liausiame žinojimo sociologijos veikale?: „Politikos pa- 
žinimo, priešingai negu „tiksliojo“ pažinimo, ypatumas 

yra tas, kad pažinimas ir valia, arba racionalusis ele- 
mentas ir iracionalumo sritis, neatskiriamai ir esmin- 
gai susipynę“. Galime atsakyti, kad „pažinimas“ ir „va- 
lia“ tam tikra prasme niekada neatskiriami ir kad šis 
faktas nebūtinai turi sukelti kokią nors pavojingą pai- 
niavą. Joks mokslininkas negali imtis pažinimo, nedė- 
damas jokių pastangų ir būdamas nesuinteresuotas, o 
jo pastangose paprastai esama net šiek tiek savanau- 
diškumo. Inžinierius tyrinėja objektus daugiausia prak- 
tiniu požiūriu, lygiai kaip valstietis. Praktika yra ne 
teorinio pažinimo priešas, o pati vertingiausia jo pa- 
skata. Nors tam tikras atitolimas nuo praktikos moks- 
lininkui pridera, esama daug pavyzdžių, kuriais gali- 
ma parodyti, kad ne visada mokslininkui svarbu būti 
šitaip nesuinteresuotam. Jam labai svarbu neprarasti 
sąlyčio su tikrove, su praktika, nes tie, kurie jį praran- 
da, užmoka nuopuoliu į scholastiką. Taigi praktinis 
mūsų atradimų pritaikymas yra priemonė, kuria gali- 
me pašalinti iracionalumą iš visuomenės mokslų, o to 
padaryti neįmanoma stengiantis pažinimą kaip nors 
atskirti nuo „valios“. 

Priešingai tokiai nuostatai, žinojimo sociologijos ša- 
lininkai visuomenės mokslus tikisi reformuoti privers- 
dami visuomenės tyrinėtojus suvokti tas socialines jė- 
gas ir ideologijas, kurios nesąmoningai juos valdo. Bet 
didžiausias keblumas, susijęs su prietarais, yra tas, 
kad nesama tiesioginio būdo jais nusikratyti. Juk kaip 
mes galime žinoti, kad padarėme pažangą stengdamiesi 
nusikratyti prietarais? Argi nesama trivialaus patyri- 
mo, kad tie, kurie labiausiai įsitikinę, jog atsikratė 
savo prietarų, yra prietaringiausi? Mintis, kad sociolo- 
ginis, psichologinis, antropologinis ar koks kitoks prie- 
tarų tyrinėjimas gali mums padėti jais nusikratyti, yra 

visai klaidinga: juk daugelis, užsiimančių tokiais tyri- 
nėjimais, pilni prietarų, o savityra ne tik nepadeda 
įveikti pasąmoninių veiksnių įtakos mūsų pažiūroms, 
bet dažnai tampa net subtilesnės saviapgaulės prie- 
žastimi. Antai tame pačiame žinojimo sociologijos vei- 
kale galime rasti tokių nuorodų į jos pačios veikseną!“: 
„Esama stiprėjančios tendencijos įsisąmoninti veiksnius, 
kurie valdo mus nesąmoningai. <...> Tie, kurie būgš- 
tauja, kad augantis determinuojančių veiksnių žinoji- 
mas gali paralyžiuoti mūsų sprendimus ir kelti grėsmę 
Jlaisvei'“, gali būti ramūs. Juk tik tas yra tikrai valdo- 
mas, kuris nežino esmingiausių determinuojančių veiks- 
nių, bet veikia impulsyviai, verčiamas jam nežinomų 
priežasčių“. Akivaizdu, kad šis sakinys tik pakartoja 
mėgstamą Hegelio idėją, kurią naiviai kartoja Engel- 
sas, tardamas: „Laisvė yra suprastas būtinumas“!!. Tai 
reakcingas prietaras. Juk ar tie, kurie veikia, verčiami 
gerai žinomų determinuojančių veiksnių, pavyzdžiui, 
politinės tironijos, gali nuo jos išsilaisvinti savuoju ži- 
nojimų? Tik Hegelis gali mums sekti tokias pasakas. 
Tai, kad žinojimo sociologijoje išlieka šitoks prietaras, 
aiškiai rodo, jog nesama trumpo kelio iš mūsų ideolo- 
gijų klampynės. (Jei tapai hegelininku, tai visada būsi 
hegelininkas.) Savityra negali pakeisti praktinių veiks- 
mų, reikalingų įkurti demokratinėms institucijoms, ku- 
rios tik vienos ir gali laiduoti kritinės minties laisvę ir 
mokslo pažangą. 

Epigrafas 5 puslapyje — tai dvi pirmosios tezės, esančios Pop- 
perio straipsnyje „The Logic of the Social Sciences“, kn. The 
Positivist Dispute in German Sociology, Heinemann Educational 


Books, 1976, p. 87-104. Čia jis cituojamas sutikus leidėjams. 


1. Racionalizmo pradmenys 


! Čia cituojami fragmentai, atitinkantys Ksenofano B 16, 15, 
18, 35 bei 34, Herakleito B 78 bei 18 ir Demokrito B 117, paimti 
iš kn. H. Diels und W. Krantz, Die Fragmente der Vorsokratiker, 
5 leidimas, 1964. [Visi vertimai paties Popperio. Visų šių ikisok- 
ratikų fragmentų alternatyvų vertimą ta pačia tvarka kaip ir 
Dielso ir Kranzo knygoje galima rasti kn. Kathleen Freeman, 
Ancilla to the Pre-Socratic Philosophers, 1948.) 


2. Racionalizmo gynimas 


! Žr. The Open Society and Its Enemies, 10 skyrių, ypač 38-41 
pastabas ir tekstą. 


Pitagoro, Herakleito, Parmenido ir Platono filosofinės teorijos 


yra mistinių ir racionalistinių elementų mišinys. Tai ypač bū- 

dinga Platonui. Nors Platonas aukština „protą“, jo filosofijoje 
tiek daug iracionalizmo, kad jis beveik užgožia iš Sokrato pa- 
veldėtą racionalizmą. Todėl neoplatonikai savo mistiką galėjo 
pagrįsti platonizmu, o vėlesnių laikų mistika dažniausiai kilusi 
iš to paties šaltinio. 

Atkreiptinas dėmesys į galbūt atsitiktinį, bet, šiaip ar taip, 
įdomų faktą. Vis dar egzistuoja kultūrinė riba tarp Vakarų Eu- 
ropos ir Vidurio Europos sričių, beveik sutampančių su tomis 
sritimis, kurios nebuvo pavaldžios Augusto laikų Romos impe- 
rijai ir nepatyrė romėnų taikos, t. y. romėnų civilizacijos, prana- 
šumų. Kai kurios „barbariškos“ sritys ypač linkusios į mistiką, 
nors mistika jose ir nebuvo išrasta. Bernardas Klervietis buvo 
ypač populiarus Vokietijoje, kur vėliau klestėjo Eckhartas ir jo 
mokykla, taip pat ir J. Bohme. 

Daug vėliau Spinoza, Descartes'o intelektualizmą bandęs su- 
jungti su mistika, iš naujo atrado mistinę intelektualinę intuici- 
ją, kuri, nepaisant didelio Kanto priešinimosi, atvedė prie po- 
kantiškojo „idealizmo“, prie Fichte's, Schellingo ir Hegelio. 
Beveik visas šiuolaikinis iracionalizmas kilęs iš šių filosofų, kaip 
glaustai parodyta kn. Atviroji visuomenė ir jos priešai 12 sk. 


? Aš sakau „atsisakyti“, norėdamas parodyti, pirma, kad to- 
kia prielaida būtų klaidinga, antra, kad ji būtų nemokslinė (ar- 
ba nepriimtina), nors gali atsitiktinai pasirodyti esanti teisinga, 
trečia, kad ji būtų „beprasmė“ arba „bereikšmė“, pavyzdžiui, ta 
prasme, kuria šios sąvokos vartojamos L. Wittgensteino Loginia- 
me filosofiniame traktate [žr. toliau 6 ištraukos 17 pastabą ir 4 
pastabą|]. 


3 Šioje ir kitoje pastaboje trumpai aptarsime paradoksus, ypač 
melagio paradoksą. Iš pradžių galima pasakyti, kad vadinamieji 
„loginiai“ ir „semantiniai“ paradoksai jau nebėra tik logikų žai- 
dimai. Paaiškėjo, kad jie svarbūs ne tik matematikos raidai, bet 
ir kitoms mąstymo sritims. Egzistuoja tam tikras ryšys tarp šių 


paradoksų ir, pavyzdžiui, laisvės paradokso problemos, kuri [Žr. 

25 ištraukos 4 ir 6 pastabas ir 26 ištraukos III skirsnį] labai 
svarbi politinei filosofijai. Šios pastabos 4 punkte bus glaustai 
parodyta, kad įvairūs suverenumo paradoksai labai panašūs į me- 
lagio paradoksą. Šiuolaikinių šių paradoksų sprendimo būdų 
(tiksliau sakant, kalbų, kuriose šie paradoksai neiškyla, kūrimo 
būdų) aš neaptarsiu, nes šie klausimai jau ne mūsų tiesioginės 
temos sritis. 

1. Melagio paradoksą galima formuluoti įvairiai. Štai viena 
formuluotė. Tarkime, kad vieną gražią dieną kas nors sako: „Vis- 
kas, ką šiandien sakau, yra melas“, arba tiksliau: „Visi mano 
teiginiai šiandien yra neteisingi“; vėliau tas žmogus nieko nebe- 
sako visą dieną. Jei iškelsime sau klausimą, ar tas Žmogus sakė 
tiesą, pamatysime štai ką. Jei pradėsime nuo prielaidos, kad tai, 
ką jis pasakė, buvo tiesa, tada, turėdami galvoje tai, ką jis pasa- 
kė, prieisime išvadą, kad jis sakė netiesą. O jei pradėsime nuo 
prielaidos, kad tai, ką jis pasakė, buvo melas, tada, turėdami 
galvoje tai, ką jis pasakė, turėsime daryti išvadą, kad jis sakė 
tiesą. 

2. Paradoksai kartais vadinami „prieštaravimais“. Bet, ma- 
tyt, tai nėra visai tikslu. Paprastas prieštaravimas (arba sau prieš- 
taraujantis teiginys) paprasčiausiai yra loginiu požiūriu netei- 
singas teiginys, pavyzdžiui, „Vakar Platonas buvo laimingas ir 
vakar jis nebuvo laimingas“. Jei tarsime, kad toks sakinys yra 
klaidingas, toliau nebus jokių sunkumų. Tuo tarpu apie para- 
doksą mes negalime sakyti nei kad jis teisingas, nei kad klaidin- 
gas, nepatekdami į keblią padėtį. 

3. Tačiau egzistuoja teiginiai, kurie yra glaudžiai susiję su 
paradoksais, bet kurie, tiksliau sakant, yra tik sau prieštaraujan- 
tys teiginiai. Pavyzdžiui: „Visi teiginiai yra neteisingi“. Jei tar- 
sime, kad šis teiginys teisingas, tada, turėdami galvoje tai, kas 
juo pasakoma, prieisime išvadą, kad jis neteisingas. Bet jei tar- 
sime, kad jis klaidingas, sunkumų nebeliks, nes ši prielaida ve- 
da prie išvados, kad ne visi teiginiai klaidingi, arba, kitaip ta- 


riant, kad egzistuoja teiginių — bent jau vienas, - kurie yra 

teisingi. Šis rezultatas nesukelia sunkumų, nes jis neimplikuoja, 
kad mūsų pradinis teiginys yra vienas iš teisingų teiginių. (Tai 
nereiškia, kad iš tikrųjų mes galime sukurti kalbą, kurioje i16ra 
paradoksų, t. y. kalbą, kuria galima formuluoti teiginius „Visi 
teiginiai klaidingi“ arba „Visi teiginiai teisingi.) 

Nors teiginys „Visi teiginiai klaidingi“ iš tikrųjų nėra para- 
doksalus, jį apytikriai galima pavadinti „tam tikra melagio pa- 
radokso forma“, nes jis akivaizdžiai panašus į šį paradoksą. Iš 
tikrųjų graikiškoji šio paradokso formuluotė (Epimenidas Kre- 
tietis sako: „Visi kretiečiai visada meluoja“) yra „melagio para- 
dokso forma“, t. y. veikiau prieštaravimas negu paradoksas. 
(Žr. taip pat tolesnę pastabą.) 

4. Dabar trumpai parodysiu panašumą tarp melagio para- 
dokso ir įvairių suverenumo paradoksų, pavyzdžiui, principo, kad 
valdyti turi geriausias, išmintingiausias arba dauguma. 

C. H. Langfordas aprašė daug melagio paradokso formula- 
vimo būdų, tarp jų ir tokį. Apsvarstykime du dviejų žmonių A 
ir B teiginius. 

A sako: „Tai, ką sako B, teisinga“. 

B sako: „Tai, ką sako A, klaidinga“. 

Laikydamiesi anksčiau aptarto metodo,, galime lengvai įsi- 
tikinti, kad abu sakiniai paradoksalūs. O dabar apsvarstykime 
du sakinius, iš kurių pirmasis yra principas, kad valdyti turi 
išmintingiausias: 

(A) Principas byloja: Tai, ką išmintingiausias sako teiginiu 
(B), turi tapti įstatymu. 

(B) Išmintingiausias byloja: Tai, ką principas sako teiginiu 
(A), neturi tapti įstatymu. 


* 1. Kad visų prielaidų pašalinimo principas yra „melagio 
paradokso forma“ ta prasme, kuri aptarta ankstesnėje pastabo- 
je, ir todėl prieštarauja pats sau, bus nesunku pastebėti, jeigu jį 
nusakysime taip. Koks nors filosofas pradeda savo tyrinėjimą, 


be jokio argumentavimo laikydamasis tokio principo: „Visi prin- 

cipai, kurių laikomasi be argumentavimo, yra nepriimtini“. Aki- 
vaizdu, kad tarus, jog šis principas teisingas, reikia daryti išva- 
dą, kad tai, kas šiuo principu sakoma, yra nepriimtina. (Priešin- 
ga prielaida nesuponuoja jokių sunkumų.) Pastaba apie 
„tobulumo siekimą“ suponuoja įprastą šio principo kritiką, o 
pats principas buvo suformuluotas, pavyzdžiui, E. Husserlio. 
J. Lairdas (Recent Philosophy, 1936, p. 121) apie šį principą rašo, 
kad jis yra „pamatinis Husserlio filosofijos bruožas. Šios filoso- 
fijos populiarumas galėtų sukelti daugiau abejonių, nes į ją įsi- 
smelkė neapmąstytos prielaidos“. Sutinku su J. Lairdu visur, 
išskyrus tokią pastabą: „<...> visokių prielaidų vengimas pats 
gali būti tobulumo siekimas, nepasiekiamas netobulame pasau- 
lyje“. 

2. Dabar galime apsvarstyti dar keletą „principų“, kurie yra 
„melagio paradokso formos“, todėl prieštarauja sau. 

a) Visuomenės filosofijos požiūriu įdomus yra toks „socio- 
logizmo principas“ (ir analogiškas „istorizmo principas“): „Joks 
teiginys nėra absoliučiai teisingas, nes visi teiginiai neišvengia- 
mai priklauso nuo socialinės (ar istorinės) jų autorių aplinkos“. 
Akivaizdu, kad anksčiau išdėstyti samprotavimai šiuo atveju 
tinka nė kiek nepakeisti. Juk jei tarsime, kad toks principas tei- 
singas, tada prieisime išvadą, kad jis ne teisingas, o „nulemtas 
socialinės ar istorinės jo autoriaus aplinkos“. Žr. taip pat The 
Open Society and Its Enemies 24 sk. 53 pastabą. 

b) Tokio pobūdžio teiginių galima rasti L. Wittgensteino Lo- 
giniame filosofiniame traktate. Štai vienas Wittgensteino teiginys 
(išsamiau cituotas 6 ištraukos 13 pastaboje): „Teisingų sakinių 
visuma yra <...> visas gamtos mokslas“. Kadangi šis teiginys 
nėra gamtamokslinis (veikiau yra metamokslinis, t. y. priskirti- 
nas teorijai, kalbančiai apie mokslą), prieiname išvadą, kad jis 
teigia savo paties neteisingumą, todėl yra prieštaringas. 

Be to, aišku, kad šis teiginys pažeidžia paties Wittgensteino 
principą (Traktatas, 3.332): „Joks sakinys nieko negali pasakyti 
apie save patį <...>“. 

Tačiau net šis pacituotas principas, kurį vadinsime W, pasi- 
rodo esąs melagio paradokso forma ir tvirtina savo netiesą. (To- 
dėl vargu ar jis gali būti - kaip mano Wittgensteinas — „visos 
tipų teorijos“ ekvivalentas, apibendrinimas ar pakaitalas. Tai B. 
Russello teorija, sukurta tam, kad būtų galima išvengti para- 
doksų, skirstant į sakinius panašius posakius į tris klases — tei- 
singus sakinius, klaidingus sakinius ir beprasmius posakius ar- 
ba pseudosakinius.) Juk Wittgensteino principą W galima 
performuluoti taip: 

Wt: Kiekvienas posakis (ypač toks, kuris panašus į sakinį), 
nurodantis pats save — arba dėl to, kad jame yra jo paties 
formuluotė, arba dėl jame esančio individualaus kintamojo, pri- 
klausančio tai pačiai klasei kaip ir šis posakis, - nėra sakinys (o 
tik beprasmis pseudosakinys). 

Dabar tarkime, kad Wt yra teisingas. Tada, turint galvoje 
faktą, kad tai yra posakis ir kad jis taikomas kiekvienam posa- 
kiui, jis negali būti sakinys, todėl a fortiori nėra teisingas. 

Todėl prielaida, kad šis posakis teisingas, yra nepagrįsta: WE 
negali būti teisingas. Tačiau tai nereiškia, kad jis turi būti klai- 
dingas - juk ir prielaida, kad jis klaidingas, ir prielaida, kad jis 
beprasmis (ar bereikšmis), mums nesudaro jokių tiesioginių sun- 
kumų. 

L. Wittgensteinas gal ir gali sakyti, kad tai suprato, kai rašė 
tokius žodžius (6.54 [žr. 6 ištraukos 17 pastabą|): „Mano saki- 
niai yra aiškinamieji tuo, kad tas, kuris mane supranta, galiau- 
siai atpažįsta juos kaip beprasmius <...>“; bet kuriuo atveju mes 
galime spėti, kad W jis būtų linkęs laikyti veikiau beprasmiu 
negu neteisingu. Tačiau esu įsitikinęs, kad tas sakinys yra ne 
beprasmis, 0 paprasčiausiai neteisingas. Tiksliau sakant, aš įsi- 
tikinęs, kad kiekvienoje formalizuotoje kalboje (t. y. tokioje, ku- 
ria gali būti išreikšti neišsprendžiami Gėdelio teiginiai), kuri 
turi priemonių, leidžiančių kalbėti apie jos pačios posakius, bei 


turi posakių klasių, tokių kaip „sakiniai“ ir „nesakiniai“, 


D04 


PASTABOS 


pavadinimus, teiginio, kuriuo, kaip ir Nt, tvirtinama, kad jis pats 
yra beprasmis, formalizavimas būtų prieštaringas sau, bet ne bepras- 
mis ir, tiesą sakant, neparadoksalus; tai būtų prasmingas teiginys 
paprasčiausiai todėl, kad apie kiekvieną tam tikros rūšies posa- 
kį jis sako, jog; tai nėra sakinys (t. y. ne tinkamai sudaryta for- 
mulė); be to, toks teiginys bus teisingas arba klaidingas, bet ne 
beprasmis, paprasčiausiai todėl, kad būti (ar nebūti) gerai su- 
formuluotu teiginiu yra būdinga posakiams. Pavyzdžiui, posa- 
kis „Visi posakiai yra beprasmiai“ prieštaraus pačiam sau, bet 
iš tikrųjų nebus paradoksalus. Toks pat bus posakis „Posakis X 
yra beprasmis“, jei X pakeisime to posakio formuluote. Modi- 
fikuodami J. N. Findlay'aus idėją, galime užrašyti: „Posakis, 
gautas pakeitus tokio posakio: "Posakis, gautas pakeitus posa- 
kio X kintamąjį to posakio cituojamąja dalimi, nėra teiginys“ 
kintamąjį to posakio cituojamąja dalimi, nėra teiginys“. 

Tai, ką mes dabar užrašėme, pasirodo esąs sau prieštarau- 
jantis teiginys. (Jei vietoj „nėra teiginys“ dukart užrašysime „yra 
klaidingas teiginys“, turėsime melagio paradoksą, o jei užrašy- 
sime „yra neįrodomas teiginys“, gausime Godelio teiginio 
J. N. Findlay'aus variantą.) 

Apibendrinkime. Priešingai pirmajam įspūdžiui, matome, 
kad teorija, implikuojanti savo beprasmiškumą, yra ne bepras- 
mė, o klaidinga, nes predikatas „beprasmis“, priešingai negu 
predikatas „klaidingas“, nesukelia paradoksų. Todėl L. Wit- 
tgensteino teorija yra ne beprasmė, kaip mano jis pats, 0 pa- 
prasčiausiai klaidinga (arba, tiksliau sakant, prieštaraujanti sau). 

3. Kai kurie pozityvistai tvirtino, kad kalbinius posakius skirs- 
tyti į tris klases — i) teisingus posakius, ii) klaidingus posakius 
ir iii) beprasmius posakius (arba, tiksliau sakant, posakius, ku- 
rie nėra gerai sudaryti sakiniai) - yra daugiau ar mažiau „natū- 
ralu“ ir kad šitaip nustatant beprasmiškumą galima išvengti 
paradoksų, kartu ir metafizinių sistemų. Pamėginsiu parodyti, 
kad tokio skirstymo į tris klases nepakanka. [Žr. taip pat Con- 
jectures and Refutations, 14 sk.) 

Generolui pavaldus vyriausiasis kontržvalgybos karininkas 
turi tris dėžutes su užrašais: i) „Generolo dėžutė“, ii) „Priešo 
dėžutė“ (kurios turinys prieinamas priešo šnipams) ir iii) „Ne- 
reikalingi popieriai“. Jam liepiama visą iki 12 val. gautą infor- 
maciją suskirstyti ir sudėti į tas tris dėžutes pagal tai, ar ši 
informacija yra i) teisinga, ii) klaidinga arba iii) beprasmė. 

Tam tikrą laiką jis gauna informaciją, kurią visai lengva su- 
skirstyti (beje, šioje informacijoje esama natūraliųjų skaičių te- 
orijai priklausančių teisingų teiginių ir, galimas daiktas, loginių 
teiginių, pavyzdžiui, tokių kaip teiginys L: „Iš daugelio teisingų 
teiginių negalima pagrįstai išvesti klaidingo teiginio“). Paskuti- 
nė žinutė M, atėjusi paskutiniu paštu, prieš pat 12 valandą, jį 
šiek tiek suglumina, nes čia rašoma: „Iš daugelio teiginių, esan- 
čių dėžutėje su užrašu „Generolo dėžutė“ ar turinčių į ją pakliū- 
ti, teiginys '0 = 1' negali būti išvestas pagrįstai“. Iš pradžių 
vyriausiasis kontržvalgybos karininkas gali suabejoti, ar jam ne- 
derėtų dėti M į priešo dėžutę. Bet kadangi jis supranta, kad 
šitaip žinutė M priešui suteiks vertingos informacijos, tai ga- 
liausiai nusprendžia M įdėti į generolo dėžutę. 

Tačiau paaiškėja, kad tai didelė klaida. Juk generalinio štabo 
simbolinės logikos specialistai (logistikos ekspertai?), formali- 
zuodami (ir „aritmetizuodami“) generolo dėžutės turinį, paste- 
bi, kad joje esama daug teiginių, tvirtinančių savo neprieštarin- 
gumą. O tai, pagal antrąją G6delio išsprendžiamumo teoremą, 
veda prie prieštaravimo, todėl teiginys '0 = 1' gali būti išvestas 
ir iš tos informacijos, pateiktos generolui, kuri atrodo teisinga. 

Norint įveikti šį sunkumą, reikia pripažinti faktą, kad minė- 
tas sakinių skirstymas į tris klases yra nepagrįstas, bent jau 
natūralių kalbų atžvilgiu; o iš Tarski'o tiesos teorijos galime 
daryti išvadą, kad negali pakakti jokio baigtinio dėžučių skai- 
čiaus. Kartu matome, kad „beprasmiškumas“, suprantamas kaip 
„nepriklausymas gerai sudarytų formulių visumai“, jokiu būdu 


nėra „beprasmio posakio“ rodiklis, t. y. rodiklis tokio posakio, 

kuriame „nieko nereiškiantys žodžiai gali atrodyti labai pras- 
mingi ir svarbūs“. Tuo tarpu atskleisti, kad metafizika yra kaip 
tik tokia, buvo pagrindinis pozityvistų užsibrėžtas uždavinys. 

> Atrodo, kad kaip tik sunkumai, susiję su vadinamąja „in- 
dukcijos problema“, Whiteheadą privertė nepaisyti argumentų, 
išdėstytų veikale Process aud Realiky (A. N. Whitehead, Process 
and Reality, 1929). (Ryšium su visa šia ištrauka ir visapusiško 
kritinio racionalizmo galimybe skaitytojui siūloma atkreipti dė- 
mesį į W. W. Bartley'o III veikalus, ypač į The Retreat to Cominit- 
ment, 1962. Žr. taip pat Atviroji visuomenė ir jos priešai, II t., I 
priedas.) 


6 Tai moralinis sprendimas, o ne tik „skonio reikalas“, nes 
šis dalykas ne privatus - jis daro poveikį kitiems Žmonėms ir jų 
gyvenimui. Sprendimas, kurį turime priimti, yra labai svarbus 
tuo požiūriu, kad „mokytieji“, kurie priima sprendimą, yra tarsi 
intelektualiniai patikėtiniai tų, kurie tokio sprendimo nepriėmė. 


" Man atrodo, jog didžiausia krikščionybės jėga yra tai, kad 
ji iš esmės apeliuoja ne į abstrakčias spekuliacijas, o į vaizduotę, 


labai konkrečiai parodydama Žmogaus kančias. 


Š Kantas, didysis lygybės šalininkas moralės srityje, pabrėžė 
gėrybes, kylančias iš žmonių nelygybės fakto. Jis buvo įsitiki- 
nęs, kad žmonių charakterių ir nuomonių įvairovė ir individu- 


alumas yra viena iš svarbiausių moralinės ir materialinės pa- 


žangos sąlygų. 
* Užuomina apie A. Huxley'o Brave New World. 


'0 Apie perskyrą tarp faktų ir sprendimų arba reikalavimų 
žr. kn. Atviroji visuomenė ir jos priešai 5 skyrių. Apie „politinių 
reikalavimų kalbą“ (arba „pasiūlymų kalbą“ L. J. Russello 
teiktąja prasme) Žr. op. cit. 6 skyrių, VI skirsnį. 

Aš būčiau linkęs sakyti, kad visų Žmonių prigimtinės inte- 
lektualinės lygybės teorija yra klaidinga, bet kadangi tokie žmo- 


nės kaip Nielsas Bohras tvirtina, kad individualūs skirtumai 

priklauso tik nuo aplinkos įtakos, ir kadangi nėra pakankamai 
empirinių duomenų, leidžiančių išspręsti šį klausimą, apie šią 
teoriją reikia pasakyti tik tiek, kad ji yra „galimas daiktas, 
klaidinga“. 


" Žr., pavyzdžiui, Politiko 293 c-e fragmentą. Kitas pana- 
šaus pobūdžio fragmentas yra Valstybėje, 409 e-410 a. Pakalbėjęs 
(409 b-c) apie „gerą teisėją, kurio tu ieškai, nes geras tas, kuris 
turi gerą sielą“, Platonas tęsia (10 a): „Abu šie menai rūpinsis 
tais piliečiais, kurie ir kūnu, ir siela bus pilnaverčiai; tiems, 
kurie ne tokie, kurie silpno kūno, leis numirti, o tuos, kurių 
nedora siela ir kurie, be to, yra nepagydomi, nužudys. - Šitaip 


bus geriau ir tiems nelaimingiesiems, ir valstybei“. 
12 Zr. Faidonas, 89 c-d. 


B Pavyzdys yra H. G. Wellsas, savo knygos The Common 
Sense of War and Peace skyrių pavadinęs tikrai puikiai: „Grown 
Men Do Not Need Leaders“ (suaugusiems žmonėms nereikia 


vadų). 


"* Apie tolerancijos problemą ir paradoksą žr. 25 ištraukos 4 


pastabą. 


L „Pasaulis“ nėra racionalus, bet mokslo uždavinys yra jį 
racionalizuoti. „Visuomenė“ nėra racionali, bet socialinės inži- 
nerijos šalininko uždavinys yra ją racionalizuoti. (Žinoma, tai 
nereiškia, kad jis turi ją „valdyti“ ar kad reikėtų siekti centrali- 
zuoto ar kolektyvistinio „planavimo“.) Natūrali kalba nėra ra- 
cionali, bet mūsų uždavinys ją suracionalinti ar bent laikytis jos 
aiškumo standartų. Taip nusakytą požiūrį galima pavadinti 
„pragmatiniu racionalizmu“. Šitoks pragmatinis racionalizmas su- 
sijęs su nekritiniu racionalizmu bei iracionalizmu panašiai kaip 
su jais susijęs kritinis racionalizmas. Juk nekritinio racionalizmo 
šalininkas gali įrodinėti, kad pasaulis racionalus ir kad mokslo 


uždavinys yra atskleisti šį racionalumą, tuo tarpu iracionalistas 

gali tvirtinti, kad pasaulis, būdamas iš esmės iracionalus, turi 
būti patiriamas ir suvokiamas per mūsų emocijas ir aistras (ar 
mūsų intelektualine intuicija), o ne moksliniais metodais. Prie- 
šingai, pragmatinio racionalizmo šalininkas gali pripažinti, kad 
pasaulis nėra racionalus, bet reikalauti, kad mes, kiek įmanoma, 
palenktume jį protui. Carnapo žodžiais (The Logical Structure of 
Ehe World, 1928, p. vi; vertimas į anglų kalbą, 1967, p. xviii), tai, 
ką aš vadinu „pragmatiniu racionalizmu“, galima apibūdinti 
kaip „nuostatą visur siekti aiškumo, bet kartu pripažinti, kad 
gyvenimo įvykiai niekada negali būti visiškai suprantami ar 


niekada negali būti racionaliai paaiškinami“. 


16 Žr. taip pat 6 ištraukos 16 pastabą. 


3. Pažinimas be autoriteto 


! Žr. D. Hume, An Enguiry concerning Human Understanding, 
1748, I dalis, V skyrius; L. Selby-Bigge leidimas, p. 46. Žr. taip 
pat Hume'o tvirtinimą, kad „mums neįmanoma mąstyti apie 
kokį nors daiktą, kurio mes anksčiau nepajutome arba išoriniais, 


arba vidiniais savo jutimais“, I dalyje, VII sk.; Selby-Bigge, p. 62. 
2 Žr. taip pat The Logic of Scientific Discovery, *x (2) priedą. 


3 Žr. D. Hume, A Treatise of Human Nature, 1739, I knyga, III 
dalis, IV sk.; L. Selby-Bigge leidimas, p. 83. Žr. taip pat Hume'o 
Enguiry, X sk.; Selby-Bigge, p. 111 ff. 


4 Žr. Immanuel Kant, Religion Within the Limits of Pure Rea- 
son, 2 leidimas, 1794, 4 sk. II dalį, 1 skirsnį, pirmą išnašą. 


5 Žr. E. P. Ramsey, The Foundations of Mathematics, 1931, 
p. 291. 

4, Pažinimas: subjektyvumas ir objektyvumas 


" Šis argumentas paimtas iš kn. Atviroji visuomenė ir jos priešai, 
15 sk., III skirsnio. 


2 Žr. p. 32 G. Frege, „Uber Sinn und Bedeutung“, Zeitschrift 
fiir Philosophie und philosoplische Kritik, 100, 1892, p. 25-50; iš- 
skirta mano. (Frege's straipsnis buvo išverstas ir perspausdin- 
tas keliose vietose, pavyzdžiui: H. Feigl and W. Sellars, eds., 
Readings in Philosophical Analysis, 1949, p. 85-102.) 


3 Žr. A. Heyting, „After Thirty Years“, p. 195, E. Nagel, 
P. Suppes and A. Tarski, eds., Logic, Methodology and Philosophy 
of Science, 1962, p. 194-197. 


L Apie šiuos „artefaktus“ žr. F. A. von Hayek, Studies in 
Philosophy, Politics and Economics, 1967, p. 111. 


5 Žr. Hayek, op. cit., 6 sk., ypač p. 96, 100, 12 pastabą; R. Des- 
cartes, Discourse on Method, E. S. Haldane and G. R. T. Ross 
leid., p. 89; 24 ištraukos II skirsnį ir Objective Knowledge, p. 253— 
255. 


? Pastarųjų pavyzdys yra Lakatoso „sąvoką išplečiantis pa- 
neigimas“, žr. I. Lakatos, Proofs and Refutations, 1976, ypač p. 83— 
99. 


7 Žr. taip pat Objective Knowledge, p. 243. 


š Žr. Conjectures and Refutations, 4 ir 12 sk., ypač nuorodas 
(p. 134, 293 ir 295) į K. Būhler, Sprachtheorie, 1934. Būhleris pir- 
mas aptarė pagrindinį žemesniųjų funkcijų ir aprašomosios funk- 
cijos skirtumą. Remdamasis savąja kritikos teorija, vėliau aš pa- 
stebėjau lemiamąjį aprašomosios ir argumentacinės funkcijų 
skirtumą. Žr. taip pat Objective Knowledge, p. 235-238 [ir 21 iš- 
traukos II skirsnį). 


? Vienas iš didžiųjų moderniosios logikos laimėjimų buvo 
tas, kad Alfredas Tarski atgaivino (objektyvią) tiesos kaip teiginio 

ir faktų atitikimo teoriją (tiesa = teiginio ir faktų atitikimas). Ši 
teorija kartu su tiesos turinio ir įtikimumo reguliatyvinėmis idė- 
jomis aptariama 14 ištraukoje. Šis straipsnis visiškai priklauso 
nuo Tarski'o teorijos; bet, žinoma, aš nenoriu, kad Tarski'ui 


būtų priskiriamas nors vienas čia padarytų nusikaltimų. 
10 Žr. Conjectures and Refutations, p. 64. 


"| Teorija, kad mūsų įsitikinimai gali būti įvertinti mūsų pa- 
sirengimu eiti dėl jų lažybų, 1781 m. buvo laikoma gerai žino- 
ma; žr. I. Kant, Critigue of Pure Reason, 2nd edition, 1787, p. 853. 


12 Žr. J. W. N. Watkins, Hobbes's System of Ideas, 1965, VIII sk., 
ypač p. 145 f., The Logic of Scientific Discovery, p. 420-422, ir 
Conjectures and Refutations, p. 18 ff., 262, 297 f. 


5 Klaida, kuri yra tradicinė, žinoma kaip „universalijų pro- 
blema“. Ją reikia pakeisti „teorijų problema“ arba „visos Žmo- 
gaus kalbos teorinio turinio problema“. Žr. The Logic of Scientific 
Discovery, 4 skyriaus 1 pastabą [ir 11 ištraukos I skirsnį). 

Beje, yra aišku, kad iš garsiųjų trijų variantų — universale ante 
rem, in re ir post rem — paskutinysis savo įprasta prasme yra 
3-i0jo pasaulio antipodas, kuriuo bandoma paaiškinti kalbą kaip 
išraišką, tuo tarpu pirmasis (platoniškasis) yra 3-iojo pasaulio 
pirmavaizdis. Įdomu, kaip (aristoteliškasis) vidurinis variantas 
(in re), galima sakyti, arba yra 3-iojo pasaulio antipodas, arba 
ignoruoja 3-iojo pasaulio problemą. Šitaip išaiškėja, kokią pai- 
niavą sukelia konceptualizmas. 


Iš Žr. Aristotle, Metapliysics, 1072 b 21 f. ir 1074 b 15-1075 a 
4. Šioje pastraipoje (kurią Rossas apibendrina taip: „dieviškasis 
mąstymas turi užsiimti dieviškiausiu objektu, kuris yra jis pats“) 
glūdi Platono kritika. Jos panašumas į Platono idėjas ypač aiš- 
kus 25 f. eilutėse: „jis mąsto apie tai, kas yra dieviškiausia ir 
vertingiausia, ir jis nesikeičia —- juk kismas būtų kismas į bloges- 
nę pusę <...>“ (Žr. taip pat Aristotle, De Anima, 429 b 27 ff., 
ypač 430 a 4.) 

15 Žr. Plotinus, Enneads, II. iv. 4, III. viii. 11, V. iii. 2-5, V. ix. 
5-8, VI. v. 2, VI. vi. 6-7. (Čia numeruojama pagal R. Volkma- 
nno leidimą, 1883; S. Mackenna vertime į anglų k., 1917-1930, 


esama nežymių variacijų.) 


lo Žr. G. W. F. Hegel, Enzyklopūdie der philosophischen Wis- 
senschaften, 3rd edition, 1930, 551 paragrafas. (W. Wallace'o ver- 
timą į anglų k. galima rasti kn. A. V. Miller, ed., Hegel's Philo- 
sopliy of Mind, 1971.) 


"/ Zr. Conjectures and Refutations, 15 sk., ir Atviroji visuomenė 
ir jos priešai, II t., priedas („Faktai, kriterijai ir tiesa: tolesnė re- 


liatyvizmo kritika). 


Iš Žr. Lakatos, op. cit. 2 pastabą p. 54. 


5. Evoliucinė epistemologija 


' Pirmųjų virusų ir ląstelių membranų proteinų formavima- 
sis, galimas daiktas, galėjo būti vienas anksčiausių naujų aplin- 
kos nišų išradimų, nors įmanoma, kad kitos aplinkos nišos 
(tikriausiai ir fermentų tinklai, išrasti kitais požiūriais grynų 


genų) galėjo būti išrastos net anksčiau. 


2 Dar neaišku, ar šitokius terminus („atsakas“) galima vartoti 
kalbant apie genetinį lygmenį (palyginkite mano spėjimą V skir- 
snyje apie mutagenus kaip atsaką). Tačiau jeigu nebūtų variaci- 
jų, negalėtų būti adaptacijos ar evoliucijos; taigi mes galime 
sakyti, kad arba mutacijų atsiradimas iš dalies kontroliuojamas 


jų poreikio, arba jos atsiranda, tarsi toks poreikis būtų. 


3 Dėl termino „aklas“ (ypač antrąja prasme) vartojimo žr. D. 
T. Campbell, „Methodological Suggestions for a Comparative 
Psychology of Knowledge Processes“, Inguiry, 2, 1959, p. 152- 
182; „Blind Variation and Selective Retention in Creative Thought 

as in Other Knowledge Processes“, Psychological Review 67, 1960, 
p. 380-—400, ir „Evolutionary Epistemology“, p. 413—463, leid. P. 
A. Schilpp, ed., The Philosophy of Karl Popper, The Library of 
Living Philosophers, 1974. 

Bandymų „aklumas“ siejasi su tuo, ką randame praeityje, o 
atsitiktinumas siejasi su tam tikra elementų visuma (formuoda- 
mas „šablonų erdvę“). Genetiniame lygmenyje šie „elementai“ 
yra keturios nukleotidų bazės, o elgesio lygmenyje jie yra orga- 
nizmo elgesio repertuaro sudedamosios dalys. Šios sudedamo- 
sios dalys gali įgauti skirtingas reikšmes priklausomai nuo skir- 
tingų poreikių ar tikslų, o tos reikšmės gali keistis dėl patyrimo 


(sumažindamos „aklumo“ laipsnį). 


* Apie aktyvaus dalyvavimo svarbą žr. R. Held and A. Hein, 
„Movement-produced Stimulation in the Development of Visu- 
ally Guided Behaviour“, Journal of Comparative and Physiological 
Psychology 56, 1963, p. 872-876; žr. taip pat J. C. Eccles, Facing 
Reality, 1963, p. 66 f. Veikla, bent iš dalies, yra hipotezių kūrimas; 
žr. J. Krechevsky, „Hypothesis' versus "Chance" in the Pre-so- 
lution Period in Sensory Discrimination-learning“, University of 
California Publications in Psychology, 6, 1932, p. 27—44 (perspaus- 
dinta leid. A. J. Riopelle, ed., Animal Problem Solving, 1967, p. 
183-197). 


? Galbūt aš galiu čia paminėti kai kuriuos savo pažiūrų ir 
geštaltinės psichologijos mokyklos pažiūrų skirtumus. (Žino- 
ma, aš priimu visybės suvokimo faktą; man kelia abejonių tik 
tai, ką galima pavadinti geštaltine filosofija.) 

Aš spėju, kad suvokimo visybiškumas ar artikuliacija labiau 
priklauso nuo smegenų motorinės kontrolės sistemų ir išcentri- 
nių nervų sistemų negu nuo įcentrinių sistemų, t. y. jis labai 
priklauso nuo organizmo elgesio repertuaro. Aš spėju, kad vo- 
ras arba pelė niekada nesupras (kaip suprato Kohlerio beždžio- 


nė), kad lazdos, kurias galima sujungti, gali turėti šį tą bendra, 

nes tokio dydžio lazdų panaudojimas nepriklauso jų elgesio 
repertuarui. Visa tai galima interpretuoti kaip savotišką Jameso 
ir Lange's emocijų teorijos (1884; žr. W. James, The Principles of 
Psychology, volume II, 1890, p. 449 ff.) apibendrinimą, išplečian- 
tį šią teoriją nuo mūsų emocijų iki mūsų suvokinių (ypač iki 
visybiškų suvokinių), kurie todėl nėra mums „duoti“ (kaip 
geštalto teorijoje), o veikiau mūsų „padaryti“, dekoduojant (san- 
tykinai „duotus“) būdus problemai išspręsti. Tas faktas, kad tie 
būdai problemai išspręsti gali suklaidinti (žmogaus optinės iliu- 
zijos, gyvūno fiktyvios iliuzijos), gali būti paaiškintas biologi- 
niu poreikiu savo elgesio interpretacijas projektuoti į labai supap- 
rastintus būdus problemai išspręsti. Spėjimas, kad dekodavimas 
to, ką mums sako juslės, priklauso nuo mūsų elgesio repertua- 
ro, gali kiek paaiškinti prarają, esančią tarp gyvūnų ir žmogaus: 
juk dėl Žmogaus kalbos evoliucijos jo repertuaras tapo neri- 


botas. 


6 Žr. W. H. Thorpe, Learning and Instinct in Animals, 1956, p. 
99 ff.; 1963 m. leid., p. 100-147; W. Kėhler, The Mentality of Apes, 
1925; Penguin Books edition, 1957, p. 166 ff. 


7 Žr. I. P. Pavlov, Conditioned Reflexes, 1927, ypač p. 11 f. 
Turint galvoje tai, ką jis vadina „tiriamuoju elgesiu“ ir glaudžiai 
su juo susijusiu „laisvu elgesiu“ — abu aiškiai nulemti genetiš- 
kai, — bei jų svarbą mokslinei veiklai, man atrodo, kad elgesys 
bihevioristų, kurie siekia paneigti laisvės vertę ir pakeisti ją tuo, 
ką jie vadina „pozityviu pastiprinimu“, gali būti nesąmoningo 
priešiškumo mokslui simptomas. Beje, tai, ką B. F. Skinneris 
veikale Beyond Freedom and Dignity (1972) vadina „laisvės litera- 
tūra“, atsirado ne kaip negatyvaus pastiprinimo padarinys, kaip 
jis įrodinėja. Veikiau tai atsirado kartu su Aischilu ir Pindaru 


kaip Maratono ir Salamino pergalių padarinys. 

$ Taigi tiriamasis elgesys ir problemų sprendimas sukūrė 
naujas genetinių sistemų evoliucijos sąlygas — sąlygas, kurios 
daro didelį poveikį natūraliai šių sistemų atrankai. Galima sa- 
kyti, kad, pasiekus tam tikrą elgesio laisvę — 0 ją pasiekė net 
vienaląsčiai organizmai (žr. ypač klasikinį veikalą: H. S. Jen- 
nings, The Behaviour of the Lower Organisms, 1906), — pradeda 
lemti organizmo iniciatyva pasirenkant savo ekologiją ir aplin- 
ką, ir natūrali atranka vyksta naujoje aplinkoje. Šitaip darviniz- 
mas gali simuliuoti lamarkizmą ir net Bergsono „kūrybinę evo- 
liuciją“. Tai pripažino ir tikri darvinistai. Puikią šios istorijos 
apžvalgą žr. kn. Sir Alister Hardy, The Living Stream, 1965, ypač 
VI, VII ir VIII paskaitas, kur galima rasti daug nuorodų į anks- 
tesnę literatūrą, pradedant Jamesu Huttonu (kuris mirė 1797 
m.) (žr. p. 178 ff.). Žr. taip pat Ernst Mayr, Animal Species and 
Evolution, 1963, p. 604 ff. ir 611; Erwin Schrėdinger, Mind and 
Matter, 1958, 2 sk.; F. W. Braestrup, „The Evolutionary Signifi- 
cance of Learning, Videnskabelige Meddelelser Naturhistorisk Fore- 
ning i Kjabenhaun, 134, 1971, p. 89—102 (su bibliografija); ir Ob- 
jechive Knowledge, 7 sk. 


* Cituojama Jacgues Hadamard, The Psychology of Invention 
in the Mathematical Field, 1945; Dover edition, 1954, p. 48. 


10 Psichologai, tyrinėję „išankstinį eksperimentatoriaus 
nusistatymą“, nustatė, kad kai kurios žiurkės albinosai užduo- 
tis atlieka aiškiai geriau negu kitos Žiurkės, jei eksperimentato- 
rius patiki (klaidingai), kad tos Žiurkės priklauso grupei, atrink- 
tai dėl aukšto intelekto: žr. R. Rosenthal and K. L. Fode, „The 
Effect of Experimenter Bias on the Performance of the Albino 
Rat“, Behavioural Science, 8, 1963, p. 183-189. Šio straipsnio au- 
toriai daro išvadą, kad eksperimentus turi atlikti „tyrinėtojų 
asistentai, kurie nežino, kokio rezultato norima“ (p. 188). Kaip 
ir Baconas, šie autoriai savo viltis sieja su tuščiu protu, užmirš- 


dami, kad tyrinėtojo vadovo lūkesčiai, aiškiai neatsiskleisdami, 

gali persiduoti tyrinėtojams asistentams, kaip kad jie, atrodo, 


persidavė iš kiekvieno tyrinėtojo asistento jo žiurkėms. 


"| Įdomu, kad vėlyvuoju laikotarpiu Charlesas Darwinas ti- 
kėjo tuo, jog; kartais paveldimi net sužalojimai. Žr. jo The Varia- 
tion of Animals and Plants under Domestication, volume I, 2nd 
edition, 1875, p. 466-—470. 


12 Aš suprantu, kad specifiniai mutagenai (veikiantys selek- 
tyviai, galimas daiktas, tam tikrą konkrečią kodonų (codons) se- 
ką, o ne kitas) nėra žinomi. Tačiau vargu ar jų egzistavimas 
nustebintų šiame netikėtumų pasaulyje; be to, jie gali paaiškinti 
mutacinius „karštuosius taškus“. Šiaip ar taip, atrodo, tikrai 
sunku prieiti išvadą, kad jei nėra žinomų specifinių mutagenų, 
tie specifiniai mutagenai apskritai neegzistuoja. Taigi man atro- 
do, kad tekste keliama problema (galimybė reaguoti į tam tik- 


rus poveikius mutagenų kūrimu) vis dar atvira. 


53 Žr. Ernst Gombrich, Art and Illusion, 1960 ir vėlesni leidi- 


mai, rodyklė, punktas „darymas ir lyginimas“. 


4 Zr. N. K. Jerne, „The Natural Selection Theory of Antibo- 
dy Formation; Ten Years Later“, p. 301-312, kn. J. Cairns et. al., 
eds, Phage and the Origins of Molecular Biology, 1966; taip pat 
„The Natural Selection Theory of Antibody Formation, Procee- 
dinęs of Hhe National Academy of Sciences, 41, 1955, p. 849-857,; 
„Immunological Speculations“, Annual Review of Microbiolgy, 14, 
1960, p. 341-358; „The Immune System“, Scientific American, 229, 
1, 1973, p. 52-60. Žr. taip pat Sir Macfarlane Burnet, „A Modi- 
fication of Jerne's Theory of Anti-body Production, using the 
Concept of Clonal Selection“, Australian Journal of Science, 20, 
1957, p. 67-69; The Clonal Selection Theory of Acguired Inimunity, 
1959. 

6. Dvi apibrėžimų rūšys 


! Šis epigrafas paimtas iš The Foundations of Mathematics, 
1931, p. 269. [Ryšium su šia ištrauka skaitytojo dėmesys atkrei- 
piamas ypač į Unended Ouest, 6 ir 7 skirsnius.| 


? Apie Platono ar veikiau Parmenido teiktąją žinojimo ir 
nuomonės perskyrą (kuri buvo pripažįstama ir vėlesnių laikų 
autorių, pavyzdžiui, Locke'o ir Hobbeso) žr. Atviroji visuomenė 
ir jos priešai, 3 sk. 22 ir 26 pastabas bei tekstą; be to, 5 sk. 19 
pastabą ir 8 sk. 25-27 pastabas. Apie atitinkamą Aristotelio 
teiktąją perskyrą Žr., pavyzdžiui, Metafizika, 1039 b 31 ir Antroji 
Analitika, I, 33 (88 b. 30 ff.); 19 (100 b 5). 

Apie Aristotelio teiktąją demonstratyviojo ir intuityviojo Ži- 
nojimo perskyrą žr. Antrosios Analitikos paskutinį skyrių (II, 19, 
ypač 100 b 5-17; žr. taip pat 72 b 18-24, 75 b 31, 84 a 31, 90 a 
6-91 a 11). Apie ryšį tarp demonstratyviojo žinojimo ir daikto 
„priežasties“, „Kuri skiriasi nuo jo esminės prigimties“ ir todėl 
reikalinga viduriniojo termino, žr. op. cit., II, 8 (ypač 93 a 5, 93 
b 26). Apie panašų intelektualinės intuicijos ir „nedalomos for- 
mos“, kurią toji intuicija pagauna, - nedalomos esmės ir su 
savo priežastimi sutampančios individualios prigimties — ryšį 
žr. op. cit., 72 b 24, 77 a 4, 85 a 1, 88 b 35. Žr. taip pat op. cit,, 
90 a 31: „Žinoti daikto prigimtį, vadinasi, žinoti, kodėl jis yra“ 
(t. y. jo priežastį); ir 93 b 21: „Egzistuoja esminės prigimtys, 
kurios yra tiesioginės, t. y. pamatinės prielaidos“. 

Dėl Aristotelio tvirtinimo, kad įrodymų arba demonstravi- 
mų regresijoje turime kur nors sustoti ir priimti tam tikrus prin- 
cipus be įrodymo, žr., pavyzdžiui, Metafizika, 1006 a 7: „Visko 
įrodyti neįmanoma, nes kitaip tektų eiti į begalybę <...>“. Žr. 
taip pat Antroji analitika, I, 3 (90 b 18-27). 


3 Žr. Metafizika, 1031 b 7 ir 1031 b 20. Žr. taip pat 996 b 20. 
„Apibrėžimas yra teiginys, apibūdinantis daikto esmę“ (Aris- 
totelis, Topika, I, 5, 101 b 36; VII, 3, 153 a, 153 a 15 etc. Žr. taip 


017 


PASTABOS 


pat Metafizika, 1042 a 17). „Apibrėžimas <...> atskleidžia esmin- 
gąją prigimtį“ (Antroji analitika, II, 3, 91 a 1). „Apibrėžimas <...> 
yra daikto prigimties nusakymas“ (ibid., 93 b 28). „Tik tie daik- 
tai turi esmes, kurių nusakymai yra apibrėžimai“ (Metafizika, 
1030 a 5 f.). „Esmė, kurios nusakymas yra apibrėžimas, taip pat 
vadinama daikto substancija“ (ibid., 1017 b 21). „Taigi aišku, 
kad apibrėžimas yra esmės nusakymas <...>“ (ibid., 1031 a 13). 

Nagrinėdami šiuos principus, t. y. įrodymų pradmenis arba 
pamatines prielaidas, turime išskirti dviejų tipų pradmenis: 1) 10- 
ginius principus (žr. Metafizika, 996 b 25 ff.) ir 2) prielaidas, iš 
kurių turi būti išvedami įrodymai ir kurios savo ruožtu negali 
būti įrodytos, jei norime išvengti begalinės regresijos (Žr. 2 pa- 
stabą). Prielaidos yra apibrėžimai: „Pamatinės įrodymų prielai- 
dos yra apibrėžimai“ (Antroji analitika, II, 3, 90 b 23; žr. taip pat 
89 a 17, 90 a 35). Žr. taip pat W. D. Ross, Aristotle, 1949 p. 45 f., 
kur jis komentuoja Antrąją analitiką, I, 4, 73 a 20-74 a4: „Mokslo 
prielaidos, - rašo Rossas (p. 46), - bus, kaip mums sakoma, per 
se arba pirmąja, arba antrąja prasme“. O ankstesniame puslapy- 
je mes sužinome, kad kokia nors prielaida būtina per se (arba 
būtina esmingai) pirmąja ir antrąja prasme, jeigu ji remiasi api- 


brežimu. 


* „Jei kas turi pavadinimą, tai šis pavadinimas yra to dalyko 
reikšmės nusakymas“, - tvirtina Aristotelis (Metafizika, 1030 a 
14; žr. taip pat 1030 b 24). Jis dar paaiškina, kad ne kiekvieno 
pavadinimo reikšmės nusakymas yra apibrėžimas, bet jei pava- 
dinimas yra tam tikros giminės rūšis, tada šis nusakymas bus 
apibrėžimas. 

Svarbu pažymėti, kad, vartodamas terminą „apibrėžimas“ 
(aš laikausi šiuolaikinės šio Žodžio vartosenos), visada turiu 
galvoje visą apibrėžiantįjį sakinį, tuo tarpu Aristotelis (ir kiti 
jam pritariantys, pavyzdžiui, Hobbesas) šį žodį kartais vartoja 


kaip „apibrėžiamo dalyko“ sinonimą. 

Nesama pavienių dalykų apibrėžimų. Apibrėžiamos tik uni- 
versalijos (žr. Metafizika, 1036 a 28) ir tik esmės, t. y. tai, kas yra 
tam tikros giminės rūšis (t. y. paskutinis rūšinis skirtumas; ibid., 
1038 a 19) ir nedaloma forma (žr. taip pat Antroji analitika, II, 13, 
97b6f. 


> Apie Platono doktriną žr. Atviroji visuomenė ir jos priešai, 8 
sk., IV skirsnis. 

G. Grote'as rašo (Aristotle, 2nd ed., 1880, p. 260): „Iš Platono 
Aristotelis perėmė neklystančio nous arba intelekto, kuris visiš- 
kai apsaugotas nuo suklydimo, doktriną“. Toliau Grote'as pa- 
brėžia, kad, priešingai negu Platonas, Aristotelis neniekina ste- 
bimojo patyrimo, bet veikiau savajam n0us (t. y. intelektualinei 
intuicijai) priskiria „termino poziciją ir sieja jį su indukcijos pro- 
cesu“ (loc. cit., Žr. taip pat op. cit., p. 577). Visa tai taip; tačiau 
stebimasis patyrimas aiškiai turi tik vieną funkciją: sužadinti ir 
išskleisti intelektualinę intuiciją, universalios esmės intuiciją, kad 
ji pradėtų veikti. Iš tikro dar niekas ir niekada nepaaiškino, 
kaipgi, remiantis indukcija, galima prieiti prie apibrėžimų, ku- 
rie yra neklaidingi. 


6 Aristotelio požiūris sutampa su Platono, nes galiausiai abu 
neigia galimybę remtis argumentais. Viskas, ką galima padary- 
ti, —- tai dogmatiškai teigti, kad tam tikras apibrėžimas yra tik- 
rasis esmės apibūdinimas, o jei klausiama, kodėl vienoks ar 
kitoks apibrėžimas yra teisingas, lieka tik viena — nurodyti „es- 
mės intuiciją“. 

Aristotelis kalba apie intuiciją mažų mažiausiai dviem pras- 
mėmis — kaip apie euristinį metodą, leidžiantį mums „intuity- 
viai pagauti bendrą principą“ (žr. Pirmoji analitika, 67 a 22 t, 27 
b 25-33, Antroji analitika, 71 a 7,81 a 38 -b 5, 100 b4 f), ir 
empiriškesne prasme (žr. Pirmoji analitika, 68 b 15-37, 69 a 16, 
Antroji analitika, 78 a 35, 81 b 5 ff., Topika, 105 a 13, 156 a 4, 157 
a 34). 

Apie „faktų visumą“, minimą kitoje pastraipoje, Žr. Antro- 
sios analitikos pabaigą (100 b 15 f.). 

Labai įdomu, kad Hobbeso (nominalisto, bet 19 metodologi- 
nio nominalisto) pažiūros tokios panašios į Aristotelio metodo- 
loginį esencializmą. Hobbesas irgi įsitikinęs, kad apibrėžimai 
yra kiekvieno žinojimo (priešinamo nuomonei) pamatinės prie- 


laidos. 


7 Ši citata iš mano pastabos žurnale Erkenntnis, 3, 1933, p. 
426 f., dabar perkelta į kn. The Logic of Scientific Discovery, p. 
312-14.; tai Einsteino teiginio apie geometriją (A. Einstein, „Ge- 
ometry and Experience“, Ideas and Opinions, 1921, p. 232—-246) 


parafrazė ir apibendrinimas. 


š Žr. pavyzdžiui, Metafizika, 1030 a 6 ir 14 (žr. ankstesnę 4 
pastabą). 


* Norėčiau pabrėžti, kad kalbu apie nominalizmą ir esencializ- 
mą grynai metodologiškai. Neužimu jokios pozicijos metafizinės 
universalijų problemos atžvilgiu, t. y. nominalizmo ir esencia- 
lizmo (šį terminą aš siūlau vartoti vietoj tradicinio „realizmo“ 
termino) metafizinės problemos atžvilgiu. Ir, žinoma, aš neginu 
metafizinio nominalizmo, nors esu metodologinio nominalizmo 
šalininkas [žr. taip pat 4 ištraukos 13 pastabą). 

Nominalistinių ir esencialistinių apibrėžimų priešinimas tekste 
yra bandymas rekonstruoti tradicinę perskyrą tarp „verbalinių“ 
ir „realių“ apibrėžimų. Tačiau man svarbiausias toks klausimas: ar 
apibrėžimą reikia skaityti iš dešinės į kairę, ar iš kairės į dešinę — 
kitaip tariant, ar ilgą pasakojimą jis pakeičia trumpu, ar trumpą — 
ilgu. 


V Mano teiginį, kad moksle esama tik nominalistinių api- 
brėžimų (kalbu tik apie eksplicitinius, o ne apie implicitinius ar 
rekursyvinius apibrėžimus), reikia šiek tiek pagrįsti. Šiuo teigi- 
niu tikrai nesakoma, kad terminai moksle nevartojami daugiau 


ar mažiau „intuityviai“. Tai aišku, jei tik turėsime galvoje, kad 
5 

visos apibrėžimų grandinės turi prasidėti nuo neapibrėžtų termi- 
nų, kurių prasmė gali būti parodyta, bet ne apibrėžta. Be to, 
atrodo, aišku, kad moksle, ypač matematikoje, mes dažnai var- 
tojame kokį nors terminą (pavyzdžiui, „matavimas“ ar „tiesa“ ) 
intuityviai, bet vėliau jį apibrėžiame. Tačiau tai tik apytikris 
padėties apibūdinimas. Tikslesnis apibūdinimas būtų toks. Kai 
kuriuos intuityviai vartojamus neapibrėžtus terminus kartais ga- 
lima pakeisti apibrėžtais terminais ir parodyti, kad jie atlieka 
tas pačias funkcijas kaip ir neapibrėžti terminai. Kitaip tariant, 
kiekvieną sakinį, kuriame esama neapibrėžtų terminų (pavyz- 
džiui, tokį, kuris interpretuojamas kaip analitinis), atitinka saki- 
nys, kuriame esama naujai apibrėžto termino (kylančio iš api- 
brėžimo). 

Tikrai galima sakyti, kad K. Mengeris rekursyviai apibrėžė 
„matavimą“ ar kad A. Tarski apibrėžė „tiesą“, bet dėl šitokio 
pasakymo gali kilti nesusipratimų. Iš tikrųjų K. Mengeris patei- 
kė grynai nominalistinį taškų aibės klasių apibrėžimą, o šiuos 
taškus jis pavadino „n-mačiais“, nes intuityvią matematinę są- 
voką „n-matis“ buvo galima pakeisti nauja sąvoka, galiojančia 
visuose svarbiuose kontekstuose. Tą pat galima pasakyti ir apie 
Tarski'o sąvoką „tiesa“. Tarski pateikė nominalų apibrėžimą (ar 
veikiau nominalių apibrėžimų gavimo metodą), kurį jis pavadi- 
no „tiesa“, nes sakinių sistema gali būti gauta iš apibrėžimų, 
atitinkančių šiuos sakinius (panašiai kaip negalimo trečiojo dės- 
nis), kurie daugelio logikos specialistų ir filosofų buvo vartoja- 


mi ryšium su tuo, ką jie vadino „tiesa“. 


'! Tas faktas, kad teiginys yra teisingas, kartais gali padėti 
paaiškinti, kodėl jis mums atrodo akivaizdus. Toks atvejis yra 
„2+2=4“ arba sakinys „Saulė spinduliuoja ir šviesą, ir šilu- 
mą“. Tačiau jokiu būdu ne priešingai. Tas faktas, kad koks nors 
sakinys kai kam iš mūsų arba visiems atrodo „akivaizdus“, t. y. 
tas faktas, kad kai kurie iš mūsų ar net visi tvirtai tiki jo tikru- 


mu ir negali suvokti jo klaidingumo, negarantuoja jo tikrumo. 

(Tas faktas, kad mes nesugebame suvokti kurio nors teiginio 
klaidingumo, daugeliu atvejų verčia įtarti, kad mūsų vaizduo- 
tės galia yra ribota ar neišlavinta.) Viena didžiausių filosofijos 
klaidų visada buvo bandymas akivaizdumą pateikti kaip argu- 
mentą, pagrindžiantį kurio nors sakinio teisingumą, o taip elgė- 
si iš esmės visų idealistinių filosofinių sistemų atstovai. Tai reiš- 
kia, kad idealistinės filosofinės sistemos dažnai yra tam tikrus 
dogmatinius įsitikinimus grindžiančios apologetinės sistemos. 

Pasiteisinimas, jog mes dažnai esame priversti tam tikrų sa- 
kinių teisingumą pripažinti tik todėl, kad jie akivaizdūs, yra 
nepagrįstas. Logikos ir mokslinio metodo principai (ypač „in- 
dukcijos principas“ arba „prigimties vienodumo principas“) pa- 
prastai pateikiami kaip tokie teiginiai, kuriuos turime priimti ir 
kurių negalima pagrįsti niekuo, išskyrus akivaizdumą. Net jei 
taip būtų iš tikrųjų, garbingiau būtų pasakyti, kad jų pagrįsti 
neįmanoma, ir tuo pasitenkinti. Bet iš tikrųjų „indukcijos prin- 
cipas“ nereikalingas [žr. tolesnę ištrauką]. O dėl „logikos prin- 
cipų“, tai pastaruoju metu padaryta labai daug, kad būtų paro- 
dyta, jog akivaizdumo teorija yra pasenusi (žr. ypač R. Carnap, 
Logical Syntax of Language, 1937, ir jo Introduction to Semantics, 
1942.) 


12 "Mokslas reikalauja apibrėžti visus jo terminus <...>“ (W. 
D. Ross, Aristotle, p. 44; žr. Antroji analitika, I, 2, 76 a 32-36); Žr. 
taip pat ankstesnę 4 pastabą. 


G R. H. S. Crossman, Plato Today, 1937; 2nd edition, 1959, 
p. 51. 

Labai panašią doktriną dėsto M. R. Cohenas ir E. Nagelis 
knygoje An Introduction to Logic and Scientific Method (1936), p. 
232: „Daug ginčų dėl nuosavybės, religijos, teisės tikrosios pri- 
gimties <...> tikrai baigtųsi, jei šie žodžiai būtų pakeisti „tiksliai 
apibrėžtais atitikmenimis“ (žr. taip pat 15 pastabą, toliau). 

Požiūrį į šią problemą išreiškė L. Wittgensteinas Loginiame 
filosofiniame traktate (1921-1922) ir keletas jo sekėjų. Šis požiūris 

nėra toks apibrėžtas kaip Crossmano, Coheno ir Nagelio. Wit- 
tgensteinas yra antimetafizikas. „Ši knyga, - rašo jis pratarmė- 
je, - nagrinėja filosofijos problemas ir rodo, aš taip manau, kad 
jų kėlimas priklauso nuo netinkamo mūsų kalbos logikos su- 
pratimo“. Jis stengiasi parodyti, kad metafizika yra „papras- 
čiausia nesąmonė“, ir mūsų kalboje bando nubrėžti ribą tarp 
prasmės ir beprasmybės: „Todėl riba gali <...> būti nubrėžta tik 
kalboje, o tai, kas anapus ribos, bus paprasčiausia nesąmonė“. 
Pasak Wittgensteino, sakiniai turi prasmę. Jie teisingi arba klai- 
dingi. Filosofiniai sakiniai neegzistuoja: jie tik panašūs į saki- 
nius, bet iš tiesų yra beprasmiai. Riba tarp prasmės ir bepras- 
mybės sutampa su riba tarp gamtos mokslo ir filosofijos: 
„Visuma teisingų sakinių yra visas gamtos mokslas (arba gam- 
tos mokslų visuma). Filosofija nėra joks gamtos mokslas“. Todėl 
tikrasis filosofijos uždavinys nėra formuluoti teiginius, veikiau ji turi 
teiginius paaiškinti: „Filosofijos rezultatas — ne filosofiniai saki- 
niai', o sakinių aiškinimas“. Tie, kurie šito nesupranta ir formu- 


luoja filosofinius sakinius, kalba metafizines nesąmones. 


I Svarbu nubrėžti perskyrą tarp loginės dedukcijos apskri- 
tai ir įrodymo ar demonstravimo, skyrium imant. Įrodymas ar 
demonstravimas yra dedukcinis argumentas, kuriuo remiantis ga- 
liausiai nustatomas išvados teisingumas. Kaip tik šį terminą 
vartoja Aristotelis (pavyzdžiui, Antrojoje analitikoje, I, 4, 73 a 20 
ff.), reikalaudamas nustatyti „būtiną“ išvados teisingumą, ir ly- 
giai taip pat šį terminą vartoja Carnapas (žr. ypač jo Logical 
Syntax of Language, 1937, sk. 10, p. 29, sk 47, p. 171), parodyda- 
mas, kad šia prasme „įrodomos“ išvados yra „analitiškai“ tei- 
singos. (Čia nenagrinėsiu sunkumų, susijusių su terminais „ana- 
litinis“ ir „sintetinis“.) 

Nuo Aristotelio laikų buvo aišku, kad ne visos loginės de- 
dukcijos yra įrodymai (t. y. demonstravimai), 0 esama ir tokių 


loginių dedukcijų, kurios nėra įrodymai - pavyzdžiui, galime 

dedukuoti išvadas iš aiškiai klaidingų prielaidų, ir tokios de- 
dukcijos nėra vadinamos įrodymais. Nedemonstratyvias deduk- 
cijas Carnapas vadina „vediniais“ (derivations, loc. cit.). Įdomu, 
kad anksčiau tokios nedemonstratyvios dedukcijos pavadinimo 
neturėjo, ir tai rodo, kad ilgą laiką buvo labiau domimasi įrody- 
mais, 0 šis domėjimasis kilo iš Aristotelio prietaro, kad „moks- 
las“ ar „mokslinis pažinimas“ turi pagrįsti visus savo teiginius, 
t. y. arba priimti juos kaip akivaizdžias prielaidas, arba juos 
įrodyti. Tačiau tikroji padėtis kitokia. Už grynosios logikos ir gry- 
nosios matematikos ribų nieko negalima įrodyti. Kitų mokslų argu- 
mentai (ir, kaip parodė I. Lakatosas, net kai kurie matematikos 
argumentai) yra ne įrodymai, o tik vediniai. 

Galima pažymėti, kad esama didelio panašumo tarp išvados 
problemos, viena vertus, ir apibrėžimo problemos, kita vertus, ir 
tarp sakinių teisingumo bei terminų reikšmės problemos [Žr. ypač 


lentelę p. 96]. 


5 Pavyzdžiai yra tie patys, kuriuos reikalavo apibrėžti Co- 
henas ir Nagelis, op. cit., p. f. 232 f. [Žr. 13 pastabą]. 

Čia galima pridurti keletą bendrų pastabų apie esencialisti- 
nių apibrėžimų nenaudingumą. 

1. Jei tam tikra faktinė problema mėginama spręsti remiantis 
apibrėžimais, tai paprastai reiškia, kad ji pakeičiama verbaline 
problema. (Puikų tokio metodo pavyzdį galima rasti Aristotelio 
Fizikoje, II, 6, pabaigoje.) Tai galima parodyti remiantis tokiais 
pavyzdžiais. a) Egzistuoja faktinė problema: Ar galime sugrįžti 
į gentinį narvą? Kokiomis priemonėmis? b) Egzistuoja moralinė 
problema: Ar reikia sugrįžti į tą narvą? 

Reikšmės filosofijos šalininkas, susidūręs su šiomis proble- 
momis, pasakys: „Visa tai priklauso nuo to, kokia jūsų miglotų 
terminų reikšmė: pasakykite man, kaip apibrėžiate terminus 'su- 
grįžti“, "narvas", 'gentinis' ir, remdamasis šiais apibrėžimais, aš ga- 


lėsiu išspręsti jūsų problemą“. Priešingai tokiai pozicijai, aš ma- 

nau, kad jei sprendimą galima padaryti remiantis apibrėžimais, 
jeigu jis kyla iš apibrėžimų, tada šitaip išspręsta problema buvo 
tik verbalinė problema, nes ji buvo išspręsta nepriklausomai 
nuo faktų arba moralinių sprendimų. 

2. Filosofas esencialistas, kuriam rūpi reikšmės problema, ga- 
li elgtis net blogiau, ypač spręsdamas (b) problemą: pavyzdžiui, 
jis gali teigti, kad bandymas sugrįžti arba nesugrįžti į gentinį 
narvą priklauso nuo mūsų civilizacijos „esmės“, „esminio jos 
pobūdžio“ ar net nuo jos „likimo“. 

3. Esencializmas ir apibrėžimo teorija lėmė stulbinančią eti- 
kos ypatybę: ji tampa vis abstraktesnė ir praranda ryšį su bet 
kokios etikos pamatu — praktinėmis moralės problemomis, spręs- 
tinomis čia ir dabar. Iš tikrųjų, nuo bendro pobūdžio klausimo 
„Kas yra gera?“ ar „Kas yra gėris?“ buvo pereita prie klausimo 
„Ką reiškia 'gėris''?, o tada prie klausimo „Ar galima išspręsti 
problemą "Ką reiškia „gėris“? arba „Ar galima apibrėžti termi- 
ną gėris“? G. E. Moore'as, pastarąją problemą kėlęs veikale 
Principia EHiica (Cambridge, 1903), buvo tikrai teisus, tvirtinda- 
mas, kad „gėris“ moraline šio žodžio prasme negali būti apibrė- 
žiamas „natūralistiniais“ terminais. Juk iš tikrųjų, jei tai būtų 
įmanoma, tai žodis „gėris“ reikštų kažką panašaus kaip ir Žo- 
džiai „kartus“, „saldus“, „žalias“ ar „raudonas“ ir prarastų ryšį 
su morale. Kaip mums nebūtina norėti to, kas kartu ar saldu 
etc., taip nebūtų jokios priežasties būti moraliai suinteresuo- 
tiems natūralistiniu „gėriu“. Tačiau nors Moore'as buvo teisus, 
gindamas požiūrį, kuris gal ir pagrįstai laikomas svarbiausia jo 
idėja, reikia pažymėti, kad gėrio ar kokios nors kitos sąvokos ar 
esmės analizė nieko neduoda etinei teorijai, kuri grindžiama 
vieninteliu etikai tinkančiu pamatu - tiesiogine moraline pro- 
blema, spręstina čia ir dabar. Tokia analizė gali tik pakeisti mo- 
ralinę problemą verbaline problema (žr. taip pat Atviroji 
visuomenė Ir jos priešai, 5 sk. 18 (1) pastabą, ypač apie moralinių 
sprendimų irelevantiškumą). 

'6 Turiu galvoje „empirinio apibrėžimo“, „implicitinio api- 
brėžimo“, „apibrėžimo, remiantis koreliacija“ ir „operacinio api- 
brėžimo“ metodus. „Operacionalistų“ argumentai man atrodo 
iš esmės teisingi, bet jie negali paneigti fakto, kad, remdamiesi 
operaciniais apibrėžimais arba aprašymais, jie neapsieina be uni- 
versalių terminų, kuriuos reikia priimti kaip neapibrėžtus, to- 
dėl vėl iškyla ta pati pradinė problema. Vis dėlto mes galime 
naudotis tais terminais, kurių reikšmę pažinome „operaciona- 
liai“. Mes vartojame juos taip, tarsi niekas ar beveik niekas nepri- 
klausytų nuo jų reikšmės. Mūsų „operaciniai apibrėžimai“ turi 
tą pranašumą, kad padeda šią problemą perkelti į tokią sritį, 
kurioje nuo žodžių nebepriklauso niekas ar beveik niekas. Aiš- 
kiai kalbėti — tai kalbėti taip, kad žodžiai nebūtų svarbūs. 


V Loginiame filosofiniame traktate (žr. taip pat 13 pastabą) Wit- 
tgensteinas teigia, kad filosofija negali kelti teiginių ir kad visi 
filosofiniai teiginiai faktiškai yra beprasmiški pseudoteiginiai. 
Su tuo glaudžiai susijusi jo doktrina, kad tikrasis filosofijos už- 
davinys yra ne formuluoti, o paaiškinti sakinius: „Filosofijos 
tikslas yra loginis minčių nuskaidrinimas. Filosofija yra ne te- 
orija, o veikla. Filosofinį darbą iš esmės sudaro aiškinimai“ 
(4.112). 

Kyla klausimas, ar šitoks požiūris derinasi su pamatinių Wit- 
tgensteino tikslu — metafizikos paneigimu, parodant, kad ji yra 
beprasmiška nesąmonė. Veikale Tlie Logic of Scientific Discovery 
(Žr. ypač p. 311-314) aš mėginau parodyti, kad Wittgensteino 
metodas veda tik prie verbalizmo ir kad, nepaisant tariamo jo 
radikalizmo, jis turi atvesti ne prie metafizikos paneigimo ar 
pašalinimo, ar net aiškaus atsiribojimo nuo jos, bet prie jos įsi- 
veržimo į mokslą ir susiliejimo su mokslu. Šio reiškinio priežas- 
tys yra labai paprastos. 

Apsvarstykime kokį nors Wittgensteino sakinį, pavyzdžiui: 
„Filosofija yra ne teorija, o veikla“. Iš tikrųjų šis sakinys nepri- 


klauso „visam gamtos mokslui (ar gamtos mokslų visumai)“. 

Todėl, pasak Wittgensteino (žr. 13 pastabą), jis negali priklau- 
syti „teisingų teiginių visumai“. Kita vertus, tai nėra ir klaidin- 
gas teiginys (juk jeigu jis būtų klaidingas, būtų teisingas jo nei- 
ginys, ir jis priklausytų gamtos mokslų visumai). Taigi prieiname 
išvadą, kad jis turi būti „bereikšmis“, „beprasmis“ ar „neprasmin- 
gas“, ir tą pat galima pasakyti apie daugumą Wittgensteino teiginių. 
Šią savo doktrinos išvadą pripažįsta pats Wittgensteinas, nes jis 
rašo (6.54): „Mano sakiniai yra aiškinamieji tuo, kad tas, kuris 
mane supranta, galiausiai pripažįsta juos beprasmiais <...>“. Ši 
išvada labai svarbi. Ji reiškia, kad paties Wittgensteino filosofija 
yra beprasmė ir turi būti laikoma kaip tik tokia. „Kita vertus, — 
sako Wittgensteinas savo traktato „Įvade“, — čia perteikiamų 
minčių teisingumas man atrodo neliečiamas ir galutinis. Todėl 
laikausi nuomonės, kad problemos pagaliau yra iš esmės iš- 
spręstos“. Taigi mes galime dėstyti nepaneigiamas ir galutinės 
tiesas tokiais teiginiais, kurie pripažįstami esą beprasmiai, ir ga- 
lime „galutinai“ išspręsti problemas, remdamiesi nesąmonėmis. 
[Žr. taip pat 2 ištraukos 4 (2) b pastabą.) 

Pagalvokime, ką tai reiškia. Tai reiškia, kad visos metafizi- 
nės nesąmonės, prieš kurias per šimtmečius kovojo Baconas, 
Hume'as, Kantas ir Russellas, dabar vėl gali patogiai įsitaisyti ir 
net atvirai prisipažinti, kad jos tikrai yra nesąmonės. (Taip daro 
Heideggeris.) Juk dabar mes susiduriame su naujo tipo nesą- 
mone, su nesąmone, dėstančia mintis, kurių teisingumas yra 
nepaneigiamas ir galutinis, kitaip tariant, su savo reikšningumu 
labai patenkinta nesąmone. 

Aš neneigiu, kad Wittgensteino mintys yra nepaneigiamos 
ir galutinės. Iš tikrųjų, kaip jas galima paneigti? Akivaizdu, kad 
kiekvienas pasisakymas prieš jas turi būti filosofinis, todėl ir 
nesąmonė. Taigi jį galima atmesti. Šitaip mes susiduriame su 
tokia pozicija, kurią kitoje vietoje, aptardamas Hegelio filosofiją 
(žr. Conjectures and Refutations, p. 327 [ir ankstesnįjį p. 369 f.]) aš 


apibūdinau kaip nepajudinamą dogmatizmą. 

Apibendrinkime. Antimetafizinė reikšmės teorija, išdėstyta 
Wittgensteino Loginiame filosofiniame braktate, negali padėti ko- 
voti su metafiziniu dogmatizmu ir orakulų filosofija. Jai pačiai 
būdingas nepajudinamas dogmatizmas, atveriantis duris prie- 
šui - pompastiškoms metafizinėms nesąmonėms, ir pro tas pa- 
čias duris išvarantis lauk geriausią draugą, t. y. mokslinę hipo- 


tezę. [Žr. taip pat 8 ištrauką apie demarkacijos problemą.) 


Iš Atrodo, kad iracionalizmas, kaip doktrina arba tikėjimas, 
grindžiamas ne rišliais ir ginčytinais argumentais, o aforizmais 
ir dogmatiškais teiginiais, kuriuos mes turime „suprasti“ arba 
palikti ramybėje, apskritai linkęs tapti ezoterinio išrinktųjų rato 
nuosavybe. Iš tikrųjų šią prognozę, atrodo, iš dalies patvirtina 
kai kurios publikacijos, kurių autoriai priklauso Wittgensteino 
mokyklai. (Nenoriu apibendrinti; pavyzdžiui, visi mano skaity- 
ti F. Waismanno traktatai parašyti kaip racionalių ir labai aiškių 
argumentų seka ir jiems visiškai nebūdinga nuostata „priimk 
arba palik ramybėje“ .) 

Regis, kai kuriose tokio tipo ezoterinėse publikacijose ap- 
skritai nekeliamos rimtos problemos; man jos atrodo kaip sub- 
tilybės dėl pačių subtilybių. Svarbu pabrėžti, kad jos kilusios iš 
mokyklos, kuri pradėjo nuo to, jog pasmerkė filosofiją už bergž- 
džių jos pastangų spręsti pseudoproblemas subtilumą. 

Šią kritiką galiu baigti trumpai pasakydamas, jog nemanau, 
kad labai prasminga kovoti su metafizika apskritai ar kad ši 
kova duotų kokių nors vertingų rezultatų. Būtina išspręsti moks- 
lo ir metafizikos demarkacijos problemą. Bet mes turime pripa- 
Žinti, kad daugelis metafizinių sistemų atvedė prie svarbių moks- 
linių rezultatų. Paminėsiu tik Demokrito sistemą arba 
Schopenhauerio sistemą, kuri labai panaši į Freudo sistemą. O 
kai kurios iš jų, pavyzdžiui, Platono, Malebranche'o ar Scho- 
penhauerio, yra puikių mąstymo struktūrų pavyzdys. Tačiau 
kartu esu įsitikinęs, kad turime kovoti su tomis metafizinėmis 


sistemomis, kurios mus užkeri ir apmulkina. Akivaizdu, kad 

taip pat turime elgtis ir su nemetafizinėmis arba antimetafizinė- 
mis sistemomis, jei tik jose reiškiasi ta pati pavojinga tendenci- 
ja. Be to, manau, kad metafizikos nedera pribaigti vienu smū- 
giu. Veikiau reikia kruopščiai ir nuodugniai analizuoti šias 
sistemas: turime būti tikri, jog suprantame, ką nori pasakyti 
autorius, tačiau kartu parodyti, kad tai, ką jis nori pasakyti, 
neverta pastangų, dedamų tam suprasti. (Visoms toms dogma- 
tinėms, ypač ezoterinėms, sistemoms būdinga tai, kad jų šali- 
ninkai apie savo kritikus sako, jog „jie nesupranta“; bet šitie 
šalininkai užmiršta, kad supratimas gali padėti susišnekėti tik 
tada, kai teiginių turinys yra trivialus. Kitais atvejais galima 
suprasti ir nesutikti.) 


19 


Žr. A. Schopenhauer, Die beiden Grundprobleme der Etlik, 
4-as leidimas, 1890, p. 147. 


2 Simplikijas, vienas geriausių šaltinių, nušviečiančių šias 
labai miglotas problemas, Antisteną pristato (ad Arist. Categ. 66 
b, 67 b) kaip Platono formų arba idėjų teorijos ir, tiesą sakant, 
kaip esencializmo bei intelektualinės intuicijos doktrinos prieši- 
ninką. „Platonai, aš galiu matyti arklį, - pasak Simplikijo, išsi- 
taręs Antistenas, — bet negaliu matyti jo arkliškumo“. (Labai 
panašus argumentas ne iš tokio patikimo šaltinio — Diogeno 
Laertijo (VI, 53) - priskiriamas Diogenui Kinikui, ir nėra pagrin- 
do abejoti, kad Diogenas juo irgi pasinaudojo.) Manau, kad ga- 
lime pasitikėti Simplikijumi (kuris, atrodo, galėjo būti skaitęs 
Teofrastą), turėdami galvoje, kad paties Aristotelio liudijimas 
Metafizikoje (ypač 1043 b 24) gerai derinasi su Antisteno anti- 
esencializmu. 

Dar norėčiau pridurti, kad, nors ir kritikuodamas, esu pasi- 
rengęs pripažinti Aristotelio nuopelnus. Jis yra logikos pradi- 
ninkas, ir galima sakyti, kad iki Principia Mathemabica pasirody- 
mo visa logika buvo Aristotelio pradmenų išvystymas ir 
apibendrinimas. (Mano nuomone, tikrai nauja epocha logikoje 


prasidėjo ne nuo vadinamųjų „nearistoteliškųjų“ arba „daugia- 

reikšmių“ sistemų, o veikiau nuo aiškios perskyros tarp „objek- 
tinės kalbos“ ir „metakalbos“.) Maža to, Aristotelis daug nusi- 
pelnė, idealizmą tramdydamas sveiku protu, tvirtinančiu, kad 


— „44 


tik individualūs daiktai yra „realūs“ (ir kad jų „forma“ ir „ma- 
terija“ yra tik aspektai ar abstrakcijos). Tačiau kaip tik dėl tokio 
požiūrio Aristotelis net nemėgina spręsti Platono universalijų 
problemos, t. y. paaiškinti, kodėl kai kurie daiktai panašūs vie- 
nas į kitą, o kiti ne. Iš tikrųjų, kodėl daiktuose negali būti tiek 


daug skirtingų aristoteliškų esmių, kiek yra daiktų? 


7. Indukcijos problema 


! Žr. M. Born, Natural Philosophy of Cause and Chance, 1949, 
p. 6. 


2 Žr., pavyzdžiui, mano komentaro, skirto Carnapo straips- 
niui, 10 ir 11 skirsnius, kn. I. Lakatos, ed., The Problem of Induc- 
tive Logic, 1968, ir kn. Unended Ouest 32 skirsnį. 


3 Žr. taip pat Objective Knowledge, 1 priedą ir 2 sk. 


* David Hume, A Treatise of Human Nature, Book I, part IV, 
II skirsnio paskutinė pastraipa; edition of L. Selby-Bigge, p. 218. 
Davidas Milleris man nurodė, kad Hume'as, nustatydamas ir 
patirdamas skirtumą tarp to, kuo jis buvo įsitikinęs (realizmas), 
ir to, ką jis manė esant teisinga (idealizmas), šitaip Žengė — 
netyčia — pirmąjį žingsnį nuo savojo (grįsto sveiku protu) paži- 
nimo kaip įsitikinimo formos apibūdinimo; t. y. žingsnį, kurio 
padarinys — gilios prarajos tarp 2-ojo pasaulio ir 3-iojo pasaulio 
pripažinimas. Nelaimei, šis Hume'o atradimas pats liko 2-ajame 
pasaulyje kaip trikdis ir netapo objektyvia 3-iojo pasaulio pro- 
blema. 


5 Šios trys citatos paimtos iš: Bertrand Russell, A History of 
Western Philosophy, 1946, p. 698 f.; naujas leidimas, 1961, p. 645— 
647 (išskirta mano). 

6 Žr. P. E. Strawson, „On Justifying Induction“, Philosoplucal 
Studies, 9, 1958, p. 21. Žr. taip pat Hume, op. cit., Book II, part 
III, section III, edition of L. Selby-Bigge, p. 415: „Protas yra ir 


turi būti tik aistrų vergas <...>“ 


7 Žr. The Logic of Scientific Discovery, p. 253 f. 


8. Demarkacijos problema 


! Žr. Conjechures and Refutations, p. 110: „Bendrojo reliatyvu- 
mo požiūriu, <...> Žemė sukasi <...> lygiai ta pačia prasme, kuria 


sukasi dviračio ratas“. 
2 Žr. Conjectures and Refutations, 3 sk., 20-22 pastabos p. 106 f. 


3 Žr. taip pat mano straipsnį „The Present Significance of 
Two Arguments of Henri Poincarė“, Methodology and Science, 
14, 1981, p. 260-264. 


* Žr. Conjectures and Refutations rodyklę, atitinkamus pava- 


dinimus, ir Ouantum Theory and He Schism in Physics, 20 skirsnį. 


? Turiu pabrėžti šį dalyką, nes Ayeris tvirtino („Philosophy 
and Scientific Method“, Proceedings of the XIVth International 
Congress of Philosophy, Vienna: 2nd to 9th September 1968, vo- 
lume I, p. 536-542), kad „Moderniaisiais laikais įsivyravo dvi 
tezės. Pagal vieną iš jų, reikia, kad hipotezės būtų verifikabilios, 
pagal kitą - kad jos būtų falsifikabilios“. O labai trumpai ap- 
žvelgęs verifikabilumo kriterijaus istoriją, jis rašo: „Dažniausiai 
iš mokslinės hipotezės reikalaujama tik kad ji netrivialiai figū- 
ruotų teorijoje, kuri yra atvira patvirtinimui, jei imama kaip 
visuma“. 

„Falsifikabilumo principo atveju, - tęsia Ayeris, - adaptaci- 
jos procesas buvo ne taip aiškiai išreikštas. Kai kurie šio principo 


šalininkai vis dar kalba apie jį taip, tarsi formuluotė, kuri jam 

buvo duota profesoriaus Popperio (jo Logik der Forschung [The 
Logic of Scientific Discovery] pirmuose skyriuose), vis dar gera. 
Tačiau faktas yra tas, jog profesorius Popperis pats suprato, kad 
būtina ją pakeisti net toje pačioje knygoje“. Aš galiu atsakyti tik 
tai, kad, pirma, man atrodo geriau padaryti būtinus pakeitimus 
„toje pačioje knygoje“, kurioje pateiktas siūlymas; antra, falsifi- 
kabilumą kaip demarkacijos kriterijų pirmą kartą aš paminėjau 
knygoje The Logic of Scientific Discovery, p. 40, ir „maniau, kad 
būtina“ pateikti įvairius prieštaravimus kitame puslapyje, tame 
pačiame skirsnyje, bei pareiškiau savo ketinimą aptarti kiekvie- 
ną iš jų vėliau; trečia, vienintelis sunkumas, kurį aš atidėjau 
vėlesniam laikui — formalus tikimybinių teiginių nefalsifikabi- 


lumas — buvo išspręstas metodologiniu siūlymu. 
6 Šis terminas perimtas iš Hanso Alberto. 


' Išsamesnį aptarimą žr. The Open Society and Its Enėmies, 
t. 2, p. 108 f. [ir 26 ištrauką]. 


8 Žr. Conjectures and Refutations, 1 sk., ypač p. 35-38. 


9. Mokslinis metodas 


! J. Liebigas (Induktion und Deduktion, 1865), galimas daiktas, 
pirmas atmetė indukcinį metodą remdamasis gamtos mokslų; 
jo kritika nukreipta prieš Baconą. P. Duhemas (The Aim and 
Structure of Physical Thieory, 1906, vertimas į anglų k. 1954 m.) 
laikėsi aiškiai dedukcinio požiūrio. Tačiau Duhemo knygoje ga- 
lima rasti ir induktyvistinių pažiūrų, pavyzdžiui, I dalies trečia- 
me skyriuje, kur mums sakoma, kad tik iš eksperimento, induk- 
cijos ir apibendrinimo atsirado Descartes'o refrakcijos dėsnis (p. 
34). Žr. taip pat V. Kraft, Die Grundformen der Wissenschaftlichen 
Methoden, 1925, ir R. Carnap, Thie Unity of Science, 1934. 

Ž Kalba Maxo Plancko šešiasdešimtmečio proga. Cituojama 
pastraipa prasideda tokiais žodžiais: „Svarbiausias fiziko užda- 
vinys — ieškoti tų labai universalių dėsnių <...>“ Žr. A. Eins- 
tein, The World As I See It, 1935 (A. Harriso vertimas), p. 125. 
Vokišką žodį „Einfūhlung“ sunku išversti. Harrisas verčia jį 
taip: „Atjaučiamasis patyrimo supratimas“. Panašių idėjų gali- 
ma rasti: J. Liebig, op. cit.; žr. taip pat E. Mach, Principien der 
Wūrmerlehre, 1896, p. 443 ff. 


> Dėl šio termino žr. The Logic of Scientific Discovery, 10 sk., 


ir Realism and the Aim of Science, 1 dalis, 4 sk. 


* Dveji metai prieš paskelbiant The Logic of Scientific Discove- 
ry (1934) Vienos ratelio nariai ėmė kritikuoti mano nuomonę, 
kad metodo teorija, kuri nėra nei empirinis mokslas, nei grynoji 
logika, yra neįmanoma: kas yra už šių dviejų sričių, yra gryna 
nesąmonė. (To paties požiūrio vis dar laikėsi Wittgensteinas 
1946 m.; Žr. Conjectures and Refutations, p. 69, 8 pastabą ir Unen- 
ded Ouest, 26 skirsnį.) Vėliau ta svari kritika įsitvirtino kaip 
mitas, kad aš siūliau verifikabilumo kriterijų pakeisti prasmės 
falsifikabilumo kriterijumi. Žr. Realism and tie Aim of Science, I 


dalis, 19-22 skirsniai, ir „Replies to My Critics“, 1-4 skirsniai. 
5 [Žr. 6 ištraukos 17 pastabą.] 
* H. Gomperzas (Weltanschauungslechre, volume I, 1905, p. 35) 
rašo: „Jei pamąstysime, kokia be galo problemiška yra patyrimo 
sąvoka <...> galime būti priversti patikėti, kad <...> jo atžvilgiu 


entuziastingas pritarimas yra ne toks tinkamas <...> kaip pati 


atsargiausia ir tiksliausia kritika <...>“ 


" H. Dingler, Physik und Hypothesis, 1921; panašiai ir V. Kraft, 
op. cit. 


Š Požiūrio, kuris čia pateiktas tik labai glaustai ir pagal kurį 


galima nuspręsti, ką vadinti „tikru teiginiu“, o ką „beprasmiu 


D03 


PASTABOS 


pseudoteiginiu“, aš laikiausi daug metų. (Taip pat ir požiūrio, 
pagal kurį metafizikos pašalinimas irgi yra apsisprendimo rei- 
kalas.) Tačiau, kaip suprantu, mano dabartinė pozityvizmo (ir 
natūralistinio požiūrio) kritika nebetinka Carnapo knygai Logi- 
cal Syntax of Language (1934), kurioje jis irgi laikosi požiūrio, 
kad visi tokie klausimai remiasi sprendimais („tolerancijos prin- 
cipu“). Pagal Carnapo knygos įvadą, Wittgensteinas daug metų 
skelbė panašų požiūrį nepublikuotuose veikaluose. Kai Carna- 
po Logical Syntax buvo paskelbta, jau buvo skaitomos The Logic 
of Scientific Discovery korektūros. Apgailestauju, kad negalėjau 


jos aptarti savo tekste. 


* Dėl „išbandyti charakterį“ vertimo „sich bewahren“ žr. 
The Logic of Scientific Discovery, X sk. pirmą pastabą. Sąvoka 


„geriau patikrinama“ nagrinėjama op. cit. VI skyriuje. 


10 Žr. K. Menger, Moral, Wille, und Weltgestaltung, 1934, p. 
58 ff. 


'! Aš vis dar linkęs laikytis ko nors panašaus, nors tokios 
teoremos kaip „patvirtinimo laipsnis + tikimybei“ arba mano 
„tiesos turinio teorema“ (žr. P. K. Feyerabend and G. Maxwell, 
eds., Mind, Matter, and Method, 1966, p. 343-353), galimas daik- 


tas, yra netikėtos ir ne visai regimos paviršiuje. 


12 Žr. The Logic of Scientific Discovery, VIII sk., ypač 68 skirsnį 
[taip pat 15 ištrauką. 


3 Žr. K. Menger, Dimensions theorie, 1928, p. 76. 


* Knygoje The Logic of Scientific Discovery kritinį — ar, jei 
jums patinka, „dialektinį“ — metodą prieštaravimams išspręsti 
aš nukėliau į antrą vietą, nes pirmiausia man rūpėjo išskleisti 
praktinius metodologinius savo pažiūrų aspektus. Traktate Die 
beiden Grundprobleme der Erkenntnistheorie mėginau eiti kritikos 
keliu ir parodyti, kad tiek klasikinės, tiek moderniosios pažini- 


mo teorijos (nuo Hume'o ir Kanto iki Russello ir Whiteheado) 

problemos gali būti aiškinamos demarkacijos problema, t. y. 
problema, kurios esmė — surasti empirinio mokslo pobūdžio 


kriterijų. 


I5 Žr. The Logic of Scientific Discovery, 12 ir 79 skirsnius. 


10. Falsifikacionizmas ir 
konvencionalizmas 


' Svarbiausi šios mokyklos atstovai yra Poincarė ir Duhe- 
mas (The Ain and Structure of Physical Theory, 1906; vertimas į 
anglų k. - 1954 m.). Dabartinis šalininkas yra H. Dingleris (iš 
daugelio jo veikalų galima paminėti Das Experiment ir Der Zu- 
sammenbruch der Wissenschaft und das Primat der Philosophie, 1926). 
Vokietis Hugo Dingleris neturi būti painiojamas su anglu Her- 
bertu Dingle'u. Svarbiausias konvencionalizmo atstovas angliš- 
kai kalbančiame pasaulyje yra Eddingtonas. Čia galima pami- 
nėti, kad Duhemas neigia (p. 188) lemiamų eksperimentų 
galimybę, nes mano, kad tai yra verifikacijos, tuo tarpu aš tvir- 
tinu, kad galimi lemiami, falsifikavimo eksperimentai. Žr. Con- 


jectures and Refutations, 3 sk., ypač V skirsnį. 


2 Šis požiūris gali būti traktuojamas ir kaip mėginimas iš- 
spręsti indukcijos problemą: juk ši problema išnyktų, jei gamtos 
dėsniai būtų apibrėžimai, o todėl — tautologijos. Štai pagal H. 
Corneliusą, „Zur Kritik der Wissenschaftlichen Grundbegrife“, 
Erkenntnis, 2, 1931, p. 191-218, teiginys „Švino lydymosi taškas 
yra apie 3359 C“ yra sąvokos „švinas“ (įteigtos indukcinio paty- 
rimo) apibrėžimo dalis ir todėl negali būti atmestas. Substanci- 
ja, kitais požiūriais panaši į šviną, bet turinti kitokį lydymosi 
tašką, paprasčiausiai nebus švinas. Bet pagal mano požiūrį tei- 
ginys apie švino lydymosi tašką yra — kaip mokslinis teiginys — 


sintetinis. Be kitų dalykų, juo tvirtinama, kad atitinkamos atomi- 

nės struktūros (atominis skaičius 82) elemento lydymosi taškas 
visada yra toks, kad ir kaip tą elementą pavadintume. 

Atrodo, kad K. Ajdukiewiczius sutinka su Corneliusu (žr. 
„Sprache und Sinn“, Erkenntnis, 4, 1934, p. 100-138, taip pat ir 
ten paskelbtą darbą „Das Weltbild und die Begriffsapparatur“, 
ibid., p. 259-287); savo požiūrį jis vadina „radikaliuoju konven- 
cionalizmu“. 

> Apie paprastumo problemą žr. The Logic of Scientific Dis- 
covery, VII sk., ypač 46 skirsnį. 


* R. Carnap, „Ūber die Aufgabe der Physik und die Anwen- 
dung des Grundsatzes der Einfachtsheit“, Kant-Studien, 28, 1923, 
p. 90-107, ypač p. 100. 


5 Žr. J. Black, Lectures on He Elements of Chemistry, volume I, 
1803, p. 193. 


6 Kaip gali būti nustatyti falsifikabilumo laipsniai, aiškina- 
ma kn. The Logic of Scientific Discovery, VI sk. 


" Kaip nurodė A. Grūnbaumas, tai yra klaida (A. Grūnbaum, 
„The Falsifiability of the Lorentz-Fitzgerald Contraction Hypot- 
hesis“, British Journal for the Philosophy of Science, 10, 1959, p. 48- 
50. Tačiau, kadangi ši hipotezė sunkiau patikrinama negu spe- 
cialioji reliatyvumo teorija, ji gali iliustruoti ad hoc laipsnius. 


5 Žr., pavyzdžiui, H. Hahn, Logik, Mathematik und Naturer- 
kennen (Einheitswissenschaft, 2), 1933, p. 22 ff. Šia proga noriu 
pasakyti tik tai, kad, mano požiūriu, „konstituojami“ (t. y. em- 
piriškai apibrėžiami) terminai išvis neegzistuoja. Jų vietoje aš 
vartoju neapibrėžiamus universalius pavadinimus, kurie nulemti 
tik lingvistinio vartojimo. [Žr. taip pat p. 125-126 ir 11 ištraukos 
I skirsnio pabaigą.) 

* Paskelbus mano knygą, formuluotės, ekvivalentiškos tai, 
kuri pateikta čia, vis iš naujo buvo pateikiamos kaip sakinių 
prasmingumo kriterijai (o ne demarkacijos kriterijai, pritaikomi te- 


orinėms sistemoms). Tai darė net tie kritikai, kurie šaipėsi iš 

mano falsifikabilumo kriterijaus. Bet lengva pastebėti, kad da- 
bartinė mūsų formuluotė - jei ji vartojama kaip demarkacijos kri- 
terijus — ekvivalentiška falsifikabilumui. Juk jei bazinis teiginys 
b, neišplaukia iš b, bet išplaukia iš b, ryšium su teorija F (tokia 
yra ši formuluotė), šitai tolygu sakyti, kad b, neigimo ir b, 
konjunkcija prieštarauja teorijai t. Bet b, neigimo ir b, konjunkcija 
yra bazinis teiginys [žr. tolesnės ištraukos III skirsnį]. Taigi mū- 
sų kriterijus reikalauja, kad egzistuotų falsifikuojantis bazinis 
teiginys, t. y. jis reikalauja falsifikabilumo būtent manąja pras- 
me. 

Kaip prasmės arba „tam tikro verifikabilumo“ kriterijus jis 
negalioja, tačiau dėl įvairių priežasčių. Pirma, dėl to, kad kai 
kurių prasmingų teiginių neigimai pagal šį kriterijų taptų be- 
prasmiai. Antra, dėl to, kad prasmingo teiginio ir „beprasmio 
pseudosakinio“ konjunkcija taptų beprasmė - o tai lygiai taip 
pat absurdiška. 

Jei dabar pamėginsime šiuos du kritinius momentus pritai- 
kyti savajam demarkacijos kriterijui, pasirodys, kad jie abu nepa- 
žeidžiami. Dėl pirmo žr. The Logic of Scientific Discovery, 15 skir- 
snį, ypač 2 pastabą (ir Realism and the Aim of Science, 1 dalį, 22 
skirsnį). Kai dėl antrojo, empirinės teorijos (tokios kaip Newto- 
no) gali turėti „metafizinių“ elementų. Bet jų negalima pašalinti 
griežta ir tvirta taisykle. Vis dėlto, jei mums pavyktų pateikti 
teoriją taip, kad ji taptų patikrinamos ir nepatikrinamos dalių 
konjunkcija, mes, be abejonės, žinotume, kad jau galime paša- 
linti vieną iš metafizinių sudedamųjų jos dalių. 

Šiuos žodžius galima laikyti iliustruojančiais ir kitą metodo 
taisyklę: kad, sukritikavę besivaržančią teoriją, visada turime kaip 
reikiant pasistengti tokią pat ar panašią kritiką pritaikyti savo 


teorijai. 


!0 Faktiškai daugelis „leistinų“ bazinių teiginių teorijos aki- 


vaizdoje prieštaraus vienas kitam. Pavyzdžiui, universalus dės- 

nis „Visos planetos juda ratu“ (t. y. „Bet kokia vienos planetos 
pozicijų visuma yra apskritiminė“) yra trivialiai „pademonst- 
ruojamas“ bet kokia visuma, kuri susideda ne daugiau kaip iš 
trijų planetos padėčių; bet du tokie „pavyzdžiai“ kartu paėmus 


dauguma atvejų prieštaraus šiam dėsniui. 


| Falsifikavimo hipotezė gali pasižymėti labai žemo lygio 
universalumu (galima sakyti, gaunamu apibendrinant indivi- 
dualias stebėjimo rezultato koordinates). Nors ji turėtų būti pa- 
tikrinama intersubjektyviai, faktiškai nereikia, kad ji būtų griež- 
tai universalus teiginys. Štai norint falsifikuoti teiginį „Visi varnai 
yra juodi“, pakaktų intersubjektyviai patikrinamo teiginio, kad 
Niujorko zoologijos sode yra baltų varnų šeima. Visa tai rodo, 
kad falsifikavimo hipotezė turi būti pakeista geresne hipoteze. 
Prieš falsifikuodami kokią nors hipotezę dažniausiai mes turi- 
me parengę kitą hipotezę; juk falsifikavimo eksperimentas pa- 
prastai yra lemiamas, skirtas tam, kad būtų galima pasirinkti 
vieną iš dviejų hipotezių. Tai reiškia, kad tą eksperimentą atlik- 
ti verčia faktas, jog tos dvi hipotezės tam tikru požiūriu skiriasi, 
o atliekant eksperimentą šis skirtumas praverčia tam, kad būtų 
atmesta (bent jau) viena iš hipotezių. 

Gali pasirodyti, kad nuoroda į priimtus bazinius teiginius 
grąžina mus prie begalinės regresijos. Juk mūsų problema šiuo 
atveju yra tokia. Kadangi kokia nors hipotezė yra falsifikuojama 
priimant bazinį teiginį, mums reikia metodologinių taisyklių, lei- 
džiančių priimti bazinius teiginius. O jei šios taisyklės savo ruožtu 
nurodo priimtus bazinius teiginius, mes galime susidurti su be- 
galine regresija. Į tai aš atsakau taip: taisyklės, kurių mums 
reikia, yra tik taisyklės, leidžiančios priimti bazinius teiginius, 
kurie falsifikuoja gerai patikrintas ir iki tol nepaneigtas hipote- 
zes, O tie priimti baziniai teiginiai, kuriuos nurodo taisyklė, ne- 


būtinai privalo būti tokie. Maža to, taisyklė, suformuluota teks- 

te, toli gražu nėra visa apimanti: joje tik užsimenama apie svar- 
bų tokių bazinių teiginių, kurie falsifikuoja kitais požiūriais 
vykusią hipotezę, priėmimo aspektą. Ši taisyklė bus išplėsta 
tolesnėje ištraukoje (ypač IV skirsnyje). 

Profesorius J. H. Woodgeris asmeniniame pokalbyje iškėlė 
tokį klausimą: kiek kartų koks nors rezultatas turi būti realiai 
atkurtas, kad jis būtų „galimas atkurti rezultatas“ (arba „atradi- 
mas“)? Atsakymas toks: kai kuriais atvejais netgi nė vieno karto. 
Jei aš tvirtinu, kad Niujorko zoologijos sode yra baltų varnų 
šeimyna, tvirtinu tai, kas gali būti patikrinta iš principo. Jei kas 
nors nori šį teiginį patikrinti, ir jam atvykus pasakoma, kad ta 
šeimyna išmirė ar kad apie ją niekas nieko negirdėjęs, tai to- 
kiam Žmogui lieka tik viena - priimti ar atmesti mano bazinį 
teiginį. Dažniausiai jis vis tiek galės susidaryti nuomonę - ap- 
klausinėdamas liudininkus, tyrinėdamas dokumentus ir t. t., 
t. y. kreipdamasis į kitus intersubjektyviai patikrinamus ir 


galimus atkurti faktus. 


11. Empirinis pagrindas 
! J. F. Fries, Neue oder anthropologische Kritik der Vernunft, 
1828-1831. 


2 Žr., pavyzdžiui, J. Kraft, Von Husserl zu Heidegger, 1932, p. 
102 f.; 2-as leidimas, 1957, p. 108 f. 


3 Čia aš beveik pažodžiui kartoju P. Franko ir H. Hahno 
aiškinimus (žr. toliau 7 ir 5 pastabą). 


4 [Žr. ankstesnės ištraukos 8 pastabą.|] „Konstituotas“ yra 


Carnapo terminas. 


> Pirmos dvi citatos paimtos iš: H. Hahn, Logik, Mathematik, 
und Naturerkennen (Einheitswissenschaft, 2), 1933, p. 19 ir 24. Tre- 

čia paimta iš: R. Carnap, Pseudoproblems of Philosophy, 1928, p. 15; 
vertimas į anglų k., 1967, p. 314 (originale neišskirta). 


* B6hm-Bawerko terminas („Produktionsumweg“). 


7 Žr. P. Erank, Das Kausalgesetz und seine Grenzen, 1932, p. 1. 
Apie instrumentalizmą žr. Conjectures and Refutations, 3 sk., ir 
Realism and He Aim of Science, I dalis, 12-14 skirsniai. 


8 Tai rašydamas buvau įsitikinęs, jog pakankamai aišku, kad 
vien iš Newtono teorijos, be pradinių sąlygų, negalima dedu- 
kuoti jokio stebėjimu pagrįsto teiginio (o todėl, be abejonės, jo- 
kių bazinių teiginių). Nelaimei, atsitiko taip, kad šio fakto ir jo 
padarinių stebėjimu pagrįstų teiginių, arba „bazinių teiginių“ 
problemai neįvertino kai kurie knygos The Logic of Scientific Dis- 
covery kritikai. Todėl dabar galiu pridurti keletą pastabų. 

Pirma, niekas iš to, kas gali būti stebima, nekyla iš kokio 
nors gryno visuotinio teiginio, tarkime, iš teiginio „Visos gulbės 
yra baltos“. Tai nesunku pastebėti, jei apmąstysime tą faktą, 
kad teiginiai „Visos gulbės yra baltos“ ir „Visos gulbės yra juo- 
dos“, Žinoma, neprieštarauja vienas kitam, bet abu kartu impli- 
kuoja, kad nėra gulbių - akivaizdu, kad tai nėra stebėjimu 
pagrįstas teiginys, ir netgi ne toks teiginys, kuris gali būti „ve- 
rifikuotas“. (Beje, vienašališkai falsifikuojamas teiginys, toks kaip 
„Visos gulbės yra baltos“, turi tą pačią loginę formą kaip ir 
teiginys „Nesama gulbių“, nes jis ekvivalentiškas teiginiui „Ne- 
sama nebaltų gulbių“) 

Jeigu tai pripažinsime, iškart bus galima pastebėti, kad 
vienkarčiai teiginiai, kurie 9a/i būti dedukuoti iš grynų univer- 
salių teiginių, negali būti baziniai teiginiai. Aš turiu galvoje to- 
kius teiginius: „Jei tokioje ir tokioje vietoje yra gulbė, tada toje 
vietoje yra balta gulbė“. (Arba: „Tokioje ir tokioje vietoje arba 
nėra gulbės, arba yra balta gulbė“.) Dabar mes iškart pastebi- 
me, kodėl šitie „atskiro atvejo teiginiai“ (taip jie gali būti pava- 


dinti) nėra baziniai teiginiai. Priežastis yra ta, kad šitie atskiro 

atvejo teiginiai negali atlikti tikrinamųjų teiginių (arba potencialių 
falsifikatorių) vaidmens - būtent to vaidmens, kurį turi atlikti 
baziniai teiginiai. Jei atskiro atvejo teiginius priimtume kaip tik- 
rinamuosius teiginius, kiekvienai teorijai (vadinasi, ir teiginiui 
„Visos gulbės yra baltos“, ir teiginiui „Visos gulbės yra juo- 
dos“) turėtume gauti didžiulį skaičių verifikacijų - tiesą sakant, 
begalinį skaičių, jei pripažinsime faktu tai, kad didžiojoje pa- 
saulio dalyje gulbių nėra. 

Kadangi „atskiro atvejo teiginius“ galima kildinti iš univer- 
salių teiginių, jų neigimai turi būti potencialūs falsifikatoriai, o 
todėl gali būti baziniai teiginiai (jei atitinka toliau tekste 
nurodytas sąlygas). Atskiro atvejo teiginiai, priešingai, tada tu- 
rės paneigtų bazinių teiginių formą. Įdomu pažymėti, kad ba- 
ziniai teiginiai (kurie yra pernelyg stiprūs, kad būtų kildinami 
vien iš universalių dėsnių) turės didesnį informacinį turinį ne- 
gu jų atskiro atvejo neiginiai. Tai reiškia, kad bazinių teiginių 
turinys peržengia loginės jų tikimybės ribas (nes ji turi viršyti 1/2). 

Tokie yra tie keli svarstymai, kurie grindžia manąją bazinių 
teiginių loginės formos teoriją. (Žr. Conjectures and Refutations, 
p. 386 f.) 


* Žr. R. Carnap, „Die physikalische Sprache als Universal- 
sprache der Wissenschaft“, Erkenntnis, 2, 1932, p. 445; išversta į 
anglų kalbą pavadinimu The Unity of Science, 1934. 


10 Žr. R. Carnap, „Uber Protokollsžtze“, Erkenntnis, 3, 1932, 
p. 224. Šiame Carnapo straipsnyje buvo pirmą kartą viešai ap- 
tarta manoji tikrinimų teorija, 0 čia iš jo cituojama mintis ten 
buvo klaidingai priskirta man. 


"| Man atrodo, kad čia pateikiamas požiūris artimesnis „kri- 
tinei“ (kantiškajai) filosofijos mokyklai (galimas daiktas, tuo pa- 
vidalu, kuriam atstovauja Friesas) negu pozityvizmui. Friesas 
savo „polinkio įrodinėti“ teorijoje pabrėžia, kad (loginiai) ry- 


šiai, egzistuojantys tarp teiginių, visiškai skiriasi nuo ryšio tarp 

teiginių ir juslinio patyrimo; kita vertus, pozityvizmas visada 
bando šį skirtumą pašalinti: arba visas mokslas yra mano žino- 
jimo, „mano“ juslinio patyrimo dalis (juslinių duomenų moniz- 
mas), arba juslinis patyrimas yra objektyvių mokslinių argu- 
mentų - turinčių protokolinių sakinių formą — visumos dalis 


(teiginių Monizmas). 


12. Mokslo tikslas 


! Žr. Conjectures and Refutations, p. 174. 


2 Šitoks protavimas išlieka Talio filosofijoje; žr. H. Diels und 
W. Krantz, Die Fragmente der Vorsokratiker, 10 leid., 1 t., p. 456, 
35 eil. Jis išlieka ir Anaksimandro (DK A 11 ir A 28), Anaksime- 
no (DK A 17, B 1) bei Alkmeono (DK A 5) filosofijoje. 


3 Žr. taip pat 1693 m. sausio 17 d. ir ypač 1693 m. vasario 
25 d. Newtono laiškus Richardui Bentley'ui. Aš citavau antrąjį 
laišką kn. Conjectures and Refutations, 3 sk., p. 106 f., kur išsa- 


miau aptariamas (ir kritikuojamas) esencializmas. 


* Terminą „modifikuotas esencializmas“, kaip mano „trečio- 
jo požiūrio“ apibūdinimą, vartojo mano straipsnio „Three Views 
Concerning Human Knowledge“ (Conjectures and Refutations 
3 sk.) apžvalgininkas žurnale The Times Literary Supplement, 55, 
1956, p. 527. Kad išvengtume nesusipratimų, čia noriu pasakyti, 
jog tai, kad aš priimu šį terminą, neturi būti traktuojama kaip 
nuolaida „galutinės tikrovės“ doktrinai, juolab kaip nuolaida 
esencialistinių apibrėžimų doktrinai. Aš visiškai ištikimas sava- 


jai šios doktrinos kritikai [pateiktai 6 ištraukoje, anksčiau]. 


> Kai dėl Platono formų arba idėjų teorijos, „viena svarbiau- 
sių jos funkcijų <...> yra paaiškinti juslinių daiktų panašumą 


<...>“; Žr. Atviroji visuomenė ir jos priešai, 3 skyriaus V skirsnį, 

ypač 19 ir 20 pastabas bei tekstą. Tai, kad Aristotelio teorija 
negalėjo atlikti šios funkcijos, paminėta anksčiau [6 ištraukos 20 


pastaboje]. 


? Iš Keplerio dėsnių gali būti dedukuota (žr. Max Born, Na- 
tural Philosophy of Cause and Chance, 1949, p. 129-133) tai, kad 
visų planetų pagreitis Saulės atžvilgiu bet kuriuo momentu ly- 
gus k/r?, kur r yra atstumas tarp Saulės ir planetos tuo momen- 
tu, o k yra konstanta, vienoda visoms planetoms. Tačiau šis 
rezultatas formaliai prieštarauja Newtono teorijai (išskyrus tą 
atvejį, jei tarsime, kad visų planetų masės yra vienodos, arba jei 
nevienodos, tada, šiaip ar taip, be galo mažos, palyginti su Sau- 
lės mase). Tačiau dar reikia priminti, kad nei Keplerio, nei Ga- 
lilei'aus teorijoje nesama Newtono jėgos sąvokos, kuri tradiciš- 
kai įvedama į šias dedukcijas daug nesukant galvos, tarsi ši 
(„okultinė“) sąvoka galėtų būti išskaityta iš faktų, užuot buvusi 
faktų (t. y. „fenomenų“, aprašytų Keplerio ir Galilei'aus dėsnių) 
interpretacijos pagal visiškai naują teoriją rezultatas. Tik įvedus 
jėgos (ir net gravitacinės ir inercinės masės proporcingumo) są- 
voką, tapo apskritai įmanoma minėtą pagreičio formulę susieti 
su Newtono traukos dėsniu (tariant, kad planetų masės yra ne- 


žymios). 


7 Žr. A. Einstein, „ŪUber die Entwicklung unserer Anschau- 
ungen ūber das Wesen und die Konstitution der Strahlung“, 
Physikalische Zeitschrift, 10, 1909, p. 817 f. Galima sakyti, kad 
medžiaginio eterio teorijos atmetimas (išplaukęs iš nenusisekusio 
Maxwellio bandymo sukurti patenkinamą materialų jos modelį) 
suteikė gelmę (anksčiau analizuota prasme) Maxwellio teorijai, 
palyginti su Fresnelio teorija; ir, man atrodo, ši mintis glūdi 
šioje citatoje iš Einsteino traktato. Taigi Maxwellio teorija, for- 
muluojama Einsteino, galimas daiktas, iš tikrųjų nėra kitos „gel- 
mės“ prasmės pavyzdys. Bet aš manau, kad savo pradine, Max- 


wellio jai suteikta forma, ji tokia yra. 

13. Mokslinio žinojimo plėtra 


! Žr. The Logic of Scientific Discovery, 1958 m. leidimo pra- 
tarmę. 


2 Žr. diskusiją apie patikrinamumo laipsnius, empirinį turi- 
nį, patikrinamumą ir patikrinimą kn. The Logic of Scientific Dis- 
covery, ypač 31-46 ir 82-85 skirsnius, naują priedą ix, taip pat 
diskusiją apie aiškinamosios galios laipsnius, pateiktą šiame prie- 
de, ir ypač Einsteino ir Newtono teorijų palyginimą (p. 401, 7 
pastaba). Toliau aš kartais remsiuosi patikrinamumu ir t. t. kaip 
„pažangos kriterijumi“, nesileisdamas į minėtas detalesnes per- 
skyras. 


3 Žr., pavyzdžiui, J. C. Harsanyi, „Popper's Improbability 
Criterion for the Choice of Scientific Hypotheses“, Philosophy, 
35, 1960, p. 332-340. Beje, aš nesiūlau kokio nors mokslinių 
hipotezių pasirinkimo „kriterijaus“: kiekvienas pasirinkimas yra 
rizikingas spėjimas. Maža to, teoretiko pasirinkimas yra tokia 
hipotezė, kuri verčiausia tolesnės kritinės diskusijos (o ne prieimi- 
mo) [žr. taip pat 7 ištraukos VIII skirsnį]. 


+ Žr. The Logic of Scientific Discovery, priedus iv ir v. 
? Op. cit., priedas ix. 


* Susidaryti šį požiūrį man padėjo dr. J. Agassi, kuris 
diskutuodamas su manimi 1956 m. įtikino mane, kad požiūris, 
pagal kurį užbaigtos dedukcinės sistemos traktuotinos kaip tiks- 
las, yra ilgo Newtono idėjų (o todėl, galiu pridurti, ir platoniš- 
kosios bei eukleidiškosios tradicijos) vyravimo reliktas. 


14. Tiesa ir artėjimas prie tiesos 


! Žr. The Logic of Scientific Discovery, ypač 84 skirsnį, ir The 
Open Society and Its Enemies, t. 2, p. 369-374. 

2 Žr. L. Wittgenstein, Tractatus Logico-Philosophicus, ypač 
4.0141, taip pat 2.161, 2.17, 2.223 ir 3.11. 


3 Žr. ypač puikios jo knygos General Theory of Knowledge, 2nd 
edition, 1925, 10 skirsnį; vertimas į anglų k., 1974. 


3 Zr. „antrojo požiūrio“ (vadinamo „instrumentalizmu“) ap- 


tarimą, Conjectures and Refutations, 3 sk. 


5 Žr. A. Tarski, „The Semantic Conception of Truth“, Philo- 
sophy and Phenomenological Research, 4, 1943, p. 341-375, ypač 21 
skirsnį. (Tarski'o straipsnis buvo perspausdintas keliuose leidi- 
niuose, pavyzdžiui, H. Feigl and W. Sellars, eds., Readinęs in 
Philosophical Analysis, 1949, p. 52-84). 


6 Žr. veikalą, nurodytą ankstesnėje pastaboje, ypač p. 279 ir 
336. 


7 Žr. R. Carnap, Logical Foundations of Probability, 1950, p. 
177. Žr. taip pat The Logic of Scientific Discovery, ypač 84 skirsnį. 


Š Iš W. Busch, Schein und Sein, 1909; Inselio leid., 1952, p. 28. 
Mano dėmesį į šį eilėraštį atkreipė esė apie Buschą kaip filosofą; 
šią esė mano draugas Juliusas Kraftas skyrė leidiniui Erziehunę 
und Politik (Esė Minnai Specht), 1960; žr. p. 262. Mano vertimas, 
galimas daiktas, daro jį panašesnį į eilėraščius vaikams, o 


Buschas tikriausiai to nesiekė. 


* Panašius nuogąstavimus išreiškia W. V. Ouine'as (Word 
and Object, 1960, p. 23), kritikuodamas Peirce'ą už rėmimąsi 
artėjimo prie tiesos idėja. 

10 Šį apibrėžimą logiškai pagrindžia tokia teorema: kiek tu- 
rima galvoje loginio turinio „empirinė dalis“, empirinio turinio 
ir loginio turinio palyginimai visada duoda tuos pačius rezul- 
tatus; O intuityviai šitai pagrindžia mintis, kad teiginys a apie 


mūsų patyrimo pasaulį pasako juo daugiau, juo daugiau gali- 

mų patyrimų jis pašalina (arba draudžia). [Apie bazinius 


teiginius Žr. 11 skyriaus III skirsnį.| 


"| Žr. Conjectures and Refutations priedus. Pastaraisiais me- 
tais manoji įtikimumo teorija buvo griežtai ir išsamiai kritikuo- 
jama. Dėl svarbiausių momentų aptarimo, kartu su nuorodo- 
mis, žr. Objective Knowledge, 2 leid., 1979, ypač p. 371-374. Aš 
čia turiu pabrėžti tai, ką jau esu pažymėjęs [p. 257]: mano for- 
maliosios įtikimumo teorijos nesėkmė jokiu būdu nepaneigia pra- 


dinių metodologinių falsifikacionizmo pasiūlymų. 


15. Dispozicijos, tikimybės ir kvantų teorija 


! Dispozicinės tikimybės interpretacijos ir jos įtakos kvantų 
teorijai išsamų aptarimą galima rasti trijuose The Postscript to- 
muose. Žr. ypač Realism and the Aim of Science, II dalį, III sk.; The 
Open Universe, 27-30 skirsnius, ir Ouantum Theory and He Schism 


in Physics, II sk. 


2 Žr. The Logic of Scientific Discovery, VIII sk., ir Realism and 


Hie Aim of Science, 21-23 skirsnius. 


3 Žr. Realism and the Aim of Science, II dalis, I sk. Subjektyvis- 
tinė tikimybės interpretacija yra neišvengiamas determinizmo 
padarinys. Jos išlikimas kvantų teorijoje yra dar nevisiškai pa- 
šalintos deterministinės pozicijos liekana. Žr. The Open Universe, 
29 skirsnį, ir Ouantum Theory and the Schism in Physics, 5 ir 6 


skirsnius. 


* Mes interpretuojame ne žodį „tikimybė“ ir jo „prasmę“, o 
formalias sistemas - tikimybės skaičiavimą (ypač jos matavimo 
teorine forma) ir kvantų teorijos formalizmą. Dėl formalaus ti- 
kimybės traktavimo žr. The Logic of Scientific Discovery, priedus 


i1V Ir V. 

16. Metafizika ir kritikuojamumas 


| Žr. I. Kant, Critigue of Practical Reason, 6th edition, 1827, 
p. 172. 


2 Žr. Julius Kraft, Von Husserl zu Heidegger, 2-as leidimas, 
1957, p. 103 f., 136 f. ir ypač p. 130, kur Kraftas rašo: „Taigi 
sunku suprasti, kaip egzistencializmas apskritai gali būti trak- 
tuojamas kaip kažkas nauja filosofijoje epistemologiniu požiū- 
riu“. Žr. taip pat įdomų H. Tinto straipsnį „Heidegger and the 
"Irrational"“, Proceedings of the Aristoteliau Society, LVII, 1956- 
1957, p. 253-268. 


* Be to, tai galima matyti iš atviro Hume'o pripažinimo: 
„Kad ir kokia būtų skaitytojo nuomonė šiuo momentu, <...> po 
valandos jis bus įtikintas, kad egzistuoja ir išorinis, ir vidinis 
pasaulis“; žr. D. Hume, A Treatise of Human Nature, I knyga, IV 
dalis, II skirsnis; edition of L. Selby-Bigge, p. 218. [Komentarą 


žr. 7 ištraukos 4 pastaboje.] 


17. Realizmas 


! Pozityvizmas, fenomenalizmas, taip pat ir fenomenologija, 


be abejonės, užkrėsti Descartes'o pradinio taško subjektyvizmu. 


2 Realizmo neatmetamumas (kurį aš pasirengęs pripažinti) 
gali būti kvestionuojamas. Žymi austrų autorė Marie Ebner von 
Eschenbach (1830-1916) savo vaikystės memuaruose pasakoja, 
jog ji įtarė, kad realizmas yra klaidingas: gal daiktai, kai į juos 
nežiūrime, išnyksta? Ji mėgino pagauti nykstantį pasaulį staiga 
atsisukdama: taip ji vylėsi pamatyti, kaip daiktai bando greitai 
surinkti save ir atsirasti iš nebūties, ir būdavo ir nuvilta, ir nu- 
raminta, kai tai jai nepavykdavo. Šią istoriją galima pakomen- 


tuoti keleriopai. Pirma, suprantama, kad šis pasakojimas apie 

vaiko eksperimentus nėra netipiškas — jis normalus ir tipiškas ir 
atlieka tam tikrą vaidmenį vystantis sveikam protui būdingai 
perskyrai tarp regimybės ir tikrovės. Antra (ir aš linkęs pritarti 
tokiam požiūriui), suprantama, kad šis pasakojimas yra netipiš- 
kas: juk dauguma vaikų yra naivieji realistai ar tokiais tampa 
tokiame amžiuje, kurio jie dar neprisimena, o Marie von Ebner 
tikrai buvo netipiškas vaikas. Trečia, aš esu patyręs — ir ne tik 
vaikystėje, bet ir būdamas suaugęs — šį tą panašaus: pavyz- 
džiui, kai surasdavau ką nors, ką būdavau visiškai užmiršęs, 
kartais jausdavau, kad jei gamta būtų leidusi tam daiktui išnyk- 
ti, niekas nebūtų galėjęs būti išmintingesnis. (Tikrovei nebuvo 
reikalo parodyti, kad tas daiktas egzistavo „realiai“: niekas ne- 
būtų pastebėjęs, jeigu ji nebūtų taip padariusi.) Kyla klausimas, 
ar, jei Marie būtų pavykę, tai būtų paneigę realizmą, ar tai nebūtų 
paneigę nė labai ypatingos jo formos. Nemanau, kad man reikia 
gilintis į šį klausimą, bet veikiau pritariu savo oponentams, kad 
realizmas yra neatmetamas. Jei šis pritarimas būtų klaidingas, 
tada realizmas būtų net artimesnis patikrinamai mokslinei te- 
orijai, negu aš iš pradžių ketinau tvirtinti. 


3 Žr. E. P. Wigner, „Remarks on the Mind-Body Ouestion“ 
I. J. Good, ed., The Scientist Speculates, 1962, p. 284-302. Dėl 
kritikos žr. ypač E. Nelson, Dynamical Theories of Brownian Mo- 
Hion, 1967, 14-16 skirsnius. Žr. taip pat Ouantum Theory and the 
Schism in Physics įvadą ir mano straipsnį „Particle Annihilation 
and the Experiment of Einstein, Podolsky, and Rosen“, W. Yourg- 
rau and A. van der Merwe, eds., Perspectives in Ouantum Theory, 
1971, p. 182-198. 


* Kn. The Logic of Scientific Discovery, 79 skirsnyje, p. 252, aš 
save apibūdinau kaip metafizinio realizmo šalininką. Tuo metu 
mokslo ribas aš klaidingai tapatinau su argumentuojamumo ri- 
bomis [žr. ankstesnę ištrauką). 


> K. Būhleris (iš dalies tai numatė W. Humboldtas) aiškiai 
parodė aprašomąją kalbos funkciją. [Žr. ypač 21 ištraukos II 
skirsnį.] 

6 Žr. A. Einstein, „Remarks on Bertrand Russel!'s Theory of 
Knowledge“, A. Schilpp, ed., The Philosophy of Bertrand Russell, 
1944, p. 277-291. Schilppo vertimas p. 291 daug tikslesnis negu 
mano, bet aš jaučiau, kad Einsteino idėjos svarba pateisino ma- 
no bandymą griebtis labai laisvo vertimo, kuris, tikiuosi, vis 


dėlto gerai perteikia tai, ką norėjo pasakyti Einsteinas. 


7 Žr. W. S. Churchill, My Early Life: A Roving Commission, 
1930; cituojama leidus Hamlyn Publishing Group iš Odhams 
Press leidimo, 1947, IX sk., p. 115 f. (Originale neišskirta.) Žr. 
taip pat Macmillano leidimą, 1944, p. 131 f. 


18. Kosmologija ir kismas 


! Džiaugiuosi galėdamas pasakyti, jog profesorius G. S. Kir- 
kas tikrai atsakė į mano kreipimąsi; Žr. jo „Popper on Science 
and the Presocratics“, Mind, 69, 1960, p. 318-339, ir mano atsa- 
kymą kn. Conjectures and Refutations, p. 153-165. 


* Pats Aristotelis Anaksimandrą suprato kaip tik taip: juk jis 
sukarikatūrina „išradingą, bet klaidingą“ Anaksimandro teori- 
ją, jo aprašytąją Žemės padėtį lygindamas su padėtimi žmo- 
gaus, kuris, būdamas vienodai alkanas ir ištroškęs ir vienodai 
nutolęs nuo maisto ir gėrimo, nesugeba pajudėti. (De Caelo, 295 
b 32. Ši idėja tapo žinoma „Buridano asilo“ pavadinimu.) Aris- 
totelis aiškiai teigia, kad šis žmogus palaikomas pusiausvyroje 
nematerialių ir nematomų traukos jėgų, panašių į Newtono 
aprašytąsias; įdomu, kad šitokį „animistinį“ ar „okultinį“ tokių 
jėgų pobūdį pats Newtonas (ir jo oponentai, pavyzdžiui, Berke- 
ley) aiškiai (nors ir klaidingai) laikė savo teorijos dėme. Toles- 
nius Anaksimandro filosofijos komentarus Žr. Conjectures and 
Refutations, p. 413. 


3 Zr. Aristotle, De Caelo, 289 b 10-290 b 7. 

* Aš netvirtinu, kad užgesimą lemia įtraukiančių skylių už- 
darymas: pavyzdžiui, pagal flogistono teoriją, ugnis užgesina- 
ma užkemšant išmetamąsias skyles. Bet aš neketinu Anaksi- 
mandrui priskirti nei flogistono degimo teorijos, nei Lavoisier 
idėjų numatymo. 


> Fragmentai, cituojami šioje ir tolesnėje pastraipoje, atitin- 
kamai yra Herakleito A 4 ir B 50, H. Diels und W. Krantz, Die 
Fraginente der Vorsokratiker, 5-as leidimas, 1964 [žr. taip pat 1 
ištraukos I pastabą, anksčiauj. 


6 Čia aš turiu galvoje ypač G. S. Kirk and J. E. Raven, The 
Presocratic Philosophers, 1957; šią knygą aš aptariu kn. Conjectu- 
res and Refutations, p. 146-148. Žr. taip pat Atviroji visuomenė ir 
jos priešai, 2 sk. 


7 Čia cituojami fragmentai yra Herakleito B 123, B 54, B 88, 
B 60, B 58, B 102, B 78, H. Diels und W. Krantz, op. cit. 


8 Ši citata iš op. cit, Ksenofanas B 26 ir 23. Žr. taip pat Par- 
menido B 7 ir 8. 


19. Natūraliosios atrankos teorija 
ir mokslinis jos statusas 


" Šios citatos yra iš F. Darwin, ed., The Life and Letters of 
Charles Darwin, 1887; žr. t. II, p. 219, ir t. I, p. 47. 


2 Op. cit, t. II, p. 353 ir 382. 
* Žr., pavyzdžiui, K. G. Denbigh, The Inventive Universe, 1975. 


4 Zr. C. H. Waddington, „Evolutionary Adaptation“, 5. Tax, 
ed., Evolution after Darwin, volume I, 1960, p. 385. 


5 Žr. Objective Knowledge, p. 241, ir Unended Ouest, 33 ir 37 
skirsnius. 


6 Darwin, op. cit., t. II, p. 158 f. 


550 


PASTABOS 


7 Žr. D. T. Campbell, „Downward Causation' in Hierarchi- 
cally Organized Biological Systems“, F. J. Ayala and T. Dobz- 
hansky, eds., Studies in He Philosophy of Biology, 1974, p. 179- 
186; R. W. Sperry, „A Modified Concept of Consciousness“, 
Psychological Review, 76, 1969, p. 532-536, ir „Lateral Specializa- 
tion in the Surgically Separated Hemispheres“, F. O. Schmitt 
and F. G. Worden, eds., The Neurosciences: Third Study Program- 
ne, p. 5-19. 


8 Žr. taip pat The Self and Its Brain, p. 540. 


20. Indeterminizmas ir žmogaus laisvė 


1 Apie Saulės sistemos netobulumus žr. 5 pastabą, toliau. 


2 Zr. Istoricizmo skurdas, 23 skirsnį, kur aš kritikuoju „holis- 
tinį“ „visumos“ (arba „Gestalt“) kriterijų, parodydamas, kad šį 
kriterijų („visuma yra daugiau negu paprasta jos dalių suma“) 
atitinka net mėgstami holistiniai nevisumos pavyzdžiai, tokie 
kaip „paprasta krūva“ akmenų. (Atkreipkite dėmesį į tai, kad 
aš neneigiu, jog egzistuoja visumos, o tik kritikuoju daugumos 


„holistinių“ teorijų paviršutiniškumą.) 


3 Pats Newtonas nebuvo tarp tų, kurie iš jo teorijos darė 
„deterministines“ išvadas; žr. 5 pastabą, toliau. 


* sitikinimas, kad determinizmas sudaro esminę bet kokio 
racionalaus ar mokslinio požiūrio dalį, buvo visuotinis, būdingas 
net kai kuriems iškiliems „materializmo“ oponentams (pavyz- 
džiui, Spinozai, Leibnizui, Kantui ir Schopenhaueriui). Deter- 
minizmą ir indeterminizmą esu išsamiai nagrinėjęs kn. The Open 
Universe. 


? Pats Newtonas gali būti priskirtas prie nedaugelio atskalū- 
nų, nes net Saulės sistemą jis laikė netobula, todėl galinčia suirti. 


Dėl tokių pažiūrų jis buvo apkaltintas bedieviškumu ir tuo, kad 

„abejoja gamtos kūrėjo išmintimi“ (kaip rašo Henry Pemberton, 
A View of Sir Isaac Newton's Philosophy, 1728, p. 180). 


6 Collected Papers of Charles Sanders Peirce, vol. 6, 1935, 6.44, 
p. 35. Žinoma, galėjo būti ir kitų fizikų, kurie laikėsi panašių 
pažiūrų, tačiau, be Newtono ir Peirce'o, aš Žinau tik vieną: pro- 
fesorių Franzą Exnerį iš Vienos. Schrodingeris, kuris buvo Ex- 
nerio mokinys, apie jo pažiūras rašė kn. Science, Theory and Man, 
1957 (pirmą kartą skelbta pavadinimu Science and the Human 
Temperament, 1935), p. 71, 133, 142 f. Žr. taip pat 11 pastabą, 


toliau. 


7 Op. cit., 6.47, p. 37. Ši pastaba (pirmą kartą paskelbta 
1892 m.), nors ir trumpa, yra labai įdomi, nes ja užbėgama už 
akių diskusijai apie makroefektus, į kuriuos tenka atsižvelgti, 
jei Heisenbergo teigtieji neapibrėžtumai traktuojami labai plačiai. 
Atrodo, kad šią diskusiją pradėjo R. Lillie straipsniu „Physical 
Indeterminism and Vital Action“, Science, 66, 1927, p. 139-144. 
Ją tęsė A. H. Comptonas knygoje The Freedom of Man, 1935, p. 
48 ff., o p. 51 3 pastaboje atsitiktiniai efektai, nulemti molekulių 
šiluminio judėjimo (Peirce'as turėjo galvoje nedeterminuotumą) 
labai įdomiai palyginami su Heisenbergo teigtuoju neapibrėž- 
tumu. Į diskusiją įsitraukė N. Bohr'as, P. Jordanas, F. Medi- 
cusas, L. von Bertalanffy ir daugelis kitų, visai neseniai ir W. 
Elsasseris knygoje The Physical Foundations of Biology, 1958. 


Š Turiu galvoje P. Caruso straipsnius „Mr. Charles S. Peir- 
ce's Onslaught on the Doctrine of Necessity“, The Monist, 2, 
1899, p. 560-582, ir „The Idea of Necessity, Its Basis and Its 
Scope“, The Monist, 3, 1892, p. 68-96; Peirce'as atsakė straipsniu 
„Reply to the Necessitarians. Rejoinder to Dr. Carus“, The Mo- 
nist, 3, 1893, p. 526-570; Collected Papers, vol. 6, 1935, Appendix 
A, p. 390-435. 


* Staigų ir visišką probleminės situacijos pasikeitimą gali 


paaiškinti tas faktas, kad daugeliui mūsų, seniokų, neatrodo, 

jog filosofai empirikai (žr., pavyzdžiui, M. Schlick, General Tlie- 
ory of Knowledge, 2nd edition, 1925, p. 277; vertimas į anglų k. 
1974, p. 303) buvo fizikinio determinizmo šalininkai taip jau 
seniai, tuo tarpu šiuo metu P. H. Nowell-Smithas, talentingas 
Schlicko gynėjas, atmeta fizikinį determinizmą kaip „XVIII šimt- 
mečio vaiduoklį“ (žr. „Determinists and Libertarians“, Mind, 
63, 1954, p. 317—337, taip pat 19 pastabą, toliau). Laikas eina, ir 
nėra abejonės, kad kuriuo nors metu jis išspręs visas mūsų pro- 
blemas, vaiduokliškas ar nevaiduokliškas. Tačiau įdomu, kad 
mes, seniokai, atrodo, prisimename Plancko, Einsteino ir Schlic- 
ko dienas, ir labai vargstame, stengdamiesi įtikinti savo suglu- 
musius ir susipainiojusius protus, kad šitie didieji mąstytojai 
deterministai savo vaiduoklius sukūrė XVIII a., kartu su Lapla- 
ce'u, kuris sukūrė patį garsiausią vaiduoklį iš visų — „antžmo- 
gišką protą“ (A Plulosophical Essay on Probabilities, 1819), dažnai 
vadinamą „Laplace'o demonu“ (žr. taip pat 17 pastabą toliau ir 
The Open Universe 10 skirsnį). O dar labiau pasistengę gal kaip 
nors prisiminsime ir panašų XVIII a. vaiduoklį, sukurtą tokio 
Caruso (ne XIX a. mąstytojo, apie kurį kalbama ankstesnėje pa- 
staboje, o T. Lukrecijaus Caruso, parašiusio De Rerum Natura; 
žr. ypač II kn. 251-260 eilutes). 


10 Žr. ypač pastraipas apie „emerdžentinę evoliuciją“, Tle 
Freedom of Man, 1935, p. 90 ff.; žr. taip pat A. H. Compton, The 
Human Meaning of Science, 1940, p. 73. [Reikia pažymėti, kad ši 
ištrauka sudaro dalį antros paskaitos, skirtos Arthurui Holly'ui 
Comptonui, perskaitytos Vašingtono universitete, St. Louis, 1965 
m. balandžio 21 d.] 


!! Šios citatos paimtos iš: The Freedom of Man, p. 26 f. (žr. taip 
pat p. 27 f); The Human Meaninę of Science, p. ix ir 42; The 
Freedom of Man, p. 27. Tikriausiai reikėtų priminti skaitytojui, 
kad mano pažiūros šiek tiek skiriasi nuo pažiūrų, išdėstytų pir- 
moje citatoje, nes, kaip ir Peirce'as, aš manau, jog logiškai įma- 
noma, kad kokios nors sistemos dėsniai yra Newtono dėsnių 

tipo (taigi prima facie deterministiniai), 0 pati sistema, nepaisant 
to, indeterministinė, nes sistema, kuriai tinka tie dėsniai, gali 
būti iš esmės netiksli, pavyzdžiui, ta prasme, kad nėra pagrindo 
sakyti, jog jos koordinatės ar greičiai yra racionalieji (priešingai 
iracionaliesiems) skaičiai. Čia labai tinka tokia Schrėdingerio 
(op. cit, p. 143) pastaba: „<...> judesio kiekio teorema mums 
duoda tik keturias lygtis, šitaip palikdama pradinį procesą beveik 
nedeterminuotą, net jei jis jas atitinka“. Žr. taip pat The Open 


Universe, 13 skirsnį. 


'2 Tarkime, kad mūsų fizinis pasaulis yra fiziškai uždara sis- 
tema, turinti atsitiktinių elementų. Akivaizdu, kad jis nebus de- 
terministinis, tačiau tikslai, idėjos, viltys ir norai tokiame pa- 
saulyje negali turėti jokios įtakos fizikiniams įvykiams, o tarus, 
kad jie egzistuoja, jie būtų visiškai nereikalingi: būtų tai, kas 
vadinama „epifenomenais“ [žr. taip pat toliau 21 ištraukos III 
skirsnį]. Atkreipkime dėmesį, kad deterministinė fizikinė siste- 
ma yra uždara, bet uždara sistema gali būti indeterministinė. 
Taigi „indeterminizmo nepakanka“, kaip aiškinama VII skir- 


snyje, toliau. (Žr. taip pat The Open Universe, 1 priedą.) 


5 Kantas labai kentėjo dėl šio košmaro ir jam nepavyko nuo 
jo pabėgti; Žr. puikią Comptono mintį apie „Kanto pabėgimo 
kelią“, The Freedom of Man, p. 67 f. 


14 Šios citatos paimtos iš: D. Hume, A Treatise of Human 
Nature, 1739, 1 kn., III dalis, XV skirsnis, ir II kn., III dalis, II 
skirsnis; L. Selby-Bigge leidimas, p. 174 (žr. taip pat p. 173 ir p. 
87) ir p. 408 f. 


5 Hume, op. cit., II kn., III dalis, I skirsnis; Selby-Bigge, p. 
403 f. Tai įdomu palyginti su p. 409 f. (kur Hume'as sako: „Bū- 
tinumą apibrėžiu dvejopai“) ir su tuo, kad „materijai“ jis priski- 
ria „tą suprantamą savybę, ar mes ją vadinsime būtinumu, ar 


ne“, kurią, kaip jis sako, kiekvienas „turi pripažinti kaip pri- 

klausančią valiai“ (arba „proto veiksmams“). Kitaip tariant, savą- 
ją įpročio doktriną ir savo asociacijų psichologiją Hume'as čia 


bando pritaikyti „materijai“, t. y. fizikai. 


'6 Prie tokių svajonių priskirtina žavinga ir geranoriška, bet 
visiškai naivi utopinė svajonė apie visagalybę (žr. B. F. Skinner, 
Walden Two, 1948, ypač p. 246-250 ir 214 f.). Gerai žinomi prieš- 
nuodžiai yra šie veikalai: Aldous Huxley, Brave New World, 1932 
(žr. taip pat Brave New World Revisited, 1959), ir George Orwell, 
1984, 1948. 


!7 Žinoma, mano kurčiasis fizikas labai panašus į Laplace'o 
demoną (žr. 9 pastabą), ir aš esu įsitikinęs, kad jo laimėjimai yra 
absurdiški paprasčiausiai todėl, kad nefizikiniai aspektai (tiks- 
lai, siekiai, tradicijos, skoniai, sumanumas) atlieka tam tikrą vaid- 
menį fizinio pasaulio raidoje; arba kitais žodžiais, aš tikiu inte- 
rakcionizmu [žr. tolesnę ištrauką|. S. Alexanderis (Space, Time 
aud Deity, 1920, volume II, p. 328) apie tai, ką jis vadina „lap- 
lasiškuoju kalkuliatoriumi“, sako štai ką: „Išskyrus nusakytą 
ribotą prasmę, šio kalkuliatoriaus hipotezė yra absurdiška“. Ta- 
čiau toji „ribota prasmė“ apima visų grynai fizikinių įvykių nu- 
matymą, vadinasi, apimtų ir visų Mozarto ir Beethoveno pa- 
rašytų juodų ženklų pozicijų numatymą. Ji neapima tik 
intelektualinio patyrimo numatymo (toks neapėmimas tiksliai 
atitinka mano prielaidą apie fiziko kurtumą). Taigi Alexanderis 
pasirengęs pripažinti tai, ką aš laikau absurdu. (Aš galiu pasa- 
kyti, jog manau, kad laisvės problemą geriau svarstyti ryšium 
su muzikos ar naujų mokslinių teorijų kūrimu ar su techniniais 
išradimais negu ryšium su etika ir etine atsakomybe.) 

18 D. Hume, op. cit., III kn., III dalis, IV skirsnis; Selby-Bigge, 
p. 609 (išskirta mano). 

“ Žr. 9 pastabą, anksčiau, ir G. Ryle, The Concept of Mind, 
1949, III sk. (5) (The Bogy of Mechanism). 

20 Žr. N. W. Pirie, „The Meaninglessness of the Terms Life 
and Living“, J. Needham and D. E. Green, eds., Perspectives in 
Biochemistry, 1937, p. 11-22. 


21 Žr., pavyzdžiui, A. M. Turing, „Computing Machinery 
and Intelligence“, Mind, 59, p. 433—460. Turingas tvirtino, kad 
žmonių ir kompiuterių pagal jų stebimąją (elgesio) veiklą iš 
principo negalima atskirti, ir savo oponentams pasiūlė nurodyti 
kokį nors galimą stebėti žmogaus poelgį ar laimėjimą, kurio iš 
principo negalėtų pasiekti kompiuteris. Bet toks pasiūlymas yra 
intelektualiniai spąstai: nurodydami kokį nors poelgį, mes jau 
nurodome, kaip konstruoti kompiuterį. Maža to, mes konstruo- 
jame kompiuterius ir jais naudojamės, nes jie gali daryti daug 
tokių dalykų, kurių mes daryti negalime; šitaip aš naudojuosi 
plunksna ar pieštuku, kai noriu sudėti tokią sumą, kurios nega- 
liu sudėti mintinai. „Mano pieštukas protingesnis už mane“, 
sakydavo Einsteinas. Tačiau tai nereiškia, kad jis niekuo nesi- 
skiria nuo savo pieštuko. Žr. taip pat Conjectures and Refutations, 


12 sk., 5 skirsnį, ir The Open Universe, 22 skirsnį. 


22 Žr. M. Schlick, „Erginzende Bemerkungen ūber P. Jor- 
dan's Versuch einer Ouantentheoretischen Deutung der Lebe- 


nserscheinungen“, Erkenntnis, 5, 1935, p. 181-183. 


23 D. Hume, op. cit., I kn., III dalis, XIV skirsnis; Selby-Bigge, 
p. 171. Žr. taip pat, pavyzdžiui, p. 407: „<...> laisvė <...> yra tas 
pats dalykas kaip atsitiktinumas“. 


22 A. H. Compton, op. cit., p. 53 f. 


25 Ši problema aptariama kn. Objective Knowledge, 6 sk., XII- 
XIV skirsniuose, ir, žinoma, daugelyje mano rašinių apie 3-iąjį 


pasaulį [ypač 4 ištraukoje, anksčiau, ir 21 ištraukoje]. 


D56 


PASTABOS 


21. Proto ir kūno problema 


| Žr., pavyzdžiui, J. Huxley, Evolution. The Modern Synthesis, 
1942; P. B. Medawar, The Future of Man, 1960; T. Dobzhansky, 
Mankiud Evolvinę, 1962. 


2 Žr. I. Kant, Critigue of Pure Reason, 2nd edition, 1787. [Apie 
suvokimą žr. taip pat 5 ištraukos 5 pastabą.) 


3 Išsamesnį aptarimą žr. The Self and Its Brain, I dalis, 21 


skirsnis. 
+ Žr. Conjectures and Refutations, 12 sk. 
5 Žr. J. L. Austin, How to Do Things with Words, 1962. 


6 Tikriausiai galima sakyti, kad šokiu bitės perduoda faktinę 
arba aprašomąją informaciją. Tas pat pasakytina apie termogra- 
fo ar barografo užrašus. Įdomu, kad abiem atvejais, regis, neiš- 
kyla melavimo problema - nors termografo gamintojas gali jį 
naudoti mums klaidinti. (Apie šokančias bites žr. K. von Frisch, 
Bees: their Vision, Chemical Senses and Language, 1950, The Dan- 
cing Bees, 1955, ir M. Lindauer, Communication Among Social Be- 
es, 1961.) 


7 Žr. 4 pastabą. 


8 Žr. organinės evoliucijos aptarimą, kn. The Self and Its Brain, 
I dalis, 6 skirsnis. 


22. Savastis 


! Žr. Conjectures and Refutations, 1 sk., ypač p. 47. 


2 Žr. D. Hume, A Treatise of Human Nature, 1739, I knyga, II 
dalis, VI skirsnis; Selby-Bigge leidimas, p. 251. III knygoje, Prie- 
de (Selby-Bigge, p. 634), Hume'as šiek tiek sušvelnina toną; ta- 

čiau atrodo, kad Priede jis visiškai užmiršo savo „pozityvius 
tvirtinimus“, pavyzdžiui, tuos, kurie yra II kn. ir kurie nurodo- 


mi tolesnėje pastaboje. 


3 Op. cit., II kn., 1 dalis, XI skirsnis; Selby-Bigge, p. 317. 
Panaši pastraipa yra II kn., II dalyje, II skirsnyje (Selby-Bigge, 
p. 339), kur skaitome: „Akivaizdu, kad <...> mes visą laiką su- 
vokiame save, savo jausmus ir aistras <...>“ 


* Op. cit., II kn., III dalis, I skirsnis (Selby-Bigge, p. 403; žr. 
taip pat p. 411). Kitur Hume'as mums kaip veikėjams priskiria 
„motyvus ir charakterį“, iš kurio „stebėtojas paprastai gali iš- 
vesti mūsų veiksmus“; Žr., pavyzdžiui, II kn., III dalį, II skirsnį 
(Selby-Bigge, p. 408). Žr. taip pat Priedą (Selby-Bigge, p. 633 ff.). 


5 Žr., pavyzdžiui, E. Rubin, „Visual Figures Apparently In- 
compatible with Geometry“, Acta Psychologica, VII, 1950, p. 366 f. 


6 Žr. J. B. Deregowski, „Illusion and Culture“, R. L. Gregory 
and E. Gombrich, eds., Illusion in Nature and Art, 1973, p. 161- 
191. 


7 Žr. G. Ryle, The Concept of Mind, 1949, VI (7) sk., pavadintą 


„The Systematic Elusiveness of the "I'“. 


8 Žr. R. L. Fantz, „The Origin of Form Perception“, Scientific 
American, 204, 5, 1961, p. 66-72. 


* Man atrodo, kad P. F. Strawsonas yra teisus, knygoje Indi- 
viduals (1959, p. 136) teigdamas, kad bendra asmens idėja turi 
būti pirmesnė už išmokimą vartoti žodį „Aš“. (Tačiau abejoju, 
ar šis pirmumas gali būti apibūdintas kaip „loginis“. ) Aš ma- 
nau, kad jis teisus ir teigdamas, kad tai padeda pašalinti vadi- 
namąją „kitų protų problemą“ [Žr. taip pat 30 ištraukos 5 pasta- 
bą]. Tačiau vertėtų prisiminti, kad ankstyvoji tendencija visus 
daiktus traktuoti kaip asmenis (vadinama animizmu arba hilo- 
zoizmu) turi būti realistiškai pakoreguota: dualistinis požiūris 


artimesnis tiesai. Žr. puikią W. Kneale'o paskaitą O1 Having a 

Mind, 1962, p. 41, ir manąjį Strawsono idėjų aptarimą kn. The 
Self and Its Brain, | dalis, 36 skirsnis. 


W Žr. 1 pastabą. 


"| Kūdikis šypsosi; be abejonės, nesąmoningai. Tačiau tai 
yra savotiškas (protinis?) veiksmas: jis yra kvaziteleologinis ir jis 
pasako, kad kūdikiui būdingas psichologiškai apriorinis tikėji- 
masis, jog aplink jį yra asmenų - asmenų, kurie gali būti drau- 
giški arba priešiški, draugai ar svetimieji. Aš teigčiau, kad tai 
atsiranda anksčiau negu savasties sąmonė. Kaip spėjamąją vys- 
tymosi schemą aš teigčiau štai ką: pirma, asmenų kategorija; 
paskui asmenų ir daiktų perskyra; paskui savo kūno atradimas; 
supratimas, kad tai savasis kūnas; ir tik tada buvimo savastimi 
fakto suvokimas. 


12 Žr. genijaus atvejį, aptartą kn. The Self and Its Brain, II da- 
lyje, 4 sk. 

Jau man parašius šį skirsnį, Jeremy Shearmuras atkreipė 
mano dėmesį į tą faktą, kad savo kn. The Theory of He Moral 
Sentiments, 1759, III dalyje, II skirsnyje (6 ir vėlesniuose leidi- 
muose - III dalyje, I sk. ) Adamas Smithas iškelia idėją, jog, 
visuomenė yra „veidrodis“, kuris leidžia individui matyti ir 
„Mąstyti apie savo charakterį, apie savo jausmų ir elgesio dera- 
mumą arba trūkumus, apie savo dvasios grožį arba iškrypimą“, 
kuris parodo, kad jeigu būtų „įmanoma žmogui pasiekti žmo- 
giškumą kokioje nors nuošalioje vietoje, nebendraujant su savo 
rūšimi“, tada jis negalėtų susiformuoti kaip savastis. Be to, She- 
armuras nurodė, kad esama tam tikro panašumo tarp mano 
iškeltų idėjų bei Hegelio, Marxo ir Engelso, Bradley'o ir ameri- 
kiečių pragmatisto G. H. Meado „savasties socialinės teorijos“. 
[Žr. 28 ištraukos 1 pastabą, toliau.) 


13 Žodžius skliausteliuose aš pridūriau, turėdamas galvoje 
tai, kas apie laiką ir indėnus hopius pasakyta kn. B. L. Whort, 
Language, Thought, and Reality, 1956. 

Iš Žr. J. C. Eceles, Facinę Reality, 1970, p. 66 f. 


15 Žr. M. R. Rosenzweig et al., „Brain Changes in Response 
to Eperience“, Scientific American, 226, 2, 1972, p. 22-29; P. A. Fer- 
chmin et al., „Direct Contact with Enriched Environment Is Re- 
guired to Alter Cerebral Weight in Rats“, Journal of Comparative 
and Physiological Psychology, 88, 1975, p. 360-367; ir The Self and 
Its Brain 41 skirsnį. 


16 Štai Johnas Beloffas (The Existence of Mind, 1962) vienoje 
vietoje sako: „<...> visi tie nevalingi procesai, nuo kurių pri- 
klauso sėkmingas regėjimas - akies lęšiuko akomodacija, vyzdžio 
susitraukimas, binokuliarinė konvergencija, akių judesiai ir t. t. — 


vyksta nesąmoningai“. 


17 Žr. E. Schrėdinger, Mind and Matter, 1958, p. 7; 1967 m. 
leidimą, kuriame yra sk. „What is life?“, p. 103. Iš tikrųjų Schro- 
dingeris ėjo toliau: jis teigė, kad kiekviena kokiam nors organiz- 
mui iškylanti nauja problema lemia sąmoningai daromus spren- 
dimus. Kaip parodė Peteris Medawaras Schrėdingerio knygos 
apžvalgoje (Science Progress, 47, 1959, p. 398 f.), ši nuomonė yra 
kiek perdėta. Mc.lawaras nurodė, kad imuninė sistema nuolat 
susiduria su naujomis problemomis, bet sprendžia jas nesąmo- 
ningai. Medawaras parodė man kai ką iš savo susirašinėjimo su 
Schrodingeriu, kur Schrėdingeris sutinka, kad Medawaras pa- 
teikė pavyzdį, prieštaraujantį jo teiginiui. 

Iš Ši frazė priklauso C. Sherringtonui (The Integrative Action 


of the Nervous System, 1906). 


19 Žr. K. Lorenz, „Die Vorstellung einer zweckgerichteten 
Weltordnung“, Osterreichische Akademie der Wissenschaften, phil.- 
historische Klasse, 113, 1976, p. 37-51. 


20 Žr. W. Penfield, „The Permanent Record of the Stream of 
Consciousness“, Acta Psychologica, XI, 1955, p. 47-69. Žr. taip 
pat jo The Mystery of the Mind, 1975. 

21 Žr. The Self and Its Brain, 2 sk. II dalį. 


23. Istoricizmas 


! Žr. ypač The Logic of Scientific Discovery, 12-18 skirsnius [ir 
9—11 ištraukas, anksčiau]. 


2 [Tačiau žr. A. Donagan, „Popper's Examination of Histo- 
ricism“, p. 905-924, P. A. Schilp, ed., The Philosophy of Karl Pop- 
per, The Library of Living Philosophers, 1974, 1 skirsnį. P. 905 
Donaganas rašo, kad „Popperiui nepavyko išvengti grynai ver- 
balinių priekabių“, ir jis toliau jį gina nuo tokios kritikos. 


3 Zr. Istoricizmo skurdas, 3 skirsnį. 


* Aš sutinku su profesoriumi C. E. Ravenu, kuris knygoje 
Science, Religion and the Future (1943) šį konfliktą vadina „audra 
Viktorijos laikų stiklinėje“. Tačiau šios pastabos stiprumą šiek 
tiek sumažina jo dėmesys iš tos stiklinės kylantiems garams, t. 
y. Didžiosioms Evoliucionistinės Filosofijos Sistemoms, sukur- 
toms Bergsono, Whiteheado, Smutso ir kitų. 


" Kiek įbaugintas evoliucionistų polinkio obskurantizmu įtarti 
visus, kurie neremia emocingo jų požiūrio į evoliuciją kaip į 
„drąsų ir revoliucinį iššūkį tradicinei minčiai“, aš čia pasakysiu 
svarbių faktų paaiškinimą. [Žr. taip pat 5 ir 19 ištraukas.] Gera 
emocinės evoliucionistų nuostatos iliustracija — C. H. Wadding- 
tono (Science and Ethic, 1942, p. 17) teiginys, jog „evoliucijos 
kryptį reikia pripažinti kaip gerą paprasčiausiai todėl, kad ji yra 
gera“; šis teiginys taip pat iliustruoja faktą, kad kitas iškalbin- 
gas profesoriaus Bernalo komentaras apie darvinistinį priešta- 
ravimą (ten pat, p. 115): „Reikalas ne tas, kad <...> mokslas 
turėjo kovoti su išoriniu priešu — Bažnyčia; reikalas tas, kad 


Bažnyčia <...> tūnojo pačiuose mokslininkuose“ vis dar aktualus. 

6 Žr. T. H. Huxley, Lay Sermons, 1880, p. 214. Huxley'o tikė- 
jimas evoliucijos dėsniu yra labai stebėtinas turint galvoje nepa- 
prastai kritišką jo požiūrį į (neišvengiamos) pažangos dėsnį. Tai 
paaiškinti gal galima tuo, kad jis ne tik aiškiai skyrė natūralią 
evoliuciją ir pažangą, bet ir manė (man rodos, teisingai), jog jos 
turi mažai ką bendra. Įdomi Juliano Huxley'o pateikta analizė 
(Evolution, 1942, p. 559) maža ką tepriduria šiuo klausimu, nors 
ji akivaizdžiai sumanyta evoliucijos ir pažangos ryšiui nustaty- 
ti. Juk jis pats pripažįsta, kad evoliucija, nors kartais ir „pažan- 
gi“, dažniau tokia nėra. Antra vertus, tas faktas, kad kiekvieną 
„pažangią“ raidą galima laikyti evoliucine, neperžengia trivia- 
lumo ribų. (Kad dominuojančių tipų seka yra progresyvi jo 
apibrėžta prasme, gali reikšti tik tai, jog mes sąvoką „dominuo- 
jantys tipai“ paprastai taikome tiems sėkmingiausiai įsitvirti- 


nantiems tipams, kurie yra „pažangiausi“. ) 


" Žr. H. A. L. Fischer, A History of Europe, vol. I, 1935 (išskir- 
ta mano). Žr. taip pat F. A. von Hayek, „Scientism and the 
Study of Society“, Part II, Economica, New Series, X, 1943, p. 34— 
63, kur jis kritikuoja pastangas „rasti dėsnius ten, kur dėl daly- 
ko prigimties jų rasti neįmanoma, t. y. unikalių ir pavienių is- 
torinių reiškinių sekoje“. 

Š Beveik apie kiekvieną teoriją galima pasakyti, kad ji dera 
su daugeliu faktų, ir tai yra viena priežasčių, dėl kurių teoriją 
galima laikyti patvirtinta tik jei nerandame ją paneigiančių fak- 
tų, o ne kai randame ją patvirtinančių faktų. Žr. The Logic of 
Scientific Discovery, X sk. Čia kritikuojamos procedūros pavyz- 
džiu galėtų būti, mano manymu, profesoriaus Toynbee'o taria- 
mai empiriškas to, ką jis vadina „rūšies civilizacija“, gyvenimo 
ciklo tyrinėjimas. Atrodo, kad Toynbee pamiršta tą faktą, jog į 
civilizacijų klasifikaciją jis įtraukia tik tokius darinius, kurie ati- 
tinka apriorišką jo tikėjimą gyvenimo ciklais. Pavyzdžiui, kn. A 
Study of History, vol. I, 1934, p. 147-149, jis priešpriešina savo 


„civilizacijas“ „primityvioms visuomenėms“, norėdamas pagrįsti 

savo nuomonę, kad jos negali priklausyti tai pačiai „rūšiai“, 
nors ir galėdamos priklausyti vienai „genčiai“. Tačiau vieninte- 
lis tokios klasifikacijos pagrindas yra apriorinė intuicija civiliza- 
cijų prigimties atžvilgiu. Tai matyti iš jo argumento, kad jos 
skiriasi taip labai, kaip dramblys ir triušis. Tai intuityvus teigi- 
nys, kurio nepagrįstumas išryškėja lyginant senbernarą su Peki- 
no šuneliu. Visas šis klausimas yra nepriimtinas, nes jis pagrįs- 
tas moksliniu požiūriu į kolektyvus kaip į fizinius ar biologinius 
kūnus. Nors šis metodas dažnai kritikuojamas (pavyzdžiui, Žr. 
F. A. von Hayek, op. cit., p. 41 ff.), į tą kritiką dar nėra tinkamai 
atsakyta. 


* Kalbų apie „judėjimą“, „jėgą“, „kryptį“ ir t. t. sukeltą 5ą- 
myšį galima suprasti turint galvoje, kad garsusis amerikiečių 
istorikas Henry Adamsas tikrai tikėjosi nustatyti istorijos eigą, 
fiksuodamas joje dviejų taškų padėtį: vieno taško — tryliktame 
šimtmetyje, kito — jo paties gyvenamu laikotarpiu. Jis pats apie 
savo sumanymą sako: „Remdamasis šiais dviem taškais <...> jis 
tikėjosi brėžti begalines linijas į priekį ir atgal“, nes, jo manymu, 
„kiekvienam mokinukui aišku, jog Žmogų kaip jėgą reikia ver- 
tinti pagal judėjimą iš tam tikro fiksuoto taško“ (The Education 
of Henry Adams, 1918, p. 434 f.) 


10 Zr. The Logic of ScienHfic Discovery, 15 skirsnį, kur pateikia- 
mos priežastys, kodėl egzistencinius teiginius reikia laikyti r1e- 


tafiziniais (t. y. nemoksliškais). 


"Gal verta pažymėti, kad pusiausvyros ekonomika, be abe- 


41 M2 


jonės, yra dinamiška („protingąja“ šio termino prasme, priešingai 
„komtiškajai“ prasmei), nors jos lygtyje laiko nėra. Ši teorija 
neteigia, kad pusiausvyra gali būti pasiekta bet kur, ji tik tvir- 
tina, kad po kiekvieno trukdymo (o trukdymų būna visą laiką) 
būna tam tikras pakoregavimas, „judėjimas“ pusiausvyros link. 
Fizikoje statika yra pusiausvyrų, o ne judėjimo pusiausvyros 


link teorija: statiška sistema nejuda. 

12 J. S. Mill, A System of Logic, 8 leidimas, 1872, VI kn., X sk., 
3 skirsnis (išskirta mano). Dėl Millio „pažangių poveikių“ teori- 
jos apskritai Žr. taip pat III kn., XV sk., 2 ir 3 skirsnius. 

Atrodo, kad Millis neatsižvelgia į tą faktą, jog tik pačios 
paprasčiausios aritmetinės ir geometrinės sekos yra tokios, kurių 
„principui“ nustatyti pakanka „keleto terminų“. Lengva suda- 
ryti sudėtingiausias matematines sekas, kurių sudarymo dės- 
niui nustatyti nepakaktų ir tūkstančių terminų - netgi Žinant, 
kad toks dėsnis egzistuoja. 


15 Dėl artimiausio šiems dėsniams požiūrio žr. The Poverty of 
Historicism, 28 skirsnį, ypač 1 pastabą, p. 129. 


4 Žr. Mill, loc. cit. (išskirta mano). Millis skiria dvi sąvokos 
„pažanga“ prasmes. Platesne prasme ji priešinama cikliškai kai- 
tai, bet neimplikuoja gerėjimo. („Pažangią kaitą“ šiuo aspektu 
jis išsamiau aptaria op. cit., III kn., XV sk. ) Siauresne prasme ji 
implikuoja tam tikrą gerėjimą. Jis teigia, jog pažangos platesni- 
ąja prasme pastovumas yra metodo klausimas (aš šito nesupran- 
tu), 0 siaurąja prasme — sociologijos teorema. 


24. Dalinė socialinė inžinerija 


1 Žr. E. A. von Hayek, „The Trend of Economic Thinking“, 
Economica, XIII, 1933, p. 123: „<...> ekonomika daugiausia plė- 
tojosi kaip turinčių pasisekimą utopinių pasiūlymų tyrinėjimų 
ir paneigimo išdava <...>“ 


2 Žr. M. Ginsberg, „Sociology and Human Affairs“, R. B. Cat- 
tell et al., eds., Human Affairs, 1937, p. 180. Tačiau reikia pripa- 
žinti, kad matematinės ekonomikos sėkmė rodo, jog bent vienas 
visuomenės mokslas yra perėjęs niutoniškąją revoliuciją. 


3 Žr. The Logic of Scientific Discovery, 15 skirsnį. Šią teoriją 
galima priešinti J. S. Millio teorijai (žr. A System of Logic, 8 lei- 
dimas, 1872, V kn., V sk., 2 skirsnis.) 

4 Žr. pavyzdžiui, M. R. Cohen, Reason and Nature, 1931, 
p. 356-359; 2 leidimas, 1953. Tekste pateikti pavyzdžiai, atrodo, 
paneigia šį konkretų antinatūralistinį požiūrį. 


? Panašią šio „korupcijos dėsnio“ formuluotę aptaria C. 
J. Friedrichas labai įdomiame ir iš dalies technologiškame vei- 
kale Constitutional Government and Politics, 1937. Apie šį dėsnį jis 
sako, kad „jokie gamtos dėsniai negali girtis kokia nors "hipo- 
teze“, turinčia šiokią tokią reikšmę Žmonijai“ (p. 7). Aš neabejo- 
ju jo reikšmingumu, tačiau, mano manymu, galima rasti begalę 
tokių pat svarbių gamtos dėsnių, jei tik paieškotume jų ne tarp 
abstraktesnių, bet tarp banalesnių dėsnių. (Paimkite, pavyzdžiui, 
tokius dėsnius, kaip teiginiai, kad Žmogus negali gyventi be 
maisto ar kad stuburiniams būdingos dvi lytys.) Profesorius 
Friedrichas pabrėžia antinatūralistinę tezę, kad „gamtos moks- 
lų metodų taikymas visuomenės mokslams šiems nieko neduo- 
da“ (op. cit., p. 4). Tačiau jis mėgina savo politikos teoriją pa- 
grįsti keliomis hipotezėmis, kurias pailiustruoti galima tokiais 
teiginiais (op. cit., p. 14 ff.): „Ir sutikimas, ir prievarta yra gyvos 
jėgos, sukuriančios valdžią“, kartu jos lemia „politinės situaci- 
jos intensyvumą“, ir kadangi „šį intensyvumą lemia absoliutus 
sutikimo arba prievartos, arba jų abiejų dydis, jį turbūt leng- 
viausia atvaizduoti šių dviejų jėgų, sutikimo ir prievartos, 
sudaromo lygiagretainio įstrižaine. Tokiu atveju jos skaitinis dy- 
dis prilygtų skaitinių sutikimo ir prievartos dydžių kvadratų 
sumos kvadratinei šakniai“. Toks mėginimas taikyti Pitagoro 
teoremą „jėgų“, kurios per daug neapibrėžtos, kad būtų įmano- 
mos išmatuoti, „lygiagretainiui“ (mums nepaaiškinama, kodėl 
jis turi būti stačiakampis), mano manymu, yra ne antinatūraliz- 
mo, o kaip tik tokio natūralizmo arba „scientizmo“, kurie „vi- 
suomenės mokslams nieko neduoda“, pavyzdys. Galima pažy- 
mėti, kad tokias „hipotezes“ vargu ar įmanoma nusakyti 
technologine forma, 0, pavyzdžiui, „korupcijos dėsnį“, kurio 
svarbą teisingai pabrėžė Friedrichas, šitaip nusakyti įmanoma. 

Apie istorines „scientistinio“ požiūrio, kad politinės teorijos 
problemas galima suvokti braižant „jėgų lygiagretainius“, ištakas 


žr. Atviroji visuomenė ir jos priešai, 7 sk., 2 pastabą. 


* Profesorius Hayekas prieštarauja, kad būtų vartojamas ter- 
minas „socialinė inžinerija“ („dalinumo“ prasme), sakydamas, 
jog tipiškas inžinerinis darbas reiškia visų susijusių Žinių cen- 
tralizavimą vienoje galvoje, o visoms tikrai visuomeninėms pro- 
blemoms būdinga tai, kad jas sprendžiant turi būti naudojamos 
žinios, kurių neįmanoma centralizuoti (žr. Hayek, Collectivist 
Economic Planning, 1935, p. 210). Aš pripažįstu, kad šis faktas 
nepaprastai svarbus. Jį galima formuluoti kaip technologinę hi- 
potezę: „Planuojanti valdžia negali centralizuoti Žinių, svarbių 
tokiems tikslams, kaip asmeninių poreikių tenkinimas arba spe- 
cialių gabumų ir sugebėjimų pritaikymas“. (Galima pateikti pa- 
našią hipotezę apie centralizuotos iniciatyvos siekiant panašių 
tikslų negalimumą.) „Socialinės inžinerijos termino vartojimą 
galima ginti nurodant, kad inžinierius turi vadovautis tokiose 
hipotezėse, parodančiose jam jo paties Žinių bei iniciatyvos ri- 
botumą, įkūnytu pažinimu. 


" Du požiūriai - kad visuomenės institucijos arba „sukuria- 
mos“, arba tiesiog „išauga“ — atitinka visuomenės sutarties te- 
oretikų ir jų kritikų, pavyzdžiui, Hume'o, pažiūras. Tačiau Hu- 
me'as neatmeta „funkcinio“ ar „instrumentinio“ požiūrio į 
visuomenės institucijas ir teigia, kad Žmogus negali be jų apsi- 
eiti. Šį požiūrį galima išplėtoti į darvinistinį instrumentinio ne- 
sukurtų institucijų (tokių kaip kalba) pobūdžio aiškinimą: jei 
jos neturi naudingos funkcijos, tai neturi ir galimybės išlikti. 
Pagal tokį požiūrį, nesukurtos visuomenės institucijos gali atsi- 
rasti kaip nenumatyti racionalių veiksmų padariniai - lygiai taip be 
išankstinių ketinimų gali atsirasti kelias ten, kur, žmonių nuo- 
mone, patogu naudotis jau esamu taku (tai yra nurodęs Descar- 
tes'as). Nėra reikalo pabrėžti, kad technologinis požiūris yra 


visiškai nepriklausomas nuo įvairių „kilmės“ klausimų. 

Šš „Funkcinio“ požiūrio klausimais žr. B. Malinowski, „An- 
thropology as the Basis of Social Science“, R. B. Cattell et al., 
eds., Human Affairs, 1937, ypač p. 206 ff. ir 239 ff. 


* Šį pavyzdį, nurodantį, kad institucinių „mašinų“ efektyvu- 
mas yra ribotas ir kad institucijų funkcionavimas priklauso nuo 
tinkamai parinkto personalo, gal galima palyginti su termodi- 
namikos principais, pavyzdžiui, energijos tvarumo dėsniu (ta 
forma, kuri atmeta amžinojo variklio galimybę). Jį galima prie- 
šinti kitoms „scientistų“ pastangoms sukurti analogiją tarp fizi- 
kinės energijos sąvokos ir tam tikrų sociologinių savokų, tokių 
kaip jėga; Žr. pavyzdžiui, Bertrand Russell, Power, 1938, p. 10 £., 
kur dedamos tokio pobūdžio scientistinės pastangos. Aš nema- 
nau, kad pagrindinę Russello mintį - jog įvairias „valdžios for- 
mas“, tokias kaip turtas, propagandinė jėga, gryna jėga, kartais 
galima „paversti“ vieną kita — įmanoma išreikšti technologine 


forma. 


10 W. Lippmann, Tlie Good Society, 1937, XI sk., p. 203 ff. Žr. 
taip pat W. H. Hutt, Plan for Reconstruction, 1943. 


!! Šį posakį dažnai vartoja K. Mannheimas knygoje Man and 
Society in an Age of Reconstruction, 1940; žr. jos rodyklę ir, pavyz- 
džiui, p. 269, 295, 320, 381. Ši knyga - išsamiausias man žino- 
mas holistinės ir istoricistinės programos išdėstymas, todėl ji 
čia išskirta kaip kritikos objektas. 

Čia pat pateikiama kita citata yra iš ibid., p. 337. Ši ištrauka 
plačiau cituojama kn. Istoricizmo skurdas 23 skirsnyje, kur ji taip 
pat ir kritikuojama. 


12 „Zmogaus transformavimo problema“ — tai minėtos Mann- 
heimo knygos skyriaus pavadinimas. Tolesnė citata paimta iš 


šio skyriaus, p. 199 f. 


B Millis panašiai manė, sakydamas apie socialinius eksperi- 


mentus, kad „mes niekuomet nepajėgiame apčiuopiamai jų iš- 

išbandyti. Galime tik stebėti bandymus, kuriuos atlieka gamta 
<...>, istorijoje vykstančių reiškinių seką <...>“ Žr. A System of 
Logic, 8 leid., 1872, VI kn., VII sk., 2 skirsnį. 


14 Sidney's ir Beatrice Webbai (Methods of Social Study, 1932, 
p. 221 ff.) pateikia panašių socialinių eksperimentų pavyzdžių. 
Tačiau jie neskiria „dalinių“ ir „holistinių“ eksperimentų tipų, 
nors jų eksperimentinio metodo kritika (žr. p. 226, „intermixtu- 
re of effects“) ypač įtikinama kaip holistinių eksperimentų kri- 
tika (nors, atrodo, jie jais žavisi). Be to, jų kritika susieta su 
„kintamumo argumentu“, kurį aš laikau nepagrįstu; Žr. Istori- 
cizmo skurdas, 25 skirsnį. 


15 Žr. 9-12 ištraukas, taip pat Conjectures and Refutations, 15 
sk. Žr. taip pat, pavyzdžiui, J. Tinbergen, Statistical Testing of 
Business-Cycle Theories, vol. II, p. 21: „Kokio nors modelio sukū- 
rimas <...> yra <...> bandymų ir klaidų padarinys“. 


16 Vienas pagrindinių Spinozos politinės teorijos punktų — 
teiginys, kad neįmanoma žinoti ir kontroliuoti, ką mano kiti 
žmonės. „Tironiją“ jis apibrėžia kaip pastangas pasiekti tai, kas 
neįmanoma, ir demonstruoti jėgą ten, kur jos demonstruoti ne- 
galima. Reikia atsiminti, kad Spinoza nebuvo visiškas liberalas: 
jis netikėjo institucine valdžios kontrole ir manė, jog valdovas 
turi teisę panaudoti savo įgaliojimus. Tačiau tai, ką Spinoza 
vadina „tironija“ ir protui prieštaraujančiu dalyku, holistiniai 
planuotojai nekaltai vadina „moksline“ problema, „Žmonių trans- 
formavimo problema“. 


7 Nielsas Bohras du požiūrius laiko „papildančiais vienas 
kitą“, jei jie: a) papildo vienas kitą įprastine prasme ir b) išskiria 
vienas kitą tuo požiūriu, kad kuo daugiau mes taikome vieną iš 
jų, tuo mažiau taikome kitą. Nors tekste aš daugiausia miniu 
visuomeninį pažinimą, galima teigti, kad politinės valdžios kau- 
pimas (ir koncentravimas) yra bendros mokslinio pažinimo pa- 
žangos „papildinys“. Mokslo pažanga priklauso nuo laisvos min- 
ties konkurencijos, taigi galų gale — ir nuo politinės laisvės. 

18 Žr. R. H. Tawney, Religion and the Rise of Capitalism, 1926, 
II sk., ii skirsnio pabaiga, p. 102. 


25. Suverenumo paradoksai 


! Šis epigrafas paimtas iš Įstatymų, 690 b. 


2 Panašias mintis reiškė J. S. Millis; štai kn. A System of Logic, 
8 leid., 1872, VI kn., VIII sk., 3 skirsnis jis rašo: „Nors valdovų 
veiksmų jokiu būdu nenulemia vien savanaudiški jų interesai, 
reikia konstitucinės kontrolės, kaip apsaugos nuo šių savanau- 
diškų interesų“. Panašiai jis rašo knygoje The Subjection of Wo- 
men, 1869, Everyman edition, p. 251 (išskirta mano): „Kas abe- 
joja, kad absoliuti gero Žmogaus valdžia gali užtikrinti didelį 
gėrį, didelę laimę ir didelį prieraišumą? Tuo tarpu įstatymus ir 
institucijas reikia pritaikyti ne prie gerų, 0 prie blogų žmonių“. Nors 
ir sutinku su išskirtu sakiniu, jaučiu, kad prielaida, esanti pir- 
mame sakinyje, nėra tikslinga. Panašią prielaidą galima rasti 
puikiame fragmente, esančiame knygoje Representative Govern- 
ment, 1861, p. 49, kur Millis atmeta platoniškąjį filosofo kara- 
liaus idealą, nes kaip tik todėl, kad jo valdžia bus kilniaširdiška, 
paprasti piliečiai „išsižadės“ savo valios ir praras sugebėjimą 
spręsti apie politiką. 

Galima pažymėti, kad ši J. S. Millio idėja išreiškė pastangą 
išspręsti konfliktą tarp Jameso Millio Essay on Government ir 
„garsiosios Macaulay'aus kritikos“, nukreiptos prieš šį traktatą 
(taip šią kritiką apibūdina J. S. Millis - Žr. jo Autobiography, 
chapter V, „One Stage Onward“, 1st edition, 1873, p. 157-161; 
Macaulay'aus kritika pirmą kartą pasirodė žurnale Edinburgh 
Review, March 1829, June 1829, and October 1829). Šis konfliktas 
turėjo daug, įtakos J. S. Millio brendimui; tiesą sakant, pastan- 
gos jį išspręsti galiausiai nulėmė jo Logikos galutinį tikslą ir po- 
būdį („Svarbiausius šio veikalo skyrius vėliau aš paskelbiau 
Moralinių mokslų logikoje, - rašo Millis savo Autobiografijoje). 

J. S. Millio siūlomas jo tėvo ir Macaulay'aus konflikto spren- 
dimas yra toks. Jis sako, jog jo tėvas teisus teigdamas, kad po- 
litika yra deduktyvus mokslas, bet neteisus manydamas, kad ši 
dedukcija „panaši į <...> grynąją geometriją“, tuo tarpu Macau- 
lay'us teisus manydamas, kad ši dedukcija yra veikiau eksperi- 
mentinio tipo, bet neteisus tardamas, kad ji panaši į „gryną 
eksperimentinį chemijos metodą“. Pagal J. S. Millį (Autobiogra- 
ph, p. 159 ff.), sprendimas yra štai koks: politikai tinka deduk- 
cinis dinaminis metodas - metodas, kuriam, jo manymu, būdin- 
gas padarinių sumavimo principas, panašus į „jėgų sumavimo 
principą“. (Kad ši J. S. Millio idėja gyvavo bent jau iki 1937 m., 
parodyta anksčiau [24 ištraukos 5 pastaboje.|) 

Nemanau, kad ši analizė labai turininga (juk, be kita ko, ji 
pagrįsta neteisingu dinamikos ir chemijos supratimu). Tačiau 
daug kas joje gali pasirodyti priimtina. 

Jamesas Millis, kaip ir daugelis iki jo bei po jo, stengėsi 
„valdymo mokslą išvesti iš žmogaus prigimties principų“, kaip 
teigė Macaulay'us (savo pirmojo straipsnio pabaigoje). Mano 
galva, šias pastangas vadindamas „visiškai beviltiškomis“ Ma- 
caulay'us buvo teisus. Taigi Macaulay 'aus metodas tikriausiai 
gali būti pavadintas empiriškesniu, nes siekdamas sugriauti dog- 
matines J. Millio teorijas jis naudojosi daugybe istorinių faktų. 
Tačiau šitoks metodas neturėjo nieko bendro su chemijos meto- 
du ar su tuo, koks, kaip manė J. S. Millis, turėjo būti chemijos 
metodas (arba su Bacono indukciniu metodu, kurį gyrė Macau- 
lay'us, suerzintas J. Millio silogizmų). Tai buvo paprasčiausias 
metodas, kurio esmė - nepripažinti nepagrįstų loginių išvadų 
tokioje srityje, kur nieko svarbesnio neįmanoma įrodyti logiš- 
kai, 0 teorijas ir galimas situacijas aptarti atsižvelgiant į alterna- 
tyvias teorijas ir alternatyvias galimybes bei istorinius faktus. 
Vienas svarbiausių diskutuotinų dalykų buvo tas, kad, J. Millio 
įsitikinimu, jis įrodė, jog monarchija ir aristokratija neišvengia- 


mai veda prie teroro valdžios - šį teiginį buvo galima nesunkiai 

paneigti remiantis pavyzdžiais. Dvi ištraukos iš J. 5. Millio vei- 
kalų, cituotos šios 'pastabos pradžioje, rodo, kokį įspūdį jam 
padarė šitoks paneigimas. 

Macaulay'us visada pabrėždavo, kad jo tikslas — paneigti 
Millio įrodymus, o ne vertinti gautų išvadų teisingumą ar klai- 
dingumą. Vien iš to aišku, kad jis nemėgino praktiškai taikyti 
savo paties giriamo indukcinio metodo. 


3 Žr., pavyzdžiui, E. Meyerio pastabą kn. Geschichte des Al- 
tertums, vol. V, 1902, p. 4, kad „valdžia pačia savo esme yra 
nedaloma“. 


4 Žr. Valstybė, 562 b-565 c. Tekste aš pirmiausia turiu galvoje 
562 c: „Kaip aš tik ką sakiau, toks nepasotinamas vieno dalyko 
siekimas ir nesirūpinimas kitais dalykais iškreipia šią santvarką 
ir ruošia dirvą tironijai“. Žr. toliau 563 d/e: „Galų gale, kaip 
žinai, jie ims nepaisyti net įstatymų - nei rašytų, nei nerašytų — 
kad tik niekas neturėtų jiems valdžios <...> Tokia, mano mielas, 
yra ta graži ir jaunatviškai įžūli pradžia, iš kurios, kaip man 
atrodo, išauga tironija“. 

Kitos Platono pastabos apie laisvės ir demokratijos paradoksus 
(Valstybė, 564 a): „Pernelyg didelė laisvė - ir paskiro Žmogaus, 
ir valstybės — matyt, paprastai virsta pernelyg didele vergija 
<...> Taigi, - tariau, - tironija, suprantama, atsiranda ne iš ko- 
kios nors kitos santvarkos, o tik iš demokratijos - kitaip sakant, 
iš pernelyg didelės laisvės turi atsirasti didžiausia ir Žiauriausia 
vergija“. Žr. taip pat Valstybė, 565 c/d: „Liaudis paprastai išsi- 
renka kurį nors vieną Žmogų, jį puoselėja ir išaukština. — Šitai 
jai būdinga. — Todėl, - tariau, — aišku, kad tironas, jeigu jis 
atsiranda, visada išauga iš šios šaknies, kaip liaudies statytinis“. 

Vadinamasis laisvės paradoksas rodo, kad laisvė, jei reiškiasi 
kaip jokios apribojančios kontrolės nebuvimas, neišvengiamai 
veda prie labai didelio laisvės apribojimo, nes peštukui ji lei- 
džia pavergti romiuosius. Šiek tiek kitu pavidalu ir siekdamas 
visai kitų tikslų šią idėją aiškiai išreiškė Platonas. 

Mažiau žinomas tolerancijos paradoksas: neribota tolerancija 
turi vesti prie tolerancijos nunykimo. Jei neribotai toleruojame 
net tuos, kurie netolerantiški, jei nesame pasirengę ginti tole- 
rantišką visuomenę nuo netolerantiškų asmenų išpuolių, tada 
tolerantiškieji bus sunaikinti, o kartu su jais bus sunaikinta ir 
tolerancija. Šitaip sakydamas aš nemanau, pavyzdžiui, kad mes 
turime visada užgniaužti netolerantiškų filosofinių teorijų bal- 
są: kol joms galima priešinti racionalius argumentus ir jas kon- 
troliuoti, remiantis viešąja nuomone, užgniaužimas būtų tikrai 
ne pats išmintingiausias dalykas. Bet turime reikalauti teisės jas 
užgniaužti net jėga, jei tai būtina: juk gali atsitikti taip, kad jos 
negali su mumis grumtis racionaliu argumentavimu, todėl pra- 
deda tyčiotis iš bet kokio argumentavimo; gali atsitikti taip, kad 
savo šalininkams jos draus įsiklausyti į racionalų argumentavi- 
mą, nes jis esąs apgaulingas, ir mokys juos į argumentavimą 
atsakyti kumščiais ar pistoletais. Todėl tolerancijos vardu turi- 
me reikalauti teisės netoleruoti ictolerantiškųjų. Turime reika- 
lauti, kad bet koks sąjūdis, skelbiantis netolerantiškumą, pats 
būtų paskelbtas esąs už įstatymo ribų, o bet koks netolerancijos 
ir persekiojimo skatinimas būtų laikomas nusikaltimu, kaip ir 
raginimas Žudyti, grobti vaikus arba atgaivinti vergų prekybą. 

Kitas mažiau žinomas paradoksas yra demokratijos paradok- 
sas, tiksliau sakant, daugumos valdžios paradoksas. Tai galimy- 
bė daugumai nuspręsti, kad turi valdyti tironas. Kad platoniš- 
koji demokratijos kritika gali būti interpretuojama kaip tik taip 
ir kad daugumos valdžios principas gali prieštarauti pats sau, 
pirmas pažymėjo (kiek man žinoma) Leonardas Nelsonas. Ta- 
čiau aš nemanau, kad Nelsonas, nepaisant aistringo savo huma- 
nizmo ir karštos kovos už laisvę daug ką (ir ypač platoniškąjį 
valdymo principą) perėmęs iš Platono politinės teorijos, supra- 
to, jog panašiai argumentuoti galima prieš įvairias konkrečias 
suverenumo teorijos formas. 

Visų šių paradoksų lengva išvengti, jei savo politinius reika- 


lavimus formuluosime taip, kaip siūloma [šios ištraukos] II skir- 

snyje, ar kaip nors panašiai. Mes reikalaujame, kad vyriausybė 
valdytų, laikydamasi eglitarizmo ir protekcionizmo principų, 
kad ji toleruotų tuos Žmones, kurie patys nusiteikę tolerantiš- 
kai, kad būtų kontroliuojama piliečių ir jiems atsiskaitytų. Be 
to, galima pridurti, kad geriausias, nors netobulas būdas kon- 
troliuoti tokią vyriausybę - balsavimas, parodantis daugumos 
valią, ir institucijos, padedančios gerai informuoti piliečius. (To- 
bulo būdo kontroliuoti valdžią nesama.) [Žr. taip pat 2 ištrau- 


kos 3 (4) pastabą ir 6 pastabą toliau.) 


? Tolesnes pastabas šiuo klausimu galima rasti kn. Atviroji 


visuomenė Ir Jos priešai, 19 sk. 


* Herakleito fragmentas B 33, kn. H. Diels und W. Krantz, 
Die Fragmente der Vorsokratiker, 5 leid., 1964 [žr. taip pat 1 ištrau- 
kos 1 pastabą. 

Gali pasirodyti, kad tolesnės pastabos apie laisvės ir suvere- 
numo paradoksą nebūtinos, nes nuveda pernelyg toli. Tačiau ka- 
dangi čia aptariami argumentai yra kiek formalūs, galimas daik- 
tas, būtų gera juos sustiprinti, nors ir neapsieinant be 
pedantizmo. Negana to, patyrimas, kurį man davė panašaus 
pobūdžio ginčai, leidžia man tikėtis, kad valdovo, t. y. geriau- 
siųjų ir išmintingiausiųjų valdžios, principo šalininkai tikrai gali 
pateikti tokį kontrargumentą: a) jeigu „išmintingiausias“ nu- 
spręstų, kad valdyti turi dauguma, tada jis nebūtų išmintin- 
giausias. Šį teiginį jie gali grįsti toliau samprotaudami štai kaip: 
b) išmintingas Žmogus niekada neįgyvendintų principo, galin- 
čio prieštarauti sau, t. y. daugumos valdžios principo. Mano 
atsakymas į tokį samprotavimą būtų toks: pakanka pakeisti šio 
„Išmintingo“ Žmogaus sprendimą taip, kad jis nebebūtų prieš- 
taringas. Pavyzdžiui, jis gali nuspręsti, kad geriausia vyriausy- 
bė turi valdyti remdamasi egalitarizmo ir protekcionizmo prin- 
cipais ir turi būti kontroliuojama daugumos balsavimu. Šitoks 


išmintingo Žmogaus sprendimas panaikintų suverenumo prin- 

cipą. O kadangi toks sprendimas nebebūtų prieštaringas, jį ga- 
lėtų priimti „išmintingas“ Žmogus. Bet, Žinoma, toks sprendi- 
mas nepanaikintų principo, pagal kurį turi valdyti išmintingiau- 
sias, prieštaringumo. Kitas argumentas (a) yra kitoks. Jis 
pavojingai priartėja prie nuostatos, pagal kurią politiko „išmin- 
tis“ ar „gerumas“ turi būti apibrėžiamas šitaip: politikas vadi- 
namas „išmintingų“ ar „geru“ tik jei yra ryžtingai nusiteikęs 
neatsisakyti valdžios. Ir tikrai, vienintelė neprieštaringa suvere- 
numo teorija būtų tokia teorija, kuri reikalautų, kad valdytų tik 
ryžtingai nusiteikęs išsaugoti savo valdžią Žmogus. Valdovo 
principo šalininkai turi garbingai pripažinti šią loginę išvadą, 
kylančią iš jų įsitikinimų. Jei šie įsitikinimai neprieštaringi, jie 
suponuoja ne geriausio ar išmintingiausio, o stipriausio, valdin- 


go Žmogaus valdžią. 


" Žr. mano paskaitą „Towards a Rational Theory of Tradi- 
tion“, Conjectures and Refutations, 4 sk., kur aš stengiuosi paro- 
dyti, kad tradicijos yra savotiški tarpininkai, asmenis (ir asmeni- 


nius sprendimus) siejantys su institucijomis. 


26. Marxo valstybės teorija 


! Žr. kn. A Contribution to „The Critigue of Political Economy“, 
1859, pratarmę; E. Burns, ed., A Handbook of Marxism, 1935, 
p. 372. 


2 Apie Platono rekomendaciją „įtikinėti ir priversti“ žr., pa- 
vyzdžiui, Atviroji visuomenė ir jos priešai, 5 sk., VII skirsnį, ir 8 
sk. 5 ir 10 pastabas. 


3 Žr. V. L. Lenin, The State and Revolution, 1918, 1 sk., 4 skir- 
snį; A Handbook of Marxism, p. 735. 


4 Šios dvi citatos iš kn. K. Marx and F. Engels, The Commu- 
nist Manifesto, 1848; A Handbook of Marxism, p. 46; Moscow stan- 

dart edition of K. Marx and F. Engels, Series I, volume VI, 
p. 546. 


5 Žr. Lenin, op. cit., 1 sk., 1 skirsnį; A Handbook of Marxism, 
p. 725. 


6 Ši citata iš Koniunistų partijos manifesto, 1848; A Handbook of 
Marxism, p. 25; Moscow standart edition, Series I, volume VI, 
p. 528. Tekstas iš Kapitalo pirmo vertimo į anglų k. pratarmės, 
parašytos F. Engelso. Aš cituoju visą paskutinę šios pratarmės 
pastraipą. Čia Engelsas kalba apie Marxo išvadą, „kad bent jau 
Europoje Anglija yra vienintelė šalis, kur neišvengiama sociali- 
nė revoliucija gali būti įvykdyta visai taikingomis ir teisėtomis 
priemonėmis. Žinoma, jis niekada neužmiršdavo pridurti, kad 
nelabai tikisi, jog Anglijos viešpataujančioji klasė šiai taikingai 


141 


ir teisėtai revoliucijai nusileis be “vergovę ginančio maišto“ (Žr. 
Capital, Everyman edition, p. 887). Ši pastraipa aiškiai rodo, 
kad, pagal marksizmą, prievartinis ar neprievartinis revoliuci- 
jos pobūdis priklausys nuo to, ar senoji viešpataujančioji klasė 
priešinsis, ar nesipriešins. Žr. taip pat Atviroji visuomenė ir jos 
priešai, 19 sk. 1 skirsnį. 


" Žr. F. Engels, Anti-Diikrinę, 1877, WI dalį; A Handbook of 
Marxism, p. 296; Moscow edition, Special volume, p. 292. Žr. 
taip pat pastraipas, minėtas 5 pastaboje, anksčiau. 

Buržuazijos pasipriešinimas Rusijoje buvo palaužtas per ke- 
letą metų, tačiau nematyti ne tik Rusijos valstybės, bet ir jos 
vidinės organizacijos „nunykimo“ ženklų. 

Valstybės nunykimo teorija yra labai nerealistiška, ir aš ma- 
nau, kad Marxas ir Engelsas jos griebėsi pirmiausia todėl, kad 
nuginkluotų savo varžovus. Tie varžovai, kuriuos turiu galvoje, 
buvo M. Bakuninas ir anarchistai - Marxui nepatikdavo, kai jo 
paties radikalizmą pranokdavo kitų radikalizmas. Kaip ir Mar- 
xas, anarchistai siekė nuversti egzistuojančią visuomenės sant- 


varką, tačiau pirmiausia puolė politinę teisinę, o ne ekonominę 

sistemą. Jų požiūriu, priešas, kurį reikia sunaikinti, buvo vals- 
tybė. Bet Marxas, remdamasis savo prielaidomis, priešingai negu 
jo varžovai anarchistai, nesunkiai padarė išvadą, kad valstybės 
institucija socializmo sąlygomis gali atlikti naujas ir labai reika- 
lingas funkcijas, būtent - saugoti teisingumą ir demokratiją, t. y. 
tas funkcijas, kurias valstybei priskyrė didieji demokratijos te- 
oretikai. 


Š Prekės „vertę“ Marxas apibrėžia kaip vidutinį darbo laiką, 
reikalingą jai pagaminti. Šis apibrėžimas gerai iliustruoja jo esen- 
cializmą. Mat sąvoką „prekė“ Marxas įveda pažymėti tam tikrai 
esmingai tikrovei, atitinkančiai tai, kas reiškiasi prekės kainos 
pavidalu. Kaina yra iliuzinė regimybė. „Daiktas gali turėti kai- 
ną, neturėdamas vertės“, - rašo Marxas (Everyman edition of 
Capital, p. 79; žr. taip pat puikias D. Cole'o pastabas jo parašy- 
tame Kapitalo įvade, ypač p. xxvii ff. ). 


* Apie „samdomųjų vergų“ problemą ir Marxo pateiktą ana- 
lizę, kurios rezultatai trumpai čia aptarti, žr. ypač Capital, Eve- 
ryman edition, p. 153 ff., ir išnašas. 

Manąją Marxo pateiktos analizės interpretaciją galima pa- 
remti F. Engelso teiginiu iš Anti-Diihringo, kuriuo apibendrina- 
ma Kapitalo reikšmė. F. Engelsas rašo (A Handbook of Marxism, 
p. 269; Moscow edition, Special volume, p. 160-167): „Kitaip 
tariant, net jei atmetame bet kokią galimybę plėšti, prievartauti 
ir apgaudinėti, net jei tariame, kad visa privati nuosavybė iš 
pradžių buvo sukurta paties savininko darbu ir kad vėliau ly- 
gios vertės buvo mainomos tik į lygias vertes, tai netgi tada 
pažangus gamybos ir mainų vystymasis neišvengiamai sukurtų 
dabartinę kapitalistinę gamybos sistemą - gamybos priemonių 
ir vartojimo prekių monopolizavimą nedidelės žmonių klasės 
rankose, kitos klasės, sudarančios didžiąją daugumą, Žmonių 
degradaciją ir virtimą nuskurdusiais proletarais, periodiškus ga- 
mybos pakilimo ir prekybos nuosmukio ciklus, kitaip tariant, 


visą mūsų dabartinės gamybos sistemos anarchiją. Visas proce- 

sas paaiškintas grynai ekonominėmis priežastimis; nieko nerei- 
kėjo aiškinti plėšikavimu, prievarta ar kokiu nors politiniu kiši- 
musi“. 

Galimas daiktas, kad ši citata vieną gražią dieną įtikins vul- 
garųjį marksistą, kad ekonominių krizių marksizmas neaiškina 
„didžiojo biznio“ sąmokslu. Pats Marxas pasakė štai ką (Das 
Kapital, t. II, 1885, p. 406 f., išskirta mano): „Kapitalistinė gamy- 
ba reiškia sąlygas, kurios, nesvarbu, ar norai geri, ar blogi, už- 
tikrina tik laikiną santykinę darbininkų klasės gerovę, ir visada 
tik kaip eilinės krizės šauklį“. 


!' Dėl doktrinos, pagal kurią „nuosavybė yra vagystė“ arba 
„nuosavybė yra plėšikavimas“, žr. taip pat Marxo pastabą apie 
Johną Wattsą, Capital, Everyman edition, p. 601, 1 išnaša. 


'! Apie hegeliškąją tik „formalios“ laisvės ir „tikros“ ar „re- 
alios“ laisvės perskyrą žr. Atviroji visuomenė ir jos priešai, 12 sk., 
62 pastabą. Hegelis mėgsta užsipulti britų valstybinę santvarką 
už joje praktikuojamą „formalios“ laisvės kultą ir priešinti ją 
Prūsijos valstybei, kurioje „įgyvendinta“ „reali“ laisvė. Apie šios 
pastraipos pabaigoje pateikiamą citatą žr. Das Kapital, t. II/2, 
1894, p. 355. 


'? Prieštaraujant šiai analizei galima pasakyti štai ką: jei ta- 
riama, jog egzistuoja nevaržoma konkurencija tarp verslininkų 
kaip gamintojų ir ypač kaip darbo jėgos pirkėjų darbo rinkoje 
(be to, jei tariama, kad neegzistuoja bedarbių „pramonės rezer- 
vinė armija“, daranti spaudimą šiai rinkai), tada negalima kal- 
bėti apie ekonomiškai stiprių Žmonių išnaudojamus ekonomiš- 
kai silpnus Žmones, t. y. verslininkų išnaudojamus darbininkus. 
Tačiau ar nevaržomos konkurencijos tarp darbo jėgos pirkėjų 
darbo rinkoje prielaida apskritai yra realistiška? Ar netiesa, kad, 
pavyzdžiui, daugelyje vietinių darbo jėgos rinkų būna tik vie- 
nas nors kiek reikšmingas pirkėjas? Be to, negalima tarti, kad 
nevaržoma konkurencija automatiškai pašalins nedarbo proble- 
mą, bent jau todėl, kad darbo jėga negali laisvai migruoti. 

I5 Apie valstybės kišimosi į ekonomiką problemą ir apie 
intervencionistinį mūsų dabartinės ekonominės sistemos pobū- 
dį Žr. Atviroji visuomenė ir jos priešai, 18-20 sk., ypač 18 sk. 9 
pastabą ir tekstą. Galima pažymėti, kad intervencionizmas čia 
suprantamas kaip ekonominis papildymas to reiškinio, kurį op. 
cib., 6 sk., p. 111 pavadinau politiniu protekcionizmu. (Akivaizdu, 
kodėl „protekcionizmo“ terminas negali būti vartojamas vietoj 


„Intervencionizmo“ termino.) 
1* Capital, Everyman edition, p. 864. 


5 Zr. taip pat Atviroji visuomenė ir jos priešai, 9 sk. 


'6 Recenziją, paskelbtą Sankt Peterburge, žurnale European 


Messenger, Marxas cituoja antro Kapitalo leidimo pratarmėje (Žr. 
Capital, Everyman edition, p. 871). 

Marxo labui turime pasakyti, kad jis ne visada žiūrėdavo į 
savo sistemą pernelyg rimtai ir kad buvo visada pasirengęs šiek 
tiek nukrypti nuo pagrindinės savo schemos: šią schemą jis trak- 
tavo veikiau kaip požiūrį (ir šiuo aspektu ji jam buvo tikrai 
svarbi), o ne kaip dogmų sistemą. 

Antai dviejuose iš eilės einančiuose veikalo Capital pusla- 
piuose (p. 832 f.) randame teiginį, pabrėžiantį įprastą marksis- 
tinę Mintį apie antrinį teisinės sistemos pobūdį (arba iliuzinį, 
„regimybinį“ jos pobūdį), ir kitą teiginį, kuriuo politinei valsty- 
bės galiai priskiriamas labai svarbus vaidmuo ir ji aiškiai apibū- 
dinama kaip visavertė ekonominė jėga. Pirmasis teiginys — „Au- 
toriui derėtų prisiminti, kad įstatymai nedaro revoliucijų“ — 
nurodo pramonės revoliuciją ir autorių, reikalavusį teisinių ak- 
tų, skatinančių revoliuciją. Antrasis teiginys komentuoja (ir mark- 
sistiniu požiūriu yra visai neortodoksinis) kapitalo kaupimo me- 
todus: pasak Marxo, visi tie metodai pagrįsti tuo, kad 
„naudojamasi valstybine valdžia, t. y. centralizuota politine vi- 
suomenės jėga. Jėga yra kiekvienos visuomenės, savo įsčiose 


nešiojančios naują visuomenę, pribuvėja. Ji savaime yra ekonomi- 

nė jėga“. Iki pat paskutinio, mano išskirto, sakinio šis teiginys 
yra aiškiai ortodoksiškas. Tačiau paskutinis sakinys šį ortodok- 
siškumą įveikia. 

F. Engelsas buvo dogmatiškesnis. Pakanka perskaityti vieną 
jo teiginį kn. Anti-Diihring: „Dabar aišku, kokį vaidmenį istori- 
joje atliko politinė jėga, priešinama ekonominiam vystymuisi“. 
Toliau jis tvirtina, kad, kai tik „politinė jėga priešinasi ekonomi- 
nei raidai, tada dažniausiai ji žlunga, išskyrus keletą išimčių. 
Tos išimtys yra pavieniai užkariavimo atvejai, kai užkariautojai 
barbarai <...> sunaikindavo <...> gamybines jėgas, kuriomis jie 
nemokėdavo naudotis“. (A Handbook of Marxism, p. 277.) 

Daugumos marksistų dogmatizmas ir autoritarizmas — tik- 
rai stulbinantis reiškinys. Jis rodo, kad marksistai marksizmą 
traktuoja iracionaliai, kaip metafizinę sistemą. Tai galima pasa- 
kyti ir apie radikaliuosius, ir apie nuosaikiuosius mrksistus. Pa- 
vyzdžiui, E. Burnsas nuostabiai naiviai tvirtina (A Handbook of 
Marxism, p. 374), kad „paneigimai <...> neišvengiamai iškraipo 
Marxo teorijas“. Atrodo, tai reiškia, kad Marxo teorijos nepanei- 
giamos, t. y. nemokslinės — juk kiekviena mokslinė teorija pa- 
neigiama ir gali būti atmesta. Kita vertus, L. Lauratas (Marxism 
and Democracy, 1940, p. 226) sako: „Žvelgdami į pasaulį, kuria- 
me gyvename, negalime nesistebėti tuo beveik matematiniu tiks- 
lumu, su kuriuo įgyvendinami svarbiausi Marxo numatymai“. 

Atrodo, kad pats Marxas manė kitaip. Gal taip sakydamas 
ir klystu, tačiau tikrai tikiu, kad štai toks teiginys (Kapitalo pir- 
mojo leidimo pratarmės pabaigoje, žr. Capital, p. 865) yra nuo- 
širdus: „Aš sveikinu mokslinę kritiką, nors ir labai griežtą. Bet, 
turėdamas galvoje vadinamajai viešajai nuomonei būdingus prie- 
tarus, turiu laikytis savo maksimos <...>: 'Eik savo keliu, o jie 


tegul sau kalba!“ 

27. Individualizmas ir kolektyvizmas 


' Pakomentuosime „kolektyvizmo“ terminą. Tai, ką „kolek- 
tyvizmu“ vadina H. G. Wellsas, neturi nieko bendro su tuo, ką 
šiuo terminu žymiu aš. Wellsas yra individualistas (manąja šio 
žodžio prasme) - tai galima matyti iš jo Rights of Man ir Com- 
mon Sense of War and Peace, kur esama labai priimtinų formu- 
luočių, išreiškiančių egalitarinio individualizmo reikalavimus. 
Tačiau kartu jis visai pagrįstai tiki, kad galima racionaliai pla- 
nuoti visuomenės institucijas, siekiant didinti pavienių indivi- 
dų laisvę ir gerovę. Kaip tik tai jis ir vadina „kolektyvizmu““. 
Kad apibūdinčiau tai, kas, mano galva, yra tas pat, kaip ir Wel- 
Iso kolektyvizmas, aš pasakyčiau taip: „racionalus institucinis 
laisvės planavimas“. Šis posakis gali pasirodyti esąs ilgas ir 
miglotas, bet jo neįmanoma interpretuoti antiindividualistiškai, 


o taip daroma dažnai, ir ne tik šioje Wellso knygoje. 
Ž Įstatymai, 903 c. 


3 Valstybėje ir Įstatymuose Platonas daug kur pasisako prieš 
nevaržomą grupinį egoizmą - Žr., pavyzdžiui, Valstybė, 519 e, 
466 b/c, ir Įstatymai, 715 b/c. 

Kai dėl tariamos kolektyvizmo ir altruizmo tapatybės, galiu 
nurodyti šiam kontekstui labai tinkamą klausimą, iškeltą Sher- 
ringtono knygoje Man on His Nature, 1951, p. 388: „Minia ir 


banda - ar tai altruizmas?“ 


* Politika, 1282 b. Žr. taip pat Aristotelio pastabą Politikoje, 
1280 a, apie tai, kad teisingumas galioja ir žmonėms, ir daik- 


tams. 
5 Ši pastaba iš Valstybės, 519 e f. 


6 Pirma pastraipa iš Įstatymų, 739 c ff. Čia Platonas turi galvoje 
Valstybę, ir, atrodo, ypač Valstybę, 462 a ff., 424 a ir 449 e. (Pa- 
straipų, kuriose kalbama apie kolektyvizmą ir holizmą, sąrašą 

galima rasti kn. Alviroji visuomenė ir jos priešai, 5 sk. 35 pastabo- 
je). Būdinga, kad cituojama pastraipa prasideda pitagorininkų 
maksima: „Draugų visa kas bendra“. Žr. 10 pastabą ir tekstą; Žr. 
taip pat apie bendrą maitinimąsi, minimą 8 pastaboje. 


7 Tolesnė citata šioje pastraipoje yra iš Įstatymų, 942 a f. Šią 
ir ankstesnę citatą T. Gomperzas (Greek Thiukers, 1905, V kn., 
XX sk.; German edition, volume II, p. 406) vadina antiindividu- 
alistinėmis. Žr. taip pat Įstatymai, 807 d/e. 

Neturėtume užmiršti, kad karinis auklėjimas Įstatymuose (kaip 
ir Valstybėje) laikomas privalomu visiems, kam leidžiama nešio- 
tis ginklą, t. y. visiems piliečiams - visiems, turintiems ką nors 
panašaus į pilietines teises (Įstahymai, 753 b). Visi kiti yra „ba- 
nausiniai“ Žmonės, jei ne vergai (Įstatymai, 741 e ir 743 d). 

Įdomu, kad Barkeris, nekenčiantis militarizmo, įsitikinęs, jog 
panašiai buvo nusistatęs ir Platonas (Greck Political Theory, 1918, 
298-301). Teisybė, kad Platonas nešlovino karo ir kad net pasi- 
sakė prieš karą. Bet daugelis militaristų pasisakydavo prieš ka- 
rą, 0 patys kariaudavo; o Platono valstybę valdo karinė kasta, 
t. y. išminčiai, anksčiau buvę kariai. Ši pastaba tinka ir Įstaty- 
mams (žr. 753 b), ir Valstybei. 


Š Griežčiausi įstatymai, reguliuojantys maitinimąsi, ypač 
„bendrą maitinimąsi“, taip pat ir gėrimo papročius, Platono dia- 
loguose aptariami dažnai: žr., pavyzdžiui, Valstybė, 416 e, 458 c, 
547 d/e; Įstatymai, 625 e, 633 a (kur sakoma, kad bendro mai- 
tinimosi būtinybę lemia karo grėsmė), 762 b; 780-783, 806 c f., 
839 c, 842 b. Platonas visada pabrėžia bendro maitinimosi svar- 
bą, pritardamas Kretos ir Spartos papročiams. Įdomu, kad šie 
dalykai rūpėjo ir Platono dėdei Kritijui. Žr. H. Diels und 
W. Krantz, Die Fragmente der Vorsokratiker, 5 leid., 1964, Critias 
fr. 33. [Žr. taip pat 1 ištraukos 1 pastabą.) 


? Žr. E. B. Englando Įstatymų leidimą, volume I, p. 514, pa- 
stabą apie 739 b 8 ff. Šios citatos iš: Barker, op. cit., p. 149 ir 148. 

Daugumos platonikų raštuose galima rasti daugybę panašių pa- 
straipų. Tačiau žr. Sherringtono pastabą (cituojamą 3 pastaboje, 
anksčiau), kad ne visai tikslu sakyti, jog minią ar bandą įkvepia 
altruizmas. Bandos instinkto, grupinio egoizmo ir šių instinktų 
garbinimo nedera painioti su nesavanaudiškumu. 


10 Žr. Valstybė, 424 a, 449 c; Faidras, 279 c; Įstatymai, 739 c; 
taip pat Lisidas, 207 c, ir Euripido Orestas, 725. 

Dėl Gorgijuje esančios individualistinės teisingumo ir netei- 
singumo teorijos Žr. pavyzdžius, pateiktus Gorgijuje, 468 b ff., 
508 d/e. Galimas daiktas, kad šiose pastraipose vis dar jaučia- 
ma Sokrato įtaka. Sokrato individualizmą aiškiausiai išreiškia jo 
garsioji gero Žmogaus nepriklausomumo doktrina, kurią mini 
Platonas Valstybėje, 387 d/e, nors ji aiškiai prieštarauja svar- 
biausiai Valstybės idėjai, būtent, kad nepriklausoma gali būti tik 
valstybė. Žr. taip pat Atviroji visuomenė ir jos priešai, 5 sk., 5 ff. 
pastabas ir 10 sk. 56 pastabą. 


" Valstybė, 368 b/c. 
12 Žr. ypač Valstybė, 344 a ff. 
B Įstatymai, 923 b. 


28. Sociologijos autonomija 


! Žr. Marxo kn. A Contribution to the Critigue of Political Eco- 
nomy, 1859, pratarmę; E. Burns, ed., A Handbook of Marxism, 
1935, p. 372; Capital, Everyman edition, p. xvi. Žr. taip pat Marx 
and Engels, German Ideology, 1847; A Handbook of Marxism, p. 
213; Moscow standart edition of Marx and Engels, Series I, vo- 
lume V, p. 16: „Ne sąmonė lemia gyvenimą, o gyvenimas lemia 
sąmonę“. 


2 Žr. M. Ginsberg, Sociology, p. 130 ff.. M. Ginsbergas šią 
problemą svarsto panašiame kontekste, tačiau nenurodydamas 

Marxo. Apie prigimtinių ir sutartinių normų skirtumą žr. ypač 
Atviroji visuomenė Ir jos priešai, 5 sk. 


3 Žr., pavyzdžiui, Zoology Leaflet 10, Chicago, Museum of 
Natural History, 1929. 


* Apie institucionalizmą žr. Atviroji visuomenė ir jos priešai, 
ypač 3 sk. (tekstą, susijusį su 9 ir 10 pastabomis) ir 9 sk. 


5 Šios pastraipos citatos yra iš J. S. Mill, A System of Logic, 
8 leid., 1872, VI kn., IX sk., 3 skirsnio; 1bid., VI sk., 2 skirsnio; 
ir Ibid., VII sk., 1 skirsnio. 


* Apie „metodologinio individualizmo“ ir „metodologinio 
kolektyvizmo“ priešingumą žr.: F. A. von Hayek, „Scientism 
and the Study of Society“, II d., VII skirsnis, Economica, New 
Series, X, 1943, p. 41. 


7 Šios citatos yra iš: Mill, op. cit., VI kn., X sk., 4 skirsnio. 


Š Terminą „sociologiniai dėsniai“ aš vartoju pažymėti natū- 
raliems visuomenės gyvenimo dėsniams, priešinamiems nor- 


matyviniams dėsniams. 


? Mintį, kad būtent Marxas pirmas suvokė socialinę teoriją 
kaip beveik visų mūsų veiksmų nepageidaujamų socialinių padarinių 
tyrinėjimą, aš perėmiau iš K. Polanyi'o, šį marksizmo aspektą 
pabrėždavusio privačiose diskusijose (1924 m.). 

Tačiau reikia pažymėti, kad, nors tik ką minėtu marksizmo 
aspektu Marxo ir mano požiūris į metodą iš esmės sutampa, aš 
kitaip negu Marxas įsivaizduoju būdą, kuriuo turi būti nagrinė- 
jami šitie nesiektini ir netyčiniai padariniai. Mat Marxas buvo 
už metodologinį kolektyvizmą. Jis buvo įsitikinęs, kad būtent „eko- 
nominių santykių sistema“ savaime sukelia nenorimus padari- 
nius — institucijų sistemą, kurią savo ruožtu galima aiškinti re- 
miantis „gamybos priemonių“ sąvoka, bet kurios negalima 


nagrinėti remiantis individo, individų santykių ir individų veiks- 

mų sąvokomis. Priešingai, aš manau, kad institucijas (ir tradi- 
cijas) reikia nagrinėti remiantis individualizmo kategorija, t. y. 
tariant, kad egzistuoja tam tikromis aplinkybėmis veikiančių 
individų santykiai ir netyčiniai šitų veiksmų padariniai. 

Kai dėl pastabų tekste (pastraipoje, kuriai priklauso ši pa- 
staba, ir kai kuriose tolesnėse pastraipose) apie netyčinius so- 
cialinius mūsų veiksmų padarinius, aš noriu atkreipti dėmesį į 
faktą, kad panašiai yra ir fizikos mokslų (taip pat mechaninės 
inžinerijos bei technologijos) srityje. Iš tikrųjų technologijos tiks- 
las visų pirma yra informuoti mus apie netyčinius mūsų veiks- 
mų padarinius (pavyzdžiui, kad, sustiprinus kai kurias tilto da- 
lis, tiltas gali pasidaryti per sunkus). Šią analogiją galima tęsti 
toliau. Techniniai išradimai retai kada veikia taip, kaip buvo 
planuota iš pradžių. Automobilio variklio išradėjai, galimas daik- 
tas, nenumatė savo veiksmų socialinių padarinių, bet visiškai 
aišku, kad jie nenumatė ir grynai techninių padarinių - dauge- 
lio automobilio gedimo būdų. Kadangi, siekiant išvengti avari- 
jų, automobiliai buvo perdirbami, jie pasikeitė nebeatpažįsta- 
mai. (O kartu su jais pasikeitė ir kai kurie Žmonių motyvai bei 
siekiai.) 

10 Žr. Atviroji visuomenė ir jos priešai, 9 sk. 


" Su manąja sąmokslo teorijos kritika plg. taip pat Conjectu- 
res and Refutations, 4 ir 16 sk. 


12 Si citata nurodoma 7 pastaboje, anksčiau. 


B Didelis įnašas į valdžios logiką priklauso Platonui (Vals- 
tybė, VIII ir IX kn., ir Įstatymai), Aristoteliui, Machiavelli'ui, Pa- 
reto ir daugeliui kitų. 


4 Žr. M. Weber, Gesammelte Aufsūtze zur Wissenschaftslehre, 
1922, ypač p. 408 ff. 

Galima pridurti pastabą dėl dažnai kartojamo teiginio, kad 
visuomenės mokslų metodas skiriasi nuo gamtos mokslų meto- 


do, nes „socialinius atomus“, t. y. pačius save, mes pažįstame 

tiesiogiai, tuo tarpu fizinius atomus pažįstame tik hipotetiškai. 
Todėl dažnai daroma išvada (pavyzdžiui, Karlo Mengerio), kad 
visuomenės mokslų metodas, kaip besiremiantis savižina, yra 
psichologinis ir „subjektyvus“, priešingai negu „objektyvūs“ 
gamtos mokslų metodai. Į tai galima atsakyti štai ką: tikrai nėra 
priežasties, dėl kurios turėtume nesinaudoti „tiesiogine“ saviži- 
na. Tačiau tokia savižina visuomenės mokslams naudinga tik 
tada, jei mes apibendriname, t. y. jei tariame, kad mūsų saviži- 
na tinka ir kitiems. Bet toks apibendrinimas yra hipotetinis, ir 


4 


jį reikia patikrinti ir pakoreguoti „objektyviu“ eksperimentu. 
(Iki sutikdami Žmogų, nemėgstantį šokolado, kai kurie Žmonės 
gali nesunkiai patikėti, kad šokoladą mėgsta visi.) Be abejonės, 
„Socialinių atomų“ atveju tam tikra prasme mūsų padėtis geres- 
nė negu fizinių atomų atveju ir dėl mūsų savižinos, ir dėl kal- 
bos vartojimo. Tačiau mokslinio metodo požiūriu sociologinė 
hipotezė, atsirandanti dėl savižinos, nesiskiria nuo fizikinės ato- 
mų hipotezės. Šią hipotezę fizikui gali padėti suformuluoti irgi 
tam tikra nuojauta, kokie yra atomai. Ir abiem atvejais ši nuojauta 
yra hipotezę keliančio žmogaus asmeninis reikalas. „Viešas“ ir 
svarbus mokslo elementas yra tik klausimas, ar tas hipotezes 
galima patikrinti eksperimentu ir ar jų tas patikrinimas nesu- 
griauna. 

Šiuo požiūriu visuomenės teorijos ne „subjektyvesnės“ už 
fizikos teorijas. (Todėl, pavyzdžiui, būtų tiksliau kalbėti apie 
„Subjektyvių verčių teoriją“ ar apie „pasirinkimo aktų teoriją“, 
o ne apie „subjektyvią verčių teoriją“.) 


5 Atviroji visuomenė ir jos priešai, 10 sk. 


'6 Hegelis tvirtino, kad jo „idėja“ yra kažkas, kas egzistuoja 
„absoliučiai“, t. y. nepriklausomai nuo kieno nors mąstymo. 
Todėl galima tvirtinti, kad jis nebuvo psichologistas. Tačiau Mar- 
xas visai pagrįstai šito hegeliškojo „absoliutaus idealizmo“ ne- 
priėmė rimtai, o veikiau interpretavo jį kaip užmaskuotą psi- 


chologizmą ir dėl to kritikavo. Žr. Capital, Everyman edition, 

p. 873 (išskirta mano): „Hegelis mąstymo procesą (kurį jis net 
pateikia užmaskuotu pavidalu, kaip „idėją“, kaip savarankišką 
veikėją ar subjektą) laiko tikrovės kūrėju“. Marxas kritikuoja 
požiūrį, kad mąstymo procesas (sąmonė arba protas) kuria „tik- 
rovę“ - jis parodo, kad šis procesas nekuria net socialinės tik- 
rovės (jau nekalbant apie medžiaginę visatą). 

Dėl Hegelio teorijos apie individo priklausomybę nuo vi- 
suomenės žr. mokslinio metodo socialinio ar, tiksliau sakant, 
tarpasmeninio elemento aptarimą [30 ištraukoje], taip pat ir ati- 
tinkamą tarpasmeninio elemento racionalumo srityje aptarimą 


[2 ištraukoje]. 


30. Prieš žinojimo sociologiją 


! Epigrafas paimtas iš kn. In Praise of Idleness, 1935, „The 
Ancestry of Fascism“, p. 107 f. , baigiamųjų sakinių. [Šią nuo- 
rodą maloniai pateikė dr. Kenneth'as Blackwellas, Bertrand'o 
Russello archyvo archyvaras. Mill's Memorial Library, McMas- 
ter University.) 


2 Apie K. Mannheimą žr. ypač jo Ideology and Utopia, 1936. 
Terminai „socialinė aplinka“ ir „totalinė ideologija“ pasiūlyti 
K. Mannheimo. „Socialinės aplinkos“ idėja yra platoniškos kil- 


mės. 


3 K. Mannheimo veikalo Man and Society in an Age of Reconst- 
ruction, 1941, kuriame istoricistinės tendencijos susilieja su ro- 
mantizmu ir net mistiniu holizmu, kritiką žr. 24 ištraukos II 


skirsnyje. 


4 Žr. manąją interpretaciją kn. Conjectures and Refutations, 
p. 325. Tai Mannheimo termino vertimas (Ideology and Utopia, II 
sk., 1 skirsnis; arba, pavyzdžiui, p. 167). Apie „laisvai skrajojan- 
tį inteligentą“ Žr. op. cit., p. 137, kur šitaip vadinamas Alfredas 

Weberis. Apie teoriją, kad inteligentija neturi gilių šaknų tradi- 
cijoje, Žr. op. cit., p. 136-146, ypač p. 137. 


" Analogiją tarp psichoanalitinio metodo ir Wittgensteino 
pažiūrų mini J. Wisdomas str. „Other Minds“, I dalis, Mind, 49, 
1940, p. 369-402, pastaba: „Skeptiški teiginiai, pavyzdžiui, 'Aš 
niekada negaliu tikrai Žinoti, ką jaučia kitas žmogus“, gali kilti 
ne tik iš vieno šaltinio. Šitoks daugeriopas skeptinių sindromų 
sąlygotumas apsunkina jų gydymą. Jų gydymas panašus į psi- 
choanalitinį gydymą (išplečiant Wittgensteino analogiją) tuo, kad 
toks gydymas yra simptomų diagnozė, o diagnozė yra simpto- 
mų apibūdinimas, ir labai išsamus apibūdinimas“. Ir t. t. (Galiu 
pažymėti, kad žodį „Žinoti“ vartodami įprasta prasme, mes, 
žinoma, negalime žinoti, ką jaučia kitas Žmogus. Galime tik 
kelti hipotezes. Šitaip ir išsprendžiama ši tariama problema. Gal 
ir klaidinga kalbėti apie abejonę, bet dar klaidingiau mėginti šią 


abejonę įveikti semiotiniu analitiniu gydymu.) 


ė Atrodo, kad psichoanalitikai laikosi tos pačios nuomonės 
kaip ir asmens psichologijos atstovai, ir jie, galimas daiktas, 
teisūs. Žr. S. Freud, History of Psycho-Analytic Movement, 1916, 
p. 42, kur S. Freudas teigia, jog A. Adleris jam sakęs štai ką (ši 
pastaba gerai atitinka Adlerio asmens psichologijos teoriją, pagal 
kurią menkavertiškumo jausmai yra pats svarbiausias psichikos 
veiksnys: „Negi manai, kad man labai malonu visą gyvenimą 
būti tavo šešėlyje?“ Todėl galima spėti, kad Adleriui nepavyko 
savo teorijų pritaikyti sau pačiam, bent jau tuo metu. Tačiau 
atrodo, kad tą pat galima pasakyti ir apie Freudą: nė vienam 
psichoanalizės pradininkui nebuvo pritaikyti psichoanalizės me- 
todai. Atremdami šį priekaištą, jie paprastai atsakydavo, kad 
imdavosi savo psichoanalizės patys. Tačiau jie tikrai nepripa- 


žindavo tokios teisės kam nors kitam. 


7 Apie toliau nagrinėjamą mokslinį objektyvumą žr. The Lo- 
gic Of Scientific Discovery, 8 skirsnį. 

Š Noriu atsiprašyti kantininkų už tai, kad jie minimi kartu 


su hegelininkais. 
* Žr. K. Mannheim, Ideology and Utopia, p. 170. 


10 Šias dvi citatas žr. op. cit., p. 169. (Norėdamas išversti kuo 


paprasčiau, vietoje „refleksijos“ vartoju „sąmonės“ terminą.) 


"|" Žr. E. Burns, ed., A Handbook of Marxism, 1935, p. 255; 
Moscow standart edition, Special volume, p. 117 f.: „Hegelis 
pirmas teisingai apibūdino laisvės ir būtinybės santykį. Laisvę 
jis laikė būtinybės įsisąmoninimu“. Pats Hegelis savo mėgsta- 
mą idėją apibūdina taip (Žr. J. Loewenberg, ed., Hegel: Selections, 
1929): „Todėl būtinybės tiesa yra laisvė“ (p. 213): „<...> krikščio- 
niškosios savimonės principas — laisvė“ (p. 361); „Esmingoji 
laisvės prigimtis, kurioje glūdi absoliuti būtinybė, išsiskleidžia 
kaip savęs suvokimas (nes savo prigimtimi tai yra savimonė), 


šitaip realizuojantis savo egzistavimą“ (p. 362). Ir t. t. 


REDAKCINĖ PASTABA, ŠALTINIAI 
IR PADĖKOS 


Kadangi beveik visi šaltiniai, iš kurių paimtos šios ištrau- 
kos, nesunkiai prieinami, aš maniau, kad nebūtina atkreipti dė- 
mesį į daugelį nedidelių redakcinių šio tekstų pataisų, kurias 
seras Karlas Popperis man leido padaryti būtent šioje knygoje. 
Šios pataisos yra tokios: sakinių perfrazavimas dėl didesnio nuo- 
seklumo; tam tikras medžiagos supaprastinimas pastabose; ra- 
šybos, punktuacijos ir panašių dalykų pakeitimai siekiant šios 
knygos nuoseklumo; keletas stilistinių ir gramatinių pataisymų; 
smulkių klaidų ištaisymas. Kryžminės nuorodos buvo sutvar- 
kytos taip, kad, kur tik įmanoma, skaitytojui pirmiausia nuro- 
doma kita šios knygos dalis. Tokios nuorodos buvo paimtos į 
laužtinius skliaustus ir dažniausiai įdėtos į tekstą, tuo tarpu 
nuorodos į kitus veikalus perkeltos į pastabas. Apskritai aš sten- 
giausi pateikti angliškuosius Popperio cituojamų veikalų leidi- 
mus, nors paprastai nurodoma pirmojo leidimo data. Reikia pa- 
sakyti, kad vertimai, kuriais čia naudojamasi, dažniausiai yra 
paties Popperio. 

Daugumos ištraukų aš Žymiai netrumpinau (bet kuriuo 
atveju pateikiau ištisas originalių veikalų dalis), tikėdamasis, 
kad Popperio tekstas bylos aiškiau negu bet koks redaktoriaus 
įsikišimas. Tai neišvengiamai lėmė kai kuriuos pasikartojimus. 
Reikėtų pažymėti, kad esminės santrumpos buvo padarytos 6 


ištraukos pastabose ir kad 12, 23 ir 26 ištraukose aš irgi ženkliai 

sutrumpinau pradinę medžiagą. Kaip pažymėta toliau, kitose 
ištraukose santrumpos ne tokios ženklios. 

Kiekviena ištrauka žymima ta data, kai ji pirmą kartą pasi- 
rodė vienu ar kitu pavidalu; pastabos žymimos tų metų data, 
kai jos buvo perskaitytos; straipsniai ir ištraukos iš knygų — 
pirmojo publikavimo metų data. Kai kuriais atvejais nauja me- 
džiaga buvo pridėta vėliau, bet aš nieko nesakau apie šiuos 
priedus. Štai žvaigždutėmis pažymėtos veikalų The Logic of Scien- 
tific Discovery ir The Open Society and Its Enemies išnašos čia 
pateikiamos be žvaigždučių. Tie, kuriuos domina Popperio mąs- 
tymo raidos detalės, nesunkiai ras jas jo paties veikaluose. 


Ištraukų šaltiniai: 


1. „Racionalizmo pradmenys“. Šią ištrauką sudaro I, XI ir 
XII skirsniai iš „Back to the Presocratics“; tai buvo pirmininko 
kalba, pasakyta Aristotelio draugijoje 1958 m., o dabar yra Con- 
jectures and Refutations 5 sk. 


2. „Racionalizmo gynimas“. Šią ištrauką sudaro kn. Atviroji 
visuomenė ir jos priešai 24 sk. II ir III skirsniai. 


3. „Pažinimas be autoriteto“. Šią ištrauką sudaro XIII-XVII 
skirsniai iš „On the Sources of Knowledge and of Ignorance“; 
tai buvo metinė filosofinė paskaita, perskaityta Britų akademi- 
joje 1960 m., o dabar yra Conjectures and Refutations įvadas. 


4. „Pažinimas: subjektyvumas ir objektyvumas“. Šią ištrau- 
ką sudaro 1-4, 5.1 ir 5.2 skirsniai iš „Epistemology without a 
Knowing Subject“; tai buvo pranešimas Trečiajame tarptauti- 
niame logikos, metodologijos ir mokslo filosofijos kongrese 
1967 m., o dabar yra Objective Knowledge 3 skyrius. 


5. „Evoliucinė epistemologija“. Šią ištrauką sudaro I-VI skir- 
sniai iš „The Rationality of Scientific Revolutions“; tai buvo Her- 

berto Spencerio garbei skirta paskaita, perskaityta Oksfordo uni- 
versitete 1973 m.; ji buvo paskelbta kaip kn. R. Harrė, ed., Pro- 
blems of Scientific Revolution, Oxford University Press, 1975, 6 
skyrius. 


6. „Dvi apibrėžimų rūšys“. Šią ištrauką sudaro kn. Atviroji 
visuomenė ir jos priešai 11 sk. II skirsnis. Medžiaga pastabose 


buvo ženkliai sutrumpinta. 


7. „Indukcijos problema“. Ištraukos pradžią sudaro IX skir- 
snis iš „Philosophy of Science: A Personal Report“; tai buvo 
paskaita, perskaityta Peterhouse, Kembridže, 1953 m. , o dabar 
yra (kitu pavadinimu) Conjectures and Refutations I skyrius. Li- 
kusią ištraukos dalį sudaro 13 ir 14 skirsniai iš „Replies to My 
Critics“. Skirsnių pradžioje ir pabaigoje buvo padarytos tam 


tikros santrumpos. 


8. „Demarkacijos problema“. Šią ištrauką sudaro „Replies to 
My Critics“ 5-8 skirsniai. Skirsnių pradžioje ir pabaigoje buvo 


padarytos tam tikros santrumpos. 


9. „Mokslinis metodas“. Šią ištrauką sudaro kn. The Logic of 
Scientific Discovery 1 skirsnio pabaiga, 2 ir 3 skirsniai ir II sky- 


rius. 


10. „Falsifikacionizmas ir konvencionalizmas“. Šią ištrauką 
sudaro kn. The Logic of Scientific Discovery IV sk. įvadinė me- 
džiaga ir 19-22 skirsniai. 


11. „Empirinis pagrindas“. Šią ištrauką sudaro kn. The Logic 
of Scientific Discovery V skyriaus įvadinė medžiaga ir 25, 27-9 


skirsniai. 


12. „Mokslo tikslas“. Šis straipsnis buvo paskelbtas žurnale 
Ratio, 1, 1957, o dabar yra kn. Objective Knowledge 5 skyrius. Be 
to, jis yra kn. Realism and the Aim of Science 15 skirsnis. Straipsnis 


sutrumpintas maždaug keturiais puslapiais. 

13. „Mokslinio pažinimo plėtra“. Šią ištrauką sudaro veikalo 
„Truth, Rationality and the Growth of Scientific Knowledge“ 
I skirsnio dalis ir II-VI skirsniai; jis buvo parengtas Pirmajam 
tarptautiniam logikos, metodologijos ir mokslo filosofijos kon- 
gresui (1960 m.), o dabar yra kn. Conjectures and Refutations 10 sk. 


14. „Tiesa ir artėjimas prie tiesos“. Šią ištrauką sudaro veikalo 
„Truth, Rationality, and the Growth of Scientific Knowledge“ 
(žr. 13 ištraukos šaltinį) VII-XIII skirsniai. 


15. „Dispozicijos, tikimybės ir kvantų teorija“. Šią ištrauką 
sudaro straipsnis „The Propensity Interpretation of the Calcu- 
lus of Probability, and the Ouantum Theory“; jis buvo pristaty- 
tas simpoziume, surengtame Colston Research Society Bristolyje 
1957 m., ir buvo paskelbtas kn. S. Kėrner, ed., Observation and 
Interpretation, Butterworths Scientific Publications, 1957. Praleista 


viena techninė išnaša. 


16. „Metafizika ir kritikuojamumas“. Šią ištrauką sudaro str. 
„On the Status of Science and of Metaphysics“ 2 skirsnis; ji 
buvo pirmą kartą paskelbta žurnale Ratio, 1, 1958, o dabar yra 
kn. Conjectures and Refutations 8 sk. 


17. „Realizmas“. Šią ištrauką sudaro 4 ir 5 skirsniai iš „Two 
Faces of Common Sense“; tai buvo paskaita Londono 
ekonomikos mokykloje 1970 m., o dabar yra kn. Objective Know- 
ledge 2 sk. Praleista viena išnaša. 


18. „Kosmologija ir kismas“. Šią ištrauką sudaro II-IX skir- 
sniai iš „Back to the Presocratics“ (žr. 1 ištr. šaltinį). Padaryta 
viena nedidelė santrumpa. 


19. „Natūraliosios atrankos teorija ir mokslinis jos statusas“. 
Šią ištrauką sudaro 1 ir 2 skirsniai iš „Natural Selection and the 
Emergence of Mind“; tai buvo pirma Darwino garbei skirta pa- 
skaita, skaityta Darwino koledže Kembridže 1977 m. Ji skelbta 
žurn. Dialectica, 32, 1978 m. ir čia dedikuota profesoriaus Paulio 
Bernays atminimui. Padaryta keletas santrumpų. 

20. „Indeterminizmas ir žmogaus laisvė“. Šią ištrauką suda- 
ro II-1V ir VI-XI skirsniai iš „Of Clouds and Clocks“; tai buvo 
antroji Arthuro Holly Comptono memorialinė paskaita, skaityta 
Vašingtono universitete, St. Louis, 1965 m., o dabar yra kn. 


Objective Kuowledge 6 sk. Praleista VI skirsnio dalis. 


21. „Proto ir kūno problema“. Šią ištrauką sudaro The Self 
and Its Brain 15, 17 ir 20 skirsniai. Skirsnių pradžioje ir pabaigo- 
je padaryta keletas santrumpų. 


22. „Savastis“. Šią ištrauką sudaro The Self and Its Brain 29, 


31 ir 37 skirsniai. 29 skirsnio pabaiga praleista. 


23. „Istoricizmas“. Šia ištrauką sudaro kn. Istoricizmo skurdas 
įvadas, 12, 14-16 ir 27 skirsniai; šis tekstas buvo pirmą kartą 
perskaitytas privačiame ratelyje Briuselyje 1936 m. 27 skirsnyje 


padarytos dvi esminės santrumpos. 


24. „Dalinė socialinė inžinerija“. Šią ištrauką sudaro kn. 
Istoricizmo skurdas 20, 21 ir 24 skirsniai; šis tekstas buvo pirmą 
kartą paskelbtas žurn. Economica, XI, 1944, ir XII, 1945. Skirsnių 


pradžioje ir pabaigoje padaryta keletas santrumpų. 


25. „Suverenumo paradoksai“. Šią ištrauką sudaro kn. Aviroji 
visuomenė ir jos priešai įvadinės medžiagos dalis ir 7 sk. I ir II 
skirsniai. 

26. „Marxo valstybės teorija“. Šią ištrauką sudaro kn. Atviroji 


visuomenė Ir jos priešai 17 sk. Padaryta keletas santrumpų. 


27. „Individualizmas ir kolektyvizmas“. Šią ištrauką sudaro 


kn. Atviroji visuomenė ir jos priešai 6 sk. V skirsnis. 


28. „Sociologijos autonomija“. Šią ištrauką sudaro kn. Atviroji 


visuomenė ir jos priešai 14 sk. 


29. „Racionalumo principas“. Šis straipsnis anksčiau anglų 


kalba skelbtas nebuvo. Vertimas į prancūzų k. buvo paskelbtas 

E. M. Claasen, ed., Les Fondemments Philosophigues des Systėmes 


Economigues (skirta profesoriui Jacguesui Rueffui), Payot, 1967. 


30. „Prieš žinojimo sociologiją“. Šią ištrauką sudaro kn. 


Atviroji visuomenė Ir jos priešai 23 sk. 


Padėkos 


Redaktorius dėkingas knygų The Logic of Scientific Discovery, 
The Poverty of Historicism, The Open Society and Its Enemies ir 
Conjectures and Refutations pirmiesiems leidėjams už leidimą per- 
spausdinti 1-3, 6, 7 ištraukas (iš dalies), 9-11, 13, 14, 16, 18, 
23-28 ir 30 ištraukas; leidyklai Oxford University Press už lei- 
dimą perspausdinti 4, 12, 17 ir 20 ištraukas; Board of Manage- 
ment of the Herbert Spencer Lectures už leidimą perspausdinti 
5 ištrauką; Open Court Publishing Company už leidimą per- 
spausdinti 7 (iš dalies) ir 8 ištraukas; Colston Research Society 
ir Butterworths Scientific Publications už leidimą perspausdinti 
15 ištrauką; Dialectica redaktoriui už leidimą perspausdinti 19 
ištrauką ir Springer Verlag už leidimą perspausdinti 21 ir 22 


ištraukas. 

